
Niekas - tuo labiau daktaras Ličfildas - nepranešė Ralfui Robert- 
sui, kad jo žmona miršta, tačiau atėjo laikas, kai jis viską suprato pats. 
Nuo kovo iki birželio Ralfo galva tiesiog staugė nuo įvykių gausumo: 
pokalbių su gydytojais, vakarinių Karolinos lankymų, kelionių į kitų 
valstijų ligonines specialiems tyrimams (Ralfas tik dėkojo Dievui, kad 
medicininis Karolinos draudimas padengė visas kelionių išlaidas) ir 
asmeninių tyrinėjimų Derio viešojoje bibliotekoje, iš pradžių norint 
rasti atsakymus, kurių specialistai galbūt nepastebėjo, vėliau tik ieš- 
kant vilties 1r stveriantis šiaudo. 

Per tuos keturis mėnesius Ralfui atrodė, kad jį girtą tempia per 
kažkokį pragaištingą karnavalą, kur žmonės, besisupantys karusele, 
klykia, kiti tikrai klaidžioja veidrodžių labirinte, o Iškrypėlių alėjos 
gyventojai žvelgia su netikra šypsena lūpose ir siaubu akyse. Visa tai 
išdygo prieš Ralfo akis gegužės viduryje, tačiau, atėjus birželiui, jis 
pradėjo suvokti, kad medicinos šviesuliai tėra tik gatvės šarlatanai, o 
iškilminga, ritminga melodija nebegali nuslėpti, jog iš garsiakalbio 
sklinda "Laidotuvių maršas". Taip, tai buvo karnavalas - prarastų sie- 
lų karnavalas. 

1992 metų vasaros pradžioje Ralfas vis dar stengėsi paneigti šiuos 
baisius vaizdus, - ir netgi dar baisesnes už jų besislepiančias mintis, - 
tačiau, atėjus liepai, jis pasidavė. Centriniame Meine įsivyravo vasa- 
ros karščiai, kokių jau nebuvo nuo 1971-ųjų, ir Deris užvirė migloto 
karščio, siekiančio daugiau nei trisdešimt du laipsnius, bei drėgmės 
vonioje. Miestas, kurio ir taip nepavadinsi triukšminga metropolija, 
visiškai apmirė, ir šioje įkaitusioje tyloje Ralfas Robertsas pirmą kar- 
tą išgirdo mirties laikrodžio tiksėjimą bei suprato, jog per laiko tarpą 
nuo vėsios birželio žalumos iki kepinančios liepos ramumos paskuti- 
niai Karolinos šansai išgyventi visiškai išgaravo. Ji turėjo mirti. Gal- 
būt dar ne šią vasarą: gydytojai tvirtino, kad jiems liko keli triukai, 
paslėpti rankovėse, - ir Ralfas jais nė kiek neabejojo, - tačiau tai jau 
galėjo nutikti rudenį ar žiemą. Jo gyvenimo kompanionė, vienintelė 
moteris, kurią jis kada nors mylėjo, turėjo mirti. Ralfas bandė paneigti 
šias mintis, vadindamas save įtariu senu kvailiu, tačiau ilgų karštų 

dienų dusinančioje tyloje jis ėmė girdėti tą tiksėjimą visur - netgi sie- 
nose. | 

Tačiau visų garsiausiai jis sklido iš pačios Karolinos, o kai ji pa- 
sukdavo savo ramų baltą veidą Ralfo link, turbūt norėdama paprašy- 
ti, kad šis įjungtų radiją, kol ji aižys pupeles vakarienei, arba kad jis 
nueitų į "Raudonąjį obuolį" ir nupirktų ledų ant pagaliuko, vyras su- 
prasdavo, kad Karolina taip pat girdi šį tiksėjimą. Ralfas matė tai iš 
jos juodų akių, iš pradžių tik jai pažvelgus tiesiai į jį, bet vėliau to ne- 
benuslėpdavo net skausmą malšinančios tabletės. Tiksėjimas tapo 
daug garsesnis, ir tomis tvankiomis vasaros naktimis, kai Ralfas gu- 
lėdavo šalia Karolinos, kai net plonutė antklodė atrodė tesverianti de- 
šimtį svarų, o visi Derio šunys lojo, pakėlę galvas į mėnulį, jis klau- 
sėsi, kaip tiksi mirties laikrodis, ir jautė, kad širdis tuoj tuoj sprogs iš 
širdgėlos ir siaubo. Kiek jai dar lemta kentėti? Kiek jam dar lemta 
kentėti? Ir kaip jis išgyvens be jos? 

Būtent šio keisto laikotarpio metu Ralfas pradėjo ilgalaikius pasi- 
vaikščiojimus tvankiais vasaros vidurdieniais ir ramiais, ūkanotais va- 
karais ir grįždavo taip nusivaręs nuo kojų, kad net valgyti nebenorė- 
davo. Jis laukė, kol Karolina ims plūstis: "Kodėl negali liautis, kvai- 
las seni? Pats save pribaigsi, jei ir toliau vaikštinėsi tokiame karšty- 
je!" Tačiau ji neištarė nė žodžio, 17 Ralfas suprato, kad Karolina net 
nenutuokia apie tai. Taip, ji žinojo, kad jis išeina laukan, bet kad nu- 
tepsena tiek mylių, o grįžęs dreba iš nuovargio vos neištiktas saulės 
smūgio! Kažkada Ralfui atrodė, kad Karolina pastebi viską: netgi jei 
jis perskirtų plaukus per pusę colio nuo įprastos sklastymo vietos. Ta- 
čiau tik ne dabar. Galvos auglys atėmė šią pastabumo galią bei taikė- 
si atimti ir patį gyvenimą. | 

Tad Ralfas tęsė savo pasivaikščiojimus, mėgaudamasis karščiu, 
nors kartais nuo jo imdavo suktis galva, o ausys - zvimbti. Tačiau čia 
ir buvo visa mėgavimosi esmė - zvimbimas ausyse. Kartais ausyse 
taip garsiai zvimbdavo, o galva taip stipriai tvinkčiodavo, kad jis ne- 
begirdėdavo Karolinos mirties laikrodžio tiksėjimo. 

Tomis tvankiomis birželio dienomis Ralfas išvaikščiojo beveik 
visą Derį. Jis buvo senyvas vyras siaurais pečiais, plonais pražilusiais 
plaukais ir didelėmis rankomis, kurios vis dar tiko fiziniams darbams. 

Ralfas ėjo nuo Vičemo link Barenso gatvės, nuo Kanzaso link Nei- 
bolto gatvės, nuo Pagrindinės gatvės link Kisingo tilto, tačiau daž- 
niausiai jo kojos nešdavo jį į vakarus, į Hariso aveniu, kur vis dar gra- 
Ži ir mylima Karolina Roberts leido paskutinius savo metus galvos 
skausmų ir morfijaus ūke; į Hariso aveniu atšaką ir Derio apskrities 
oro uostą. Jis eidavo atšaka, prie kurios neaugo nė medelis, todėl ne- 
gailestinga saulė galėjo kepinti niekieno netrukdoma, kol atrodydavo, 
j0g tuoj tuoj susmuks ant žemės, o tada grįždavo atgal. 

Ralfas dažnai stabteldavo atgauti kvapą poilsio aikštelės šalia tar- 
nybinio oro uosto įėjimo pavėsyje. Naktimis ši vieta virsdavo paaug- 
lių pasilinksminimo plotu, iš kurios sklisdavo garsi repo muzika, ta- 
čiau dieną čia karaliaudavo senukų būrelis, kurį Ralfo draugas Bilis 
Makgovernas vadino "Hariso aveniu sukriošėliais". Sukriošėliai rink- 
davosi sužaisti šachmatais, išlenkti džino taurelę ar šiaip paplepėti. 
Ralfas daugelį jų gerai pažinojo (o su Stenu Eberliu kartu ėjo net į vi- 
durinę mokyklą) ir jautėsi gerai jų būryje... kol šie neimdavo per daug 
smalsauti. O taip būdavo retai. Dauguma jų išaugo jankių moralės 
aplinkoje, kuri skelbė, kad jei žmogus nenori kalbėti, tai tik jo vieno 
reikalas. 

Per vieną tokį pasivaikščiojimą Ralfas pirmąkart pastebėjo, kad 
j0 gatvės kaimynui Edui Dypno atsitiko kažkas negera. 


Tą dieną Ralfas nuėjo Hariso aveniu atšaka daug toliau, kadangi 
juodi audros debesys užtemdė saulę ir ėmė pūsti vėsus vėjas. Ralfas 
žingsniavo negalvodamas apie nieką, įsistebeilijęs į dulkėtus savo 
sportinių batelių galus, kai besileidžiantis lėktuvas reisu 16:45 iš Bos- 
tono praskriejo tiesiai jam virš galvos ir reaktyvinių variklių drebinan- 
tis ūžesys sugrąžino jį realybėn. Ralfas stebėjo, kaip lėktuvas pra- 
skrenda virš senųjų tramvajaus bėgių ir tvoros, kuri žymėjo oro uosto 
ribas, o po to paliečia nusileidimo takelį, išleisdamas mėlynų dūmų 
kamuoliukus, ratams palietus asfaltą. Tada Ralfas žvilgtelėjo į savo 
laikrodį, suprato, kad jau vėlu, ir nukreipė žvilgsnį į oranžinį Hovar- 
do Džonsono baro stogą. Taip, jis tikrai prarado nuovokumą, nes pra- 
žingsniavo daugiau nei penkias mylias, net negalvojęs apie laiką. 

Karolinos laiką, - sumurmėjo balsas jo galvoje. 

Taip, Karolinos laiką. Ji sėdi bute ir skaičiuoja minutes, kada vėl 
reikės gerti vaistus, o jos vyras valkiojasi kažkur tolimiausiame oro 
uosto gale... tiesa pasakius, jau pusiaukelėje į Niūportą. 

Ralfas pakėlė galvą į dangų ir pirmą kartą išvydo tamsiai purpu- 
rinius audros debesis, susikaupusius virš oro uosto. Tai dar nereiškė, 
kad tuoj pat prasidės lietus, tačiau jei imtų lyti, Ralfui jokiu būdu ne- 
pavyktų likti sausam, nes aplinkui iki pat poilsiavietės prie trečiojo 
pakilimo-nusileidimo tako nebuvo jokios pastogės, o ir ten galėjai 
rasti tik mažą pavėsinę, kuri visuomet dvokė alumi. 

Ralfas dar kartą žvilgtelėjo į oranžinį stogą, tada įkišo ranką į de- 
šinę kišenę ir užčiuopė banknotų pundelį, suspaustą sidabriniu pinigų 
spaustuku, kurį Karolina padovanojo jam šešiasdešimt penktojo gim- 
tadienio proga. Niekas jam netrukdė nueiti į Džonsono barą ir išsi- 
kviesti taksi... išskyrus mintį, kaip taksistas į jį pažiūrės. Kvailas se- 
niokas, bylos akys užpakalinio vaizdo veidrodėlyje. Kvailas seniokas 
nušlepseno daug toliau, nei turėtų tokią karštą dieną. Jei būtum plau- 
kęs, jau būtum nuskendęs. 

Nebūk paranojikas, Ralfai, - tarė balsas iš vidaus, ir jo kvaksin- 
tis, truputį išdidus tonas priminė Bilį Makgoverną. 

Galbūt taip, o gal ir ne. Tačiau Ralfas nusprendė numoti ranka į 
lietų ir grįžti namo pėsčiomis. 

O jei ims ne tik lyti? Praeitą rugpjūtį praūžė tokia kruša, kad net 
išbarškino langus visoje vakarinėje miesto dalyje. 

"Tegu bus kruša, - nusprendė Ralfas. - Mane ne taip jau lengva 
sumušti". 

Ralfas ėmė lėtai kurnėti atgal atšaka miesto link, savo senais 
sportbačiais sukeldamas lengvus dulkių debesėlius. Jis išgirdo pirmąjį 
griaustinio dundesį, kur debesys buvo tirščiausi. Saulė, nors ir nu- 
stumta į antrą planą, nežadėjo pasiduoti be kovos. Ji nuspalvino aud- 
ros debesų kraštus spindinčiu auksiniu apvadėliu ir prasiverždavo pro 
tarpus it milžiniško kino projektoriaus fragmentinis spindulys. Ralfas 
apsidžiaugė, kad nusprendė grįžti pėsčiomis, numojęs ranka į mau- 
džiančias kojas ir pastovų dilgčiojimą pusiaujyje. 

Bent jau šiandien išsimiegosiu, - mastė jis. - Miegosiu kaip už- 
muštas. 

Oro uosto pakraštys - nudžiūvusios rudos žolės plotai su įaugu- 
siais surūdijusiais tramvajaus bėgiais, primenančiais senos katastrofos 
pėdsakus - liko kairėje. Tolumoje prie tvoros matėsi "United 747", 
panašus į vaikišką žaislinį lėktuvėlį, kuris slinko terminalo link, kurį 
dalijosi "United" ir "Delta" kompanijos. 

Ralfo žvilgsnis sugavo dar vieną transporto priemonę, šįkart ma- 

šiną, išvažiuojančią iš "General Aviation" terminalo, esančio šiame 
oro uosto gale. Ji gudronuotu plentu judėjo mažo tarnybinio įvažiavi- 
mo link, kuris vedė į Hariso aveniu atšaką. Pastaruoju metu Ralfas 
matė daugybę mašinų, įvažiuojančių ir išvažiuojančių pro šį įvažiavi- 
mą, kadangi jis buvo tik per septyniasdešimt jardų nuo poilsiavietės, 
kurioje rinkosi "Hariso aveniu sukriošėliai". Kai mašina pasiekė var- 
tus, Ralfas atpažino, kad tai Edo ir Elenos Dypno "Datsunas"... ir jis 
iš tikrųjų judėjo. Ralfas užlipo ant šaligatvio, nesuvokdamas, jog su- 
spaudė kumščius, kai maža ruda mašinytė prisiartino prie uždarytų 
vartų. Norint iš išorės atrakinti vartus, reikėjo turėti kortelę-raktą, o iš 
vidaus šį darbą atlikdavo elektrinės akies spindulys. Tačiau jis buvo 
įtaisytas taip arti vartų, o "Datsunas" lėkė tokiu greičiu.. 
+ Paskutinę akimirką (bent jau Ralfui taip pasirodė) maža ruda ma- 
šinytė smarkiai pristabdė ir iš po padangų pakilo mėlynų dūmų ka- 
muolėliai, privertę Ralfą prisiminti "United 747" nusileidimą. Vartai 
pamažu pradėjo vertis - Ralfas atleido kumščius. 

Pro langą iš vairuotojo pusės išlindo ranka ir ėmė maskatuoti, tar- 
si ragindama vartus ir liepdama jiems paskubėti. Vaizdas pasirodė 
toks absurdiškas, kad Ralfas net nusišypsojo. Tačiau šypsena užgeso, 
dar nespėjus sužibti dantims: vėjas iš vakarų, kur kaupėsi audros de- 
besys, stiprėjo, atnešdamas "Datsuno" vairuotojo išrėktus žodžius: 

- Kalės vaike! Šunsnuki! Pabučiuok tu man į šikną! Paskubėk! 
Paskubėk, susmirdusi šiknaskyle! Pašvinkęs snargly! Nusususi žiur- 
ke! Dugnaskyle! 

- Tai ne Edas Dypno, - sumurmėjo Ralfas. Jis vėl ėmė žingsniuo- 
ti be nuovokos. - Negali būti. 

Edas dirbo chemiku-tyrinėtoju Hokingo laboratorijoje Freš Har- 
bore. Tai buvo vienas švelniausių vaikinų, kokius tik Ralfas kada nors 
matė. Ir jis, 11 Karolina labai žavėjosi Edo žmona Elena ir jų naujagi- 

me Natali. Kai į namus ateidavo Elena su Natali, Karolina iškart pa- 
gyvėdavo, ir tai žinodama Elena kartu su savo dukrele kuo dažniau 
užsukdavo į svečius. Edas niekada nesiskųsdavo. Pasaulyje yra vyrų, 
kurie neprieštarauja, jei jų žmonos bėga pas senukus per visą gatvę, 
kai tik kūdikiai iškrečia ką nors nauja, ypač kai senutė dar ir sunkiai 
serga. Ralfui atrodė, kad jei Edas pasiųstų ką nors po velnių, tai po to 
praleistų bemiegę naktį, bet... 

- Prakeikta šliundra! Judink savo apšiktą subinę, girdi mane?! 
Pederastas! Ožys! 

Bet juk tai kalbėjo Edas. Netgi iš dviejų trijų šimtų jardų girdėjo- 
si, kad tai kalba Edas. 

"Datsuno" vairuotojas nuspaudė akceleratorių it vaikis sportinia- 
me modelyje, laukdamas, kol užsidegs žalia šviesa. Iš išmetamojo 
vamzdžio pasipylė dūmų kamuoliai. Kai tik vartai pakankamai prasi- 
vėrė, mašina šovė į priekį, kirsdama tarpą kriokiančiu varikliu, ir ta- 
da Ralfui pavyko aiškiai įžiūrėti vairuotoją. Jis negalėjo apsirikti. Tai 
buvo Edas. 

"Datsunas" šoktelėjo ant neasfaltuoto tarpo tarp vartų ir Hariso 
aveniu atšakos. Staiga pasigirdo signalas, ir Ralfas išvydo, kaip mė- 
lynas "Fordas Reindžeris", važiuojantis atšaka į vakarus, metėsi į šo- 
ną, bandydamas išvengti susidūrimo su "Datsunu". Furgono vairuoto- 
jas per vėlai pastebėjo pavojų, o Edas tikriausiai jo išvis nematė (tik 
vėliau Ralfui šovė į galvą, kad Edas tyčia taranavo "Reindžerį"). Aki- 
mirką sucypė padangos, po to pasigirdo pokštelėjimas, kai "Datsuno" 
sparnas įsirėžė į "Fordo" šoną. Furgonas atsidūrė ant linijos, skirian- 
čios priešingos krypties juostas. "Datsuno" kapoto dangtis išsikreipė 
ir atsidarė, priešakinių šviesų stiklas pasklido ant asfalto. Dar po aki- 
mirkos abi mašinos sustingo kelio viduryje, sukibusios kartu lyg ko- 
kia keista skulptūra. 

Ralfas stovėjo lyg įbestas, stebėdamas, kaip plečiasi tepalo balu- 
tė po "Datsuno" priekiu. Per savo septyniasdešimt gyvenimo metų 
jam teko matyti nemažai avarijų, iš kurių tik kelios buvo rimtesnės, ir 
jį visada apstulbindavo avarijų greitumas, be jokio dramatizmo. Tai 
ne filmas, kur kamera gali sulėtinti veiksmą, ir ne vaizdo juosta, kur, 
jei tik nori, gali stebėti ir stebėti, kaip mašina skrenda nuo uolos. Gy- 

venime viskas baigdavosi neaiškių vaizdinių, palydimų praskriejančių 
garsų, serija, toliau - padangų cypimas, duslus pokštelėjimas, metalui 
įsirėžus į metalą, stiklo skambesys. Voild - tout fini“ . 

Egzistavo net nerašytos taisyklės: "Kaip asmuo turi elgtis, įvykus 
MAŠINŲ SUSIDŪRIMUI". O kaipgi kitaip, - mastė Ralfas. Per die- 
ną Deryje tikriausiai įvykdavo tuzinas avarijų, o žiemą galbūt net dvi- 
gubai daugiau, kai pašaldavo ir keliai tapdavo slidūs. Išlipi, sutinki 
savo oponentą, taip pat išlipantį iš mašinos (dažniausiai sukibusios su 
tavąja), abu apsidairote, papurtote galvas. Kartais - tiesą pasakius, 
dažnai - ši dalis palydima karštais žodeliais: nustatomas kaltininkas 
(labai šiurkščiai), iškoneveikiami vairavimo įgūdžiai, grasinama teis- 
mu. Ralfas manė, kad vairuotojai paprasčiausiai nedrįsdavo tiesiai 
šviesiai viens kitam pasakyti: "Klausyk, kvaily, tu mane beprotiškai 
išgąsdinai!" a 

Paskutinis žingsnis šiame nelaimingame šokyje būdavo pasikeiti- 
“nas "šventais Draudimo raštais", po kurio vairuotojai nurimdavo... 
įsitikinę, kad nė vienas nesužeistas, kaip kad šiuo atveju. Kartais vai- 
ruotojai net baigdavo savo "ritualą" rankos paspaudimu. 

Ralfas jau pasiruošė stebėti iš savo patogios padėties, esančios per 
šimtą - šimtą penkiasdešimt jardų nuo įvykio vietos, kaip visa tai 
įvyks, tačiau kai atsidarė "Datsuno" durelės, jis suprato, jog nieko pa- 
našaus nebus. Atrodė, kad avarija tęsiasi. Aišku kaip dieną, kad šių 
linksmybių pabaigoje niekas net nemanys paduoti viens kitam ranką. 

Durelės ne atsivėrė, o tiesiog atšoko. Edas Dypno išniro iš maši- 
nos ir sustingo šalia jos. Jis dėvėjo nutrintus džinsus ir sportinius 
marškinėlius. Ralfas prisiminė, kad dar niekada nematė Edo su marš- 
kinėliais, kurie nėra susegami per priekį. Kažkas karojo jam ant kak- 
lo: kažkas ilgas ir baltas. Šalikėlis? Jis buvo panašus į šalikėlį, tačiau 
kas gi nešios šalikėlį tokią tvankią dieną? 

Edas akimirką pastovėjo prie savo sudaužytos mašinos, apžvelg- 
damas viską aplinkui, išskyrus susidūrimo vietą. Staigūs galvos posū- 
kiai Ralfui priminė gaidį, tyrinėjantį savo valdas ir beieškantį įsibro- 
vėlio. Kažkodėl dėl šio palyginimo Ralfas pasijuto nesmagiai: tokio 


* Štai ir viskas baigta (pranc.). 

Edo jis dar niekada nematė - tačiau ir tai dar buvo ne viskas. Papras- 
čiausiai jam išvis niekada neteko matyti šitaip besielgiančio žmogaus. 

Vakaruose sudundėjo griaustinis. Šįkart garsiau ir arčiau. Žmo- 
gus, besiropščiantis iš "Reindžerio", buvo kaip du ar netgi trys Edai 
Dypno. Didžiulis pilvas karojo virš diržo, juosiančio žalias darbines 
kelnes. Lėkštės dydžio prakaito dėmės bolavo baltų atviru kaklu 
marškinėlių pažastyse. Jis nusuko beisbolo kepuraitės snapelį atgal, 
norėdamas atidžiau pažvelgti į žmogų, pastojusį jam kelią. Plačiabur- 
nis veidas buvo mirtinai išbalęs, išskyrus raudonį žanduose. 

Potencialus kandidatas į infarktą, - pagalvojo Ralfas. - Jei būčiau 
arčiau, tai, be abejo, išvysčiau raukšles ant ausų spenelių. 

- Ei! - sušuko sunkiasvoris Edui. Balsas, sklindantis iš plačios 
krūtinės, buvo absurdiškai plonas ir beveik spiegiantis. - Kur gavai 
teises? Gal pirkai pirmoje pasitaikiusioje parduotuvėje? 

Kinkuojanti Edo galva tarsi valdomas radaro lėktuvas iškart pasi- 
suko ton pusėn, iš kur sklido storulio balsas, ir Ralfui pirmą kartą pa- 
vyko pažvelgti Edui tiesiai į akis. Pajutęs krūtinėje pavojaus signalą, 
jis pasileido avarijos link. Tuo tarpu Edas ėmė artėti prie žmogaus 
permirkusiais baltais marškiniais ir beisbolo kepuraite. Jis išdidžiai 
žingsniavo nelenkdamas kojų, nors paprastai jo eisena pasižymėjo 
lengvumu. | 

- Edai! - sušuko Ralfas, tačiau stiprėjantis vėjas - dabar jau šaltas 
ir žadantis lietų - pagavo ir nunešė žodžius, jiems net nespėjus palikti 
būinos. 

Žinoma, Edas neatsisuko. Ralfas ėmė bėgti dar greičiau, užmiršęs 
pusiaujo ir kojų skausmą. Plačiose, nemirksinčiose Edo Dypno akyse 
jis išvydo žmogžudystę. Ralfas niekada nebuvo matęs tokios akių iš- 
raiškos, tačiau negalėjo apsirikti, regėdamas jo atvirą žvilgsnį. Taip 
viens į kitą žvelgia gaidžiai, pašiaušę plunksnas ir pasirengę pulti. 

- Edai! Ei, Edai, palauk! Tai aš, Ralfas! 

Edas neatsisuko, tačiau Ralfas jau buvo visai arti, todėl, nepaisant 
vėjo, jis turėjo išgirsti žodžius. Storulis atsisuko, ir Ralfas išvydo bai- 
mę bei netikrumą jo akyse. Tada jis vėl atsigręžė į Edą ir geraširdiš- 
kai iškėlė rankas. 

- Paklausyk, - tarė storulis. - Galime susitarti... 

Tik tiek ir spėjo ištarti. Edas metėsi į priekį, pakėlė savo mažą 
kumštį - sutemose jis pasirodė toks akinančiai baltas - ir vožė storu- 
liui į plačią burną. Pasigirdo garsas, panašus į šūvį iš vaikiško orinio 
pistoleto. 

- Kiek jau nužudei? - paklausė Edas. 

Storulis atsirėmė į savo furgono šoną išsižiojęs ir išplėtęs akis. 
Edas ta pačia nenatūralia eisena prisigretino prie jo ir nekreipdamas 
dėmesio, kad furgono vairuotojas keturiais coliais už jį aukštesnis ir 
visu šimtu svarų sunkesnis, pakėlė ranką ir vėl smogė storuliui. 

- Na ką? Prisipažink, drąsuoli, kiek jau nužudei'? 

Jo klyksmas dingo pirmame stipriame griaustinio dundesy. Storu- 
liui pasisekė jį atstumti - tai buvo ne pykčio, o baimės gestas, ir Edas 
nulėkė tiesiai prie sumaigytos "Datsuno" nosies. Jis kaipmat pašoko, 
suspaudęs kumščius, vėl ruošdamasis pulti storulį, kuris gūžėsi prie 
savo furgono nukritusia ant šono kepuraite ir išpeštais marškiniais. 
Prieš akis Ralfas išvydo vaizdą: nebylus kino filmas, kuriame broliai 
Maksai vaidino kuoktelėjusius dažytojus, - ir staiga jis pajuto begali- 
nę užuojautą storuliui, tokiam beviltiškam ir mirtinai išsigandusiam. 

Tačiau Edas Dypno anaiptol neatrodė beviltiškas. Pravėręs burną 
1r išplėtęs sustingusias akis, jis kaip niekad buvo panašus į gaidį peš- 
tuką. 

- Žinau, ką tu darai, - Edas šnibždėjo storuliui. - Ir kas gi tai per 
komedija? Galvojai, kad tau ir tavo draugeliams mėsininkams visada 
pavyks išsi... 

Šią akimirką pribėgo Ralfas, šnopuodamas kaip nuvarytas arklys, 
ir uždėjo ranką Edui ant peties. Karštis po plonais sportiniais marški- 
nėliais buvo tiesiog nepakeliamas. Atrodė, lyg jis būtų uždėjęs ranką 
ant įkaitusios viryklės, ir kai Edas atsisuko, akimirksnį (tačiau to ne- 
užmirši visą gyvenimą) Ralfui pasirodė, kad jis ir žiūri būtent į ją. Jis 
dar niekada nematė tokio begalinio nesąmoningo pykčio Žmogaus 
akyse; netgi neįtarė, jog toks pyktis apskritai gali egzistuoti. 

Instinktyviai Ralfas panoro atšokti atgal, bet susitvardė ir liko sto- 
vėti.: Jam atrodė, kad jei jis pasitrauks, Edas puls jį lyg įniršęs šuo, 
kandžiodamas ir draskydamas. Žinoma, tai buvo gryna nesąmonė. Juk 
Edas - chemikas-tyrinėtojas; Edas - "Mėnesio knygos" klubo narys 

(kuris geriau pirkdavo dvidešimt svarų sveriančią Krymo karo istori- 
ją nei populiarią seriją); Edas - Elenos vyras ir Natali tėvas. Velnias, 
juk Edas - draugas. 

„tik tai nebuvo Edas, ir Ralfas tai Žinojo. 

Ralfas ne atšoko atgal, o palinko į priekį, sugriebė Edą už pečių 
(Viešpatie, koks karštis sklido iš po sportinių marškinėlių!) ir nukrei- 
pė Edo veidą šalin nuo storulio. 

- Edai, liaukis! - tarė Ralfas. Jis kalbėjo garsiu, bet tvirtu balsu, 
kokiu žmonės kalba su tais, kuriuos ištinka isterijos priepuolis. - Tau 
gi nieko neatsitiko! Tad liaukis! 

Akimirką Edo žvilgsnis nepakito, paskiau jo akys ėmė judėti Ral- 
fo veidu. Ne tokia jau didelė pergalė, tačiau Ralfas vis tiek pajuto pa- 
lengvėjimą. | 

- Kas jam atsitiko? - paklausė storulis, stovėdamas už Ralfo. - Ar 
nemanote, kad jis kuoktelėjęs? 

- Esu tikras, kad nieko jam neatsitiko, - atsakė Ralfas, tačiau ma- 
nė visai atvirkščiai. Jis kalbėjo beveik nepraverdamas lūpų ir nenu- 
leisdamas akių nuo Edo. Ralfas paprasčiausiai nedrįso nuleisti nuo jo 
akių - tai buvo vienintelis būdas išlaikyti vyruką, nors ir labai nepati- 
kimas. 

- Turbūt jį ištiko poavarinis šokas. Reikia tik kelių sekundžių, ir 
jis nusira... 

- Paklausk, ką jis veža po tuo brezentu! - staiga sušvokštė Edas ir 
nukreipė ranką per Ralfo petį. 

Dangų nutvieskė žaibas, ir vieną akimirką randeliai nuo paauglys- 
tės spuogų ant Edo veido išryškėjo it keistas lobių žemėlapis. Nudun- 
dėjo griaustinis. 

- Ei, ei, Siuzana Dei! - jis ėmė dainuoti aukštu vaikišku balsu, nuo 
kurio Ralfo rankų plaukeliai atsistojo piestu. - Kiek vaikų šiandien 
nužudei? 

- Jam ne šokas, - tarė storulis. - Jis - pamišėlis. Ir kai tik atvyks 
farai, aš pasirūpinsiu, kad jis atsidurtų savo vietoje. 

Ralfas apsižvalgė ir pamatė mėlyną brezentą, užtemptą ant furgo- 
no kėbulo ir pririštą ryškiai geltona virve. Po juo pūpsojo kažkokie 
apvalūs daiktai. 


15 


- Ralfai? - pašaukė kuklus balsas. 

Ralfas pasisuko į kairę ir išvydo Dorensą Marstelarą, - vieną se- 
niausių "Hariso aveniu sukriošėlių", perkopusį jau į devintą dešimtį, 
- stovintį šalia storulio furgono. Savo vaškinėse rankose jis laikė kny- 
gelę, kurią ištisai maigė. Ralfas spėjo, jog tai poezijos rinkinys, ka- 
dangi jis niekada nematė Dorenso skaitant ką nors kita. O galbūt jis 
iš viso neskaitydavo; galbūt jam patiko laikyti knygas savo rankose ir 
grožėtis meistriškai sudėliotais žodžiais. 

- Ralfai, kas atsitiko? 

Vėl danguje tvykstelėjo žaibas. Dorensas pažvelgė į jį, tarsi nebū- 
tų tikras, kas jis toks, kur jis yra ir ką mato. Ralfas atsiduso. 

- Dorensai... - ištarė jis, tačiau tuo tarpu jį užgriuvo Edas - tarsi 
laukinis žvėris, kuris apsiramino tik norėdamas atgauti jėgas. 

Ralfas spėjo išsisukti ir nublokšti Edą prie sulamdyto "Datsuno" 
kapoto dangčio. Ralfas sumišo, nežinodamas ką ir kaip daryti. 

Viskas vyko pernelyg jau greitai. Jis jautė, kaip po jo pirštais įnir- 
tingai kaukia Edo rankų raumenys, tarsi jis būtų prarijęs žaibą, dabar 
jau dažnai pasirodantį danguje. 

- Ralfai? - kreipėsi Dorensas tuo pačiu ramiu, bet susirūpinusiu 
balsu. - Tavo vietoje aš daugiau jo neliesčiau. Aš nebematau tavo 
rankų. 

Labai ačiū. Tik dar vieno bepročio čia betrūko. Dabar Ralfui to 
labiausiai ir reikėjo. 

Ralfas pažvelgė į savo rankas, o tada į senioką. 

- Apie ką čia dabar kalbi, Dorensai? 

- Apie tavo rankas, - ramiai atsakė Dorensas. - Aš nebematau ta- 
vo... 

- Tau čia ne vieta, Dorai. Tai gal geriau išnyk iš čia? 

Seniokas nudžiugo. 

- Taip! - tarė jis, tarsi ką tik būtų atradęs tiesų tiesą. - Kaip tik ke- 
tinau tai padaryti! 

Jis ėmė trauktis. Kai griaustinis vėl sudrebino miestą, Dorensas 
susigūžė, knyga prisidengdamas galvą. Ralfas perskaitė raudonomis 
raidėmis užrašytą pavadinimą: "Apmokamo šokėjo pasirinkimas". 

- Tau taip pat patarčiau padaryti tą patį, Ralfai. Nesikišk į Ilgalai- 
kių reikalus. Taip gali ir nukentėti. 

- Ką tu čia... 

Tačiau Ralfui nespėjus baigti, Dorensas apsisuko ir nusliūkino 
poilsiavietės link. Balti plaukai, ploni lyg naujagimio, pleveno artė- 
jančios audros vėjyje. 

Viena problema mažiau, bet Ralfas atsikvėpė neilgam. Dorensas 
tik trumpam sustabdė Edą. Dabar jis vėl svaidė žaibus į storulį. 

- Subinlaižys! - suriko Edas. - Dulkini savo motiną ir laižai jai 
subinę! 

Storulio milžiniški antakiai nusileido. 

- Ką? 

Edas vėl pasisuko į Ratfą, kurį jau spėjo atpažinti. 

- Paklausk jo, ką veža po šiuo brezentu! Ne, geriau tegul šis kru- 
vinas pederastas pats parodo! 

Ralfas pažvelgė į storulį. 

- Ką tu ten veži? 

- Kas tau darbo! - atkirto storulis, bandydamas atrodyti šiurkštus. 
Jis įvertino Edo Dypno žvilgsnį ir dėl viso pikto pasitraukė du žings- 
nius atgal. 

- Man tai jokio, bet jis kažką įsikalė sau į galvą, - atsakė Ralfas, 
smakru mosteldamas Edo pusėn. - Padėk man jį nuraminti, gerai? 

- Ar pažįsti jį? 

- Žmogžudys! - pakartojo Edas, ir šįkart jam pavyko truputėlį pa- 
stumti Ralfą. 

Čia kažkas vyko. Ralfas pastebėjo, kaip baugus ir tuščias Edo 
žvilgsnis tampa sąmoningesniu... o galbūt jam tik pasirodė. 

- Žudikas! Kūdikių žudikas! 

- Viešpatie, o kas čia per nesąmonė? - išlemeno storulis, bet vis 
tiek atsitraukė prie furgono galo, atrišo vieną virvę ir atitraukė brezen- 
to kraštą. Ten stovėjo keturios medinės statinaitės su užrašu "NUO 
PIKTŽOLIŲ". 

- Organinės trąšos, - pakomentavo storulis. Jo akys lakstė nuo 
Ralfo prie Edo ir atgal. Jis palietė savo kepuraitės snapelį. - Visą die- 
ną dirbau prie gėlių lysvių Derio psichiatrinėje ligoninėje... kur galė- 
tum trumpam pailsėti, drauguži. 

- Trąšos? - paklausė Edas. Atrodė, kad jis kalbasi pats su savimi. 
Kairė ranka pakilę-prie smilkinio ir ėmė jį, trinti. - Trąšos? 


Jis tarsi bandė suabejoti paprastu, bet vis dėlto neįtikėtinu moks- 
liniu atradimu. 

- Trąšos, - patvirtino storulis. Jis vėl pažvelgė į Ralfą ir tarė: - 
Šiam vyrukui galvoj negerai. Ar jums tai naujiena? | 

- Jis tik sutrikęs, - nejaukiai atsakė Ralfas. Jis persisvėrė per fur- 
gono bortą ir stuktelėjo į statinaitės dangtį. - PEBKSSi šu trąšomis. Ar 
dabar nusiraminsi? 

Edas neatsakė, tik pakėlė dešinę ranką ir ėmė trinti M smilkinį. 
Atrodė, jog jį kankina baisi migrena. 

- Ar nusiraminsi? - švelniai pakartojo Ralfas. 

Edas užmerkė akis, o kai vokai vėl pakilo, Ralfas pastebėjo spin- 
desį jose ir palaikė jį ašaromis. Edas iškišo liežuvį ir apsilaižė. Tada 
sugriebė šalikėlio galą ir nusišluostė kaktą. Ralfas spėjo pastebėti rau- 
donus kiniškus hieroglifus truputį aukščiau krašto. 

- Galbūt... - ištarė Edas ir nutilo. Akys vėl išsiplėtė, ir Ralfas iš 
naujo sunerimo. - Kūdikiai! Ar girdi? Kūdikiai! 

Ralfas dar sykį prispaudė jį prie mašinos, jau nebežinodamas, ke- 
lintą kartą buvo priverstas taip padaryti. 

- Ką tu čia kalbi, Edai? 

Staiga į galvą šovė mintis. 

- Ar tai Natali? Ar tu jaudiniesi dėl Natali? 

Gudrn šypsenėlė nuvilnijo Edo lūpomis. Jis pažvelgė į storulį. 

- Trąšos, sakai? Jei taip, tai gal galėtum atidaryti vieną statinaitę? 

Storulis sumišęs žvilgtelėjo į Ralfą. 

- Jam reikia gydytojo. 

- Galbūt. Bet jau maniau, kad jis baigia apsiraminti. Gal galėtu- 
mėte atidaryti vieną statinę? Galbūt tada jis nurims. 

- Žinoma, kokios problemos! 

Dangų perskrodė žaibas ir pasigirdo griaustinis - šįkart nušvito vi- 
sas dangus. Šalti lietaus lašai tekštelėjo ant prakaituoto Ralfo kaklo. 
Jis pažvelgė kairėn ir išvydo Dorensą Marstelarą, stovintį su knyga 
prie įėjimo į poilsiavietę ir susirūpinusiu žvilgsniu stebintį trijulę. 

„- Atrodo, kad tuoj prapliups stiprus lietus, - tarė storulis, - o šios 
trąšos negali sušlapti. Antraip įvyks cheminė reakcija. Tad žiūrėkite 
greičiau. 

Jis pagrabaliojo tarp statinių ir borto ir ištraukė laužtuvą. 

- Turbūt aš toks pat kuoktelėjęs kaip ir jis, jei sutikau su jumis, - 
storulis kalbėjo Ralfui. - Važiavau sau namo, galvodamas apie savo 
reikalus. Juk tai jis trenkėsi į mane. 

- Paskubėkite, - paragino Ralfas. - Tai užtruks tik minutę. 

- Taip, - surūgusiu balsu atsakė storulis ir užkišo laužtuvą už ar- 
čiausiai stovinčios statinės dangčio. - Tačiau aš to neužmiršiu visą gy- 
venimą. 

Griausmas dar kartą sudrebino miestą, todėl storulis neišgirdo 
Edo Dypno žodžių. Tačiau juos išgirdo Ralfas, ir jam net suspaudė 
pilvą. 

- Tos statinės prikimštos kūdikių lavonėlių, - kalbėjo Edas. - Pats 
pamatysi. 

Storulis nuvožė statinės dangtį, ir po tokių įtikinamų Edo žodžių 
Ralfas buvo pasiruošęs išvysti susipynusias rankas, kojas ir mažas be- 
plaukes galveles. Tačiau jis pamatė tik žydrų ir rudų kristalų mišinį. 
Iš statinės sklido durpių su chemikalų priemaišomis kvapas. 

- Na ką, dabar patenkintas? - storulis kreipėsi tiesiai į Edą. - Aš 
tau ne koks Rėjus Žuberas ar tas maniakas Dameris! Tai ką dabar pa- 
sakysi? 

Edo veide vėl atsispindėjo sumišimas. Griaustiniui eilinį kartą su- 
drebinus miestą, jis susigūžė, po to pasviro į priekį, ištiesė ranką sta- 
tinės pusėn, o tada klausiamai pažiūrėjo į storulį. 

Šis linktelėjo jam. Ralfui pasirodė, kad storulio veide šmėstelėjo 
užuojauta. 

- Jei nori, gali paliesti. Tačiau jei trąšos tavo rankoje ištirps nuo 
lietaus, imsi šokti kaip Džonas Travolta, nes nudegsi. 

Edas įkišo ranką į statinę, paėmė saują miltelių ir leido jiems iš- 
byrėti pro pirštus. Tada metė gluminantį žvilgsnį į Ralfą (jame taip 
pat atsispindėjo sąmyšis) 17 sukišo ranką į statinę iki pat alkūnės. 

- Ei! - išsigandęs suriko storulis. - Čia tau ne krekerių pakelis! 

Akimirką Edo veide nušvito gudri šypsenėlė, kuri bylojo: "Žinau 
aš tavo fokusus" - tačiau tuoj pat ji virto sumišimu, kadangi statinėje 
buvo vien trąšos. Edas ištraukė ranką, aplipusią milteliais. Sužaibavo 
tiesiai virš oro uosto. Pasigirdo kurtinantis griaustinio dundesys. 

- Perspėju, geriau nusivalyk miltelius nuo odos, kol nėpradėjo ly- 
ti, - tarė storulis. 

Jis įkišo ranką į "Reindžerio" saloną ir ištraukė išsinešamą "Mak- 
donaldo" maišelį. Tada pasirausė jame, ištraukė porą servetėlių ir iš- 
tiesė jas Edui. Tas lyg per sapną ėmė purtyti trąšų liekanas nuo savo 
rankų. 

Tuo tarpu storulis vėl uždarė statinaitę, didžiuliu šlakuotu kumš- 
čiu stukteldamas per dangtį ir vis žvilgčiodamas į apsiniaukusį dan- 
gų. Edui palietus jo baltų marškinių petį, šis įsitempė ir pasitraukė, 
neramiai nužvelgdamas vaikiną. : 

- Manau, turiu jūsų atsiprašyti, - išlemeno Edas, 

Pirmą kartą Ralfas išgirdo aiškų ir sąmoningą jo balsą. 

- Na, su tavim išties nenuobodu, - nusiraminęs tarė storulis. 

Jis vėl užtraukė brezentą ir keliais greitais, kapotais judesiais su- 
rišo jį virve. Tai matydamas, Ralfas pagalvojo, kad laikas - klastingas 
vagis. Kažkada ir jis taip mikliai galėjo pririšti brezentą. Dabar tam 
prireiktų mažiausiai dviejų minučių ir trijų riebiausių keiksmažodžių. 

Storulis patapšnojo per brezentą ir atsisuko į juos, sukryžiuoda- 
mas rankas ant savo plačios krūtinės. 

- Ar jūs matėt avariją? - jis kreipėsi į Ralfą. 

- Ne, - iškart atsakė Ralfas. Jis nesuprato, kodėl pamelavo, tačiau 
tai nusprendė net negalvodamas. - Aš žiūrėjau, kaip leidžiasi "United" 
lėktuvas. 

Dideliam jo nustebimui, storulis pradėjo rausti. 

Tu taip pat jį stebėjai, - staiga suprato Ralfas. - Ir ne tik patį nu- 
sileidimą, nes antraip nebūtum taip paraudęs... tu stebėjai, kaip lėk- 
tuvas slenka terminalo link! 

Tada viskas tapo aišku: storulis manė, kad jis avarijos kaltininkas, 
arba kad farai, atvykę į įvykio vietą, taip pagalvos. Jis sekė lėktuvą ir 
nepastebėjo, kaip Edas šovė pro tarnybinius vartus tiesiai į atšaką. 

- Aš fikrai labai atsiprašau, - nuoširdžiai kalbėjo Edas. Jo akyse 
atsispindėjo baimė. 

Staiga Ralfas pajuto, jog abejoja tos išraiškos tikrumu ir ar išvis 

(Ei, ei, Siuzana Dei) 

nutuokia, kas čia įvyko.. ir kas, po velnių, ta Siuzana Dei? 

- Aš atsitrenkiau galva į vairą, - tęsė Edas, - ir manau... man pro- 
tas pasimaišė, patys žinote. 

- Taip, tikriausiai taip ir buvo, - sutiko storulis. 

Jis pasikrapštė galvą, pažvelgė į juodą apniukusį dangų ir tada 
vėl atsisuko į Edą. 

- Noriu tau šį bei tą pasiūlyti, drauguži. 

- O ką gi? 

- Gal geriau tik pasikeiskime vardais bei telefono numeriais ir už- 
mirškime apie draudimą. O tada abu patrauksime kas kur. 

Edas neužtikrintu žvilgsniu pažvelgė į Ralfą, kuris tik patraukė 
pečiais, o tada vėl atsigręžė į vyrą su beisbolo kepuraite. 

- Jei kreipsiuosi į policiją, - tęsė storulis, - aš įklimpsiu į mėšlo 
krūvą. Pirma, išaiškės, jog praeitą Žiemą buvau patekęs į panašią pa- 
dėtį ir dabar važinėju su laikinomis teisėmis. Farai prisikabins prie 
manęs, nors tai aš važiavau pagrindiniu keliu. Ar suvokiate, ką aš kal- 
bu? 

- Taip, tačiau avarija įvyko tik dėl mano kaltės. Aš važiavau per 
greitai... 

- Pati avarija ne tokia jau svarbi, - tarė storulis ir neramiai pažvel- 
gė į artėjantį furgoną, kuris ruošėsi užlipti ant šaligatvio. Jis vėl atsi- 
suko į Edą ir paskubomis prabilo: 

- Pastebėjau, kad jums išbėgo šiek tiek tepalo, bet dabar jau ne- 
belaša. Esu tikras, kad sugebėtumėte grįžti namo... jei, žinoma, gyve- 
nate mieste. Ar jūs gyvenate mieste? 

- Taip, - atsakė Edas. 

- O aš jums sumokėsiu už nuostolius. Duosiu penkiasdešimt do- 
lerių. 

Ralfas dar sykį praregėjo. Tik taip jis galėjo paaiškinti staigų sto- 
rulio nuotaikos pasikeitimą: nuo agresyvumo iki kažko panašaus į 
meilikavimą. Autoavarija praeitą žiemą? Galbūt. Tačiau Ralfas nieka- 
da negirdėjo apie laikinąsias teises ir manė, jog storulis tik nori ap- 
dumti akis. Ponas beisbolo kepuraitės savininkas važinėjo be teisių! 
Ir buvo tik viena bėda: Edas sakė tiesą - avarija įvyko dėl jo kaltės. 

- Jei tik susitartume, - toliau tarškė storulis, - man nereikėtų dar 
kartą aiškinti apie aną autoavariją, o jžs galėtumėte pasilikti sau pasi- 

teisinimus, kodėl iššokote iš mašinos, ėmėte mane mušti ir rėkti, jog 
vežu pilną priekabą lavonų. 

- Ar aš taip ir pasakiau? - nustebęs paklausė Edas. 

Pasigirdo balsas su šnypščiančiu Kanados prancūzų akcentu. 

- Ar viskas gerai, draugužiai? Niekas nenukentėjo?.. Ralfai, čia 
tu? | 

Ant privažiavusio furgono šono puikavosi užrašas "DERIO SAU- 
SAS CHEMINIS VALYMAS", ir Ralfas atpažino vieną iš brolių Va- 
šonų, tikriausiai Trigerį, jauniausiąjį, iš Old Keipo. 

- Taip, tai aš, - atsakė Ralfas ir instinktyviai priėjo prie Trigerio, 
uždėjo ranką jam ant peties bei palydėjo atgal prie furgono. 

- O tiems vyrukams nieko neatsitiko? 

- Nieko, nieko. 

Ralfas atsisuko atgal ir išvydo, kaip Edas su storuliu suglaudę gal- 
vas stovi prie furgono. Šalti lietaus lašai it nekantrūs pirštai ėmė bar- 
benti į brezentą. 

- Truputį susikibo, ir tiek. Jie susitars. 

- Gerai, - nuoširdžiai ištarė Trigeris Vašonas. - O kaip tavo gra- 
žuolė žmona, Ralfai? 

Ralfas sudrebėjo tarytum žmogus, pietaudamas prisiminęs, jog ry- 
tą namuose paliko neužsuktas dujas. 

- Viešpatie! - šūktelėjo jis ir žvilgtelėjo į laikrodį - tikėjosi, jog 
dabar bus ne daugiau kaip pusė šešių. 

Tačiau rodyklės rodė dešimt minučių po šeštos. Jau prieš dvide- 
šimt minučių jis turėjo atnešti Karolinai dubenėlį sriubos ir pusę su- 
muštinio. Ji turbūt jau nerimavo. O žaibui ir griaustiniui kiaurai vars- 
tant tuščią butą, ji tikriausiai tūnojo visiškai įbauginta. Jei pradės lyti 
stipriau, Karolina nepajėgs nė langų uždaryti: jėgos beveik apleido jos 
rankas. 

- Ralfai? - paklausė Trigeris. - Kas atsitiko? 

- Nieko. Tik per daug prisivaikščiojau 17 užmiršau apie laiką. O 
tada įvyko ši avarija... gal gali parvežti mane namo, Trigeri? Aš tau 
užmokėsiu. 

- Nereikia mokėti - juk man pakeliui. Lipk vidun, Ralfai. Ar ma- 
nai, kad tie vyrukai patys susitvarkys? Ar jie nesusipeš? 

- Ne, aš taip nemanau. Tik palauk sekundėlę. 

- Žinoma. 

Ralfas priėjo prie Edo. 

- Ar baigiate susitarti? 

- Taip. Mes patys viską išspręsime. O kodėl gi ne? Juk visa ava- 
rija - tik keletas pasklidusių šukių. 

Edas vėl tapo pačiu savimi, ir dičkis baltais marškiniais dabar 
žvelgė į jį kone su pagarba. Ralfas vis dar jautėsi nesmagiai dėl pas- 
kutinių įvykių, tačiau nusprendė liautis apie tai galvoti. Jis labai mė- 
go Edą Dypno, bet turėjo kuo pasirūpinti ir be jo: namuose laukė Ka- 
rolina. Karolina ir tas tiksintis daiktas, sklindantis iš miegamojo sie- 
nų - ir iš pačios Karolinos - nakties glūdumoje. 

- Puiku, - Ralfas tarė Edui. - Važiuoju namo. Pastaruoju metu 
ruošiu Karolinai vakarienę, o šiandien jau tikrai vėluoju. 

Jis jau sukosi eiti, kai storulis sustabdė jį, tiesdamas ranką: 

- Džonas Tendis. 

- Ralfas Robertsas. Malonu su jumis susipažinti, - tarė Ralfas, pa- 
spausdamas storuliui ranką. 

Tendis nusišypsojo. 

- Abejoju, kad tokiomis aplinkybėmis... bet aš tikrai jums dėkin- 
gas, kad pasirodėte. Akimirką pamaniau, jog teks rimtai su juo susi- 
1mti. 

Aš taip pat, - pagalvojo Ralfas, bet balsu neprasitarė. Jis atsisuko 
į Edą, neramiomis akimis peržvelgdamas nematytus Edo marškinė- 
lius, prilipusius prie siauros krūtinės, bei baltą šilkinį šalikėlį su 1šsiu- 
vinėtais raudonais kiniškais hieroglifais. Ralfui nepatiko Edo žvilgs- 
nis: turbūt jis dar kaip reikiant neatsigavo. 

- Ar tu tikrai gerai jautiesi? - dar kartą paklausė Ralfas. 

Jis norėjo grįžti pas Karoliną, tačiau kažkodėl delsė. Įkyriai piršo- 
si mintis, jog iki geros savijautos dar toli gražu. 

- Taip, gerai, - paskubomis atsakė Edas ir plačiai nusišypsojo, ta- 
čiau jo tamsiai žalios akys tylėjo. 

Jos atidžiai stebėjo Ralfą, tarsi klausdamos, kiek šis matė... ir kiek 

(ei, ei, Siuzana Dei) 

išliks jo atminty. 

Trigerio Vašono furgono kabina kvepėjo švariais, ką tik išlygin- 
tais skalbiniais. Šis kvapas Ralfui kažkodėl priminė šviežios duonos 
kvapą. Kabinoje nebuvo sėdynės keleiviui, tad teko stovėti viena ran- 
ka įsikibus į durų rankenėlę, o kita - į skalbinių krepšį. 

- Klausyk, vis dėlto ten įvyko kažkas keista, - tarė Trigeris, pa- 
žvelgdamas į išorinį veidrodėlį. 

- Tu nė pusės nematei, - atkirto Ralfas. 

- Vieną vyruką aš pažinau. Tai Dypno. Jis turi gražutę žmonelę. 
Ir pats jis šaunus vyrukas. 

- Šiandien jis nebuvo panašus į save. 

- Vabalas įlindo į šikną? 

- Ne vabalas, o visas skruzdėlynas! 

Trigeris skaniai nusijuokė, spausdamas seną furgono vairą. 

- Visas skruzdėlynas! Puikumėlis! Šitai aš prisiminsiu! 

Trigeris nusišluostė ištryškusias ašaras stalo staltiesės dydžio no- 
sine. 

- Man pasirodė, kad ponas Dypno išlėkė pro tarnybinius oro uos- 
to vartus. 

- Taip ir buvo. 

- Bet tam reikia specialaus leidimo. Kaip jam pavyko jį gauti? 

Ralfas susimąstė, bet po to tik papurtė galvą. 

- Nežinau. Visai apie tai nepagalvojau. Reikės jo paties paklausti. 

- Taip ir padaryk. Ir dar paklausk, kaip laikosi skruzdėlynas. 

Tai sukėlė naują juoko priepuolį, kurį dar labiau pagyvino komiš- 
ka nosinaitė. 

Jiems išsukus 1š atšakos į Hariso aveniu, prasidėjo audra. Kruša 
nepasirodė, tačiau vasarinis lietus pliaupė kaip iš kibiro, ir Trigeris 
buvo priverstas slinkti vėžlio greičiu. 

- Oho! Tai man primena 85-ųjų audrą, kai pusė miesto gatvių vir- 
to upių kanalais. Ar atsimeni? 

- Taip, tikėkimės, kad tai nepasikartos. 

- Ne, - markstydamasis tarė Trigeris, stengdamasis įžvelgti kelią 
pro užpiltą vandeniu stiklą. - Dabar drenažo sistema jau sutvarkyta. 
Puikumėlis! 

Nuo šalto lietaus ir šilumos kabinoje apatinė stiklo dalis apraso- 
jo. Ralfas nesąmoningai priglaudė prie jo pirštą ir nupiešė ženklą: 

- Kas tai? - paklausė Trigeris. 

- Tiksliai nežinau. Atrodo kaip kiniškas hieroglifas. Toks buvo 1iš- 
siuvinėtas ant Edo Dypno šalikėlio. 

- Man jis kažką primena, - tarė Trigeris, dar kartelį pažvelgdamas 
į piešinį. Tada prunkštelėjo ir spragtelėjo pirštais. - Paklausyk! Kiniš- 
kai moku tik vieną žodį: mū-gū-gaifan! 

Ralfas šyptelėjo, tačiau juoktis visai nenorėjo. Prisiminus Karoli- 
ną, visos kitos mintys neteko prasmės. Prieš akis stovėjo vienas pa- 
veikslas, kurio neįstengė nuvyti šalin: atsilapojęs langas ir tarsi vai- 
duoklio rankos lietuje besiplaikstančios užuolaidos. 

- Vis dar gyveni tame dviaukštyje priešais "Raudonąjį obuolį"? 

- Taip. 

Trigeris sustojo prie šaligatvio, iš po ratų ištryško didžiuliai van- 
dens fontanai. Vis dar pliaupė kaip iš kibiro. Žaibai skrodė dangų, 
dundėjo griaustinis. 

- Geriau truputį palauk čia su manimi, - tarė Trigeris. - Po poros 
minučių lietus aprims. 

- Nieko man neatsitiks. 

Ralfas jautė, kad netgi antrankiai jo ilgiau nesulaikytų. 

- Ačiū, Trigai. 

- Palauk sekundę! Duosiu tau polietileno gabalėlį - galėsi prisi- 
dengti galvą! 

- Ne, ačiū, nereikia. Aš tik... 

Ralfas nebežinojo, kaip užbaigti sakinį, nes staiga pajuto paniką. 
Tad atidarė duris iš savo pusės ir iššoko iš furgono, iki kauliukų pa- 
nirdamas į šaltą vandenį, bėgantį nutekamuoju grioveliu. Ralfas atsi- 
sveikindamas pamojavo Trigeriui ir neatsigręždamas nuskubėjo prie 
namo, kurį jis ir Karolina dalijosi su Biliu Makgovernu, kišenėje lytė- 

damas raktus nuo laukujų durų. Pasiekęs verandos laiptelius, jis su- 
prato, kad jų neprireiks - durys buvo praviros. Bilis, gyvenantis pir- 
mame aukšte, dažnai užmiršdavo jas užrakinti; todėl Ralfas net nema- 
nė pagalvoti, jog Karolina išėjo jo ieškoti ir buvo užklupta audros. 
Tokios net prielaidos negalėjo būti! 

Ralfas nuskubėjo fojė, susigūždamas nuo kurtinančių griaustinio 
smūgių, laiptų aikštelės link. Šičia stabtelėjo, užsikibęs už turėklų. 

Girdėjosi, kaip vandens lašai tiška nuo permirkusių kelnių ir 
marškinių ant medinių grindų. Tada greitais žingsniais ėmė kopti vir- 
šun, kadangi bėgti jau nebeįstengė. Širdis daužėsi krūtinėje, peršlapę 
sportbačiai tapo papildoma našta, o prieš akis sustingo vaizdas, kaip 
juda Edo Dypno galva, jam išlipus iš "Datsuno" - griežti, staigūs ju- 
desiai, primenantys gaidį peštuką. | 

Kaip visada garsiai sugirgždėjo trečias laiptelis, todėl viršuje pa- 
sigirdo skubūs žingsniai. Nuo to nė kiek nepalengvėjo, nes Ralfas iš- 
kart atpažino, jog vaikšto ne Karolina. Kai Bilis Makgovernas persi- 
svėrė per turėklus, Ralfas nenustebo išvydęs išbalusį ir susirūpinus; 
kaimyno veidą, paslėptą po panama. Juk visą kelią nuo pat atšakos jis 
jautė, jog kažkas ne taip. Tačiau šiems pojūčiams nuojautos vardas 
netiko. Ralfas ėmė suprasti, kad kai pasiekiamas tam tikras blogumo 
laipsnis, jo nebegalima pakeisti: situacija tik dar labiau blogėja ir blo- 
gėja. Ši mintis visada buvo su juo. Vienintelio dalyko neįmanoma bu- 
vo įminti: kada šis blogio kelias baigsis? 

- Raifai! - pašaukė Bilis. - Ačiū Dievui! Karolinai turbūt prasidė- 
jo kažkoks priepuolis. Aš ką tik iškviečiau greitąją. 

Dabar Ralfui pavyko užbėgti laiptais į viršų. 

Ji gulėjo ant virtuvės slenksčio, išsidraikiusiais ant veido plau- 
kais. Kažkodėl dėl to Ralfui pasidarė baugu: Karolina atrodė apsilei- 
dusi, o kaip tik apsileidimo ji labiausiai ir nekentė per visą savo gy- 
venimą. Ralfas priklaupė šalia jos ir nubraukė plaukus nuo veido. Oda 
po jo pirštais buvo tokia pat šalta kaip ir jo pėdos peršlapusiuose 
sportbačiuose. 

- Norėjau paguldyti ją ant sofos, tačiau ji man per sunki, - nervin- 
gai tarė Bilis, glamžydamas rankoje savo panamą. - Žinai, mano nu- 
gara... 

- Žinau, Bili. Viskas gerai. 

Ralfas pakišo rankas po Karolinos nugara ir ją pakėlė. Ji jam pa- 
sirodė labai lengva - lengva kaip pienės pūkelis, pasiruošęs šokti vė- 
Jyje. 

- Ačiū Dievui, kad tu buvai šalia. 

- Ne visai, - atsakė Bilis, nusekdamas Ralfui iš paskos į svetainę 
1r vis dar glamžydamas savo skrybėlę. Pažvelgęs į jį, Ralfas kažkodėl 
prisiminė Dorensą Marstelarą su poezijos knyga rankoje. "Tavo vie- 
toje aš jo daugiau neliesčiau, - tada ištarė Dorensas. - Nebematau ta- 
vo rankų". 

- Jau buvau beišeinąs, kai išgirdau tą prakeiktą griaus... tikriausiai 
tai ji nukrito... 

Bilis apsižvalgė aptemusioje svetainėje, lyg ieškodamas kažkokio 
nebūto daikto. Staiga jo akys prašviesėjo. 

- Durys! Galiu lažintis, kad jos dar iki šiol atviros. Turbūt lyja vi- 
dun. Aš tuojau grįšiu, Ralfai! 

Bilis išskubėjo. Ralfas beveik neatkreipė į tai dėmesio; diena ir 
taip tapo košmaru. Labiausiai iš proto varė tiksėjimas. Dabar netgi 
griaustinis nebegalėjo užgošti šio iš sienų sklindančio garso. 

Ralfas paguldė Karoliną ant sofos ir priklaupė šalia. Ji kvėpavo 
labai tankiai, o iš burnos sklido nemalonus kvapas. Tačiau Ralfas ne- 
nusisuko. 

- Laikykis, širdele. 

Jis pakėlė vieną žmonos ranką - ji buvo tokia pat šalta kaip ir kak- 
ta - ir švelniai pabučiavo. 

- Laikykis. Viskas bus gerai. 

Tačiau nieko panašaus: tiksėjimas pranašavo visai ką kita. Tik jis 
sklido visai ne iš sienų, o iš pačios Karolinos. Jo žmona slydo Ralfui 
iš rankų, o jis negalėjo įsivaizduoti gyvenimo be jos. 

- Paprasčiausiai laikykis. Ar girdi mane? 

Ralfas vėl pabučiavo žmonos ranką ir priglaudė ją sau prie 
skruosto. Išgirdęs greitosios pagalbos sireną, jis pravirko. 

Karolina atsigavo greitojoje, lekiančioje per Derį (vėl švietė sau- 
lė, o drėgnas gatvių asfaltas garavo), ir ėmė kalbėti tokias nesąmones, 
jog Ralfas patikėjo, kad ją ištiko insultas. Kai ji vėl ėmė protingai 
reikšti mintis, prasidėjo antrasis priepuolis, ir Ralfas dviese su gydy- 
toju vos įstengė ją suvaldyti. 

Tą vakarą trečiojo aukšto laukiamajame Ralfą aplankė ne dakta- 
ras Ličfildas, o daktaras Džamalis, neurologas. Lėtu monotonišku 
balsu jis pranešė, kad Karolinos būklė stabilizavosi, tačiau namo ji 
galės grįžti tik rytoj ryte. Reikėjo išbandyti naujus vaistus, labai bran- 
gius, bet efektyvius. 

- Vis dar nereikia prarasti vilties, pone Robertsai, - tarė daktaras 
Džamalis. 

- Taip, Žinoma, taip. O ar tokie priepuoliai dar pasikartos? 

Džamalis nusišypsojo. Jis kalbėjo ramiu balsu, kurį dar labiau su- 
švelnindavo indiškas akcentas. Nors Džamalis tiesiai šviesiai nepra- 
sitarė, kad Karolina miršta, tačiau jis beveik vienintelis priartėjo prie 
tiesos tais ilgais paskutiniais metais, kai Karolina kovojo už teisę gy- 
venti. Pasak Džamalio, nauji vaistai užkirs kelią naujiems priepuo- 
liams, tačiau dabar jau niekuo negali būti tikras. Nelaimei, auglys plė- 
tėsi, nepaisant visų išbandytų priemonių. 

- Dabar gali atsirasti ir judesių koordinacijos problemų, - ramiu 
balsu tęsė daktaras Džamalis. - Ir bijau, kad sutriko regėjimas. 

- Ar galiu su ja praleisti naktį? Šalia manęs ji geriau miega. 

Tada palaukęs dar pridūrė: 

- Aš irgi. 

- Žinoma! - džiaugsmingai sutiko Džamalis. - Puiki mintis! 

- Taip, - niūriai atsakė Ralfas. - Aš irgi taip manau. 

Tad Ralfas prisėdo prie savo miegančios žmonos ir klausydama- 
sis tiksėjimo, sklindančio tikrai ne iš sienų, mąstė: Greitai - galbūt šį 
rudenį, o gal žiemą - aš vėl sėdėsiu šalia jos šioje palatoje. Mintis at- 

rodė pranašiška. Ralfas pasilenkė ir padėjo galvą ant baltos paklodės, 
dengiančios žmonos krūtinę. Ašaros pasirodė pačios. | 

Tiksėjimas. Toks garsus ir nesiliaujantis. 

Norėčiau surasti, kas sukelia šį garsą. Aš suplėšyčiau jį į mažus 
gabalėlius ir išbarstyčiau ant grindų. Prisiekiu Dievu, taip ir padary- 
čiau. 

Po vidurnakčio savo kėdėje užmigo ir Ralfas. Rytą oras buvo jau 
atvėsęs, o Karolina - jau nubudusi, sveiko proto ir spindinčiomis aki- 
mis. Atrodė, kad ji visiškai sveika. Ralfas parsivežė ją namo ir sten- 
gėsi, kad paskutiniai žmonos gyvenimo mėnesiai būtų kuo malones- 
ni. Praėjo daug laiko, kol jis vėl prisiminė Edą Dypno. Net išvydęs 
mėlynes ant Elenos Dypno veido, Ralfas vis dar nemanė susigrąžinti 
prisiminimų apie Edą. | 

Vasarai tapus rudeniu, o rudeniui - paskutine Karolinos Žiema, 
Ralfas be perstojo mąstė apie mirties laikrodį, kuris, netgi sulėtinęs 
greitį, tiksėjo vis garsiau ir garsiau. 

Tačiau Ralfas miegojo gerai. 

Nemiga dar laukė priešaky. 


I DAUS: 
Maži pliki daktariūkščiai 


Tarp tų, kuvie gali užmigti, iv tų, kurie - ne, 
yva didelis tarpeklis. Tai vienas didžiausių žmonijos 
skirstymą. 


Aitrisė Merdok 
"Vienuolės ir kareiviai" 


1 Skyrius 


L 


Praėjus beveik mėnesiui po žmonos mirties, Ralfą Robertsą pirmą 
kartą gyvenime pradėjo kankinti nemiga. 

Iš pradžių beveik nieko nesijautė, tačiau problema pamažu vis di- 
dėjo. Šeštą mėnesį nuo pirmo ir taip jau ne pačio maloniausio miego 
pertraukimo Ralfas pasiekė tokią kančios stadiją, kad vos galėjo ją 
pakelti. 1993-1ųjų pabaigoje jis pradėjo įsivaizduoti, kaip praleis sa- 
vo likusį amžių atmerktomis akimis. Žinoma, taip neatsitiks, - nura- 
mino jis save, - niekada. 

Bet ar tai tiesa? Ralfas nežinojo, ir tai labiausiai jį siutino. Nepa- 
dėjo net knygos, kurių Maikas Henlonas pasiūlė jam pasiieškoti De- 
rio viešojoje bibliotekoje. Ralfas rado keletą apie nemigą, tačiau jos 
prieštaravo viena kitai. Kai kurios vadino nemigą simptomu, kitos - 
liga, o viena netgi pavadino mitu. Tačiau tai tik paaštrino situaciją: iš 
knygų Ralfas sužinojo, kad niekas tiksliai nenumano, kas yra miegas. 
Kaip jis veikia ar kokį jis turi poveikį. 

Ralfas suprato, kad metas baigti žaisti tyrinėtoją mėgėją ir kreip- 
tis į gydytoją, tačiau tai buvo sunku padaryti. Jis iki šiol negalėjo at- 
leisti daktarui Ličfildui. Tai jis iš pradžių nustatė, kad Karolinos gal- 
vos auglys tėra pastovūs galvos skausmai (tik Ralfas manė, kad Lič- 
fildas, užkietėjęs senbernis, tikėjo, jog jei Karoliną 17 kankina kas 
nors, tai tik begalinė fantazija), 17 būtent Ličfildas stengėsi kuo rečiau 
pakliūti jam į akis, kai Karolinai tikrai buvo nustatytas auglys. Ralfas 
neabejojo, kad jei būtų jį paklausęs, kodėl šis taip stengiasi jo 1š- 
vengti, Ličfildas būtų atsakęs, jog viską perdavė Džamaliui, specialis- 
tui... Viskas pagal taisykles. Taip. Tik Ralfui pavyko keletą kartų pa- 
žvelgti jam tiesiai į akis, kai matėsi su juo tarp pirmųjų Karolinos 
konvulsijų liepą ir mirties kovo mėnesį, 17 tai buvo ne kas kita, kaip 
nerimo ir kaltės mišinys. Žvilgsnis priklausė žmogui, kuris iš visų 
jėgų bandė pamiršti, jog šlykščiai susimovė. 

Ralfui atrodė, jog vienintelė priežastis, sulaikanti jį nuo trenkimo 
Ličfildui į snukį, buvo ta, kad daktaras Džamalis konstatavo, esą 
ankstesnė ligos diagnozė nieko nebūtų pakeitusi: prasidėjus Karolinos 
galvos skausmams, auglys jau buvo gerokai įsisenėjęs ir plėtėsi vis to- 
liau. 

Balandžio pabaigoje daktaras Džamalis išvyko į pietinį Konekti- 
kutą, norėdamas užsiimti asmenine praktika, ir Ralfui ėmė jo trūkti. 
Jis manė, jog būtų galėjęs jam pasipasakoti apie savo nemigą, o Dža- 
malis tikrai būtų išklausęs jį ne taip, kaip Ličfildas būtų norėjęs ... ar 
galėjęs. 

Vasarai įpusėjus, Ralfas tiek prisiskaitė apie nemigą, kad jau ži- 
nojo, jog jo ligos tipas, nors ne toks jau retas, tačiau buvo neįprastas, 
palyginus su pernelyg paviršutinišku miegu. Žmonės, kurių neveikia 
nemiga, paprastai nuo septynių iki dvidešimties minučių išbūna pir- 
moje miego stadijoje, kol tikrai užmiega. Antra vertus, tiems, kurie 
sunkiai užmiega, kartais prireikia ir trijų valandų, kad nugrimztų į 
miegus, ir kai normalūs žmonės jau po 45 minučių pasiekia trečią 
miego stadiją (kurią knygos autoriai vadina teta miegu), sunkiai už- 
miegantiems tenka pasikankinti dar valandėlę ar dvi, kol pasiekiamas 
šis lygis... o būna naktų, kai trečioji miego stadija taip ir lieka nepa- 
siekta. Jie pabunda nepailsėję, kartais su miglotais prisiminimais apie 
nemalonius, painius sapnus; dar dažniau jiems atrodo, jog visą naktį 
nebuvo sumerkę akių. 

Po Karolinos mirties Ralfas pradėjo per anksti pabusti. Jis eidavo 
gulti po vienuoliktos valandos žinių ir iškart nugrimzdavo į miegus, 
tačiau užuot pabudęs šešios penkiasdešimt penkios - penkios minutės 
prieš žadintuvo čirškimą, Ralfas ėmė keltis šeštą. Iš pradžių jis suver- 
tė kaltę nežymiai padidėjusiai prostatai ir septyniasdešimtmečiams 
inkstams, tačiau prabudus iš tikrųjų nebūdavo tokio jau didelio noro 
šlapintis, o atlikus reikalus, vis tiek tapo praktiškai neįmanoma už- 
migti. Ralfas gulėdavo lovoje, laukdamas penkių (ar penkiolikos) po 
septynių, kad galėtų atsikelti. Pagaliau jis liovėsi bandyti vėl užmig- 
ti, tik gulėdavo sunėręs savo ilgapirštes rankas ant krūtinės ir spokso- 
davo į šešėlių apgaubtas lubas didelėmis it apvalios durų rankenos 

akimis. Kartais Ralfas galvodavo apie daktarą Džamalį, esantį kažkur 
Vestporte, kalbantį savo švelniu, maloniu indišku akcentu ir bandantį 
įkūnyti savo amerikietišką svajonę. Kartais prisimindavo vietas, kur 
jiedu su Karolina kadaise lankėsi, ir dažniausiai jis grįždavo prie karš- 
tos popietės Sand Byče Bar Harbore, kai jie abu, vilkėdami tik mau- 
dymosi kostiumais, sėdėjo prie iškylos stalo po dideliu ryškiu skėčiu, 
mėgavosi saldžiais keptais moliuskais, gėrė alų iš ilgakaklių butelių ir 
gėrėjosi, kaip jachtos skrodžia tamsiai mėlynus vandenyno vandenis. 
Kada tai buvo? 1964-aisiais? 1967-aisiais? Ar tai svarbu? Turbūt ne. 

Tokie miego tvarkaraščio pokyčiai būtų nieko nereiškę, jei tai bū- 
tų buvę viskas: Ralfas būtų ne tik lengvai, bet ir su dėkingumu prie 
jų prisitaikęs. Visos vasarą perskaitytos knygos tvirtino tą patį liau- 
dies išminties perliuką, kurį Ralfas ir taip gerai žinojo: su amžiumi 
žmonės miega vis mažiau. Jei miego valandos praradimas tėra vienin- 
telis užmokestis už dviprasmį malonumą būti septyniasdešimtmečiu 
jaunuoliu, jis mielai užmokėtų ir liautųsi nerimavęs dėl savo svei- 
katos. 

Tačiau viskas tuo nesibaigė. Pirmą gegužės savaitę Ralfas ėmė 
prabusti nuo paukščių giesmių 5:15 ryto. Jis keletą kartų pabandė įsi- 
dėti ausų kamštukus, nors iš pat pradžių abejojo, ar bus iš to nauda. 
Ne parskridę paukščiai žadino jį, ir ne tiekėjų sunkvežimių signalas 
Hariso aveniu. Ralfas visada pasižymėjo tuo, kad galėjo miegoti Žy- 
giuojančio orkestro viduryje, ir ši savybė niekur nedingo. Tačiau kaž- 
kas pasikeitė jo galvoje. Ten tūnojo jungiklis, kurį kiekvieną dieną 
kažkas ėmė įjunginėti truputį anksčiau, ir Ralfas nenutuokė, kaip tai 
sustabdyti. | 

Birželį Ralfas pašokdavo iš miegų 4:30 ryto (vėliausiai 4:45), o 
liepos - ne tokios karštos kaip 1992-aisiais, tačiau pakankamai tvan- 
kios - vidury jis pabusdavo jau apie keturias. Ir tomis ilgomis tvankio- 
mis naktimis, besivartydamas lovoje, ant kurios kartu su Karolina tiek 
/nylėjosi karštomis (ir šaltomis) naktimis, Ralfas pradėjo supras- 


ti, kad jo gyvenimas pavirs tikru pragaru, jei miegas jį visiškai apleis. 
Dienos metu jis dar bandė iš to juoktis, tačiau Ralfui vis aiškiau prieš 
akis vėrėsi niūri tiesa apie tamsiąją F.Skoto Ficdžeraldo aprašytą sie- 

los naktį, kuri teigė nenuginčijamą tiesą: bet kas atrodė įmanoma 4:15 
ryto. Bet kas. 

Dienomis Ralfas įtikinėjo save, kad tai ne jo miego ciklo poky- 
čiai, kad jo kūnas puikiai atlaikė daugybę gyvenimo posūkių: išėjimas 
į pensiją ir žmonos praradimas kaip tik du didžiausi iš jų. Kartais Ral- 
fas vartodavo žodį "vienatvė", galvodamas apie savo naująjį gyveni- 
mą, tačiau jis laikėsi atokiau nuo baisiojo žodžio iš "D" raidės, nu- 
stumdamas jį į giliausią pasąmonės užkampį, kai tik šis sublizgėda- 
vo jo mintyse. Su vienatve dar buvo galima taikytis, bet tik ne su dep- 
resija. 

Galbūt tau reikia daugiau sportuoti, - mąstė Ralfas. - Pavaikšti- 
nėk kaip kad praeitą vasarą. Labai jau sėslus tavo gyvenimas: atsi- 
keli, suvalgai sumuštinį, perskaitai knygą, pažiūri televizorių, nusi- 
perki sumuštinį pietums iš "Raudonojo obuolio", patupinėji sode, nu- 
eini į biblioteką, aplankai Eleną ir jos kūdikį, jei jos būna kieme, pa- 
vakarieniauji, kartais pasėdi verandoje ir aplankai Makgoverną ar 
Luizą Čeis... O tada? Dar truputį paskaitai, pažiūri televizorių, nusi- 
prausi ir į lovą. Taip, labai sėslu. Nuobodu. Tad nėr čia ko stebėtis, 
kad pabundi anksčiau. 

Tik visa tai šlamštas. Jo gyvenimas atrodė sėslus, tačiau iš tikrų- 
7ų toks nebuvo. Sodas - kaip tik toks pavyzdys. Na, medalio Ralfui už 
darbus sode tikrai niekas nebūtų įteikęs, tačiau vis dėlto "tupinėjimu" 
nepavadinsi. Popietėmis jis ravėdavo sode, kol prakaitas upeliais pa- 
srūdavo per marškinius ir pažastyse atsirasdavo didelės drėgnos dė- 
mės, O pats visas tirtėdavo iš nuovargio, eidamas vidun. "Bausmė" la- 
biau tiko jo veiklai apibūdinti nei "tupinėjimas", tačiau bausmė už ką? 
Už tai, kad prabundi dar prieš auštant? 

Ralfas nežinojo, bet jam ir nerūpėjo. Darbas sode užimdavo di- 
desnę popietės dalį ir leisdavo užmiršti nereikalingus dalykus, ir to 
pakako, kad pateisintų skaudančius raumenis ir retkarčiais pasirodan- 
čius juodus taškelius priešais akis. Ralfas vis ilgiau pasilikdavo sode 
po liepos ketvirtosios ir taip darė per visą rugpjūtį, kai ankstyvasis 
derlius jau buvo nuimtas, o vėlyvąjį sužlugdė lietaus trūkumas. 

- Turi liautis, - vieną vakarą jam tarė Bilis Makgovernas, kai jie- 
du sėdėjo verandoje ir gėrė limonadą. Tai buvo rugpjūčio viduryje, 

kai Ralfas atsibusdavo apie pusę keturių ryto. - Tai kenkia tavo svei- 
katai. Be to, tu tapai panašus į pamišėlį. 

- Galbūt toks aš ir esu, - atkirto Ralfas, ir jo tonas arba žvilgsnis 
turbūt tik patvirtino šiuos žodžius, nes Makgovernas pakeitė pokalbio 
temą. 


Ralfas vėl atnaujino pasivaikščiojimus, - ne tokius kaip 1992-ųjų 
maratonas, - tačiau nueidavo dvi mylias per dieną, jei tik nelydavo. Jo 
maršrutas vedė Derio viešosios bibliotekos link, o tada - "Back Pa- 
ges" knygyno ir spaudos kiosko Vičemo ir Pagrindinės gatvių kampe 
link. 

"Back Pages" knygynas stovėjo šalia netvarkingos sendaikčių 
krautuvėlės, vadinamos "Padėvėta rožė, padėvėti drabužiai". Vieną 
rugpjūčio dieną Ralfas, eidamas pro krautuvėlę, pastebėjo naują skel- 
bimą tarp senų, kviečiančių pigiai papietauti ar užeiti į bažnyčios su- 
sirinkimą Žinučių, kuris pusiau uždengė pageltusį plakatą, skelbiantį 
"RINKITE PATĄ BUKANENĄ Į PREZIDENTUS". 

Moteris, žvelgianti iš dviejų nuotraukų skelbimo viršuje, buvo 
graži keturiasdešimtmetė blondinė, tačiau nuotraukų pobūdis - rimtas 
veidas kairėje ir rimtas, nesišypsantis profilis dešinėje baltame fone - 
privertė Ralfą sustoti. Tokios nuotraukos kabėdavo paštuose, ir būda- 
vo rodomos kriminalinėse kronikose... ir jokio čia sutapimo. 

Nuotraukos sustabdė Ralfą, tačiau moters vardas privertė jį už- 
trukti ilgėliau. 


IEŠKOMA DĖL ŽMOGŽUDYSTĖS 
SIUZANA EDVINA DEI 


didelėmis juodomis raidėmis buvo užrašyta viršuje, o žemiau kaž- 
kieno prikergtas raudonas prierašas: 


LAUK Iš MŪSŲ MIESTO! 

Pačioje skelbimo apačioje matėsi smulkaus šrifto eilutė. Ralfo re- 
gėjimas labai susilpnėjo nuo Karolinos mirties - "nuėjo šuniui ant uo- 
degos" būtų tikslesnis pasakymas - ir jis turėjo palinkti į priekį, kol 
antakiai prisiglaudė prie dulkėtos krautuvėlės vitrinos. Tik tada jam 
pavyko perskaityti: 

"Apmokėjo Meino "gyvybės sergėtojų" komitetas". 

Sąmonės gilumoje Ralfo balsas sušnibždėjo: Ei, ei, Siuzana Dei! 
Kiek vaikų šiandien nužudei? 

Ralfas atsiminė, kad Siuzana Dei - politinė aktyvistė iš Niujorko 
ar Vašingtono, daug kalbanti moteris, varanti taksistus, kirpėjus ir 
skrybėlių meistrus iš proto. Ralfas niekaip negalėjo suprasti, kodėl 
būtent tas kalambūras atėjo jam į galvą: jis buvo susijęs su kažkokiais 
neaiškiais prisiminimais. Galbūt jo pavargęs nusenęs protas ką tik už- 
klupo šešiasdešimtųjų protesto prieš Vietnamo karą dainelę, praside- 
dančią: "Ei, ei, El Bi Džei! Kiek vaikų šiandien nužudei?" 

Ne, ne tai, - mąstė Ralfas. - Panašu, bet ne tai. Tai buvo... 

Protui dar nespėjus išduoti Edo Dypno vardo ir veido, už Ralfo 
pasigirdo kitas balsas: 

- Žemė šaukia Ralfą! Užeik, Ralfai, drauguži! 

Pažadintas iš savo minčių, Ralfas atsisuko į tą pusę, iš kur sklido 
balsas. Jis labai nustebo, supratęs, jog beveik užmigo stovėdamas. 
Viešpatie, - pamanė Ralfas. - Niekada nesusimąstai, koks svarbus yra 
miegas, kol tau nepradeda jo trūkti. Tada visos grindys ima drebėti, 
o visi daiktų kampai užsiapvalina. 

Į jį kreipėsi Hamiltonas Deivenportas, knygyno savininkas. Jis 
kaip tik dėliojo knygas ryškiais viršeliais ant reklaminės lentynėlės 
knygyno priekyje. Jo sena, padaryta iš kukurūzų burbuolės koto pyp- 
kė - Ralfui ji visada buvo panaši į modelinio garlaivio kaminą - ky- 
šojo iš burnos, leisdama mėlynų dūmų kamuolėlius į skaidrų, karštą 
orą. Vinstonas Smitas, senas pilkas katinas, tupėjo knygyno tarpdury, 
uodega apvijęs savo letenas. Jis žvilgtelėjo į Ralfą savo geltonų akių 
abejingumu, tarsi sakydamas: "Manai, kad žinai, ką reiškia būti se- 
nam, drauguži? Tik pažvelk į mane ir suprasi, jog nė velnio tu neži- 
nai!" 

- Viešpatėliau, Ralfai, - tarė Deivenportas. - Aš tave pašaukiau 
mažiausiai tris kartus. 

- Turbūt skraidžiau padebesiais, - atsakė Ralfas. 

Jis aplenkė reklaminę lentyną, pasviro durų link (Vinstonas Smi- 
tas su karališkų abejingumu ir toliau sėdėjo savo vietoje) ir sugriebė 
du kasdien perkamus laikraščius: bostonietišką "Globe" ir "USA To- 
day". Derio "News" paslaugus laiškanešys Pitas atnešdavo tiesiai į 
namus. Ralfas kartais užsimindavo, jog vienas iš trijų laikraščių jį tik- 
rai pralinksmina, tik niekaip negalėjo suprasti kuris. 

- Ar ne... 

Ralfas užsičiaupė, nes prieš akis išniro Dypno veidas. Tai Edas 
praeitą vasarą dainavo tą negražią dainelę prie oro uosto, todėl ne- 
nuostabu, kad taip 1lgai negalėjo prisiminti: juk iš ko tik nori, tik ne 
iš Edo Dypno lūpų tikiesi išgirsti tokius žodžius. 

- Ralfai? Tu vėl atsijungei. 

Ralfas sumirksėjo. 

- Atleisk, aš tik norėjau pasakyti, kad pastaruoju metu ne kaip 
miegu. 

- Ne kas... tačiau tai dar ne pasaulio pabaiga. Prieš eidamas gulti, 
išgerk stiklinę šilto pieno ir pusvalandį pasiklausyk ramios muzikos. 

Šią vasarą Ralfas išsiaiškino, jog kiekvienas Amerikoje žino sa- 
vo nuosavą vaistą nuo nemigos tarsi sapnų magiją, kurią it šeimyninę 
Bibliją perduoda 1š kartos į kartą. 

- Tiktų Bachas, Bethovenas arba Viljamas Ekermanas. Bet svar- 
biausia, - Deivenportas reikšmingai pakėlė pirštą, - neatsikelti iš krės- 
lo visą pusvalandį. Jokiu būdu. Neatsiliepk į telefono skambučius, ne- 
vyk šuns, neužspausk žadintuvo ir nesumanyk išsivalyti dantų. Nieko 
nedaryk! O tada, kai tik pasieksi lovą... plumpt! Bematant atsijungsi! 

- O jeigu besėdėdamas patogiame krėsle staiga pajusi, jog gamta 
šaukia? - paklausė Ralfas. - Tokie dalykai atsitinka visai netikėtai, kai 
€si Mano amžiaus. 

- Varyk į kelnes, - atkirto Deivenportas ir nusikvatojo. 

Ralfas šyptelėjo, bet tik iš mandagumo. Per nemigą jis beveik pra- 
rado humoro jausmą. 


37 


- Į kelnes! - sukikeno Hemas. Jis patapšnojo per lentynėlę ir pa- 
kratė galvą. 

Ralfas žvilgtelėjo į katiną. Vinstonas Smitas taip pat pakėlė į jį 
akis, ir Ralfui pasirodė, kad jo ramus geltonų akių žvilgsnis bylojo: 
"Taip, jis - kvailys, bet jis - mano kvailys". 

- Neblogai, ar ne? Hamiltonas Deivenportas - įmantrių patarimų 
meistras. Varyk į... 

Jis vėl prapliupo juoktis, papurtė galvą ir paėmė Ralfo ištiestus du 
dolerius. Įsidėjo juos į trumpos raudonos prijuostės kišenę ir atidavė 
grąžą. 

- Teisingai? 

- Taip. Ačiū, Hemai. k 

- Aha. Ir rimtai, pabandyk pasiklausyti muzikos. TiKrai padės. At- 
palaiduos smegenis ar panašiai. 

- Būtinai. 

Juokingiausia, kad Ralfas tikrai ketino pabandyti, kaip jau bandė 
ponios Rapaport citrinos su karštu vandeniu receptą ar Šonos Maklua 
patarimą, kaip atsipalaiduoti, sulėtinant kvėpavimą ir susikoncentruo- 
jant ties žodžiu "vėsu" (tik kai pati Šona tardavo jį, žodis skambėda- 
vo: "vhėėsuuuuuu"). Kai bandai susitvarkyti su lėtai, tačiau užtikrin- 
tai nykstančiu miegu, net liaudies priemonės ima atrodyti išsigelbė- 
jimas. 

Ralfas jau sukosi eiti, tačiau vėl atsigręžė į Deivenportą. 

- Kas tai per skelbimas ana ten, ant durų? 

Hemas Deivenportas suraukė nosį. 

- Deno Daltono krautuvėlėje? Stengiuosi ten nežiūrėti. Gadina 
apetitą. Ar iškabino ką nors nauja 17 šlykštaus savo vitrinoje? 

- Manau, kad skelbimas naujas - jis ne toks pageltęs kaip kiti ir 
neapdergtas musių. Tai "ieškomo nusikaltėlio" skelbimas, tik jame 
Siuzanos Dei nuotraukos. 

- Siuzanos Dei? Kalės vaikas! - Hemas metė piktą ir rimtą žvilgs- 
nį krautuvėlės link. | 

- Kas ji? Valstybinės moterų organizacijos prezidentė? 

- Eksprezidentė ir "Ginklo seserų" įkūrėja. "Mano mamos šešėlis" 
1r "Slėnio lelijos" autorė. Pastaroji knyga apie sumuštas moteris ir 

apie tai, kodėl daugelis iš jų atsisako pateikti ieškinį jas mušusiems 
vyrams. Už tai ji gavo Pulicerio premiją. Siuzana Dei - viena iš trijų 
ar keturių politiškai įtakingiausių moterų Amerikoje, ir ji gali rašyti 
tai, ką galvoja. Tas klounas žino, kad turiu vieną iš jos peticijų, užkiš- 
tą už kasos aparato. 

- Kokią peticiją? 

- Mes norime pasikviesti ją čia, - tęsė Deivenportas. - Tu juk ži- 
nai, kad per praeitas Kalėdas "Gyvenimo draugai" bandė sudeginti 
"Pagalbos moterims" centrą? 

Ralfas atsargiai atsuko atmintį iki tos juodos duobės, kurioje jis 
gyveno 1992-ųjų pabaigoje, ir tarė: 

“- Prisimenu, kad farai pagavo kažkokį vyruką ligoninės mašinų 
parkavimo aikštelėje su benzino skardine rankoje, bet nežinau... 

- Tai buvo Čarlis Pikeringas. Jis - "Kasdienės duonos", vienos 
"Gyvenimo draugų" grupuotės, organizuojančios piketus, narys. Tai 
jie liepė jam taip padaryti, gali manim neabejoti. Šiais metais jie ne- 
besiterlios su benzinu. Jie bandys priversti Miesto tarybą pakeisti te- 
ritorijos dalijimo taisykles ir sunaikinti "Pagalbą moterims". O Tary- 
ba gali taip ir padaryti. Juk tai Deris, Ralfai - esame ne pačiame libe- 
ralizmo lopšyje. 

- Tai jau ne, - blankiai šyptelėjo Ralfas. - O niekada ir nebuvome. 
"Pagalba moterims" - juk klinika, kurioje atliekami abortai, ar ne? 

Deivenportas nervingai dėbtelėjo į jį ir krestelėjo galvą "Padėvė- 
tos rožės" link. 

- Taip galvoja tik tokie šikniai kaip jis. Tačiau vietoj žodžio "kli- 
nika" jie mėgsta sakyti "fabrikas". Jie nekreipia dėmesio į visą kitą 
"Pagalbos moterims" veiklą. 

Ralfui Deivenportas tapo panašus į ielėvizijos diktorių, kuris re- 
klamuoja nemokamas petnešas per sekmadienio popietės kino seansą. 

- Klinika užsiima šeimos teisės reikalais, mušamomis žmonomis 
ir vaikais bei turi įsteigusi prieglobstį mušamoms moterims prie Niū- 
porto kelio. Ji turi centrą išprievartautoms moterims šalia ligoninės ir 
visą parą veikiančią pagalbos telefonu liniją moterims, kurias išprie- 
vartavo ar sumušė. Trumpai tariant, ji užsiima tokia veikla, nuo ku- 

rios tokie "Marlboro" reklamos gražuoliai kaip Daltonas mauna į 
krūmus. 

- Tačiau klinikoje atliekami abortai, - tarė Ralfas. - Ir dėl to vyks- 
ta piketai, tiesa? 

Ralfas prisiminė, kad metai iš metų vyko demonstracijos su dau- 
gybe plakatų prieš žemą ir kuklų plytinį pastatą, kuriame buvo įsikū- 
ręs "Pagalbos moterims" centras. Piketuotojai jam atrodė per daug iš- 
balę, per daug įsitempę, per daug išdžiūvę arba per daug išpampę ir 
per daug užtikrinti, kad Dievas jų pusėje. Ant jų plakatų puikavosi 
užrašai: "NEGIMĘ TAIP PAT TURI TEISES" ir "GYVYBĖ - KOKS 
NUOSTABUS PASIRINKIMAS!" bei tas senasis "ABORTAS - TAI 
ŽMOGŽUDYSTĖ!". Kartais moterys, besinaudojančios klinikos pa- 
slaugomis (kuri stovėjo visai šalia Dėrio ligoninės, tik neturėjo su ja 
nieko bendra) taip pat buvo viešai įžeidinėjamos. 

- Taip, ji daro abortus, - patvirtino Hemas. - Ar turi ką nors prieš? 

Ralfas pagalvojo apie visus tuos metus, kai jiedu su Karolina ban- 
dė susilaukti vaikų, tačiau viskas baigėsi tik keliais melagingais paro- 
dymais ir vienu persileidimu penktame nėštumo mėnesyje, ir patrau- 
kė pečiais. Staiga diena tapo per tvanki, o jo kojos - per daug pavar- 
gusios. Mintis apie kelionę namo - ypač kopimą į kalną - pakibo są- 
monėje it ant kabliuko. 

- Dieve, aš nežinau. Aš tik noriu, kad Žmonės taip... taip netriukš- 
mautų. 

Deivenportas suniurnėjo, priėjo prie kaimyno vitrinos ir įsistebei- 
lijo į skelbimą. Jam beskaitant, aukštas išbalęs vyriškis smailia barz- 
dele - visiška "Marlboro" reklamos gražuolio priešingybė - išniro iš 
krautuvėlės glūdumos nelyg vodevilio vaiduoklis su apipelijusiais 
kraštais. Jis pastebėjo, į ką įsispoksojo Deivenportas, ir paniekinanti 
šypsenėlė iškreipė jo lūpas. Ralfui pasirodė, kad už tokią šypsenėlę 
galima netekti poros dantų ir likti suknežinta nosimi. Ypač tokią vel- 
niškai tvankią dieną. 

Deivenportas bedė į skelbimą ir griežtai papurtė galvą. 

Daltono šypsena tik dar labiau praplatėjo. Jis pamojo ranka Dei- 
venportui - "Ir kam įdomi tavo nuomonė?" bylojo šis gestas - ir vėl 
pranyko krautuvės tamsoje. 

Deivenportas grįžo pas Ralfą įraudusiais žandais. 

- To žmogaus nuotrauka turėtų būti šalia žodžio "pimpalas" žody- 
ne, - tarė jis. 

Tą patį jis galvoja ir apie tave, - pamanė Ralfas, bet, žinoma, bal- 
su neprasitarė. 

Deivenportas stovėjo apkrautos knygomis lentynos priekyje, susi- 
kišęs rankas į kišenes, aiškiai mąstydamas apie 

(ei, ei) 

Siuzanos Dei skelbimą. 

- Na, - ištarė Ralfas, - aš turbūt jau... 

Deivenportas paliko savo neramias mintis. 

- Palauk. Gal pirma pasirašysi peticiją? Praskaidrink mano apte- 
musį rytą. 

Ralfas nepatogiai pasimuistė. 

- Paprastai aš nesikišu į tokius prieštaringus reikalus, kaip... 

- Na ką tu, Ralfai, - įkalbinėjo Deivenportas. - Niekas nekalba 
apie prieštaravimus. Mes tik norime užtikrinti, jog tokie pakvaišėliai 
kaip "Kasdienės duonos" nariai - ir tokie politiniai neandartaliečiai 
kaip Daltonas - neuždarys tikrai naudingo moterų centro. Aš gi nepra- 
šau pasirašyti už -cheminio ginklo bandymus su delfinais. 

- Ne, tikrai ne. 

- Mes tikimės iki rugsėjo pirmos nusiųsti penkis tūkstančius pa- 
rašų Siuzanai Dei. Turbūt nieko neišeis, nes Deris - tik mažas mies- 
teliūkštis, 0 ji jau sudariusi vizitų sąrašą iki kito amžiaus, tačiau vis 
tiek verta pabandyti. 

Ralfas norėjo pasakyti Hemui, kad vienintelė peticija, kurią jis 
noriai pasirašytų, būtų adresuota miego dievams, prašant grąžinti tris 
valandas nakties poilsio, tačiau jis dar kartą pažvelgė į Žmogaus vei- 
dą ir nusprendė nutylėti. 

Karolina būtų pasirašiusi tą prakeiktą peticiją, - mąste Ralfas. - Ji 
nepritarė abortams, tačiau ji taip pat nepritarė ir vyrams, kurie parė- 
ję namo iš baro savo žmonas ir vaikus paversdavo futbolo kamuoliu. 

Tiesa, tačiau tai ne pagrindinė priežastis. Karolina būtų pasirašiu- 
si, kad tik galėtų iš arti pasiklausyti tokios kiršintojos kaip Siuzana 
Dei. Ji būtų taip pasielgusi tik dėl paprasto smalsumo, kuris tapo pa- 

grindiniu jos bruožu: netgi smegenų auglys nepajėgė jo sunaikinti. 
Dvi dienas prieš mirtį ji ištraukė bilietą į kiną, kurį Ralfas naudojo 
kaip knygos, paliktos šalia lovos, skirtuką, kad paprasčiausiai pasmal- 
sautų, kokį filmą jis ėjo pažiūrėti. Tiesą sakant, tai buvo "Keletas šau- 
nių vyrukų", ir Ralfas nustebo ir kartu nusiminė, jog šie prisiminimai 
taip žeidė. Netgi dabar velniškai žeidė. 

- Žinoma, - jis tarė Hemui. - Mielai pasirašysiu. 

- Puikumėlis! - sušuko Deivenportas ir patapšnojo jam per petį. 

Susimąsčiusį žvilgsnį pakeitė šypsnis, tačiau Ralfui nuo to nepa- 
sidarė geriau. Šypsnis nebuvo ypatingai žavus. 

- Prašau į mano tamsųjį urvą. 

Ralfas nusekė jam iš paskos į tabaku trenkiančią parduotuvę, ku- 
ri pusę dešimtos ryto nebuvo jam tokia jau tamsi. Vinstonas Smitas 
tipeno priekyje, tik vieną kartą sustodamas pažvelgti į juos savo se- 
nomis geltonomis akimis. "Jis - kvailys, o tu - dar vienas", bylojo šis 
atsisveikinimo žvilgsnis. Šiomis aplinkybėmis Ralfas nė nemanė su 
juo ginčytis. Jis pasikišo laikraščius po pažastimi, pasilenkė ties po- 
pieriaus lapu ant prekystalio už kasos aparato ir pasirašė peticiją, pra- 
šančią, kad Siuzana Dei atvyktų į Derį ir pasisakytų "Pagalbos mote- 
rims" naudai. 

Ralfas užkopė į Ap Mailo kalvą lengviau nei tikėjosi ir pasiekė 
Vičemo ir Džeksono gatvių sankryžą galvodamas: "Štai taip, visai 
neblogai". 

Staiga jis pajuto, jog ausyse zvimbia, o kojos dreba iš nuovargio. 
Ralfas stabtelėjo Vičemo gatvėje ir pridėjo ranką prie širdies. Ji stip- 
riai daužėsi krūtinėje. Ralfas išgirdo popieriaus šlamėjimą ir išvydo, 
kaip reklaminė kortelė iškrito iš bostonietiško "Globe" bei apsisukusi 
nusileido į nutekamąjį griovelį. Jis jau norėjo pasilenkti ir pasiekti ją, 
bet susilaikė. 

Nelabai protinga, Ralfai. Jei pasilenksi, tai tikrai nukrisi. Manau, 
geriau palik ją šlavėjui. 

- Gerai jau, gerai, - sumurmėjo Ralfas ir vėl atsitiesė. 

Akyse ėmė suktis juodi taškeliai lyg nerealus varnų būrys, ir aki- 
mirką Ralfas neabejojo, jog tuoj vošis ant tos pačios reklaminės kor- 
telės. 

- Ralfai? Ar viskas gerai? 

Ralfas atsargiai pakėlė galvą ir išvydo Luizą Čeis, kuri gyveno ki- 
toje Hariso aveniu pusėje, už pusantro kvartalo nuo namo, kuriame 
Ralfas gyveno kartu su Biliu Makgovernu. Ji sėdėjo ant suoliuko ša- 
lia Strofordo parko ir turbūt laukė autobuso, važiuojančio į centrą. 

- Taip, viskas gerai, - atsakė Ralfas ir pajudino kojas. 

Atrodė, kad jis eina per sirupą, bet vis dėlto jam visai neblogai 
pasisekė pasiekti suoliuką. Tik nepavyko sulaikyti palaimingo atodū- 
sio, kai atsisėdo šalia Luizos. 

Luiza Čeis turėjo dideles juodas akis, kokias žmonės vadindavo 
"ispaniškomis", kai Ralfas dar buvo vaikas. Be to, Ralfas neabejojo, 
kad jos vedė iš proto ne vieną vaikiną vidurinėje mokykloje. Tos akys 
iki šiol išliko geriausiu Luizos bruožu, tačiau dabar Ralfui nelabai rū- 
pėjo atsispindintis jose rūpestis. Jis buvo... koks? "Truputį per arti- 
mas" šovė į galvą mintis, bet Ralfas nebuvo užtikrintas, ar teisingai 
suprato. 

- Gerai, - pakartojo Luiza. 

- Žinoma. 

Ralfas išsitraukė nosinę iš užpakalinės kišenės, patikrino, ar ji 
švari, ir tada nusišluostė kaktą. 

- Tikiuosi, nesupyksi, jei pasakysiu, jog tu neatrodai, lyg viskas 
būtų gerai. 

Ralfui, žinoma, tai nepatiko, tačiau jis nežinojo, kaip tai pasakyti 
Luizai. 

- Tu išbalęs, prakaituoji ir, be to, šiukšlini gatvę. 

Ralfas susijaudinęs pažvelgė į ją. 

- Kažkas iškrito iš tavo laikraščio. Manau, kad reklaminė kortelė. 

- Tikrai? 

- Ir pats gerai Žinai, kad iškrito. Atsiprašau sekundėlei. 

Luiza atsistojo, pasiekė šaligatvį, pasilenkė (Ralfas pastebėjo, kad 
nors jos klubai ir platūs, kojos kaip šešiasdešimt aštuonerių metų mo- 

ters išliko pakankamai dailios) ir pakėlė kortelę. Tada grįžo prie suo- 
liuko ir atsisėdo. 

- Štai. Dabar jau tu nebešiukšlini gatvių. 

Ralfas nenorom nusišypsojo. 

- Ačiū. 

- Nėr už ką. Turbūt šiandien leisiu sau suvalgyti mėsainį ir išgerti 
dietinės kokakolos. Aš taip sustorėjau po pono Čeisio mirties. 

- Tu ne stora, Luiza. 

- Ačiū, Ralfai, tu - tikras džentelmenas, bet nekeiskime temos. 
Tau juk apsisuko galva, ar ne? Tiesą pasakius, tu vos neapalpai. 

- Aš tik norėjau atgauti kvapą, - atkirto Ralfas ir nusisuko pažiū- 
rėti, kaip parke vaikų būrelis žaidžia beisbolą. Jie buvo labai įsijautę 
į žaidimą, juokėsi ir šokinėjo. Ralfas pavydėjo jų oro kondicionavimo 
sistemų efektyvumo. 

- Norėjai atgauti kvapą? 

- Taip. 

- Tik norėjai atgauti kvapą? 

- Luiza, tu tampi panaši į užsikirtusią plokštelę. 

- Tai štai, ši užsikirtusi plokštelė nori tau šį tą pasakyti. Tu turbūt 
pakvaišai, jei kopei į Ap Mailo kalvą per tokį karštį. Jei nori pasi- 
vaikščioti, tai ko nesuki į atšaką, kur lygu, kaip kad darydavai anks- 
čiau? 

- Kadangi ten prisimenu Karoliną, - Ralfui nepatiko jo šiurkštus 
balsas, tačiau nieko negalėjo sau padaryti. ' 

- Velnias, - Luiza palietė jo ranką. - Atsiprašau. 

- Ne, viskas gerai. 

- Ir nieko čia gera. Turėjau anksčiau apie tai pagalvoti. O tavo 1š- 
vaizda irgi ne per geriausia. Tu juk nebe dvidešimtmetis jaunuolis, 
Ralfai. Ir netgi ne keturiasdešimtmetis. Aš nesakau, jog tu blogai at- 
rodai - tu puikiai atrodai kaip septyniasdešimtmetis - tačiau turi dau- 
giau rūpintis savimi. Karolina būtų norėjusi, jog pasirūpintum savimi. 

- Žinau, bet tikrai... 

"..„puikiai jaučiuosi", norėjo užbaigti Ralfas, bet tada pakėlė akis 
nuo savo rankų ir vėl pažvelgė į juodas Luizos akis. Jų žvilgsnis ne- 
leido užbaigti sakinio. Luizos akyse atsispindėjo liūdesys... o galbūt 

vienatvė? Galbūt ir viena, ir kita. O svarbiausia, kad jose Ralfas išvy- 
do save. 

Tu - kvailys, - bylojo į jį žvelgiančios akys. - O galbūt mes abu 
tokie. Tau - septyniasdešimt ir, be to, esi našlys, Ralfai. O man - še- 
šiasdešimt aštuoneri, ir taip pat esu našlė. Kiek dar sėdėsime vaka- 
rais tavo verandoje kartu su Biliu Makgovernu, panašiu į seniausią 
pasaulyje palydovą? Tikiuosi, ne per ilgai, nes laiko mums abiems li- 
ko ne per daugiausiai. 

- Ralfai? - susirūpinusi paklausė Luiza. - Ar gerai jautiesi? 

- Taip, - atsakė Ralfas, vėl nukreipdamas žvilgsnį į savo rankas. - 
Tikrai taip. 

- Tavo veido išraiška buvo tokia... na, nežinau kokia. 

Ralfas išsigando, ar tik karštis ir kopimas į kalvą nebus susukę 
jam galvos, nes tai juk buvo Luiza, kurią Makgovernas visada vadin- 
davo (juokingai pakėlęs kairį antakį) "Mūsų Luiza". Ir, beje, ji tikrai 
puikiai atrodė: dailios kojos, iškili krūtinė, nuostabios akys. Ralfas 
tikriausiai su malonumu įsiverstų ją į lovą, o ji tikriausiai visai nepri- 
eštarautų. Bet kas po to? Jei ji pastebėtų bilietą, kyšantį iš knygos, ar 
vienas? Ralfas taip negalvojo. Luizos akys tikrai buvo nuostabios, o 
ir pats Ralfas dažnai susizgribdavo žvilgsniu slenkąs į jos iškirptę, kai 
jie trise sėdėdavo verandoje, gerdami atšaldytą arbatą vėsiais vaka- 
rais, tačiau jis neabejojo, jog mažoji galva gali užtraukti bėdą didelei, 
net jei tau ir septyniasdešimt. Jei sensti, dar nereiškia, kad tampi ne- 
rūpestingesnis. 

Ralfas atsistojo, žinodamas, kad Luiza stebi jį, todėl pasistengė 
nesuklupti. 

- Ačiū, kad rūpinies. Nori palydėti seną draugužį? 

- Ačiū, kad pakvietei, bet važiuoju į centrą. Girdėjau, kad atvežė 
gražių raudonų siūlų į "Siuvimo ratą", 0 aš jau seniai norėjau nusi- 
megzti šalikėlį. Geriau pasėdėsiu, palauksiu autobuso ir peržiūrėsiu 
savo kuponus. 
vienas berniūkštis su ekstravagantiškų raudonu plaukų kuodu ištrūko 
iš trečios eilės, metėsi į priekį... ir su trenksmu rėžėsi į vieną iš keče- 

rio gynėjų. Ralfas sumirksėjo, įsivaizduodamas žybčiojančias greito- 
sios pagalbos šviesas ir klykiančią sireną, tačiau "papūgiukas" atsisto- 
jo ir nusijuokė. 

- Prašovei pro šalį, sukčiau! - sušuko jis. 

- Norėtum! - piktai atkirto kečeris, bet ir pats pradėjo juoktis. 

- Svajoji vėl tapti jaunu, Ralfai? - paklausė Luiza. 

Ralfas susismąstė. 

- Retkarčiais. Tačiau man tai atrodo per sunku. Ateik šį vakarą, 
Luiza, pasėdėsi su mumis. 

- Tikriausiai, - atsakė ji, ir Ralfas nužingsniavo Hariso aveniu, 
jausdamas nukreiptą į jį nuostabių juodų akių žvilgsnį, todėl pasisten- 
gė kuo tiesiau išlaikyti nugarą. 

Ralfas tikėjo, kad jam pavyko, nors teko gerokai paprakaituoti. 
Jis dar niekada gyvenime nesijautė toks pavargęs. 

2 Skyrius 


1 


Ralfas užsiregistravo pas daktarą Ličfildą, nepraėjus nė valandai 
po pokalbio su Luiza ant parko suoliuko. Sekretorė šaltu, seksualiu 
balsu pranešė, kad gali įsprausti jį kitą antradienį dešimtą valandą ry- 
to, ir Ralfas sutiko. Jis padėjo ragelį, nuėjo į svetainę, atsisėdo į su- 
pamąją kėdę, atsuktą į Hariso aveniu, ir prisiminė, kaip Ličfildas gy- 
dė jo žmonos smegenų auglį tailenoliu - 3 ir brošiūromis apie įvairias 
atsipalaidavimo technikas. Po to Ralfas prisiminė Ličfildo veido 1š- 
raišką, kai testai patvirtino diagnozę... tą kaltės ir nerimo kupiną 
žvilgsnį. 

Kitoje gatvės pusėje būrelis vaikų, kurie greitai vėl kibs į moks- 
lus, išėjo iš "Raudonojo obuolio" su saldainiais ir bulvių traškučiais 
rankose: stebėdamas, kaip jie sėda ant dviračių ir neria į vienuoliktos 
valandos karštį, Ralfas, kaip visada prisiminęs Ličfildo žvilgsnį, pa- 
galvojo, jog tai - klaidingi prisiminimai. 

Svarbiausia, drauguži, kad tu pats norėjai, jog Ličfildas jaustų 
nerimą... o dar labiau - kaltę. 

Tikriausiai taip ir buvo, tikriausiai Karlas Ličfildas - tikras šau- 
nuolis ir puikus gydytojas, tačiau Ralfas po pusvalandžio vėl skambi- 
no jam. Jis paaiškino sekretorei, kalbančiai seksualiu balsu, esą jis ką 
tik peržvelgė savo kalendorių ir pastebėjo, kad kitą antradienį ateiti 
negalės. Tą dieną jis jau susitaręs su pedikiūrininku, tik buvo apie tai 
pamiršęs. | 

- Mano atmintis jau nebe ta, - teisinosi Ralfas. 

Sekretorė pasiūlė užregistruoti antradienį antrą valandą. 

Ralfas pažadėjo paskambinti. 

Šlykštus melagis, - pagalvojo Ralfas, padėjęs ragelį. Jis vėl atsisė- 
do į savo supamąją kėdę. - Tu juk neisi pas jį. 

Tikra tiesa. Žinoma, daktaro Ličfildo neims dėl to kamuoti nemi- 
ga. Jei jis iš viso pagalvos apie Ralfą, tai tik tiek, kad vienu senioku 
mažiau maišysis jo akyse per prostatos tyrimus. 

Gerai, bet ką darysi dėl nemigos, Ralfai? 

- Ramiai pasėdėsiu pusvalandį prieš miegą ir pasiklausysiu klasi- 
kinės muzikos, - balsu tarė jis. - Tik reikės nusipirkti sauskelnes, kad 
nevargintų gamtos šauksmas. 

Toks paveikslas jį prajuokino. Juoke girdėjosi isteriška gaidelė, 
tačiau Ralfas nekreipė dėmesio: tiesa pasakius, garsas buvo klaikus. 
Prireikė laiko, kol Ralfas nusiramino. 

Vis dėlto jis pasiryžo išbandyti Hamiltono Deivenporto pasiūly- 
mą (tik, ačiū Dievui, sauskelnių dar neprireikė), kaip kad jau išbandė 
daugybę kitų liaudiškų receptų. Ralfas prisiminė pirmuosius bona fi- 
de“ liaudiškus vaistus ir vėl prunkštelėjo. 

Tai buvo Makgoverno idėja. Vieną vakarą jis sėdėjo verandoje, 
kai Ralfas grįžo iš "Raudonojo obuolio" nešinas makaronais ir spageti 
padažu. Bilis pažvelgė į savo kaimyną, pliaukštelėjo liežuviu ir liūd- 
nai pakratė galvą. 

- Ir ką gi tai turėtų reikšti? - paklausė Ralfas, sėsdamasis šalia. 

Gatvės tolumoje maža džinsuota mergaitė su per dideliais baltais 
marškinėliais šokinėjo per virvutę ir dainavo tirštėjančiose sutemosč. 

- Tai, kad atrodai sugniuždytas, sublogęs ir sudarkytas, - atsakė 
Makgovernas. Nykščiu jis pasmaukė savo panamą aukštyn ir dar ati- 
džiau pažvelgė į Ralfą. - Vis dar negali išsimiegoti? 

- Vis dar. 

Makgovernas sekundę patylėjo. Po to prabilo absoliučiai užtikrin- 
tu balsu: 

- Viskis tau padės. 

- Atsiprašau? 

- Padės atsikratyti nemigos, Ralfai. Nesakau, kad turi jame mau- 
dytis. Paprasčiausiai sumaišyk valgomąjį šaukštą medaus su puse 
stikliuko viskio ir išmauk penkiolika dvidešimt minučių prieš miegą. 

- Tu taip mainai? - su viltimi paklausė Ralfas. 

- Man tai padeda, o mane irgi kankino nemiga, kai buvau ketu- 
rmasdešimties. Dabar galėčiau pasakyti, kad tai tebuvo mano pusam- 
žio krizė: šeši nemigos mėnesiai ir metus trukusi depresija dėl nu- 
plikimo. 


* Sąžiningi, tikri (Tot.). 

Nors visos Ralfo perskaitytos knygos teigė, kad alkoholis, kad ir 
populiarus vaistas, tačiau nemigos neišgydys, - dažnai jis tik pablo- 
gindavo padėtį, - Ralfas vis tiek nusprendė pabandyti. Jis niekada ne- 
buvo didelis gėrėjas, todėl iš pradžių sumažino Makgoverno reko- 
menduotą pusę stikliuko iki ketvirčio, tačiau nepadėjus po savaitės jis 
padidino dozę iki pilno stikliuko. Po to iki dviejų. Vieną rytą Ralfas 
pabudo keturios dvidešimt dvi ryto bjauriai skaudančia galva bei vis- 
kio skoniu burnoje ir suprato, jog pirmą kartą per penkiolika metų jį 
ėmė kankinti pagirios. 

- Gyvenimas per trumpas, kad liktų laiko tokiam mėšlui, - tarė jis 
tuščiam butui. 

Taip baigėsi didysis eksperimentas su viskiu. 


Gerai, - mąstė Ralfas, žvelgdamas į padriką pirkėjų srautą, įei- 
nantį ir išeinantį iš "Raudonojo obuolio". - Apsvarstykime padėtį: 
Makgovernas sako, kad atrodau siaubingai, šį rytą vos neapalpau 
prie Luizos Čeis kojų, o aš ką tik atšaukiau susitikimą su "senuoju 
šeimos gydytoju“. O kas toliau? Palikti viską likimo valiai? 

Mintis sužavėjo savo rytietišku pobūdžiu: likimas, karma, - tačiau 
jam prireikė daugiau nei žavesio, kad ištvertų ilgus ankstyvus rytus. 
Knygos teigė, kad pasaulyje yra žmonių, netgi labai daug, kurie labai 
gerai jaučiasi, naktį išmiegodami tris keturias valandas. Yra ir tokių, 
kuriems užtenka vos dviejų valandų. Tokių yra tik nežymi mažuma, 
bet vis dėlto jie egzistuoja. Tačiau Ralfas Robertsas jiems nepriklausė. 

Jis nelabai rūpinosi savo išvaizda, - rytinio gražinimosi laikai jau 
seniai praėjo, - tačiau jam rūpėjo jausmai: jis jautėsi ne blogai, o tie- 
siog siaubingai. Nemiga pradėjo skverbtis į visą jo gyvenimą it kepa- 
mo penktame aukšte česnako kvapas, kuris greitai užpildo visą pasta- 
tą. Daiktai ėmė prarasti savo spalvas. Pasaulį aptraukė laikraščių nuo- 
traukų blankumas. 

Paprasti sprendimai - ar pasišildyti pietus pačiam, ar nusipirkti su- 
muštinį "Raudonajame obuolyje“ ir nušliaužti į poilsiavietę prie tre- 
čiojo pakilimo-nusileidimo tako - tapo nepakeliamai sunkūs. Per pas- 

tarąsias dvi savaites Ralfas vis dažniau grįždavo iš "Deivo video nuo- 
mos“ tuščiomis rankomis, ir ne todėl, kad nerasdavo to, ką norėtų pa- 
žiūrėti, bet dėl to, kad nebegalėdavo nuspręsti, ar norėtų paspoksoti į 
vesterną, komediją, o gal "Žvaigždžių kelius". Po kelių tokių nesėk- 
mingų apsilankymų Ralfas susmuko toje pačioje supamojoje kėdėje 
vos neverkdamas iš nevilties... ir tikriausiai baimės. 

Dėl nemigos kilo ne tik siaubingas jausmų paralyžius ir dingo su- 
gebėjimas nuspręsti. Trumpalaikė atmintis taip pat ėmė šlubuoti. Nuo 
to laiko, kai išėjo į pensiją, baigęs darbą spaustuvėje kaip buhalteris 
ir vyriausiasis kontrolierius, Ralfas paprastai eidavo į kiną vieną ar 
dukart per savaitę. Iki praeitų metų jiedu su Karolina keliaudavo kar- 
tu, kol ji nebepajėgė išeiti iš namų. Po jos mirties Ralfas vaikščiojo 
vienas, tik vieną ar du kartus prie jo prisijungė Elena Dypno, nes 
Edas sutiko pasaugoti kūdikį (Edas nevaikščiojo į kiną, teigdamas, 
kad nuo filmų jam skauda galvą). Ralfas buvo pripratęs taip dažnai 
skambinti į kino centro autoatsakiklį, norėdamas pasitikrinti seansų 
laiką, kad atmintinai žinojo jo telefono numerį. Tačiau po kiek laiko 
jis vis dažniau turėjo pasitikrinti numerį "Geltonuosiuose puslapiuo- 
se", nes nebuvo įsitikinęs, ar keturi paskutiniai skaičiai yra 1317, ar 
1713. 

- 1713, - tarė sau. - Žinau, kad taip. 

Bet ar tikrai žinojo? Ar tikrai? 

Paskambink Ličfildui. Nagi, Ralfai, liaukis žarstyti nuolaužas. Im- 
kis tikrų veiksmų. O jei nevirškini Ličfildo, paskambink kam nors ki- 
tam. Telefonų knygoje pilna gydytojų adresų. 

Tiesa, bet esant septyniasdešimties jau tikriausia truputį per vėlu 
rinktis naują gydytoją skaičiuotės pagalba. O Ličfildui jis daugiau ne- 
beskambins. Taškas. 

Gerai, o kas toliau, tu senas užsispyręs žąsine? Dar keletas liau- 
diškų receptų? Tikiuosi, kad ne, nes tokiais tempais greitai krimsi tri- 
tonus ir rupūžių liežuvėlius. 

Atsakymas buvo tarsi šaltas brizas karštą dieną... ir tai buvo ab- 
surdiškai paprastas atsakymas: visi šios vasaros knygų skaitymai pa- 
dėjo suprasti pačią problemą, bet visiškai negelbėjo ieškant sprendi- 
mo. Todėl Ralfas pasikliovė viskiu ir medumi, netgi kai knygos tvir- 
tino, jog tai nepadės ar suveiks tik trumpam. Nors knygos siūlė kele- 

tą santykinai patikimų metodų, kaip kovoti su nemiga, Ralfas išban- 
dė tiktai vieną, patį paprasčiausią: jis pradėjo eiti miegoti anksčiau. 
Tai nepadėjo; Ralfas tik gulėdavo lovoje iki pusės dvylikos, tada už- 
migdavo ir atsibusdavo naujuoju ankstyvu laiku. Tačiau kas nors juk 
galėjo padėti. 

Buvo verta pabandyti. 

Užuot popietę sunkiai dirbęs sode, Ralfas nuėjo į biblioteką dar 
kartą perversti knygų, kurias jau anksčiau buvo skaitęs. Sprendimas 
liko vienas: jei ankstyvesnis ėjimas gulti nepadėjo, tai gal padės vėly- 
vesnis. Ralfas grįžo namo (prisiminęs ankstesnius savo nuotykius, jis 
palaukė autobuso) kupinas nepatikimos vilties. Galbūt padės. Jei ne, 
jis dar turi Bachą, Bethoveną ir Viljamą Ekermaną. 

Pirmasis šio recepto išbandymas, naudojant tekstą "uždelstas 
miegas", buvo išties komiškas. Jis atsibudo dabar jau įprastu laiku 
(laikrodis ant svetainės židinio rodė 3:45) skaudančia nugara ir kak- 
lu, nesuprasdamas, kaip jis atsidūrė supamojoje kėdėje prie lango ir 
kodėl veikė televizorius, čirkšdamas ir nieko nerodydamas. 

Tik atsargiai atlenkęs galvą, sustirusiu delnu prilaikydamas kak- 
lą, Ralfas suprato, kas atsitiko. Jis ruošėsi išsėdėti iki trijų keturių ry- 
to. Tada būtų nugriuvęs į lovą ir palaimingai išsimiegojęs. Bent jau 
toks buvo planas. Tačiau "Nuostabusis Hariso Aveniu Nemieganty- 
sis" atsijungė it vaikas, kuris nemiega tik tam, kad sužinotų, ką tai 
reiškia, Džefui Leno sakant dar tik pirmąjį monologą. Ir tada, žinoma, 
jo nuotykis baigėsi, kai Ralfas atsibudo toje prakeiktoje kėdėje. Pro- 
blema ta pati, tik vieta pasikeitė. Ralfas beviltiškai tikėdamasis vis 
tiek nulingavo į lovą, tačiau noras (jei tik ne poreikis) miegoti praėjo. 
Pragulėjęs valandą, jis vėl grįžo į supamąją kėdę, tik šįkart pasiki- 
šo pagalvę po kaklu ir gailiai nusišypsojo. 

Antras bandymas kitą naktį visiškai nebuvo juokingas. Mieguis- 
tumas apėmė Ralfą kaip įprasta apie vienuolika dvidešimt, kai Pitas 

Čeris skaitė rytdienos orų prognozę. Šįkart Ralfui pavyko miegą at- 
baidyti ir pražiūrėti Vupio šou (nors vos nepasidavė per Vupio pokal- 
bį su vakaro viešnia Rozana Arnold) ir naktinį seansą po jo. Tai bu- 
vo senas filmas su Edžiu Merfiu, kur jis triumfavo kare kažkur Ra- 
miajame vandenyne, kovodamas beveik vienas. Kartais Ralfui atrodė, 
kad tarp vietinių televizijos stočių buvo nerašyta taisyklė ankstyvomis 
ryto valandomis rodyti filmus tik su Edžiu Merfiu arba Džeimsu Bro- 
linu. Edžiui sutriuškinus paskutinį japonų štabą, antrasis kanalas 1šsi- 
jungė. Ralfas ėmė ieškoti kito filmo, bet nieko nerado. Tikriausiai jis 
būtų galėjęs žiūrėti filmus per visą naktį, jei būtų turėjęs kabelinę te- 
leviziją kaip Bilis ar Luiza. Ralfas atsiminė, kaip jis įtraukė tai į ki- 
tais metais būtinų atlikti darbų sąrašą. Bet tada mirė Karolina, ir ka- 
belinė televizija tapo nebereikalinga. 

Ralfas rado "Sports Illustrated" žurnalą ir ėmė skaityti anksčiau 
praleistą straipsnį apie moterų tenisą, vis dažniau žvilgčiodamas į 
laikrodį, rodyklėms artėjant prie 3:00 ryto. Ralfas jau patikėjo, kad 
viskas bus gerai. Jo vokai taip apsunko, lyg būtų aplieti betonu, ir 
nors jis atidžiai skaitė straipsnį apie tenisą, - žodis į žodį, - jam taip ir 
nepavyko suprasti, ką autorius norėjo pasakyti. Sakiniai nesustodami 
skrodė smegenis lyg kosminiai spinduliai. 

Šiąnakt aš miegosiu. Jokių abejonių. Pirmąkart po tiek mėnesių 
saulei teks pakilti be mano pagalbos. Ir tai ne tik gerai - tai nuostabu. 

Tačiau iškart po trečios valandos malonus snaudulys ėmė trauk- 
tis. Jis nedingo kaip iššautas šampano kamštis, bet ėmė slysti it smė- 
lis pro smulkų sietelį ar vanduo pro pusiau užsikimšusį vamzdį. Kai 
Ralfas suprato, kas čia vyksta, jis pajuto ne paniką, o liguistą baimę. 
Šį jausmą jis galėjo apibūdinti kaip pačią vilties priešingybę. 

Kai Ralfas nusverdėjo į miegamajį apie ketvirtį po trečios, jis jau- 
tė tokią gilią depresiją, kokios dar niekada nebuvo jautęs. Atrodė, kad 
jis tiesiog dūsta joje. 

- Viešpatie, prašau nors keturiasdešimtįes minučių, - sumurmėjo 
Ralfas, išjungdamas šviesą, tačiau jausdamas, kad į šią maldą niekas 
neatsakys. 

Taip ir atsitiko. Nors jau parą nebuvo nė bluosto sudėjęs, apie ke- 
turias mieguistumas visiškai paliko protą ir kūną. Ralfas jautėsi vel- 

niškai pavargęs, - toks pavargęs jis dar niekada nebuvo, - tačiau jis 
jau suprato, jog kartais nuovargis ir mieguistumas - du visiškai skir- 
tingi poliai. Miegas, nieko neišskiriantis draugas, geriausia ir patiki- 
miausia žmonijos slaugė nuo pat pasaulio atsiradimo, vėl paliko Ralfą. 

Apie keturias Ralfas ėmė nekęsti lovos - kaip ir visada, kai ši nie- 
kuo negalėdavo jam padėti. Jis pastatė pėdas ant grindų ir pakasė be- 
veik žilus plaukus, styrančius iš prasegtos pižamos. Ralfas įsispyrė į 
šlepetes, nulingavo į svetainę ir susmukęs supamojoje kėdėje įsiste- 
beilijo į Hariso aveniu. Ji buvo panaši į sceną, kur vienintelis mato- 
mas aktorius nepriklausė žmonijos rasei. Ralfas matė benamį šunį, lė- 
tai judantį Hariso aveniu Strofordo parko ir Ap Mailo kalvos link. Jis 
laikė savo dešinę užpakalinę koją kuo aukščiau pakeltą ir stengėsi 
kuo geriau išsilaikyti ant kitų trijų. 

- Sveika, Rozali, - sumurmėjo Ralfas ir pasitrynė akis. 

Buvo ketvirtadienio rytas - šiukšlių išvežimo iš Hariso aveniu die- 
na, todėl Ralfas nenustebo, pamatęs Rozali, kuri šniurinėjo kaimynys- 
tėje jau apie metus. Ji tingiai tepeno gatve, apuostydama skardines su 
blusų turgaus prekeivio išrankumu. 

Rozali, šlubuojanti smarkiau negu bet kada ir atrodanti tokia pat 
pavargusi kaip ir Ralfas, rado kažką panašų į didelį jautienos kaulą ir 
įsikandusi jį nubėgo šalin. Ralfas stebėjo, kaip ji tolsta, o po to padė- 
jo rankas ant kelių ir pažvelgė į apmirusią kaimynystę, kur oranžiniai 
žibintai tik patvirtino, kad Hariso aveniu - scena, apleista po vaka- 
rykščio spektaklio, aktoriams išėjus namo. Žibintai švietė lyg teatri- 
niai prožektoriai tobula, mažinančia, į haliucinaciją panašia perspek- 
tyva. 

Ralfas Robertsas sėdėjo supamojoje kėdėje, kurioje pastaruoju 
metu praleido tiek daug ankstyvo ryto valandų, ir laukė, kol šviesa ir 
judesys vėl užlies apmirusį pasaulį. Pagaliau ant scenos iš dešinės pa- 
sirodė pirmasis aktorius - Žmogus, laiškanešys Pitas. Jis pravažiavo 
gatve, traukdamas suvyniotus laikraščius iš savo kuprinės, permestos 
per petį, ir ypatingai tiksliai mesdamas juos į verandas. 

Ralfas paspoksojo į jį, tada atsiduso taip, lyg ką tik būtų laiptais 
užlipęs iš rūsio, ir nuėjo virti arbatos. 

- Neprisimenu, kad būčiau skaitęs apie tai savo horoskope, - dus- 
liai ištarė Ralfas ir atsukęs čiaupą pripylė į arbatinuką vandens. 


53 


Šis nesibaigiantis antradienio rytas, perėjęs į nesibaigiančią antra- 
dienio popietę, vertingai pamokė Ralfą Robertsą: nėra reikalo šaipy- 
tis iš trijų keturių miego valandų vien dėl to, kad visą gyvenimą klai- 
dingai galvojai, jog turi teisę ilsėtis ne mažiau kaip šešias septynias 
valandas. Be to, Ralfas pajuto ir paslėptą perspėjimą: jei padėtis ne- 
pagerės, visą likusį gyvenimą jam teks ne kaip jaustis. Velnias, visą 
gyvenimą. Jis pabandė atsigulti dešimtą ryto, po to pirmą valandą po 
pietų, tikėdamasis nors šiek tiek snūstelėti, - netgi pusvalandis būtų 
tapęs išsigelbėjimu, - tačiau atsijungti niekaip nepavyko. Ralfas jau- 
tėsi beprotiškai pavargęs, bet vis tiek nė kiek nenorėjo miego. 

Apie tris jis nusprendė išsivirti sultinio iš pakelio. Ralfas pripylė 
į arbatinuką vandens, pastatė ant ugnies ir atidarė spintelę, kur laikė 
prieskonius ir vokelius su maistu, kuris tiko tik astronautams ir pe 
sininkams: tereikėjo viską užpilti verdančiu vandeniu. 5 

Ralfas be tikslo stumdė skardines ir buteliukus, o po to trumpam 
įsistebeilijo į spintelę, tarsi tikėdamasis, kad dėžutė su sriubos pake- 
liais pati pasirodys jai atlaisvintoje vietoje. Kai taip neatsitiko, Ralfas 
pradėjo viską iš naujo, tik dabar sudėdamas viską atgal į savo vietas 
ir vėl įsispoksodamas visiškai suglumusiu žvilgsniu, kuris pamažu ta- 
po (ačiū Dievui, pats Ralfas net nenutuokė apie tai) vyraujančia jo 
veido išraiška. 

Kai arbatinukas ėmė triukšmauti, Ralfas nukėlė jį nuo ugnies ir 
vėl įsistebeilijo į spintelės vidų. Pamažu nušvito protas: vakar ar už- 
vakar jis išgėrė paskutinį pakelį, nors galėjo prisiekti gyvybe, kad to 
nedarė. 

- Ir nieko čia nuostabaus, - kreipėsi jis į dėžutes ir buteliukus 
spintelėje. - Aš toks pavargęs, kad net savo vardo neprisimenu. 

Prisimenu, - pagalvojo Ralfas. - Aš esu Leonas Redbonas. Va 
taip. 

Anoks čia juokas, tačiau Ralfas šyptelėjo: lengva it plunksnelė 
šypsena palietė jo lūpas. Jis įžengė į vonią, susišukavo plaukus ir nu- 
lipo žemyn. Štai Edis Merfis, žengiantis į priešo teritoriją, ieškoda- 
mas maisto, - mąstė Ralfas. - Pirminis taikinys - dėžutė vištienos sul- 


54 


tinio su ryžiais. Jei pirmojo taikinio nepavyks rasti, pereisiu prie ant- 
rojo: jautienos su makaronais. Tai tikrai rizikinga misija, bet... 

- ... bet geriau dirbsiu vienas, - jis užbaigė garsiai, pasiekęs ve- 
randą. 

Tuo tarpu pro šalį ėjo senoji ponia Perin, kuri aštriai nužvelgė 
Ralfą, tačiau neištarė nė žodžio. Ralfas palaukė, kol ji truputį nutolo 
- jis tikrai jautėsi per silpnas bendrauti su kuo nors ir mažų mažiau- 
siai su ponia Perin, kuri būdama aštuoniasdešimt dvejų vis dar dirbo 
pas jūrų pėstininkus Perio saloje. Ralfas apsimetė, kad apžiūrinėja vi- 
joklį, nusileidusį nuo verandos lubų, kol ji pasiekė, jo nuomone, sau- 
gų atstumą, tada perėjo į kitą Hariso aveniu pusę ir įžengė į "Raudo- 
nąjį obuolį". Būtent čia ir prasidėjo visos dienos nelaimės. 

Ralfas įėjo į parduotuvę, dar kartą apsvarstydamas visišką atidė- 
to miego eksperimento nesėkmę ir abejodamas, ar tik knyginis pata- 
rimas nebus liaudiškų receptų, kuriuos jo pažįstami taip noriai jAiA 
grūdo, variantas. Nelabai maloni mintis, tačiau atrodė, jog protas (ar- 
ba jėga, esanti už proto ribų - Ralfo lėto kankinimo kaltininkė) siun- 
čia dar nemalonesnę žinią: Tu turi langą į miegus, Ralfai. Jis jau ne 
toks didelis kaip kadaise ir su kiekviena savaite ir toliau mažėja, to- 
dėl geriau džiaukis tuo, ką turi, kadangi mažas langelis geriau negu 
nieko. Tikiuosi, supratai mane? 

- Taip, - suburbuliavo Ralfas, eidamas prie centrinio prekystalio 
su sriubų pakeliais. - Puikiai supratau. 

Sju, kasininkė, dirbanti po pietų, linksmai nusijuokė: 

- Turbūt laikai pinigus banke, Ralfai. 

- Atsiprašau? 

Ralfas neatsisuko. Jis studijavo raudonąsias dėžutes. Štai - svogū- 
nų sriuba... žirnelių... jautienos su makaronais... o kur, po velnių, viš- 
tienos su ryžiais? 

- Mama visada sako, kad žmonės, kurie kalbasi su savimi, turi 
Dieve mano! 

Akimirką Ralfas pagalvojo, kad ji pasakė kažką per daug sudėtin- 
ga jo pavargusiam protui, todėl šis iškart nesuvokė prasmės; kažką, 

kad žmonės, kurie kalbasi su savimi, rado Dievą. Tada Sju suriko. 
Ralfas buvo pasilenkęs, norėdamas peržvelgti dėžutes apatinėje len- 
tynoje, bet riksmas jį taip staigiai atitiesino, kad net keliai sulinko. Jis 
metėsi į parduotuvės priekį, alkūne podraug stukteldamas į viršutinę 
lentyną su sriubos dėžutėmis ir numesdamas tuziną ant praėjimo tako. 

- Sju? Kas atsitiko? 

Sju nekreipė dėmesio. Ji žvelgė į gatvę pro duris, prispaudusi 
kumščius prie lūpų ir išplėtusi savo rudas akis. 

- Viešpatie, pažiūrėk į kraują! - sušvokštė ji. 

Ralfas pasisuko, numesdamas dar kelias dėžutes ant praėjimo, ir 
pažvelgė pro murziną "Raudonojo obuolio" vitriną. Vaizdas užgniau- 
žė kvapą. Ralfui prireikė gal kokių penkių minučių, kol jis suvokė, 
jog kruvina, sumušta moteris, svirduliuojanti "Raudonojo obuolio" 
link, yra Elena Dypno. Ralfas visada manė, kad Elena - gražiausia 
moteris vakarinėje miesto dalyje, tačiau anaiptol ne šiandien. Viena 
akis buvo užtinusi, prie kairio smilkinio žiojėjo žaizda, kurią jau tai- 
kėsi apglėbti didžiulė pabrinkusi mėlynė; sutinusios lūpos ir žandai 
skendėjo kraujyje. Iš nosies vis dar lašėjo kraujas. Elena it girtuoklis 
lingavo per mažą parduotuvės parkavimo aikštelę durų link. Atrodė, 
kad sveikoji akis nematė nieko: ji tik be tikslo žvelgė į priekį. 

Tačiau dar baisiau buvo žiūrėti, kaip Elena nešė Natali. Spiegian- 
tis ir įbaugintas kūdikis buvo prispaustas prie klubo tarsi vadovėliai, 
kuriuos tikriausiai Elena taip nešiodavo į mokyklą prieš dešimt dvy- 
lika metų. 

- Viešpatie, ji tuoj išmes vaikelį! - suklykė Sju, tačiau nors ir sto- 
vėjo dešimčia žingsnių arčiau durų nei Ralfas, vis tiek nepajudėjo: 
taip ir liko stovėti, prispaudusi rankas prie lūpų ir išpūtusi akis. 

Ralfui kaipmat dingo nuovargis. Jis pribėgo prie durų, atplėšė jas 
ir išlėkė laukan. Ralfas kaip tik pribėgo laiku ir sučiupo Eleną už pe- 
čių, kadangi ši trinktelėjo klubu į ledų šaldiklį - ačiū Dievui, ne tuo, 
prie kurio spaudė Netę - ir metėsi į priešingą pusę. 

- Elena!- šūktelėjo Ralfas. - Dieve mano, Elena, kas atsitiko? 

- Ką? - paklausė ji abejingu balsu, kuris visiškai neatitiko gyvy- 
bingos jaunos moters, kuri kartais palydėdavo jį į kiną ir eidavo iš 
proto dėl Melo Gibsono balso. 

Sveikoji akis pasisuko į Ralfą, ir šis suprato, jog Elena net nesu- 
vokia, kas ji tokia, kur ji besanti, ar kas atsitiko ir kada. 

- Ką? Ral? Ką? 

Kūdikis ėmė slysti. Ralfas paleido Eleną ir sugriebė Natali už vie- 
nos kombinezono petnešos. Netė suklykė, sumojavo rankomis ir įbe- 
dė į jį savo milžiniškas žydras akis. Ralfas spėjo pakišti ranką tarp kū- 
dikio kojų, dar prieš petnešai nutrūkstant. Akimirką verkianti Netė su- 
posi ant Ralfo rankos it gimnastas ant skersinio, ir Ralfas pajuto, kad 
jos vystyklai visiškai peršlapę. Tada jis apkabino ją kita ranka ir pri- 
spaudė prie krūtinės. Ralfo širdis smarkiai plakė, ir netgi saugiai lai- 
kydamas rankose kūdikį jis vis dar matė, kaip Natali slysta, o jos švie- 
si galvelė trenkiasi į purviną šaligatvį su pasibjaurėtinu trenksmu. 

- A? Ką? Ral? 

Elena pamatė Natali Ralfo rankose, ir bukas abejingumas ėmė 
sklaidytis jos sveikoje akyje. Ji ištiesė rankas į kūdikį, o Netė kaipmat 
pamėgdžiojo šį motinos gestą savo putniomis rankytėmis. Staiga Ele- 
na susverdėjo, trenkėsi į pastato kampą ir metėsi atgal. Kojos susipai- 
niojo (Ralfas pastebėjo kraujo dėmes ant baltų sportinių batelių), ir 
Elena būtų parkritusi, jei tuo metu Sju nebūtų pagaliau pasiryžusi pa- 
likti parduotuvę. Tad Elena tik atsitrenkė į atsiveriančias duris ir liko 
ten stovėti it girtuoklis prie stulpo. 

- Ral? 

Akys truputį pagyvėjo. Ralfas suprato, kad jose atsispindėjo ne 
tiek smalsumas, kiek nepasitikėjimas. Elena giliai įkvėpė ir įtempusi 
visas pastangas pabandė išspausti sąmoningus žodžius pro išpampu- 
sias lūpas. 

- Duo. Duo man mano vai-kąą. Vai-ką. Duo man... Na-li. 

- Ne dabar, Elena. Kol kas dar netvirtai stovi ant kojų. 

Sju vis dar laikė duris iš kitos pusės, kad Elena nenuvirstų. Jos 
skruostai ir kakta buvo išbalę, o akys pilnos ašarų. 

- Eik iš ten tr prilaikyk ją, - sukomandavo Ralfas. 

- Negaliu! - sumurmėjo Sju. - Ji visa kru-kru-kruvina! 

- Dėl Dievo meilės, liaukis! Juk tai Elena! Elena Dypno iš mūsų 
gatvės! 

Nors Sju ir pati tai gerai žinojo, ištartas vardas padėjo jai atsi- 
kvošėti. Ji apėjo stiklines duris ir apkabinusi Eleną per pečius tvirtai 

suspaudė, nes ši vėl susverdėjo. Nepasitikėjimo išraiška vis dar nedin- 
go nuo veido. Ralfui vis sunkiau darėsi pažvelgti į Eleną, kadangi jį 
pradėjo pykinti. 

- Ralfai? Kas atsitiko? Ar avarija? 

Ralfas atsigręžė ir išvydo Bilį Makgoverną, stovintį mašinų par- 
kavimo aikštelėje. Jis vilkėjo vienus iš savo tvarkingų žydrų marški- 
nių su užlygintais rankovių kantais, pridėjęs ilgapirštes rankas prie 
kaktos, kad prisidengtų nuo saulės. Atrodė keistai - lyg būtų nuogas, 
tačiau Ralfui nebuvo kada laužyti galvą kodėl: aplink darėsi karšta. 

- Nebuvo jokios avarijos, - atsakė Ralfas. - Ją sumušė. Štai, paimk 
vaiką. 

"Ralfas perdavė Netę Makgovernui, kuris iš pradžių atsitraukė, bet 
po to vis tiek paėmė kūdikį. Natali iškart pradėjo klykti. Makgover- 
nas, kuriam tarsi ką tik būtų įteiktas perpildytas popierinis maišelis, 
naudojamas ypatingais atvejais lėktuve, laikė ją nukarusiomis kojo- 
mis per ištiestas rankas. Už jo jau rinkosi būrelis žmonių, daugiausia 
paaugliai beisbolo uniformomis, einantys namo po rungtynių aikšte- 
lėje už kampo. Jie žiopsojo į ištinusį ir kruviną Elenos veidą su nema- 
loniu goduliu, todėl Ralfas prisiminė biblijinę istoriją apie tai, kaip 
Nojus nusigėrė. Gerieji sūnūs nusisuko nuo nuogo senio, gulinčio sa- 
vo palapinėje, o blogasis Žiūrėjo... 

Ralfas švelniai pakeitė Sju ranką savąja. Sveikoji Elenos akis vėl 
nukrypo jo pusėn. Šį kartą ji ištarė jo vardą daug aiškiau, ramiau, o 
atsispindintis dėkingumas vos nepravirkdė Ralfo. 

- Sju, paimk kūdikį. Biliui nelabai sekasi. 

Sju švelniai ir sumaniai perėmė Natali į savo rankas. Makgover- 
nas dėkingai nusišypsojo, ir pagaliau Ralfas suprato, ko Biliui trūko. 
Makgovernas stovėjo be savo panamos, kuri atrodė it priaugusi prie 
kūno (bent jau vasaros metu) kaip ir karpa ant nosies. 

- Ei, pone, kas čia atsitiko? - paklausė vienas iš paauglių. 

- Nieko tokio, kad galėtum kišti savo nosį. 

- Atrodo, lyg ji būtų prasigrūmusi kelis raundus su Ridiku Boviu. 

- Ne, su Taisonu, - pataisė kitas vaikėzas, ir visi nusikvatojo. 

- Dinktt iš čia! - ūmai supyko Ralfas. - Neškit muilą namo ir ne- 
sikiškit, kur nereikia! 

Vaikai pasitraukė kelis žingsnius atgal, bet nė nemanė skirstytis. 
Jie spoksojo į kraują ne kino ekrane! 

- Elena, ar gali paeiti? 

- Taip.. Mm.. Manau, kad taip. 

Ralfas praleido ją pro atviras duris į "Raudonojo obuolio" vidų. 
Elena slinko iš lėto, vilkdama kojas it iškaršusi senė. Prakaito ir išsi- 
skyrusio adrenalino tvaikas sklido iš jos porų, ir Ralfas vėl pajuto no- 
rą vemti. Ir ne kvapas buvo dėl to kaltas: paprasčiausiai Ralfas ne- 
įstengė pripažinti, jog tai Elena - ta pati gyvybinga ir seksuali mote- 
ris, su kuria vakar šnekėjosi, kai ji ravėjo gėlių lysves. 

Staiga Ralfas prisiminė dar šį tą iš vakar dienos. Elena dėvėjo mė- 
lynus šortus, ir jis pastebėjo keletą mėlynių ant jos kojų: didelę gel- 
toną dėmę aukštai ant kairės šlaunies bei šviežesnę ir tamsesnę ant de- 
šinės blauzdos. 

Jis nuvedė Eleną į personalo vietą už kasos aparato, pažvelgė į 
apsauginį veidrodį prieš vagis ir išvydo Makgoverną, praleidžiantį 
Sju pro duris. 

- Užrakink duris, - Ralfas metė per petį. 

- Ką tu, Ralfai. Aš negaliu... ž 

- Tik kelioms minutėms. Prašau. 

- Na... gerai. 

Ralfas išgirdo spynos žvangtelėjimą, sodindamas Eleną į kietą 
plastmasinę kėdę prie užversto stalo. Tada jis sugriebė telefoną ir su- 
rinko 911. Dar nespėjus telefonui suskambėti kitame laido gale, krau- 
ju pasruvusi ranka nuspaudė pilkąjį atjungimo mygtuką. 

- Nereik... Ral. 

Elena pasistengė įkvėpti ir vėl prabilo. 

- Nereikia. 

- Reikia, - atsakė Ralfas. - Ir aš tai padarysiu. 

Dabar sveikoje akyje atsispindėjo tik baimė. 

- Ne, - ištarė Elena, - Prašau, Ralfai. Nereikia. 

Ji pažvelgė pro Ralfą ir ištiesė rankas. Nuolanki ir maldaujanti 
veido išraiška privertė Ralfą krūptelėti iš siaubo. * 

- - Ralfai? - paklausė Sju. - Ji nori savo kūdikio. 

- Žinau. Gali jai atiduoti. 


59 


Sju ištiesė Netę Elenai. Ralfas stebėjo, kaip kūdikis - kuriam jau 
buvo truputį daugiau nei vieneri metukai - apkabino motinos kaklą ir 
prispaudė savo veidelį prie jos peties. Elena pabučiavo Natali į viršu- 
galvį. Jai aiškiai skaudėjo, tačiau ji pakartojo tai dar kartą. Ralfas ma- 
tė sukrešėjusį kraują, panašų į purvą nežymiose raukšlelėse ant Ele- 
nos kaklo. Taip bežiūrint, pyktis ėmė kunkuliuoti jo viduje. 

- Juk tai Edas? - paklausė Ralfas. 

Žinoma, kad taip, nes juk neatjungsi telefono, kai kažkas baiido 
surinkti 911, o tu guli sumuštas nepažįstamojo. Tačiau Ralfas turėjo 
įsitikinti. 

- Taip, - atsakė Elena. 

Jai pavyko tik sušnibždėti, o atsakymas paslaptingai išsisklaidė 
šviesiame jos mažutės dukrelės plaukų debesėlyje. 

- Taip, tai Edas. Tačiau tu negali skambinti policijai. 

Elena pakėlė galvą. Sveikosios akies žvilgsnis buvo kupinas bai- 
mės ir kančios. 

- Prašau, Ralfai, nekviesk policijos. Negaliu pagalvoti, jog Natali 
tėvelis sės į kalėjimą už... už... 

Elena pravirko. Natali nustebusi pažvelgė į motiną ir prisijungė 
prie jos. 

- Ralfai? - abejodamas paklausė Makgovernas. - Ar nori, kad at- 
neščiau jai tailenolio ar dar ko nors? 

- Geriau nereikia. Mes nežinome, kas jai iš tikrųjų yra. 

Ralfo žvilgsnis nukrypo vitrinos link. Jis tikėjosi, kad nigko nepa- 
matys už jos, bet deja: godūs veidai aplipo stiklą iki tos vietos, kur 
alaus šaldiklis užstojo vaizdą. Kai kurie buvo pridėję rankas prie vei- 
do, kad neatsispindėtų. 

- Ką dabar darysime? - paklausė Sju. Ji žvelgė į Žioplius, nervin- 
gai tampydama pardavėjos prijuostės kraštą. - Jei kompanija sužinos, 
kad uždariau parduotuvę per darbo valandas, galiu prarasti darbą. 

Elena patempė Ralfą už rankos. 

- Prašau, Ralfai, - kartojo ji, tik pro ištinusias lūpas sklido kažkas 
panašaus į "pašau, Rafai", - niekam neskambink. 

Ralfas dvejodamas pažvelgė į ją. Per savo gyvenimą jam teko ma- 
tyti daugybę moterų su mėlynėmis, o keletą (tačiau tik keletą) sumuš- 
tų daug žiauriau nei Elena. Tačiau dar niekad vaizdas nebuvo toks 
klaikus. Jo sąmonė ir moraliniai principai susiformavo dar tais laikais, 
kai žmonės tikėjo, jog nedera kištis į vyro ir žmonos tarpusavio rei- 
kalus, net jei vyras duoda valią savo rankoms, o žmona - aštriam lie- 
žuviui. Bandymas pakeisti žmonių elgesį, kištis į jų reikalus - netgi su 
geriausiais ketinimais - dažniausiai paversdavo draugus priešais. 

Bet tada prieš Ralfo akis vėl iškilo vaizdas, kaip Elena neša Ne- 
tę, svirduliuodama per parkavimo aikštelę, prispaudusi ją prie savo 
klubo it mokyklinius vadovėlius. Jei ir būtų išmetusi kūdikį aikštelė- 
je ar kirsdama Hariso aveniu, Elena nebūtų to net pastebėjusi. Ralfas 
spėjo, jog Elena pagriebė kūdikį tik instinktyviai. Ji nenorėjo palikti 
Natali vyrui, kuris taip ją sumušė, kad ši begalėjo matyti viena akimi 
ir kalbėti neaiškiais, stringančiais skiemenimis. 

Ralfas taip pat prisiminė dienas po Karolinos mirties. Tada jį nu- 
stebino gilus jo sielvartas: juk ši mirtis nebuvo netikėta. Ralfas manė, 
kad spėjo išsiverkti, kai Karolina dar buvo gyva, tačiau sielvartas taip 
jį pribloškė, jog jis nepajėgė tvarkyti laidotūvių reikalų. Jis tik suge- 
bėjo paskambinti "Brookings-Smith" laidotuvių rūmams, o Elena pa- 
ėmė nekrologo formą iš Derio "News" ir padėjo ją užpildyti; Elena 
(Makgovernas, kuris nekentė mirties ir visko, kas ją primena, stengė- 
si nesipainioti Ralfo kelyje) išrinko karstą; Elena padėjo išsirinkti 
centrinį vainiką su užrašu "Mylimai žmonai". Ir, žinoma, Elena suor- 
ganizavo nedidukus gedulingus pietus su sumuštiniais iš "Frank's Ca- 
tering" ir gėrimais iš "Raudonojo obuolio". 

Štai ką padarė Elena jo labui, kai jis nesugebėjo pasirūpinti pats. 
Argi jis dabar neprivalo atsidėkoti tuo pačiu gerumu, net jei Elenai ši 
paslauga visai neatrodo panaši į gerumą? 

- Bili? - paklausė Ralfas. - O ką tu manai? 

Makgovernas pasisuko nuo Ralfo į Eleną, sėdinčią raudonoje 
plastmasinėje kėdėje su nuleistu sumaitotu veidu, o po to vėl į Ralfą. 
Jis išsitraukė nosinę ir drebančia ranka nusivalė lūpas. 

- Nežinau. Man tikrai patinka Elena, todėl noriu pasielgti teisin- 
gai, tačiau... kas žino, kas šiuo atveju yra "teisinga"? 

Staiga Ralfas prisiminė, ką Karolina sakydavo, kai jis pradėdavo 
išsisukinėti, nenorėdamas atlikti kokio nors darbo ar pareigos: "Iki 
Rojaus dar tolimas kelias, mielasis, tad liaukis prakaituoti dėl men- 
kniekių". 

Ralfas ištiesė ranką prie telefono ir šįkart, kai Elena pabandė su- 
griebti jo riešą, jis paprasčiausiai ją atstūmė. 

- Derio policijos skyrius, - atsakė automatas. - Spauskite vienetą, 
jei reikia skubios pagalbos. Spauskite du, jei kviečiate policiją. 
Spauskite tris dėl tolimesnės informacijos. 

Ralfas, staiga supratęs, jog jam reikėtų spausti iškart visus tris, 
minutėlę padvejojo ir tada paspaudė du. Ragelyje trakštelėjo; ir pasi- 
girdo moteriškas balsas. 

- Policija 911, kuo galiu jums padėti? 

Ralfas giliai įkvėpė ir atsakė: 

- Kalba Ralfas Robertsas. Esu prie "Raudonojo obuolio" parduo- 
tuvės kartu su gatvės kaimyne. Jos vardas Elena Dypno. Ją gerokai 
sumušė. 

Ralfas švelniai pridėjo ranką prie Elenos veido ir ši įrėmė kaktą 
jam į delną. Jis jautė jos šilumą per savo marškinius. 

- Prašau atvažiuokite kuo greičiau. 

Ralfas padėjo ragelį ir susmuko šalia Elenos. Natali pastebėjo jį, 
nudžiugo ir draugiškai plekštelėjo per nosį. Ralfas šyptelėjo, pakšte- 
lėjo į jos mažą delniuką, o tada pažvelgė į Elenos veidą. 

- Atleisk, Elena, bet aš privalėjau. Negalėjau kitaip. Ar supranti? 
Kitaip negalėjau. į | 

- Aš nieko nesuprantu! - atsakė ji. 

Iš nosies liovėsi tekėti kraujas, tačiau Elena net susiraukė iš 
skausmo, pajutusi savo pirštų prisilietimą, kai bandė nusibraukti krau- 
j0 likučius. 

- Elena, kodėl jis taip padarė? Kodėl Edas tave šitaip sumušė? 

Ralfas pradėjo prisiminti ir kitas mėlynes - jas visas. Dėl Karoli- 
nos mirties Ralfas nepastebėjo jų eiliškumo. Ir, žinoma, dėl nemigos, 
kuri atėjo iškart po Karolinos mirties. Kaip ten būtų, Ralfas netikėjo, 
kad tai pirmas kartas, kai Edas užsipuolė savo žmoną. Šiandien gal- 
būt jis gerokai persistengė, tačiau tai anaiptol ne pirmas kartas. Ral- 

fas protu puikiai suvokė šią logišką mintį, bet vis dėlto negalėjo pri- 
siversti pamatyti, kaip Edas visa tai daro. Ralfas gerai įsivaizdavo 
staigią Edo šypsenėlę, gyvas akis, be perstojo judančias rankas, kai jis 
kalbėdavo. Tačiau kad ir kaip stengėsi, nepavyko pamatyti, kaip Edas 
tomis pačiomis rankomis negailestingai muša savo žmoną. 

Tada sugrįžo prisiminimai, kaip Edas nelanksčiomis kojomis ar- 
tinasi prie vyruko, kuris vairavo mėlyną furgoną, - regis, "Fordą Rein- 
džerį", - o tada ploja storuliui per žandikaulį. Šis prisiminimas buvo 
lyg Fiberio Makdži, seno radijo spektaklio personažo, spintos durų 
atidarymas. Tik iš jos iškrito ne susikaupusio šlamšto krūva, o visa 
virtinė ryškių paveikslų iš tos liepos dienos. Žaibai, varstantys dangų 
virš oro uosto. Edo ranka, išlindusi pro "Datsuno" langą, mojuojanti 
aukštyn žemyn, tarsi taip vartai atsidaro greičiau. Šalikėlis su kiniš- 
kais hieroglifais. 

Ei, ei, Siuzana Dei, kiek vaikų šiandien nužudei? - mąstė Ralfas. 
Tačiau galvoje skambėjo Edo balsas. Ralfas puikiai žinojo, ką atsakys 
Elena, jai dar nespėjus praverti burną. 

- Tai kvaila, - liūdnai ištarė ji. - Jis sudavė man, nes aš pasirašiau 
peticiją. Štai ir viskas. Ją platina visame mieste. Kažkas man pakišo 
ją, kai užvakar ėjau į parduotuvę. Jis kažką suburbėjo apie naudą "Pa- 
galbai moterims". O be to, kūdikis ėmė muistytis, todėl aš... 

- Tu paprasčiausiai pasirašei, - švelniai užbaigė Ralfas. 

Elena linktelėjo ir pravirko. 

„ - Kokią peticiją? - paklausė Makgovernas. 

- Kad Siuzana Dei atvažiuotų į Derį, - atsakė Ralfas. - Ji - femi- 
nistė... 

- Pats žinau, kas ji tokia, - susierzinęs nutraukė Makgovernas. 

- Žmonių grupelė nori, kad ji viešai pasakytų kalbą mieste "Pa- 
galbos moterims" naudai. 

- Šiandien Edas parėjo namo gerai nusiteikęs, - pro ašaras ištarė 
Elena. - Taip visada būna ketvirtadieniais, nes jis dirba tik pusę die- 
nos. Jis kalbėjo, jog apsimes, kad visą popietę skaito knygą, o iš tik- 
rųjų sėdės ir nieko neveiks... Žinai, koks jis... 

- Taip, - sutiko Ralfas, prisimindamas, kaip Edas įkišo ranką į 
storulio statinę su klastinga šypsenėle veide. 

(Žinau aš tokius pokštus) 

- Taip, Žinau, koks jis. 

- Nusiunčiau, kad parneštų kūdikių maistelio... - Elenos balsas ta- 
po baikštus. - Net nenutuokiau, kad jis taip susinervins... tiesą pasa- 
kius, jau buvau pamiršusi, kad pasirašiau tą prakeiktą peticiją... ir iki 
šiol nesuprantu, ko jis taip susinervino... bet.. bet kai jis sugrįžo... 

Drebėdama Elena prispaudė Netę prie krūtinės. 

- Ša, Elena, nurimk. Viskas gerai. 

- Ne! - Ji pakėlė akis į Ralfą. Ašaros tekėjo iš sveikos akies ir ver- 
žėsi iš po užtinusio kitos akies.voko. - Nnne! Kodėl jis šįkart nebesu- 
stojo? O kas bus su manimi ir kūdikiu? Kur mes eisime? Neturiu pi- 
nigų, išskyrus bendrą sąskaitą banke... Neturiu darbo... Ralfai, kodėl 
tu iškvietei policiją? Nereikėjo taip daryti! 

Ji trenkė jam į ranką mažu bejėgiu kumšteliu. 

- Viską išgyvensi, - nuramino Ralfas. - Turi daugybę draugų kai- 
mynystėje. 

Ralfas beveik negirdėjo savo balso ir nepajuto silpno Elenos smū- 
gio. Pyktis pulsavo krūtinėje ir smilkiniuose it antroji širdis. 

Ji pasakė: "Kodėl jis šįkart nebesustojo?", o ne - "Kodėl jis nesu- 
stojo?" 

Šįkart. 

- Elena, kur dabar yra Edas? 

- Tikriausiai namie, - liūdnai atsakė ji. 

Ralfas patapšnojo jai per petį, tada apsisuko ir pajudėjo durų link. 

- Ralfai? - šaukė Bilis Makgovernas. Jis atrodė surierimęs. - Kur 
eini? 

- Užrakink duris, kai išeisiu, - Ralfas įsakė Sju. 

- Viešpatėliau, nežinau, ar galiu taip padaryti. 

Sju dvejodama nužvelgė žioplių minią, vėpsančią pro murziną 
vitriną. Dabar jų buvo gerokai daugiau. 

- Galėsi, - atsakė Ralfas 1r pakėlė galvą, išgirdęs artėjančią sire- 
ną. - Girdi? 

- Taip, bet... 

- Farai pasakys, ką tau daryti, o tavo bosas visai ant tavęs nepyks 
- jis, ko gero, įteiks tau medalį, kad teisingai pasielgei. 

- Jei taip, tai pasidalysiu jį su tavim, - tarė Sju ir vėl pažvelgė į 
Eleną. Sju skruostai truputį parausvėjo. - Velnias, Ralfai, tik pažvelk 
1 ją! Nejau jis tikrai sumušė Eleną, nes ji pasirašė kažkokį kvailą po- 
pieriūkštį parduotuvėje? 

- Tikriausiai, - atsakė Ralfas. 

Jis žinojo, ką kalba, tačiau visa tai buvo kažkur labai toli. Pyktis 
sukosi daug arčiau: atrodė, kad savo deginančiomis rankomis jis su- 
gniaužė Ralfo kaklą. Ralfas troško vėl būti keturiasdešimtmetis ar 
bent jau penkiasdešimtmetis, kad Edas galėtų paragauti jo kumščių 
skonio. Tačiau jo neapleido jausmas, kad taip gali atsitikti ir dabar. 

Ralfas jau suko durų spynos užraktą, kai Makgovernas sugriebė jį 
už peties. 

- Ką tu darai? 

- Einu pas Edą. 

- Juokauji? Jis ir tave sudoros, jei lįsi jam į akis. Ar nematai, ką 
jis padarė Elenai? 

- Kuo puikiausiai. 

Ralfas taip piktai atšovė, jog Makgovernas iš karto patraukė 
ranką. 

- Tau septyniasdešimt sušiktų metelių, Ralfai, jei dar prisimeni. 
Gi Elenai dabar reikia draugo, o ne sulamdyto nuknošėlio, kurį galė- 
tų lankyti ligoninėje, nes jo palata būtų tik už trejų durų nuo josios. 

Žinoma, Bilis buvo teisus, tačiau dėl to Ralfas tik dar labiau su- 
pyko. Jis manė, kad nemiga irgi pasitarnavo, kurstydama pyktį ir tem- 
dydama teisingus sprendimus. Geriau jau taip, nei plaukti pasroviui 
tamsiai pilkame pasaulyje. 

- Jei jis gerokai mane sumuš, gydytojai duos man dimedrolio, ir 
aš pagaliau galėsiu išsimiegoti, - tarė Ralfas. - O dabar, Bili, pasitrauk 
nuo manęs. 

Greitu žingsniu Ralfas kirto "Raudonojo obuolio" parkavimo 
aikštelę. Policijos mašina su mirksinčiais mėlynais žibintais jau buvo 
čia pat. Ralfo klausė "Kas atsitiko? Ar jai viskas gerai?", tačiau jis net 
nesiteikė atsakyti. Jis sustojo ant šaligatvio, palaukė, kol policijos ma- 
šina įsuko į aikštelę, tada tuo pačiu skubiu Žingsniu perėjo į kitą Ha- 
riso aveniu pusę. Išlaikydamas protingą atstumą, jam iš paskos sekė 
Makgovernas. 

3 skyrius 


1 


Edas ir Elena Dypno gyveno per keturis namus nuo Ralfo 1r Bi- 
lio Makgoverno mažame pieniško šokolado spalvos namelyje, kokius 
senos moteriškės vadindavo "meilučiais". Karolina mėgdavo sakyti, 
jog Dypno šeima priklauso "šiuolaikinių inteligentų bažnyčiai", tačiau 
ji net negalvojo taip jų įžeisti. Jie buvo laissez-faire" vegetarai, kurie 
valgė žuvį ir pieno produktus. Dypno balsavo už Klintoną per praėju- 
sius rinkimus, o ant mašinos - nebe "Datsuno", o naujo mikroautobu- 
siuko - buferio buvo užklijuoti lipdukai: "SKALDYKIT MALKAS, 
NE ATOMUS" bei "KAILIS ANT ŽVĖRIŲ, O NE ANT ŽMONIŲ". 

Beje, Dypno šeimyna turėjo visą plokštelių, supirktų dar septinta- 
jame dešimtmetyje, kolekciją, - Karolina manė, kad tai vienas mie- 
liausių jos bruožų, - ir dabar, Ralfui artėjant prie namelio prispaustais 
prie šonų pirštais, jis girdėjo, kaip Greisė Slik niūniuoja seną San 
Francisko melodiją: 


Viena tabletė - ir tu didesnis, 

Kita tabletė - 1r tu mažesnis, 

O mamos tabletės 

nieko nepadarys, 

Paklausk Alisos“" , kai ji nebetilps pro duris. 


Muzika sklido iš garsiakalbio miniatiūrinėje verandoje. Lietintu- 
vas sukosi pievelėje, išgaudamas "iša - iša - iša" garsus ir drauge pa- 
skleisdamas lašų vaivorykštę ore, kuri palikdavo spindinčią drėgną 
dryžę ant šaligatvio. Edas Dypno be marškinių sėdėjo sukryžiavęs ko- 
jas šezlonge betoninio takelio kairėje ir žvelgė į dangų it žmogus, 


* duoti valią, laisvai veikti (pranc.). 
** Liuiso Kerolio "Alisa Stebuklų šalyje" pagrindinė veikėja. 

bandantis įspėti, ar debesis virš galvos labiau panašus į arklį, ar į vie- 
naragį. Nuoga pėda lingavo aukštyn žemyn į muzikos taktą. Atversta 
knyga, gulinti ant jo kelių, kuo puikiausiai tiko prie melodijos, sklin- 
dančios iš garsiakalbio. Tai buvo Tomo Robinso "Ramios piemenai- 
tės mėgsta bliuzą". 

Tobulas vasaros vaizdelis tarsi iš Normano Rokvelo paveikslo 
"Laisva popietė", vaizduojančio mažo miestelio ramybę. Tik nereikė- 
jo kreipti dėmesio į kraują ant Edo krumplių ir raudono lašelio ant 
Džono Lenono stiliaus akinukų stiklo. 

- Dėl Dievo meilės, Ralfai, nesumanyk su juo muštis! - sušnibž- 
dėjo Makgovernas, kai Ralfas nulipo nuo šaligatvio ir patraukė pieve- 
le. Ralfas net nepajuto šaltų lietintuvo lašų. 

- Ei, Ralfai! Malonu tave matyti, vyruti! 

Mintyse Ralfas matė save, atstumiantį Edo kėdę ir parbloškiantį 
jį ant pievelės. Jis įžvelgė, kaip Edo akys išsiplečia nuo šoko ir nuste- 
bimo už akinių stiklų. Reginys atrodė toks tikras, jog Ralfas išvydo, 
kaip saulė atsispindi ant Edo laikrodžio ciferblato, kai šis pabando at- 
sistoti. 

- Čiupk alaus skardinę ir sėskis šalia, - tęsė Edas. - Jei nori pažais- 
ti šachmatais... 

- Alaus? Pažaisti šachmatais? Dieve mano, Edai, kas tau darosi? 

Edas iškart neatsakė, tik dėbtelėjo į Ralfą bauginančia bei siuti- 
nančia veido išraiška. Tai buvo sumišimo ir gėdos derinys, tarytum 
bylojantis: "Po velnių, nejau ir vėl užmiršau išnešti šiukšles?". 

Ralfas mostelėjo ranka kalvos link pro Makgoverną, stovintį - jis 
būtų pasislėpęs, jei tik būtų radęs už ko, - šalia drėgnos lietintuvo pa- 
liktos dėmės ant šaligatvio ir nervingai stebintį juos abu. Privažiavo 
dar viena policijos mašina, ir per atdarus langus Ralfas galėjo girdėti 
racijos treškėjimą. Žioplių minia dar padidėjo. 

- Policija atvažiavo dėl Elenos, - ištarė Ralfas, vis kartodamas 
sau, kad nereikia rėkti, nes nuo to tikrai nebus geriau. - Ji atvyko, nes 
tu sumušei savo žmoną. Ar suvoki tai? 

- A, - numykė Edas ir smarkiai patrynė žandą. - Štai kas. 

- Taigi, - beveik apkvaitęs nuo pykčio mestelėjo Ralfas. 

Edas apžvelgė policijos mašinas, minią, apstojusią "Raudonąjį 
obuolį"... 17 tada pastebėjo Makgoverną. 

- Bili! - šūktelėjo jis. Makgovernas krūptelėjo. Edas to nepastebė- 
jo ar bent apsimetė, kad ne. - Ei, vyruti! Čiupk kėdę! Nori alaus? 

Kaip tik šią akimirką Ralfas pajuto, kad nebesusivaldys ir trenks 
Edui, sulaužys tuos kvailus apvalius akinius 17 galbūt netgi suvarys 
stiklo šukę jam į akį. Niekas pasaulyje nebūtų galėjęs jį sustabdyti, tik 
vis dėlto kažkas sustabdė. Tai nebuvo Karolinos balsas, kuris šiomis 
dienomis gana dažnai ėmė skambėti Ralfo galvoje - kai tik jis pats 
sau nemurmėdavo panosėje. Nors ir kaip neįtikėtina, šis balsas pri- 
klausė Trigeriui Vašonui, kurį Ralfas gal tik dukart buvo sutikęs nuo 
tos dienos, kai šis išgelbėjo jį nuo audros ir kai Karoliną ištiko pirma- 
sis priepuolis. 

Ei, Ralfai! Būk velniškai atsargus! Šis jaunuolis gudrus kaip la- 
pinas! Galbūt jis tik ir laukia, kol tu jam smogsi! 

Turbūt taip ir yra, nusprendė Ralfas. Tikriausiai Edas to ir telau- 
kia. Kodėl? Kas žino? Galbūt norėdamas truputėlį sudrumsti vande- 
nis, o galbūt paprasčiausiai dėl to, kad jis pamišęs. 

- Baik paistyti niekus! - beveik sušnibždėjo Ralfas. 

Jis apsidžiaugė išvydęs, kad Edas vėl sutelkė savo dėmesį ties 
juo, o liūdno sumišimo išraiška dingo nuo veido. Ją pakeitė budru- 
mas. Ralfui Edas pasirodė panašus į laukinį Žvėrį, pasiruošusį lemia- 
mam šuoliui. | | 

Ralfas truputį pasilenkė, kad galėtų žiūrėti tiesiai į Edą. 

- Ar-tai dėl Siuzanos Dei? - jis paklausė tuo pačiu minkštu balsu. 
- Siuzanos Dei ir abortų? Dėl negyvų kūdikių? Tai dėl to užsipuolei 
Eleną? 

Galvoje sukosi dar vienas klausimas: "Kas tu toks iš tiesų, Edai?", 
bet dar nespėjus prasižioti, Edas uždėjo ranką ant Ralfo krūtinės ir pa- 
stūmė. Ralfas pargriuvo ant šlapios žolės, atsiremdamas alkūnėmis ir 
pečiais. Jis gulėjo sulenkęs kelius ir stebėjo, kaip Edas staigiai pašo- 
ko nuo savo šezlongo. 

- Ralfai, palik jį ramybėj! - pašaukė Makgovernas iš saugios vie- 
telės ant šaligatvio. 

Ralfas nekreipė dėmesio. Jis net nepasijudirio iš vietos ir toliau 
atidžiai stebėjo Edą. Jis vis dar pyko ir jautė baimę, tačiau šiuos jaus- 


68 


mus ėmė temdyti keistas, šiurpus susidomėjimas. Ralfas žvelgė be- 
protybei tiesiai į akis: tai buvo kuo puikiausias jos pavyzdys. Prieš 
akis nestovėjo joks komiksų superpiktadarys, Normanas Beitsas ar 
kapitonas Ahabas. Jis žvelgė į Edą Dypno, kuris dirbo Hokingo labo- 
ratorijoje - "Vienas iš tų kiaušingalvių", taip būtų apibūdinęs bet ku- 
ris iš seniokų, žaidžiančių šachmatais poilsiavietėje šalia atšakos, - ta- 
čiau jis vis tiek buvo visiškai priimtinas demokratams žmogus. Dabar 
tas priimtinas demokratams Žmogus atrodė visiškai išprotėjęs, ir tai 
atsitiko tikrai ne šią popietę, kai Edas pastebėjo savo Žmonos parašą 
po peticija, kabančia "Bendruomenės skelbimų lentoje" vienoje iš De- 
rio pardotuvių. Ralfas suprato, kad Edo beprotybė prasidėjo mažiau- 
siai prieš metus, ir tada jis pagalvojo, kiek paslapčių Elena nešiojo už 
savo linksmos natūros ir spindinčios šypsenos ir kiek mažų signalėlių 
- tokių, kaip mėlynės - jis nepastebėjo. 

O, Natali, - mąstė Ralfas. - Ką ji matė? Ką jai teko patirti? Ne- 
skaitant jau, kaip ją mama nešė per Hariso aveniu ir "Raudonojo 
obuolio" parkavimo aikštelę, prispaudusi prie savo kruvino klubo. 

Ralfo rankos pašiurpo. 

Tuo tarpu Edas ėmė žingsniuoti pirmyn ir atgal betoniniu takeliu, 
mindydamas Elenos pasodintas cinijas takelio kraštuose. Jis vėl tapo 
Edu, kokį Ralfas matė prieš metus prie oro uosto: tie patys staigūs 
galvos krestelėjimai ir aštrus, nieko nematantis žvilgsnis. 

Tai štai ką turėjo nuslėpti svetingumas, - pagalvojo Ralfas. - Jis 
dabar atrodo kaip tada, kai užsipuolė vyruką, vairuojantį furgoną. 
Tarsi gaidys, saugantis savo kiemą. 

- Sutinku, kad tai ne vien jos kaltė, - greitai tarškėjo Edas, daužy- 
damas dešiniu kumščiu per kairį delną, kai ėjo pro lietintuvo vandens 
debesį. 

Ralfas galėjo įžvelgti kiekvieną Edo šonkaulį. Atrodė, kad šis vy- 
rukas jau kelis mėnesius normaliai nevalgė. 

- Tačiau kai kvailumas pasiekia tam tikrą lygį, pasidaro sunku su 
juo taikstytis, - tęsė Edas. - Ji kaip tie išminčiai, atėję pas Karalių 
Erodą informacijos. Ir kaipgi galima tapti tokiu buku? "Kur jis, gimęs 
būti žydų karaliumi?" To jie paklausė Erodo. Na ir išminčiai! Sutin- 
ki, Ralfai? 

Ralfas linktelėjo. Žinoma, Edai. Kaip pasakysi, Edai. 

Edas irgi linktelėjo 1r toliau mindė gėles, maudydamasis Lietintu- 
vo čiurkšlėje ir daužydamas kumščiu kairį delną. 

- Viskas kaip "Rolling Stones" dainoje: "Pažiūrėkite į tą kvailą 
mergiūkštę". Turbūt jau jos neprisimeni. 

Edas nusijuokė 1r išleido garsą, kuris Ralfui priminė žiurkes, šo- 
kančias ant stiklo šukių. 

Makgovernas suklupo šalia jo. 

- Einam iš čia, - sumurmėjo jis. 

Ralfas pakratė galvą, o kai Edas ėmė artėti jų link, Bilis greitai 
pašoko ant kojų ir pasitraukė atgal į savo vietą ant šaligatvio. 

- Ji manė, kad sugebės tave apkvailinti, ar ne taip? - paklausė Ral- 
fas. Jis vis dar gulėjo ant pievelės, pasirėmęs alkūnėmis. - Ji galvojo, 
kad tu nesužinosi, jog ji pasirašė peticiją. 

Edas prišoko prie Ralfo ir pakišo suspaustus kumščius jam po no- 
simi it blogas vyrukas iš nebyliojo kino. 

- Ne-ne-ne! - sušuko jis. 

Makgovernas tyliai suriko, tikriausiai manydamas, kad Edas puls 
Ralfą, tačiau šis tik palinko šalia, įsiremdamas kairės rankos krum- 
pliais į žolę it sprinteris, laukdamas, kada bus duotas startas. Jo vei- 
das buvo nusėtas lašeliais, kuriuos Ralfas palaikė prakaitu, tačiau po 
to prisiminė, kaip Edas vaikščiojo pirmyn atgal pro lietintuvą. Ralfas 
negalėjo atitraukti akių nuo kraujo dėmelės ant kairio Edo akinių stik- 
lo. Ji truputį plačiau pasklido, ir dabar atrodė, kad kairės akies vyzdis 
pasruvo krauju. 

- Tai likimas, kad sužinojau, jog ji pasirašė peticiją! Paprasčiau- 
sias likimas! Argi nori pasakyti, kad to nesupranti? Neįžeidinėk ma- 
no proto, Ralfai! Gal tu ir sensti, bet anaiptol nekvailėji. Svarbiausia, 
kad nuėjau į parduotuvę nupirkti kūdikių maistelio - kaip ironiška! - 
ir sužinojau, kad ji pasirašė kūdikių žudikų naudai! Centurionų! Su 
Kruvinuoju karaliumi priešaky! Ir žinai ką? Aš... ką tik... mačiau... 
kraują! 

- Kruvinasis karalius? Edai, kas jis? 

- Ak, prašau, - Edas gudriai žvilgtelėjo į Ralfą. - "Erodas, pama- 
tęs, kad jį išminčiai apvylė, baisiai įniršo ir pasiuntęs kareivius išžu- 

dė Betliejuje 1r jo apylinkėse visus berniukus, dvejų metų ir jaunes- 
nius, pagal laiką, kurį buvo patyręs iš išminčių". Tai iš Biblijos, Ral- 
fai. Evangelija pagal Matą, 2 skyrius, 16 pastraipa. Ar tuo abejoji? Ar 
tau dėl to kyla kokių nors sušiktų klausimų? 

- Ne. Jei taip sakai, aš tavimi tikiu. 

Edas linktelėjo. Jo gilus žaliaakis žvilgsnis lakstė į šalis. Tada jis 
lėtai palinko ties Ralfu, uždėdamas rankas jam ant pečių, tarsi ketin- 
damas jį pabučiuoti. Ralfas užuodė prakaitą ir jau beveik išblėsusį 
losjoną po skutimosi bei dar kažką panašų į surūgusį pieną. Galbūt tai 
buvo Edo beprotybės kvapas? 

Greitosios pagalbos mašina mirksinčiomis šviesomis, bet be sire- 
nos skubėjo Hariso aveniu. Ji pasuko į "Raudonojo obuolio" parkavi- 
mo aikštelę. 

- Jau geriau, - Edas kvėpavo Ralfui tiesiai į veidą. - Jau geriau, 
patikėk manim. 

Jo akys liovėsi bėgioti ir susitelkė ties Ralfu. 

- Jie masiškai žudo kūdikius, - tęsė Edas tyliu, neramiu balsu. - 
Išplėšia juos iš motinų įsčių ir uždengtuose sunkvežimiuose išveža 1š 
miesto. Paklausk savęs, Ralfai, kiek kartų per savaitę tu matai tokius 
krovininius sunkvežimius, važiuojančius iš miesto? Sunkvežimius su 
užtemptu brezentu? Ar kada nors savęs klausei, ką tie sunkvežimiai 
veža? Ar pasmalsavai, kas galėtų būti po brezentu? 

Edas išsišiepė ir pavartė akis. 

- Jie sudegina embrionus Niūporte. Ženklas skelbia, jog ten šiukš- 
lynas, tačiau iš tikrųjų ten krematoriumas. O dalį embrionų išsiunčia 
už valstijos ribų. Sunkvežimiuose, mažuose lėktuvuose. Kadangi 
embrionų audinys labai vertingas. Tai tau sakau ne tik kaip susirūpi- 
nęs pilietis, Ralfai, bet kaip ir Hokingo laboratorijos darbuotojas. 
Embrionų audinys... daug vertingesnis... už auksą. 

Staiga jis pasuko galvą ir pažvelgė į Bilį Makgoverną, kuris pri- 
sėlino arčiau, norėdamas išgirsti Edo žodžius. 

- TAIP, VERTINGESNIS UŽ AUKSĄ IR BRANGESNIS UŽ 
RUBINUS! - suriko Edas, 11 Makgovernas šoktelėjo atgal, išplėtęs 
akis iš baimės ir sumišimo. - AR ŽINAI TAI, SENAS PEDERASTE! 

- Taip, - atsakė Bilis. - Ko gero, Žinau. 

Jis mestelėjo žvilgsnį į gatvę, kur viena policijos mašina jau suko 
iš "Raudonojo obuolio“ aikštelės jų link. 

- Turbūt kažkada kur nors skaičiau apie tai. Tikriausiai "Scienti- 
fic American" žurnale. 

- "Scientific American"! - su akivaizdžia panieka nusijuokė Edas 
ir vėl nukreipė akis į Ralfą, tarsi norėdamas pasakyti: "Matai, su kuo 
man tenka susidurti". Tada jo veidas vėl susiraukė. - Masinės žudy- 
nės kaip Kristaus laikais. Tik dabar žudo dar negimusius. Ir ne tik čia, 
bet visame pasaulyje. Jie žudo juos tūkstančiais, Ralfai, milijonais, ir 
žinai kodėl? Ar žinai, kodėl mes vėl atsidūrėme šio naujojo tamsaus 
amžiaus Kruvinojo karaliaus dvare? 

Ralfas žinojo. Nebuvo taip sunku susiprasti, jei turėjai už ko už- 
sikabinti. Jei matei Edą, sukišusį rankas į cheminių trąšų statinaitę, 
negyvų kūdikių beieškant. 

- Tik šįkart karalius Erodas turi šiokį tokį pranašumą, - tarė Ral- 
fas. - Štai ką tu nori man pasakyti, tiesa? Tai susiję su Mesiju, ar ne? 

Ralfas atsisėdo beveik tikėdamasis, kad Edas vėl nustums jį atgal. 
Pyktis ėmė grįžti. Nevalia kritikuoti iliuzinių bepročio fantazijų; nors 
filmuose dažnai taip atsitinka, - nepatartina netgi keiksnoti, - tačiau 
Ralfas dar labiau supyko, supratęs, jog Elena ir buvo sumušta kaip tik 
dėl šitokių blevyzgų. 

Edas, neprisilietęs prie Ralfo, atsistojo ir dalykiškai nusivalė ran- 
kas. Atrodė, kad jis pamažu rimsta. Racijos treškesys sustiprėjo, ka- 
dangi policijos patrulis jau prisiartino prie šaligatvio krašto. Edas dėb- 
telėjo į mašiną, tada atgal į Ralfą, kuris taip pat kėlėsi nuo Žemės. 

- Gali tyčiotis, bet tai tiesa, - ramiai tęsė Edas. - Tik tai ne kara- 
lius Erodas, o Kruvinasis karalius. Erodas buvo tik vienas iš jo įsikū- 
nijimų. Kruvinasis karalius keliauja iš kūno į kūną ir iš kartos į kartą 
it vaikigalis, šokinėjantis nuo akmens ant akmens per upelį. Ir visada 
ieškantis Mesijo. Iki šiol jis jo nerado, bet dabar viskas gali pasikeis- 
ti. Kadangi Deris - kitokia vieta. Čia ėmė telktis visos jėgos. Žinau, 
kad sunku tuo patikėti, bet tai tiesa. 

Kruvinasis karalius, - mąstė Ralfas. - Ach, Elena. Man taip gai- 
la. Tikrai liūdnas reikalas. 

Du vyriškiai - vienas policininko uniforma, kitas - civiliniais dra- 
bužiais, tačiau vis tiek abu it nulieti farai - išlipo iš policijos mašinos 
ir priėjo prie Makgoverno. Prie parduotuvės Ralfas pastebėjo dar du 
vyrus baltomis kelnėmis ir marškiniais trumpomis rankovėmis, išei- 
nančius iš "Raudonojo obuolio". Vienas buvo apkabinęs Eleną, kuri 
ėjo taip atsargiai, tarytum ką tik operuota. Kitas vyriškis nešė Natali. 
Sanitarai pasodino Eleną į greitosios pagalbos mašiną. Tas su kūdikiu 
įlipo paskui ją, o kitas atsisėdo šalia vairuotojo. Ralfui pasirodė, kad 
jie elgiasi kompetentingai, bet anaiptol ne taip, kaip pavojaus atveju, 
o tai reiškė, kad Elena neblogai laikosi. Galbūt Edas nesumušė jos per 
daug smarkiai... bent jau šįkart. 

Policininkas civiliniais drabužiais - apkūnus, plačiais pečiais 1r 
šviesiais ūsais bei žandenomis - priėjo prie Makgoverno, kurį tikriau- 
siai atpažino. Jo veide pasirodė šypsena. 

Edas apkabino Ralfo pečius ir pastūmė jį atokiau nuo vyrų ant ša- 
ligatvio: Jis beveik nesuprantamai sumurmėjo: 

- Nenoriu, kad jie mus išgirstų. 

- Esu tikras, kad nenorėtum. 

- Tos būtybės... centurionai... Kruvinojo karaliaus tarnai... nesu- 
stos prieš nieką. Jie negailestingi. 

- Tikiu. 

Ralfas pažvelgė į Makgoverną kaip tik tada, kai šis rodė ranka į 
Edą. Apkūnus vyrukas ramiai linktelėjo. Jo rankos buvo sukištos į 
kelnių kišenes. Veide vis dar švietė maža, miela šypsenėlė. 

- Negalvok, kad visa tai tik dėl abortų! Jau nebe! Jie atima negi- 
musius kūdikius iš visokių motinų, ne tik iš narkomanių ir prostitučių. 
Centurionams nesvarbu, ar kūdikiams aštuonios dienos, aštuonios sa- 
vaitės ar aštuoni mėnesiai. Derlius nuimamas ir dieną, ir naktį. Žudy- 
nės. Mačiau kūdikių kūnelius ant stogų, Ralfai, palei tvoras... kanali- 
zacijos vamzdžiuose... 

Jo didelės ir žalios akys, švytinčios kaip pigūs smaragdai, žvelgė 
kažkur į tolį. 

- Ralfai, - sušnibždėjo Edas, - kartais pasaulis atrodo toks spalvo- 
tas. Aš matau spalvas nuo to laiko, kai jis atėjo ir atvėrė man akis. Ta- 
čiau dabar visos spalvos vėl baigia nublankti. 

- Kas atėjo ir atvėrė tau akis, Edai? 

- Apie tai pakalbėsim vėliau, - atsakė Edas per beveik sučiauptas 
lūpas it kalinys iš filmo apie kalėjimą. Kitomis aplinkybėmis tai būtų 
pasirodę netgi juokinga. 

Platus šou vedėjo šypsnis iškreipė jo veidą, taip įtikimai nuvyda- 
mas šalin beprotybę kaip kad aušra naktį. Pokytis buvo toks netikėtas 
ir šiurpus, tačiau Ralfui vis tiek palengvėjo. Tad nereikia kaltinti 
Makgoveėrno, Luizos ir visų kitų, kurie pažinojo Edą, jog šie nepaste- 
bėjo jo beprotybės anksčiau. Kadangi Edas buvo puikus aktorius. Jo 
šypsnis buvo vertas "Oskaro". Netgi tokioje keistoje situacijoje jo 
šypsnis reikalavo atsako. 

- Sveiki! - Edas tarė policininkams. Apkūnusis jau baigė pokalbį 
su Makgovernu ir dabar artėjo pievele. - Čiupkit kėdes, vyručiai! 

Edas išlindo į priekį su ištiesta ranka. 

Apkūnus faras civiliniais drabužiais paspaudė ją, vis dar šypsoda- 
masis savo miela šypsenėle. | 

- Edvardas Dypno? - paklausė jis. 

- Taip, tai aš. 

Edas paspaudė antrajam policininkui ranką, kuris atrodė šiek tiek 
sutrikęs, o tada vėl atsisuko į apkūnų vyriškį. 

- Detektyvas Džonas Leidekeris, - prisistatė šis. - O čia pareigū- 
nas Krisas Nelis. Atrodo, kad turite problemėlę, sere. 

- Na, taip. Tiesa. Problemėlę. O jei norite vadinti daiktus savo 
vardais, tai elgiausi kaip arklio subinė. 

Pasigirdęs Edo kikenimas buvo pavojingai normalus. Ralfas pri- 
siminė filmuose matytus žavingus psichopatus - Džordžas Sandersas 
ypač tiko tokiam vaidmeniui - ir pagalvojo, ar gali gudrus chemikas 
apmauti provincialų detektyvą, kuris, regis, dar neišaugo iš "Šeštadie- 
nio nakties karštligės" stadijos. Ralfas su baime pripažino, kad tik- 
riausiai taip ir bus. 

- Elena ir aš susiginčijome dėl pasirašytos peticijos, - tęsė Edas, - 
1r aš paleidau vadžias. Velnias, negaliu patikėti, kad jai sudaviau. 

Edas sumosikavo rankomis, tarytum norėdamas įtikinti, koks jis 
susijaudinęs, sumišęs ir susigėdęs. Leidekeris šyptelėjo. Ralfas vėl 

prisiminė Edo ir mėlyno furgono vairuotojo susidūrimą. Edas pavadi- 
no storulį žmogžudžiu, netgi sudavė jam per veidą, o tas vis tiek žiū- 
rėjo į jį beveik su pagarba. Tai buvo panašu į hipnozę, ir Ralfas pa- 
manė, kad dabar Edas bando panaudoti tą pačią galią. 

- Sakote, kad paleidote vadžias? - su užuojauta paklausė Leide- 
keris. 

- Kaip tik taip. 

Edui buvo maždaug trisdešimt dveji, tačiau išpūstos akys ir nekal- 
ta veido išraiška pavertė jį bemaž paaugliu. 

- Palaukit sekundėlę, - įsiterpė Ralfas. - Jūs negalite juo patikėti: 
juk jis - beprotis. Ir, be to, pavojingas. Jis ką tik man pasakė... 

- Ar tai ponas Robertsas? - Leidekeris paklausė Makgoverno, vi- 
siškai nekreipdamas dėmesio į Ralfą. 

- Taip, - atsakė Bilis. Ralfui jo balsas pasirodė pernelyg pasipū- 
tęs. - Taip, tai Ralfas Robertsas. 

- Aha, - pagaliau Leidekeris atsisuko į Ralfą. - Norėsiu pasikalbėti 
su jumis truputį vėliau, pone Robertsai. O dabar pageidaučiau, kad 
jūs atsistotumėte šalia savo draugo ir patylėtumėte. Gerai? 

- Bet... 

- Gerai? 

Degdamas iš pykčio, Ralfas pasitraukė prie Makgoverno. Tai vi- 
sai nesujaudino Leidekerio. Jis pasisuko į pareigūną Nelį. 

- Ar negalėtum išjungti muzikos, Krisai, kad girdėtume vienas 
kitą? 

- Gerai. 

Uniformuotas faras nuėjo prie patefono, ištyrinėjo visus mygtu- 
kus ir jungiklius, o tada užčiaupė "The Who" per patį dainos apie ak- 
14 išminčių vidurį. 

- Tikriausiai truputį persistengiau, - it nekaltas avinėlis teisinosi 
Edas. - Stebiuosi, kaip kaimynai nesiskundžia. 

. - Ką darysi, toks gyvenimas, - atsakė Leidekeris. Jis pakėlė savo 
giedrą šypsenėlę į debesis, plaukiančius per žydrą vasaros dangų. 

Nuostabu, - mąstė Ralfas. - Sis vyrukas - tikras Vilis Rodžeris. 

Tačiau Edas taip linktelėjo galvą, tarsi detektyvas būtų pažėręs 
šūsnį minties perliukų. 

Leidekeris pasirausė savo kišenėje ir išsitraukęs dėžutę dantų 
krapštukų ištiesė juos Edui. Šis iš pradžių atsisakė, bet po to išsitrau- 
kė vieną ir įspraudė tarp lūpų. 

- Taigi, - tarė Leidekeris. - Tik mažas šeimyninis kivirčas. Tiesa? 

Edas pritardamas linktelėjo. Jis vis dar nuoširdžiai, truputį sumi- 
Šęs šypsojosi. 

- Daugiau ginčas. Politinis... 

- Taip-taip-taip, - linkčiodamas ir šypsodamasis sutiko Leidekeris, 
- tačiau prieš jums pratęsiant, pone Dypno... 

- Prašau vadinkite mane Edu. 

- Prieš jums pratęsiant, pone Dypno, norėčiau priminti, kad vis- 
kas, ką pasakysite, vėliau gali būti panaudota prieš jus... žinote, teis- 
me. Taip pat jūs turite teisę reikalauti advokato. 

Edo draugiška, bet sumišusi šypsenėlė "Dieve, ką aš tokio pada- 
riau? Ar negalėtumėt man padėti tai išsiaiškinti?" minutėlei dingo. Ją 
pakeitė įvertinantis žvilgsnis. Ralfas žvilgtelėjo į Makgoverną, ir šio 
veide atsispindintis palengvėjimas atskleidė Bilio tikruosius jausmus. 
Galbūt Leidekeris ne toks jau ir naivuolis. 

- Kam, po velnių, man tas advokatas? - paklausė Edas. 

Jis pasisuko ir pabandė savo sumišusios šypsenėlės galią Krisui 
Neliui, vis dar stovinčiam prie patefono verandoje. 

- Nežinau, o galbūt ir jūs nežinote, - vis dar šypsodamasis atsakė 
Leidekeris. - Tik sakau, kad galite jo reikalauti. Ir jei neįstengiate pa- 
sisamdyti, Derio miestas paskirs jums vieną. 

- Bet aš ne... 

Leidekeris linksėjo ir šypsojosi. 

- Gerai, kaip norite. Bet tokios jūsų teisės. Ar supratote, kokias tu- 
rite teises, po to, kai aš jums jas išdėsčiau, pone Dypno? 

Akimirką Edas sustingo, akys staiga išblėso. Ralfui jis tapo pana- 
šus į žmogų - kompiuterį, bandantį apdoroti krūvą sudėtingų duome- 
nų. Pagaliau jis ėmė suprasti, kad nepavyks apdumti akių. Pečiai su- 
linko. Akių tuštumos virto neabejotinu nelaimės žvilgsniu... tačiau 
Ralfas vis tiek suabejojo. Kitaip ir negalėjo būti: jis matė beprotybę 
Edo veide, prieš pat Leidekeriui ir Neliui atvykstant. Bilis Makgover- 

nas taip pat matė. Tačiau abejonė 1r netikėjimas - du skirtingi dalykai, 
todėl Ralfas vis dėlto tikėjo, kad Edas kažkiek gailisi sumušęs Eleną. 

Taip, - mąstė Ralfas - Kaip kad jis tiki, jog tie centurionai veža 
pilnus embrionų sunkvežimius į Niūporto šiukšlyną. Ir kad gėrio ir 
blogio jėgos renkasi Deryje tam, kad įvykdytų jo galvoje besisukantį 
planą. Galima tai pavadinti "Pranašystė V: Kruvinojo karaliaus dvare“. 

Vis dėlto Ralfas negalėjo sulaikyti gailesčio Edui Dypno, kuris 
taip nuoširdžiai lankydavo Karoliną triskart per savaitę Derio ligoni- 
nėje; kuris visada atnešdavo gėlių ir išeidamas pabučiuodavo ją į 
skruostą. Jis neatsisakė atsisveikinimo bučinio netgi tuomet, kai Ka- 
roliną apsupo mirties kvapas, o ši niekada nepamiršdavo prisiliesti 
prie jo rankos ir dėkingai nusišypsoti. "Ačiū, kad nepamiršti, jog vis 
dar esu žmogus, bylojo ta šypsenėlė, ir ačiū, kad elgiesi su manim 
kaip su tokiu". Toks Edas buvo Ralfo draugas, ir Ralfas vis dar tikė- 
josi, kad toks Edas vis dar egzistavo. 

- Aš įklimpau, ar ne? - Edas ramiai paklausė Leidekerio. 

- Na, pamąstykim, - su ta pačia šypsenėle atsakė šis. - Jūs išmu- 
šėte žmonai du dantis. Be to, regis, sulaužėte žandikaulį. Galiu lažin- 
tis iš savo senelio laikrodžio, kad jai dar ir smegenų sutrenkimas. 
Plius smulkios traumelės: įbrėžimai, mėlynės ir ta keista nulupta odos 
juostelė ties dešiniu smilkiniu. Ką jūs bandėte padaryti? Nuimti jai 
skalpą? 

Edas tylėjo, nukreipęs savo žalias akis tiesiai į Leidekerį. 

- Ji turės praleisti naktį ligoninėje tik todėl, kad kažkoks subingal- 
vis bandė negyvai ją sudaužyti, ir visi tvirtina, kad tas subingalvis 
esate jūs, pone Dypno. Matau kraują ant jūsų rankų ir akinių ir esu 
linkęs manyti, kad tai, ko gero, buvote jūs. O pars ką manote? Atro- 
dote protingas vyrukas. Ar sutinkate, jog įklimpote? 

- Aš labai gailiuosi, kad jai sudaviau, - prašneko Edas. - Aš neno- 
rėjau. 

- Aha, jei gaučiau ketvirtį dolerio kiekvieną kartą, kai tai išgirstu, 
man nereikėtų gerti iš algos. Aš suimu jus, kaltindamas antro laipsnio 
smurto pavartojimu, pone Dypno. Kitaip tariant, smurtu šeimoje pa- 
gal Meino valstijos smurto šeimoje įstatymą. Noriu, kad dar kartą pa- 
tvirtintumėte, jog aš supažindinau jus su jūsų teisėmis. 

- Taip, - tyliu, nelaimingu balsu patvirtino Edas. Šypsena - ne- 
svarbu, kokia ji buvo, - dingo. - Taip, jūs supažindinote. 

- Jūs būsite pristatytas į policijos nuovadą ir užregistruotas, - tęsė 
Leidekeris. - Po to galėsite paskambinti ir susitarti dėl užstato. Krisai, 
nuvesk jį į mašiną, gerai? 

Nelis priėjo prie Edo. 

- Ar priešinsitės, pone Dypno? 

- Ne, - tokiu pat tyliu balsu atsakė Edas, ir Ralfas išvydo ašarėlę, 
riedančią dešiniu Edo skruostu. Jis mechaniškai nubraukė ją. - Nesi- 
priešinsiu. 

- Na ir puiku! - nuoširdžiai mestelėjo Nelis ir nuvedė Edą į maši- 
ną. 

Kirsdamas šaligatvį, Edas žvilgtelėjo į Ralfą. 

- Atleisk, seni, - ištarė jis ir įsėdo mašinon. 

Pareigūnui Neliui dar nespėjus uždaryti durelių, Ralfas pastebėjo, 
kad vidinėje jų pusėje nėra rankenėlės. 


- Na štai, - tarė Leidekeris, sukdamasis į Ralfą ir tiesdamas jam 
ranką. - Atleiskite, jei pasirodžiau truputį šiurkštokas, pone Robertsai, 
bet kartais tokie vyrukai gali būti nepastovūs. Man visada ypač nera- 
mu dėl tų, kurie dedasi ramūs, kadangi tada negali įspėti, ką jie ban- 
dys iškrėsti. Džonas Leidekeris. 

- Džonis buvo mano studentas, kai dėsčiau bendruomenės kole- 
dže, - paaiškino Makgovernas. Edą Dypno uždarius policijos mašino- 
je, Bilis tiesiog svaigo nuo palengvėjimo. - Jis buvo geras studentas. 
Parašė nuostabų darbą apie vaikų gynimą. 

- Malonu su jumis susipažinti, - ištarė Ralfas, spausdamas Leide- 
keriui ranką. - Ir nesijaudinkite. Aš nenukentėjau. 

- Jūs turbūt išprotėjote, jei ryžotės ateiti čia 1r pastoti jam kelią, - 
linksmai prakalbo Leidekeris. 

- Buvau labai įpykęs. Ir dabar tebesu. 

- Visiškai jus suprantu. Svarbiausia, kad jums nieko neatsitiko. 

- Ne. Svarbiausia dabar Elena. Elena ir jos kūdikis. 


78 


- Sutinku. Papasakokite man, apie ką jūs ir ponas Dypno kalbėjo- 
tės, prieš mums atvažiuojant, pone Robertsai... Ar galiu jus vadinti 
Ralfu? 

- Žinoma. 

Ralfas trumpai perpasakojo savo pokalbį su Edu. Makgovernas, 
kuriam nepavyko išgirsti viso pokalbio, dabar klausėsi ausis ištempęs. 
Kai Ralfas žvilgteldavo į jį, vis pagalvodavo, kad geriau jau Bilis bū- 
tų su savo panama. Be jos jis atrodė daug senesnis. It koks senolis. 

- Tikrai keistas pokalbis, - tepasakė Leidekenis, kai Ralfas baigė. 

- O kas dabar bus? Ar jis sės į kalėjimą? Tačiau jį reikia sodinti 
ne į kalėjimą, o uždaryti į beprotnamį. 

- Tikriausiai, - sutiko Leidekeris, - bet vis dėlto yra skirtumas tarp 
"reikia" 1r "bus". Jis nesės į kalėjimą 1r nebus uždarytas į Saniveilo 
psichiatrinę ligoninę: taip būna senuose kino filmuose. Galime tikėtis 
tik teismo paskirto priverstinio gydymosi. 

- Bet ar Elena jums nesakė... 

- Ponia išvis nieko nesakė, o mes ir nebandėme jos apklausti par- 
duotuvėje. Ji buvo apnikta fizinių ir emocinių skausmų. 

- O, taip, žinoma, - sutiko Ralfas. - Koks aš kvailys! 

- Vėliau galbūt ji patvirtins jūsų žodžius, o galbūt ir ne. Dažniau- 
siai šeimyninės prievartos aukos užsisklendžia savyje. Ačiū Dievui, 
kad pagal naują įstatymą tai visai nesvarbu. Mes jį jau beveik prika- 
lėme prie sienos. Jūs ir ponia iš parduotuvėlės galite paliudyti apie 
ponios Dypno būklę ir apie tai, ką ji įvardijo kaip tokios būklės kal- 
tininką. Aš galiu paliudyti, jog mačiau kraują ant aukos vyro rankų. 
O svarbiausia, kad jis pats ištarė burtažodį: "Velnias, negaliu patikė- 
ti, kad aš jai sudaviau". Norėčiau, kad jūs užeitumėte į nuovadą, - gal 
geriausia rytojaus rytą, jei jums patogu, - kad galėčiau oficialiai pri- 
imti jūsų parodymus, Ralfai. Tačiau tai tik formalumas, nes praktiš- 
kai byla jau baigta. 

Leidekeris išsiėmė dantų krapštuką iš burnos, sulaužė jį ir išme- 
tęs vėl išsitraukė dėžutę. 

- Norite krapštuko? 

- Ne, ačiū, - blankiai šypsodamasis atsakė Ralfas. 

- Nekaltinu jūsų. Bjaurus įprotis, bet bandau mesti rūkyti, o tai 
juk dar bjauriau. Problema dėl tokių vyrukų kaip Dypna iškyla todėl, 
kad jie tampa velniškai gudrūs, kai reikalai ima suktis apie juos. Jie 
įsiaudrina, ką nors nuskriaudžia, o po to atsitraukia. Jei suspėji atvykti 
iškart po audros, kaip kad jūs, Ralfai, gali išvysti juos, stovinčius pa- 
kelta galva, besiklausančius muzikos ir bandančius atgauti pusiau- 
svyrą. 

- Taip ir buvo, - atsakė Ralfas. - Kaip tik taip ir buvo. 

- Toks triukas pavyksta kuriam laikui: jie atrodo besigraužiantys 
dėl savo veiksmų ir pripažįstantys savo kaltę. Jie būna labai įtikinan- 
tys ir žavūs, todėl beveik neįmanoma įžvelgti, kad po cukriniu glais- 
tu tūno nežabota beprotybė. Netgi tokiais išimtiniais atvejais kaip su 
tuo maniaku Tedu Bandžiu, jiems kelis metus pavyksta apgauti visus. 
Tik tiek guodžia, kad tokių Tedų Bandžių tėra vienetai, nepaisant vi- 
sų psichopatiškų filmų ir knygų. 

Ralfas giliai atsiduso. 

- Tikras siaubas. 

- Taip. Tačiau pažvelkime į šviesiąją pusę: mes nors kuriam lai- 
kui atitolinsim jį nuo Elenos. Jį jau vakarienei paleis už dvidešimt 
penkių dolerių užstatą, bet.. 

- Dvidešimt penkių dolerių? - ciniškai ir podraug apstulbusiai pa- 
klausė Makgovernas. - Tik tiek? 

- Aha, - sutiko Leidekeris. - Apkaltinau Dypno antro laipsnio 
smurto panaudojimu, kadangi tai bauginančiai skamba, tačiau Meino 
valstijoje Žmonos lupimas traktuojamas tik kaip nusižengimas, pa- 
traukiant baudžiamojon atsakomybėn. 

- Tačiau įstatyme atsirado nauja pataisa, - Krisas Nelis prisijungė 
prie jų. - Jei Dypno norės būti paleistas už užstatą, jis turės sutikti, jog 
nepalaikys jokio ryšio su savo žmona, kol byla nebus apsvarstyta teis- 
me: jis negalės grįžti namo, prieiti prie jos gatvėje ir netgi paskambin- 
ti jai telefonu. Jei jis nesutiks, sės į kalėjimą. 

- O jei jis sutiks ir vis tiek grįš namo? - paklausė Ralfas. 

- Tada mes jį pričiupsim, - atsakė Nelis, - kadangi tai jau bus kri- 
minalinis nusikaltimas.... arba taps tokiu, jei rajono teisėjas nuspręs 
išpūsti reikalą. Kaip ten būtų, smurto šeimoje bylos užstato sąlygų pa- 
žeidėjas praleidžia kalėjime daug daugiau laiko nei vasaros popietę. 

- Ir tikėkimės, kad pažeidėjo žmona bus vis dar gyva, kai prasi- 
dės procesas, - burbtelėjo Makgovernas. 

- Tikėkimės, - sunkiai atsiduso Leidekeris. - Kartais tai ir yra 
svarbiausia. 

Ralfas grįžo namo ir gal kokią valandą beprasmiškai vėpsojo į te- 
levizorių. Per reklaminę pauzę jis atsikėlė, norėdamas pasiimti šaltos 
kokakolos iš šaldytuvo, tačiau žengęs žingsnį turėjo atsiremti ranka į 
sieną, kad nepargriūtų. Jis visas drebėjo ir jautė, kad tuoj susivems. 
Ralfas suprato, kad tai tik pavėluota reakcija į įvykius, tačiau silpnu- 
mas ir šleikštulys vis tiek jį išgąsdino. 

Ralfas vėl atsisėdo, kelis kartus giliai įkvėpė, nuleidęs galvą ir už- 
merkęs akis, o tada pakilo ir nusverdėjo į vonią. Jis prisileido karšto 
vandens ir mirko tenai, kol išgirdo, kad jau prasideda pirmasis popie- 
tinis komedijinis serialas. Per tą laiką vanduo visai atvėso, ir Ralfas 
apsidžiaugė, kad jau laikas lipti lauk. Jis nusišluostė, užsivilko naujus 
drabužius ir nusprendė, jog pats metas pavakarieniauti. Ralfas pašau- 
kė Makgoverną, tikėdamasis, kad gal šis norės prie jo prisijungti, bet 
niekas neatsakė. 

Ralfas užkaitė vandenį, kuriame ruošėsi virti kiaušinius, ir pakė- 
lęs šalia viryklės stovinčio telefono ragelį susuko Derio ligoninės nu- 
merį. Į jo skambutį atsakė moteris iš priėmimo skyriaus ir patikrinus 
duomenis kompiuteryje patvirtino, jog Elena Dypno tikrai buvo pa- 
guldyta į ligoninę. Jos būklė apibrėžta kaip "lengva". Seselė visiškai 
nenumanė, kas rūpinasi ponios Dypno dukrele. Ji tik nustatė, kad Na- 
tali Dypno ligoninėje neužregistruota. Be to, ji pabrėžė, kad Ralfas 
negali šįvakar aplankyti ponios Dypno, tačiau ne todėl, kad gydyto- 
jas uždraudė: ponia Dypno pati to paprašė. 

"Kodėl ji taip padarė?" - norėjo paklausti Ralfas, bet nusprendė 
patylėti. Moteris iš priėmimo skyriaus tikriausiai būtų atsiprašiusi ir 
pareiškusi, jog tokios informacijos nėra jos kompiuteryje, tačiau šie 
duomenys, be abejo, tūnojo Ralfo kompiuteryje, esančiame tarp jo di- 
delių ausų. Elena nenorėjo nieko matyti, nes jai buvo gėda. Viskas 

įvyko ne dėl jos kaltės, bet Ralfas neabejojo, kad tai menka paguoda. 
Ją matė pusė Hariso aveniu gyventojų, kai ji svirduliavo it baisiai su- 
muštas boksininkas, teisėjui sustabdžius kovą; ją išvežė greitosios pa- 
galbos mašina, o jos vyras ir jos dukrelės tėvas buvo už tai atsakin- 
gas. Ralfas tikėjosi, jog gydytojai suleis Elenai raminančiųjų, kad ji 
gerai išsimiegotų, o rytoj viskas galbūt atrodys nebe taip juoda. Blo- 
giau atrodyti vis tiek jau negali. 

Velnias, norėčiau, kad ir man kas nors padėtų užmigti, - pagalvo- 
jo Ralfas. 

Tad nueik pas daktarą Ličfildą, prakeiktas idiote, - iškart išpyški- 
no antroji sąmonės pusė. 

Moteris iš priėmimo skyriaus paklausė, ar dar kuo nors gali būti 
naudinga Ralfui. Ralfas atsakė neigiamai ir jau norėjo padėkoti, kai 
ragelyje pasigirdo pypsėjimas. 

- Gražu, - sumurmėjo Ralfas. - Labai gražu. 

Jis taip pat padėjo ragelį, išsitraukė šaukštą ir nuleido kiaušinius 
į vandenį. Po dešimties minučių, kai Ralfas jau kirto kiaušinius, ku- 
rie atrodė it didžiausi deimantai pasaulyje, suskambo telefonas. Ral- 
fas padėjo savo vakarienę ant stalo ir stvėrė ragelį. 

- Alio. 

Tyla, pertraukiama gilaus kvėpavimo. 

- Alio, - pakartojo Ralfas. 

Pasigirdo dar vienas kvėptelėjimas, šįkart panašus į pasikūkčioji- 
mą, ir ryšys nutrūko. Ralfas padėjo ragelį ir akimirką liko prie jo sto- 
vėti. Sumišimas išvagojo tris raukšleles ant kaktos. 

- Liaukis, Elena, - pratarė jis. - Paskambink man. Prašau. 

Ralfas grįžo prie stalo, atsisėdo ir ėmė doroti savo kuklią vien- 
gungio vakarienę. 

Kai po penkiolikos minučių Ralfas plovė indus, vėl suskambo te- 
lefonas. 

Tai ne ji, - pamanė jis, šluostydamas į pašluostę rankas, bet vis 
tiek nuskubėjo prie telefono, persimetęs pašluostę per petį. - Tai jo- 

kiu būdu ne ji. Tikriausiai Luiza arba Bilis. Tačiau antroji Ralfo pusė 
manė priešingai. 

- Sveikas, Ralfai. 

- Sveika, Elena. 

- Tai aš tau prieš tai skambinau, - Elenos balsas skambėjo dusliai, 
tarytum ji verktų ar būtų išgėrusi, bet Ralfas neabejojo, kad ligoninė- 
se alkoholis uždraustas. 

- Aš jau supratau. 

- Išgirdau tavo balsą ir aš... aš negalėjau... 

- Nesijaudink, aš viską suprantu. 

- Tikrai? - Elena giliai įkvėpė pro nosį. 

- Manau, kad taip. 

- Užsuko sesutė ir davė man nuskausminančių. Jie man ne pro ša- 
lį, nes labai skauda veidą. Tačiau prižadėjau sau neišgerti, kol dar 
kartą tau nepaskambinsiu ir nepasakysiu, ką turėčiau. Skausmas nepa- 
keliamas, bet tik jo dėka dar galiu veikti. 

- Elena, tau nebūtina ką nors aiškinti. 

Tik Ralfas vis dėlto manė atvirkščiai ir be galo bijojo jos žodžių... 
bijojo, kad ji gali supykti ant jo, nesiryždama išsiskirti su Edu. 

- Būtina. Noriu tau padėkoti. 

Ralfas atsirėmė į duris ir minutėlę užmerkė akis. Jam palengvėjo, 
bet jis nežinojo, ką atsakyti. Jis buvo pasiruošęs atsakyti ramiausiu 
balsu: "Atleisk, kad taip jautiesi, Elena" - kadangi net neabejojo, jog 
Elena ims priekaištauti, ko jis įlindo į svetimus reikalus. 

Tarytum perskaičiusi jo mintis ir norėdama jį nuramti, Elena tarė: 

- Aš baisiausiai pykau ant tavęs važiuodama į ligoninę ir pirmą- 
sias valandas joje. Paskambinau savo draugei Kendei Šumeiker iš 
Kanzaso gatvės, ir ji sutiko pagloboti Natali. Kendė pabus su ja šią- 
nakt. Ji taip pat norėjo sužinoti, kas atsitiko, bet aš jai nieko nepapa- 
sakojau. Norėjau tik gulėti ir pykti ant tavęs, kam paskambinai 911, 
nekreipdamas dėmesio į mano prieštaravimą. 

- Elena... 

- Leisk man pabaigti, kad po to ramiausiai galėčiau išgerti tabletę 
ir užmigti. Gerai? 

- Gerai. 

- Kai Kendė išėjo su kūdikiu, - ačiū Dievui, kad Netė neverkė, 
nes nebūčiau galėjusi to ištverti, - į palatą įėjo moteris. Pirmiausia pa- 
galvojau, kad ji turbūt sumaišė palatas, nes aš nebuvau/gyvenime jos 
mačiusi, tačiau supratusi, kad ji atėjo būtent pas mane; pasakiau, jog 
nepageidauju nieko matyti. Ji nekreipė dėmesio į manio žodžius, tik 
uždarė duris ir pakėlė sijoną, kad galėčiau įsižiūrėti į kairę šlaunį. Iš- 
vydau gilų randą, besitęsiantį nuo klubo iki kelio. 

- Ji pasisakė besanti Grečen Tilburi, smurto šeimoje advokatė iš 
"Pagalbos moterims" centro. Ji paaiškino, kad 1978-aisiais jos vyras 
virtuviniu peiliu perpjovė jai šlaunį. Jei kaimynas iš apačios nebūtų 
laiku uždėjęs turniketą, ji būtų mirtinai nukraujavusi. Pasakiau, kad 
labai dėl jos apgailestauju, tačiau nenoriu kalbėti apie save, kol visko 
neapsvarsčiau. 

Elena nutilo, bet po minutėlės tęsė toliau: 

- Bet juk žinai, kad melavau. Turėjau marias laiko viską apsvars- 
tyti, kadangi pirmąkart Edas man sudavė dar prieš dvejus metus, kai 
dar nesilaukiau Natali. Aš tik... stūmiau nuo savęs tas mintis. 

- Puikiai tave suprantu, - įsiterpė Ralfas. 

- Ši dama... tikriausiai jas ten moko, kaip pralaužti kitų gynybą. 

Ralfas šyptelėjo. 

- Esu tikras, kad tai dar ne viskas, ko jas ten moko. 

- Ji pasakė, kad nebegaliu atidėlioti, kad turiu tučtuojau pradėti 
veikti. Tariau, jog, kad ir kaip man būtų sunku, neprivalau klausytis 
išvedžiojimų apie supjaustytą jos šlaunį. Aš netgi išpyškinau, jog tik- 
riausiai vyras taip padarė, kadangi ji vis tarškėjo 1r nedavė jam ramy- 
bės. Įsivaizduoji? Tačiau aš buvau taip įpykusi, Ralfai. Man skaudė- 
j0... buvau sutrikusi... jaučiau gėdą... bet vis tiek labai pykau. 

- Manau, kad tai visai įprasta reakcija. 

- Ji paklausė, kaip aš pati jausiuosi, - aš pati, - jei vėl sugrįšiu pas 
Edą, o šis ir vėl mane sumuš. Ir dar paklausė, kaip aš jausiuosi, jei, 
man sugrįžus pas jį, jis sumuš ir Netę. Aš įniršau. Ir vis dar esu dėl 
to įniršusi. Edas niekada Natali net pirštu nepalietė, ir aš jai tai pasa- 
kiau. Ji linktelėjo galvą ir tarė: "Tai dar nereiškia, kad jis jos nepalies, 
Elena. Žinau, kad nenori apie tai net pagalvoti, bet vis dėlto privalai. 
Na, bet tarkime, kad tu teisi, ir jis neskriaus Natali. Nejau nori, kad ji 

augtų ir matytų, kaip jis tavę muša? Nejau nori, kad ji augtų ir maty- 
tų tokius dalykus, kokius regėjo šiandien?" Tai mane sustabdė ir at- 
šaldė. Prisiminiau Edo žvilgsnį, kai jis grįžo... jo išblyškusį veidą... 
kaip krutėjo jo galva... 

- Lyg gaidžio, - sumurmėjo Ralfas. 

- Ką? 

- Ne, nieko. Tęsk. 

- Nesuprantu, kodėl jis paleido vadžias... tačiau iškart supratau, 
kad jis mane puls. Niekas jau nebepadeda, jei Edas pasiekia tam tik- 
rą būseną. Norėjau pabėgti į miegamąjį, bet jis mane sučiupo už plau- 
kų... ir išrovė nemažą kuokštą... aš surikau... o Netė sėdėjo čia pat sa- 
vo kėdėje... ir stebėjo mus... kai surikau, ji taip pat suriko... 

Elena graudžiai pravirko. Ralfas laukė, atrėmęs kaktą į duris, ski- 
riančias virtuvę nuo svetainės. Jis beveik mechaniškai nusišluostė sa- 
vąsias ašaras pašluostės, kurią turėjo persimetęs per petį, kraštu. 

Susitvardžiusi Elena kalbėjo toliau: 

- Aš beveik valandą prakalbėjau su ta moterimi. Tai vadinama pa- 
tarimais aukoms, ir taip ji užsidirba pragyvenimui. Ar gali tuo pati- 
kėti? 

- Taip, - atsakė Ralfas. - Tai visai neblogai, Elena. 

- Aš susitiksiu su ja rytoj "Pagalbos moterims" centre. Ironiška, 
kad eisiu tenai. Turiu galvoje, jei nebūčiau pasirašiusi peticijos... 

- Jei ne peticija, vis tiek Edas būtų radęs už ko užsikabinti. 

Elena atsiduso. 

- Taip, ko gero, tu teisus. Tačiau Grečen teigia, jog negaliu 1š- 
spręsti Edo problemų, bet galiu pabandyti susidoroti su savosiomis. 
Elena vėl pradėjo verkti, bet norėdama liautis giliai įkvėpė. 

- Atleisk. Aš šiandien tiek prisiverkiau, kad daugiau nebegaliu. 
Pasakiau jai, kad myliu Edą. Buvo gėda taip sakyti, o aš ir nebegaliu 
teigti, jog tai tiesa, tačiau bent jau taip a/rodo. Pasakiau, kad noriu su- 
teikti jam dar vieną šansą. Ji atkirto, kad aš verčiu Natali irgi suteikti 
jam dar vieną šansą. Tada man prieš akis iškilo mano dukra, sėdinti 
virtuvėje, išsimozojusi veidą špinatų tyrele ir rėkianti visa gerkle, kai 
tuo tarpu Edas talžo mane. Dieve, kaip aš nekenčiu, kai tokie žmonės 
kaip Grečen įspraudžia tave į kampą ir neleidžia net pajudėti. 

- Ji tik bando tau padėti. 

- Šito aš taip pat nekenčiu. Aš labai sutrikusi, Ralfai. Tikriausiai 
apie tai net nenutuoki, bet aš tikrai labai sutrikusi, - ragelyje pasigir- 
do liūdnas kikenimas. 

- Viskas gerai, Elena. Natūralu, kad esi sutrikusi. 

- Prieš išeidama, ji prasitarė apie Hai Ridžą. Regis, kad ten man 
dabar būtų saugiausia. 

- O kas tai? 

- Panašu į pensioną - Grečen vis tvirtino, jog tai namas, o ne pa- 
stogė pabėgėlėms - sumuštoms moterims. O tokia, ko gero, dabar ir 
esu, - šįkart kikenimas tapo panašus į kūkčiojimą. - Kartu galiu pasi- 
1mti ir Netę, o tai svarbiausias pranašumas. 

- O kur ta vieta? 

- Už miesto. Kažkur pakeliui į Niūportą. 

- Manau, kad žinau, kur tai. 

Žinoma, kad žinojo: juk Hemas Deivenportas apšvietė jį, kalbė- 
damas apie "Pagalbą moterims": "Klinika užsiima šeimos teisės rei- 
kalais...mušamomis moterimis ir vaikais... bei turi įsteigusi prieglobs- 
tį mušamoms moterims prie Niūporto kelio". Staiga ėmė atrodyti, kad 
"Pagalba moterims" apsupo Ralfo gyvenimą. Edas, be abejo, būtų 
įžvelgęs čia piktavališką pranašystę. 

- Ta Grečen Tilburi - tikrai kietas riešutėlis, - tęsė Elena. - Prieš 
išeidama ji tarė, jog nieko tokio, kad vis dar myliu Edą. "Taip ir turi 
būti, - kalbėjo ji, - nes meilė nebėga iš čiaupo, kurį atsuki ar užsuki 
kada nori". Tačiau, pasak jos, mano meilė nepagydys Edo ir netgi 
Edo meilė Netei jam nebepadės. O be to, jokia meilė negali pakeisti 
mano pareigos rūpintis savo vaiku. Gulėjau lovoje ir galvojau apie 
tai. Manau, kad man būtų buvę lengviau gulėti ir eiti iš proto. Tai bū- 
tų buvę Žymiai lengviau. 

- Taip, - atsakė Ralfas. - Numanau, kaip tai atrodo. Elena, o gal 
geriau išgerk tabletę ir atsipalaiduok? 

- Būtinai. Tik pirma norėjau tau padėkoti. 

- Žinai, jog tai nebūtina. 

- Aš nebežinau, ką Žinau,- atsakė Elena, ir Ralfas nudžiugo, išgir- 
dęs jos balso jausmingumą: tai reiškė, kad tikroji Elena Dypno dar 


86 


gyva. - Vis dar pykstu ant tavęs, Ralfai, bet džiaugiuosi, kad nepa- 
klausei manęs ir iškvietei policiją. Aš labai bijojau. Bijojau. 

- Elena, aš... - Ralfas užsikirto, bet atsikrenkštęs vėl tęsė. - Aš tik 
nenorėjau, kad tave dar dabiau nuskriaustų. Kai pamačiau tave, einan- 
čią per parkavimo aikštelę kruvinu veidu, aš taip išsigandau... 

- Nekalbėk apie tai. Prašau. Aš vėl pravirksiu, o to jau fiziškai ne- 
pajėgiu. 

- Gerai. 

Ralfas norėjo daug ko paklausti apie Edą, tačiau dabar buvo ne 
itin geras laikas. 

- Ar galiu tave rytoj aplankyti? 

Elena padvejojo 1r tada tarė: 

- Ne. Ne dabar. Turiu daug ką apsvarstyti, o tai nebus lengva. Aš 
su tavim susisieksiu, Ralfai. Gerai? 

- Žinoma. O kaip bus su namu? 

- Kendės vyras užsuks ir jį užrakins. Daviau jam raktus. Grečen 
Tilburi sakė, kad Edui nebus leidžiama sugrįžti net dėl čekių knyge- 
lės ar kitos apatinių poros. Jei jam ko prireiks, jis pateiks reikiamų 
daiktų sąrašą kartu su raktais policininkui, ir šis viską atneš pats. Ma- 
nau, kad Edas važiuos į Freš Harborą. Ten galima gauti namelį labo- 
ratorijos darbuotojams. Tie maži kotedžai. Tokie mieli... 

Jausmingumas balse išblėso. Elena atrodė prislėgta depresijos, 
nelaiminga 1r labai pavargusi. 

- Elena, aš taip džiaugiuosi, kad paskambinai. Ir gali patikėti, man 
taip palengvėjo. O dabar pabandyk užmigti. 

- O tu, Ralfai? - netikėtai paklausė Elena. - O tu ar nors truputį 
pamiegi'? 

Netikėtas temos pasikeitimas privertė Ralfą pasakyti tiesą, ko ki- 
tu atveju tikrai nebūtų daręs. 

- Truputį... bet ne tiek, kiek norėčiau. Visiškai ne tiek, kiek norė- 
čiau. 

- Pasirūpink savimi. Šiandien buvai labai drąsus lyg riteris iš pa- 
sakojimų apie karalių Artūrą, tačiau 1r Lanselotas kartais turi išsimie- 
goti. 

Ralfą pakerėjo šie žodžiai. Prieš akis iškilo labai aiškus paveiks- 
las: Ralfas Robertsas su šarvais ant sniego baltumo ristūno, už jo - Bi- 

lis Makgovernas, jo ištikimas tarnas, ant savo ponio, vilkėdamas odi- 
nę striukę ir užsimaukšlinęs savo įmantrią panamą. 

- Ačiū, brangioji, - padėkojo Ralfas. - Tai patys maloniausi Žo- 
džiai, pasakyti man nuo prezidento Lindono Džonsono laikų. Geros 
tau nakties. Pasistenk išsimiegoti. Gerai? 

- Gerai. Ir tu taip pat. 

Elena padėjo ragelį. Ralfas porą minučių akylai stebėjo telefoną, 
po to pagaliau padėjo ragelį. Galbūt jam pavyks gerai išsimiegoti. Po 
šiandieninių įvykių jis tikrai to nusipelnė. O dabar Ralfas nusprendė 
nusileisti žemyn, pasėdėti verandoje, palydėti saulę, o tada jau kas 
bus, tas bus. 


Makgovernas jau buvo susirangęs savo mylimiausioje kėdėje ve- 
randoje. Jis spoksojo į kažką gatvėje, todėl ne iš karto atsisuko į pa- 
sirodžiusį kaimyną iš viršaus. Ralfas pasekė jo žvilgsnį ir pamatė žyd- 
rą furgoną, stovintį kiek toliau Hariso aveniu prie "Raudonojo obuo- 
lio" parduotuvės. Ant užpakalinių durų buvo matyti užrašas baltomis 
didelėmis raidėmis: "DERIO MEDICINOS TARNYBA". 

- Sveikas, Bili, - prabilo Ralfas ir susmuko savo paties kėdėje. 

Tarp jo ir Bilio stovėjo supamoji kėdė, kurioje visada sėdėdavo 
atėjusi jų aplankyti Luiza Čeis. Pūtė švelnus prieblandos vėjelis, toks 
malonus po karštos popietės. Supamoji kėdė tingiai siūbavo nuo jo 
silpnų gūsių. 

- Sveikas, - atsakė Makgovernas, dabar jau pasisukęs į Ralfą. Jis 
vėl ruošėsi grįžti prie ankstesnio stebėjimo objekto, bet apsigalvojo. - 
Oi, vyruti, metas prisisegti maišelius po akimis, nes greitai jie tau ims 
maišytis po kojom. 

Ralfas iš pradžių pamanė, jog tai turėjo nuskambėti kaip vienas iš 
tų aštrių juokelių, kuriais Bilis garsėjo visoje gatvėje, bet jo žvilgsny- 
je šįkart atsispindėjo akivaizdus susirūpinimas. 

- Tikrai pragariška dienelė, - išlemeno Ralfas. 

Jis papasakojo Makgovernui apie Elenos skambutį, praleisdamas 
frazes, kurių, jo nuomone, Elena nebūtų atskleidusi Biliui, kadangi šis 
neįėjo į mėgstamiausių jos Žmonių sąrašą. 

- Malonu girdėti, kad ji gerai jaučiasi, - atsakė Makgovernas. - Ir 
dar štai kas, Ralfai. Tu tikrai mane nustebinai šiandien, žygiuodamas 
gatve it koks Garis Kuperis iš filmo "Pats vidurdienis". Galbūt tai at- 
rodė beprotiška, tačiau vis dėlto tu šauniai atrodei, - Bilis nutilo. - 
Tiesą sakant, aš net išsigandau. 

Tai jau buvo antras kartas per penkiolika minučių, kai Ralfą pa- 
vadino beveik didvyriu. Jis pasijuto nejaukiai. 

- Aš buvau taip įtūžęs, kad iškart nesuvokiau, ką bedarąs. Kur bu- 
vai dingęs, Bili? Skambinau tau prieš keliolika minučių. 

- Buvau nuėjęs iki atšakos. Norėjau šiek tiek apsiraminti. Nuo tos 
akimirkos, kai Leidekeris ir tas kitas išsivežė Edą, man ėmė skaudėti 
galvą ir pykinti. 

Ralfas linktelėjo. 

- Aš irgi ne kaip jaučiuosi. | 

- Tikrai? - nustebo Makgovernas, nors balse nuskambėjo ir skep- 
ticizmo gaidelė. 

- Tikrai, - su šypsenėle patvirtino Ralfas. 

- Taigi, poilsiavietėje, kur tie seniokai renkasi karštomis dieno- 
mis, sutikau Fėjų Čapiną, ir tas mane įtraukė į šachmatų partiją. Ir kas 
tai per žmogus, Ralfai: jis mano, kad yra Rėjaus Lopeso reinkar- 
nacija, nors iš tikrųjų žaidžia šachmatais, tarsi matytų juos pirmą kar- 
tą... 1r dar niekada neužsičiaupia. 

- Visai nieko vyrukas tas Fėjus, - tyliai sumurmėjo Ralfas. 

Regis, Makgovernas neišgirdo. 

- Be to, ten sutikau ir tą siaubingą Dorensą Marstelarą, - tęsė Bi- 
lis. - Jei jau mes seni, tai jis tikrai prieštvaninis. Jis paprasčiausiai sto- 
vėjo prie tvoros, skiriančios poilsiavietę nuo oro uosto, laikydamas 
rankoje poezijos knygelę, ir žiūrėjo, kaip kyla ir leidžiasi lėktuvai. 
Kaip manai, ar jis tikrai skaito tuos eilėraščius, ar tik šiaip nešiojasi 
dėl vaizdo? 

- Geras klausimas, - tarė Ralfas, tačiau 1š tiesų jis galvojo apie 
Makgoverno pasakytą žodį, kuriuo jis apibūdino Dorensą: "siaubin- 
gas". 

Jis pats niekada nebūtų taip pasakęs, bet, be abejo, senasis Doras 
tikrai buvo retas egzempliorius. Ralfas nemanė, kad Dorensas - suvai- 

kėjęs senis: tik jo kalbą veikė truputėlį į šoną nuklydęs protas bei to- 
kie patys pojūčiai. 

Ralfas prisiminė, kad jis sutiko Dorensą tą vasaros dieną, kai Edas 
susidūrė su furgonu. Tada Dorensas tapo paskutiniu potepiu įvykių 
beprotiškumui. Ir dar. Jis pasakė kažką juokinga. Ralfas pabandė pri- 
siminti tuos Žodžius, bet neįstengė. 

Makgovernas vėl žvelgė į gatvę, kur pasirodė švilpaujantis jau- 
nas vyrukas pilku kombinezonu, ką tik išėjęs iš namo, prieš kurį 
stovėjo "Medicinos pagalbos" furgonas. Kokių dvidešimt ketverių me- 
tų jaunuolis, kuriam tikriausiai niekada neprireikė gydytojo pagalbos, 
stūmė vežimėlį su pritvirtinta ilga žalia talpa. 

- Jau tuščia, - prakalbo Bilis. - Nematei, kai jie atvežė pilną. 

Antrasis jaunuolis tokiu pat pilku kombinezonu išėjo pro prieki- 
nes namelio duris. Sekundę jis stabtelėjo, uždėjęs ranką ant durų ran- 
kenos - „tikriausiai kalbėjosi su kažkuo, esančiu viduje. Tada jis užda- 
rė duris ir ir lengvai nusileido žemyn, pačiu laiku suskubęs padėti savo 
kolegai, bekeliančiam vežimėlį su talpa į furgono galą. 

- Deguonis? - paklausė Ralfas. 

Makgovernas linktelėjo. 

- Ponia Ločer? 

Bilis dar kartą linktelėjo, stebėdamas, kaip "Medicinos tarnybos" 
darbuotojai užtrenkia furgono galines duris ir kalbasi tarpusavy sute- 
mose. 

- Aš mokiausi vidurinėje mokykloje kartu su Mėja Ločer. Kard- 
vilyje, drąsuolių tėvynėje ir karvių žemėje. Baigiamojoje klasėje liko- 
me tik penkiese. Tais laikais Mėja buvo visų geidžiamiausia, na, o to- 
kius kaip aš tada vadino "truputį žydrais". Tos nuostabios senosi0s 
eros metu gėjus buvo tas pat kaip papuošta Kalėdinė eglutė. 

Ralfas nuleido akis žemyn į savo rankas, jausdamasis nejaukiai ir 
nežinodamas, ką pasakyti. Be abejo, jis jau seniai žinojo, kad Bilis - 
homoseksualistas, tačiau Makgovernas dar niekada garsiai nekalbėjo 
apie tai. Ralfui būtų buvę geriau, jei Bilis būtų pasilaikęs šią kalbą ki- 
tai dienai... kai pačiam Ralfui nebeatrodys, jog kažkas jo smegenis 
pakeitė pjuvenomis. 

- Tai buvo prieš kokį tūkstantį metų, - tęsė Makgovernas. - Kas 
galėjo pamanyti, jog abu nusėsime ant Hariso aveniu kranto. 

- Ji serga emfizema, tiesa? Bent jau tiek girdėjau. 

- Aha. Tai viena iš nepagydomų ligų. Senatvė tikrai ne pats ma- 
loniausias dalykas. 

- Tai jau tikrai ne, - sutiko Ralfas. 

Staiga jis visu protu suvokė šių žodžių prasmę. Ralfas prisiminė 
Karoliną ir siaubą, kurį pajuto permirkusiais sportbačiais įžengęs į 
kambarį ir išvydęs savo Žmoną, išsitiesusią virtuvės tarpduryje... kur 
šiandien stovėjo, kalbėdamas telefonu su Elena. Susirėmimas su Edu 
Dypno atrodė vieni niekai, palyginus su siaubu, kurį patyrė įsitikinęs, 
kad Karolina tikrai negyva. 

- Anksčiau Mėjai atveždavo deguonį vienąkart per dvi savaites, - 
kalbėjo Makgovernas. - O dabar jį atveža kiekvieną pirmadienio ir 
ketvirtadienio vakarą, tiksliai kaip laikrodis. Aš užsuku pas ją, kai tik 
turiu laiko. Kartais jai paskaitau, - kokį tik įmanoma nuobodžiausią 
moteriškų žurnalų šlamštą, - o kartais mes tik šiaip pasikalbame. Mė- 
ja sako, kad jaučiasi taip, tarsi jos plaučius užpildytų jūros dumbliai. 
Jai jau nebedaug liko. Vieną dieną jie atvažiuos ir vietoj tuščios de- 
guonio talpos įkiš pačią Mėją į furgono galą. Jie nuveš ją į 2 li- 
goninę ir baigta. 

- Ar tai dėl rūkymo? - paklausė Ralfas. 

Makgovernas pažvelgė tokiu svetimu jo švelniam veidui Žvilgs- 
niu, kad Ralfas iškart ir nesuprato, jog tai panieka. 

- Mėja nesurūkė nė vienos cigaretės per visą savo gyvenimą. Tai 
tik reakcija į dvidešimties metų darbą dažykloje Korinoje ir dar dvi- 
dešimties metų rūšiuotojos darbą Niūporte. Ji bando kvėpuoti pro 
medvilnę, vilną ir nailoną, o ne jūros dumblius. 

Du jaunuoliai iš "Derio medicinos tarnybos" įsėdo į furgoną ir nu- 
važiavo. 

- Meinas - apalačių prieglobstis šiaurės rytuose, nors daugybė 
žmonių to nežino. Todėl Meinas kenčia nuo apalačių ligos. Gydyto- 
jai ją vadina "tekstiliniais plaučiais". 

- Siaubas. Manau, kad esi jai neabejingas. 

Bilis garsiai nusijuokė. 

- Ne. Aš ją lankau tik todėl, kad ji - paskutinė apčiuopiama mano 
prarastos jaunystės dalis. Kartais aš jai paskaitau ir sugebu praryti vie- 

ną ar du sudžiūvusius avižinius sausainius, bet tai ir viskas. Užtikri- 
nu tave, jog lankau ją tik dėl savų egoistinių tikslų. 

"Eooistinių tikslų", - pagalvojo Ralfas. - Koks keistas pasakymas. 
Ir koks visiškai "makgoverniškas" pasakymas. 

- Velniai nematė tos Mėjos, - tarė Bilis. - Svarbiausias Ameriko- 
je klausimas yra apie tave, Ralfai. Viskis nepadėjo? 

- Ne, - atsakė Ralfas. - Nepadėjo. 

- O ar išlaikei reikiamą santykį? 

Ralfas linktelėjo. 

- Tau tikrai reikia pasirūpinti maišeliais po akimis, nes antraip 
niekada neužkariausi gražiosios Luizos, - Makgovernas pažvelgė į 
Ralfo veidą ir atsiduso. - Nejuokinga, ar ne? 

- Ne. Šiandien buvo sunki diena. 

- Atleisk. 

- Ne, nieko. 

Jiedu draugiškai tylėdami ėmė stebėti žmones matomoje Hariso 
aveniu pusėje. Trys mergaitės žaidė "klases" "Raudonojo obuolio" 
parkavimo aikštelėje kitoje gatvės pusėje. Šalia jų tiesi it sargybinis 
stovėjo ponia Perin ir spoksojo į jas. Pro šalį ėjo berniukas, atvirkš- 
čai užsimaukšlinęs beisbolo kepuraitę, pasišokinėdamas į ausinėse 
skambančios muzikos taktą. Priešais Luizos namą du vaikigaliai spar- 
dė konservų dėžutę. Lojo šuo. Kažkur netoliese moteriškė šaukė Se- 
mui, kad šis susirastų sesutę ir parvestų ją namo. Tai buvo įprasta gat- 
vinė serenada, tačiau Ralfui ji kažkodėl pasirodė keistai apsimestinė. 
Galbūt todėl, kad pastaruoju metu jis įprato žvelgti į ištuštėjusią Ha- 
riso aveniu. 

Ralfas atsigręžė į Makgoverną ir tarė: 

- Žinai, apie ką aš pirmiausia pagalvojau, kai pamačiau tave 
"Raudonojo obuolio" parkavimo aikštelėje? Nepaisant viso kito? 

Bilis papurtė galvą. 

- Aš pagalvojau, kad tu be skrybėlės. Be panamos. Tu atrodei taip 
keistai be jos. Beveik nuogas. Taigi išsiaiškinkim, sūneli, kur tu ją nu- 
kišai? 

Makgovernas paglostė pakaušį, kur likę reti žili plaukai buvo 
kruopščiai sušukuoti iš kairės į dešinę. 

- Nežinau, - atsakė jis. - Šįryt aš jos neberadau. Aš beveik visada 
sugrįžęs namo numetu ją ant staliuko prie laukųjų durų, bet jos ten 
nebuvo. Turbūt šį kartą padėjau ją kažkur kitur ir paprasčiausiai pa- 
miršau. Dar keli metai, ir sklaidysiuos namuose vienais apatiniais, ka- 
dangi nebeatsiminsiu, kur nukišau savo kelnes. Tai vis ta nuostabioji 
senatvė, tiesa, Ralfai? 

Ralfas linktelėjo ir nusišypsojo, pagalvojęs, jog iš visų pažįstamų 
senyvo amžiaus Žmonių - o tokių jis pažinojo (bent jau iš matymo) 
kokius tris tuzinus - Bilis Makgovernas daugiausia skundėsi savo se- 
natve. Atrodė, kad jo požiūris į praskriejusią jaunystę ir ką tik pasi- 
baigusį "aukso amžių" buvo tarsi į generolo kareivius, dezertyravu- 
sius didžiojo mūšio išvakarėse. Žinoma, Ralfas nesiruošė apie tai užsi- 
minti balsu. Kiekvienas turi savų keistenybių; na, o perdėtas reagavi- 
mas į senatvę, be abejo, buvo viena tokių, priklausančių Makgovernui. 

- Ar ką juokinga pasakiau? - paklausė Bilis. 

- Atsiprašau? 

- Tu nusišypsojai, todėl pamaniau, kad gal pasakiau ką nors juo- 
kinga. 

Bilis atrodė šiek tiek užsigavęs, nors tai ir nesiderino prie jo pa- 
stovių juokelių dėl gražuolės našlės, skirtų kaimynui iš viršaus, bet 
Ralfas priminė sau, kad Makgovernui šiandien irgi buvo sunki diena. 

- Aš galvojau ne apie tave, * pamelavo Ralfas. - Prisiminiau, kad 
Karolina mėgdavo kartoti beveik tą patį: kad senatvė - tas pat, kaip 
gauti šlykštų desertą po tikrai skanių pietų. 

Ralfas tik pusiau sumelavo. Karolina tikrai kartodavo šį palygini- 
mą, tačiau taip ji apibūdindavo ją žudantį smegenų auglį, o ne senat- 
vę. Be to, ji ir nebuvo tokia sena: Karolina mirė sulaukusi tik šešias- 
dešimt ketverių - o iki paskutinių šešių aštuonių savo gyvenimo savai- 
čių ji tvirtino, kad jaučiasi perpus jaunesnė. 

Priešais juos trys mergaitės, kurios žaidė "klases", priėjo prie ša- 
ligatvio krašto, apsidairė ir, susikibusios už rankučių, besijuokdamos 
perbėgo gatvę. Akimirką Ralfui pasirodė, kad jas apsupo šviesa - au- 
reolė, kuri apšvietė jų skruostus, kaktas bei linksmas akis tarytum 
keista, visa apnuoginanti šventojo Elmo ugnis. Išsigandęs Ralfas už- 
merkė akis, o po to vėl atsimerkė. Pilkasis vokas, gaubęs tris mergai- 

čiukes, dingo. Ralfui palengvėjo, tačiau, be abejo, šiąnakt jis privalė- 
jo išsimiegoti. Privalėjo. 

- Ralfai? - atrodė, kad Bilio balsas sklinda iš tolimiausios veran- 
dos kertelės, nors jis sėdėjo vis ten pat. - Ar gerai jautiesi? 

- Žinoma, - atsakė Ralfas. - Tik užsigalvojau apie Edą ir Eleną. 
Ar tu bent numanei, Bili, kad jis kraustosi iš proto? 

Makgovernas stipriai papurtė galvą. 

- Nė trupučio. Ir nors kartais pastebėdavau mėlynes ant Elenos 
kūno, aš visada tikėdavau jos pasiteisinimais. Nenorėčiau vadinti sa- 
vęs visišku lengvatikiu, tačiau tikriausiai teks. 

- Kas, tavo nuomone, jiems bus? Kokios tavo spėlionės? 

Bilis atsiduso ir pirštų galais pasikasė pakaušį, nesąmoningai 
jausdamas, kad nėra panamos. 

- Tu mane pažįsti, Ralfai. Aš - tikras cinikas. Manau, kad papras- 
ti žmogiški konfliktai sprendžiasi visai kitaip nei ekrane. Tikrovėje 
problemos grįžta, kol pagaliau besisukdamos ratu ima mažėti ir visiš- 
kai išnyksta. Tik iš tiesų jos ne išnyksta, o išgaruoja - kaip balos, pa- 
sirodžius saulei, - Makgovernas patylėjo, o tada tęsė toliau: - Tačiau 
daugelis iš jų palieka nemalonias liekanas ant asfalto. 

- Viešpatie, - pasibaisėjo Ralfas. - Tu iš tikryjų cinikas. 

Makgovernas patraukė pečiais. 

- Dauguma išėjusių į pensiją dėstytojų yra cinikai, Ralfai. Mes 
stebime jauniklius, tokius pasitikinčius savimi, tokius įsitikinusius, 
kad jų gyvenimas bus visiškai kitoks, tačiau ir jie susikuria tas pačias 
problemas kaip jų tėvai bei seneliai ir bando iš jų išsikapanoti. Ma- 
nau, kad Elena sugrįš pas Edą, šis trumpam apsiramis, o tada jis vėl 
ją sumuš, 0 ji ir vėl nuo jo pabėgs. Viskas kaip tose monotoniškose 
"kantri" dainose, kokios skamba Nikio kavinėje, o kai kurie žmonės 
klausosi jų labai ilgai, kol pagaliau nusprendžia, kad užteks. Tačiau 
Elena - protinga, jauna moteris. Manau, kad jai pakaks ir vieno tokios 
dainos posmo. 

- Gali būti, kad toks posmas Elenai bus paskutinis jos gyvenime, 
- ramiai išpyškino Ralfas. - Kalbame juk ne apie kokį girtuoklį vyrą, 
parėjusį penktadienio vakarą ir sumušusį savo žmoną vien dėl to, kad 
jis pralošė savo algą, žaisdamas pokerį, o ji išdrįso dėl to jam paprie- 
kaištauti. 

- Žinau, - sutiko Bilis, - bet tu paklausei mano nuomonės, ir aš tau 
ją išklojau. Manau, kad Elena dar kartą grįš pas Edą, prieš užbaigda- 
ma šią komediją. Tačiau ir po to jie dažnai susidurs - juk Deris - la- 
bai mažas miesteliūkštis, - Bilis nutilo ir pažvelgė į gatvę. - Žiūrėk, - 
sušuko Makgovernas, pakeldamas kairį antakį. - Mūsų Luiza. Ateina 
mūsų gražuolė it tikra nakties valdovė. 

Ralfas piktai dėbtelėjo į Makgoverną, tačiau šis arba nepastebėjo 
j0 žvilgsnio, arba apsimetė nepastebėjęs. Bilis atsikėlė, dar kartą pirš- 
tais paliesdamas viršugalvį, kur turėtų būti panama, ir nusileido laip- 
teliais žemyn pasitikti Luizos. 

- Luiza! - sušuko Makgovernas, krisdamas ant vieno kelio prieš ją 
ir dramatiškai ištiesdamas rankas. - Te susijungia mūsų gyvenimai ne- 
žemiškais meilės saitais! Vesk savo likimą manojo link ir leisk man 
skrieti su tavim kartu auksiniame mano aistros automobilyje! 

- Oho! Ar kalbi apie medaus mėnesį, ar tik apie vieną atsitiktinę 
naktį? - netvirtai šypsodamasi paklausė Luiza. 

Ralfas patapšnojo Biliui per nugarą. 

- Kelkis, kvaily, - tarė jis ir paėmė iš Luizos rankų mažą krepšelį. 
Jis pažvelgė vidun ir išvydo tris skardines alaus. 

Makgovernas atsistojo. 

- Atleisk, Luiza. Tai tik vasarinės prieblandos ir tavo grožio jun- 
ginys. Kitais žodžiais tariant, akimirką man aptemo protas. 

Luiza nusišypsojo jam ir atsisuko į Ralfą. 

- Aš ką tik išgirdau, kas nutiko, ir atskubėjau kuo greičiausiai čia. 
Visą popietę buvau Ladlou ir žaidžiau mažąjį pokerį su mergaitėmis. 

Ralfui net nereikėjo pažvelgti į Makgoverną, kad suprastų, jog jo 
kairys antakis - tas, kuris bylojo: "Pokeris su mergaitėmis! Tai tikrų 
tikriausia mūsų Luiza!" - pakeltas iki galimybių ribos. 

- Ar Elena sveika? 

- Taip, - atsakė Ralfas. - Na, gal ne visai sveika. Ji išgulės ligoni- 
nėje iki rytojaus ryto, tačiau jai negresia joks pavojus. 

- O kūdikis? 

- Viskas gerai. Netė su Elenos drauge. 

- Gerai, lipkim į verandą ir viską kuo smulkiau man papasakokite. 

Luiza įsikibo viena ranka į Makgoverną, kita - į Ralfą, ir visi trys 
patraukė laiptų link. Jie lipo į verandą kaip du pasenę muškietininkai 

kartu su dama, meilę kuriai puoselėjo per visą savo gyvenimą. Kai 
Luiza atsisėdo į savo supamąją kėdę, visoje Hariso aveniu užsidegė 
gatvės žibintai, spindintys sutemose it dvigubas perlų vėrinys. 

Tą naktį Ralfas nugrimzdo į miegus, tik padėjęs galvą ant pagal- 
vės, ir atsibudo 3:30 penktadienio ryte. Jis iškart suprato, kad vėl už- 
migti nepavyks, todėl gali tiesiai šlepsėti į savo supamąją kėdę sve- 
tainėje. 

Ralfas dar šiek tiek pagulėjo, žvelgdamas į tamsą ir bandydamas 
prisiminti ką tik nutikusį sapną. Deja, nepavyko. Jis tik prisiminė, jog 
sapne rodėsi Edas... ir Elena... ir Rozali, kalaitė, kurią Ralfas retkar- 
čiais matydavo Hariso aveniu, prieš pasirodant laikraščių išnešiotojui 
Pitui. 

Ten buvo ir Dorensas. Nepamirš ir jo. 

Tiesa. Ir tarytum raktas būtų pasisukęs spynoje, staiga Ralfas pri- 
siminė keistus Dorenso pasakytus žodžius, kai praeitais metais Edas 
susidūrė su storuliu... žodžius, kurių aną vakarą Ralfas niekaip ne- 
įstengė prisiminti. Jis, Ralfas, dėl visai akivaizdžių priežasčių laikė 
Edą suėmęs per pečius, bandydamas kuo ilgiau sulaikyti vaikiną pri- 
spaustą prie sulankstyto jo mašinos kapoto, o tada priėjo Dorensas ir 
tarė, 

(Aš daugiau jo neliesčiau) 

kad Ralfui nederėtų liesti Edo. 

- Jis pasakė, kad nebegali matyti mano rankų, - sumurmėjo Ral- 
fas ir permetė pėdas per lovos kraštą. - Štai ką jis pasakė. 

Ralfas kurį laikė pasėdėjo nuleidęs galvą. Plaukai ant galvos sty- 
rojo kaip papuola, pirštai laisvai susivijo tarp šlaunų. Pagaliau jis už- 
simovė šlepetes ir nusvyravo į svetainę. Buvo pats metas pradėti lauk- 
ti, kada pasirodys saulė. 

4 skyrius 


1 


Nors cinikai visada teikė daugiau pasitikėjimo nei visi pasaulio 
optimistai, Ralfas tikėjo, kad ir jie retkarčiais klysdavo, todėl labai 
apsidžiaugė, sužinojęs, kad Makgovernas apsigavo dėl Elenos Dypno: 
jai pakako ir vieno "Sumušto kūno ir sudaužytos širdies bliuzo" pos- 
mo. Kitos savaitės trečiadienį, kai Ralfas jau ruošėsi susirasti moterį, 
su kuria Elena kalbėjosi ligoninėje (Tilburi, taip, ji buvo vardu Gre- 
čen Tilburi), ir įsitikinti, kad Elenai viskas gerai, jis gavo laišką nuo 
jos pačios. Atgalinis adresas buvo paprastas: "Elena ir Natali, Hai Ri- 
džas" - tačiau to pakako, kad Ralfas nusiramintų. Jis įsitaisė savo kė- 
dėje verandoje, nuplėšė voko kraštą ir ištraukė du liniuoto popieriaus 
lapus, išvagotus pakrypusia atgal Elenos rašysena. 


Brangus Ralfai, 

tikriausiai jau nusprendei, jog aš vis dėlto velniškai ant ta- 
vęs supykau, bet tai netiesa. Paprasčiausiai pirmosiomis dieno- 
mis privalau laikytis kuo toliau nuo išorinių kontaktų (telefono 
skambučių ir laiškų). Tokios namų taisyklės. Man ir Netei ši 
vieta labai patinka. Ypač Netei, nes čia dar yra kokie šeši jos 
amžiaus vaikai. Na, o aš sutikau daug daugiau moterų, kurios 
supranta, ką man teko patirti, nei tikėjausi. Noriu pasakyti, kad 
tu matai TV šou laidas, - Opra kalbasi su moterimis, kurių my- 
limi vyreliai laiko jas bokso kriaušėmis, - tačiau kai taip nutin- 
ka tau pačiai, imi galvoti, kad dar niekam pasaulyje to nebuvo 
nutikę. Palengvėjimas, supratus, jog tai netiesa - pats malo- 
niausias dalykas, kurį patyriau per pastarąjį laiką... 


Elena rašė apie jai paskirtus darbus: sodo darbelius, pagalbą, per- 
dažant įrankių palėpę, langų plovimą su actu ir vandeniu - ir kaip Ne- 

tė mokosi vaikščioti. Toliau laiške ji pasakojo apie praėjusius įvykius 
1r ką ji žada daryti. Būtent toje vietoje Ralfas pajuto, kad Eleną dras- 
ko abejonės, nerimas dėl ateities, tačiau viską nusvėrė ryžtas pasielg- 
ti taip, kaip bus geriau Natali... ir, be abejo, jai pačiai. Elena tik da- 
bar pradėjo suprasti, kad ir ji turi teisę teisingai pasielgti: Ralfas 
džiaugėsi dėl to, bet nuliūdo pagalvojęs, kiek jai teko iškentėti, kol 
pagaliau suvokė šią paprastą tiesą. 


Aš nusprendžiau išsiskirti su Edu. Viena mano proto dalis 
(ji taip panaši į mano mamą) net ima kaukti, kai taip griežtai 
nukertu, bet aš pavargau kvailinti save dėl savo padėties. Čia 
būna tokie terapijos seansai, kai žmonės susėda ratu ir sunau- 
doja po keturis pakelius popierinių servetėlių per valandą, ta- 
čiau tai padeda į viską pažvelgti realiai. Mano atveju tas realu- 
mas yra tai, kad vyras, už kurio ištekėjau, tapo pavojingu pa- 
ranojiku. Kartais jis gali būti mylintis ir mielas, bet tai tik ap- 
gaulingas manevras. Privalau nepamiršti, kad vyras, nešdavęs 
man puokštes laukinių gėlių, dabar kartais sėdi verandoje ir 
kalbasi su žmogumi, kurio ten nėra ir kurį jis vadina "mažu pli- 
ku daktariūkščiu". Argi tai nenuostabu? Manau, kad žinau, 
kaip visa tai prasidėjo, Ralfai, ir kai tave vėl pamatysiu, papa- 
sakosiu, jei tik tu panorėsi. 

Grįšiu į namelį Hariso aveniu (tik trumpam) rugsėjo vidu- 
ry, jei tik pavyktų rasti darbą... tačiau dabar apie tai nekalbėsiu: 
ši tema mane mirtinai baugina! Gavau raštelį nuo Edo, - tik 
viena pastraipa, bet man vis tiek palengvėjo, - kuriame jis pra- 
nešė, kad apsigyveno kotedže Hokingo laboratorijų komplekse 
Freš Harbore 1r kad laikysis punkto neturėti jokių ryšių su ma- 
nimi, įrašyto į paleidimo už užstatą sutartyje. Jis rašė, jog gai- 
lisi dėl įvykio, tačiau kažkodėl to nepajutau. Žinoma, nesitikė- 
jau ašarų dėmių ant laiško ar siuntinuko su nupjauta ausimi, 
bet... na, nežinau. Atrodė, kad jis ne atsiprašinėja, o tik atlieka 
formalumą. Ar supranti? Taip pat pridėjo 750 dolerių čekį, ku- 
ris turėjo parodyti, kad jis supranta savo pareigas. Aš tam ne- 
prieštarauju, bet geriau jau Edas spręstų savo sutrikusios psi- 

chikos problemas. Pagal nuosprendį jam priklauso aštuonioli- 
ka mėnesių intensyvios terapijos. Tai pasakiau savo grupėje, ir 
keletas žmonių nusijuokė, tarytum aš būčiau pajuokavusi. Bet 
aš net nemaniau. 

Kartais man prieš akis iškyla siaubingi vaizdai, kai imu 
mąstyti apie ateitį. Matau save ir Netę, stovinčias eilėje prie 
labdaringų pietų, arba kaip ieinu į Trečiosios gatvės benamių 
prieglaudą su Nete ant rankų. Kai apie tai pagalvoju, pradedu 
drebėti, o kartais ir verkti. Žinau, kad tai kvaila. Juk turiu bib- 
liotekininkystės bakalauro laipsnį, bet vis tiek negaliu nusira- 
minti. Ir, žinai, kas mane sulaiko, kai tie košmariški vaizdai 
ima kauptis aplink mane? Tavo žodžiai, kuriuos ištarei pasodi- 
nęs mane už prekystalio "Raudonajame obuolyje". Pasakei, kad 
turiu daug draugų kaimynystėje, todėl viską išgyvensiu. Žinau, 
kad bent jau vieną draugą tai tikrai turiu. Labai gerą ir ištikimą 
draugą. 

Su meile, Elena 


Ralfas nusišluostė vokų kampuose susikaupusias ašaras - pasta- 
ruoju metu jis pernelyg greitai susijaudindavo (turbūt dėl nuovargio) 
- Ir perskaitė pastabą, kurią Elena užrašė laiško pabaigoje bei dešinė- 
Je paraštėje: 


Norėčiau, kad atvažiuątum manęs aplankyti, tačiau vyrai 
čionai neįleidžiami, ir tu tikriausiai suprasi kodėl. Aš net nega- 
liu pranešti tau tikslaus savo adreso! E. 


Ralfas porą minučių sustingo kėdėje su Elenos laišku ant kelių, 
žvelgdamas į Hariso aveniu. Rugpjūtis jau ėjo į pabaigą: vis dar va- 
sara, bet tuopų lapai jau sublizgėdavo sidabru, kai vėjas sušlaminda- 
vo juos, 0 ore jautėsi pirmoji vėsa. "Raudonojo obuolio vitrinoje ka- 
bėjo skelbimas: "VISŲ RŪŠIŲ MOKYKLINĖS PREKĖS! PIR- 
MIAUSIA UŽSUKITE PAS MUS!" O kažkur prie kelio į Niūportą, 
didelėje fermoje, kur sumuštos moterys bandė iš naujo pradėti gyve- 
nimą, Elena valė langus, ruošdama juos ilgai ateinančiai Žiemai. 

Ralfas atsargiai įdėjo laišką atgal į voką, bandydamas prisiminti, 
kiek laiko Edas su Elena išgyveno kartu. Galbūt šešerius ar septyne- 
rius metus. Karolina būtų tiksliai žinojusi. Kiek reikia drąsos, kad ga- 
lėtum užvesti traktorių ir išarti javus, kuriuos brandinai šešerius ar 
septynerius metus? - mąstė Ralfas. - Kiek reikia drąsos nesustoti, kai 
tiek laiko mokeisi, kaip paruošti dirvą, kada sėti, laistyti ir pjauti? 
Kiek reikia drąsos, kad ištartum sau: "Reikia baigti su tais žirniais. 
Geriau pabandysiu pasėti kukurūzus ar pupas" ? 

- Be galo daug, - pats sau atsakė Ralfas, vėl nusivalydamas akių 
kraštelius. - Manau, kad velniškai daug. 

Staiga jis pajuto begalinį norą pamatyti Eleną, pakartoti tuos jau 
sakytus žodžius, kuriuos ir ji, ir jis labai gerai prisiminė: "Viskas bus 
gerai. Tu išgyvensi. Juk turi daug draugų kaimynystėje." 

- Tikėkimės, kad taip ir bus, - sumurmėjo Ralfas. 

Kai gavo laišką nuo Elenos, tarytum sunki našta nukrito nuo Ral- 
fo pečių. Jis atsistojo, įsidėjo laišką į užpakalinę kišenę ir išėjęs į Ha- 
riso aveniu patraukė poilsiavietės atšakoje link. Jei pasiseks, galbūt 
ten Ralfas sutiks Fėjų Čapiną ar Doną Vyzį ir sužais su jais šachmatų 
partiją. 


Deja, palengvėjimas, gavus laišką iš Elenos, anaiptol nesumažino 
Ralfo nemigos. Ankstyvasis pabudimas tęsėsi, ir per Darbo dieną 
Ralfas pramerkė akis apie 2:45 ryto. Rugsėjo dešimtą - dieną, kai 
Edas Dypno vėl buvo suimtas, tik dabar su penkiolika kitų asmenų - 
vidutinė Ralfo nakties miego trukmė sutrumpėjo iki trijų valandų, ir 
jis pradėjo jaustis it mažas taškelis ant skaidrės, žiūrint pro mikrosko- 
pą. Esu tik vienišas pirmuonis, ir tiek, - mąstė jis, sėdėdamas savo su- 
pamojoje kėdėje ir žvelgdamas į Hariso aveniu. Gaila, kad juoktis ne- 
beistengė. 

Patikimų liaudies receptų sąrašas ir toliau augo, ir Ralfui jau kilo 
mintis, kad jis galėtų netgi išleisti nuostabią knygelę apie tai... jei tik 
pavyktų gerai išsimiegoti ir vėl atgaivinti mąstymą. Vėlyvą vasarą 
Ralfas dar rasdavo tinkamą kojinių porą, tačiau mintimis vis grįžda- 

vo į tą dieną, kai pragariškomis pastangomis bandė surasti sriubos pa- 
kelį virtuvės spintelėje, kai buvo sumušta Elena. Nuo to laiko tokia si- 
tuacija nebepasikartojo, nes Ralfui jak pavykdavo nors truputį pamie- 
goti, bet jis siaubingai bijojo, kad vėl gali nukristi iki tokio lygio ir 
netgi dar žemiau, jei tik reikalai nepagerės. Būdavo tokie momentai 
(dažniausiai besėdint supamojoje kėdėje pusę penkių ryto), kai Ralfui 
atrodydavo, kad jo smegenys išties džiūsta. 

Liaudies patarimų buvo įvairiausių: nuo rimtų iki pačių kvailiau- 
sių. Geriausias pastarųjų pavyzdys - spalvota brošiūrėlė, reklamuojan- 
ti Minesotos Instituto miego studijų Sent Paule stebuklus. Vienas to- 
kių buvo "Stebuklingoji akis" - amuletas, parduodamas per tokius 
bulvarinius laikraščius kaip "National Enguirer" ir "Inside View". 
Sju, kasininkė iš "Raudonojo obuolio", nupirko tokį amuletą ir pado- 
vanojo Ralfui. Jis dėbtelėjo žemyn į nekokybiškai nudažytą žydrą akį, 
žvelgiančią į jį iš medaliono (kuris kažkada tikriausiai buvo pokerio 
žetonas), ir pajuto, kaip viduje ima knibždėti juoko priepuolis. Ralfas 
sugebėjo jį nuslopinti, iki pasiekė saugų savo butą antrame aukšte. 
Orumas, kuris atsispindėjo Sju veide, kai ji įteikė Ralfui amuletą bei 
brangiai atrodančią auksinę grandinėlę, pervertą per viršų, pakuždėjo 
jam, kad Sju teko pakloti nemažą sumelę. Nuo tos dienos, kai jiedu 
išgelbėjo Eleną, ji žvelgė į Ralfą netgi su baime. Dėl to Ralfas jautėsi 
nesmagiai, tačiau nežinojo, kaip kitaip elgtis. O tada pasirodė, jog 
nieko neatsitiks, jei jis nešios medalioną, ir Sju galės matyti jo 
kontūrus po Ralfo marškiniais. Deja, užmigti jis nepadėjo. 

Surašęs Ralfo parodymus Dypno byloje, detektyvas Džonas Lei- 
dekeris atstūmė kėdę, sunėrė pirštus ant sprando ir išklojo, kad Mak- 
governas papasakojo jam apie Ralfo nemigą. Ralfas tai patvirtino. 
Leidekeris linktelėjo, vėl prisistūmė kėdę prie stalo, padėjo delnus ant 
popierių, kuriais buvo nusėtas visas stalas, ir rimtai pažvelgė į Ralfą. 

- Medaus korys, - ištarė jis. 

Leidekerio balsas buvo toks panašus į Bilio, kai šis ištarė, jog vis- 
kis jam padės, kad Ralfas netgi atsakė tuo pačiai žodžiu. 

- Atsiprašau? 

- Mano senelis taip tvirtino, - tęsė Leidekeris. - Mažas korio ga- 
baliukas prieš miegą. Iščiulpkite medų iš korio, pakramtykite vašką 

kaip kramtomąją gumą, o tada išspjaukite. Bitės, gamindamos medų, 
išskiria kažkokius natūralius migdomuosius. Iškart atsijungsit. 

- Aha, - burbtelėjo Ralfas, tuo pat metu manydamas, jog tai tikra 
nesąmonė, ir tikėdamas kiekvienu žodžiu. - O kur šiais laikais galima 
gauti medaus korių? 

- "Nutroje", sveiko maisto krautuvėlėje prekybos centre. Paban- 
dykit. Kitą savaitę tokiu pat metu jūsų problemos jau bus išgaravu- 
sios. 

Ralfui patiko šis eksperimentas, - medus iš korių tarsi užliejo vi- 
są kūną savo maloniu saldumu, - tačiau po pirmo bandymo jis atsibu- 
do 3:10, po antro - 3:08 ir 3:07 po trečio. Jo pirktas medaus korys pa- 
sibaigė, ir Ralfas susiruošė į "Nutrą" nusipirkti dar. Pasirodė, kad me- 
daus migdančiosios savybės lygios nuliui, bet jis tapo mėgstamiausiu 
Ralfo užkandžiu: Ralfas gailėjosi, kad apie tai nesužinojo anksčiau. 

Jis bandė šildyti kojas karštame vandenyje. Luiza nupirko jam 
specialų šalikėlį iš katalogo, kurį reikėjo apsivynioti aplink kaklą, ir 
jis išgydydavo nuo artrito, o taipgi padėdavo ir užmigti (deja, Ralfui 
1r tai nepadėjo - tiesa, jis artritu ir nesiskundė). Po susitikimo su Tri- 
geriu Vašonu Nikio kavinėje Ralfas išbandė ramunėlių arbatą. 

- Ramunėlės veikia nuostabiai, - patarinėjo Trigas. - Tu kuo pui- 
kiausiai išsimiegosi, Ralfai. 

Taip 1r buvo... tik iki 2:58 ryto. 

Štai kokius liaudies receptus išbandė Ralfas. Iš sąrašo buvo iš- 
braukti vitaminai, kurie pasirodė per brangūs Ralfo kišenei; jogos po- 
za, pavadinta "Miegalius" (iš laiškanešio pasakojimo Ralfas susidarė 
vaizdą, kad susirangęs į "Miegaliaus" pozą gali pamatyti savo hemo- 
rojų); ir marichuana. Apie pastarąją Ralfas ilgai svarstė, kol nuspren- 
dė, kad tai ta pati, tik nelegali viskio, medaus korių ir ramunėlių ar- 
batos versija. Be to, jei Makgovernas būtų užtikęs Ralfą, besismagi- 
nantį marichuana, nebūtų priėmęs jokių pasiaiškinimų. 

Per visus šiuos eksperimentus Ralfą lydėjo vidinis balsas, kuris 
vis mėgino išsiaiškinti, ar Ralfas iš tikrųjų paragaus tritono akies ir 
rupūžės liežuvio dar prieš tai, kai pasiduos ir nuspręs apsilankyti pas 
gydytoją. Šis balsas skambėjo ne kritiškai, o paprasčiausiai smalsiai. 
Beje, ir pats Ralfas ėmė smalsauti. 

Rugsėjo 10 dieną, kai buvo surengta pirmoji "Gyvenimo draugų" 
demonstracija prie "Pagalbos moterims" centro, Ralfas nusprendė pa- 
ieškoti vaistų vaistinėje, tačiau ne "Rexall", kur pirkdavo Karolinai 
medikamentus pagal receptą. Ten jį gerai pažinojo, o Ralfas nepa- 
geidavo, kad "Rexall" vaistininkas Polas Derginas pastebėtų, kaip jis 
perka migdomuosius. Be abejo, tai buvo kvaila, - kaip kad pirkti trin- 
tukus kitame miesto gale, - tačiau Ralfas nieko negalėjo sau padaryti. 
Jis niekada nesilankė "Rait Eido" vaistinėje, kitoje Strofordo parko 
pusėje, todėl nusprendė nuvykti ten. Na, o jei ir vaistai nepadės, Ral- 
fas būtinai užsiregistruos pas gydytoją. 

Ar tikrai, Ralfai? Ar tik neapgaudinėji savęs? 

- Ne, - garsiai patvirtino jis, šiltą rugsėjo dieną šlepsendamas Ha- 
riso aveniu. - Būsiu prakeiktas, jei ir toliau kentėsiu. 

Oho, Ralfai, - skeptiškai atsakė balsas. 

Bilis Makgovernas ir Luiza Čeis stovėjo šalia parko ir draugiškai 
šnekučiavosi. Bilis pakėlė galvą ir išvydęs Ralfą pakvietė prisijungti 
prie jų. Ralfas priėjo nepatenkintas dėl jų žvilgsnių: atviro susidomėji- 
mo Makgoverno veide bei Luizos nerimo. 

- Ar girdėjai apie įvykius prie ligoninės? - paklausė Luiza. 

- Visai ne prie ligoninės, ir, beje, anoks čia įvykis, - paprieštara- 
vo Bilis. - Tai demonstracija prie "Pagalbos moterims" centro, kuris 
yra už ligoninės. Grupelė žmonių buvo nugabenta į kalėjimą - gal še- 
Št, o gal du tuzinai - niekas tiksliai nežino. 

- O tarp jų ir Edas Dypno, - išpyškino Luiza, 11 Makgovernas me- 
tė į ją nepatenkintą žvilgsnį. Jis buvo įsitikinęs, jog ši Žinių dalis pri- 
klausė jam. 

- Edas! - nustebęs pratarė Ralfas. - Juk jis Freš Harbore! 

- Deja, ne, - nukirto Makgovernas. 

Truputį aplamdyta ruda fetrinė skrybėlė, šiandien pūpsanti ant Bi- 
lio galvos, suteikė jam pasileidusio dabitos išvaizdą: Makgovernas ta- 
po panašus į laikraščių išnešiotoją iš penktojo dešimtmečio krimina- 
linės dramos. Ralfas pabandė spėti, ar Bilis iki šiol nerado savo pana- 
mos, ar paliko ją rudeniui. 

- Šiandien jis vėl vėsina savo smegenis mūsų išvaizdžiame mies- 
to kalėjime. 


103 


- Papasakokite išsamiau, kas atsitiko. 

Bet nei Bilis, nei Luiza šito nežinojo. Čia įvykiai virto gandais, 
kurie sklido per parką it užkrečiamas drebulys, kadangi Edas Dypno 
priklausė šiai miesto daliai. Marija Kalan papasakojo Luizai, kad de- 
monstrantai ėmė mėtyti akmenis, todėl dalis jų buvo suimti. Pasak 
Steno Eberlio, kuris trumpai pasidalijo savo žiniomis su Makgovernu, 
dar prieš jam sutikus Luizą, kažkas - galbūt Edas, o galbūt ir kas nors 
kitas, - sumušė porą gydytojų, kai šie ėjo takeliu iš centro į ligoninę. 
Šis takelis priklausė visuomenei, todėl tapo mėgiamiausia demonst- 
rantų prieš abortus vieta per tuos septynerius metus, kai "Pagalbos 
moterims" centras ėmė daryti abortus. 

Šios dvi tos pačios istorijos versijos taip prieštaravo viena kitai, 
kad Ralfas turėjo pagrindą netikėti nė viena iš jų: tikriausiai suimti 
buvo tik per daug entuziastingai nusiteikę žmonės, peržengę neleisti- 
nas ribas. Tokiose vietose kaip Deris istorijos sklisdavo greitai tarsi 
kamuolys, perduodamas iš vienų rankų į kitas. 

Tačiau viduje knibždėjo jausmas, kad šį kartą reikalai daug rim- 
tesni, kadangi ir Bilis, ir Luiza paminėjo Edą Dypno, o jo nepavadin- 
si tik vidutinišku protestantu prieš abortus. Šis vyrukas išlupo plaukų 
kuokštą iš dešinio savo žmonos smilkinio, perkratė jos dantis ir sulau- 
žė žandikaulį vien dėl to, kad rado jos pavardę peticijoje, ginančioje 
"Pagalb3 moterims". Šis vyrukas buvo visiškai įsitikinęs, jog kažkoks 
Kruvinasis karalius - labai tinkamas vardas profesionaliam imtyni- 
ninkui - bėgioja po Derį, o jo pavaldiniai sunkvežimiuose (ir furgo- 
nuose su trąšų statinėmis, pažymėtomis "NUO PIKTŽOLIŲ") veža 
negimusias aukas iš miesto. Ne, Ralfo nuomone, jei Edas dalyvavo 
demonstracijoje, tai tikrai nepanašu, jog kažkas netyčia sudavė plaka- 
tu kam nors per galvą. 

- Einam pas mane, - staiga pasiūlė Luiza. - Paskambinsiu Simo- 
nai Kastongėj. Jos dukterėčia dirba "Pagalbos moterims" centro pri- 
ėmimo punkte. Jei kas ir žino apie šio ryto įvykius, tai Simona - ji jau 
bus paskambinusi Barbarai. 

- Aš ketinau eiti į parduotuvę, - atsiprašė Ralfas. 

Žinoma, jis melavo, tačiau ne visai: parduotuvė buvo prekybos 
centre šalia "Rait Eido", visai netoli nuo parko. 

- Gal galiu užsukti grįžtant? 

- Žinoma, - šypsodamasi sutiko Luiza. - Lauksime tavęs sugrįŽ- 
tant po kelių minučių, tiesa, Bili? 

- Aha, - atsakė Makgovernas ir staiga sugriebė Luizą į glėbį. - O 
tuo tarpu aš pasilaikysiu tave tik sau. O, Luiza, kad tu žinotum, kaip 
pralėks šios saldžios minutės! 

Parke grupelė jaunų moterų su vaikiškais vežimėliais (mamytės - 
liežuvautojos, - pagalvojo Ralfas) stebėjo juos. Tikriausiai jas pritrau- 
kė Luizos gestikuliacija, kuri itin išsiplėsdavo, kai ji susijaudindavo. 
Kai Makgovernas palenkė Luizą ir pažvelgė į ją apsimestinės aistros 
kupinu žvilgsniu parodomojo tango pabaigoje, viena mamytė kažką 
pakuždėjo kitai, ir abi nusijuokė. Šis čaižus garsas privertė Ralfą pa- 
galvoti apie kreidą, rėžiančią mokyklinę lentą, ir šakutes, braižančias 
porcelianinį indų paviršių. "Pažvelkit į tuos juokingus senukus, - by- 
lojo jų juokas. - Pažvelkit į tuos juokingus senukus, bandančius grįžti 
į] Jaunystę". 

- Bili, liaukis! - paprašė Luiza. 

Ją išmušė raudonis, ir ne vien dėl eilinio Bilio pokšto. Ji taip pat 
išgirdo juoką parke. Makgovernas, be abejo, irgi išgirdo, bet jis galė- 
jo patikėti, jog mamytės juokiasi kartu su juo, o ne iš jo. Kartais, - 
mąstė Ralfas, - per daug išpūstas ego gali tapti patikima apsauga. 

Makgovernas paleido Luizą, nusiėmė skrybėlę ir suraitė perdėtą 
reveransą. Luiza apžiūrinėjo, ar šilkinė palaidinukė vis dar užkišta už 
sijono juosmens, todėl nelabai atkreipė į jį dėmesį. Raudonis jau be- 
veik išblėso, ir Ralfas pastebėjo, kad ji išbalusi ir ne kaip atrodo. Jis 
tikėjosi, kad Luiza rimtai neserga. 

- Užsuk, jei galėsi, - ji tyliai tarė Ralfui. 

- Būtinai, Luiza. 

Makgovernas apkabino Luizą per juosmenį (tai buvo tik nuošir- 
dus draugiškas gestas), 1r jie abu patraukė gatve. Bestebint juos, stai- 
ga Ralfą apėmė stiprus dėja vu* jausmas, tarytum šį vaizdą jis jau 
būtų matęs kažkur kitur. Galbūt kitame gyvenime. O kai Makgover- 
nas atitraukė ranką, išsklaidydamas iliuziją, Ralfas prisiminė. Fredas 


* Jau matyta (pranc.). 

Asteras veda tamsiaplaukę stamboką Džindžer Rodžers į provincialų 
kino teatrą, kur jiedu ims šokti pagal Džeromo Kerno ar Irvingo Ber- 
lino melodiją. 

Keista, - mąstė Ralfas, atsisukdamas į prekybos centrą Ap Mailo 
kalvos viduryje. - Labai keista, Ralfai. Biliui Makgovernui ir Luizai 
Čeis taip toli nuo Fredo Astero ir Džindžer Rodžers, kaip tau n... 

- Ralfai? - pašaukė Luiza, ir jis atsisuko. 

Juos skyrė plati gatvė. Mašinos zujo Elžbietos gatve, trukdyda- 
mos įžiūrėti vienas kitą. 

- Ką? 

- Tu geriau atrodai! Daugiau pailsėjęs! Ar pagaliau pradėjai išsi- 
miegoti? 

- Taip! - patvirtino Ralfas galvodamas: Tik dar vienas menkutis, 
nekaltas melas. 

- Argi tau nesakiau, kad pasijusi geriau, kai pasikeis metų laikas? 
Pasimatysim vėliau! 

Luiza pamojavo jam, ir Ralfas nustebo, išvydęs ryškiai mėlynus 
spindulius, plūstančius iš trumpų tvarkingų Luizos nagų. Jie buvo pa- 
našūs į lėktuvo paliktą dūmų uodegą. 

Kas per velnias?.. 

Ralfas stipriai užmerkė akis, o tada atsimerkė. Nieko. Tik Bilis ir 
Luiza, atsukę į jį nugaras, einantys Luizos namo link. Jokių ryškai 
mėlynų spindulių, nieko panašaus... 

Ralfas nukreipė žvilgsnį į šaligatvį ir pastebėjo, kad Luiza su Bi- 
liu palieka pėdsakus ant betono, panašius į tuos, kokius galėjai rasti 
užsisakomo paštu Artūro Miurėjaus šokių vadovėlyje. Luizos pėdsa- 
kai buvo pilki; Makgoverno - didesni ir tamsiai žali. Jie Žibėjo ant ša- 
ligatvio, ir Ralfas, atvėpusiu žandikauliu stovintis kitoje Elžbietos 
gatvės pusėje, staiga suprato, jog mato spalvotus dūmelius, kylančius 
iš savo draugų. O gal tai buvo garas? 

Pro šalį pralėkė miesto autobusas, akimirką uždengdamas vaizdą. 
Kai jis pravažiavo, pėdsakų nebeliko. Ant šaligatvio matėsi tik žo- 
džiai, kreida įrašyti į nublukusią rožinę širdį: 


SEMAS + DENĖ = AMŽIŲ AMŽIAMS 

Tie pėdsakai nedingo, Ralfai. Pirmiausia jų ten niekada ir nebu- 
vo. Ir pats gerai žinai. 

Be abejo. Į galvą dingtelėjo mintis, kodėl Bilis ir Luiza panašūs į 
Fredą Asterą ir Džindžer Rodžers: logiška, kad tokios mintys virto 
vaiduokliškų pėdsakų ant šaligatvio, panašių į Artūro Miurėjaus šokių 
diagramą, haliucinacija. Tačiau vis tiek buvo baugu. Ralfo širdis ėmė 
per stipriai plakti, o kai norėdamas nusiraminti jis užmerkė akis, išvy- 
do spindulius tarytum ryškiai mėlynus reaktyvinio lėktuvo paliktus 
dūmus, einančius nuo mojuojančių Luizos rankų. 

Turiu išsimiegoti, - mąstė Ralfas. - Privalau. Jei ne, kas žino, ką 
dar pamatysiu. 

- Tiesa, - sumurmėjo jis, pasukdamas vaistinės link. - Galas Žino. 

Po dešimties minučių Ralfas jau stovėjo priešais "Rait Eido" vais- 
tinę ir žvelgė į iškabą, nuleistą ant grandinių nuo lubų. PASIJUSKI- 
TE DAUG GERIAU, APSILANKĘ "RAIT EIDE"! skelbė ji tarsi 
teigtų, jog kiekvienas čia apsipirkęs būtinai įgaus daugiau sveikatos. 
Ralfas kažkodėl tuo abejojo. 

Šiaip, nusprendė jis, tai plati mažmeninė prekyba vaistais: "Re- 
xall", kur Ralfas dažniausiai lankydavosi, palyginus su šia vaistine, 
atrodė tik mažas nuomojamas butelis. Fluorescencinėmis lempomis 
apšviestos eilės buvo ilgos it kėgelbanas, o ant lentynų galėjai rasti 
viską: nuo duonos skrudinimo krosnelių iki kartoninių galvosūkių. 
Truputį pagalvojęs, Ralfas nusprendė, kad trečioje eilėje ras, ko jam 
reikia. Jis praėjo pro lentynas su užrašu "VAISTAI NUO SKRAN- 
DŽIO UŽDEGIMO", trumpam apsilankė "ANALGETIKŲ" karalys- 
tėje ir gretai prabėgęs pro "VIDURIUS LAISVINANČIŲJŲ" valdas 
sustojo tarp pastarųjų ir "REGULIUOJANČIŲ KRAUJOSPŪDĮ". 

Štai, brangieji, tai mano paskutinis šansas. Po to lauks tik dakta- 
ras Ličfildas, ir jeigu jis pasiūlys man pakramtyti medaus korį ar iš- 
gerti ramunėlių arbatos, aš tikriausiai taip įsiusiu, jog prireiks abie- 
jų seselių ir sekretorės, kad mane nuo jo atplėštų. 

"MIGDOMIEJT" - kabėjo užrašas virš šio trečiosios eilės sky- 
riaus. Ralfas, kuris retai kada vartodavo tabletes (antraip jis būtų čia 

apsilankęs gerokai anksčiau), tikrai nesitikėjo tokios žvėriškai didelės 
vaistų gausos. Jo akys klaidžiojo tarp dėžučių (daugiausia raminan- 
čios žydros spalvos), skaitydamos vaistų pavadinimus. Daugelis iš jų 
skambėjo keistai ir netgi grėsmingai: "Compoz", "Nytol", "Sleepi- 
nal", "Sominex", "Sleepinex", "Drow-Zee". Čia stūksojo ir to paties 
vaisto skirtingų rūšių krūvos. 

Tu turbūt juokauji, - mąstė Ralfas. - Nei vienas iš tų vaistų tau ne- 
padės. Gal jau laikas liautis knisti sau protą? Kai pradedi matyti 
spalvotus pėdsakus ant šaligatvio, laikas liautis knisti sau protą ir ap- 
silankyti pas gydytoją. 

Tačiau galvoje vis dar sukosi daktaro Ličfildo pasakyti žodžiai. 
Ralfas girdėjo juos taip aiškiai, tarytum jo viduje tūnotų įjungtas mag- 
netofonas. "Jūsų žmonai padidėjęs kraujospūdis, todėl ir skauda gal- 
vą, Ralfai. Žinoma, tai nemalonu ir skausminga, bet gyvybei nepavo- 
jinga. Manau, kad aš pasirūpinsiu šia problemėle". 

Tai nemalonu ir skausminga, bet gyvybei nepavojinga - taip, vy- 
rukas būtent taip ir pasakė. Tada išsitraukė receptų blankus ir išrašė 
pirmąją niekam tikusių tablečių krūvą, o tuo tarpu svetimų ląstelių 
kumštelis Karolinos smegenyse ir toliau tęsė savo destruktyvų darbą. 
Galbūt daktaras Džamalis neklydo sakydamas, kad netgi tada jau bu- 
vo per vėlu, o galbūt daktaras Džamalis - tik netikėlis svetimšalis, ne- 
norintis veltis į konfliktus. Tik viena aišku, jog Ličfildo nebuvo ša- 
lia, kai prieš juos su Karolina iškilo paskutiniai du jų santuokos įs1- 
pareigojimai: jai - numirti, o Ralfui - stebėti, kaip ji tai padarys. 

Argi aš to noriu? Nueiti pas Ličfilą ir stebėti, kaip jis vėl išitrau- 
kia receptų blankus? 

Galbūt šįkart bus kitaip, - Ralfas bandė ginčytis su savimi. 

Tuo pat metu jo ranka it pati panorėjusi pakėlė "Sleepinex" dėžu- 
tę nuo lentynos. Ralfas atitraukė ją toliau nuo akių, kad galėtų per- 
skaityti smulkias raideles ant šono, o po to peržvelgė vaistų sudėtį. Jis 
visiškai nenutuokė, kaip tarti tuos liežuvį laužančius žodžius, ir tuo 
labiau nežinojo, ar jie padeda užmigti. 

Taip, - Ralfas atsakė savo vidiniam balsui. - Galbūt šįkart jie pa- 
dės. O galbūt paprasčiausiai reikėtų pasieiškoti kito gyd... 

- Ar reikia pagalbos? - balsas sklido tiesiai iš už Ralfo peties. 

Ralfas jau dėjo "Sleepinex" dėžutę atgal ant lentynos, norėdamas 
surasti vaistus, kurių pavadinimas skambėtų ne taip grėsmingai, kai 
staiga išgirdo šį balsą. Jis šoktelėjo ir numetė tuziną tvarkingai sudė- 
tų dėžučių su migdomaisiais ant grindų. 

- O, atleiskit, aš toks nerangus! - atsiprašė Ralfas ir pažvelgė per 
petį. 

- Nieko, nieko. Tai tik mano kaltė. 

Ralfui spėjus pakelti tik dvi "Sleepinex" dėžutes ir vieną "Drow-Zee" 
kapsulių dėžutę, vyriškis baltų chalatu sušlavė likusias ir mikliai it 
koks krupjė profesionalas išdėliojo ant lentynos. Pasak auksinės kor- 
telės, prisegtos prie krūtinės, tai buvo "DŽO VAIZERIS, "RAIT El- 
DO" VAISTININKAS". 

- O dabar, - kreipėsi Vaizeris, nusivalydamas rankas ir su draugiš- 
ka šypsenėle atsisukdamas į Ralfą, - pradėkime iš pradžių. Ar galiu 
jums padėti? Atrodote pasimetęs. 

- Na, nežinau, - ištarė Ralfas ir mostelėjo ranka migdomųjų link. 
- Ar kas nors iš jų tikrai padeda? 

Vaizeris dar labiau išsišiepė. Tai buvo aukštas, vidutinio amžiaus 
vyras šviesia oda bei retėjančiais rudais plaukais, perskirtais per patį 
vidurį. Jis ištiesė ranką ir, Ralfui dar nespėjus atsakyti jam tuo pačiu, 
sugriebęs lankytojo dešinę, stipriai ją pakratė. 

- Mano vardas Džo, - prisistatė vaistininkas 1r laisva ranka patapš- 
nojo per auksinę lentelę. 

Ralfas tik mandagiai nusišypsojo. Jam ranką spaudė tikro stipruo- 
lio: plaštaka, todėl Ralfas bijojo, kad gali tekti ją sugipsuoti, jei vais- 
tininkas paspaus dar tvirčiau. Akimirką jis pagalvojo, kad jau geriau 
būtų užsukęs pas Polą Derginą prie savo namų. Vaizeris dar porą kar- 
tų spustelėjo jam ranką ir paleido. 

- Ralfas Robertsas. Malonu susipažinti su jumis, pone Vaizeri. 

- Man taip pat. Jūs klausėte apie šių vaistų efektyvumą. Leiskite 
man atsakyti jums kitu klausimu: ar meškos šika telefonų būdelėse? 

Ralfas pratrūko juoktis. 

- Manau, kad retai. 

- Teisingai. Manau, daugiau klausimų nebus, - Vaizeris peržvel- 
gė žydrą migdomųjų sieną. - Ačiū Dievui, kad esu vaistininkas, pone 

Robertsai, o ne prekybos agentas. Tikriausiai mirčiau iš bado, jei tek- 
tų siūlyti vaistus, einant nuo durų prie durų. Ar jus kankina nemiga? 
Klausiu ne tik todėl, kad tyrinėjote migdomuosius, bet dar ir dėl to, 
kad jūsų žvilgsnis tuščias 1r apgailėtinas. 

- Pone Vaizeri, - tarė Ralfas, - būčiau pats laimingiausias žmogus 
pasaulyje, jei galėčiau išmiegoti nors penkias valandas per naktį, 1r 
netgi nusileisčiau iki keturių. 

- Kiek laiko jau taip kankinatės, pone Robertsai? O gal galiu va- 
dinti jus Ralfu? 

- Žinoma. 

- Gerai. Tada vadinkite mane Džo. 

- Tai prasidėjo balandžio mėnesį. Mėnuo ar pusantro po to, kai 
mirė mano žmona. 

- Apgailestauju, kad praradai žmoną. Priimk mano užuojautą. 

- Ačiū, - padėkojo Ralfas, o tada išpyškino senąją litaniją: - Man 
labai jos trūksta, tačiau džiaugiuosi, kad jos kančios pagaliau baigėsi. 

- Tik dabar kenti tu. Jau... tuoj paskaičiuosiu, - Vaizeris greitai 
suskaičiavo ant pirštų. - Jau pusę metų. 

Staiga Ralfą sudomino vaistininko pirštai. Šį kartą nesimatė reak- 
tyvinio lėktuvo dūmų juostos, bet kiekvieno piršto galiuką lyg per- 
šviečiama folija dengė sidabrinė migla. Ralfas vėl pagalvojo apie Ka- 
roliną ir prisiminė vaiduokliškus kvapus, dėl kurių ji skundėsi savo 
paskutinį rudenį: gvazdikėlių, srutų, sudegusio kumpio. Galbūt tai tik 
vyriškas ekvivalentas, o jo smegenų auglys pasireiškia ne galvos 
skausmais, 0 nemiga. | 

Tik kvailiai patys sau nusistatinėja diagnozes, Ralfai. Tad gal ge- 
riau baik šį žaidimą. 

Ralfas vėl nukreipė akis į platų, bet malonų Vaizerio veidą. Apie 
jokią sidabrinę miglą negalėjai nė kalbėti. Ralfas beveik tuo neabe- 
j0jo0. 

- Tiesa, - atsakė jis. - Jau pusę metų. Nors atrodo, kad ilgiau. Ge- 
rokai ilgiau. 

- Kokie nors būdingi bruožai? Tokie būna. Noriu pasakyti, ar 1l- 
gai vartaisi, kol užmiegi, o gal... 

- Aš atsikeliu per anksti. 

Vaizeris suraukė antakius. 

- Spėju, kad jau perskaitei kelias knygas apie šią problemą. 

Jei tai būtų pasakęs Ličfildas, Ralfas būtų pajutęs nuolaidumo 
gaidelę, tačiau Džo Vaizeris kalbėjo su akivaizdžių susižavėjimu. 

- Perskaičiau viską, ką tik radau bibliotekoje, tačiau tai ne ką te- 
padėjo, - Ralfas nutilo, o po to pridūrė: - Tiesą pasakius, visiškai ne- 
padėjo. 

- Leisk man pasidalyti su tavim savo žiniomis apie tai, tik iškart 
pertrauk mane, kai imsiu kalbėti apie tau jau žinomus dalykus. Beje, 
kas tavo gydytojas? 

- Ličfildas. 

- Aha. O kur dažniausiai perki vaistus? "People's Drug" prekybos 
centre? "Rexall" miesto centre? 

- "Rexall". 

- Tad šiandien norėjai likti neatpažintas? 

Ralfas paraudo... ir nusišypsojo. 

- Na, galima sakyti ir taip. 

- Aha. Manau, kad man nereikia klausti, ar jau lankeisi pas Ličil- 
dą. Jei būtum, tai dabar netyrinėtum nuostabaus patentuotų vaistų pa- 
saulio. 

- Tai štai, kaip jie vadinami - patentuotais vaistais? 

- Gali vadinti ir taip, nors aš mieliau pardavinėčiau šį šlamštą 1š 
didelio raudono furgono su juokingais geltonais ratais. 

Ralfas nusijuokė, išblaškydamas sidabrinį debesėlį, susitelkusį 
priešais Džo Vaizerio chalatą. 

- Toks agento darbas man patiktų, - šypsodamasis tęsė Vaizeris. - 
Kartu vežiočiausi gražuolę, kuri šoktų viena blizgančia liemenėle ir 
haremiškomis šilkinėmis kelnėmis... vadinčiau ją mažyle Egiptiete 
kaip toje senoje dainoje... ji pritrauktų pirkėjus. O taipgi dar turėčiau 
muzikantą, grojantį bandža. Kiek žinau, niekas taip nesukelia pirkimo 
nuotaikos, kaip bandžos muzika. 

Vaizeris peržvelgė vidurius laisvinančius vaistus ir analgetikus, 
žavėdamasis savo įmantria svajone, po to vėl atsigręžė į Ralfą. 

- Šie vaistai beverčiai tokiam anksti atsibundančiam kaip tu, Ral- 
fai. Geriau jau išmestum taurelę ar nusipirktum kokį masažuoklį 1š 
katalogo, tačiau matau, kad visa tai jau praeity. 

- Tu teisus. 

- Taip pat jau išbandei ir dar kokį šimtą kitų liaudiškų receptų. 

Ralfas vėl nusijuokė. Jam pradėjo patikti šis vyrukas. 

- Dar keletas tokių receptų, ir atsidursiu kapinėse. 

- Tu tikrai nenuilstantis kovotojas, - šyptelėjo Vaizeris ir dūrė 
pirštu į žydras dėžutes. - Tai tik antihistaminai, turintys šalutinį povei- 
kį: antihistaminai migdo žmones. Perskaityk rekomendacijas ant 
"Comtrex" ar "Benadryl" dėžutės iš "Reguliuojančių kraujospūdį" 
vaistų skyriaus ir įsitikinsi, kad nerekomenduojama jų vartoti vairuo- 
jant ar dirbant su sunkiąja technika. Žmonėms, kurie tik retkarčiais 
neužmiega, "Somimex" gali ir padėti: jis suteikia stimulą. Tačiau tau 
jis netiks, kadangi nori ne užmigti, o išlikti miego būsenoje... ar aš 
teisus? 

- Taip. 

- Ar galiu užduoti delikatų klausimą? 

- Manau, kad taip. 

- Ar dėl to iškilo problemų tarp tavęs ir daktaro Ličfildo? Gal 
abejoji, jog jis nesupras, kaip šlykščiai jautiesi dėl kankinančios ne- 
migos? 

- Taip, - dėkingai atsakė Ralfas. - Kaip manai, ar privalau pas jį 
nueiti? Ir taip paaiškinti jam, kad šis suprastų? 

Žinoma, į šį klausimą Vaizeris atsakys teigiamai, ir Ralfas paga- 
liau paskambins Ličfildui. Ir būtent Ličfildui. Būtų beprotybė tokia- 
me amžiuje prasidėti su nauju gydytoju. 

Ar gali papasakoti daktarui Ličfildui, kad matai daiktus? Ar gali 
papasakoti jam apie mėlynas juostas, besitęsiančias nuo Luizos Čeis 
nagų? Apie pėdsakus ant šaligatvio, panašius į Artūro Miurėjaus šo- 
kių diagramas? Apie sidabrinę miglą, supančią Džo Vaizerio pirštus? 
Negi pasiryši papasakoti Ličfildui apie visa tai? O jei ne - jei nepa- 
jėgsi - tai kam iš viso pas jį eiti, nepaisant šio vyruko patarimų? 

Tačiau Vaizeris nustebino Ralfą, prabildamas absoliučiai priešin- 
ga linkme. 

- Ar vis dar sapnuojate? 

- Taip. Be galo daug, palyginus su tuo, kad miegu tik tris valan- 
das. 

- Ar tai nuoseklūs sapnai, kurie susideda iš suprantamų įvykių, 
priklausančių tam pačiam pasakojimo srautui, - nesvarbu, kad nesą- 
moniAgam, - ar tai tik atskiri vaizdiniai? 

Ralfas prisiminė vakarykštį sapną. Jis, Elena Dypno ir Bilis Mak- 
governas mėtė skraidančią lėkštę pačiame Hariso aveniu vidury. Ele- 
na buvo apsiavusi didžiulius batus, o Makgovernas vilkėjo marškinė- 
lius su buteliu degtinės ant priekio. "ABSOLIUČIAI geriausia" teigė 
prierašas ant marškinėlių. Lėkštė buvo ryškiai raudona su žaliomis 
juostomis. Staiga pasirodė Rozali. Išblukusi mėlyna skarelė parišta po 
kaklu plaikstėsi vėjyje, kai atšlubčiojo prie trijulės. Rozali pašoko į 
viršų, sugriebė lėkštę ir pabėgo, įsikandusi ją dantyse. Ralfas ketino 
ją vytis, bet Makgovernas tarė: "Atsipalaiduok, Ralfai, gausime visą 
partiją tokių per Kalėdas". Ralfas atsisuko į jį, norėdamas papriešta- 
rauti, kad iki Kalėdų dar trys mėnesiai, tad ką jam daryti, jei užsima- 
nys pamėtyti lėkštę jų belaukiant, tačiau sapnas staiga nutrūko arba 
perėjo į ne tokį aiškų proto sukamą filmuką. 

- Jei gerai supratau, - atsakė Ralfas, - mano sapnai nuoseklūs. 

„- Gerai. Dar noriu sužinoti, ar tavo sapnai aiškūs. Aiškūs sapnai 
atitinka du reikalavimus. Pirma, žinai, kad sapnuoji. Antra, dažnai ga- 
li įtakoti sapno eigą - esi ne tik pasyvus stebėtojas. 

Ralfas linktelėjo. 

- Taip, maniškiai tokie ir yra. Pastaruoju metu tokius ir tesapnuo- 
ju. Ką tik prisiminiau vakarykštį sapną. Benamis šuo, kurį retkarčiais 
matau gatvėje, pabėgo su skraidančia lėkšte dantyse, kurią aš ir ma- 
no draugai mėtėme. Aš supykau, kad šuo nutraukė žaidimą 1 ban- 
džiau mintimis jam įteigti paleisti lėkštę. Lyg tai būtų telepatinis įsa- 
kymas. 

Ralfas sumišęs sukikeno, bet Vaizeris tik suprantamai linktelėjo. 

- Ar padėjo? 

- Šį kartą ne, - atsakė Ralfas, - bet anksčiau man pavykdavo. Tik 
nelabai atsimenu, kadangi tik atsibudus sapnai kaipmat išblėsdavo. 

- Taip būna visiems, - nuramino Vaizeris. - Smegenys elgiasi su 
sapnais kaip su vienkartiniu daiktu, todėl patalpina juos labai trumpo- 
je atmintyje. 

- Tu labai daug apie tai Žinai. 

- Nemiga mane labai domina. Studijuodamas koledže, parašiau du 
darbus apie ryšį tarp sapnų ir miego sutrikimų, - Vaizeris Žžvilgtelėjo 
į laikrodį. - Man jau pertrauka. Gal norėtum kartu sų manimi išgerti 
puodelį kavos ir suvalgyti gabalėlį obuolių pyrago? Yra tokia vietelė 
visai netoliese, o pyragas ten - tiesiog fantastiškas. 

- Būtų neblogai, tik aš apsiribosiu oranžado stikline. Stengiuosi 
gerti kuo mažiau kavos. 

- Suprantama, bet visiškai be reikalo, - linksmai pakomentavo 
Vaizeris. - Kofeinas čia niekuo dėtas, Ralfai. 

- Ko gero, ne... bet kas tada? - Ralfui jau buvo pavykę pašalinti 
kančią iš balso, bet dabar ji vėl įslinko. | 

Vaizeris patapšnojo jam per petį ir geranoriškai pažvelgė į jį. 

- Apie tai mes ir pakalbėsime. Eime. 

5 skyrius 

- Tik pagalvok, - po penkių minučių pratęsė Vaizeris. 

Jiedu sėdėjo naujo stiliaus kavinukėje "Saulėlydis". Ralfui ji pa- 
sirodė šiek tiek keistoka, kadangi jis buvo pripratęs prie ssnamadiškų 
kavinių su sidabro blizgesiu ir riebalų kvapu, tačiau pyragas buvo 
puikus, ir nors kava neatitiko Luizos Čeis standartų, - Luiza virė ge- 
riausią kavą, kokią tik Ralfas buvo ragavęs, - ji atrodė stipri ir karšta. 

- Apie ką? - paklausė Ralfas. 

- Yra dalykų, kurių žmonija siekė visais amžiais. Aš kalbu ne apie 
tai, kas surašyta civilizacijos istorijos vadovėliuse, o apie pačią esmę. 
Apie pastogę nuo lietaus. Apie valgį ir užsigėrimą. Apie natūralų sek- 
sualinį gyvenimą. Apie sveiką žarnyną. Bet galbūt pats esminis daly- 
kas yra tai, ko tau trūksta, mano drauge. Kadangi, ko gero, niekas pa- 
saulyje neprilygs geram nakties miegui. 

- Oi, vyruti, pataikei tiesiai į dešimtuką, - sutiko Ralfas. 

Vaizeris linktelėjo. 

- Miegas - laukiamas herojus ir ligonio išsigelbėjimas. Kaip rašė 
Šekspyras, miegas - tai gija, kuri užtaiso paleistas rūpestingumo ran- 
kovės akis. Napoleonas pavadino jį palaiminga nakties pabaiga, o 
Vinstonas Čerčilis - vienas didžiausių dvidešimto amžiaus neužmie- 
gančiųjų - tvirtino, kad tai vienintelė paguoda gilių depresijų metu. 
Paminėjau visa tai savo darbuose, tačiau visos šios citatos teigia tą 
patį: niekas pasaulyje neprilygs geram nakties miegui. 

- Tu irgi turėjai tą pačią problemą? - staiga paklausė Ralfas. - Ir 
todėl tu... na... priglaudei mane po savo sparneliu? 

Džo Vaizeris šyptelėjo. 

- Tau atrodo, kad aš taip elgiuosi? 

- Manau, kad taip. 

- Tebūnie taip. Ir, beje; mane nuo trylikos metų tikrai kankino ne- 
miga. Todėl ir parašiau ne vieną, o du darbus apie tai. 

- O kaip dabar jautiesi? 

Vaizeris patraukė pečiais. 

- Šie metai buvo visai neblogi. Ne patys geriausi, bet aš nesiskun- 
džiu. Porą metų, kai buvau dvidešimtmetis, baisiai kankinausi: gulda- 
vau dešimtą, užmigdavau apie ketvirtą, atsikeldavau septintą ir visą 
dieną jausdavausi kaip koks žaidėjas nevykėlis kažkieno kito koš- 
mare. 

Visa.tai Ralfui pasirodė taip pažįstama, kad net nugara ir rankos 
pasišiaušė. 

- Dabar noriu tau, Ralfai, pasakyti, kas svarbiausia, tad pa- 
klausyk. 

- Jau klausau. 

- Reikia atkreipti dėmesį, jog nors ir šlykščiai jautiesi per visą 
dieną, vis dėlto atrodai visai sveikas. Ne visas miegas vienodas: jis 
gali būti geras ir blogas. Jei vis dar nuosekliai sapnuoji ir, be to, aiš- 
kiai, vadinasi, miegi gerai. Todėl tokiu atveju migdomieji būtų pats 
baisiausias dalykas, o aš pažįstu Ličfildą. Jis visai nieko vyrukas, bet 
labai jau mėgsta dalinti receptus. 

- Kaip pirštu į akį, - sutiko Ralfas, pagalvodamas apie Karoliną. 

- Jei papasakosi Ličfildui, ką papasakojai man, jis būtinai prirašys 
tau benzodiazepino - "Dalmane" arba "Restoril" - ar ko nors pana- 
šaus. Užmigsi, bet kokia kaina! Benzodiazepinas formuoja įpročius, 
kadangi yra kvėpavimą raminantis vaistas, o tokiems vyrukams kaip 
mudu jis žymiai sumažintų GAJ miegą, t.y. miegą su sapnais. 

- Kaip pyragas? Klausiu, nes beveik jo nepalietei. 

Ralfas įsidėjo didelį gabalą į burną ir mechaniškai sukramtė. 

- Skanu, - atsakė jis. - Paaiškink, kodėl reikia sapnuoti, norint, 
kad miegas būtų geras. 

- Jei galėčiau į tai atsakyti, liaučiausi pardavinėti tabletes ir tap- 
čiau miego guru, - Vaizeris baigė doroti savo pyrago gabalą ir dabar 
smiliaus pagalvėle surinkinėjo didesnius trupinius. - GAJ reiškia 
"greitą akies judesį", o terminai GAJ miegas ir miegas su sapnais jau 
tapo sinonimais visuomenės mąstyme, bet iš tikrųjų niekas nežino, 
kaip miegančiojo akies judesiai yra susiję su jo sapnais. Neįmanoma 
akies judesių įvardyti "stebėjimu" ar "fiksavimu", kadangi miego ty- 

rinėtojų testai parodė, jog akis juda ir statiškuose sapnuose, pavyz- 
džiui, apie pokalbį prie staliuko. Taipgi niekas nežino, kodėl yra aiš- 
kus ryšys tarp aiškių, nuoseklių sapnų ir sveiko proto: kuo daugiau 
žmogus sapnuoja tokius sapnus, tuo geriau jis atrodo, ir atvirkščiai. 
Tai reali skalė. 

- Sveikas protas - gan bendra frazė, - skeptiškai mestelėjo Ralfas. 

- Taip, - šyptelėjo Vaizeris. - Tai primena man užrašą ant buferio, 
kurį mačiau prieš kelis metus: "REMKITE SVEIKĄ PROTĄ, ARBA 
AŠ JUS UŽMUŠIU". Kaip ten būtų, kalbame apie pagrindų pagrin- 
dą: sugebėjimą pažinti, sugebėjimą spręsti problemas indukciniu ir 
dedukciniu metodu, sugebėjimą atrasti ryšį bei atmintį. 

- Pastaruoju metu mano atmintis sušlubavo, - įsiterpė Ralfas. Jis 
prisiminė, kaip negalėjo tiksliai pasakyti kino teatro telefono numerio 
ir kaip rausėsi spintelėje, ieškodamas paskutinio sultinio pakelio. 

- Tave tikriausiai kankina trumpalaikis atminties praradimas, ta- 
čiau tavo klynas užsegtas, marškiniai tvarkingįi ir neišvirkšti, ir jei pa- 
klausčiau tavo antro vardo, be abejo, tuoj pat man jį pasakytum. Ne- 
menkinu tavo problemos, bet prašau bent minutėlę pakeisti savo po- 
žiūrį. Pagalvok, ką dar puikiai sugebi atlikti. 

- Gerai. Ar tie aiškūs ir nuoseklūs sapnai tik parodo, kokia Žmo- 
gaus būsena lyg mašinos benzino matuoklis, ar jie padeda funkcio- 
nuoti? 

- Niekas tikrai nežino, bet gali būti, jog ir viena, ir antra. Šeštaja- 
me dešimtmetyje, kai gydytojai dar lankstėsi prieš barbituratus, labai 
populiarus vaistas buvo "Thalidomide". Kai kurie mokslininkai netgi 
teigė, jog mūsų taip trokštamas geras miegas ir sapnai visiškai nesu- 
siję tarpusavyje. 

- Ir? 

- Testai nepatvirtino šios hipotezės. Žmonės, kurie nustoja 
sapnuoti arba kurių sapnų nuoseklumas sutrinka, suserga įvairiausio- 
mis ligomis, įskaitant sugebėjimo pažinti praradimą ir emocinį nesta- 
bilumą. Taipgi atsiranda pojūčių problemų, tokių kaip hiperrealumas. 

Už Vaizerio, pačiame baro gale, sėdėjo jaunuolis ir skaitė Derio 
"News". Matėsi tik jo rankos 1r viršugalvis. Ant kairės rankos piršto 
pūpsojo pretenzingas žiedas. Ralfas perskaitė pirmojo puslapio ant- 

raštę: "TEISĖS Į ABORTĄ ADVOKATĖ SUTIKO KITĄ MĖNESĮ 
VIEŠAI PASISAKYTI DERYJE". Žemiau mažesniu šriftu buvo pa- 
rašyta: "Gyvenimo draugų" grupės pažadėjo organizuotą protesto ak- 
ciją". Puslapio centre puikavosi spalvota Siuzanos Dei nuotrauka, ku- 
rioje ji atrodė daug patrauklesnė nei tose, kabėjusiose "Padėvėtos ro- 
žės" vitrinoje. Tose ji niekuo neišsiskyrė iš kitų, atrodė netgi piktava- 
lė, o šioje Siuzana Dei visa spindėjo. Ilgi balti plaukai buvo atmesti 
atgal. Blizgėjo tamsios, protingos ir įžvalgios akys. Regis, Hamiltono 
Deivenporto pesimizmas nepasitvirtino. Siuzana Dei ruošėsi aplanky- 
ti Derį. 

Staiga netikėtas dalykas privertė Ralfą pamiršti apie Hemą Dei- 
venportą ir Siuzaną Dei. 

Pilkai mėlyna aura apgaubė vyriškio su laikraščiu ranką ir vos 
ne užtemdė, o, atvirkščiai, išryškino žiedo akmenį, kuris dabar atro- 
dė panašus į asteroidą iš labai tikroviško fantastinio filmo... 

- Ką sakai, Ralfai? k 

- A? - Ralfas nenorom atitraukė akis nuo prašmatnaus žiedo. - 
Nežinau, ar tikrai kažką pasakiau? Tikriausiai klausiau, kas yra hiper- 
realumas. 

- Padidintas jausminis jautrumas, - atsakė Vaizeris. - Lyg susilei- 
dus LSD. 

- O, - išspaudė Ralfas, stebėdamas, kaip ryški pilkai mėlyna aura 
ima formuoti sudėtingus runiškus ornamentus aplink pirštą, kuriuo 
Vaizeris stengėsi surinkti trupinius. Iš pradžių ornamentai buvo pana- 
šūs į raides, išrašytas ant apšalusio stiklo... po to - į sakinius, išve- 
džiotus rūke... 17 pagaliau - į keistus, dūstančius veidus. 

Ralfas mirktelėjo, ir auros dingo. 

- Ralfai? Ar girdi mane? 

- Žinoma. Tačiau, paklausyk, Džo, jei liaudies medicina nepadės, 
vaistai iš trečios eilės - irgi, o gydytojo skirti preparatai tik dar labiau 
pablogins padėtį, tai kas tada lieka? Nieko? 

- Ar baigsi savo pyragą? - paklausė Vaizeris, pirštu durdamas į 
Ralfo lėkštę. Šalta pilkai mėlyna šviesa sklido nuo piršto it arabiškos 
raidės, išrašytos sausame lede. 

- Ne. Jau prisivalgiau. Gali pabaigti manąjį. 

Vaizeris prisitraukė Ralfo lėkštę. 

- Nepasiduok taip greitai. Noriu, kad grįžtum su manim į vaisti- 
nę, kur turiu keletą vizitinių kortelių. Mano, kaip draugiško vaistinin- 
ko iš kaimynystės, patarimas: pabandyk kreiptis į tuos žmones iš kor- 
telių. 

- Kokius žmones? - Ralfas apstulbęs stebėjo, kaip Vaizeris išsi- 
žioja, norėdamas įsikišti paskutinį pyrago gabalą. 

Kiekvieną jo dantį gaubė ryškiai pilka migla. Plombos spindėjo it 
mažutės saulutės. Pyrago ir obuolių įdaro gabalėliai ant liežuvio 

(ramiai, Ralfai, ramiai) 

taip pat spindėjo. Vaizeris pradėjo kramtyti, ir šviesa dingo. 

- Į Džeimsą Rojų Chongą ir Antonijų Forbesą. Chongas - aku- 
punktūrininkas, turintis ofisus Kanzaso gatvėje. Forbesas - hipnoti- 
zuotojas, dirbantis Heserio gatvėje. Ir prieš apšaukiant juos šarlata- 
nais... 

- Nė nemaniau taip sakyti, - tyliai pratarė Ralfas. Jis palietė "Ste- 
buklingąją Akį", kurią iki šiol dar nešiojo po marškiniais. - Patikėk, 
nė nemaniau. | 

- Puiku. Patarčiau pirmiausia kreiptis į Chongą. Adatėlės, žinoma, 
baugina, tačiau beveik visai neskaudės. Nežinau, kokį velnią jis ten 
daro, bet kai prieš porą metų mane kankino nemiga, jis labai man pa- 
dėjo. Taip pat girdėjau, kad ir Forbesas - neblogas gydytojas, tačiau, 
mano nuomone, pirmiausia išbandyk Chongą. Jis velniškai užsiėmęs, 
bet turbūt čia galėsiu tau pagelbėti. Na kaip? 

Ralfas pastebėjo, kaip ne storesnis už siūlą pilkas spindulys lyg 
kokia antgamtinė ašara ima sliuogti nuo Vaizerio akies kampučio per 
visą skruostą. Jis padėjo Ralfui apsispręsti. 

- Ko gero, verta pabandyti. 

Vaizeris patapšnojo jam per petį. 

- Šaunuolis! Susimokam sąskaitą ir grįžtam į vaistinę. 

Jis išsitraukė ketvirtuką. 

- Neprieštarausi, jei sumokėsiu aš? 

Pusiaukelėje Vaizeris stabtelėjo pažvelgti į skelbimą, kabantį par- 
duotuvės vitrinoje tarp "Rait Eido" ir kavinukės. Ralfas tik užmetė 
akį, kadangi jau buvo tokį pat matęs "Padėvėtos rožės, padėvėtų dra- 
bužių" vitrinoje. 

- Ieškoma dėl žmogžudystės, - nusistebėjo Vaizeris. - Ar tau ne- 
atrodo, kad pasaulis tiesiog kraustosi iš proto? 

- Kurgi ne, - sutiko Ralfas. - Jei turėtume uodegas, manau, kad 
daugelis iš mūsų visą dieną bandytų jas sugauti ir nukąsti. 

- Bjaurus skelbimas, - suirzęs pastebėjo Vaizeris, - tačiau pažvelk 
čia! 

Jis rodė į žodžius šalia skelbimo, išvedžiotus ant purvino parduo- 
tuvės lango. Ralfas pasilenkė, norėdamas juos įskaityti. 


UŽMUŠKITE ŠITĄ KALĘ! 


Nuo žodžių buvo išvesta strėlė tiesiai į Siuzanos Dei fotografiją. 

- Viešpatie, - tyliai sumurmėjo Ralfas. 

- Aha, - sutiko Vaizeris. 

Jis išsitraukė nosinę iš užpakalinės kišenės ir nuvalė žodžius, pa- 
likdamas ryškų sidabrinį pėdsaką, kurį, be abejo, matė tik vienas Ral- 
fas. 

Ralfas nusekė Vaizeriui iš paskos iki vaistinės užpakalinių durų ir 
stabtelėjo darbo kabineto, ne didesnio už viešojo tualeto kabiną, tarp- 
duryje, laukdamas, kol Vaizeris, apžergęs vienintelį baldą - aukštą ta- 
buretę - paskambins Džeimsui Rojui Chongui, akupunktūrininkui. 
Vaizeris įjungė telefono garsiakalbį, kad Ralfas irgi galėtų girdėti po- 
kalbį. 

Chongo sekretorė (mergina, vardu Audra, kuri, akivaizdu, kad pa- 
žinojo Vaizerį daug artimiau nei eilinį pacientą) iš pradžių pareiškė, 
jog daktaras Chongas negalės priimti naujo paciento iki Padėkos dig- 

nos. Ralfo pečiai susmuko. Vaizeris tik pakėlė delną - "Minutėlę, Ral- 
fai" - ir toliau įkalbinėjo Audrą, kad ši kaip nors rastų laisvą valandė- 
lę Ralfui bent spalio pradžioje. Iki spalio dar buvo visas mėnuo, bet 
tai vis geriau nei Padėkos diena. 

- Ačiū, Audra, - padėkojo Vaizeris. - Tai šį vakarą vakarieniausi- 
me kartu? 

- Taip, - atsakė ji. - O dabar išjunk tą prakeiktą garsiakalbį, Džo, 
nes turiu šį tą tik tavo vieno ausiai. 

Taip ir padaręs, Vaizeris klausėsi ir juokėsi iki ašarų (Ralfui jos 
atrodė panašios į nuostabius skystus perlus). Tada Džo du kartus pa- 
kštelėjo į ragelį ir baigė pokalbį. 

- Na va, ir sutvarkėm, - tarė jis, paduodamas Ralfui kortelę su už- 
rašyta pasimatymo data. - Spalis dar toli, bet tai geriausia, ką ji galė- 
j0 padaryti. Audra - tikrai nuostabus žmogus. 

- Tiks ir spalis. 

- O čia Antonijaus Forbeso vizitinė kortelė, jei per tą laiką norė- 
tum susitikti ir su juo. 

- Ačiū, - paimdamas kortelę, padėkojo Ralfas. - Lieku tau skolin- 
gas. 

- Vienintelis dalykas, ko paprašysiu, tai kad užsuktum pas mane 
darkart 17 papasakotum, kaip tau sekėsi. Man tai labai rūpi. Yra gydy- 
tojų, kurie niekada neskirs tau jokių vaistų nuo nemigos, kadangi jie 
mėgsta kartoti, jog dar niekas nemirė nuo miego stokos. Bet aš tvirti- 
nu, kad tai absoliutus šlamštas. 

Tikriausiai tokios naujienos turėjo išgąsdinti Ralfą, tačiau kol kas 
jis jautėsi visiškai ramus. Auros dingo: paskutinioji, kurią regėjo, pil- 
ka šviesa sklido iš Vaizerio akių, kai šis juokėsi iš Chongo sekretorės 
pasakojimo. Dabar jam pradėjo atrodyti, kad tai buvo tik sąmonės 
vaizdiniai, kilę iš visiško išsekimo ir Vaizerio kalbų apie hiperrealu- 
mą. Be to, buvo dar viena priežastis gerai jaustis: Ralfas užsiregistra- 
vo pas gydytoją, kuris padėjo šiam vyrukui atsikratyti tokios pat var- 
ginančios nemigos. Ralfas neabejojo, kad leistų Chongui badyti jį 
adatėlėmis, kol jis taptų panašus į dygliakiaulę, jei tik gydymas užtik- 
rintų miegą ligi pat aušros. 

Ir trečia: pilkos auros visai nebaugino. Jos kėlė... susidomėjimą. 

- Visais amžiais žmonės mirdavo nuo miego stokos, - tęsė Vaize- 
ris. - Nors ekspertai dažnai mirties priežasties grafoje užrašo "savižu- 
dybė", o ne nemiga. Nemiga ir alkoholizmas turi daug bendra, bet 
svarbiausia, kad tai - širdies ir proto ligos, kurios kerojasi ir pirmiau- 
sia sunaikina sielą, dar nespėjusios sunaikinti paties kūno. Tad, be 
abejo, žmonės miršta dėl miego stokos. Tai pavojingas metas tau, to- 
dėl turėtum pasisaugoti. Jei pasijusi labai silpnai, paskambink Ličfil- 
dui. Ar girdi mane? Nesilaikyk savo principų. 

Ralfas išsiviepė. 

- Jau geriau paskambinsiu tau. 

Vaizeris linktelėjo, tarsi to ir būtų tikėjęsis. 

- Mano telefono numeris taip pat ant kortelės, šalia Chongo. 

Nustebęs Ralfas žvilgtelėjo į kortelę. Iš tikrųjų ten puikavosi ant- 
ras numeris prie inicialų Dž. V. 

- Dieną ar naktį, - tęsė Vaizeris. - Mano žmonos nesupykdysi, nes 
išsiskyriau dar 1983-aisiais. 

Ralfas pabandė ištarti žodį, bet išleido tik suspaustą bereikšmį 
garsą. Jis pasistengė viską nuryti, bandydamas pašalinti šią kliūtį ger- 
klėje. 

Vaizeris pastebėjo jo pastangas ir sudavė per nugarą. 

- Tik nelaidyk gerklės parduotuvėje, Ralfai, nes išgąsdinsi mano 
turtingus klientus. Ar paduot servetėlę? 

- Ne, ačiū, jau viskas praėjo, - Ralfo balsas vis dar buvo kimus, 
bet puikiai suprantamas. 

Vaizeris dėbtelėjo į jį kritiškų žvilgsniu. 

- Dar ne, tačiau, tikiuosi, kad greitai pasitaisysi, - antrąkart Vai- 
zerio ranka "prarijo" Ralfo delną, tik šįkart Ralfas dėl to nebesuko sau 
galvos. - O dabar pasistenk atsipalaiduoti. Ir nepamiršk būti dėkingas 
už miegą, kuris vis dar tave aplanko. 

- Gerai. Dar kartą ačiū. 

Vaizeris linktelėjo ir sugrįžo prie savo prekystalio. 

Ralfas kirto trečią praėjimą, pasuko į kairę ties didžiuliu įvairiau- 
sių prezervatyvų pasirinkimu ir išėjo lauk pro duris, ant kurių kabėjo 

užrašas "AČIŪ, KAD PERKATE "RAIT EIDE". Iš pradžių jis pagal- 
vojo, kad nieko čia neįprasto, kad dienos šviesa privertė jį prisimerk- 
ti - juk dabar pats vidurdienis, o vaistinėje tikriausiai buvo šiek tiek 
tamsiau nei atrodė. Tačiau, vėl atmerkęs akis, Ralfas sustabarėjo. 

Jo veide sustingo neapsakomas nustebimas. Ralfas atrodė panašus 
] tyrinėtoją, kuris praskleidęs niekur nepažymėtą žemėlapyje krūmų 
raizginį išvydo nuostabų visų užmirštą miestą, deimantų kalną ar spi- 
ralinį krioklį. 

Ralfas atsirėmė į žydrą pašto dėžutę prie įėjimo į vaistinę, vis dar 
sulaikydamas kvėpavimą. Jo sutrikusios akys lakstė iš kairės į dešinę, 
o smegenys tuo tarpu bandė suvokti nuostabias ir drauge siaubingas, 
ką tik gautas naujienas. 

Auros sugrįžo, tačiau tai buvo tas pat it teigtum, kad Havajuose 
paltas nereikalingas. Šįkart šviesa sklido iš visur, tokia stipri ir nenu- 
trūkstama, keista ir nuostabi. 

Tik vieną kartą gyvenime Ralfui teko patirti kažką panašaus. 
1941 metų vasarą, kai jam sukako aštuoniolika, jis autostopu ketino 
nukakti iš Derio pas dėdę, į už keturių šimtų mylių esantį Poukypsį, 
Niujorko valstijoje. Antros dienos pavakaryje netikėtai smarki audra 
privertė jį pasiieškoti artimiausios pastogės. Tai buvo nutriušęs kluo- 
nas, svyruojantis it girtas pačiame pievos gale. Tą dieną Ralfas dau- 
giau nuėjo pėsčiomis nei važiavo, todėl užmigo viename apleistame 
arklio garde, griaustiniui dar nebaigus savo pasirodymo danguje. 

Jis atsibudo vėlai kitą rytą, solidžiai išmiegojęs keturiolika valan- 
dų, ir neužtikrintai apsidairė, iš pradžių nesuvokdamas, kur besąs - 
Ralfas suprato, kad tai kažkokia tamsi, saldžiai kvepianti vieta, 0 vi- 
sas pasaulis aplinkui skendi ryškioje saulės šviesoje. Tada jis prisimi- 
nė, kaip pasislėpė kluone nuo lietaus, ir iš karto pastebėjo, kad tokį 
keistą reginį sukėlė plyšiai kluono sienose ir stoge kartu su vasarinės 
saulės šviesa... tik tiek. Vis dėlto kokias penkias minutes jis išsėdėjo 
tylioje nuostaboje: išverstakis paauglys su šienu plaukuose ir spaliais 
aplipusiomis rankomis. Jis sėdėjo ir žiūrėjo, kaip auksinės dulkelės 
tingiai sukasi susipynusiuose saulės spinduliuose. Ralfas prisiminė, 
j0g pasijuto, tarytum sėdėtų bažnyčioje. 

Dabar viskas atrodė dešimteriopai ryškiau. O svarbiausia, kad 
Ralfas negalėjo tiksliai suvokti, kas atsitiko ir kodėl pasaulis staiga ta- 
po toks nuostabus. Daiktai ir žmonės, ypač žmonės, turėjo auras, bet 
tai buvo tik šio neįtikėtino fenomeno pradžia. Daiktai dar niekad ne- 
buvo tokie spindintys ir tokie įžvelgiami. Mašinos, telefono būdelės, 
prekių vežimėliai priešais supermarketą, gyvenamųjų namų kontūrai 
kitoje gatvės pusėje - visa tai tarytum išdygo prieš Ralfo akis trima- 
tėje erdvėje. Per vieną akimirką niūrus prekybos centras Vičemo gat- 
vėje virto stebuklų šalimi, ir nors Ralfas žvelgė tiesiai į jį, matė tik 
kažką prašmatnaus, kerinčio ir be galo keisto. 

Ralfas valiojo atskirti tik auras, supančias pačius žmones, įeinan- 
čius ir išeinančius iš parduotuvių, grūdančius pirkinius į bagažines ar- 
"ba sėdančius į mašinas ir išvažiuojančius. Vienos auros buvo ryškes- 
nės už kitas, bet ir pačios blyškiausios spindėjo labiau nei pirmieji fe- 
nomeno blyksniai. 

Apie tai ir kalbėjo Vaizeris. Tai hiperrealumas, o tavo regimas fe- 
nomenas tėra haliucinacijos, nesvetimos žmonėms, vartojantiems 
LSD. Tu susidūrei tik su dar vienu nemigos simptomu ir tiek. Gali tai 
stebėti ir gėrėtis, Ralfai, - tai iš tiesų žavinga, - tik netikėk tuo, ką 
matai. 

Nereikėjo nė leidimo gėrėtis - aplink dėjosi stebuklai. Kepyklos 
furgonas manevravo priešais "Saulėlydžio" kavinukę, o kaštoninis 
šleifas - beveik sukrešėjusio kraujo spalvos - virto iš išmetimo vamz- 
džio. Tai nebuvo panašu į dūmus ar garus, tačiau priminė abi medžia- 
gas. Ryškumas plykstelėjo it elektrokardiogramos grafiko linija. Ral- 
fas žvilgtelėjo į šaligatvį ir išvydo tokios pat kaštoninės spalvos fur- 
gono padangų pėdsaką, likusį ant betono. Išvažiavęs iš aikštelės, fur- 
gonas padidino greitį, ir permatomas išmetamųjų dujų šleifas nusida- 
žė ryškiai raudona arterinio kraujo spalva. 

Tokios keistenybės dėjosi aplinkui, ir Ralfas vėl prisiminė, kaip 
šviesa sklido pro plyšius senojo kluono sienose ir stoge. Tačiau di- 
džiausi stebuklai supo žmones, kadangi būtent jų auros atrodė aiš- 
kiausios ir tikriausios. 

Stumdamas pilną prekių vežimėlį iš supermarketo, išėjo pasiunti- 
nukas, apsuptas tokio baltumo aureolės tarytum šviečiantis prožekto- 

rius. Šalia einančios moters aura buvo palyginti blyški - pilkšvai ža- 
lia, lyg pradėjusio pelyti sūrio. 

Jauna mergina pašaukė pasiuntinuką pro atdarą "Subaru" langą ir 
pamojavo. Kairės rankos judesiai paliko rožinio ledinuko spalvos 
pėdsaką, kuris dingo vos tik pasirodęs. Pasiuntinukas šyptelėjo ir taip 
pat pamojavo. Paskui ranką nusidriekė geltonai balta juosta. Ralfui ji 
pasirodė panaši į tropinės žuvies peleką. Juosta irgi ėmė blėsti, bet 
daug lėčiau. 

Ralfo baimė, išvydus tokius trikdančius vaizdus, buvo visai patei- 
sinama, tačiau kol kas ji atsitraukė į antrą planą, užleisdama vietą 
nuostabai ir paprasčiausiam susidomėjimui. Tokio grožio jis dar nie- 
kada nebuvo matęs. Tai netikra, - Ralfas bandė perspėti save. - 4t- 
mink tai, Ralfai. Jis pažadėjo sau to nepamiršti, tačiau šis perspėjan- 
tis balsas sklandė kažkur labai toli. 

Ralfas pastebėjo dar šį tą: iš kiekvieno Žmogaus viršugalvio į vir- 
šų kilo aiški ir ryški linija. Ji stiebėsi aukštyn lyg vėliavos ar spalvo- 
to krepinio popieriaus juostelė, kol išnykdavo viršuje. Kai kurių žmo- 
nių juostelės išnykdavo penkių pėdų aukštyje, kitų - dešimties ar pen- 
kiolikos. Dažniausiai besiplaikstančios juostos spalva sutapdavo su 
visos auros: balta - pasiuntinuko, pilkšvai žalia - moters, einančios ša- 
lia jo - tačiau buvo ir išimčių. Ralfas pastebėjo tamsiai raudoną juos- 
tą, kylančią iš pagyvenusio vyriškio, paskendusio tamsiai mėlynoje 
auroje, bei moterį su šviesiai pilka aura, kurios juosta buvo įspūdin- 
gos (ir netgi gąsdinančios) fuksino spalvos. Ralfas taip pat pastebėjo 
du tris žmones su beveik juodomis juostomis. Jos jam nepatiko, o be 
to, ir žmonės, kuriems priklausė šie "baliono siūleliai" (taip paprastai 
ir greitai juosteles įvardijo Ralfo protas), atrodė nekaip. 

Na, žinoma. Baliono siūleliai parodo sveikatos būklę... o kai ku- 
riais atvejais ir ligą. Kaip kad Kirliano efektu išspinduliuotos auros, 
kuriomis taip žavėtasi septintajame dešimtmetyje ir aštuntojo pra- 
džioje. 

Ralfai, - perspėjo dar vienas balsas, - tu iš tikrųjų nieko nematai. 
Aš nenoriu tau įgrįsti, bet... 

Bet argi nebuvo nė mažiausios galimybės, jog šis fenomenas tik- 
ras? Kad nesibaigianti nemiga kartu su aiškiais, nuosekliais sapnais 

suteikė jam galimybę pažvelgti į neįtikėtiną erdvę, nepasiekiamą 
įprastų pojūčių pagalba? 

Ralfai, liaukis ir tučtuojau. Turi nepasiduoti, nes antraip atsidur- 
si toje pačioje valtyje su vargšeliu Edu Dypno. 

Mintis apie Edą sukėlė asociaciją su kažkokiais žodžiais, kuriuos 
Edas ištarė tą dieną, kai buvo suimtas už žmonos sumušimą, tačiau 
dar Ralfui nespėjus jų prisiminti, jis išgirdo balsą tiesiai prie kairės al- 
kūnės. 

- Mama? Mamyte? Ar nupirksi man riešutinių ledų? 

- Dar pažiūrėsim, brangusis. 

Jauna moteris su mažu berniuku, susikibę už rankų, praėjo pro ša- 
Iį. Ralfas išgirdo šio penkiamečio klausimą. Jo motiną gaubė akinan- 
čio baltumo aura. Baliono siūlelis, kylantis į viršų nuo jos baltų plau- 
kų, taip pat buvo baltas ir labai platus - labiau panašus į kaspiną ant 
dovanų dėžutės nei į juostelę. Jis stiebėsi iki dvidešimties pėdų aukš- 
čio ir vingiavo iš paskos, kai ji ėjo. Ralfas pagalvojo apie jaunosios 
atributus: šleifą, šydą, permatomas sijono klostes. Jos sūnaus aura bu- 
vo sveikos tamsiai mėlynos, beveik violetinės spalvos, ir kai jie ėjo 
pro šalį, Ralfas pastebėjo nepaprastą dalyką. Auros ataugėlės taip pat 
kilo ir iš juodviejų susikibusių rankų: baltos - nuo motinos ir tamsiai 
mėlynos - nuo sūnaus. Ataugėlės besistiebdamos raitėsi į kiaulės uo- 
degėlę, blyško ir dingdavo. 

Motina ir sūnus, motina ir sūnus, - mąstė Ralfas. Persipynusios 
ataugėlės panašios į vijoklius, apsivijusius sodo tvorelę, atrodė labai 
simboliškai. Bežiūrint į tai, Ralfo širdį užliejo džiaugsmas - banalu, 
bet būtent taip jis ir pasijuto. - Motina ir sūnus, balta ir mėlyna, mo- 
tina Ir... 

- Mama, į ką tas Žmogus žiūri? 

Baltaplaukė moteris trumpai dėbtelėjo į Ralfą, tačiau šis spėjo pa- 
matyti, kaip susičiaupė jos lūpos, dar jai nespėjus nusisukti. Be to, 
Ralfas pastebėjo, kaip spindinti aura staiga patamsėjo, susitraukė, o 
vietomis pasirodė tamsiai raudonos dėmės. 

Tai baimės spalva, - pagalvojo Ralfas. - Arba pykčio. 

- Nežinau, Timai. Na, eime, užteks dykinėti. 

Moteris paspartino žingsnį, temdama kartu ir sūnų. Jos plaukų uo- 
degėlė maskatavo į šalis, palikdama pilkos ir raudonos spalvos pėd- 
saką ore. Ralfui jis pasirodė panašus į vaivorykštę, kokią kartais va- 
lytuvai palieka ant purvino mašinos stiklo. 

- Mamyte, neskubėk taip! Ir netempk manęs! - berniukas buvo 
priverstas bėgti, kad suspėtų su motina. 

Tai mano kaltė, - pagalvojo Ralfas, ir prieš akis iškilo paveikslas, 
koks jis turėjo pasirodyti tai jaunai moteriai: senukas išvargusiu vei- 
du ir purpuriniais maišeliais po akimis, stovintis šalia pašto dėžutės 
prie pat "Rait Eido" vaistinės, įsistebeilijęs į ją ir jos sūnų, tarytum jie 
būtų pačios nuostabiausios būtybės pasaulyje. 

O jūs beveik tokia ir esate, ledi, jei tik žinotumėte. 

Tikriausiai jai Ralfas pasirodė panašus į didžiausią pasaulyje iš- 
krypėlį. Reikėjo viso to nusikratyti: nesvarbu, ar tai tikrovė, ar haliu- 
cinacija. Jei Ralfas nesiliaus, kas nors tikrai iškvies policiją ar sanita- 
rus su tramdomaisiais marškiniais. Jis buvo tikras, kad gražioji ma- 
mytė gali pasinaudoti pirmuoju parduotuvėje pasitaikiusiu telefonu. 

Ralfui nespėjus užduoti sau klausimo, kaip atsikratyti to, kas dė- 
jos tik jo sąmonėje, viskas įvyko savaime. Psichologinis fenomenas 
ar jutiminė haliucinacija paprasčiausiai dingo, kai Ralfas mąstė, kokį 
įspūdį paliko jaunai mamytei. Diena. vėl įgavo savo bobų vasaros 
skaidrumą, kuris vis dėlto gerokai skyrėsi nuo tos peršviečiamos, vis- 
ką apimančios šviesos. Žmonės, kertantys prekybos centro parkavimo 
aikštelę, vėl tapo paprasčiausiais žmonėmis: be jokių aurų, baliono 
siūlelių ir fejerverkų. Žmonės, skubantys apsipirkti maisto parduotu- 
vėje; Žmonės, skubantys atsiimti paskutinę vasaros atostogų nuotrau- 
kų krūvą iš fotoateljė; žmonės, skubantys nusipirkti kavos išsinešimui 
"Saulėlydžio" kavinukėje. Kai kurie tikriausiai apsilankys "Rait Ei- 
de", ieškodami pakelio prezervatyvų arba - apsaugok, Viešpatie, - 
migdomųjų. 

Tik paprasti Derio gyventojai, užsiimantys kasdieniais įprastais 
reikalais. 

Ralfas giliai atsiduso. Jį tikrai užliejo palengvėjimas, tačiau ne 
potvyniu, kaip jis tikėjosi. Ralfas nesijautė, lyg ką tik būtų atsitraukęs 

nuo beprotybės bedugnės krašto: atrodė, kad nebuvo jokio krašto. 
Visgi jis puikiai suprato, kad nesugebės ilgai išgyventi tokiame ryš- 
kiame ir nuostabiame pasaulyje, nepastatydamas savo sveiko proto į 
pavojų: tai būtų tas pats kaip orgazmas, besitęsiantis valandų valan- 
das. Galbūt taip genijai ir menininkai suvokia pasaulį, bet tai - ne 
jam. Nuo tokio karščio gali perdegti saugikliai, todėl, atvykus sanita- 
rams su tramdomaisiais marškiniais, Ralfas tikriausiai su džiaugsmu 
juos pasitiktų. 

Dabar jis tegalėjo atpažinti ne palengvėjimą, o malonią melan- 
choliją, kokia jį apimdavo pasimylėjus, kai jis dar buvo labai jaunas. 
Melancholija atrodė ne gili, bet plati, užliejanti visas kūno ir proto 
kerteles it atsitraukiantis potvynis derlingą dirvožemį. Ralfas paban- 
dė spėti, ar tokia padrąsinanti Trijų karalių šventės akimirka kada 
nors pasikartos. Jo šansai tikrai neblogi... bent jau iki kito mėnesio, 
kai Džeimsas Rojus Chongas susmaigstys savo adatas arba kai Anto- 
nijus Forbesas ims siūbuoti savo kišeninių auksiniu laikrodžiu jam 
prieš akis ir kartoti, kad jis tampa... labai... mieguistas. Gali būti, kad 
nei Chongas, nei Forbesas neišgydys jo nemigos, tačiau jei bus at- 
virkščiai, Ralfas neabejojo, kad visos auros ir baliono siūleliai išnyks 
jau po pirmos pilnaverčio miego nakties. O po kokio mėnesio, pail- 
sint naktimis, jis pamirš, kad išvis kada nors taip buvo nutikę. Todėl 
nenuostabu, kad Ralfą apėmė melancholijos banga. 

Geriau jau judinkis, drauguži. Jei tavo naujasis draugas netyčia 
žvilgtels pro vaistinės langą ir pastebės tave stovintį it kokį narkoma- 
ną, tai tikriausiai pats iškvies sanitarus su tramdomaisiais marški- 
niais. 

- Ne, greičiausiai jis paskambins daktarui Ličfildui, - sumurmėjo 
Ralfas ir per parkavimo aikštelę patraukė Hariso aveniu link. 


Ralfas įkišo galvą tarp laukųjų Luizos namelio dūrų ir pašaukė: 
- Ei! Ar yra kas nors? 
- Užeik, Ralfai! - atsiliepė Luiza. - Mes svetainėje! 

Ralfas visada įsivaizdavo, kad hobitų* urvas ir yra Luizos Čeis 
namelio kopija, stovinčio per pusę kvartalo nuo "Raudonojo obuolio": 
patogaus, tvarkingai apstatyto, galbūt truputį per tamsaus, bet visada 
pedantiškasi švaraus. O toksai hobitas, kaip Bilbo Baginsas, kurio su- 
sidomėjimą protėviais nustelbdavo tik susidomėjimas vakariene, bū- 
tų likęs sužavėtas svetaine, kurioje nuo kiekvienos sienos žvelgė Lui- 
zos giminaičiai. Garbingiausioje vietoje, ant televizoriaus, stovėjo 
profesionaliai padaryta fotografija, kurioje pavaizduotą vyrą Luiza 
vadino "ponu Čeisiu". 

Makgovernas, palinkęs į priekį, sėdėjo ant sofos, pasidėjęs lėkštę 
makaronų su sūriu ant kaulėtų kelių. Per televizorių rodė kažkokį žai- 
dimą. 

- Ką ji norėjo pasakyti, teigdama "mes svetainėje"? - paklausė 
Ralfas, tačiau dar Makgovernui nespėjus atsakyti, į kambarį įžengė 
Luiza su garuojančia lėkšte rankose. 

- Štai, - tarė ji. - Sėskis ir valgyk. Kalbėjausi su Simona, ir ji pa- 
tikino, kad įvykius parodys per "Vidurdienio žinias". 

- O, Luiza, nereikėjo taip stengtis, - paprieštaravo Ralfas, bet jo 
skrandis stipriai suurzgė, pajutęs svogūnų ir "Šedaro" sūrio kvapą. 

Jis žvilgtelėjo į sieninį laikrodį, vos matomą tarp vyro su meškė- 
no kailiniais ir lengvabūdės moters fotografijų, ir nustebo išvydęs, 
kad jau be penkių dvylika. 

- Nieko ypatinga, tik sukišau, ką turėjau, į mikrobangę krosnelę, 
- 1šsisuko Luiza. - Kada nors, Ralfai, gaminsiu valgį tik tau. O dabar 
sėskis. 

- Tik ne ant mano skrybėlės, - burbtelėjo Bilis, neatitraukdamas 
akių nuo žaidimo. Jis pakėlė skrybėlę nuo sofos, numetė ją ant grin- 
dų šalia savęs ir toliau greitai Žiaumojo savo makaronų porciją. - La- 
bai skanu, Luiza. 

- Ačiū. 

Luiza baigė Žiūrėti, kaip vienas žaidimo dalyvis išlošė kelionę į 
Barbadosą bei naują mašiną, ir tada išskubėjo į virtuvę. Rėkiantį 


* Anglų rašytojo J.R. Tolkino filosofinės pasakos personažas (labai nedi- 
dukas). 

nugalėtoją pakeitė besivartantis lovoje vyriškis suglamžyta pižama. 
Jis atsisėdo ir pažvelgė į laikrodį. 3:18 ryto - Ralfui šis laikas jau se- 
niai tapo pažįstamas. 

- Negalite užmigti? - užjaučiamai paklausė diktorius. - Pavargote 
vartytis naktimis? 

Pro miegamojo langą įlėkė maža spindinti tabletė. Ralfui ji pasi- 
rodė panaši į mažiausią pasaulyje skraidančią lėkštę, todėl jis visai 
nenustebo, kad ji buvo mėlynos spalvos. 

Ralfas įsitaisė šalia Makgoverno. Nors abu vyrukai buvo gana 
ploni (Biliui labiau būtų tikęs žodis "kaulėtas"), jie užėmė beveik vi- 
są sofą. 

Luiza atsinešė savo porciją ir įsitaisė savo supamajame krėsle prie 
lango. Už muzikos ir aplodismentų iš studijos, žyminčių žaidimo pa- 
baigą, moters balsas pranešė: 

- Kalba Lizetė Benson. Svarbiausias "Vidurdienio Žinių" praneši- 
mas - gerai žinoma moterų teisių gynėja sutinka viešai pasisakyti De- 
ryje ir tuo sukelia protesto akciją. Šeši žmonės suimti prie vietinės 
klinikos. Taip pat žiniose: Krisas Altobergas supažindins jus su orų 
prognoze, o Bobas Maklanahanas - su sporto naujienomis. Likite su 
mumis. 

Ralfas įsimetė burnon kąsnį makaronų su sūriu ir pakėlęs akis su- 
sidūrė su Luizos žvilgsniu. 

- Ar skanu? - paklausė ji. 

- Labai, - nemeluodamas atsakė Ralfas, tačiau jis su malonumu 
būtų sušveitęs ir šaltų konservuotų spageti skardinę. Jis ne tik tik bu- 
vo praalkęs - jis buvo alkanas kaip vilkas. Matytos auros tikriausiai 
sudegino daugybę kalorijų. | 

- Trumpai tariant, buvo taip, - prabilo Makgovernas, prarijęs pas- 
kutinį pietų kąsnį ir padėjęs lėkštę ant grindų šalia skrybėlės. - Šįryt 
maždaug pusę devynių apie aštuoniolika žmonių susibūrė prie "Pagal- 
bos moterims" centro, kai personalas rinkosi į darbą. Luizos draugė 
Simona sakė, kad jie vadina save "Gyvenimo draugais", bet iš tiesų jų 
branduolį sudaro tie patys pamišėliai, kurie kažkada vadinosi "Kas- 
dienė duona". Simona tvirtino, kad vienas iš jų - Čarlzas Pikeringas, 

kurį pernai policija sučiupo, ketinantį susprogdinti centrą. Simonos 
dukterėčia sakė, kad policija suėmė tik keturis žmones. Regis, ji su- 
mažino skaičių. 

- Ar Edas buvo su jais? - paklausė Ralfas. 

- Taip, - atsakė Luiza, - ir jį taip pat suėmė. Tačiau niekas nenu- 
kentėjo. Tai buvo tik gandai. Sužeistų nėra. 

- Šįkart, - niūriai pridėjo Makgovernas. 

Luizos hobito dydžio spalvoto televizoriaus ekrane pasirodė "Vi- 
durdienio Žinių" logotipas, o po to ir pati Lizetė Benson. 

- Laba diena, - tarė ji. - Šios gražios vasaros dienos pagrindinė 
naujiena ta, kad Žymi rašytoja ir moterų teisių gynėja Siuzana Dei su- 
tiko kitą mėnesį pasakyti kalbą Visuomenės centre, tačiau ši žinia 
sukėlė demonstraciją prie "Pagalbos moterims", Derio moterų tyrimų 
centro ir abortų klinikos, kuri taip sutelkė... 

- Štai, ir vėl jie šneka apie tą abortų kliniką! - sušuko Makgover- 
nas - Viešpatie! 

- Ša! - kategorišku balsu nukirto Luiza, nors tai visiškai nesideri- 
no su jos įprastu murmesiu. 

Makgovernas nustebęs pažvelgė į ją ir nutilo. 

- ... Džoną Kirklendą prie "Pagalbos moterims" centro su dviem 
pirmaisiais reportažais, - Lizetė Benson baigė naujienas, ir ekrane pa- 
sirodė reporteris prie ilgo plytinio pastato. 

Titrai ekrano apačioje skelbė žiūrovams, kad tai "TIESIOGINIS 
REPORTAŽAS". Vienoje centro pusėje matėsi langų eilė. Du iš jų 
buvo išdaužti, o kai kurie išteplioti panašiu į kraują skysčiu. Reporte- 
rį nuo pastato skyrė geltona policijos juosta. Atokiau stovėjo Derio 
policininkai ir vienas vyriškis civiliniais drabužiais. Ralfas visai ne- 
nustebo atpažinęs detektyvą Džoną Leidekerį. 

- Jie vadina save "Gyvenimo draugais", Lizete, ir teigia, kad šio 
ryto demonstracija - spontaniškas pasipiktinimo prasiveržimas, sukel- 
tas žinios, kad Siuzana Dei, kurią pačios radikaliausios grupuotės va- 
dina "Amerikos kūdikių žudike numeris vienas", kitą mėnesį atvyks- 
ta į Derį pasisakyti Visuomenės centre. Tačiau ne vienas Derio poli- 
cijos pareigūnas mano, jog tai ne visai tiesa.. 

Toliau Kirklendo reportaže pasirodė Leidekeris, kuris, regis, jau 
susitaikė su prikištu prie veido mikrofonu. 

- Jokio spontaniškumo, - pakomentavo jis. - Visiškai akivaizdu, 
kad demostracijai buvo kruopščiai ruošiamasi. Tikriausiai jau prieš 
savaitę jie tikėjosi Siuzanos Dei sutikimo atvykti į Derį, todėl ruošėsi 
ir laukė, kol žinia pasirodys laikraščiuose, kaip kad atsitiko šįryt. 

Kamera parodė abu vyriškius. Kirklendas metė veriantį žvilgsnį į 
Leidekerį. 

- Ką jūs turite omeny, sakydamas "kruopščiai ruošiamasi"? 

- Ant beveik visų jų nešamų plakatų puikavosi ponios Dei vardas. 
O taip pat radome tuziną šitų. 

"Policininko, duodančio interviu" kaukė staiga nukrito, išduoda- 
ma žmogiškuosius Leidekerio jausmus. Ralfui pasirodė, kad tai pasi- 
šlykštėjimas. Leidekeris pakėlė polietileninį įkalčių maišelį, ir akimir- 
ką Ralfas neabejojo, jog jame tūno sumaigytas ir kruvinas kūdikis. 
Tačiau po to jis suprato, kad tai tik lėlė, apipilta kažkokiu raudonu 
skysčiu. . 

- Galiu garantuoti, kad tokių supermarkete nenusipirksi, - Leide- 
keris atsisuko į TV reporterį. 

Dabar kamera iš arti pritraukė sudaužytus ir ištepliotus langus, iš 
lėto pereidama nuo vieno prie kito. Skystis ant ištepliotų langų kaip 
niekad priminė kraują, todėl Ralfas atsisakė baigti savo makaronų su 
sūriu porciją. 

- Demonstrantai su savimi turėjo lėles, į kurių minkštus kūnus bu- 
vo prileidę, kaip mano policija, Karo sirupo ir raudonų dažų mišinio, 
- už kadro kalbėjo Kirklendas. - Jie mėtė lėles į pastato sienas ir skan- 
davo "antideiškas" eiles. Du langai išmušti, bet didelės žalos nepada- 
ryta. 

Kamera užakcentavo šlykščiai ištepliotą langą, 

- Daugelis lėlių plyšo, - tęsė Kirklendas, - aptaškydamos langus 
„panašia į kraują medžiaga ir išgąsdindamos darbuotojus, stebinčius 
"bombardavimą" iš vidaus. 

Raudonai aptaškytą stiklą pakeitė maloni juodaplaukė moteris 
laisvomis kelnėmis ir megztiniu. 

- O, žiūrėkit, tai Barbė! - sušuko Luiza. - Tikiuosi, Simona 1rgi 
žiūri! Galbūt reikėtų... 

Dabar Bilis nutildė ją. 

- Buvo siaubinga, - Barbara Ričards pasakojo Kirklendui. - Iš pra- 
džių maniau, kad jie iš tikrųjų mėto negyvus kūdikius ar kažkokiu bū- 
du gautus embrionus. Netgi kai gydytoja Harper atbėgo šaukdama, 
j0g tai tik lėlės, aš vis dar negalėjau patikėti. 

- Sakėte, kad jie skandavo. 

- Taip. Aiškiausiai girdėjau skanduojant: "Neleiskite mirties ange- 
lui įžengti į Derį". 

Ekrane vėl pasirodė Kirklendo figūra. 

- Apie devintą valandą ryto demonstrantai buvo pervežti iš "Pa- 
galbos moterims" centro į Derio policijos nuovadą Pagrindinėje gat- 
vėje, Lizete. Kiek žinau, dvylika iš jų buvo apklausti ir paleisti, o še- 
ši sulaikyti, apkaltinus iš anksto numatytu baudžiamuoju nusikaltimų. 
Taigi, regis, kad paleistas dar vienas šūvis nesibaigiančiame Derio ka- 
re dėl abortų. Džonas Kirklendas, ketvirtojo kanalo žinios. 

- Dar vienas šūvis... - pradėjo Makgovernas ir mostelėjo ranko- 
mis. 

Ekrane vėl pasirodė Lizetė Benson. 

- Žodį suteikiame Anai Rivers, kuri mažiau nei prieš valandą kal- 
bėjosi su vadinamaisiais "Gyvenimo draugais", kurie buvo suimti per 
šio ryto demonstraciją. 

Ana Rivers stovėjo ant Pagrindinės gatvės nuovados laiptų tarp 
Edo Dypno ir aukšto, išblyškusio vyriškio smailia barzdele. Edas at- 
rodė tvarkingai ir gan maloniai, vilkėdamas pilko tvido švarką ir pla- 
čias jūreiviškas kelnes. Aukštas vyriškis su barzdele, atvirkščiai, bu- 
vo tikras "Meino proletariato" pavyzdys: nutrinti džinsai, išblukę mė- 
lyni marškiniai, plačios raudonos gaisrininko petnešos. Ralfas bema- 
tant jį atpažino. Tai buvo Denas Daltonas, "Padėvėtos rožės, padėvė- 
tų drabužių" savininkas. Kai paskutinį kartą Ralfas jį matė, jis stovė- 
j0 už kabančių gitarų 1r paukščių narvų ir ranka rodė Hemui Deiven- 
portui, neva "kam rūpi, ką tu galvoji?". 

Tačiau Ralfas negalėjo atitraukti akių nuo Edo, tokio tvarkingo ir 
susikaupusio. 

Makgovernas jautė tą patį. 

- Dieve mano, negaliu patikėti, jog tai tas pats Žmogus, - sumur- 
mėjo jis. 

- Lizete, - kalbėjo gražioji blondinė, - šalia manęs stovi Edvardas 
Dypno ir Danielis Daltonas, abu Derio gyventojai, šįryt suimti per de- 
monstraciją. Teisingai, džentelmenai? Jus suėmė? 

Jie linktelėjo: Edas - ironiškai, o Daltonas - ryžtingai. Pastarojo 
žvilgsnis, nukreiptas į Aną Rivers - bent jau Ralfui - priminė vyriškį, 
besistengiantį prisiminti, į kokią abortų kliniką jis matė skubančią su- 
sigūžusią reporterę. 

- Ar jus paleido už užstatą? 

- Mes patys sumokėjome užstatą, - atsakė Edas. - Kaltinimai la- 
bai menki. Mes neketinome nieko sužeisti, ir, beje, niekas nenuken- 
tėjo. 

- Mus suėmė tik todėl, kad bedievės valdžios struktūros panoro 
įrodyti, ką jos gali, - pridūrė Daltonas, ir akimirką Ralfui pasirodė, 
kad Edo veidas įsitempė. Jame atsispindėjo "ir vėl jis apie tą patį" iš- 
raiška. 

Ana Rivers vėl pasisuko į Edą. 

- Svarbiausia čia ne filosofinė, o praktinė pusė, - tarė šis. - Nors 
"Pagalbos moterims" centro valdytojai teikia konsultacines, terapines 
paslaugas, be jokio mokesčio šviečia krūtinę ir atlieka daugybę kitų 
naudingų funkcijų, bet yra ir kita medalio pusė. Kraujo upės teka iš 
"Pagalbos moterims" centro... 

- Nekalto kraujo! - suriko Daltonas. Jo akys spindėjo pailgame 
liesame veide. 

Ralfui dingtelėjo mintis: žmonės visame rytų Meine žiūrėjo Žinias 
ir manė, kad vyras su raudonomis petnešomis visiškas pamišėlis, o jo 
kolega - visai protingas vyrukas. Tiesiog juokinga. 

Edas reikšmingai patylėjo tarytum po choro sudainuoto "Aleliu- 
ja" ir tęsė toliau. | 

- Jau beveik aštuonerius metus šiame centre žudomi kūdikiai. 
Daugelis žmonių - ypač radikalios feministės, tokios kaip gydytoja 
Roberta Harper, "Pagalbos moterims" vyriausioji administratorė, - 
mėgsta dangstytis fraze "ankstyvasis nutraukimas", tačiau juk tai 
abortas, moterų įžeidimo seksistų visuomenėje aktas. 

- Bet ar lėlių, pripildytų netikro kraujo, mėtymas į privačios kli- 
nikos langus - pats tinkamiausias būdas išreikšti savo nuomonę, pone 
Dypno? 

Tik akimirką juokavimą Edo akyse pakeitė daug aštresnis ir šal- 
tesnis žvilgsnis. Tą akimirką Ralfas vėl išvydo Edą Dypno, besiruo- 
šiantį pulti furgono vairuotoją, visu šimtu svarų sunkesnį už jį patį. 
Ralfas užmiršo, kad tai buvo tik vaizdo įrašas, nufilmuotas prieš va- 
landą, todėl išsigando dėl lieknos blondinės, tokios panašios į duodan- 
čio interviu vyriškio žmoną. Atsargiai, panele, - mąstė Ralfas. - Būk 
atsargi ir bijok. Tu stovi šalia labai pavojingo žmogaus. 

Žvilgsnis dingo, ir vyrukas tvido švarku vėl tapo sąžiningu jau- 
nuoliu, pasakojančiu savo įkalinimo istoriją. Ir vėl Daltonas, nervin- 
gai tampydamas petnešas it kokias storas raudonas plaukų gumeles, 
tapo panašus į beprotį. 

- Mes darome tą patį, ką ir vadinamieji gerieji vokiečiai ketvirtąjį 
dešimtmetį, tik jiems nepavyko, - atsakė Dypno. Jis kalbėjo kantriu 
pasakojančiu tonu lyg žmogus, kuris jau ne pirmą kartą turi pakartoti 
tą patį... jau ir taip seniai viską Žinantiems žmonėms. - Jie tylėjo, o še- 
ši milijonai žydų mirė. Šioje šalyje toks pat masinis naikinimas... 

- Daugiau kaip tūkstantis kūdikių per dieną, - įsiterpė Daltonas. 
Buvęs nervingumas dingo. Dabar jis kalbėjo įbaugintu ir labai pavar- 
gusiu balsu. - Daugelis jų ištraukiami iš moters įsčių gabalais, protes- 
tuojantys savo mažytėmis rankelėmis netgi po mirties. 

- Gerasis Dieve, - išlemeno Bilis. - Tokios kvailystės dar gyveni- 
me ne... 

- Ša, Bili! - sudraudė Luiza. 

- ... Šio protesto tikslas? - Rivers klausė Daltono. 

- Kaip jau tikriausiai žinote, - kalbėjo Daltonas, - Miesto taryba 
sutiko peržiūrėti teritorijos dalijimo taisykles, kurios leidžia "Pagalbai 
moterims" užsiimti savo veikla. Dėl šito reikalo jie balsuos lapkričio 
mėnesį. Teisės į abortą rėmėjai bijo, kad Taryba gali sustabdyti tą 
mirties mašiną, todėl ir kreipėsi į Siuzaną Dei, įžymiausią teisės į 
abortą gynėją šalyje, kad ši pabandytų sulaikyti mašiną nuo sunaiki- 
nimo. Mes telkiame jėgas... 

Mikrofonas vėl atsidūrė ties Edu. 

- Ar dar bus protesto akcijų, pone Dypno? - paklausė Rivers, ir 
Ralfui šovė į galvą mintis, kad reporterė susidomėjo Edu ne tik pro- 
fesiniais tikslais. 

O kodėl gi ne? Edas atrodė šaunus vyrukas, o panelė Rivers ne- 
galėjo nutuokti, kad jis tiki, jog Kruvinasis karalius su savo centurio- 
nais jau Deryje ir bando sujungti savo pajėgas su kūdikių žudikais iš 
"Pagalbos moterims" centro. 

- Protesto akcijos tęsis, kol bus ištaisyti įstatyminiai nukrypimai, 
kurie atvėrė kelią žmogžudystėms, - atsakė Edas. - Ir mes tikimės, 
kad kito amžiaus istorijoje bus įrašyta, jog ne visi amerikiečiai elgėsi 
kaip naciai šio tamsaus mūsų istorijos laikotarpio metu. 

- Smurtinės akcijos? 

- Mes kaip tik priešinamės smurtui. 

Jiedu įsistebeilijo viens į kitą, ir Ralfas pagalvojo, ar tik Anai Ri- 
vers, kaip sakydavo Karolina, neįkaito klubai. Denas Daltonas visų 
užmirštas stovėjo pačiame kadro krašte. 

- Ir kai Siuzana Dei atvyks kitą mėnesį į Derį, ar galėsite garan- 
tuoti jos saugumą? 

Edas nusišypsojo. Prieš Ralfo akis vėl iškilo vaizdas iš tos karš- 
tos rugpjūčio dienos, kai Edas klūpėdamas, apglėbęs Ralfo pečius, 
kvėpavo jam į veidą: "Jie sudegina embrionus Niūporte". Ralfas nu- 
sipurtė. 

- Šalyje, kur tūkstančiai vaikų išsiurbiami iš motinų įsčių medici- 
ninės dulkių siurblio kopijos pagalba, nemanau, kad kas nors gali ką 
nors garantuoti, * atsakė Edas. 

Sekundę Ana Rivers neužtikrintai dėbtelėjo į Edą, lyg norėdama 
nuspręsti, ar dar paklausti vieną klausimą (galbūt jo telefono nume- 
rio?!), tada vėl atsisuko į kamerą. 

- Ana Rivers, Derio policijos nuovada. 

Vėl pasirodė Lizetė Benson, ir iš jos nustebusios veido išraiškos 
Ralfas suprato, jog tikriausiai ne tik jis vienas pajuto reporterės po- 
traukį duodančiajam interviu. 

- Mes ir toliau pranešinėsime iš įvykio vietos, - tarė Lizetė. - Ne- 
pamirškite šeštos valandos žinių. Augustoje gubernatorė Greta Pauers 
atsakė į jai mestus kaltinimus, neva ji... 

Luiza pakilo ir išjungė televizorių. Minutėlę ji pastovėjo prie tam- 
sėjančio ekrano, atsiduso ir vėl atsisėdo. 

- Turiu mėlynių kompoto, - ištarė ji, - bet po tokio reportažo ka- 
Žin ar norėsit. 

Abu vyrai papurtė galvas. Bilis pažvelgė į Ralfą. 

- Baisu. 

Ralfas linktelėjo. Jis vis dar galvojo, kaip Edas vaikščiojo pirmyn 
ir atgal po pievos lietintuvo čiurkšle, spausdamas kumštį į delną. 

- Kaip jie paleido jį už užstatą ir po to leido duoti interviu Žinių 
laidai, tarytum jis būtų normalus žmogus? - nusistebėjo Luiza. - Po to, 
kai jis taip sumušė vargšelę Eleną? Dieve mano, atrodė, kad ta Rivers 
tuoj tuoj pakvies Edą pas save vakarienės! 

- Arba žiaumoti krekerius kartu su ja lovoje, - sausai pridūrė Ral- 
fas. 

- Žmonos sumušimas ir šiandienos įvykiai neturi nieko bendra, - 
įsiterpė Bilis, - ir galit neabejoti, kad jo advokatas būtent tuo pagrįs 
savo gynybos liniją. 

- O ir žmonos sumušimas tebuvo smulkus viliasi - Ralfas 
priminė Luizai. 

- Kaip tai gali būti? - paklausė Luiza. - Atsiprašau, bet šito tai jau 
nesugebu suprasti. 

- Jei sumuši savo Žmoną - tai tik paprastas nusižengimas, - ironiš- 
kai pakėlęs antakius, paaiškino Makgovernas. - Tokie Amerikos įsta- 
tymai, Lu. 

Luiza sugniaužė rankas, po to, nukėlusi poną Čeisį nuo televizo- 
riaus, pažvelgė į jį, pastatė atgal į vietą ir sugniaužė rankas. 

- Įstatymai yra įstatymai, - prabilo ji, - bet aš turbūt būsiu pirmo- 
ji, pripažinusi, kad beveik jų nesuprantu. Tačiau kažkas privalo jiems 
pasakyti, kad jis - beprotis. Žmonos kūlikas ir beprotis. 

- Tu net negsivaizduoji, kokio laipsnio beprotis, - nebeišlaikė Ral- 
fas ir pirmąkart išklojo apie tai, kas atsitiko praėjusią vasarą prie oro 
uosto. Pasakojimas užtruko net dešimt minučių. Kai baigė, Bilis ir 
Luiza nepratarė nė žodžio - tik išpūstomis akimis žvelgė į Ralfą. 

- Na, ką? - sutrikęs paklausė Ralfas. - Netikite manim? Manote, 
kad viską išsigalvojau? 

- Žinoma, aš tikiu tavim, - atsakė Luiza. - Aš tik... na... nustėrau. 
Ir išsigandau. 

- Ralfai, galbūt reikėtų papasakoti ir Džonui Leidekeriui, - prabi- 
lo Bilis. - Nemanau, kad jis turės iš to kokios nors naudos, bet atsi- 
žvelgiant į naujuosius Edo draugelius Leidekeris privalo Žinoti apie jo 
darbus. 

Ralfas kruopščiai viską pergalvojo ir linktelėjęs atsistojo. 

- Turbūt jau eisiu. Ar eisi kartu, Luiza? 

Luiza sekundę pasvarstė ir papurtė galvą. 

- Pavargau. Ir truputėlį - kaip dabar jaunimas sako - "apšalau". 
Tikriausiai pabandysiu nusnūsti. 

- Būtinai, - patarė Ralfas. - Tikrai atrodai išvargusi. Ir ačiū už 
pietus. 

Ralfas impulsyviai prie jos pasilenkė ir pakštelėjo į lūpų kampu- 
tį. Luiza su dėkingumu pažvelgė į jį. 

Dar po šešių valandų Ralfas išjungė savo televizorių, kai Lizetė 
Benson baigė vakaro naujienas ir perdavė žodį sporto komentatoriui. 
Demonstracija prie "Pagalbos moterims" centro buvo nustumta į an- 
trą vietą - vakaro naujienose pirmavo neargumentuotas teiginys, kad 
gubernatorė Greta Pauers vartojo kokainą, būdama paskutinio kurso 
studentė - be to, nepranešė nieko naujo, tik Deną Daltoną pavadino 
"Gyvenimo draugų" lyderiu. Nominalus lyderis, - pagalvojo Ralfas. 
Ar tik ne Edas buvo už viską atsakingas? Jei ne, tai, Ralfo nuomone, 
apie Kalėdas tikrai bus. Daug įdomiau sužinoti, ką Edo darbdaviai 
galvojo apie Edo nuotykius Deryje. Ralfas spėjo, kad šiandieniniai iš- 
puoliai jiems daug labiau nepatiks nei smurtas šeimoje. Jis skaitė, kad 
netrukus Hokingo laboratorija taps penktuoju tyrimų centru šiaurės 
rytuose, tiriančiu embriono audinį. Jie tikriausiai neimtų ploti, sužino- 
ję, kad vienas 1š jų chemikų buvo suimtas už lėlių, pripildytų netikrų 
krauju, mėtymą į abortus atliekančios klinikos sienas. 

O jei tik jie žinotų, koks jis iš tiesų beprotis... 

O kas jiems pasakys, Ralfai? Gal tu? 

Ne. Tik ne dabar. Tai nebūtų tas pat, kaip nueiti kartu su Makgo- 
vernu į policijos nuovadą ir papasakoti Džonui Leidekeriui apie pra- 
citos vasaros avariją - tai jau persekiojimas. Panašu į "UŽMUŠKITE 
ŠITĄ KALĘ" keverzonę šalia moters, su kurios nuomone nesutinki, 
nuotraukos. 

Nesąmonė, ir pats tai žinai. 

- Nieko aš nežinau, - sumurmėjo Ralfas, atsikeldamas ir prieida- 
mas prie lango. - Esu per daug pavargęs, kad ką nors žinočiau. 

Tačiau stebėdamas, kaip du vyriškiai išeina iš "Raudonojo obuo- 
lio", kiekvienas su šešiais krepšiais, jis staiga pajuto, jog kažką žino, 
ir nuo to per nugarą nuvilnijo šiurpulys. 

Šįryt, kai Ralfas išėjo iš "Rait Eido" ir pasijuto apsuptas aurų ir 
jausmo, kad įžengė į kitą suvokimo lygį, jis vis kartojo sau, kad ža- 
vėtųsi vaizdu, bet juo nepatikėtų, antraip atsidurs toje pačioje valtyje 
su Edu Dypno. Jau tada ši mintis vos neatvėrė durų į ankstesnius pri- 
siminimus, tačiau besikeičiančios auros parkavimo aikštelėje spėjo 
atitraukti Ralfą, kol jis dar nepasinėrė į juos. Dabar viskas tapo aišku: 
Edas taip pat minėjo auras. 

Ne - jis tikriausiai turėjo jas omeny, bet pavartojo žodį "spalvos". 
Beveik esu tuo įsitikinęs. Jis ištarė tai, paminėjęs, jog mato kūdikių 
lavonėlius aplink, netgi ant stogų. Jis pasakė... 

Ralfas sekė, kaip du vyrukai sušoka į aplamdytą seną furgoną, ir 
mąstė, kad niekada neįstengs prisiminti Edo pasakytų žodžių: jis bu- 
vo per daug pavargęs. Staiga, kai furgonas už savęs paliko išmetamų- 
jų dujų debesį, kuris Ralfui priminė ryškiai kaštoninę medžiagą, pa- 
liktą kepyklos furgono šį vidurdienį, atsidarė dar vienos durys, ir at- 
mintis pagaliau sugrįžo. 

- Jis pasakė, kad kartais pasaulis atrodo toks spalvotas, - Ralfas 
ištarė tuščiam butui, - tačiau visos spalvos vėl baigia nublankti. Ma- 
nau, kad tai ir viskas. 

Panašu, bet ar tikrai viskas? Ralfas neabejojo, kad buvo dar kaž- 
kas, bet niekaip negalėjo prisiminti. Bet ar tai svarbu? Nervai atsakė 
4 klausimą teigiamai, nes dabar apšalo visa Ralfo nugara. 

Suskambo telefonas. Ralfas atsisuko ir išvydo jį, apsuptą grės- 
mingos tamsiai raudonos spalvos - bėgančio iš nosies kraujo ir 

(gaidžių, besipešančių gaidžių) 

gaidžio plunksnų spalvos. 

Ne, - sustenėjo viena Ralfo proto pusė. - O, ne, Ralfai, nepradėk 
vėl... 

Su kiekvienu skambučiu šviesos gaubtas tapdavo ryškesnis. Per 
tuos intervalus jis patamsėdavo. Ralfui pasirodė, kad Žiūri į vaiduok- 
lišką širdį su telefonu viduje. 

Ralfas stipriai užmerkė akis, o atsimerkus raudonos auros jau ne- 
bebuvo. 

Ne, dabar jos neišvysi. Nesu tikras, bet turbūt tu nuvijai ją šalin. 
Kaip aiškiame sapne. 

Eidamas prie telefono, Ralfas įtikinėjo save, kad ši mintis tokia 
pat absurdiška kaip ir aurų stebėjimas. Tačiau jis puikiai žinojo, kad 
taip nėra. Nes kaipgi tada, tik pažvelgęs į tą ryškiai raudoną šviesą, 
Ralfas suprato, kad skambina Edas Dypno? 

Nesąmonė, Ralfai. Tu manai, kad tai Edas, nes nesiliauji apie jį 
galvoti... ir todėl, kad esi toks pavargęs, kad protas pradėjo krėsti 
juokus. Pakelk ragelį ir įsitikinsi. Tai ne išdavikė širdis ir netgi ne iš- 
davikas telefonas. Ko gero, skambina koks laikraščių prenumeratos 
agentas arba kraujo banko darbuotoja, norėdama pasiteirauti, kodėl 
nesirodai pastaruoju metu. 

Tačiau Ralfas žinojo ką kitą. 

Jis pakėlė ragelį. 

- Alio? 

Niekas neatsakė. Tačiau kažkas delsė. Ralfas girdėjo jo kvėpa- 
vimą. 

- Alio? - pakartojo Ralfas. 

Skambintojas iškart neatsakė, todėl Ralfas jau ruošėsi burbtelėti 
"Aš dedu ragelį", bet Edas Dypno vis dėlto prabilo: 

- Skambinu tau dėl tavo liežuvio, Ralfai. Jis gali pridaryti tau 
daug bėdos. 

Dabar šaltis stingdė ne tik tarp menčių: jis apėmė visą nugarą nuo 
kaklo iki pat užpakalio. 

- Sveikas, Edai. Mačiau tave per Žinias. 

Tai buvo pirmieji į galvą šovę žodžiai. Atrodė, kad ranka konvul- 
siškai suspaudė telefono ragelį. 

- Nesiblaškyk, senuk, o paklausyk manęs. Pas mane buvo užėjęs 
detektyvas, kuris areštavo mane praeitą mėnesį - Leidekeris. Tiesą pa- 
sakius, jis ką tik išėjo. 

Ralfo širdis nusmuko, bet kulnų nepasiekė. Juk nėr ko stebėtis, 
kad Leidekeris apsilankė pas Edą? Jis labai susidomėjo Ralfo pasako- 
jimu apie susidūrimą prie oro uosto 1992-ųjų vasarą. 

- Tikrai? - ramiai paklausė Ralfas. 

- Detektyvas Leidekeris galvoja, kad man atrodo, jog žmonės - o 
galbūt ir kažkokios antgamtinės būtybės - veža embrionus iš miesto 
platforminiuose sunkvežimiuose ir furgonuose. Neblogai, ką? 

Ralfas stovėjo prie sofos, nervingai tampydamas telefono laidą ir 
suvokdamas, kad vėl mato blyškią raudoną šviesą, lašančią iš laido it 
prakaitas. Šviesa pulsavo į Edo kalbos ritmą. 

- Aš nesupykau, kad iškvietei policiją, kai pamokiau tą kalę - to 
ji tikrai nusipelnė, - tęsė Edas. - Pamaniau, kad tai... na, tėviškas su- 
sirūpinimas. O galbūt tikėjaisi, kad jei ji bus pakankamai dėkinga, su- 
tiks su tavim pasidulkinti. Juk tau dar anksti į Juros periodo parką. 
Bent jau manei, kad ji leis tau pasmaigstyti ją pirštu. 

Ralfas 1r toliau tylėjo. 

- Ar tiesą kalbu, senioke? 

Nė žodžio. 

- Manai, kad išgąsdinsi mane savo tylėjimu? Pamiršk tai. 

Tačiau visgi Edas buvo išsigandęs ir išmuštas iš vėžių. Atrodė, 
kad šiam skambučiui jis turėjo paruošęs atitinkamą scenarijų, tik Ral- 
fas atsisakė atlikti savo partiją. 

- Tu negali... geriau jau ne... 

- Mano skambutis į policiją po to, kai sumušei Eleną tavęs nenu- 
liūdino, tačiau, akivaizdu, kad pokalbis su Leidekeriu supykdė tave. 
Kodėl, Edai? Gal pagaliau pradėjai suvokti savo elgesį? Ir mąstymo 
būdą? 

Dabar nutilo Edas. Galų gale jis kimiai sušnibždėjo. 

- Jei nepriimsi to už gryną pinigą, Ralfai, tai bus didžiausia tavo 
klaida... 

- Nesijaudink, aš priimu tai už gryną pinigą, - pertraukė jį Ralfas. 
- Mačiau, ką šiandien padarei, mačiau, kaip pasielgei praeitą mėnesį 
su savo Žmona... ir mačiau, ką išdarinėjai prieš metus prie oro uosto. 
O dabar visa tai Žino ir policija. Aš išklausiau tavęs, Edai, dabar tavo 
eilė manęs išklausyti. Tu sergi. Tavo psichika sutriko, todėl kartais ta- 
ve aplanko haliucinacijos... 

- Neprivalau klausytis šito šlamšto! - beveik suklykė Edas. 

- Neprivalai. Gali padėti ragelį. Juk tai tu paskambinai. Bet kol 
dar klausaisi, aš kalbėsiu toliau. Kadangi aš tave mėgau, Edai, ir no- 
riu, kad tas jausmas sugrįžtų. Tu - protingas vyrukas, nesvarbu, ar 
matai tas haliucinacijas, ar ne, todėl mane suprasi. 

- Ar vis dar matai spalvas? - paklausė Edas. Jo balsas nurimo. 

Tą pačią akimirką raudonas spindesys, gaubęs telefono laidą, 
dingo. 

- Kokias spalvas? - pagaliau perklausė Ralfas. 

Edas nekreipė dėmesio į Ralfo klausimą. 

- Sakei, kad mane mėgai. Na, tu man irgi patikai. Tu man visada 
patikai. Todėl duosiu tau vertingą patarimą. Tu plauki į gilius vande- 
nis, 0 šalia į priešingą pusę plaukia daugybė dalykų, apie kuriuos net 
nesuvoki. Manai, kad esu beprotis, tačiau pasakysiu tau, kad tu net ne- 
nutuoki, kas yra beprotybė. Nė trupučio nenutuoki. Tačiau greit su- 
prasi, jei ir toliau kišies į tavęs neliečiančius reikalus. Gali patikėti 
mano žodžiu. 

- Kokie dalykai? - paklausė Ralfas. Jis bandė išlaikyti ramų bal- 
są, bet jo pirštai net tvinkčiojo, vis dar spausdami telefono ragelį. 

- Jėgos, - atsakė Edas. - Deryje sklando jėgos, kurių nenorėtum 
pažinti. Yra... sakykim, kad čia yra esybės. Kol kas jos tavęs nepaste- 
bėjo, bet jei ir toliau man trukdysi, būtinai atsidursi jų akiratyje. Ir pa- 
tikėk manim, tu tikrai nebūtum tuo patenkintas. 

Jėgos. Esybės. 

- Klausei, kaip apie visa tai sužinojau. Kas mane apšvietė. Ar pri- 
simeni, Ralfai? 

- Taip. 

Žinoma, jis nepamiršo. Tai buvo paskutinieji Edo žodžiai, prieš 
pasirodant veidmainiškai šypsenėlei. Tada Edas nuėjo pasisveikinti su 
policininkais. "Matau spalvas nuo tada, kai jis atėjo ir liepė man...pa- 
kalbėsim apie tai vėliau". 

- Daktaras man pasakė. Mažas plikas daktariūkštis. Manau, kad 
būtent jam turėsi atsakyti, jei vėl įsikiši į mano reikalus. O tada - ap- 
saugok tave, Viešpatie. 

- Vadinasi, mažas plikas daktariūkštis, - pakartojo Ralfas. - Iš 
pradžių buvo Kruvinasis karalius ir centurionai, dabar - mažas plikas 
daktariūkštis. O toliau bus... 

- Pasilaikyk savo sarkazmą sau, Ralfai. Paprasčiausiai laikykis 
atokiau nuo manęs ir mano reikalų, ar girdi? Laikykis atokiau. 

Ragelyje pasigirdo pypsėjimas. Ralfas dar ilgai spoksojo į telefo- 
ną, po to iš lėto padėjo ragelį. 

Paprasčiausiai laikykis atokiau nuo manęs ir mano reikalų. 

Ir kodėl gi ne? Ralfas ir be Edo turėjo daug rūpesčių. Jis nutepe- 
no į virtuvę, įkišo pikšos filė į orkaitę ir pabandė išmesti iš galvos 
protestus prieš abortus, auras, Edą Dypno ir Kruvinąjį karalių. 

Tai padaryti pasirodė daug lengviau, nei jis tikėjosi. 

Vasara kaip ir visada Meine dingo nepastebimai. Ralfas ir toliau 
prabudinėjo labai anksti, o kai lapai ėmė gelsti palei Hariso aveniu, jo 
akys atsimerkdavo jau 2:15 ryto. Labai nemalonu, bet Ralfas dėjo vil- 
tis į pasimatymą su Džeimsu Rojumi Chongu. Be to, keistasis spal- 
vingasis šou, kurį Ralfas išvydo po.susitikimo su Džo Vaizeriu, dau- 
giau nebepasikartojo. Kartais spalvos sumirkčiodavo aplink daiktų 
kraštus, tačiau Ralfas išmoko stipriai užmerkti akis ir suskaičiuoti iki 
penkių: atsimerkus visas spindesys jau būdavo dingęs. 

Na... paprasčiausiai dingęs. 

Siuzanos Dei pasisakymas turėjo įvykti penktadienį, spalio aštun- 
tąją, tad, besibaigiant rugsėjui, protesto akcijos ir vieši debatai apie 
abortus paaštrėjo ir ėmė suktis apie Siuzanos Dei personą. Ralfas jau 
daugybę kartų matė Edą per TV žinias, kartais kartu su Denu Dalto- 
nu, bet vis dažniau vienut vienutėlį, prabylantį iš ekrano greitu, įtiki- 
namu balsu, taip pat ir ta humoro ugnele, kuri dabar atsispindėjo ne 
tik jo akyse, bet ir balso išraiškoje. 

Žmonėms jis patiko, todėl "Gyvenimo draugai" susilaukė daug 
pasekėjų, apie kuriuos "Kasdienė duona" - jų politinė įkvėpėja - tik 
galėjo pasvajoti. Lėlių niekas nebesvaidė ir neįvyko jokių smurto ak- 
cijų, tačiau vis dažniau buvo rengiami piketai, skanduojami vardai, 
grūmojama kumščiais ir rašomi pikti laiškai redaktoriui. Kunigai ža- 
dėjo prakeikimą; mokytojai siūlė tvardytis ir žvelgti į viską protingai; 
pustuzinis jaunų moterų, pasivadinusių "Jėzaus lesbietėmis", buvo su- 
imta už demonstraciją priešais Derio pirmąją baptistų bažnyčią. Jos 
laikė iškėlusios plakatus su užrašu: "IŠIMKIT ŠITĄ ŠLAMŠTĄ 
MAN IŠ KŪNO". Derio "News" buvo cituojami vieno policininko 
žodžiai, jog jis tikisi, kad Siuzana susirgs gripu ar dar kuo nors ir bus 
priversta atšaukti savo pasisakymą. 

Edas daugiau Ralfui nebeskambino, tačiau rugsėjo dvidešimt pir- 
mąją jis gavo atviruką nuo Elenos su vienuolika žodžių, iškeverzotų 
kitoje jo pusėje: 

Valio, darbas! Derio viešojoje bibliotekoje! Pradedu kitą mėnesį! 
Greit pasimatysim, Elena. 

Pirmą kartą nuo tos dienos, kai Elena jam paskambino iš ligoni- 
nės, Ralfas pasijuto nudžiugęs, todėl nulipo žemyn, norėdamas paro- 
dyti atviruką Makgovernui, bet rado jo duris užrakintas. 

Tada pas Luizą... tačiau ir ji galėjo būti išėjusi sužaisti kortomis 
arba išvažiavusi į centrą nusipirkti vilnos naujai skarai. 

Truputį nusiminęs, kad visada negali rasti žmonių, su kuriais no- 
rėtum pasidalyti geromis naujienomis, kai tau tiesiog būtina išsipasa- 
koti, Ralfas patraukė į Strofordo parką. Būtent ten jis išvydo Bilį 
Makgoverną, sėdintį ant suoliuko prie beisbolo aikštelės ir verkiantį. 


Galbūt per stipriai pasakyta apie verkimą - Makgovernas tik tru- 
putį ašarojo. Jis sėdėjo sugniaužęs nosinę rankoje ir stebėjo, kaip mo- 
tina ir jos sūnelis žaidžia kamuoliu beisbolo lauke, kur tik prieš dvi 
dienas pasibaigė didžiausias sezono turnyras. 

Kartkartėmis Bilis pakeldavo kumštyje suspaustą nosinę ir nusi- 
šluostydavo akis. Ralfas, kuris niekada nematė verkiančio Makgover- 
no, - net per Karolinos laidotuves, - slampinėjo palei žaidimo aikšte- 
lę, bandydamas nuspręsti: prieiti prie Bilio ar paprasčiausiai pasišalin- 
ti. Pagaliau jis sukaupė visą savo drąsą ir patraukė prie suolelio. 

- Sveiks, Bili, - pasisveikino Ralfas. 

Makgovernas pažvelgė į jį paraudusiomis, ašarotomis ir sutriku- 
siomis akimis. Jis dar kartą jas nusišluostė ir pabandė nusišypsoti. 

- Sveikas, Ralfai. Atleisk, kad užtikai mane paleidusį dūdas. 

- Nieko tokio, - prisėsdamas šalia, atsakė Ralfas. - Aš savo jau 1š- 
verkiau. Kas atsitiko? 

Makgovernas patraukė pečiais ir vėl nusišluostė akis. 

- Menkniekis. Paprasčiausiai išgyvenu paradoksą. 

- Kokį paradoksą? 

- Šis tas gero atsitiko vienam iš seniausių mano draugų. Jis pasiū- 
lė man pirmąjį darbą mokykloje. O dabar jis miršta. 

Ralfas pakėlė antakius, bet nepratarė nė žodžio. 

- Jis susirgo plaučių uždegimu. Jo dukterėčia šiandien ar rytoj iš- 
veš jį į ligoninę, kur jam pajungs dirbtinį kvėpavimą, tačiau tai jau ne- 
padės. Aš su džiaugsmu sutiksiu jo mirtį ir, ko gero, dėl to labiausiai 
sielojuosi, - Makgovernas nutilo. - Turbūt nesupratai, ką norėjau pa- 
sakyti? 

- Ne. Tačiau nekreipk dėmesio. 

Makgovernas pažvelgė Ralfui į akis ir suprunkštė. Garsas susi- 
maišė su ašaromis, bet Ralfas priėmė jį už tikrą juoką ir surizikavo 
taip pat nusišypsoti. 

- Ar pasakiau ką nors juokinga? 

- Ne, - atsakė Bilis ir nesmarkiai patapšnojo jam per petį. - Pa- 
žvelgiau į tavo nuoširdų ir sąžiningą veidą - tu tikra atversta knyga, 
Ralfai - ir pagalvojau, kaip tu man patinki. Kartais net trokštu būti ta- 
vimi. 

- Tik ne trečią valandą ryto, - ramiai pridūrė Ralfas. 

Makgovernas atsiduso ir linktelėjo galvą. 

- Nemiga. 

- Aha. Nemiga. 

- Atleisk, kad nusijuokiau, bet... 

- Nereikia atsiprašnėti, Bili. 

- ... bet prašau patikėk manimi, jog tai buvo susižavėjimo juokas. 

- Kas tas tavo draugas, 17 kodėl džiaugiesi, kad jis miršta? - pa- 
klausė Ralfas. Jis jau beveik Žinojo, kas tai per Makgoverno paradok- 
sas: ne toks jau jis kvailys, kaip kad Biliui kartais atrodydavo. 

- Tai Bobas Polherstas, o džiaugiuosi dėl jo plaučių uždegimo to- 
dėl, kad jis jau nuo 1988-ųjų vasaros serga Alzheimerio liga. 

Ralfas būtent tai ir turėjo galvoje... nors, tiesą pasakius, spėjo pa- 
galvoti ir apie AIDS. Įdomu, ar Makgoverną tai labai šokiruotų? Nuo 
šios minties Ralfas pralinksmėjo. Tada vėl pažvelgė į savo draugą ir 
susigėdo dėl šio linksmumo. Jis žinojo, kad kai Makgovernas paniur- 
davo, bandydavo pasislėpti po ironijos kauke, tačiau, akivaizdu, kad 
nuo to jo liūdesys dėl mirštančio draugo netapo apsimestinis. 

- Nuo 1946 metų, kai jam tebuvo vos dvidešimt penkeri, iki 1981 
ar 1982 metų Bobas buvo Derio vidurinės mokyklos istorijos kated- 
ros vedėjas. Jis buvo puikus mokytojas, vienas iš tų šviesulių, kurie 
palaidoja savo talentą. Tokie dažniausiai taip ir lieka katedrų vedėjais 
1r dar užsiima pustuziniu kitų reikalų, nes paprasčiausiai nemoka pa- 
sakyti "ne". Bobas buvo vienas 1š jų. 

Motina su savo sūneliu praėjo pro juos ir nužingsniavo tiesiai prie 
mažos kavinukės, kuri jau ruošėsi užsidaryti žiemai. Vaiko veidas tie- 
siog spindėjo: šį grožį sukūrė rožinė aura, kurią Ralfas išvydo virš 
berniuko galvos, banguojančią per mažą gyvą jo veidelį. 

- Ar eisim namo, mamyte? - klausė jis. - Noriu pažaisti su savo 
žaisliukais. 

- Pirmiausia pavalgysim, gerai? Mamytė jau išalko. 

- Gerai. 

Ant berniuko nosies matėsi kablio formos randas, ir šioje vietoje 
rožinė aura spindėjo ryškiai raudona spalva. 

Iškrito iš lopšio, būdamas aštuonių mėnesių, - mąstė Ralfas. - No- 
vėjo pasiekti drugelius, kuriuos mama pakabino virš jo. Ji mirtinai iš- 
sigando, kai įlėkusi pamatė kraują: ji jau pamanė, kad jos vargšas 
vaikelis miršta. Jo vardas Patrikas. O ji vadina jį Patu. Toks buvo jo 
senelio vardas, ir... 

Ralfas sekundę užmerkė akis. Viskas, kas buvo skrandyje, sukilo 
iki Adomo obuolio, ir jis jau pasiruošė vemti. 

- Ralfai? - pasiteiravo Makgovernas. - Ar gerai jautiesi? 

Ralfas atmerkė akis. Jokios rožinės auros, tik motina ir sūnus, 
žingsniuojantys į kavinukę išgerti sulčių. Beje, visiška nesąmonė, kad 
ji nori grįžti su Patu namo, nes jo tėvas, iškentęs šešis mėnesius, ne- 
ištvėrė ir vėl pradėjo gerti. O kai jis geria, jis tampa priekabus... 

Liaukis, dėl Dievo meilės. 

- Gerai, - Ralfas atsakė Biliui. - Tik kažkas įkrito į akį. Na, tęsk 
pasakojimą apie savo draugą: 

- Nėr ką čia daug pasakoti. Jis buvo tikras genijus, bet metams bė- 
gant įsitikinau, kad šiuo žodžiu per-daug švaistomasi. Manau, kad šio- 
je šalyje pi/na genijų, kurie yra tokie protingi, kad bet kuris iš mūsų 
šalia jų atrodytų tikras idiotas. Ir dauguma jų dirba mokytojais ma- 

žuose tamsiuose miesteliuose, kadangi tai jiems patinka. Bobiui Pol- 
herstui tai irgi, be abejo, patiko. 

Jis permatė žmones kiaurai, ir tai mane gąsdino... bent jau iš pra- 
džių. Po kiek laiko apsiraminau, supratęs, jog Bobas - geras žmogus, 
tik pirmas jo sudarytas įspūdis padaro jį siaubūnu. Kartais stebėda- 
vausi, ar jis į mane žvelgia paprastomis akimis, ar kokia rentgeno 
mašina. 

Lauko kavinukėje moteris ištiesė ranką su sodos gėrimu. Vaikas 
sugriebė popierinę stiklinę abiem rankom, nusišypsojo ir ėmė godžiai 
gerti. Aplink jį vėl blykstelėjo rožinė šviesa, ir Ralfas suprato, jog nė- 
klydo: berniuko vardas tikrai Patrikas, o jo mama nenori grįžti su juo 
į namus. Ralfas negalėjo suvokti, kaip jis tai sužinojo. 

- Tais laikais, - tęsė Makgovernas, - jei buvai iš centrinio Meino 
ir ne šimtaprocentinis heteroseksualas, turėjai velniškai pasistengti, 
kad tave tokiu palaikytų. Buvo tik vienintelė išeitis - važinėti į Grin- 
vič Vilidžą su berete ant galvos ir leisti šeštadienio vakarus džiazo 
klubuose, kur vietoj aplodismentų spraksėdavo pirštais. Tada mintis 
"išeiti iš pogrindžio" atrodė visiškai kvaila. Daugeliui iš mūsų tik tas 
pogrindis ir egzistavo. Žinoma, jei tik netroškai, kad išgėrę vaikinai 
iš brolijos sumaltų tave gatvėje į miltus. Taigi visas pasaulis buvo po- 
grindis. 

Patas baigė gerti ir numetė popierinį puodelį ant žemės. Motina 
liepė jį pakelti ir įmesti į mažą šiukšlių dėžę. Berniukas geranoriškai 
išpildė paliepimą. Tada ji paėmė sūnų už rankos, ir jiedu lėtai patrau- 
kė iš parko. Ralfas stebėjo nueinančiuosius su nerimu, tikėdamasis, 
kad moters baimė ir rūpesčiai nepasitvirtins, ir podraug bijodamas, 
jog gali atsitikti priešingai. 

- Kai kreipiausi dėl darbo Derio vidurinės mokyklos istorijos ka- 
tedroje, - tai buvo 1951 metais, - jau buvau išmokytojavęs dvejus me- 
tus visų pamirštame Liubeke. Be to, aš supratau, kad jei jau čia pa- 
vyks įsidarbinti be jokių papildomų klausimų, tai kitur neturėsiu jo- 
kių problemų. Tačiau Bobas tik žvilgtelėjo į mane - velnias, kiaurai 
pervėrė mane - savo rentgeno akimis ir iškart viską suprato. Beje, jis 
nesikuklino. "Jei jau nuspręsčiau priimti jus į darbą, pone Makgover- 
nai, O jūs priimtumėte mano pasiūlymą, ar galiu būti tikras, kad nie- 
kada nekils jokių problemų dėl jūsų seksualinės pakraipos?" 

- "Seksualinės pakraipos", Ralfai! Viešpatie! Iki tos dienos net ne- 
svajojau apie tokią frazę, o jam tie žodžiai išslydo iš burnos, tarsi bū- 
tų slidesni net už guolius, suteptus "Crisco" alyva. Buvau bepradedąs 
neigti, neva nesuprantu, ką jis turi omeny, bet vis tiek įsižeidžiau; 
aiman, dar kartą pažvelgęs į jį, nusprendžiau neeikvoti jėgų. Galbūt aš 
ir apmoviau keletą žmonių Liubeke, bet supratau, kad su Bobu Pol- 
herstu šis triukas nepavyks. Tada jam nebuvo nė trisdešimties ir jis 
nebuvo išvažiavęs toliau už Kiterį, bet jis žinojo viską apie mane, ir 
tam pakako tik dvidešimties minučių interviu. 

- "Pažadu, sere, nebus jokių problemų", - kuo nuolankiausiai at- 
sakiau. 

Makgovernas vėl nubraukė ašaras savo nosinaite, tačiau šįkart 
Ralfui šis gestas pasirodė pernelyg dramatiškas. 

- Per tuos dvidešimt trejus metus, prieš man išeinant dėstyti į De- 
rio bendruomenės koledžą, Bobas išmokė mane visko apie istorijos 
dėstymą ir šachmatų žaidimą. Jis buvo nuostabus žaidėjas... jis tikrai 
būtų pastatęs tą vėjo pamušalą Fėjų Čapiną į keblią padėtį. Aš tik vie- 
nąkart laimėjau prieš jį, ir tai jau po to, kai jis susirgo Alzheimerio li- 
ga. Nuo tada aš su juo nebežaidžiau. 

Buvo ir daugiau įdomių dalykų. Jis niekada nepamiršdavo juoke- 
lių. Ir niekada nepamiršdavo savo artimų draugų gimtadienių ar jubi- 
liejų - ne, jis nesiųsdavo atvirukų ar dovanų, bet visada pasveikinda- 
vo žodžiu, ir niekas neabejojo jo nuoširdumu. Bobas išspausdino per 
šešiasdešimt straipsnių apie istorijos dėstymą ir Pilietinį karą. 1967- 
1968 metais jis parašė knygą "Vėliau tą vasarą" apie tai, kas atsitiko 
po Getisburgo įvykių. Prieš dešimt metų jis leido man perskaityti ran- 
kraštį, ir aš manau, kad tai geriausia knyga apie Pilietinį karą - na, gal 
dar galėčiau paminėti Maiklo Šaros romaną "Angelai žudikai". Tačiau 
Bobas net nenorėjo girdėti apie knygos išleidimą. Kai paklausiau ko- 
dėl, jis atsakė, kad aš geriausiai turėčiau suprasti priežastį. 

Makgovernas nutilo, žvelgdamas į parką, kurį užliejo spindinti Ža- 
lia šviesa ir tamsūs šmėkščiojantys šešėliai, pasirodantys su kiekvic- 
nu vėjo šuoru. 

- Jis teigė, kad bijo parodyti save. 


149 


- Aha, - atsakė Ralfas. - Suprantu. 

- Galbūt tai labiausiai atskleidžia jo esybę: Bobas mėgdavo spręs- 
ti kryžiažodžius "Sunday New York Times" laikraštyje, iškart užpii- 
dydamas langelius rašaliniu parkeriu. Vienąkart dėl to apkaltinau 4 
perdėtu pasitikėjimu savimi. Jis šyptelėjo ir atsakė, kad yra didelis 
skirtumas tarp pasitikėjimo ir optimizmo, o jis yra optimistas. 

Taigi, turėjai susidaryti vaizdą. Nuoširdus žmogus, puikus moky- 
tojas, nuostabus protas. Jis buvo Pilietinio karo specialistas, o dabar 
jis netgi nenutuokia, kas tai yra. Po velnių, jis nebežino, kuo jis var- 
du ir greitai - kuo greičiau, tuo geriau - mirs, net nežinodamas, kad 
kada nors gyveno. 

Pagyvenęs vyriškis su Meino universiteto firminiais marškinėliais 
ir nutrintais džinsais, vilkdamas kojas, kirto žaidimų aikštelę, po pa- 
žastimi pasikišęs sulamdytą popierinį maišelį. Jis stabtelėjo prie kavi- 
nukės, norėdamas apžiūrėti šiukšlinės turinį ir tikėdamasis rasti bute- 
lį ar du. Kai jis pasilenkė, Ralfas aplink jį išvydo tamsiai žalią gaubtą 
ir šviesesnį žalią baliono siūlelį, kuris plaikstėsi nuo viršugalvio. Stai- 
ga Ralfas pasijuto per daug pavargęs, kad užmerktų akis ir netgi kad 
panorėtų jas užmerkti. 

Jis pasisuko į Makgoverną ir tarė: 

- Nuo praeito mėnesio pradėjau matyti... 

- Aš turbūt labai liūdžiu, - ištarė Bilis, dar kartą dramatiškai nu- 
braukdamas ašaras, - nors nežinau: dėl Bobo ar dėl savęs paties. Argi 
tai ne siaubinga? Bet jeigu tu tik būtum matęs, koks jis buvo protin- 
gas... toks velniškai protingas... 

- Bili? Ar matai tą vyruką prie kavinukės? Kuris rausiasi šiukšlių 
konteineryje? Aš matau... 

- Taip, tokių vyrukų dabar visur pilna gatvėse, - pertraukė Bilis ir 
paniekinamai dėbtelėjo į valkatą (kuris rado dvi tuščias "Budweiser" 
skardines ir įsimetė į savo maišelį). - Aš nekenčiu savo senatvės. Gal- 
būt tai ir yra mano liūdesio priežastis. 

Valkata prisliūkino prie juodviejų ir ūmai papūtus vėjeliui nuo jo 
pasklido tikrai ne prancūziškų kvepalų aromatas. Jo aura - gyvos ža- 
lios spalvos, kuri Ralfui priminė Švento Patriko dienos dekoracijas - 
keistai derėjo prie pataikūniškos išvaizdos ir nesveiko šypsnio. 

- Ei, vyručiai! Kaip laikotės? 

- Būna ir geriau, - atsakė Makgovernas, pakeldamas ironišką an- 
takį, - ir tikiuosi, taip ir bus, kai dingsi iš čia. 

Valkata neužtikrintai dėbtelėjo į Bilį, tarytum nusprendęs, kad su 
šituo neverta prasidėti, ir tada perkėlė žvilgsnį į Ralfą. 

- Gal turite atliekamą monetą, pone? Turiu išvykti į Deksterį. 
Man paskambino dėdė (jis ten gyvena Neibolto gatvėje) ir pasakė, 
kad galiu atgauti darbą malūne, bet jei tik aš... 

- Išnyk, bičiuli, - paragino Makgovernas. 

Valkata piktai dėbtelėjo į jį ir vėl savo rudomis akimis įsistebeili- 
j0 į Ralfą. 

- O tai geras darbas. Aš galėčiau jį atgauti, bet ten reikia nuvykti 
jau šiandien. Yra autobusas... 

Ralfas įkišo ranką į kišenę, rado ketvertuką ir dešimties centų mo- 
netą ir mestelėjo į ištiestą valkatos delną. Šis išsišiepė. Jį supanti au- 
ra išryškėjo ir staiga dingo. Ralfui iškart palengvėjo. 

- O, puikumėlis! Ačiū, pone! 

- Nėr už ką, - atsakė Ralfas. 

Valkata patraukė parduotuvės, kur buvo galima nusipirkti pigaus 
gėralo, link. 

Po velnių, Ralfai, gal galėtum truputį mielaširdingiau ir mąsty- 
ti? - jis paklausė pats savęs. - Dar už pusės mylios toje pat pusėje yra 
autobusų stotis. 

Tiesa, bet Ralfas puikiai žinojo, kad yra didelis skirtumas tarp 
mielaširdingo mąstymo ir iliuzijų. Jei valkata su tamsiai žalia aura ėjo 
į autobusų stotį, tai Ralfas ruošėsi tapti Valstybės Sekretoriumi. 

- Nereikėjo taip daryti, Ralfai, - nesutikdamas su jo veiksmais, 
prabilo Makgovernas. - Tai tik padrąsina juos. 

- Ko gero. 

- Apie ką tu kalbėjai, kai mus taip šiurkščiai pertraukė? 

Dabar prabilti Makgovernui apie auras buvo tikrai niekam tikusi 
mintis. Ralfas net negalėjo įsivaizduoti, kaip jam šovė į galvą taip pa- 
daryti. Aišku, kad kalta nemiga. Ji dažnai ėmė veikti jo trumpuluikę 
atmintį bei pojūčius. | 

- Kad gavau žinutę šį rytą. Maniau, ji tave pralinksmins. 


Jis padavė Elenos atviruką Biliui, kuris kelis kartus perskaitė jį ir 
išsišiepė. Palengvėjimo ir tikro malonumo išraiška jo veide privertė 
Ralfą iškart atleisti Biliui už jo dramatiškus jausmų perėjimus. Buvo 
lengva pamiršti, kad Bilis gali būti tiek nuoširdus, tiek ir pompastiš- 
kas. 

- Argi tai ne puiku? Darbas! 

- Žinoma. Nori atšvęsti tai kartu papietaudamas? Yra nebloga ka- 
vinukė šalia "Rait Eido". Vadinasi "Saulėlydis". Galbūt per ankšta, 
bet... 

- Ačiū, bet pažadėjau Bobo dukterėčiai, kad pasėdėsiu su juo. Ži- 
noma, jis net nenutuokia, kas aš toks, tačiau tai nesvarbu, nes aš Ži- 
nau, kas jis toks. Supranti? 

- Aha, - atsakė Ralfas. - Tai gal kada nors vėliau? 

- Būtinai. 

Makgovernas šypsodamasis dar kartą peržvelgė Žinutę. 

- Nuostabu! Tikros uogelės! 

Ralfas nusijuokė, išgirdęs senąjį posakį. 

- Aš irgi taip manau. 

- Galėjau lažintis iš penkių baksų, kad ji sugrįš pas tą pamišėlį ir 
įduos kūdikį tiesiai į jo prakeiktą glėbį... bet būčiau apsidžiaugęs juos 
pralaimėjęs. Turbūt šneku nesąmones. 

- Truputėlį, - atsakė Ralfas, bet tik todėl, kad žinojo, jog Bilis 
Makgovernas tikėjosi tokio atsakymo. Iš tikrųjų jis pagalvojo, kad Bi- 
lis ką tik taip tiksliai apibrėžė savo charakterį ir visuomenės nuomo- 
nę, jog Ralfas niekada nebūtų sugebėjęs to atlikti geriau. 

- Malonu išgirsti, kad kam nors sekasi geriau nei tikėjomės. 

- O kaipgi. 

- Ar Luiza jau Žino? 

Ralfas papurtė galvą. 

- Jos nėra namie. Parodysiu jai, kai tik sutiksiu. 

- Būtinai. Ar jau miegi geriau, Ralfai? 

- Taip. 

- Gerai. Tu ir atrodai geriau. Atrodai stipresnis. Svarbiausia nepa- 
siduoti, Ralfai. Ar aš klystu? 

- Nemanau, - atsakė Ralfas ir atsiduso. - Tu tikrai neklysti. 

Dar po dviejų dienų Ralfas sėdėjo virtuvėje prie stalo, iš lėto 
kramtydamas nemėgstamus sėlenų dribsnius (jis nusprendė, kad gal- 
būt jie kaip nors jam padės), ir žvelgė į pirmąjį Derio "News" pusla- 
pį. Jis permetė akimis vedamąjį straipsnį, tačiau iš tikrųjų jį sudomi- 
no nuotrauka: atrodė, kad ji išreiškia visus nemalonius jausmus, ku- 
riuos Ralfas išgyveno per pastarąjį mėnesį. 

Ralfui pasirodė, kad antraštė virš nuotraukos - "DEMONSTRA- 
CIJA ĖMĖSI SMURTO" - neatspindėjo pasakojimo apačioje, bet jis 
nė kiek nenustebo: Ralfas jau daugelį metų skaitė "News" ir spėjo pri- 
prasti prie neobjektyvumo, įskaitant ir šią antiabortinę kampaniją. 
Visgi laikraštis stengėsi išlaikyti atstumą nuo "Gyvenimo draugų", ir 
tuo Ralfas visiškai nesistebėjo."Draugai" susirinko automobilių par- 
kavimo aikštelėje šalia "Pagalbos moterims" centro ir Derio ligoninės, 
laukdami dviejų šimtų oponentų, kurie žygiavo per miestą nuo Visuo- 
menės centro. Daugelis demonstrantų nešė Siuzanos Dei nuotraukas 
ir plakatus su užrašu:"PASIRINKIMAS, O NE BAIMĖ". 

Demonstrantai tikėjosi pritraukti rėmėjus tarytum vis didėjantis 
sniego kamuolys. Prie "Pagalbos moterims" turėjo įvykti trumpas mi- 
tingas, agituojantis ateiti pasiklausyti Siuzanos Dei pasisakymo, po 
kurio būtų dalijami gaivinamieji gėrimai. Bet mitingas neįvyko. Kai 
demonstrantai pasiekė parkavimo aikštelę, "Gyvenimo draugai" už- 
blokavo jiems kelią, iškėlę savus plakatus ("ŽMOGŽUDYSTĖ YRA 
ŽMOGŽUDYSTĖ", "NESIKIŠK, SIUZANA DEI!" "SUSTABDY- 
KIME NEKALTŲ ŽUDYNES") lyg skydus. 

Demonstrantus lydėjo policija, tačiau niekas nesitikėjo, kad šūks- 
niai ir pikti žodžiai peraugs į spyrius ir susistumdymą. Viskas prasi- 
dėjo nuo to, kad viena iš "Gyvenimo draugų" pastabėjo savo dukrą ki- 
toje barikadų pusėje. Moteriškė numetė plakatą ir puolė savo dukrą. 
Pastarosios draugužis sugriebė senąją damą ir pabandė nuraminti. Kai 
mamytė išarė jo veidą savo nageliais, šis sviedė ją ant žemės. Taip 
prasidėjo dešimt minučių trukusios peštynės, kurios baigėsi trisdešim- 
ties piliečių suėmimu: maždaug po vienodą skaičių iš abiejų grupuo- 
čių. 

Nuotraukoje pirmame laikraščio puslapyje buvo Hamiltonas Dei- 
venportas ir Denas Daltonas. Fotografas užfiksavo piktą Deivenporto 
žvilgsnį, tokį nebūdingą jo ramiam, savimi patenkintam veidui. Jo 
kumštis kybojo aukštai virš galvos kaip primityvus triumfo ženklas. 
Prieš jį stovėjo "Gyvenimo draugų" grand fromage* su Hemo plaka- 
tu "PASIRINKIMAS, O NE BAIMĖ" kaip tik virš galvos. Daltono 
akys žvelgė tarsi pro miglą, burna buvo praverta. Kontrastingoje ne- 
spalvotoje nuotraukoje kraujas, bėgantis jam iš nosies, atrodė it šoko- 
ladinis padažas. 

Ralfas pasistengė nukreipti žvilgsnį kitur ir baigti valgyti dribs- 
nius. Tada jis prisiminė praeitos vasaros dieną, kai jis pirmąkart pa- 
stebėjo skelbimą iš serijos "Paieška" - dabar tokių buvo prikabinėta 
visame Deryje - kai jis vos nenualpo Strofordo parke. Ralfas prisimi- 
nė jų veidus: Deivenporto pyktį, kai jis įsistebeilijo į "Padėvėtos ro- 
žės, padėvėtų drabužių" parduotuvės vitriną, ir mažą, paniekinančią 
Daltono šypsenėlę, kuri tarytum bylojo, jog nieko nuostabaus, kad to- 
kia beždžionė kaip Hamiltonas Deivenportas nesupranta aukštesnių 
aborto moralės normų. 

Ralfas galvojo apie tas dvi veido išraiškas ir atstumą tarp tų dvie- 
jų vyrų. Po to jo išsigandusios akys vėl grįžo prie nuotraukos. Už 
Daltono stovėjo du vyriškiai su "Draugų" plakatais ir įdėmiai stebėjo 
susirėmimą. Ralfas neatpažino lieso vyriškio su akiniais ir retėjančiais 
žilais plaukais, bet dėl kito nė kiek neabejojo. Tai buvo Edas Dypno. 
Nors nuotraukoje jis nedominavo. Labiausiai Ralfą gąsdino pirmų 
dviejų vyrų veido išraiškos: juk jiedu daugelį metų prekiavo vienas 
šalia kito Žemesniojoje Vičemo gatvėje. Grobuoniškas Deivenporto 
žvilgsnis bei suspaustas kumštis ir apdujusios Daltono akys bei kru- 
vina nosis. 

Štai kas atsitinka, kai nebeįstengi suvaldyti savo aistros, - mąstė 
Ralfas. - Tačiau jau pats metas liautis, nes... 

- Nes jei šiedu būtų turėję ginklus, būtų nušovę vienas kitą, - su- 
murmėjo jis, ir tą akimirką priekinėje verandoje nuskambėjo skam- 
butis. 


* Sūrio galva (pranc.). 

Ralfas atsikėlė, dar kartą dirstelėjo į nuotrauką ir staiga apsvaigo. 
Kartu su svaiguliu jis pajuto keistą gąsdinantį įsitikinimą: apačioje jo 
laukia Edas ir, Dievas žino, su kokiais ketinimais. 

Tada neik atidaryti durų, Ralfai! 

Bandydamas apsispręsti, jis pastovėjo prie stalo, trokšdamas iš- 
blaškyti rūką, kuris šiais metais nuolat gaubė smegenis. Skambutis 
vėl sučirškė, ir Ralfas apsisprendė. Kad ir Sadamas Huseinas stovėtų 
apačioje - juk tai Ralfo butas, ir jis nebandys čia slėptis it koks bailus 
šunytis. 

Tad Ralfas perėjo per svetainę, atidarė duris į holą ir nulipo že- 
myn šešėlių apgaubtais laiptais. 


4 


Pusiau nulipęs, jis atsipalaidavo. Verandos durų viršutinė dalis 
buvo stiklinė. Ji iškraipė vaizdą, bet ne tiek, kad Ralfas nesuprastų, 
kad už durų stovėjo dvi moterys. Kas galėjo būti pirmoji, jis atspėjo 
iš karto, todėl paskubomis baigė leistis laiptais, nepamiršdamas ran- 
ka prisilaikyti už turėklo. Ralfas atidarė duris ir išvydo Eleną Dypno, 
persimetusią krepšį (su užrašu "PIRMOS PAGALBOS KŪDIKIAMS 
STOTIS") per petį. Kitoje rankoje ji laikė Natali, kurios akys spindė- 
j0 it pelytės iš animacinio filmuko. Elena nervingai, bet su viltimi 
šypsojosi. 

Staiga Netės veidas nušvito, ir ji pradėjo muistytis, tiesdama ran- 
kas į Ralfą. 

Ji mane prisimena, - pagalvojo Ralfas. - Tai bent. Jo akis užliejo 
ašaros, kai maža Netės rankutė sugriebė jam už dešinio smiliaus. 

- Ralfai? - paklausė Elena. - Ar viskas gerai? | 

Jis nusišypsojo, linktelėjo galvą ir žengęs į priekį apkabino ją. 
Elena taip pat apkabino jam kaklą. Akimirką Ralfas apsvaigo nuo jos 
kvepalų kvapo, sumišusio su sveiko kūdikio pienišku kvapu. Elena 
pakštelėjo jam į ausį ir atsitraukė. 

- Tu juk tikrai gerai jautiesi? - paklausė Elena. Jos akyse taip pat 
spindėjo ašaros, bet Ralfas jų beveik nepastebėjo, nes apžiūrinėjo Ele- 
ną, norėdamas įsitikinti, kad ant kūno neliko jokių sumušimo žymių. 
Jų nebuvo - Elena tiesiog žydėjo. 

- Dabar jau geriau negu prieš savaitę, - atsakė jis. - Tu tikras 
džiaugsmas mano pavargusioms akims. Ir tu taip pat, Nete. 

Ralfas pabučiavo mažą putlią rankytę, kuri vis dar spaudė jo smi- 
lių, 17 beveik nenustebo, išvydęs vaiduoklišką pilkai mėlyną savo 1ū- 
pų paliktą žymę. Ji akimirksniu išblėso, ir Ralfas dar kartą apkabino 
Eleną, norėdamas įsitikinti, kad ji iš tikrųjų stovi prieš jį. 

- Mielas Ralfas, - sumurmėjo Elena jam į ausį. - Mielas brangus 
Ralfas. 

Ralfui ėmė perštėti gerklę: tikriausiai nuo kvepalų ir malonaus 
Elenos šnabždesio tiesiai į ausį... o tada jis prisiminė kitą balsą. Edo 
balsą. "Skambinu dėl tavo liežuvio, Ralfai. Per jį tu pakliūsi į į bėdą". 

Vis dar šypsodamasis Ralfas paleido Eleną. 

- Tu tikras džiaugsmas mano pavargusioms akims, Elena. Patikėk 
manim. 

- Tu taip pat. Noriu supažindinti tave su savo drauge. Ralfas Ro- 
bertsas, Grečen Tilbun. 

Ralfas pasisuko į antrą moterį ir pirmąkart į ją įsižiūrėjo, savo di- 
deliame gumbuotame delne spausdamas dailią baltą rankutę. Ji buvo 
tokia moteris, kuri priverčia vyrus (netgi tuos per šešias dešimtis) įsi- 
tempti it stygas. Grečen buvo labai aukšta, kokių šešių pėdų ūgio, 
blondinė, bet tai dar ne viskas. Kažkas - galbūt kvapas, virpesiai ar 

(aura) 

taip, tikriausiai aura - gaubė ją. Grečen nebuvo įmanoma nepaste- 
bėti, negalvoti ar nesvajoti apie ją. 

Ralfas prisiminė, kaip Elena jam pasakojo, jog Grečen vyras per- 
pjovė jai koją virtuviniu peiliu ir paliko ją nukraujuoti. Ralfas nusiste- 
bėjo, koks vyras galėjo šitaip pasielgti: juk prie tokios būtybės nega- 
lima buvo prisiliesti niekuo, išskyrus pagarbią baimę. 

Ir aistrą, kuri užplūsta peržengus "ji ateina tokia graži it naktis" 
ribą. Beje, Ralfai, jau būtų pats laikas liautis taip į ją spoksoti. 

- Labai malonu sų jumis susipažinti, - tarė Ralfas, paleisdamas 
Grečen ranką. - Elena man pasakojo, kad lankėtės pas ją ligoninėje. 
Ačiū už pagalbą jai. 

- Man buvo malanu padėti Elenai, - atsakė Grečen ir akinančiai 
nusišypsojo. - Ji - tokia moteris, dėl kurios verta pasistengti... bet 
atrodo, jums tai ne naujiena. 

- Ko gero, - sutiko Ralfas. - Gal užeisite išgerti puodelį kavos? 
Labai prašau, sutikite. 

Grečen pažvelgė į Eleną, kuri linktelėjo. 

- Būtų nuostabu, - atsakė Elena. - Kadangi... na... 

- Tai ne vien mandagumo vizitas, tiesa? - paklausė Ralfas, žvelg- 
damas tai į Eleną, tai Grečen Tilburi. 

- Taip, - atsakė Elena. - Mes norime su tavim pasikalbėti, Ralfai. 


Kai jie pasiekė antrą aukštą, Natali ėmė nekantriai muistytis savo 
krepšyje ir marmaliuoti savo paukščių kalba, kuri netrukus turėjo 
virsti aiškiais žodžiais. 

- Ar galiu ją palaikyti? - paklausė Ralfas. 

- Žinoma, - atsakė Elena. - Jei ims verkti, iškart pasiimsiu pas sa- 
ve. Pažadu. 

- Sutarėm. 

Tačiau Jos Didenybė Natali nepravirko. Kai tik Ralfas išėmė ją iš 
laikiklio, ji draugiškai apsivijo jo kaklą ir klestelėjo į dešinės rankos 
išlinkimą, tarytum tai būtų jos asmeninis sostas. 

- Oho! - išsprūdo Grečen. - Aš sužavėta! 

- Blig! - ištarė Netė ir, sučiupusi apatinę Ralfo lūpą it užuolaidą, 
patraukė į šoną. - Gan - vig! Audo - sis! 

- Tikriausiai ji ką tik kažką pasakė apie seseris Endrius, - pako- 
mentavo Ralfas. 

Elena atlošė galvą ir iš širdies nusikvatojo. Vos tai išgirdęs, Ral- 
fas suprato, kaip jam to trūko. 

Netė paleido Ralfo lūpą, kai jie įėjo į patį šviesiausią kambarį - 
virtuvę. Ralfas pastebėjo, kaip smalsiai Elena dairėsi aplinkui: taip, il- 
gai jos čia nebūta. Per daug ilgai. Ji pakėlė Karolinos nuotrauką, sto- 
vinčią ant virtuvinio stalo, ir iš arti pažvelgė į ją. Maža šypsenėlė nu- 
vilnijo jos lūpų kampučiais. Saulė apšvietė trumpai nukirptus Elenos 
plaukus, panašius į aurą, ir Ralfas pagaliau suprato: jis mylėjo Eleną, 
nes Karolina ją mylėjo - tik jiems abiems pavyko pasiekti tolimiausias 
Karolinos proto ir širdies kerteles. 

- Ji buvo tokia graži, - sumurmėjo Elena. - Tiesa, Ralfai? 

- Taip, - atsakė jis, dėliodamas ant stalo puodukus (patraukdamas 
juos kuo toliau nuo krašto, kad Netė nepasiektų). - Čia ji mėnuo ar du 
prieš prasidedant galvos skausmams. Turbūt ekscentriška laikyti įrė- 
mintą nuotrauką ant virtuvinio stalo priešais cukrinę, bet pastaruoju 
metu virtuvėje praleidžiu daugiausia laiko, todėl... 

- Manau, jai čia labai tinkama vieta, - pertraukė Grečen. 

Jos balsas buvo žemas ir maloniai kimus. Jei ji imtų šnibždėti 
man į ausį, tai mano pelytė ne tik pasimuistytų pro miegus, - pagal- 
vojo Ralfas. 

- Aš taip pat, - sutiko Elena. 

Ji meiliai nusišypsojo, nusiėmė savo purpurinį krepšį nuo peties 
ir padėjo ant spintelės. Netė nekantriai sumosavo rankomis, pastebė- 
jusi plastmasinį buteliuką motinos rankoje. Akimirką Ralfui prieš akis 
stojo vaizdas iš praeities: Elena šlubčioja "Raudonojo obulio" link - 
viena akis užtinusi, per skruostą bėga kraujo srovelės - prispaudusi 
Netę prie klubo it paauglė savo vadovėlius. 

- Nori pats pabandyti, drauguži? - paklausė Elena. Jos šypsena 
praplatėjo, o akys susidūrė su Ralfo. 

- Žinoma, kodėl gi ne? Tik kava... 

- Aš pasirūpinsiu kava, tėveliuk, - atsiliepė Grečen. - Man teko iš- 
virti milijonus puodelių per savo gyvenimą. Ar turite pieno? 

- Šaldytuve. 

Ralfas atsisėdo prie stalo, priglaudė Netės galvutę prie savo peties 
17 leido jai sugriebti buteliuką mažutėmis gražiomis rankutėmis. Ji 
kaip tikra profesionalė nukreipė žinduką sau į burnytę ir iškart ėmė 
čiulpti. Ralfas šyptelėjo Elenai ir apsimetė, jog nepastebi, kad ji tru- 
putėlį pravirko. 

- Kūdikiai greitai tai išmoksta, ar ne? 

- Taip, - atsakė Elena ir nuplėšusi popierinę servetėlę nuo rulono, 
kabančio šalia kriauklės, nusišluostė akis. - Negaliu atsistebėti, kaip 
jai lengva su tavim, Ralfai - juk taip anksčiau nebuvo? 

- Neprisimenu, - pamelavo Ralfas. 

Ji tokia nebuvo. Bent jau nesijautė taip patogiai jo glėbyje. 

- Stumk į viršų plastmasinį matuoklį buteliuko viduje, nes antraip 
ji prisisiurbs oro ir paleis dujas. 

„- Supratau, - Ralfas pažvelgė į Grečen. - Ar susitvarkot? 

- Be abejo. Kaip gersite, Ralfai? 

- Manau, kad iš puodelio. 

Grečen nusijuokė ir pastatė puodelį ant stalo, kad Netė nepasiek- 
tų. Tada ji atsisėdo pati ir užmetė koją ant kojos. Ralfas nužvelgė jos 
kojas - tiesiog negalėjo susilaikyti. Kai jis pakėlė akis, sutiko ironiš- 
ką Grečen šypsenėlę. 

Po velnių, - pagalvojo Ralfas. - Nieko nėr šlykščiau už seną ožį. 
Netgi tokį, kuris miega ne daugiau kaip dvi valandas per naktį. 

- Papasakok apie savo darbą, - paprašė Ralfas, kai Elena prisėdu- 
si įsipylė kavos. 

- Tikriausiai reikėtų paskelbti Maiko Henlono gimtadienį nacio- 
naline švente - ar supranti, ką noriu pasakyti? 

- Truputį, - šypsodamasis atsakė Ralfas. 

- Aš neabejojau, kad turėsiu išvykti iš Derio. Išsiunčiau prašymus 
dėl darbo į įvairiausias bibliotekas, netgi į Portsmutą, bet jaučiausi be 
galo nesmagiai. Man jau beveik trisdešimt vieneri, o čia gyvenu tik 
šešerius metus, tačiau Deris atrodo lyg būtų mano namai - negaliu to 
paaiškinti, bet tai tiesa. 

- Nereikia nieko aiškinti, Elena. Mano nuomone, namai - toks pat 
asmeniškas dalykas kaip 1r kūno sudėjimas ar akių spalva. 

Grečen linktelėjo galvą. 

- Taip, - pritarė ji. - Būtent taip. 

- Pirmadienį paskambino Maikas ir pranešė, kad atsilaisvino pa- 
dėjėjos vieta vaikų bibliotekoje. Negalėjau tuo patikėti. Aš visą savai- 
tę vaikščiojau save Žnaibydama, argi ne taip, Grečen? 

- Tu tikrai atrodei labai laiminga, - atsakė Grečen. - Ir buvo ma- 
lonu matyti tave tokią. 

Ji šyptelėjo Elenai, ir Ralfui atsivėrė akys. Staiga jis suprato, kad 
gali spoksoti į Grečen Tilburi kiek tik nori, bet iš to nebus jokios nau- 
dos. Netgi jei kambaryje būtų sėdėjęs Tomas Kruzas! Ralfui pasidarė 
įdomu, ar ir Elena tai Žino, bet po to apšaukė save kvailiu: juk Elena 
- ne kvaiša. 

- Kada pradėsi? - Ralfas paklausė Elenos. 

- Dvyliktą, - atsakė ji. - Dirbsiu popiet ir vakarais. Alga ne pasa- 
kiška, bet to pakaks išsilaikyti per Žiemą, nepaisant... kaip klostysis 
kiti reikalai. Argi tai ne nuostabu, Ralfai? 

- Žinoma, - sutiko šis. - Nuostabu. 

Netė išgėrė pusę buteliuko ir ėmė muistytis. Žindukas pusiau iš- 
kilo iš burnytės, ir pieno srovelė nubėgo per smakrą. Ralfas paskubė- 
j0ją nuvalyti 1r pastebėjo, kad jo pirštai paliko siauras pilkai mėlynas 
linijas ore. 

Netė pabandė jas sugriebti ir nusijuokė, kai jos ištirpo jos delne. 
Ralfas net sulaikė kvėpavimą. 

Ji mato. Kūdikiai mato, ką ir aš matau. 

Nesąmonė, Ralfai. Tai gryna nesąmonė, ir tu pats tai puikiai ži- 
nai. 

Tik kad jis nieko nežinojo. Ralfas ką tik matė, kaip Netė pabandė 
sugriebti pirštų paliktus spalvotus pėdsakus. 

- Ralfai? - pasiteiravo Elena. - Ar gerai jautiesi? 

- Žinoma. 

Jis pažvelgė į Eleną ir išvydo ją, apsuptą prašmatnios dramblio 
kaulo spalvos auros. Ji atrodė panaši į brangų šilką. Nuo viršugalvio 
kilo tokios pat spalvos baliono siūlelis, toks platus it juosta, kuria ri- 
šamos vestuvinės dovanos. Aura, gaubianti Grečen Tilburi, buvo tam- 
sios oranžinės spalvos su geltonais pakraštėliais. 

- Ar grįši atgal į namelį? 

Elena ir Grečen pasikeitė žvilgsniais, tačiau Ralfas to beveik ne- 
pastebėjo. Jam nebereikėjo stebėti jų veidų, gestų ar kūno kalbos, kad 
suprastų jų jausmus: užteko pažvelgti į auras. Citrininis atspalvis 
Grečen auros pakraščiuose patamsėjo iki oranžinės spalvos. Tuo pat 
metu Elenos aura taip išblyško, kad tapo vos pastebima. Elena bijojo 
grįžti. Grečen tai Žinojo ir pyko dėl to. 

Ir dėl savo bejėgiškumo, - pajuto Ralfas. - O tai ją netgi labiau 
siutina. 

- Dar truputėlį pasiliksiu Hai Ridže, - atsakė Elena. - Galbūt iki 
žiemos. Suprantu, kad vis tiek man ir Netei teks apsigyventi mieste, 
bet namą jau dabar parduodame. Jei kas nors jį nupirks, - o mūsų ne- 
kilnojamo turto rinkoje tai dar didelis klausimas, - pinigai bus perves- 

ti į sąlyginio deponavimo sąskaitą. Ji bus padalyta, atsižvelgiant į teis- 
mo nuosprendį. Na, supranti - skyrybų teismo nuosprendį. 

Elenos apatinė lūpa virpėjo. Jos aura prigludo prie jos 1t antroji 
oda, ir Ralfas išvydo pro ją besiskverbiančius raudonus blyksnius. Jie 
atrodė panašūs į Žiežirbas, šokinėjančias virš krosnies. Ralfas paėmė 
jos ranką ir suspaudė. Elena dėkingai nusišypsojo jam. 

- Aš supratau du dalykus, - tarė Ralfas. - Kad tu skirtesi ir kad tu 
vis dar bijai Edo. 

- Per paskutinius dvejus jos vedybinio gyvenimo metus ją nuolat 
mušė ir terorizavo, - prabilo Grečen. - Natūralu, kad ji vis dar jo bijo. 

Grečen kalbėjo ramiai, tyliai ir protingai, tačiau žiūrint į jos aurą 
atrodė, kad žvelgi pro mažą žėručio langelį židinio durelėse. 

Ralfas pažvelgė į kūdikį ir išvydo Netę, apsuptą spindinčio per- 
šviečiamo satino spalvos debesies. Jis buvo mažesnis nei motinos, bet 
visiškai toks pat... kaip ir žydros akys bei kaštoniniai plaukai. Nuo 
Natali viršugalvio kilo baltut baltutėlė juosta, kuri pasiekusi lubas su- 
kosi į nežemišką žiedą aplink šviestuvą. Kambaryje padvelkus švel- 
niam vėjeliui, Ralfas išvydo platų baltą kaspiną ir bangeles. Jis pa- 
žvelgė į Elenos ir Grečen baliono siūlelius, kurie taipgi bangavo. 

Jei tik galėčiau matyti savąjį, tai išvysčiau, kad ir jis taip pat 
plaikstosi, - dingtelėjo Ralfui. - Tai tikra - nesvarbu, ką galvoja ra- 
cionalusis protas - auros yra tikros. Ir aš jas matau. 

Jis tikėjosi sulaukti neišvengiamų prieštaravimų, tačiau tokių ne- 
buvo. 

- Jaučiuosi tarsi būčiau pakliuvusi į emocinę skalbimo mašiną, - 
tarė Elena. - Mama pyksta ant manęs... išvadino mane visiška baile... 
11 tikrai kartais jaučiuosi bailė... 1 susigėdusi... 

- Tau nėra ko gėdytis, - pertraukė Ralfas. 

Jis vėl pažvelgė į plazdenantį vėjyje Netės baliono siūlelį. Jis bu- 
vo gražus, bet Ralfas visai nenorėjo jo paliesti. Kažkoks gilus instink- 
tas perspėjo jį, kad tai gali būti pavojinga jiems abiems. 

- Žinau, - tęsė Elena, - tačiau mergaitėms tenka išgirsti daugybę 
teorijų. Pavyzdžiui, "Štai čia tavo Barbė, čia - Kenas, o čia - žaislinė 
virtuvė. Mokykis, nes kai viskas virs tikrove, tau teks tuo pasirūpinti. 
Na, o jei kas nors nepavyks, tu būsi kalta". Ir manau, kad būčiau su- 

tikusi taip gyventi, tik niekas man nepasakė, jog kartais Kenas gali 
tapti bepročiu. Argi tai jau taip savanaudiška? 

- Ne. Juk beveik taip ir buvo. 

Elena nusijuokė - karčiai ir su kaltės gaidele. 

- Tik nebandyk taip pasakyti mano motinai. Ji atsisako patikėti, 
kad Edas galėjo mane sumušti. Ji mano, kad tai buvo tik nekaltas 
pliaukštelėjimas per užpakaliuką... dėl profilaktikos. Jos nuomone, 
visa kita aš išsigalvojau. Ji tiesiai šviesiai taip nepasakė, bet girdžiu 
tai jos balse. 

- Nemanau, kad tu ką nors išsigalvojai, - tarė Ralfas. - Aš tave 
mačiau, prisimeni? Ir buvau šalia, kai maldavai, kad nekviesčiau po- 
licijos. | 

Ralfas pajuto, jog kažkas po stalu suspaudė jam šlaunį ir nustebęs 
pažvelgė aukštyn. Grečen Tilburi nepastebimai linktelėjo ir dar kartą 
spustelėjo šlaunį - šįkart pabrėžtinai. 

- Taip, - atsakė Elena. - Tu ten buvai. 

Ji šyptelėjo, bet dar geriau atrodė jos aura: raudonos žiežirbos bai- 
gė nykti, ir pati aura vėl pradėjo plėstis. 

Ne, - pagalvojo Ralfas. - Ne plėtėsi, o atsipalaidavo. 

Elena atsistojo ir priėjo prie Ralfo. 

- Netė per daug įsismarkavo, geriau aš ją paimsiu. 

Ralfas žvilgtelėjo į Netę ir pastebėjo, kad ji nuostabos kupinomis 
akimis žiūri į kitą kambario pusę. Ten ant palangės, šalia kriauklės, 
stovėjo maža vazelė. Ralfas tik prieš dvi valandas pamerkė rudenines 
gėles į ją. Žalias rūkelis sklido nuo stiebelių ir silpna šviesele gaudė 
žiedus. 

Stebiu paskutinį jų atodūsį, - suprato Ralfas. - O Viešpatie, paža- 
du, kad daugiau nenuskinsiu nė žiedelio. 

Elena švelniai perėmė dukrytę į savo rankas. Netė nesipriešinda- 
ma paliko Ralfo glėbį, tačiau jos akys neatsitraukė nuo švytinčių gė- 
lių, nors motina apėjo aplink stalą, atsisėdo ir pasisodino ją ant kelių. 

Grečen pastukseno į laikrodžio stikliuką. 

- Jei norime suspėti į susitikimą vidurdienį... 

- Taip, Žinoma, - atsiprašančiu tonu atsakė Elena. - Mes įeiname 
į oficialų Siuzanos Dei atvykimo komitetą, - ji paaiškino Ralfui, - ir 

tai anaiptol ne Jaunučių lyga. Mūsų darbas ne tiek priimti ją, kiek pa- 
dėti apsaugoti. 

- Ar tai tikrai bus problema? 

- Sakykim, kad jausis įtampa, - atsakė Grečen. - Siuzana Dei turi 
nemažai savų apsauginių, kurie perduoda mums faksu visus gautus 
grasinimus iš Derio. Tai standartinė jų veikla. Juk Siuzana Dei jau ne 
pirmus metus išstoja su pasisakymais. Jie supažindina mus su visa si- 
tuacija ir nori būti užtikrinti, kad mes ją gerai supratome, nes juk mes 
esame kviečiančioji grupė. Tad Siuzanos Dei saugumas - taip pat ir 
"Pagalbos moterims" centro pareiga. 

Ralfas jau norėjo paklausti, ar daug gauta grasinimų, bet pajuto, 
kad jau Žino atsakymą. Jis jau septyniasdešimt metų gyveno Deryje ir 
žinojo, jog tai pavojinga mašina: čia buvo tiek daug nematomų aštrių 
kampų. Zinoma, tokių miestų ne vienas, bet Deris visada pasižymėjo 
perdėtu bjaurumu. Elena pavadino jį savo namais, ir pačiam Ralfui 
Deris toks atrodė, tačiau... 

Ralfas prisiminė, kas įvyko prieš dešimt metų, iškart po kasmeti- 
nio Kanalo dienos festivalio. Trys berniukai, prieš tai sumušę ir su- 
kandžioję jauną, niekam blogo nepadariusį gėjų Adrianą Meloną, 
įmetė jį į upę. Ėjo gandai, kad jie stovėjo ant tilto už Falkono smuk- 
lės ir stebėjo, kaip jis miršta. Policijoje jie teisinosi, kad jiems nepa- 
tiko vaikino skrybėlė. Štai tau ir Deris. 

Tarsi prisiminimas būtų paskatinęs (turbūt taip ir buvo), Ralfas 
vėl pažvelgė į nuotrauką pirmame laikraščio puslapyje. Hemas Dei- 
venportas su pakeltu kumščiu ir Denas Daltonas sukruvinta nosimi 
bei nieko nematančiomis akimis su Hemo plakatu ant galvos. 

- Kiek grasinimų? - paklausė Ralfas. - Per tuziną? 

- Apie trisdešimt, - atsakė Grečen. - Tik į keletą iš jų Siuzanos 
Dei apsauga Žiūri rimtai. Yra du grasinimai susprogdinti Visuomenės 
centrą, jei ji neatšauks vizito. Vienas - tikras grasinimas! - gautas iš 
žmogaus, kuris sako turįs didelį vandens ginklą, kurį ruošiasi užpildy- 
ti sieros rūgštimi. "Jei pataikysiu, net ištikimiausi tavo draugeliai 
vems, vos pažvelgę į tave", rašė grasintojas. 

- Tikrai gražu, - tarė Ralfas. 

- Taigi, noriu pereiti prie reikalo, - tęsė Grečen. Ji pasirausė savo 
krepšyje, išsitraukė mažą balionėlį su raudonu dangteliu ir pastatė ant 
stalo. - Maža dovanėlė nuo draugų iš "Pagalbos moterims". 

Ralfas pakėlė balionėlį. Vienoje pusėje matėsi paveikslėlis sa mo- 
terimi, purškiančia dujų debesį į vyrą su nuleistabryle skrybėle ir raiš- 
čiu ant akių. Kitoje pusėje didelėmis raudonomis raidėmis buvo už- 
rašytas tik du žodžiai: 


ASMENS SARGYBINIS 


- Kas tai? - nustebęs paklausė Ralfas. - Nervus paralyžiuojančios 
dujos? 

- Ne, - atsakė Grečen. - Tokios dujos įstatymiškai draudžiamos 
Meine. Šitos daug švelnesnės... bet jei papurkšit kam nors į veidą, 
toks greitai nuo jūsų atlips. Šitos dujos paralyžiuoja odą, dirgina akis 
ir sukelia vėmimą. 

Ralfas nuėmė dangtelį, patyrinėjo raudoną aerozolio purkštuką ir 
vėl uždėjo dangtelį. 

- Viešpatie Dieve, kam man reikalingas toks balionėlis? 

- Kadangi jūs oficialiai pripažintas centurionu, - atsakė Grečen. 

- Kuo? | 

- Centurionu, - pakartojo Elena. Netė greitai užmigo jos glėbyje, 
1 Ralfas suprato, kad auros dingo. - Taip "Gyvenimo draugai" vadi- 
na savo didžiausius priešus - opozicijos lyderius. 

- Gerai, - tarė Ralfas. - Dabar suprantu. Edas kalbėjo apie žmones, 
kuriuos pavadino centurionais dar tą dieną, kai... tave užsipuolė. Tą 
dieną jis daug ką prišnekėjo, ir beveik viskas atrodė gryna nesąmonė. 

- Taip, Edas - visiškas beprotis, - pritarė Elena. - Nemanau, kad 
jis kalbėjo apie centurionus kiekvienam pasitaikiusiam, išskyrus ma- 
žą žmonių ratą, kurie yra tokie pat kuoktelėję kaip ir jis. O kiti "Gy- 
venimo draugai"... nemanau, kad jie nutuokia apie tai. Noriu pasaky- 
ti, argi fu iki praeito mėnesio būtum galėjęs pavadinti Edą bepročiu? 

Ralfas pakratė galvą. 

- Pagaliau Hokingo laboratorija jį atleido, - tęsė Elena. - Vakar. 
Jie tempė, kiek galėjo, - jis tikrai geras darbuotojas, į kurį buvo sudė- 

ta daug vilčių, - tačiau viskam yra ribos. Jam išmokėjo trijų mėnesių 
atlyginimą....visai neblogai vyrukui, sumušusiam savo žmoną ir mė- 
čiusiam lėles su netikru krauju į vietinės moterų klinikos langus, - ji 
pabarbeno į laikraštį. - Ši demonstracija buvo paskutinis lašas. Jį su- 
ėmė trečią ar ketvirtą kartą nuo tada, kai susidėjo su "Gyvenimo drau- 
gais". 

- Kažkas iš jūsiškių tarp jų sukinėjasi, tiesa? - paklausė Ralfas. - 
Antraip nežinotumėt tiek daug. 

Grečen nusišypsojo. 

- Mes ne vieninteliai, turintys kažką iš mūsiškių tarp savo priešų. 
Net yra toks juokelis, kad nėra jokių "Gyvenimo draugų", o tik būre- 
lis dvigubų agentų. Ir Derio policijos departamentas turi saviškį; 
Valstijos policija - taip pat. Ir tai tik tie, kuriuos mūsų... mūsų žmo- 
gus pažįsta. Tikriausiai ir FTB nepaleidžia jų iš akių. Į "Gyvenimo 
draugų " tarpą nesunku įsiskverbti, Ralfai, nes jie giliai įsitikinę, kad 
visi yra jų pusėje. Tačiau mums atrodo, kad tik mūsų žmogui pavyko 
įsisukti į patį viduriuką. Jis teigia, kad Denas Daltonas - tik Edo Dyp- 
no uodega. 

- Pirmą kartą juos kartu pamačiau per TV žinias, - paminėjo 
Ralfas. 

Grečen atsistojo, surinko kavos puodelius ir nunešusi į kriauklę 
ėmė juos skalauti. 

- Aš jau trylika metų dalyvauju moterų judėjime ir mačiau daugy- 
bę bepročių, bet tokio - niekada. Jis įtikino tuos kvaišas, kad Deryje 
moterims atliekami priverstiniai abortai, kad pusė jų net nenutuokia, 
jog yra nėščios, kol centurionai nepasirodo naktį ir neatima jų kū- 
dikių. 

- Ar jis kalbėjo apie šiukšlyną prie Niūporto? - pasiteiravo Ralfas. 
- Kuris 1š tikrųjų yra kūdikų krematoriumas? 

Išpūtusi akis Grečen atsisuko į jį. 

- Iš kur apie tai sužinojote? 

- Pats Edas man asmeniškai papasakojo. Pradedant nuo 1992-ųjų 
liepos. 

Jis tik sekundę suabejojo, o po to išklojo apie dieną prie oro uos- 
to ir kaip Edas apkaltino Žmogų iš furgono, kad šis veža kūdikių la- 


165 


vonėlius statinėse su užrašu "NUO PIKTŽOLIŲ". Elena tylėdama 
klausėsi. Jos akys pamažu plėtėsi. 

- Beveik apie tą patį jis prabilo ir tą dieną, kai tave sumušė, - bai- 
gė Ralfas, - tik dar labiau pagražino. 

- Tai turbūt ir paaiškina, kodėl jis taip orientuotas į jus, - prabilo 
Grečen, - tačiau "kodėl" dabar jau nesvarbu. Svarbiausia, kad jis sa- 
vo pamišusiems draugeliams pateikė vadinamųjų centurionų sąrašą. 
Mes nežinome visų, bet ten esu aš, Elena, Siuzana Dei... ir jūs. 

Kodėl aš? - vos nepaklausė Ralfas, bet nusprendė, kad neverta. 
Galbūt Edas paminėjo jį, nes jis iškvietė policiją, kai šis sumušė Ele- 
ną; tačiau realiau atrodė, kad taip atsitiko dėl visai nesuprantamų prie- 
žasčių. Ralfas prisiminė, jog kažkur skaitė, kad Deividas Berkovičius 
- dar Žinomas Semo sūnaus vardu - teigė, jog žudė savo paties šuns 
paliepimu. 

- Ką, manote, jie darys? - paklausė Ralfas. - Ginkluotą užpuolimą 
kaip Čako Noriso filmuose? 

Jis nusišypsojo, bet Grečen neatsakė į jo šypseną. 

- Svarbiausia, kad mes nežinome, ko jie griebsis, - tarė ji. - Grei- 
čiausiai, kad nieko. Tačiau Edas arba kas nors iš jo sėbrų gali įsikalti 
sau į galvą ir pabandyti išstumti jus pro jūsų virtuvės langą. Šiame 
balionėlyje tik skiestos vandeniu ašarinės dujos. Tik tam, kad apsi- 
draustumėte. 

- Apsidrausčiau, - susimąstęs pakartojo Ralfas. 

- Tu pakliuvai į tikrai rinktinę kompaniją, - blyškiai šypsodamasi 
įsiterpė Elena. - Dar vienas centurionas - vyras jų sąraše (kiek mums 
žinoma) yra majoras Kohenas. 

- Ar ir jam tokį davėte? - pasiteiravo Ralfas, pakeldamas balio- 
nėlį. 

Jis atrodė toks pat pavojingas kaip ir skutimosi kremo pavyzdžiai, 
kuriuos retsykiais Ralfas gaudavo paštu. 

- Nereikėjo, - atsakė Grečen. Ji vėl žvilgtelėjo į laikrodį. Elena 
pastebėjo šį gestą ir taip pat atsistojo su miegančiu kūdikiu ant rankų. 
- Jis turi leidimą nešiotis paslėptą ginklą. 

- O kaip šitai sužinojote? 

- Patikrinome įrašus municipalitete, - atsakė Grečen ir išsišiepė. - 
Informacija apie leidimus įsigyti ginklą yra registruojama. 

- Ak, šitkaip, - Ralfui dingtelėjo mintis. - O Edas? Ar patikrinote 
jį? Ar jis irgi turi ginklą? 

- Ne. Tačiau tokie vyrukai kaip Edas nebūtinai prašo leidimo gin- 
klui įsigyti, kai peržengia tam tikrą ribą... jūs turbūt suprantate) 

- Taip, - atsakė Ralfas ir taip pat atsistojo. - Tikriausiai. O jūs? Ar 
jūs saugotės? 

- Ir dar kaip, tėvuk. Galite neabejoti. 

Ralfas linktelėjo, bet nesijautė visiškai patenkintas. Grečen balsas 
suskambėjo pernelyg išdidžiai, lyg pats klausimas būtų buvęs kvailas. 
Bet juk jis nebuvo kvailas, o jei Grečen to nežinojo, tai ji ir visi jos 
draugai galėjo patekti į rimtą bėdą. Labai rimtą. 

- Tikiuosi, - prabilo Ralfas. - Tikrai. Ar galiu nunešti Netę žemyn, 
Elena? 

- Geriau nereikia - tu ją pažadinsi, - Elena liūdnai pažiūrėjo į jį. - 
Ar nešiosies šį balionėlį dėl manęs, Ralfai? Negaliu net pagalvoti, kad 
tave gali nuskriausti vien dėl to, kad bandei man padėti, o Edas išėjo 
iš proto. 

- Rimtai apie tai pagalvosiu. Ar gerai? 

- Ko gero, - Elena atidžiai nužvelgė Ralfo veidą. - Atrodai daug 
geriau nei tada, kai paskutinį kartą tave mačiau. Juk tu vėl miegi? 

Ralfas 1šsišiepė. 

- Tiesą pasakius, ši problema manęs neapleido, bet tikriausiai at- 
rodau geriau, nes žmonės nuolat man tai kartoja. 

Elena pasistiebė ir pakštelėjo į lūpų kamputį. 

- Mes dar pasimatysime. Mes būtinai pasimatysime.. 

- Aš stengsiuos, jei ir tu stengsies, brangute. 

Elena nusišypsojo. | 

- Gali pasikliauti manimi, Ralfai. Tu pats nuostabiausias centurio- 
nas-vyras, kurį pažįstu. 

Jie visi nusikvatojo, kad net pabudusi Netė su nuostaba pažvelgė 
Į juos. 


e 

Išlydėjęs moteris ("AŠ - PASIRINKIMO ŠALININKĖ, TODĖL 
TURIU TEISĘ BALSUOTI!", bylojo lipdukas ant užpakalinio Gre- 

čen Tilburi "Akordo" buferio), Ralfas vėl grįžo į antrą aukštą. Nuo- 
vargis lyg nematomi svarsčiai apsunkino kojas. Įėjęs į virtuvę, jis 1š- 
kart pažvelgė į vazą su gėlėmis, tikėdamasis išvysti tą keistą ir nuo- 
stabią žalią miglą, kylančią nuo stiebų. Nieko. Ralfas pakėlė aerozo- 
lio balionėlį ir dar kartą apžiūrėjo paveikslėlį ant šono. Užpulta mo- 
teris, didvyriškai atremianti užpuoliko ataką, ir Blogas Vyrukas su 
raiščiu ant akių ir nuleistabryle skrybėle. Jokių pilkų šešėlių - viskas 
aišku kaip ant delno. 

Ralfui toptelėjo mintis, kad Edo beprotybė užkrečiama. Moterys 
visame Deryje - tarp jų ir Grečen Tilburi bei jos numylėtinė Elena - 
nešiojosi dujų balionėlius rankinėse, kurie bylojo vis tą patį: aš bijau. 
Blogi vyrukai su kaukėmis ir nuleistabrylėmis skrybėlėmis atvyko į 
Derį, todėl aš bijau. 

Ralfas visiškai nenorėjo tapti šio žaidimo dalimi. Pasistiebęs jis 
padėjo "Asmens sargybinio" balionėlį ant virtuvinės spintelės viršaus, 
O po to įsisupo į savo seną pilką odinį švarką. Jis patrauks poilsiavie- 
tėn prie oro uosto ir galbūt sužais šachmatų partiją. Jei ne, tai gal kri- 
bidžą. 

Ralfas stabtelėjo ties virtuvės slenksčiu ir dar kartą įsistebeilijo į 
gėles, bandydamas sukelti tą degančią žalią miglą. Jam nepavyko. 

Bet ji čia buvo. Tu ją matei. Ir Netė matė. 

Ar tikrai? Ar tikrai ji matė? Kūdikiai visada muistos, jiems vis- 
kas įdomu, tad ar galima būti užtikrintam? 

- Esu tikras, - ištarė Ralfas tuščiam butui. 

Teisingai. Čia tikrai kilo žalia migla nuo gėlių stiebų, visos auros 
buvo čia 1r... 

- Ir jos vis dar čia, - sumurmėjo Ralfas, nežinodamas, ar džiaug- 
tis, ar sunerimti dėl savo balso tvirtumo. 

Geriau nieko nedaryk, mielasis. 

Jo mintis, Karolinos balsas, geras patarimas. 

Ralfas užrakino butą 1r patraukė pas "Senuosius Derio Sukriošė- 
lius", tikėdamasis sulošti šachmatų partiją. 

7 skyrius 


1 


Kai spalio antrąją Ralfas parėjo namo nešinas dviem Elmerio 
Keltono vesternų knygelėmis, išvydo kažką sėdintį ant verandos laip- 
tų su savąja knyga rankose. Tačiau svečias neskaitė, o tik užsisvajo- 
jęs stebėjo, kaip šiltas vėjelis plėšė pageltusius auksinius lapus nuo 
ąžuolų ir barstė trijų išlikusių eglių kitoje gatvės pusėje spyglius. 

Ralfas įsižiūrėjo į plonus žilus plaukus, besiplaikstančius ant ve- 
randoje sėdinčio žmogaus galvos, ir į viršutinę kūno dalį, tiesiog su- 
augusią su pilvu, klubais bei užpakaliu. Ši plati centrinė dalis kartu su 
išdžiūvusiu kaklu, siaura krūtine ir plonomis kojomis, įsuptoms į se- 
nas žalias flanelines kelnes, sudarė įvaizdį, tarytum po drabužiais tū- 
notų vidinis vamzdis. Netgi per šimtą penkiasdešimt jardų buvo ne- 
įmanoma suklysti: verandoje sėdėjo Dorensas Marstelaras. 

Atsidusęs Ralfas priėjo prie namo. Dorensas it pakerėtas auksinių 
krintančių lapų pastebėjo jį tik tada, kai jo šešėlis užkrito svečiui ant 
akių. Dorensas atsisuko, palenkė galvą ir nusišypsojo savo miela, 
keistai pažeidžiama šypsena. 

Fėjui Čapinui, Donui Vyziui ir kitiems seniokams, besisukinėjan- 
tiems poilsiavietėje prie trečiojo pakilimo-nusileidimo tako (jie grįš į 
Džeksono gatvės biliardinę, kai tik baigsis bobų vasara ir prasidės šal- 
čiai) ši šypsenėlė atrodė tik kaip dar vienas požymis, kad senasis Do- 
ras (su poezijos knyga ar be jos) buvo visiškas besmegenis. Donas 
Vyzis, kuris tikrai nepasižymėjo jautrumu, iš įpročio vadino Dorensą 
senuoju Vyriausiuoju Bukagalviu, o Fėjus vienąkart prasitarė Ralfui 
nė kiek nesistebįs, kad Doras išgyveno beveik iki šimto. "Žmonės, 
kurių namo antrame aukšte nėra jokių baldų, visada ilgiausiai išgyve- 
na, - Fėjus paaiškino Ralfui. - Jie neturi dėl ko jaudintis. Todėl neky- 
la kraujospūdis ir širdis normaliai dirba". 

Tačiau Ralfas nebuvo jau toks tikras. Jo nuomone, miela Doren- 
so šypsenėlė nedarė senuko bukagalviu: dėl jos jis atrodė nežemiškas 

ir kartu... it koks mažo miestelio Merlinas. Bet šiandien Ralfas būtų 
išsivertęs ir be Dorenso vizito. Šįryt jis pasiekė naują rekordą, atsi- 
busdamas 1:58 ryto, todėl jautėsi labai pavargęs. Ralfas tetroško pa- 
sėdėti svetainėje, išgerti puodelį kavos ir paskaityti vesterną, kurį par- 
sinešė iš centro. O vėliau galbūt pabandyti nusnūsti. 

- Sveiks, - pasisveikino Dorensas. Rankoje jis laikė knygą, pava- 
dintą "Kapinių naktys", kurios autorius buvo kažkoks Stivenas Do- 
binsas.. 

- Sveikas, Dorai, - atsakė Ralfas. - Gera knyga? 

Dorensas pažvelgė į knygą, tarsi būtų visiškai pamiršęs ją turįs, 
šyptelėjo ir linktelėjo galvą. 

- Taip, labai gera. Jis rašo eilėraščius, panašius į apsakymus. Man 
tai ne visada patinka, bet kartais visai neprošal paskaityti. 

- Gerai. Klausysk, Dorai, malonu tave matyti, bet pavargau, kop- 
damas į kalvą, tad gal galėtum užeiti kitą k... 

- O, nesijaudink, - pertraukė Dorensas ir atsistojo. 

Nuo jo visada sklido silpnas cinamono kvapas, kuris Ralfui nuo- 
lat primindavo Egipto mumijas, gulinčias už raudono aksomo virvių 
pritemdytuose muziejuose. Dorenso veidas buvo visiškai lygus, išsky- 
rus raukšles apie akis, tačiau tai netrukdė nuspėti jo amžių (o tai bu- 
vo truputį baisoka!): jo žydros akys atrodė it balandžio dangaus pil- 
kuma, o oda švietė kiaurai, primindama Ralfui Netės odą. Dorenso 
lūpos buvo atvėpę ir beveik violetinės. Kalbėdamas jis visuomet čep- 
sėjo. 

- Nesijaudink, aš atėjau ne į svečius. Aš atėjau perduoti tau Ži- 
nutę. 

- Kokią Žinutę? Nuo ko? 

- Nežinau nuo ko, - atsakė Dorensas ir pažvelgė į Ralfą, tarsi 
klaustų, ar šis iš tikrųjų toks kvailys, ar tik tokiu apsimeta. - Aš ne- 
prasidedu su Ilgalaikių reikalais. Ir tau sakiau tą patį, ar prisimeni? 

Ralfas tikrai prisiminė, tačiau nežinojo ką. Bet jam ir nerūpėjo. 
Jis buvo pavargęs, o be to, jau išklausė varginančią Hemo Deivenpor- 
to pliurpalų porciją apie Siuzaną Dei. Tad jis visiškai nenorėjo plepė- 
ti dar ir su Dorensu Marstelaru, nors ir koks gražus buvo šis šeštadie- 
nio rytas. 

- Na, tuomet perduok žinutę, - burbtelėjo Ralfas, - o po to aš už- 
kopsiu laiptais į viršų - ar gerai? 

- Žinoma. 

Bet tada Doras stabtelėjo, pažvelgdamas į kitą gatvės pusę, kur 
šviežias vėjo gūsis pakėlė lapų krūvą į giedrą spalio dangų. Jo neryš- 
kios akys išsiplėtė, ir dėl to Ralfas prisiminė Jos Didenybę Natali: 
kaip ji bandė sugriebti pilkai mėlynus pėdsakus ir kaip spoksojo į gė- 
les, švytinčias vazelėje šalia kriauklės. Ralfas jau ne kartą matė 1šsi- 
žiojusį Dorą, stovintį ir valandą ar ilgiau stebintį, kaip kyla ir leidžia- 
si lėktuvai trečiame pakilimo-nusileidimo take. 

- Dorai? - paragino Ralfas. 

Retos Dorenso blakstienos sujudėjo. 

- O! Žinoma! Žinutė! Žinutėje sakoma... 

Jis susiraukė ir pažvelgė į knygą, kurią lamdė rankose. Dorenso 
veidas pragiedrėjo, ir jis vėl nukreipė žvilgsnį į Ralfą. 

- Žinutėje sakoma: "Atšauk pasimatymą". 

Dabar susiraukė Ralfas. 

- Kokį pasimatymą? 

- Nereikėjo tau kištis, - pakartojo Dorensas ir sunkiai atsiduso. - 
Bet dabar jau per vėlu. Kas padaryta, tas padaryta. Tik atšauk pasima- 
tymą. Neleisk, kad tas vyrukas subadytų tave adatomis. 

Ralfas jau sukosi į verandos laiptelius, bet vėl atsigręžė į Dorensą. 

- Chongas? Tu kalbi apie Chongą? 

- Iš kur man žinoti? - susierzinęs atsakė Dorensas. - Aš jau sakiau, 
kad nesikišu. Retsykiais perduodu žinutes, bet tai ir viskas. Turėjau 
perduoti tau, kad atšauktum pasimatymą su adatų smaigstytoju, ir tai 
jau padariau. O toliau viskas priklauso nuo tavęs. 

Dorensas vėl žvelgė į medžius kitoje gatvės pusėje. Jo keistame 
lygiame veide atsispindėjo dvasinis pakilimas. Stiprus rudeninis vėjas 
plaikstė jo plaukus it jūros dumblius. Kai Ralfas palietė jo petį, senu- 
kas noromis atsisuko į jį, ir staiga Ralfas suprato, kad tai, ką Fėjus 
Čapinas ir kiti vadino kvailumu, iš tikrųjų buvo džiaugsmas. Jei taip, 
tai ši klaida daugiau bylojo apie juos nei apie senąjį Dorą. 

- Dorensai? 

- Ką, Ralfai? 

- Kas tau perdavė šią Žinutę? 

Dorensas susimąstė - o galbūt tik apsimetė tokiu - ir ištiesė "Ka- 
pinių naktų" knygelę. 

- Paimk ją. 

- Ne, ačiū, - padėkojo Ralfas. - Man nelabai patinka poezija, 
Dorai. 

- Tau ji patiks. Šie eilėraščiai it apsakymai... 

Ralfas vos susilaikė nesugriebęs senuko ir nepakratęs, kol visi 
kaulai subarškėtų it kastanjetės. 

- Aš ką tik nusipirkau porą vesternų centro knygyne. Aš tik norė- 
čiau sužinoti, kas perdavė tau Žinutę apie... 

Dorensas su netikėta jėga įspraudė poezijos knygelę į dešinę Ral- 
fo ranką, kuri nelaikė vesternų. 

- Vienas iš eilėraščių prasideda taip: "Ką bedarau, stengiuosi at- 
likti greitai, kad galėčiau imtis ko nors kito". 

Ralfui nespėjus ištarti nė žodžio, senasis Doras kirto pievelę ir pa- 
siekė šaligatvį. Jis pasuko į kairę ir nulingavo atšakos link. Jo veidas 
svajingai žvelgė į žydrą dangų, kur sukosi lapai, tarsi skubėdami į pa- 
simatymą už horizonto. 

- Dorensai! - staiga supykęs suriko Ralfas. 

Kitoje gatvės pusėje prie "Raudonojo obuolio" Sju šlavė nukritu- 
sius lapus nuo paradinio įėjimo. Išgirdusi Ralfo riksmą, ji stabtelėjo 
1r smalsiai pažvelgė į jį. Kvailai jausdamasis, - ir jausdamasis senas, 
- Ralfas pasistengė išspausti linksmą šypsnį ir pamojavo jai. Sju pa- 
mojavo atgal ir vėl ėmė šluoti. Tuo tarpu Dorensas nesustodamas ke- 
liavo toliau. Jis jau buvo nutolęs per pusę kvartalo. 

Ralfas nusprendė jo nebesivyti. 


Ralfas užlipo į verandą ir perdėjo Dorenso įbruktą knygą į kairę 
ranką, kad galėtų sugraibyti raktus. Tačiau raktų neprireikė: durys bu- 
vo ne tik neužrakintos, bet dar ir praviros. Ralfas jau ne sykį aprėkė 
Makgoverną už jo nerūpestingumą ir manė, kad pagaliau jo žodžiai 
pasiekė kietą Bilio kaktą. Deja, regis, Makgovernas vėl darė savo. 

- Po velnių, Bili, - sušvokštė Ralfas, pastumdamas duris į prite- 
musį-holą ir nervingai žvelgdamas į kylančius laiptus. 

Nesunku buvo įsivaizduoti, kad Edas Dypno prasmuko čionai ne- 
pastebėtas. Tačiau juk visą dieną nestovėsi fojė. Ralfas užrakino lau- 
kujas duris ir ėmė lipti laiptais. 

Žinoma, nebuvo dėl ko jaudintis. Tik vieną akimirką Ralfui pasi- 
rodė, kad kažkas stovi tolimiausiame svetainės kampe, bet tai tebuvo 
j0 paties pilkas odinis švarkas. Jis pakabino jį ant pakabos, o ne šiaip 
sau numetė ant kėdės ar sofos, todėl nenuostabu, kad apsiriko. 

Ralfas įėjo virtuvėn ir sugrūdęs rankas į užpakalines kišenes įsi- 
stebeilijo į kalendorių. Pirmadienis buvo apibrauktas, o apskritimo vi- 
duje įrašyta "Chongas -10:00". 

"Turėjau perduoti tau, kad atšauktum pasimatymą su adatų 
smaigstytoju, ir tai jau padariau. O daugiau viskas priklauso nuo ta- 
vęs." 

Akimirką Ralfas atsitraukė nuo savo gyvenimo, kad galėtų pa- 
žvelgti į visą freską, o ne tik į vieną detalę, kuri buvo ši diena. Vaiz- 
das išgąsdino jį: nežinomas kelias vėdė į tamsų tunelį, kur nežinia kas 
galėjo laukti. Bet kas. 

Tada atsigręžk, Ralfai! 

Tačiau to padaryti Ralfas neįstengė. Be to, jį apėmė jausmas, kad 
nepaisant savo norų vis tiek pateks į tunelį. Atrodė, kad kažkokios ne- 
matomos galingos rankos ne veda jį, o tiesiog stumia vidun. 

- Nekreipk dėmesio, - sumurmėjo Ralfas ir pirštų galais nervingai 
pasitrynė smilkinius. 

Jis vis dar žvelgė į kalendoriuje apibrauktą datą - po dviejų dienų 
nuo šiandien. 

- Tai tik nemiga. Tada viskas ir pradeda... 

Pradeda ką? 

- Keistai atrodyti, - paaiškino jis tuščiam kambariui. - Tada viskas 
ir pradeda keistai atrodyti. 

Taip, keistai. Tačiau pats keisčiausias matytas dalykas buvo au- 
ros. Šalta pilka šviesa, - ji atrodė panaši į gyvą šaltį, - kylanti nuo 
skaitančio laikraštį žmogaus "Saulėlydyje". Motina ir sūnus, žŽygiuo- 
jantys supermarketo link, o kartu 1r identiškos auros, besivijančios 

aukštyn it kiaulės uodegėlė nuo susikabinusių rankų. Elena ir Netė, 
apgaubtos nuostabios dramblio kaulo spalvos šviesos. Netė, besitai- 
kanti sugriebti Ralfo pirštų paliktus pėdsakus ore, kuriuos tik ji ir Ral- 
fas galėjo matyti. 

O dabar ir senasis Doras, pasirodęs verandoje it koks pranašas iš 
Senojo Testamento... tik jis liepė ne atgailauti, o atšaukti pasimatymą 
su akupunktūrininku, kurį rekomendavo Džo Vaizeris. Galėjo būti 
juokinga, bet deja. 

Tunelio anga. Ji artėja su kiekviena diena. Bet ar tai iš tiesų tune- 
lis? Ir jei taip, tai į kur jis veda? 

Man daug įdomiau, kas manęs ten gali laukti, - pagalvojo Ralfas. 
- Laukti tamsoje. 

"Nereikėjo tau kištis, - pasakė Dorensas. - Bet dabar jau per vėlu". 

- Kas padaryta, tas padaryta, - sumurmėjo Ralfas ir nusprendė, 
kad jau gana spoksoti iš šalies, nes darėsi baugu. Geriau jau grįžti at- 
gal ir susitelkti ties smulkmenomis, pradedant nuo akupunktūrinio gy- 
dymo. Ar Ralfas nueis pas Chongą, ar paklausys senojo Doro it ko- 
kio Hamleto tėvo šmėklos patarimo? 

Ralfas nuprendė, kad nėra ko čia daug svarstyti. Džo Vaizeris tu- 
rėjo ilgai įkalbinėti Chongo sekretorę, kad ji rastų laisvą valandėlę dar 
spalio pradžioje, todėl Ralfas ketino to neatsisakyti. Jei ir buvo kelias 
atgal iš to tankumyno, tai tik per pilnavertį miegą. Todėl Chongas bu- 
vo kitas loginis žingsnis. 

- Kas padaryta, tas padaryta, - pakartojo Ralfas ir nusliūkino į 
svetainę, ketindamas paskaityti vesterną. 

Tačiau vietoj jo ėmė vartyti poezijos knygelę, kurią jam įteikė 
Dorensas - Stiveno Dobinso "Kapinių naktis". Dorensas neklydo: 
dauguma eilėraščių buvo panašūs į apsakymus, ir Ralfui jie tikrai pa- 
tiko. Eilėraštis, kurį citavo senasis Doras, vadinosi "Persekiojimas" ir 
skambėjo taip: 


Ką bedarau, stengiuosi atlikti greitai, kad galėčiau imtis 
ko nors kito. Taip ir bėga dienos - 

pro šalį lekia mašinos ir niekada 

nesibaigiantis gotikinės katedros mūras. 

Pro lekiančios mano mašinos langus matau, 
kaip tolsta viskas, ką myliu: neperskaitytos knygos, 
neperpasakoti anekdotai, neaplankytos tolumos... 


Ralfas įsijautęs dukart perskaitė eilėraštį ir pamanė, kad norėtų pa- 
skaityti jį Karolinai. Jis būtų ir jai patikęs - O tai jau gerai - bet dar la- 
biau jai būtų patikęs pats Ralfas (kuris dažniausiai apsiribodavo ves- 
ternais ir istoriniais romanais), kad surado jį ir parnešė jai 1t gėlių 
puokštę. Ralfas jau norėjo atsikelti ir susirasti popieriaus skiautę, 
idant galėtų pasižymėti puslapį, bet prisiminė, jog Karolina jau pusė 
metų kaip mirusi, ir gailiai pravirko. Jis išsėdėjo supamojoje kėdėje 
gal penkiolika minučių, pasidėjęs "Kapinių naktis" ant kelių, kaire 
ranka braukdamas ašaras. Po to nutepeno į miegamąjį, atsigulė ir pa- 
bandė užmigti. Praspoksojęs valandą į lubas, Ralfas atsikėlė, išsivirė 
puodelį kavos ir sėdo žiūrėti futbolo rungtynių per televizorių. 

Sekmadieniais viešoji biblioteka dirbdavo nuo pirmos iki šešių, 
todėl neturėdamas daugiau ką veikti Ralfas patraukė tenai. Skaityklo- 
je su aukštomis lubomis paprastai būdavo pilna tokių pat senukų kaip 
ir jis, vartančių įvairius sekmadieninius laikraščius, tačiau kai Ralfas 
išniro iš knygų saugyklos, kur keturiasdešimt minučių rinkosi, ką pa- 
skaityti, išvydo, kad visa skaitykla skirta tik jam vienam. Vakarykštį 
nuostabų žydrą dangų pakeitė lietus, klijuojantis nukritusius lapus 
prie šaligatvių arba plukdantis juos į savitą ir nemaloniai suraizgytą 
Derio nutekamųjų latakų sistemą. Vėjas vis dar pūtė, tačiau dabar jau 
iš šiaurės, todėl gūsiai sustiprėjo. Senukai, kuriems dar užteko sveiko 
proto (ar sėkmės), sėdėjo šiltuose namuose ir tikriausiai stebėjo pas- 
kutines šiame sezone "Red Sox" rungtynes, žaidė su anūkais ar snau- 
dė po skanių pietų. 

Tačiau Ralfui nerūpėjo "Red Sox", jis neturėjo vaikų ar anūkų tr, 
regis, pametė bet kokį sugebėjimą nusnausti pogulio. Tad pirmą va- 
landą jis sėdo į "Green Route" autobusą, gailėdamasis, kad neapsiren- 
gė šilčiau, nes patalpa buvo gana vėsi. Be to, ir tamsoka. Židinys bu- 

vo tuščias, o iš nebylių radiatorių galėjai suprasti, kad šildymo sezo- 
nas dar neprasidėjo. Sekmadieninis bibliotekininkas taip pat patingė- 
j0 įjungti elektrą. Dienos šviesa, kuriai pavyko pasiekti šią patalpą, 
apmirdavo ant grindų, todėl kampuose karaliavo šešėliai. Medkirčiai, 
kareiviai, būgnininkai ir indėnai iš senųjų paveikslų ant sienų atrodė 
panašūs į piktdžiugiškas šmėklas. Šaltas lietus čaižė langus. 

Reikėjo man pasilikti namuose, - tarė sau Ralfas, tačiau nelabai 
įtikinamai. Pastaruoju metu pasilikti namuose būtų tik dar blogiau. 
Beje, jis rado naują įdomią knygą. Džeimso A. Holo "Sapnų ypatu- 
mai". Ralfas įsijungė šviesą, truputį praskaidrindamas skaityklos nuo- 
taiką, sėdo prie vieno iš keturių ilgų stalų ir greit įsitraukė į skaitymą. 


Prieš teigiant, kad GAJ miegas ir NGAJ miegas yra dvi 
skirtingos būsenos [rašė Holas], studijos, susiję su visišku tam 
tikros miego stadijos netekimu, veda prie Demento prielaidos 
(1960), kad miego netekimas... sukelia asmenybės dezorgani- 
Zuotumą... 


O, kaip tu tiksliai pasakei, drauguži, - mąstė Ralfas. - Kai reikia, 
negaliu net sušikto sriubos pakelio surasti. 


„.. ankstyvosios miego netekimo studijos taip pat spekulia- 
vo idėja, kad šizofrenija - liga, kurios metu sapnų naktį neteki- 
mas veda prie sapnų procesų įsikišimo į kasdieninį asmens gy- 
venimą. 


Ralfas palinko ties knyga, pasirėmęs alkūnėmis į stalą ir prispau- 
dęs kumščius prie smilkinių, suraukęs kaktą ir sutelkęs žvilgsnį. Gal- 
būt Holas kalbėjo būtent apie auras, net nežinodamas apie jų egzista- 
vimą. Tik kad Ralfas, po velnių, vis dar sapnavo ir dažniausiai labai 
aiškiai. Va, kad ir praeitą naktį jis sapnavo, jog šoka senajame Derio 
Paviljone (jį prieš aštuonerius metus sugriovė uraganas, kaip kad ir li- 
kusią didelę centro dalį) kartu su Luiza Čeis. Ralfas atsivedė ją čio- 
nai, ketindamas jai pasipiršti, bet Trigeris Vašonas - ir kodėl būtent 
jis? - vis bandė įsiterpti. 

Ralfas pasitrynė akis, norėdamas sukaupti dėmesį, ir vėl ėmė 
skaityti. Jis nepastebėjo, kaip Žmogus per dideliu pilku megztiniu iš- 
dygo skaityklos tarpduryje ir tylėdamas įsistebeilijo į jį. Po kokių trijų 
minučių jis pakišo ranką po megztiniu (ant priekio puikavosi šuo Snu- 
pis su akiniais nuo saulės) ir iš makšties ant diržo išsitraukė medžiok- 
linį peilį. Lempos šviesa nušvietė dantytus peilio ašmenis, kai vyras 
sukinėdamas peilį grožėjosi jo aštrumu. Tada jis pajudėjo stalo link, 
prie kurio pasirėmęs rankomis sėdėjo Ralfas. Vyriškis atsisėdo šalia 
jo. Ralfas tik nesąmoningai pajuto, jog kažkas yra šalia. 


Miego netekimo toleravimas priklauso nuo asmens am- 
žiaus. Jaunesniems asmenims sutrikimai ir fizinės reakcijos 
prasideda anksčiau, o senesniems... 


Ralfas atsitraukė nuo knygos, pajutęs lengvą rankos prisilietimą 
ant savo peties. | 

- Įdomu, kaip jos atrodo? - ekstazės apimtas balsas sužnibždėjo 
jam į ausį. Žodžiai plaukė kartu su pašvinkusios kiaulienos su česna- 
kais ir apkartusio sviesto kvapu. - Turiu omeny, tavo žarnos. Įdomu, 
kaip jos atrodys pasklidusios ant grindų. Ką manai, bedievi kūdikius 
žudantis centurione? Kokios jos bus: geltonos, juodos, o gal raudo- 
nos? 

Kažkoks kietas ir aštrus daiktas prisispaudė prie kairio Ralfo šo- 
no ir pamažu ėmė brautis gilyn tarp šonkaulių. 

- Negaliu sulaukti, kada tai sužinosiu, - šnibždėjo ekstazės apim- 
tas balsas. - Negaliu sulaukti. 


4 


Ralfas labai lėtai pasuko galvą, girdėdamas, kaip braška kaklo 
sausgyslės. Jis nežinojo šio vyro su šlykščiu kvapu vardo, - vyro, ku- 
ris varė kažkokį daiktą, labai jau primenantį peilį, jam į šoną, - tačiau 
iškart jį atpažino. Jam padėjo akiniai kauliniais rėmeliais, bet svariau- 
sias argumentas visgi buvo juokingi, pasistoję piestu plaukai, kurie 
priminė Don Kichotą ir Albertą Enšteiną. Tas pats vyriškis stovėjo 
kartu su Edu Dypno antrame laikraščio nuotraukos plane, kurioje He- 

mas Deivenportas laikė iškėlęs kumštį, o Denas Daltonas vietoj skry- 
bėlės buvo užsimaukšlinęs Deivenporto plakatą su užrašu "PASIRIN- 
KIMAS, O NE BAIMĖ". Taip pat Ralfas šį vyruką jau buvo ne kartą 
matęs per TV naujienas reportažuose apie antiabortines demonstraci- 
jas. Tik dar vienas mojuojantis plakatu ir skanduojantis veidas minio- 
je; tik dar vienas karštuolis. Bet šiuosyk tas pats karštuolis ketino Ral- 
fą nužudyti. 

- Tai ką manai? - tuo pačiu ekstazės apimtu šnabždesiu pakartojo 
vyriškis su Snupiu ant krūtinės. 

Jo balso tonas gąsdino Ralfą labiau nei peilis, kuris slidinėjo kai- 
riu odinio švarko šonu, tarsi bandydamas apčiuopti ten esančius pa- 
žeidžiamus organus: plaučius, širdį, inkstą, žarnyną. 

- Kokios spalvos? 

Nuo jo kvapo ėmė pykinti, bet Ralfas bijojo net pasukti galvą, kad 
peilis netyčia nepervertų šono. Už akinių kauliniais rėmeliais it kokia 
keista žuvis plaukiojo rudos vyriškio akys. Ralfui pasirodė, kad jų iš- 
raiška padrika ir keistai gąsdinanti. Tai buvo akys žmogaus, kuris ma- 
to ženklus danguje ir galbūt girdi balsus, šnabždančius iš spintos nak- 
timis. 

- Nežinau, - atsakė Ralfas. - Ir, be to, nežinau, kodėl norite mane 
sužeisti. 

Vis dar nekrutindamas galvos, Ralfas apsižvalgė, tikėdamasis ką 
nors išvysti, tačiau skaitykla buvo tuščia. Lauke kaukė vėjas, o lietus 
barbeno į langus. 

- Nes tu - sumautas centurionas! - sušvokštė žilaplaukis vyriškis. 
- Prakeiktas kūdikių žudikas! Tu vagi negimusius vaikus! Tu parduo- 
di juos tiems, kurie daugiau moka! Aš viską apie tave Žinau. 

Ralfas atsargiai numetė dešinę ranką nuo galvos. Jis buvo dešinia- 
rankis, todėl viską, ką atsitiktinai rasdavo, sugrūsdavo į dešinę drabu- 
žio kišenę. Senas pilkas odinis švarkas turėjo dideles kišenes, tačiau 
Ralfas abejojo, ar ras ką nors mirtinesnio nei sumautas "Dentyne" pa- 
kelis, jei 17 pavyktų nepastebėtam įkišti ten ranką. Tikriausiai ten ne- 
ras nė žirklučių nagams. 

- Tai Edas Dypno tau pripasakojo? - paklausė Ralfas 1r cyptelėjo, 
nes peilis skaudžiai dūrė į šoną, truputį žemiau tos vietos, kur baigia- 
si šonkauliai. 

- Neminėk jo vardo, - sušnibždėjo vyriškis. - Nedrįsk ištarti jo 
vardo! Kūdikių vagie! Bailus žudike! Centurione! 

Jis vėl dūrė, ir šįkart suskaudo iš tiesų, nes peilio galiukas pradū- 
rė odinį švarką. Ralfas nemanė, kad jį perdūrė, - bent jau ne dabar, - 
tačiau buvo tikras, kad pamišėlis pakankamai paspaudė, kad paliktų 
nemalonų įbrėžimą. Tai dar nieko: jei Ralfui pavyks išsisukti tik su 
šiuo įbrėžimu, jis vadins save laimės kūdikiu. 

- Gerai, - tarė Ralfas, - neminėsiu jo vardo. 

- Sakyk, kad gailiesi! - sušnypštė vyriškis su Snupiu ant megzti- 
nio priekio ir vėl dūrė peiliu. 

Šįkart peilis perplėšė marškinius, ir Ralfas pajuto šiltą kraują, bė- 
gantį jo šonu. / ką dabar nutaikyti ašmenys? - Ralfui pasidarė įdomu. 
- Kepenis? Tulžies pūslę? Kas ten dar kairiame šone yra? 

Jis arba negalėjo prisiminti, arba nenorėjo tai padaryti. Prieš akis 
iškilo paveikslas (kuris tarsi bandė atstatyti organizuotą mąstymą): el- 
nias, gulintis galva žemyn ant svarstyklių šalia kaimo krautuvėlės me- 
džioklės sezono metu. Sustingusios akys, riukaręs liežuvis ir tamsus 
pjūvis per pilvą, kurį atliko žmogus su peiliu, - tokiu pat kaip ir šis, - 
ir išėmęs vidurius paliko tik galvą, mėsą ir kailį. 

- Aš gailiuosi, - sutrikusiu balsu atsiprašė Ralfas. - Tikrai gai- 
liuosi. 

- O taip, gerai! Tu turėtum, bet taip nėra! Tu nesigaili. 

Dar vienas dūris, palydėtas aštraus skausmo. Karštas kraujas vėl 
plūstelėjo per šoną. Staiga kambarys nušvito tarytum dvi ar trys ope- 
ratorių komandos, besibastančios Deryje nuo tos dienos, kai prasidė- 
jo protestai prieš abortus, susirinko skaitykloje ir įjungė visus turimus 
prožektorius. Žinoma, nebuvo jokių kamerų. Šviesos užsidegė Ralfo 
viduje. 

Ralfas atsisuko į žmogų su peiliu - į tą, kuris be jokio gailesčio 
spaudė ašmenis jam į šoną, - ir išvydo jį, apgaubtą besimainančios ža- 
lios ir juodos spalvos auros, kuri Ralfui priminė 

(žaltvykslę) 

blyškią fosforinę šviesą, kurią kelis kartus matė sutemus pelkė- 
tuose miškuose. Ir per tą plotą kartkartėmis žybteldavo visiškai juo- 
dos gervuogės. Ralfas su vis didėjančiu siaubu žvelgė į savo užpuoli- 

ko aurą, vos jausdamas, kaip peilio smaigalys lenda dar viena šešio- 
liktąja colio giliau į jo kūną. Tik kažkur kitame pasaulyje kraujas sun- 
kėsi 1š žaizdos ir kaupėsi ties diržo linija. 

Jis - pamišėlis ir tikrai ketina mane užmušti - tai ne vien plepa- 
lai. Kol kas jis dar nepasiruošęs, dar pats morališkai nesusikaupęs, 
tačiau ilgai laukti neteks. O jei bandyčiau pabėgti, - jei nors pasi- 
traukčiau per colį nuo į mane įvaryto peilio, - jis iškart mane pribaig- 
tų. Jis tikriausiai ir tikisi, kad aš pajudėsiu... tada galėtų pasiteisinti, 
kad aš pats užsišokau, ir tai tik mano paties kaltė. 

- Apie tave ir tokius kaip tu, - kalbėjo vyriškis juokingu žilų plau- 
kų kuokštu. 

Ralfo ranka pasiekė dešinę kišenę... ir apčiuopė kažkokį nemažą 
daiktą, kurio niekaip negalėjo atpažinti ar prisiminti, jog būtų įsidėjęs. 
Bet kas čia nuostabaus? Kai nebeprisimeni, ar paskutiniai kino cen- 
tro telefono numerio skaičiai yra 1317 ar 1713, viskas tampa įmano- 
ma. 

- Oi, jūs, vyručiai! - kartojo vyriškis su juokingais plaukais. - Va- 
je, vaje, VAJE! 

Šįkart Ralfas iškart pajuto skausmą, kai vyriškis vėl dūrė peiliu. 
Raudonas kraujo tinklelis nusidriekė nuo šono iki kelio. Ralfas suvai- 
tojo ir dešine ranka stipriai suspaudė dešinę odinio švarko kišenę, ap- 
čiuopdamas daiktą jos viduje. 

- Nerėk, - tuo pačiu ekstazės apimtu balsu sušnibždėjo vyriškis. - 
Net nebandyk taip padaryti! 

Jo rudos akys spoksojo į Ralfo veidą, o akinių stiklai taip jas iš- 
didino, kad net mažytės pleiskanėlės ant stiklų atrodė lyg akmenukai. 
Ralfas matė jo aurą net vyriškio akyse: ji gaubė vyzdžius it žalias rū- 
kas juodą vandenį. Panašios į gyvatėles pynės, besirangančios žalioje 
šviesoje, tapo platesnės ir ėmė pintis viena su kita. Ralfas suprato, 
kad būtent tie juodi sūkuriai žmogaus asmenybėje ir atliko šį darbą, 
kai peilis smigo gilyn. Žalia spalva buvo sąmišis ir paranoja, o juoda 
- kažkas kita. Kažkas 

(iš išorės) 

daug blogiau. 

- Ne, - pralemeno Ralfas. - Aš nerėksiu. 

- Gerai. Aš girdžiu, kaip plaka tavo širdis. Greitai aš ją pasmeig- 
siu ir padėsiu sau ant delno. Tikriausiai ji labai sunerimusi. 

Vyriškio lūpos išsikreipė į trūkčiojantį, visai nelinksmą šypsnį. 
Lūpų pakraščiuose nutįso seilės. 

- Galbūt pats parvirsi ant šono ir nusibaigsi nuo širdies smūgio, 
išgelbėdamas mane nuo šito darbo. 

Dar vienas to šlykštaus kvapo gūsis dvelktelėjo Ralfui į veidą. 

- Tu juk velniškai senas. 

Kraujas dviem ar trim srovelėm bėgo per šoną. Skausmas nuo 
smingančio peilio tapo nepakeliamas, it milžiniška bitė būtų suleidu- 
si savo geluonį. 

Arba adata, - šovė į galvą mintis. Ralfui ji pasirodė labai juokin- 
ga, nepaisant, kad jis turėjo tokį pasimatymą... o galbūt būtent dėl jo. 
Štai kur tikrasis adatų smaigstytojas. Palyginti su juo, Džeimsas Ro- 
jus Chongas galėjo būti tik netašytas mėgėjas. 

Aš neturėjau jokios galimybės atšaukti pasimatymą, - pagalvojo 
Ralfas. Tik turbūt tokie bepročiai kaip šis sų Snupiu ant megztinio 
priekio nepriima jokių atšaukimų. Tokie bepročiai turi savus tvarka- 
raščius ir laikosi jų, nors ir tvanas. 

Kad ir kas būtų, Ralfas žinojo, jog daugiau nebeištvers badančio 
jo šoną peilio smaigalio. Jis nykščiu pakėlė kišenės atvartą ir įkišo 
ranką. Vos pirštai palietė tą daikčiuką, Ralfas iškart jį atpažino: tai 
buvo aerozolio balionėlis, kurį Grečen ištraukė iš savo rankinės ir pa- 
dėjo ant virtuvinio stalo. "Maža dovanėlė nuo dėkingų draugų iš "Pa- 
galbos moterims", - ištarė ji. 

Ralfas negalėjo suprasti, kaip balionėlis nuo virtuvinės spintelės 
viršaus atsidūrė nunešioto odinio švarko kišenėje, tačiau nelabai tuo 
ir rūpinosi. Jis apglėbė jį ir vėl pasinaudojęs nykščiu nuvožė plastma- 
sinį dangtelį. Ralfas nė sekundei neatitraukė akių nuo trūkčiojančio, 
bauginančio ir pagyvėjusio vyriškio veido. 

- Aš šį tą Žinau, - prabilo Ralfas. - Jei pažadi manęs nežudyti, pa- 
sakysiu tau. 

- Ką? - paklausė vyriškis. - Dievulėliau, ką toks padugnė kaip tu 
gali Žinoti? 

O ką toks padugnė kaip aš iš tikrųjų gali žinoti? - Ralfas paklau- 
sė pats savęs, ir atsakymas iškart stuktelėjo į galvą. Jis prisivertė pa- 

silenkti į besisukančią aplink vyriškį žalią aurą, į šlykštaus dvoko, ei- 
nančio iš sugedusio žarnyno, debesį. Tuo pat metu Ralfas išsitraukė 
balionėlį iš kišenės, prispaudė prie šlaunies ir uždėjo smilių ant purkš- 
tuko. 

- Aš žinau, kas yra Kruvinasis karalius, - sumurmėjo jis. 

Akys už purvinų kaulinių rėmų išsiplėtė, - ne tik iš nuostabos, - 
ir Žmogus juokingais plaukais truputėlį atšoko atgal. Akimirką spau- 
dimas Ralfo šone atlėgo. Tai buvo vienintelis šansas, ir Ralfas juo pa- 
sinaudojo. Jis šoko į dešinę ir nugriuvo nuo kėdės ant grindų. Galva 
atsitrenkė į grindų plyteles, bet šis skausmas nereiškė nieko, palygi- 
nus su palengvėjimu, atsikračius peilio smaigalio. Vyriškis juokingais 
plaukais suspiegė. Tai buvo pykčio ir nusivylimo šūksnis, tarsi jis bū- 
tų pripratęs prie tokių nesėkmių per savo ilgą ir sunkų gyvenimą. Jis 
pasilenkė prie tuščios Ralfo kėdės, į priekį atstatęs trūkčiojantį veidą. 
Jo akys atrodė it švytinčios fantastinės būtybės, kurios glūdi giliau- 
siuose vandenyno sluoksniuose. Ralfas pakėlė balionėlį ir tik akimir- 
ką susiprato, jog nepatikrino, į kurią pusę atsuktas purškiklis - taip pat 
sėkmingai jis galėjo apsipurkšti ir save. 

Nebuvo laiko apie tai galvoti. 

Ralfas paspaudė purškiklį, kai vyriškis šovė su peiliu į priekį. Jo 
veidą aplipo lašelių migla, panaši į pušų kvapo oro gaiviklio, kurį 
Ralfas laikė vonioje ant spintelės, purškiamą skystį. Akinių stiklai ap- 
sitraukė rūku. 

Rezultatas pradžiugino Ralfą. Vyriškis juokingais plaukais suriko 
iš skausmo, išmetė peilį (jis nukrito ant kairio Ralfo kelio ir pasiliko 
gulėti tarp kojų) ir nusiėmęs akinius susigriebė už veido. Akiniai nu- 
krito ant stalo. Tuo pat metu tiršta, netgi riebi aura sužibo ryškiai rau- 
dona spalva ir pranyko - bent jau iš Ralfo akių. 

- Aš apakau! - skardžiu balsu suriko vyriškis. - Aš apakau, apa- 
kau! 

- Ne, - atsistodamas atsakė Ralfas. - Tu tik... 

Vyriškis vėl suriko ir nukrito ant žemės. Jis ritinėjosi ant juodų if 
baltų plytelių, užsiėmęs galvą rankomis ir staugdamas it vaikas, pri- 
sivėręs ranką tarp durų. Ralfas pro pirštus matė jo skruostų fragmen- 
tus. Tose vietose oda buvo išmušta ryškaus raudonio. 

Ralfas nusprendė palikti vyruką ramybėje, kadangi jis buvo pami- 
šęs it paukštis naras ir pavojingas kaip barškuolė, bet jis jautėsi per 
daug susigėdęs ir įbaugintas, kad taip pasielgtų. Jam jau nebeatrodė, 
kad tai buvo gyvybės ir mirties klausimas. Ralfas pasilenkė ir uždėjo 
savo ranką ant vyriškio. Beprotis pasirideno tolyn nuo jo ir ėmė trep- 
senti savo purvinais sportbačiais į grindis tarsi įpykęs vaikėzas. 

- O, tu, kalės vaike! - rėkė jis. - Tu mane kažkuo apipurškei! 

Ir tada netikėtai pridūrė: 

- Vis tiek nudirsiu tau kailį! 

- Tačiau pirmiausia turėsi paaiškinti apie peilį, - atkirto Ralfas. 

Jis pastebėjo numestą ant grindų peilį ir norėjo jį pakelti, bet po 
to susimąstė: geriau, kad ant peilio neliktų mano pirštų atspaudų. Kai 
Ralfas atsitiesė, jį apėmė svaigulys, ir akimirką lietaus barbenimas į 
stiklą tapo toks duslus ir tolimas. Jis nuspyrė peilį tolyn ir susvyravęs 
griebė už kėdės atlošo, kad neparvirstų. Kambarys nustojo suktis ap- 
linkui. Ralfas išgirdo artėjančius žingsnius iš pagrindinio fojė ir mur- 
mančius, klausiančius balsus. 

Dabar ateini, - pavargęs pagalvojo Ralfas. - Kur tu buvai prieš 
tris minutes, kai šis vyrukas mėgino susprogdinti mano plautį it kokį 
oro balioną? 

Maikas Henlonas, lieknas ir atrodantis ne vyresnis kaip trisdešim- 
ties vyriškis, nors plaukai buvo visai Žžili, pasirodė tarpdury. Už jo 
stovėjo paauglys - bibliotekininko padėjėjas savaitgaliais, o dar už jo 
- keturi ar penki žiopliai (tikriausiai iš periodikos skyriaus). 

- Pone Robertsai! - sušuko Maikas. - Viešpatie, ar jūs sunkiai su- 
žeistas? 

- Aš jaučiuosi gerai, bet jis - nelabai, - atsakė Ralfas. 

Tačiau rodydamas į vyriškį, Ralfas netyčia pažvelgė į save ir su- 
prato, kad tikrai ne kaip atrodo. Jo švarkas pasikėlė, kai ištiesė ranką, 
ir jis išvydo, kad kairys marškinių šonas permirkęs krauju nuo pažas- 
ties Žemyn. 

- Po velnių, - sumurmėjo Ralfas ir klestelėjo į kėdę. 

Jis, atsitrenkęs alkūne, stuktelėjo akinius kauliniais rėmeliais, ir 
jie nučiuožė per visą stalą. Nuo aptraukusio stiklus rūkelio akiniai ta- 
po panašūs į kataraktos apakintas akis. 

- Jis apipurškė mane rūgštimi! - suklykė vyriškis ant grindų. - Aš 
nieko nematau, o mano oda tirpsta! Aš jaučiu, kaip ji tirpsta! 

Ralfui jis pasirodė panašus į Piktosios raganos iš Vakarų parodi- 
ją. Maikas žvilgtelėjo į vyrą ant grindų ir atsisėdo šalia Ralfo. 

- Kas atsitiko? 

- Na, tai tikrai ne rūgštis, - atsakė Ralfas ir, išsitraukęs " Asmens 
sargybinio" balionėlį, pastatė ant stalo šalia "Sapnų ypatumų". 

- Ponia, kuri jį davė, sakė, kad jis ne toks stiprus kaip nervus pa- 
ralyžiuojančios dujos, o tik sudirgina akis ir supykina... 

- Aš jaudinuosi ne dėl to, - nekantriai pertraukė Maikas. - Kas gali 
šitaip staugti, tikrai nesiruošia greitai mirti. Labiau aš nerimauju dėl 
jūsų, pone Robertsai. Ar žinote, kiek giliai jis įdūrė? 

- Jis man beveik neįdūrė, - atsakė Ralfas. - Jis baksnojo šituo. 

Ralfas parodė į gulintį ant grindų peilį. Pastebėjęs raudoną smai- 
galį, jis vėl pajuto, kaip jį it greitasis traukinys iš minkštų pagalvių 
užlieja silpnumo banga. Žinoma, kvailas palyginimas, bet Ralfas ne- 
beįstengė blaiviai mąstyti. 

Padėjėjas atsargiai žvelgė į žmogų ant grindų. 

- Aaa, - ištarė jis. - Aš pažįstu šį vyruką, Maikai. Tai Čarlis Pike- 
ringas. 

- Viešpatie brangiausias, - sušuko Maikas. - Ir kodėl aš nesiste- 
biu? 

Jis atsigręžė į paauglį padėjėją ir atsiduso. 

- Geriau iškviesk farus, Džastinai. Regis, susidūrėme su rimta 
problema. 


- Ar turėsiu nemalonumų, kad panaudojau šitą? - po valandos pa- 
klausė Ralfas, rodydamas į vieną iš užantspauduotų plastmasinių mai- 
šelių, pūpsančių ant apkrauto stalo Maiko Henlono kabinete. Ant gel- 
tonos juostelės maišelio priekyje buvo užrašyta: 

DAIKTINIS ĮRODYMAS : Aerozolio balionėlis 
DATA: 93/10/3 
VIETA: Denio viešoji biblioteka 

- Ne tiek, kiek senas bičiulis Čarlis, pasinaudojęs šituo, - atsakė 
Džonas Leidekeris, rodydamas į kitą maišelį. 

Jame buvo medžioklinis peilis su sukrešėjusiu krauju ant ašmenų. 
Šiandien Leidekeris vilkėjo firminį Meino universiteto megztinį ir to- 
dėl buvo panašus į pieno bidoną. 

- Mūsų užkampyje mes vis dar tikime savigynos koncepcija. Nors 
ne dažnai kalbame apie tai, nes tai leidžia manyti, kad pasaulis nesi- 
keičia. 

Maikas Henlonas, stovintis tarpduryje, nusijuokė. 

Ralfas tikėjosi, kad jo veide neatsispindėjo juntamas palengvėji- 
mas. Kol sanitaras (vienas iš tų, kurie išvežė Eleną Dypno į ligoninę 
rugpjūtyje) darbavosi prie jo, - iš pradžių padarė nuotrauką, po to iš- 
dezinfekavo ir apibintavo, - Ralfas sėdėjo sukandęs dantis ir įsivaiz- 
davo, kaip teisėjas nuteisia jį šešis mėnesius kalėti apygardos kalėji- 
me už pasikesinimą pusiau mirtinų ginklu. Tikimės, pone Robertsai, 
kad tai jums bus gera pamoka ir įspėjimas kitiems seniokams kaimy- 
nystėje, kurie jaučiasi teisūs, nešiodamiesi balionėlius su nervus pa- 
ralyžiuojančiomis dujomis... 
traukas, išdėliotas palei Henlono kompiuterio terminalą. Jaunasis 
greitosios pagalbos sanitaras padarė pirmąsias tris, prieš pradėdamas 
lopyti Ralfą. Jose matėsi mažytis tamsus apskritimas - panašus į per 
didelį tašką, kurį padėjo rašyti besimokantis vaikas - ant Ralfo šono. 
Sanitaras padarė dar tris nuotraukas jau po to, kai buvo pleistru užkli- 
juotas šonas, o Ralfas pasirašė, kad atsisakė ligoninės paslaugų. Šio- 
se nuotraukose matėsi išvaizdžios mėlynių užuomazgos. 

- Palaimink, Dieve, Edviną Lendą ir Ričardą Polaroidą, - ištarė 
Leidekeris, dėdamas nuotraukas į kitą "DAIKTINIŲ ĮRODYMŲ" 
maišelį. 

- Nemanau, kad kada nors egzistavo koks Ričardas Polaroidas, - 
paprieštaravo Maikas Henlonas nuo durų slenksčio. 

- Tikriausiai ne, bet vis tiek palaimink jį, Viešpatie. Kiekvienas 
prisiekusysis, išvydęs šias nuotraukas, duotų tau medalį, Ralfai, ir 
netgi iškalbingoji Klarisė Darou nesugebėtų įtikinti priešingai. 

Jis vėl atsigręžė į Maiką. 2 

- Čarlis Pikeringas. 

Maikas linktelėjo galvą. 

- Čarlis Pikeringas. 

- Subingalvis. 

Maikas vėl linktelėjo. 

- Supersubingalvis. 

Abu vyrai tylomis pasižiūrėjo vienas į kitą ir kartu nusikvatojo. 
Ralfas puikiai suprato jų jausmus - buvo juokinga, nes graudu, ir at- 
virkščiai - ir turėjo prikąsti lūpą, kad neprisijungtų prie kolegų. Kaip 
tik šito jis negalėjo sau leisti, nes būtų velniškai pradėję skaudėti. 

Leidekeris išsitraukė nosinę iš užpakalinės kišenės, nusišluostė iš- 
tryškusias ašaras ir ėmė tvardytis. 

- Juk Pikeringas - vienas iš "Gyvenimo draugų"? - paklausė Ral- 
fas. 

Jis prisiminė, kaip atrodė Pikeringas, kai Henlono padėjėjas padė- 
jo jam atsisėsti. Be akinių vyrukas tapo toks pat pavojingas kaip ir 
triušis gyvūnėlių parduotuvės vitrinoje. 

- Galima ir taip pasakyti, - sutiko Maikas. - Jį buvo sugavę per- 
nai garaže, kuris priklauso ligoninei ir "Pagalbai moterims". Rankoje 
jis laikė skardinę benzino ir kuprinę su tuščiais buteliais ant pečių. 

- Ir nepamirškite audinio juostelių, - pridūrė Leidekeris. - Jos tu- 
rėjo tapti degikliais. Tada Čarlis dar priklausė "Kasdienei duonai". 

- Ar daug betrūko, kad jis padegtų pastatą? - smalsiai paklausė 
Ralfas. 

Leidekeris patraukė pečiais. 

- Nelabai. Tikriausiai kažkam iš grupuotės pasirodė, kad vietinės 
moterų klinikos padegimas labiau panašus į terorizmą nei į politiką, 
todėl anonimiškai paskambino į policiją. | 

- Neblogai, - mestelėjo Maikas. Jis prunkštelėjo ir sukryžiavo ran- 
kas ant krūtinės, lyg taip bandytų sulaikyti naują juoko priepuolį. 

- Aha, - sutiko Leidekeris ir sunėręs pirštus ištiesė rankas. - Jo į 
kalėjimą nepasodino: protingas ir rūpestingas teisėjas išsiuntė Čarlį 
šešiems gydymo ir terapijos mėnesiams į Džuniper Hilą, 1r jis turbūt 
išsigydė, nes nuo liepos jau vaikštinėjo po miestą. 

- Taip, - pritarė Maikas. - Jis čia ateina beveik kiekvieną dieną ir 
pristojęs prie kiekvieno lankytojo aiškina, kaip Siuzana Dei amžinai 

degs ugnies ežere. Tačiau niekaip negaliu suprasti, kodėl jis užsipuo- 
lė jus, pone Robertsai. 

- Tokia jau mano laimė. 

- Ar gerai jaučiatės, Ralfai? - paklausė Leidekeris. - Atrodote iš- 
balęs. 

- Viskas gerai, - atsakė Ralfas, nors iš tikrųjų taip nebuvo: jį pra- 
dėjo pykinti. 

- Nežinau nieko apie gerą savijautą, bet dėl jūsų laimės galiu ne- 
abejoti. Esate laimingas, kad tos moterys įteikė jums pipirinį dujų ba- 
lionėlį; esate laimingas, kad radote jį savo kišenėje; ir visų laimin- 
giausias, kad Pikeringas neįsmeigė peilio jums į nugarą, vos tik įėjęs 
į skaityklą. Ar galėtumėt nuvažiuoti kartu su manim į nuovadą ir duo- 
ti oficialius parodymus, ar... 

Staiga Ralfas pašoko nuo senovinės Maiko Henlono kėdės, užsi- 
dengęs ranka burną perbėgo per kambarį ir atidarė duris galiniame de- 
šiniajame kabineto kampe, melsdamasis, kad tai nebūtų spinta. Jei 
taip, tai jis ruošėsi pripildyti Maiko kaliošus pusiau suvirškintu su- 
muštiniu su sūriu ir pamidorų sriuba. 

Bet jam pasisekė. Ralfas atsiklaupė ties klozetu ir užsimerkęs 
ėmė vemti, laikydamasis už tos vietos, kur Pikeringas pradūrė skylę. 
Susitraukiant ir vėl išsiplečiant raumenims, skausmas išliko vis toks 
pat aštrus. 

- Manau, kad tai reiškia "ne", - prabilo Maikas Henlonas, stovė- 
damas už Ralfo. 

Po to jis švelniai uždėjo ranką ant Ralfo kaklo. 

- Kaip jūs? Ar žaizda vėl ėmė kraujuoti? 

- Ne, - atsakė Ralfas. 

Jis pradėjo atsiseginėti marškinius, tada stabtelėjo ir vėl susiėmė 
už šono, nes skrandį suspaudė dar vienas spazmas. Kai jis nurimo, 
Ralfas pakėlė ranką ir pažvelgė į šoną: kraujas nesisunkė. 

- Ne, aš nekraujuoju. 

- Gerai, - ištarė Leidekeris. Jis stovėjo už bibliotekininko nugaros. 
- Ar jau viskas? 

- Manau, kad taip, - Ralfas susigėdęs pažvelgė į Maiką. - Prašau 
man atleisti. 

- Kad nėr už ką, - Maikas padėjo Ralfui atsistoti. 

- Eime, - tarė Leidekeris, - parvešiu jus namo. Rytoj galėsit duoti 
parodymus. O šiandien būtinai pailsėkit ir gerai išsimiegokit. 

- Nieko nėr geriau už naktinį miegą, - sutiko Ralfas. Jie pasiekė 
kabineto duris. - Gal paleistumėt mano ranką, detektyve Leidekeri? 
Juk mes dar nesusituokę? 

Leidekeris nustebęs dėbtelėjo į jį ir paleido ranką. Maikas vėl pra- 
dėjo juoktis. 

- "Nesusituokę". Na ir juokdarys esate, pone Robertsai. 

Leidekeris šypsojosi. 

- Tikriausiai ne, tačiau gali vadinti mane Džeku, jei nori. Arba 
Džonu. Tik ne Džoniu. Mirus mano motinai, tik senasis profesorius 
Makgovernas mane vadina Džoniu. 

Senasis profesorius Makgovernas, - susimąstė Ralfas. - Na ir 
keistai skamba. 

- Gerai, vadinsių Džonu. O judu vadinkite mane Ralfu. Kiek ži- 
nau, "ponas Robertsas" visada buvo ir bus tik Brodvėjaus spektaklis 
su Henriu Fonda. 

- Susitarėm, - sutiko Maikas. - Ir pasirūpink savimi. 

- Būtinai, - atsakė Ralfas ir stabtelėjo tarpdury. - Norėčiau tau pa- 
dėkoti ir ne vien už pagalbą man. 

Maikas pakėlė antakius. 

- Ką? 

- Taip. Tu priėmei į darbą Eleną Dypno. Ji - viena mano mėgia- 
miausių žmonių, o be to, jai būtinai reikia darbo. Ačiū. 

Maikas nusišypsojo ir linktelėjo galvą. 

- Ačiū už gėles, bet ne aš, o Elena padarė man paslaugą. Ji per 
daug išsilavinusi tokiam darbui, tačiau, mano nuomone, ji labai nori 
pasilikti mieste. 

- Aš to irgi noriu, o tu padėjai įgyvendinti šį norą. Dar kartą ačiū. 

Maikas 1šsišiepė. 

- Nėr už ką. 

Kai Ralfas su Leidekeriu pasiekė išėjimą, Leidekeris paklausė: 
- Atrodo, kad medaus koriai padėjo, tiesa? 

Iš pradžių Ralfas nesuprato, apie ką šis detektyvas kalba - tarsi jis 
būtų kreipęsis esperanto kalba. 

- Kalbu apie tavo nemigą, - kantriai paaiškino Leidekeris. - Juk 
jau išsigydei? Dabar atrodai milijardą kartų geriau nei pirmą kartą, 
kai tave sutikau. 

- Tada buvau labai pavargęs, - atsakė Ralfas. Jis prisiminė seną 
Bilio Kristalo dainelę apie Fernandą: "Paklausyk, širdele, ko gyveni- 
mą nuodai: svarbiausia, ne kaip jauties, o kaip atrodai! O atrodai... 
TIESIOG PUIKIAI!" 

- O šiandien nepavargęs? Liaukis, Ralfai. Na, tai kaip? Ar medaus 
koriai pagelbėjo? 

Ralfas pasvarstė ir linktelėjo. 

- Manau, kad būtent jie. 

- Fantastika! Argi aš tau nesakiau? - džiaugsmingai šūktelėjo Lei- 
dekeris, kai jie išėjo į lietingą popietės orą. 

Jiedviem belaukiant žalio signalo ant Ap Mailo kalvos, Ralfas at- 
sisuko į Leidekerį ir paklausė, ar įmanoma būtų Edą apkaltinti už ben- 
dradarbiavimą su Pikeringu. 

- Nes Edas privertė jį taip padaryti, - tęsė Ralfas. - Žinau taip ge- 
rai, kaip kad štai ten yra Strofordo parkas. 

- Ko gero, tu teisus, - atsakė Leidekeris, - bet neapgaudinėk savęs. 
Apkaltinti Edą beveik neįmanoma. Net jei 17 Apygardos prokuroras 
nebūtų toks konservatyvus kaip Deilas Koksas. 

- Kodėl? 

- Pirmiausia, sunku bus įrodyti glaudų ryšį tarp šių dviejų asme- 
nų. Antra, tokie vyrukai kaip Pikeringas būna labai atsidavę savo va- 
dinamiems "draugams", nes tokių tėra vienetai - juos dažniausiai su- 
pa priešų minios. Per apklausas Pikeringas neketins pakartoti, ką tau 
sakė, medžiokliniu peiliu badydamas šoną. Trečia, Edas Dypno - ne 
kvailys. Pamišęs, - galbūt dar daugiau negu Pikeringas, - bet ne kvai- 
lys. Jis viską paneigs. 

Ralfas linktelėjo galvą. Tą patį ir jis galvojo apie Edą. 

- Jei Pikeringas ir prisipažintų, kad Dypno liepė jam surasti tave 
ir nužudyti, - kadangi esi kūdikius žudantis ir plėšiantis embrionus 
centurionas, - Edas tik šypteltų ir atšautų, jog nė kiek neabejoja, kad 
vargšelis Čarlis taip ir pasakė ir net tuo tikėjo, bet tai dar nereiškia, 
kad tai tiesa. 

Užsidegė žalia šviesa. Leidekeris pasuko į Hariso aveniu. Stiklo 
valytuvai dirbo be perstojo. Žiūrint pro šlapią stiklą, Strofordo parkas 
dešinėje atrodė lyg miražas. 

- O ką mes į tai galėtume atsakyti? - tęsė Leidekeris. - Čarlis Pi- 
keringas jau seniai psichiškai nestabilus: jis apkeliavo daugybę psi- 
chiatrinių: Džuniper Hilą, Akadijos ligoninę, Bengoro psichikos sutri- 
kimų institutą... jei yra vieta, kur gydoma elektra ir nesunku rasti 
tramdomuosius marškinius, tai Čarlis, be abejo, ten pabuvojo. Pasta- 
ruoju metu jo hobiu tapo abortai. Dar septintajame dešimtmetyje jį 
buvo apsėdusi manija dėl Margaritos Čeis Smit. Čarlis prirašė daugy- 
bę laiškų - Derio policijos departamentui, Valstijos policijai, FTB - 
tvirtindamas, kad ji - rusų šnipė. Jis tvirtino, kad turi įrodymų. 

- Gerasis Dieve, tai neįtikėtina! 

- Taip, bet juk tai Čarlis Pikeringas, ir aš nė kiek neabejoju, kad 
tokių kaip jis gali rasti kiekviename Jungtinių Valstijų miestelyje. Ir 
netgi viso pasaulio miestuose. 

Ralfo ranka palietė tvarstį ant šono. Jo pirštai apčiuopė pleistrą. 
Jis negalėjo pamiršti padidėjusių rudų Pikeringo akių: kokios jos bu- 
vo įbaugintos ir podraug apimtos ekstazės. Jau dabar Ralfui buvo 
sunku patikėti, kad šis žmogus su tokiomis akimis ketino jį nužudyti, 
o rytoj tikriausiai visa ši istorija atrodys it į tikrovę išsiliejęs sapnas, 
kaip kad rašė Džeimsas A. Holas. 

- Bjauriausia, Ralfai, kad toks beprotis kaip Čarlis Pikeringas yra 
puikus įrankis tokiam vyrukui kaip Dypno. Šio žmonos lupiko kol kas 
neįmanoma niekuo apkaltinti. 

Leidekeris pasuko į įvažiavimą šalia Ralfo namo ir sustojo už di- 
delio surūdijusio "Oldsmobilio" su senu lipduku - "DUKAKIS" 88" - 
ant buferio. 

- Kieno šis brontozauras? Profesoriaus? 

- Ne, - atsakė Ralfas. - Tai mano brontozauras. 

Leikdekeris netikėdamas atsisuko į Ralfą, pastatydamas pavarų 
svirtųį į parkavimo poziciją. 

- Jei turi mašiną, tai kodėl stovi autobusų stotelėje per tokį lietų? 
Ar ji sugedusi? 

- Ne, - neryžtingai atsakė Ralfas, nes nenorėjo pridurti, kad nėra 
tuo tikras: jau du mėnesius jis nejudino savojo "Oldso". - Beje, aš ne- 
stovėjau lietuje. Ta autobusų stotelė turi stogą, netgi suolelį. Žinoma, 
ten nėra kabelinės televizijos, bet palaukime kitų metų. 

- Bet... - svarstydamas Leidekeris apžiūrėjo "Oldsą". 

- Paskutinius penkiolika metų praleidau už rašomojo stalo, bet 
prieš tai buvau komivojažierius. Dvidešimt penkerius metus kiekvie- 
ną savaitę sukardavau po aštuonis šimtus mylių. Kai pradėjau dirbti 
spaustuvėje, visiškai nebenorėjau sėstis už mašinos vairo. O kai mirė 
mano žmona, tai nebėra ir jokio tikslo vairuoti. Autobusas visiškai 
mane patenkina. 

Beveik tiesa, tik Ralfas nepridūrė, kad pastaruoju metu ėmė nebe- 
pasitikėti savo refleksais ir regėjimu. Prieš metus septynmetis berniu- 
kas nusivijo kamuolį į Hariso aveniu, o Ralfas tuo metu grįžinėjo iš 
kino, ir nors važiavo tik dvidešimties mylių per valandą greičiu, jis su 
siaubu pamanė, kad neišvengiamai suvažinės berniuką. Žinoma, to 
neatsitiko, - to ir negalėjo atsitikti, - tačiau nuo to laiko jis beveik ne- 
besinaudojo "Oldsmobiliu". Ralfas nusprendė ir to nepasakoti Džonui. 

- Na, tai tavo reikalas, - Leidekeris pamojo ranka mašinos link. - 
Ar galėsi rytoj pirmą valandą ateiti duoti parodymų, Ralfai? Aš pats 
pasirodysiu apie dvyliktą, kad galėčiau tau padėti. Atnešiu kavos, jei 
norėsi. 

- Puiku. Ir ačiū, kad parvežei mane namo. 

- O, nėr už ką. Ir dar... 

Ralfas jau buvo bedarąs mašinos dureles, bet vėl uždarė ir atsig- 
ręžė į Leidekerį. 

Leidekeris žvilgtelėjo į savo rankas, nepatogiai užlindusias už 
vairo, atsikrenkštė ir pakėlė akis. 

- Aš tik norėjau pasakyti, kad esi tikras šaunuolis. Daugeliui kitų, 
ir keturiasdešimčia metų jaunesnių už tave, šiandienos nuotykiai bū- 
tų pasibaigę ligoninėje. Arba net morge. 

- Turbūt mane saugo angelas sargas, - atsakė Ralfas, prisiminda- 
mas, kaip nustebo, atpažinęs apvalų daikčiuką odinio švarko kišenėje. 

- Galbūt, bet vis tiek nepamiršk šiąnakt užsirakinti durų. Ar girdi 
mane? 

Ralfas nusišypsojo ir linktelėjo galvą. Leidekerio žodžiai pamalo- 
nino Ralfo širdį. 

- Būtinai užsirakinsiu, ir jei tik Makgovernas prisijungs prie ma- 
nęs, viskas bus labai gerai. 

O be to, - pagalvojo Ralfas, - galėsiu pats nulipti ir patikrinti už- 
raktą, kai atsibusiu. Tai įvyks po dviejų su puse valandų nuo mano 
miego pradžios. 

- Viskas bus gerai, - užtikrino Leidekeris. - Nė vienas iš vyrukų, 
dirbančių kartu, neapsidžiaugė, kai Dypno susibičiuliavo su "Gyveni- 
mo draugais", tačiau nė kiek dėl to nenustebo: Edas - patrauklus ir ža- 
vus vyrukas. Na, žinoma, tomis dienomis, kai nemuša savo Žmonos. 

Ralfas linktelėjo. 

- Tačiau su tokiais vyrukais jau esame susidūrę ir žinome, kad jie 
savotiškai naikina save. Taip jau atsitiko ir su Dypno. Jis prarado 
žmoną, darbą... ar tai žinai? 

- Aha. Elena pasakojo. 

- O dabar jis praranda ir savo nuolankius pasekėjus, Jie sprunka 
it naikintuvai į karinę bazę, karui pasibaigus. Tačiau tik ne Edas: jis 
eis į priekį, nors ir tvanas. Tikiu, kad iki Siuzanos Dei atvykimo su 
juo liks tik grupelė kitų bepročių, tad neabejoju, jog galų gale jis liks 
vienas. 

- Ar pagalvojai, kad Edas gali ką nors iškrėsti penktadienį? Kad 
jis gali bandyti nužudyti Siuzaną Dei? 

- O, taip, - atsakė Leidekeris. - Mes jau apie tai pagalvojome. Gali 
neabejoti. 


Ralfas labai apsidžiaugė, radęs užrakintas verandos duris. Jis grei- 
tai jas atrakino ir ėmė kopti laiptais, kurie šią popietę atrodė tokie 11- 
gi ir tamsūs. 

Nepaisant lietaus barbenimo į stogą, butas buvo per daug tylus, o 
ore tarytum sklandė ilgų nemigos naktų kvapas. Ralfas nusinešė kė- 
dę prie virtuvinės spintelės, atsistojo ant jos ir apžiūrėjo spintelės vir- 
šų kuo arčiau kriauklės. Atrodė, kad viena Ralfo dalis vis dar tikėjosi 
išvysti dar vieną "Asmens sargybinio" balionėlį - originalą, kurį pa- 
dėjo ant spintelės viršaus, kai Elena ir jos draugė Grečen išėjo. Deja, 
ant viršaus nieko nebuvo, išskyrus dantų krapštuką, seną saugiklį ir 
kalną dulkių. 

Ralfas atsargiai nulipo nuo kėdės, pastebėjo, kad išpurvino ją ir 
popierine servetėle nuvalė purvą. Tada pastatė kėdę į vietą prie stalo 
ir nuėjo į svetainę. Ralfas akimis perbėgo nuo sofos su gėlėtu užklo- 
tu prie supamosios kėdės bei televizoriaus, stovinčio ant ąžuolinio 
stalo tarp dviejų langų su vaizdu į Hariso aveniu. Nuo televizoriaus 
žvilgsnis peršoko į tolimiausią kampą. Kai vakar Ralfas parėjo namo 
ir rado praviras lauko duris, jis kabantį ant pakabo tame kampe švar- 
ką palaikė įsilaužėliu. Ir nėr čia ko kuklintis: akimirką jam pasirodė, 
kad pats Edas Dypno atėjo jo aplankyti. 

Aš niekada nekabindavau švarko. Tai vienas mano bruožų, kuris 
labai erzindavo Karoliną. Ir jei aš neatsikračiau šio įpročio, kai Ka- 
rolina dar buvo gyva, tai kokių velnių man jį keisti po jos mirties. Ne, 
aš pats.nepakabinau švarko. 

Ralfas perėjo per kambarį ir išrausęs odinio švarko kišenes sudė- 
j0, ką rado ant televizoriaus. Kairėje kišenėje tebuvo sutrintas vaistų 
pakelis, tačiau dešinė pasirodė esanti tikras lobynas ir be aerozolio 
balionėlio: Ralfas rado citrininį ledinuką, sulamdytą reklaminį lapelį, 
kviečiantį apsilankyti Derio picerijoje, dvigubą elementą, mažą karto- 
ninę dėžutę, kurioje kažkada buvo obuolių pyragas iš "Makdonaldo", 
Derio vaizdo kasečių nuomos nuolaidų kortelę (trūko tik keturių taš- 
kų iki nuomos veltui - beje, Ralfas jau daugiau kaip dvi savaites ma- 
nė ją kažkur pradanginęs), degtukų dėžutę, daug sulamdytų popierė- 
lių... 17 sulankstytą žydro popieriaus skiautę. 

Ralfas išlankstė ją ir perskaitė vienintelį sakinį, iškeverzotą seno 
žmogaus rašysena: "Ką bedarau, stengiuosi atlikti greitai, kad galė- 
čiau imtis ko nors kito". 

Šios frazės pakako, kad protas suprastų tai, ką širdis jau seniai 
žinojo: Dorensas'Marstelaras sėdėjo ant verandos laiptų, kai Ralfas 

grįžo iš knygyno su vesternais rankoje. Jam turėjo pakakti laiko atlik- 
ti, ką ketino, kol Ralfo nebuvo namie. Dorensas užėjo pas Ralfą į bu- 
tą, paėmė balionėlį nuo spintelės ir įdėjo į dešinę odinio švarko kiše- 
nę. Jis netgi paliko savo "vizitinę kortelę": eilėraščio eilutę, iškever- 
zotą ant popieriaus skiautės, tikriausiai išplėštos iš sulamdytos užra- 
šų knygelės, kur jis kartais žymėdavosi atskridusius ir išskridusius 
lėktuvus. O tada senasis Doras tvarkingai pakabino švarką ant paka- 
bo. Baigęs darbą 

(kas padaryta, tas padaryta) 

Dorensas sugrįžo į verandą. 

Vakar vakare Ralfas vėl aprėkė Makgoverną, kad šis paliko neuž- 
rakintas lauko duris, ir Bilis išklausė jį taip kantriai, kaip kad jis pats 
išklausydavo Karolinos priekaištus dėl numesto ant kėdės švarko. Bet 
dabar Ralfas ėmė abejoti, ar tik nebus neteisingai apkaltinęs Bilį. Tik- 
riausiai senasis Doras atsirakino duris... arba užbūrė, kad jos pačios 
atsirakintų. Regis, kad burtai šiuo atveju labiausiai tiko. Kadangi... 

- Kadangi tik pažiūrėkit, - ištarė Ralfas, mechaniškai įsikišdamas 
kišeninį Žiebtuvėlį atgal į kišenę. - Jis ne tik Žinojo, kad man prireiks 
balionėlio. Jis žinojo, kur jį surasti ir kur įdėti. 

Šaltukas perbėgo per Ralfo nugarą, o protas pabandė paneigti šią 
mintį: paskelbti ją beprotiška, nelogiška, kokia tik gali šauti žmogui, 
sergančiam aukščiausio laipsnio nemiga. Galbūt. Tačiau kaip paaiš- 
kinti tos popieriaus skiautės atsiradimą? 

Ralfas vėl pažvelgė į iškeverzotus žodžius ant žydro liniuoto po- 
pieriaus. "Ką bedarau, stengiuosi atlikti greitai, kad galėčiau imtis ko 
nors kito". Tai buvo ne jo rašysena kaip ir "Kapinių naktys" - ne jo 
knyga. 

- Bet dabar ji jau mano, nes Doras ją man atidavė, - ištarė Ralfas, 
ir Šaltukas vėl perbėgo per nugarą. 

O kokius dar galima rasti paaiškinimus? Balionėlis juk pats ne- 
įskrido kišenėn. Taip pat ir popieriaus skiautė. 

Vėl grįžo jausmas, kad kažkokios nematomos rankos stumia jį 
tamsaus tunelio angos link. Ralfas it miegodamas nukiūtino į virtuvę. 
Pakeliui jis nusivilko švarką ir negalvodamas numetė ant sofos. Mi- 
nutėlę Ralfas sustingo tarpduryje, žvelgdamas į kalendorių su dviem 
besijuokiančiais berniukais. Ralfas matė tik apibrauktą rytojaus datą. 


194 


"Atšauk pasimatymą su adatų smaigstytoju", pasakė Dorensas. 
Tokia buvo žinutė, o peilių badytojas tik pabrėžė ją. Po velnių, užde- 
gė ją tarsi neoninę iškabą. 

Ralfas susirado numerį "Geltonuosiuose puslapiuose" ir paskam- 
bino. 

- Daktaro Džeimso Chongo kabinetas, - atsiliepė malonus mote- 
riškas balsas. - Dabar kabinete nieko nėra, bet prašau po signalo pa- 
likti žinutę. Mes būtinai su jumis susisieksime. 

Autoatsakiklis pyptelėjo. Ralfo nuostabai, jis atsakė labai tvirtu 
balsu: 

- Skambina Ralfas Robertsas. Turėčiau rytoj dešimtą ryto susitikti 
su gydytoju. Atsiprašau, bet negalėsiu atvykti. Ačiū. 

Kiek patylėjęs, Ralfas pridūrė. 

- Žinoma, aš sumokėsiu už seansą. 

Ralfas užmerkė akis, padėjo ragelį ir atsirėmė kakta į sieną. 

Ralfai, ką darai? Ką, po velnių, tu darai? 

Iki Rojaus dar tolimas kelias, mielasis. 

Juk tu negali rimtai mąstyti apie tai, ką galvoji... tiesa? 

... tolimas kelias, tad liaukis prakaituoti dėl menkniekių. 

Apie ką tu galvoji, Ralfai? 

Ralfas nežinojo. Turbūt kažką apie likimą ir susitikimą Samaro- 
je. Jis tik jautė, kaip skausmas ties skyle, kurią padarė peilių badyto- 
jas, plečiasi. Sanitaras jam davė saują nuskausminančių tablečių, ir 
Ralfas būtų vieną išgėręs, tik buvo toks išvargęs, kad negalėjo net nu- 
eiti prie kriauklės ir įsipilti stiklinės vandens... 0 jei jau neįstengė per- 
jaus? š 

Ralfas nežinojo ir nelabai tuo domėjosi. Jis tik troško likti ten, kur 
stovėjo, kakta atsirėmęs į sieną ir užmerkęs akis, kad nereikėtų nieko 
matyti. 

Ilgas ir baltas paplūdimio ruoželis it šilkinis šalikėlis vingiavo pa- 
lei žydrą jūrą. Jis buvo absoliučiai tuščias, tik už septyniasdešimt jar- 
dų matėsi kažkoks apvalus daiktas, panašus į krepšinio kamuolį. Žiū- 
rint į jį, Ralfą kažkodėl apėmė gili, nežinia iš kur kilusi baimė. 

Neik prie jo artyn, - jis tarė pats sau. - Ten kažkas labai negera. 
Tai juodas šuo, lojantis į žydrą mėnulį, tai kraujas kriauklėje, tai - 
varnas, nutūpęs ant mano kambario durų. Nėra jokio reikalo eiti prie 
jo artyn, Ralfai, nes tai vienas iš Džo Vaizerio aiškiųjų sapnų. Jei no- 
ri, gali apsiversti ant kito šono, ir jis išnyks. 

Tačiau Ralfo kojos ėmė nešti jį į priekį, tad kažin, ar tai buvo aiš- 
kus sapnas. Ir visai ne malonus. Nes artėjant prie daikto, jis vis ma- 
Žiau panėšėjo į krepšinio kamuolį. 

Tai buvo vienas tikroviškiausių Ralfo patirtų sapnų, o kadangi jis 
žinojo, kad sapnuoja, šis sapnas tapo dar tikroviškesnis. Ir aiškesnis. 
Ralfas jautė smulkų, palaidą, įkaitusį smėlį po kojomis; girdėjo, kaip 
bangos dūžta į krantą, kur smėlis blizgėjo it įdegusi saulėje šlapia 
oda; užuodė druskos ir džiūstančių dumblių kvapą, kuris priminė va- 
saros atostogas Senojo Sodo Paplūdimyje, kai dar buvo vaikas. 

Ei, drauguži, jei jau negali pakeisti sapno, tai gal geriau nu- 
spausk mygtuką ir išvis jį sunaikink - atsibusk, ir tučtuojau. 

Ralfas per pusę sutrumpino atstumą iki daikto paplūdimyje, ir da- 
bar paaiškėjo, jog tai ne kamuolys, o galva. Kažkas užkasė žmogų į 
smėlį iki pat kaklo... ir staiga Ralfas suprato, kad artėja potvynis. 

Ralfas pradėjo bėgti galvos link. Tuo pat metu bangos putos vir- 
šūnė palietė galvą. Ji išsižiojo 17 ėmė klykti. Ralfas iškart atpažino 
balsą - jis priklausė Karolinai. 

Dar viena banga sudužo į krantą ir sušlapino plaukus, prilipusius 
prie šlapių skruostų. Ralfas paspartino save, beveik neabejodamas, 
kad nespės. Potvynis greitai artėjo. Jis paskandins Karoliną, Ralfui 
nespėjus iškasti jos iš smėlio. 

Nereikia jos gelbėti, Ralfai. Jūk Karolina mirusi, ir tai atsitiko ne 
apleistame paplūdimyje, o 317- oje Derio ligoninės palatoje. Tu bu- 
vai kartu su ja ir girdėjai ne bangų mūšą, o krušą, barbenančią į lan- 
gus. Atsimeni? 

Ralfas atsiminė, bet vis tiek pagreitino žingsnį, palikdamas už sa- 
vęs smėlio debesėlius. 

Tu juk nepasieksi jos: žinai, kaip būna sapnuose. Visada daiktas, 
prie kurio bėgi, virsta kuo nors kitu. 

Ne, eilėraštis skambėjo ne taip. O galbūt taip? Ralfas nebuvo tik- 
ras. Tik žinojo, kad jis baigėsi žodžiais, jog pasakotojas bėgo neatsig- 
ręždamas nuo kažko mirtino, 

(Per petį pažvelgęs, matau jo šešėlį) 

kuris vijosi jį per girią... ir vis artėjo. 

Tačiau Ralfas visgi pasiekė juodus kontūrus ant smėlio. Galva 1r- 
gi nepavirto kuo nors kitu. Atsiklaupęs šalia Karolinos, jis iškart su- 
prato, kodėl iš toli neatpažino žmonos, su kuria pragyveno keturias- 
dešimt penkerius metus: kažkas baisaus atsitiko jos aurai. Ji buvo pri- 
lipusi prie Karolinos odos lyg purvinas popierinis maišelis. Kai Ral- 
fo šešėlis užkrito jai ant veido, Karolinos akys išsprogo tarsi žirgo, iš- 
sisukusio koją, šokant per barjerą. Ji greitai ir baikščiai kvėpavo, o 1š- 
kvepiant orą, iš nosies vertėsi pilkai juodos auros srovelės. 

Nuplyšęs baliono siūlelis, besiplaikstantis virš galvos, buvo pur- 
purinės juodos it pūvanti žaizda spalvos. Kai burna prasivėrė, 1š jos 
išvirto nemaloni švytinti materija, kuri išnyko, vos spėjus ją pastebėti. 

- Aš tave išgelbėsiu, Karolina! - šūktelėjo Ralfas. 

Parkritęs ant kelių, jis ėmė kasti smėlį tarsi šuo, norintis atrasti 
kaulą... ir tik pagalvojęs apie tai, Ralfas pastebėjo, kad Rozali, Har1- 
so aveniu benamė kalaitė, tupi už jo klykiančios žmonos. Atrodė, kad 
šuo atsidūrė sapne iškart po minties apie jį. Kalaitę taip pat gaubė juo- 
da aura. Tarp savo letenų ji buvo pasidėjusi pamestą Makgoverno pa- 
namą, kuri jau buvo gerokai apgraužta. 

Tai štai kur ta prakeikta kepurė, - pagalvojo Ralfas ir Eu atsisU- 
kęs į Karoliną pradėjo dar greičiau kasti. Nors kol kas jam pavyko at- 
kapstyti tik vieną petį. 

- Palik mane, - sušuko jam Karolina. - Aš juk jau mirusi. Geriau 
atkreipk dėmesį į balto žmogaus pėdsakus, Ralfai. Į... 

Banga - žalia apačioje, su putų ketera - sudužo per dešimt pėdų 
nuo paplūdimio. Ji pasiekė juodu su Karolina, spustelėjo šaltuku Ral- 
to šakumą ir sekundę paskandino Karolinos galvą putose. Kai banga 
atsitraukė, Ralfas pats suriko siaubo apimtu balsu, pakėlęs galvą į 
abejingą žydrą dangų. Ši atsitraukianti banga vienu ypu padarė tai, ką 
švitinimui pavyko atlikti tik per mėnesį: ji pasiglemžė Karolinos plau- 
kus, palikdama ją visai pliką. Ir toje vietoje, iš kur pleveno juodas ba- 
liono siūlelis, iššoko gumbas. 

- Karolina, ne! - suvapėjo Ralfas ir ėmė dar greičiau kasti. 

Smėlis tapo drėgnas ir be galo sunkus. 

- Nekreipk dėmesio, - atsakė Karolina. Pilkai juodi debesėliai it 
smogas iš pramoninių kaminų lindo iš burnos su kiekvienu žodžiu. - 
Tai tik auglys, kurio negalima išoperuoti, tad neeikvok savo miego 
dėl šito. Juk, po velnių, iki Rojaus dar tolimas kelias, tad liaukis pra- 
kaituoti dėl menkniekių. Tačiau turi nenuleisti akių nuo tų pėdsakų... 

- Karolina, aš nesuprantu, apie ką tu kalbi! 

Kita banga sušlapino Ralfą iki juosmens ir vėl užliejo Karolinos 
galvą. Kai ji atsitraukė, auglys ant galvos ėmė vertis. 

- Greitai suprasi, - atsakė Karolina. 

Auglys sprogo tokiu garsu, tarsi mėsmušis būtų atsitrenkęs į mė- 
sos gabalą. Kraujo migla plūstelėjo į skaidrų, druska kvepiantį orą. 
Juodų vabalų, panašių į tarakonus, būrys išsiveržė iš Karolinos. Ral- 
fas dar niekada nebuvo matęs nieko panašaus: netgi sapne šis vaizdas 
sukėlė isterišką pasišlykštėjimą. Ralfas būtų pabėgęs, palikdamas Ka- 
roliną, tačiau sustingo vietoje, negalėdamas pajudinti nė piršto. 

Keli juodi vabalai vėl įlindo į Karoliną per pravertą jos burną, bet 
dauguma jos skruostais ir pečiais nusileido ant drėgno smėlio. Jų sve- 
timos kaltinančios akys visąlaik spoksojo į Ralfą. Tai tik tavo kaltė, - 
tarsi bylojo jos. - Tu galėjai ją išgelbėti, Ralfai, kitas vyras būtų taip 
ir padaręs! 

- Karolina! - suriko Ralfas. 

Jis ištiesė rankas į ją, bet iškart atitraukė, kadangi išsigando juo- 
dų vabalų, vis dar lendančių iš jos galvos. Už jos Rozali tupėjo ap- 
gaubta savosios tamsos ir liūdnai žvelgė į Ralfą, sukandusi tarp dan- 
tų Makgoverno panamą. 

Viena Karolinos akis iškrito ir liko gulėti ant šlapio amėlio lyg 
gabalėlis mėlynių želė. Vabalai pasipylė iš tuščios akiduobės. 
- Karolina! - suklykė Ralfas. - Karolina! Kar... 


- olina! Karolina! Kar... 

Staiga, supratęs, kad sapnas nutrūko, Ralfas pasijuto bekrentąs. 
Jis drėbėsi ant miegamojo grindų. Ralfas suspėjo ištiesti ranką ir iš- 
vengti smūgio galva, tačiau iškart pajuto aštrų skausmą po pleistru 
kairiame šone. Akimirką skausmas pasitraukė į antrą planą. Ralfą 
apėmė baimė ir didelis žeidžiantis liūdesys, bet greit viską užliejo dė- 
kingumas. Blogas sapnas - pats blogiausias - baigėsi, ir Ralfą vėl su- 
po tikrų daiktų pasaulis. 

Jis atitraukė beveik nesusagstytos pižamos viršų, patikrino, ar ne- 
kraujuoja žaizda, ir įsitikinęs, kad ne, atsisėdo. Net ir šie judesiai iš- 
vargino Ralfą, tad nebuvo nė kalbos apie atsistojimą ar įsiropštimą at- 
gal į lovą. Galbūt tai pavyks, kai sutrikusi širdis sulėtins tempą. 

Ar žmonės gali mirti nuo blogų sapnų? - Ralfui pasidarė įdomu. 
Atsakymas atsklido Džo Vaizerio balsu: Žinoma, Ralfai, nors eksper- 
tai dažnai mirties priežasties grafoje užrašo "savižudybė". 

Drebėdamas po išgyvento naktinio košmaro, Ralfas sėdėjo deši- 
ne ranka apglėbęs kelius, nė kiek neabejodamas, kad kai kurie sapnai 
gali ir užmušti. Ką tik patirto sapno smulkmenos jau blėso, tačiau 
Ralfas gerai atsiminė jo kulminaciją: bumbtelėjimą, it mėsmušis būtų 
atsitrenkęs į jautienos gabalą, ir šlykštų vabalų antplūdį iš Karolinos 
galvos. Jie buvo išpampę ir gajūs, 1r kodėl gi ne? Juk jie puotavo Ral- 
fo mirusios Žmonos smegenyse. 

Ralfas sudejavo ir kaire ranka nusišluostė veidą, vėl sukeldamas 
skausmą po tvarsčiu. Delnas sudrėko nuo prakaito. 

Ką ji liepė jam stebėti? Balto žmogaus spąstus? Ne, ne spąstus, o 
pėdsakus. O gal dar ką nors? Galbūt. Ralfas neįstengė prisiminti, bet 
ar tai svarbu? Juk tai - tik sapnas, dėl Dievo meilės, tik sapnas, o rea- 
liame pasaulyje sapnai nieko nereiškia ir nieko neįrodo. Žmogui už- 
migus, jo smegenys virsta pigių prekių medžiotoju, kuris rausiasi nu- 
pigintų ir visai nereikalingų trumpalaikių prisiminimų krepšiuose, ieš- 

kodamas ne vertingų ar naudingų daiktų, o tik tų, kurie ryškūs ir švy- 
tintys. Visa tai sukraunama į vieną neįprastą kompoziciją, kuri daž- 
niausiai primindavo Netės Dypno švebeldžiavimą. Ten pateko ir be- 
namė kalaitė Rozali, netgi Bilio pamesta panama, tačiau visa tai nie- 
ko nereiškė... tik rytoj prieš miegą Ralfas nebegers skausmą malši- 
nančios tabletės, kurias jam įteikė sanitaras. Net jei mirtų iš skausmo. 
Ta, kurią išgėrė per vakarines naujienas, ne tik nepadėjo ilgiau išmie- 
goti, kaip kad Ralfas tikėjosi, ji turbūt ir sukėlė šį naktinį košmarą. 

Ralfui pavyko atsikelti nuo grindų ir klestelėti ant lovos krašto. 
Silpnumo banga gaubė jo galvą it parašiuto medžiaga, todėl jis už- 
merkė akis ir palaukė, kol šis jausmas praeis. Sėdėdamas nulenkęs 
galvą ir užmerkęs akis, Ralfas pasiekė lempą ant naktinio staliuko ir 
uždegė šviesą. Atsimerkus miegamasis, nušviestas šilto geltono švy- 
tėjimo, atrodė toks šviesus ir tikras. 

Ralfas pažvelgė į laikrodį šalia lempos. 1:48 ryto, o jis jautėsi vi- 
siškai pabudęs. Ralfas atsikėlė, nusverdėjo į virtuvę ir nusprendė iš- 
sivirti arbatos. Tada atsirėmė į spintelę ir ėmė masažuoti kairį šoną, 
bandydamas nuraminti dilgsėjimą, atsiradusį po šios nakties nuotykių. 
Kai arbatinukas užvirė, Ralfas užpylė karštu vandeniu "Sleepytime" 
pakelį ir kartu su puodeliu patraukė į svetainę. Jis įsitaisė supamojoje 
kėdėje visiškoje tamsoje: jam užteko gatvės šviestuvų ir blausios švie- 
selės, sklindančios iš miegamojo. 

Na, štai, - mąstė Ralfas, - aš ir vėl čia, pirmos eilės vidury. Gali- 
te pradėti spektaklį. 

Bėgo laikas, tvinkčiojimas šone kone išblėso, o arbata beveik at- 
šalo. Staiga Ralfas akies krašteliu pastebėjo judėjimą. Jis pasuko gal- 
vą, tikėdamasis išvysti Rozali, bet tai buvo ne ji. Ralfas stebėjo du vy- 
riškius, išeinančius į namo verandą kitoje Hariso aveniu pusėje. Jis 
neįstengė įžiūrėti namo spalvos - oranžiniai gatvių šviestuvai teikė 
puikų matomumą, bet pasidarė neįmanoma nustatyti tikrąsias daiktų 
spalvas - tačiau buvo aišku, jog apdailos spalva visiškai skiriasi nuo 
namo sienų. Sulyginęs tai su namo vieta, Ralfas nusprendė, kad tai - 
Mėjos Ločer namas. 

Du vyriškiai Mėjos Ločer verandoje buvo labai maži - ne aukštes- 
ni kaip keturių pėdų. Juos supo žalsva aura. Jie abu vilkėjo vienodus 


200 


baltus chalatus, kurie Ralfui pasirodė panašūs į tuos, kokius dėvėjo 
aktoriai senose TV muilo operose apie ligonines, pavyzdžiui, nespal- 
votose melodramose "Benas Keisis" ir "Daktaras Kildaras". Vienas 
kažką laikė rankoje. Ralfas prisimerkė, tačiau tiksliai įžiūrėti nepavy- 
ko, nors daiktas atrodė aštrus ir "alkanas". Ralfas negalėjo prisiekti, 
bet ten galėjo būti peilis. Taip, ten tikrai galėjo būti peilis. 

Pirma svari mintis, išvydus tuodu vyriškius, - kad jie atrodė kaip 
ateiviai iš filmų apie NSO: "Komunos" ar "Ugnies danguje". Antroji: 
kad Ralfas vėl užmigo supamojoje kėdėje ir pats to nepastebėjo. 

Teisingai, Ralfai. Tai vis tas pats rausimasis prekių su nuolaida 
krepšyje, kilęs iš streso, kad buvai užpultas peiliu, ir padedant skaus- 
mą malšinančiai tabletei. 

Ralfas nejautė baimės šiom dviem figūroms Mėjos Ločer veran- 
doje, išskyrus tą ilgą aštrų daiktą. Jam atrodė, kad net miegantis pro- 
tas nelabai ką gali nuveikti su dviem žemais plikais vyrukais baltomis 
tunikomis. Jų elgesys irgi nekėlė jokios grėsmės. Jie stovėjo verando- 
je, tarytum turėtų teisę ten būti tamsiausią ir tyliausią ryto valandą. 
Vyrukai žvelgė viens į kitą. Jų kūnai ir didelės plikos galvos bylojo, 
kad du seni bičiuliai civilizuotai kalbėjosi tarpusavy. Jie atrodė pro- 
tingi ir išsilavinę: lyg keliautojai erdve, kurie ką nors sutikę iškart 
paskuba pasakyti: "Mes atėjome su taika" - o po to pagrobia juos ir 
įkišę ranką į šikną stebi, kaip šie reaguos. 

Gerai, gal šis naujas sapnas nėra begalinis košmaras. Ir tu dar 
skundies po paskutinio? 

Ne, žinoma, Ralfas nesiskundė. Ačiū, užtenka ir vieną kartą per 
naktį drėbtis ant grindų. Tačiau vis tiek šis sapnas neramino: jis buvo 
toks tikroviškas, nepanašus į sapną su Karolina. Ralfas sėdėjo savo 
svetainėje, o ne kažkokiame keistame, apleistame paplūdimyje, kurio 
anksčiau nebuvo matęs. Jis kaip ir kiekvieną rytą sėdėjo toje pačioje 
supamojoje kėdėje, kairėje rankoje laikydamas jau atšalusios arbatos 
„puodelį, o pakėlęs dešinės rankos pirštus prie nosies vis dar galėjo 
užuosti muilo kvapą panagėse... "Irish Spring", kuriuo naudodavosi 
duše... 

Staiga Ralfas pirštais paspaudė tvarstį. Iškart jį nudiegė skaus- 
mas... bet du maži pliki vyriškiai baltais chalatais liko stovėti Mėjos 
Ločer verandoje kaip ir anksčiau. 

Nesvarbu, ką jauti, Ralfai. Nesvarbu, nes... 

- Po šimts pypkių! - sušnypštė Ralfas. Jis atsikėlė ir padėjo puo- 
delį ant mažo staliuko. Arbata išsiliejo ant "TV Guide" žurnalo. - Po 
šimts pypkių, juk tai ne sapnas! 

Ralfas išskubėjo į virtuvę plevenančia pižama, šiuruojančiomis 
senomis šlepetėmis ir skaudančiu šonu, kur Čarlis Pikeringas bedė 
peiliu. Jis pastvėrė kėdę ir nusinešė ją į mažąjį fojė. Ten stovėjo spin- 
ta. Ralfas atidarė duris, uždegė šviesą, pastatė kėdę, kad galėtų pa- 
siekti viršutinę spintos lentyną, ir užsilipo ant jos. 

Ant lentynos gulėjo daugybė senai pamirštų daiktų, dauguma ku- 
rių priklausė Karolinai. Tai buvo maži daikčiukai, tačiau jie įtikino 
Ralfą, kad jis nesapnuoja. Jis rado seną "M6:M's" pakelį, mėgiamą 
Karolinos pasigardžiavimą. Ten pat gulėjo nunerta vašeliu širdis, vie- 
nas balto šilko batelis nulaužtu kulniuku, fotoalbumas. Šie daiktai la- 
biau žeidė nei žaizda šone, tačiau dabar nebuvo laiko pasiduoti šiems 
jausmams. 

Ralfas pasilenkė į priekį, uždėjo kairę ranką ant dulkėtos lenty- 
nos, norėdamas išlaikyti pusiausvyrą, o dešine ėmė raustis po daiktus, 
melsdamasis, kad kėdė nesumanytų išsprūsti iš po kojų. Žaizda šone 
ėmė aštriai tvinkčioti, ir Ralfas suprato, kad tuoj ims kraujuoti, jei ne- 
siliaus "mankštintis", bet... 

Esu tikras, kad jie kažkur čia... na... beveik tikras... 

Ralfas nustūmė į šoną savo masalo dėžutę ir pintinėlę. Už jos gu- 
lėjo žurnalų krūva. Jos viršuje buvo "Look" žurnalas su Endžiu Vil- 
jamsu ant viršelio. Ralfas atstūmė ir jį, pakeldamas dulkių debesį. 
"M4MSs" pakelis nukrito ant grindų, ir spalvoti saldainiukai išsilaks- 
tė į visas šalis. Ralfas dar labiau palinko į priekį, netgi pasistiebdamas 
ant kėdės. Jis galbūt tik įsivaizdavo, tačiau atrodė, kad virtuvinė kė- 
dė jau pasirengusi iškrėsti piktą pokštą. 

Nespėjo mintis perskrosti smegenis, kai kėdė sugirgždėjo ir ėmė 
lėtai čiuožti parketu atgal. Ralfas nekreipė į tai dėmesio kaip ir į 
tvinkčiojantį šoną ir balsą, reikalaujantį sustoti, nes jis sapnavo ne- 

miegodamas, kaip kad buvo rašyta Holo knygoje. Ir nors maži žmo- 
geliukai kitoje gatvės pusėje neegzistavo, jis galėjo stovėti ant čiuo- 
žiančios atgal kėdės ir susilaužyti šonkaulius, kai ji pagaliau išslys iš 
po kojų. Ir kaip, po velnių, jis paaiškins, kas atsitiko, kai smalsus gy- 
dytojas Derio ligoninėje paklaus apie tai? 

Murmėdamas Ralfas nustūmė kartoninę dėžę į šalį, iš kurios it 
aštrus periskopas išlindo Kalėdinės eglės žvaigždės pusė (ir numetė 
bekulnį vakarinį batelį ant grindų), ir pagaliau kairiame lentynos 
kampe išvydo tai, ko ieškojo: dėklą su senaisiais "Zeiss-Ikon" Žiūro- 
nais. 

Ralfas pats nulipo nuo kėdės, perstūmė ją arčiau spintos ir vėl ant 
jos užsiropštė. Jis vis tiek neįstengė pasiekti dėklo, todėl pačiupo tin- 
klelį upėtakiams, kuris gulėjo šalia spintelės bei masalo dėžutės, ir juo 
užkabino dėklą. Ralfas patraukė jį savęs link, kol sugriebė už dirže- 
lio, nušoko nuo kėdės ir pataikė tiesiai ant vakarinio batelio. Smarkiai 
nudiegė kulkšnį. Ralfas susvyravo, ištiesė rankas į šalis, idant išlaiky- 
tų pusiausvyrą, ir išvengė smūgio kakta į sieną. Tačiau beeidamas į 
svetainę, jis pajuto šiltą skystį po tvarsčiu. Taip, žaizda vėl pradėjo 
kraujuoti. Nuostabu. Nuostabi naktis pas Robertsą... Ir kiek laiko jis 
buvo atsitraukęs nuo lango? Ralfas nežinojo, bet atrodė, kad praėjo 
labai daug laiko, ir jis net neabejojo, kad maži pliki daktariūkščiai jau 
seniai paliko verandą. Gatvė bus tuščia, 1r... 

Ralfas apmirė vietoje. Žiūronų dėklas maskatavosi ant dirželio 
galo, sudarydamas 1lgą judantį trikampį šešėlį ant grindų, kur lyg 
šlykštus dažų sluoksnis taip pat krito 1r oranžinė gatvių žibintų šviesa. 

Maži pliki daktariūkščiai? Ar tik ne taip jis juos ką tik pavadino? 
Na žinoma, nes taip būtent jie juos vadino - žmonės, kuriuos jie buvo 
pagrobę... tyrinėjo... 1r net kai kuriais atvejais jais naudojosi. Jie bu- 
vo gydytojai iš kosmoso, iš nežinomos visatos platybių. Bet tai ne- 
svarbų. Svarbu, kad... 

Edas lygiai taip pat apibūdino juos, - dingtelėjo Ralfui. - Jis taip 
pasakė tą vakarą, kai paskambino jam ir perspėjo, kad laikytųsi kuo 
toliau nuo jo ir jo reikalų. Jis pasakė, kad būtent daktariūkščiai pa- 
pasakojo jam apie Kruvinąjį karalių ir centurionus. 

- Taip, - sušnibždėjo Ralfas. Visa nugara nuėjo pagaugais. - Taip, 
būtent taip jis ir pasakė. Daktariūkštis pasakė man. Mažas plikas dak- 
tariūkštis. 

Pasiekęs langą, Ralfas išvydo, kad ateiviai vis dar ten pat, nors 
dabar stovėjo nebe Mėjos Ločer verandoje, o ant šaligatvio. Tiesą sa- 
kant, jiedu kalbėjosi tiesiai po tuo prakeiktu oranžiniu gatvės Žibintu. 
Ralfas vėl pajuto, tarytum Hariso aveniu būtų apleista scena po vaka- 
rinio spektaklio... Tačiau šįkart visa tai įgavo visiškai kitą pobūdį. 
Pirma, scena juk nebeatrodė apleista. Visiškai tuščiame teatre, kaip 
manė tos dvi keistos būtybės, prasidėjo grėsmingas naktinis spektak- 
lis. 

Ką jie darytų, jei suprastų, kad yra žiūrovų? - nusistebėjo Ralfas. 
- Ką jie man padarytų? 

Pliki daktariūkščiai, regis, dėl kažko susitarė. Tą akimirką Ralfui 
jie nebuvo nė kiek panašūs į gydytojus, išskyrus jų chalatus: jie atro- 
dė lyg darbininkai, grįžtantys po pamainos iš gamyklos. Šiedu drau- 
gužiai stabtelėjo už pagrindinių vartų, kad baigtų pokalbį, nes bet ko- 
kiu atveju nebuvo reikalo jo pratęsti kokiame bare už kampo. Dar po- 
ra frazių, ir reikaliukas bus baigtas. 

Ralfas išsitraukė žiūronus, pakėlė juos prie akių ir porą minučių 
sutrikęs bandė juos nustatyti, kol pagaliau suprato, kad užmiršo nuim- 
ti apsaugas nuo stiklų. Tai padaręs, jis vėl pakėlė žiūronus prie akių. 
Šįkart dvi figūros po gatvės žibintu atsidūrė matymo lauke, bet grei- 
tai dingo. Ralfas vėl pasukinėjo ratuką, ir du vyriškiai kaipmat grįžo 
į centrą. Ralfas sulaikė kvėpavimą. 

Vaizdas truko tik akimirką: nepraėjo nė trys sekundės, kai vienas 
iš vyrų (jei tik jie buvo vyrai) linktelėjo galvą ir patapšnojo savo drau- 
gui per petį. Tada jie nusisuko, ir Ralfui liko tik jų plikos galvos ir ly- 
gios baltos nugaros. Tik trys sekundės; tačiau Ralfui pavyko pakan- 
kamai pastebėti, kad jis sunerimtų. 

Jis bėgo atsinešti žiūronų dėl dviejų prežasčių, tačiau pagrįstų jo 
tikėjimu, jog tai ne sapnas. Pirma, Ralfas norėjo įsitikinti, kad galės 
atpažinti tuos vyriškius, jei kada prireiks tai padaryti. Antra (nelabai 
priimtina sąmoningam protui, bet vis tiek labai svarbi), jis norėjo 1š- 
sklaidyti nepagrįstą nuojautą, kad sutiko kito pasaulio būtybes. 

Tik atsitiko atvirkščiai: pažvelgus pro žiūronus, nuojauta dar la- 
biau sustiprėjo. Atrodė, kad balti daktariūkščiai neturi visiškai jokių 
veido bruožų. Taip, jie turėjo veidus, - akis, nosis, burnas, - tačiau jie 
buvo tokie lygūs kaip to paties modelio automobilių chrominė apdai- 
la. Jiedu galėjo būti visiškai identiški dvyniai, tačiau Ralfui susidarė 
kitoks įspūdis ir jam jie pasirodė panašūs į manekenus iš parduotuvės 
vitrinos, o jų klaikus panašumas - ne genetikos, o serijinės gamybos 
padarinys. 

Viena išskirianti savybė tebuvo nežemiškai lygi oda: vyriškių vei- 
duose nesimatė nė raukšlelės. Jokių apgamų, spuogų ar įbrėžimų, 
nors, Ralfo nuomone, tokių detalių gali neįžiūrėti net pačiais geriau- 
siais žiūronais. Viskas tokioje lygioje odoje gali atrodyti subjektyvu. 
O Ralfo žvilgsnis buvo toks velniškai trumpas! Jei tik jis būtų sura- 
dęs žiūronus greičiau (be slankiojančios kėdės 1r tinklelio pagalbos) ir 
jei būtų iškart pastebėjęs stiklų apsaugas, o ne beprasmiškai sukinė- 
jęs fokusavimo ratuką, galbūt būtų apsaugojęs save nuo dabartinės 
nerimasties. Jie atrodo kaip eskizas, - dingtelėjo Ralfui, kol dakta- 
riūkščiai dar nespėjo atsukti jam nugarų. - Štai kas mane neramina. 
Ne vienodos plikos galvos, ne vienodi balti chalatai ir ne raukšlių ne- 
buvimas. Tai todėl, kad jie lyg eskizas: akys - tik apskritimai, mažos 
rožinės ausys - kringeliai, išvedžioti nublukusiu pieštuku, burnos - ne- 
rūpestingai rožiniais vandeniniais dažais nubrauktos linijos. Jie nėra 
nei žmonės, nei ateiviai: jie tik skuboti... velnias žino kieno "atstovai". 

Tik viena buvo aišku: Dr. nr.1 ir nr.2 gaubė ryškios auros, kurios 
pro žiūronus atrodė žaliai auksinės su raudonai oranžiniais taškeliais, 
panašiais į laužo kibirkštėles. Šios auros atskleidė Ralfui būtybių jė- 
gą ir gyvybingumą, ką nutylėjo lygūs ir neįdomūs veidai. 

Veidai? Nesu tikras, kad galėčiau juos "atgaminti", net jei kas 
nors laikytų prispaudęs pistoletą prie smilkinių. Tarytum jie specia- 
liai būtų padaryti, kad juos iškart pamirštų. Jei dar visąlaik išliktų 
pliki - jokių problemų. Bet jei jie užsidėtų perukus ar atsisėstų, kad 
nesuprasčiau, kokio jie ūgio? Galbūt.. raukšlių nebuvimas padėtų, o 
galbūt ir ne. Auros... Žaliai auksinės auros su raudonais kibirkščiuo- 
jančiais taškeliais... Jas bet kur atpažinčiau. Tačiau kažko jiems 
trūksta. Ko? 

Atsakymas perskrodė Ralfo smegenis, kai tik tos dvi būtybės pa- 
teko į regėjimo lauką, Ralfui pagaliau nuėmus stiklų apsaugas. Mažus 
daktariūkščius gaubė auros. Tačiau baliono siūleliai nekilo į viršų nuo 
jų plikų galvų. Jų nebuvo nė ženklo. 

Būtybės ėjo Hariso aveniu Strofordo parko link, tarytum du drau- 
gai sekmadienio pasivaikščiojimo metu. Prieš pat jiems paliekant 
šviesų apskritimą priešais Mėjos Ločer namą, Ralfas nukreipė žiūro- 
nus taip, kad galėtų išvysti, ką Dr. nr.1 nešėsi dešinėje rankoje. Tai 
buvo ne peilis, kaip kad jis galvojo, tačiau ir ne daiktas, kurį apsi- 
džiaugtum išvydęs nueinančio praeivio rankoje pirmomis ryto valan- 
domis. 


a 

Ralfą vėl apėmė jausmas, kad jį įkyriai stumia tunelio angos link, 
kur jo jau laukia daug nemalonių dalykų, tik šį kartą jis maišėsi su pa- 
nika, nes, regis, paskutinis galingas postūmis įvyko, kai Ralfas mie- 
gojo 1r sapnavo savo mirusią žmoną. Kažkas jo viduje troško surikti 
iš siaubo, ir Ralfas suprato, kad jei iškart nesiims kokių nors priemo- 
nių, tuoj ims klykti balsu. Jis užmerkė akis ir pradėjo giliai kvėpuoti, 
su kiekvienu įkvėpimu bandydamas įsivaizduoti vis kitokį daiktą: po- 
midorą, bulvę, ledus, Briuselio kopūstą. Gydytojas Džamalis išmokė 
Karoliną šios paprastos atsipalaidavimo technikos, ir ji dažnai padė- 
davo numalšinti galvos skausmus - netgi per paskutines šešias savai- 
tes, kai auglio jau nebebuvo įmanoma kontroliuoti, technika kartais 
padėdavo. Ir šįkart ji suvaldė Ralfo paniką. Širdis ėmė plakti lėčiau, 
o noras klykti beveik praėjo. 

Ir toliau giliai kvėpuodamas bei galvodamas 

(obuolys kriaušė citrininio pyrago gabalėlis) 

apie maistą, Ralfas uždėjo stiklų apsaugas ant žiūronų. Jo rankos 
vis dar drebėjo, bet jam pavyko susidoroti su apsaugomis. Įdėjęs Žiū- 
ronus į dėklą, Ralfas atsargiai pakėlė kairę ranką ir apžiūrėjo tvarstį. 
Jo centre matėsi raudona aspirino tabletės dydžio dėmelė, tačiau ji ne- 
siplėtė. Gerai. 

Nieko gero, Ralfai. 

Teisingai, bet tai nepadės atsakyti į klausimą, kas atsitiko ar ką 
dabar jam daryti. Pirmiausia reikėjo nustumti tą šlykštų sapną apie 
Karoliną į šalį ir nuspręsti, kas atsitiko. 

- Aš nemiegu nuo to momento, kai nugriuvau ant grindų, - Ral- 
fas tarė tuščiam kambariui. - Žinau tai, kaip kad žinau, jog mačiau 
tuodu vyriškius. 

Taip. Jis juos matė kaip ir žaliai auksines auras aplink juos. Ral- 
fas toks ne vienas: Edas Dypno irgi matė bent vieną iš jų. Ralfas bū- 
tų lažinęsis dėl to iš fermos, jei tokią tik būtų turėjęs. Tačiau nuo to 
nepalengvėjo. Na ir kas, kad jis žmonos lupikas - paranojikas iš tos 
pačios gatvės matė tuos pačius plikus vyrukus. 

Ir auras, Ralfai - argi jis nepaminėjo ir jų? 

Edas nepasakė tokių pat žodžių, bet Ralfas neabejojo, kad jis mi- 
nėjo auras bent jau du kartus. "Ralfai, kartais pasaulis atrodo toks 
spalvotas" - tai buvo rugpjūty, prieš tai, kai Džonas Leidekeris suėmė 
Edą už smurtą šeimoje. Po mėnesio, kai jis paskambino Ralfui, Edas 
paklausė: "Ar vis dar matai spalvas?" 

Pirma spalvos, o dabar maži pliki daktariūkščiai. Tikriausiai ne- 
trukus pasirodys ir pats Kruvinasis karalius. Tačiau ką jam daryti su 
matytais vaizdais? 

Atsakymas buvo netikėtai aiškus. Svarbiausia - ne tai, ką jis ma- 
tė, ne jo sveikas protas, auros ir ne maži pliki daktariūkščiai, o pati 
Mėja Ločer. Ralfas ką tik tapo liudininku, kaip du nepažįstamieji iš- 
ėjo iš jos namo nakties tyloje... o vienas iš jų nešėsi potencialiai mir- 
tiną ginklą. 

Ralfas stvėrė telefono ragelį ir surinko 911. 


- Pareigūnė Hagen, - atsiliepė moteriškas balsas. - Kuo galiu jums 
padėti? 

- Išklausykite atidžiai ir veikite greitai, - gyvai atsakė Ralfas. 

Neryžtingumo migla, kuri gaubė jį taip dažnai nuo vasaros vidu- 
rio, išnyko. Sėdėdamas įsitempęs supamojoje kėdėje su telefonu ant 

kelių, Ralfas atrodė ne septyniasdešimtmetis senis, o sveikas ir gajus 
penkiasdešimt penkerių metų vyras. 

- Dar galite išgelbėti moters gyvybę. 

- Pone, gal galėtumėte prisistatyti 1r... 

- Prašau nepertraukinėti manęs, pareigūne Hagen, - atsakė vyras, 
kuris nebeistengė atsiminti paskutinių Derio kino centro telefono nu- 
merio skaičių. - Aš neseniai atsibudau ir nebegalėjau užmigti, todėl 
nusprendžiau truputį pasėdėti. Mano svetainės langai išeina į Hariso 
aveniu. Aš ką tik mačiau... 

Ralfas stabtelėjo, apgalvodamas ne tai, ką matė, bet ką norėjo pa- 
sakyti pareigūnei Hagen. Atsakymas dingtelėjo taip greitai ir be jokių 
pastangų kaip ir sprendimas paskambinti į policiją. 

- Mačiau, kaip du vyrai išėjo iš namo šalia "Raudonojo obuolio" 
parduotuvės. Namas priklauso moteriai, vardu Mėja Ločer. Taip, L- 
O-C-E-R, pirma raidė L - kaip Leksington. Ponia Ločer labai serga. 
Aš niekada nebuvau matęs tų vyriškių. 

Ralfas vėl nutilo, bet dabar specialiai - norėdamas sukelti maksi- 
malų efektą. 

- Vienas iš jų rankoje nešėsi žirkles. 

- Adresas? - paklausė pareigūnė Hagen. Ji norėjo atrodyti rami, 
bet Ralfas pajuto jos susijaudinimą. | 

- Nežinau. Pasiieškokite telefonų knygoje, pareigūne Hagen, arba 
pasakykite budintiems pareigūnams, kad ieškotų geltono namo su ro- 
žine apdaila per pusę kvartalo nuo "Raudonojo obuolio". Turbūt pri- 
reiks prožektorių, kad jį rastumėte, nes tas prakeiktas oranžinis gatvių 
apšvietimas iškraipo spalvas. Bet jie turėtų rasti. 

- Taip, sere. Esu tikra, kad jie ras, tačiau man vis dar reikia jūsų 
vardo, pavardės ir telefono numero, kad... 

Ralfas palengva padėjo ragelį. Jis minutę nepajudėjo iš vietos, ti- 
kėdamasis, kad šis suskambės. Kai to neatsitiko, Ralfas nusprendė, 
kad jie neturėjo įrangos, parodančos skambinančiojo numerį, kaip kad 
jis matė per TV kriminalines istorijas, arba jie jos neįjungė. Gerai. Tai 
neišsprendė problemos, ką jis pasakys, jei policija ištrauks supjausty- 
tą į gabalus Mėją Ločer iš paslaptingo geltonai rožinio namo, tačiau 
jis gavo daugiau laiko apmąstymams. | 

Apačioje Hariso aveniu buvo vis tokia pat rami ir tyli, apšviesta 
gatvės žibintų, išdėstytų abiejose gatvės pusėse lyg kokiame siurrea- 
listiniame sapne. Spektaklis - trumpas, bet toks dramatiškas, - baigė- 
si. Scena vėl liko tuščia. Ji... 

Ne, ne visai tuščia. Rozali šlubčiodama išlindo iš praėjimo tarp 
"Raudonojo obuolio" ir "Tikrosios vertės aparatūrinės įrangos" par- 
duotuvės. Ant kaklo karojo nublukusi skarelė. Buvo ne ketvirtadienis, 
todėl kalaitė negalėjo rasti jokių skardinių šiukšlių konteineriuose, tad 
ji iš lėto tepeno šaligatviu Mėjos Ločer namo link. Čia ji stabtelėjo ir 
nuleido snukį žemyn (žiūrėdamas į tą ilgą, bet visai simpatišką snu- 
kį, Ralfas pagalvojo, kad Rozali turi ir koli veislės kraujo). 

Ten kažkas spindi, - suprato Ralfas. 

Jis vėl išsitraukė žiūronus iš dėklo ir pažvelgė į Rozali. Tuo pat 
metu jo mintys sugrįžo į rugsėjo dešimtąją - kai Ralfas sutiko Bilį ir 
Luizą prie įėjimo į Strofordo parką. Jis prisiminė, kaip Bilis apsika- 
bino Luizą per liemenį ir nusivedė gatve bei kaip jiedu Ralfui pasiro- 
dė it Džindžer Rodžers ir Fredas Asteras. Tačiau labiausiai įsiminė jų 
palikti pėdsakai. Luizos buvo pilki, o Bilio - žali. Ralfas pagalvojo, 
jog tai tik haliucinacija, bet tada jis dar nedomino tokių kuoktelėjusių 
glūdumoje. 

Rozali uostė tokį pat pėdsaką. Jis buvo toks pat žaliai auksinis 
kaip ir auros, gaubusios Dr. nr.1 ir Dr. nr.2. Ralfas iš lėto pasuko Žiū- 
ronus nuo šuns ir išvydo daugiau pėdsakų, nusidriekusių dviem eilėm 
per šaligatvį parko link. Jie jau blėso, - Ralfas galėjo tai stebėti, - bet 
vis dėlto jie ten buvo. 

Ralfas vėl atsuko žiūronus į Rozali, staiga pajutęs gailestį nusu- 
susiam benamiui šunėkui... ir kodėl gi ne? Jei jam reikėjo galutinio 
įrodymo, kad jis matė dalykus, kuriuos tarėsi matęs, tai Rozali juo ir 
buvo. 

Jei Netė būtų čia, ji irgi matytų tą patį, - pagalvojo Ralfas... ir ta- 
da visos abejonės sugrįžo. Ar tikrai? Ar tikrai ji matytų? Ralfas regė- 
j0, kaip kūdikis čiupo aurą, kurią paliko jo pirštai, ir vėpsojo į žalią 
ūką, kylantį nuo gėlių virtuvėje, bet ar jis galėjo būti tuo tikras? Kaip 
galima sužinoti, į ką žiūri ar ką nori sugriebti kūdikis? 

Bet Rozali... tik pažvelkit ten, apačioje, ar matot? 

Vienintelis keblumas, kad Ralfas pastebėjo pėdsakus tik tada, kai 
Rozali pradėjo juos uostinėti ant šaligatvio. Galbūt ji uostė laiškane- 
šio numestą nuograužą, o visa kita sukūrė jo pavargęs, reikalaujantis 
miego protas... kaip kad ir tuos plikus daktariūkščius. 

Žiūronų regėjimo lauke Rozali pradėjo judėti gatve, priglaudusi 
snukį prie šaligatvio ir lėtai vizgindama uodegą. Šuo šokinėjo nuo ža- 
liai auksinių Dr. nr.1 pėdsakų prie Dr. nr.2 ir vėl atgal. 

Taigi dabar man pasakyk, Ralfai, ką ta benamė kalė seka? Ar ma- 
nai, kad šuo gali sekti paskui sušiktą haliucinaciją? Tai ne haliucina- 
cija. Tai - pėdsakai. Tikri pėdsakai. Baltojo žmogaus pėdsakai, apie 
kuriuos perspėjo Karolina. Tu puikiai tai žinai. Ir tu tai matai. 

- Vis tiek nesąmonė, - sumurmėjo Ralfas. - Nesąmonė! 

Ar tikrai? Sapnas galėjo būti ne vien sapnas. Jei yra toks dalykas 
kaip hiperrealumas, - o dabar Ralfas tuo neabejojo, - tai galbūt yra ir 
išankstinis žinojimas. Arba vaiduokliai, kurie pasirodo sapnuose ir iš- 
pranašauja ateitį. Kas žino? Tarytum durys tikrovės sienoje atsilapo- 
j0... 1r iš ten ėmė ristis daugybė nekviestų būtybių. 

Vienu Ralfas neabejojo: pėdsakai tikrai ten buvo. Jis juos matė, o 
Rozali juos uostinėjo. Per tuos šešis ankstyvo atsibudimo mėnesius 
Ralfas suprato daugybę keistų ir įdomių dalykų, ir vienas iš jų buvo 
tai, kad Žmogaus sugebėjimas save apgauti pats silpniausias tarp tre- 
čios ir šeštos valandos ryto, o dabar buvo... 

Ralfas pasilenkė į priekį, norėdamas pažvelgti į laikrodį ant vir- 
tuvės sienos. Pusė keturių. Aha. 

Jis vėl pažvelgė pro žiūronus ir pamatė, kad Rozali vis dar seka 
- atsižvelgiant į valandas, nelabai tikėtina, bet įmanoma, - išvystų tik 
benamę kalę purvinu kailiu, uostinėjančią šaligatvį kaip visi nedresi- 
ruoti ir benamiai šunys. Tačiau Ralfas matė, ką uostė Rozali, ir paga- 
liau ryžosi patikėti savo akimis. Galbūt šis pasiryžimas bus atšauktas, 
kai patekės saulė, bet dabar jis žinojo, ką mato. 

Staiga Rozali pakėlė galvą ir pastatė ausis. Akimirką ji atrodė be- 
veik graži 1t šuo per medžioklę. Tada, dar nespėjus mašinos prožek- 
toriams nušviesti Hariso aveniu ir Vičemo gatvės sankryžą, šuo pasu- 
ko atgal, vilkdamas savo sužeistą koją. Ralfui pagailo Rozali: juk ji 

irgi buvo "sena Hariso aveniu sukriošėlė", kuri net negalėjo sulošti 
pokerio partiją su tokiais kaip ir ji pati. Ji pasislėpė tarp "Raudonojo 
obuolio" ir aparatūrinės įrangos parduotuvės tą pačią akimirką, kai 
Derio policijos mašina įsuko į gatvę. Sirena nebuvo įjungta, bet besi- 
sukantys šviestuvai mirksėjo tamsoje. Jie nušviesdavo miegančius na- 
mus ir mažas Hariso aveniu krautuvėles raudonos ir mėlynos spalvos 
blyksniais. Ralfas vėl padėjo žiūronus ant kelių ir atidžiai stebėdamas 
su visa kėde palinko į priekį. Širdies dūžiai susiliejo su tvinksinčiais 
smilkiniais. 

Pravažiavusi "Raudonąjį obuolį", policijos mašina visiškai sulėti- 
no greitį. Pro dešinį langą išlindo prožektorius ir jo šviesa ėmė slink- 
ti miegančių namų sienomis. Dažniausiai jis apšviesdavo numerius, 
pritvirtintus prie durų arba verandos kolonų. Nušvietus Mėjos Ločer 
namo numerį (86, išvydo Ralfas - jam net neprireikė žiūronų), maši- 
na sustojo. 

Du uniformuoti policininkai išlipo iš mašinos ir priėjo prie take- 
lio, vedančio prie namo, net nenutuokdami, kad vyras stebi juos pro 
langą kitoje gatvės pusėje 1r kad po jų kojomis blėsta žalsvai auksi- 
niai pėdsakai. Jie sustojo pasitarti, ir Ralfas vėl pakėlė žiūronus prie 
akių, kad geriau įsižiūrėtų. Jis buvo beveik tikras, kad jaunesnis iš jų 
buvo atvažiavęs kartu su Leidekeriu pas Edą, kai šį suėmė. Knolis? 
Ar toks jo vardas? 

- Ne, - sumurmėjo Ralfas. - Nelis. Krisas Nelis. O galbūt Džesis. 

Nelis ir jo partneris dėl kažko ginčijosi: daug rimčiau nei: tiedu 
pliki daktariūkščiai. Šis pokalbis baigėsi tuo, kad policininkai išsitrau- 
kė savo ginklus ir vienas paskui kitą (Nelis priekyje) ėmė lipti siau- 
rais laiptais į ponios Ločer verandą. Nelis nuspaudė skambutį, palau- 
kė ir vėl paskambino - šįkart spaudė gal kokias penkias minutes. Po- 
licininkai dar palaukė. Tada antrasis užlindo priešais Nelį 1r pats nu- 
spaudė mygtuką. 

Galbūt šitas žino paslaptingą skambinimo į duris meną, - pagal- 
vojo Ralfas. - Turbūt to išmoko, atsiliepdamas į Rozenkroicerių skel- 
bimą. 

Deja, šis menas jam nepadėjo. Niekas neatidarė durų, bet Ralfas 
visai nenustebo. Mėja Ločer nesugebėtų pasikelti iš lovos netgi ir be 
keistų plikų vyriškių su žirklėmis "pagalbos". 

Bet jei ji pririšta prie lovos, ji turėtų turėti kompanionę, kuri pa- 
ruoštų valgį, padėtų nueiti į tualetą ar pakištų basoną... Krisas Nelis - 
o galbūt Džesis - vėl priėjo prie durų. Šįkart vietoj skambučio jis pa- 
naudojo senąjį "įstatymo vardu atidarykite" techniką. Tam jis panau- 
dojo savo kairį kumštį. Dešinėje Nelis vis dar laikė ginklą, prispaudęs 
vamzdį prie uniforminių kelnių. Staiga prieš Ralfo akis iškilo siaubin- 
gas vaizdas - toks pat aiškus ir įtikinamas kaip ir matytos auros. Jis 
išvydo lovoje gulinčią moterį su plastmasine deguonies kauke ant 
burnos ir nosies. Jos stiklinės akys žvelgė į niekur. Gerklėje Žiojėjo 
plati šypsena. Paklodės ir moters naktinių marškinių krūtinė buvo su- 
teptos krauju. Šalia ant grindų veidu žemyn gulėjo negyva kompanio- 
nė. Antrosios moters nugara po rožine flaneline pižama buvo subady- 
ta Dr. nr.1 žirklėmis. Ir Ralfas žinojo, kad pakėlus marškinius žaizdos 
ris tik pradėjo mokytis rašyti. 

Ralfas užmerkdamas akis pabandė nuvyti reginį šalin. Tačiau jis 
nedingo. Ralfas pajuto buką skausmą rankose ir pastebėjo, kad su- 
spaudė delnus į kumščius: nagai susmigo į delnus. Jis atpalaidavo ran- 
kas ir padėjo prie šlaunų. Dabar sąmonėje blykstelėjo vaizdas, jog 
moteris rožine pižama sukrutėjo - ji dar buvo gyva. Bet galbūt neil- 
gam. Tikriausiai neilgam, jei tik tiedu asilai nenuspręs imtis efekty- 
vesnių priemonių ir liausis stovėti verandoje pakaitomis belsdamiesi 
į duris ar spausdami skambutį. 

- Na, vaikinai, paskubėkit, - sunerimo Ralfas ir suspaudė šlaunis. 
- Paskubėkit ir įsigaukit vidun! 

Tu juk žinai, kad vaizdiniai sukasi vien tavo galvoje, - Ralfas ti- 
kino pats save. - Žinoma, gali būti, kad name guli dviejų moteriškių 
lavonai, - gali būti, - tačiau tu negali būti tikras. Tai juk ne auros ir 
ne pėdsakai... 

Ne, tai ne auros ir ne pėdsakai, ir Ralfas puikiai tai žinojo. Taip 
pat jis žinojo, kad niekas neatidarė 86-0 Hariso aveniu namo durų, ir 
tai nežadėjo nieko gera senai Bilio Makgovermno klasiokei iš Kardvi- 
lio laikų. Ralfas nepastebėjo kraujo žymių ant Dr. nr.1 žirklių, tačiau, 
atsižvelgiant į ne idealiausią "Zeiss-Kon" žiūronų kokybę, tai dar ne 
pats geriausias įrodymas. Be to, vyrukai galėjo jas nuvalyti, prieš pa- 

likdami namus. Tik spėjus apie tai pagalvoti, prieš akis iškilo kruvi- 
nas rankšluostis, numestas šalia kompanionės rožine pižama lavono. 

- Ei, jūs du, pasiskubinkite! - tyliai šūktelėjo Ralfas. - Viešpatie, 
nejau žadat čia visą naktį prastypsoti? 

Hariso aveniu vėl nušvito. Gatvėje pasirodė "Fordas" su raudona 
mirksinčia sirena. Vyriškis, išlipęs 1š mašinos, vilkėjo civiliniais dra- 
bužiais: pilka poplino vėjo nepraleidžiančia striuke ir mėlyna megz- 
ta kepure. Ralfas tikėjosi, kad atvykėlis pasirodys besąs Džonas Lei- 
dekeris, nors jo pamaina turėjo prasidėti tik vidurdienį, tačiau nepri- 
reikė net žiūronų, kad Ralfas įsitikintų, jog tai ne jis. Šis vyras buvo 
lieknesnis ir su juodais ūsais. Antrasis faras išėjo jo pasitikti, o Kri- 
sas (ar Džesis) apėjo ponios Ločer namą iš kitos pusės. 

Prasidėjo pauzė, kokias filmų redaktoriai paprasčiausiai iškerpa. 
Antrasis faras įsikišo ginklą atgal. Jis ir ką tik atvykęs detektyvas su- 
stojo prie ponios Ločer verandos, vis žvilgčiodami į uždarytas duris. 
Uniformuotas policininkas žengė žingsnį ar du į tą pusę, kur pradin- 
go Nelis. Detektyvas jį sulaikė. Jiedu dar pasikalbėjo. Ralfas suspau- 
dė šlaunis ir nepatenkintas suniurzgėjo. 

Praslinko kelios minutės, ir tada viskas taip netikėtai ir neplanuo- 
tai užgriuvo vienų metu, kaip kad visada būna avariniais atvejais. At- 
vyko dar viena policijos mašina (ponios Ločer ir aplinkiniai namai 
maudėsi besimainančioje mėlynoje ir raudonoje šviesoje). Išlipo dar 
du uniformuoti policininkai, atsidarė bagažinę ir išsiėmė didelį prie- 
taisą, kuris Ralfui pasirodė panašus į nešiojamą kankinimo įrangą. 
Regis, šį įtaisą vadino Gyvybės Žiotimis. Po didelės 1985 metų pava- 
sario audros, kai žuvo daugiau nei du šimtai žmonių, - daugelis iš jų 
buvo užklupti ir paskandinti mašinose, - Derio mokiniai ėmė rinkti 
pinigus tokiam prietaisui įsigyti. 

Kai du farai nešė Gyvybės Žiotis šaligatviu, staiga atsidarė kai- 
myninio namo lauko durys ir į verandą išėjo Stenas bei Džordžina 
Eberliai. Jie vilkėjo vienodomis pižamomis, o Žili Steno plaukai 
kuokštais stovėjo piestu ant galvos, todėl Ralfas iškart prisiminė Čar- 
lį Pikeringą. Jis pakėlė žiūronus prie akių, nužvelgė smalsius ir nuste- 
busius Eberlių veidus ir vėl pasidėjo juos ant kelių. 

Policininkai nutempė Gyvybės Žiotis per pievelę ir numetė jas 
ten. Detektyvas atsparia vėjui striuke atsisuko į juos ir pakėlė rankas 

delnais į viršų, tarsi sakydamas: "Ką žadate daryti su tuo daiktu? Iš- 
laužti tas prakeiktas duris?" Tuo pat metu grįžo Nelis. Jis purtė galvą. 

Detektyvas apsisuko, praėjo pro Nelį ir jo partnerį, užlipo laiptais 
1r pakėlęs koją spyrė į Mėjos Ločer laukujas duris. Tada stabtelėjo, at- 
sisegė striukę, turbūt norėdamas išsitraukti ginklą, ir neatsigręždamas 
žengė į priekį. 

Ralfas vos nepradėjo ploti. 

Nelis ir jo partneris neužtikrintai susižvalgė ir nusekė detektyvui 
iš paskos. Ralfas dar labiau palinko į priekį, vos nosimi neįsibesda- 
mas į stiklą. Trys vyriškiai baltomis sanitarų kelnėmis, kurios gatvės 
žibintų šviesoje virto oranžinėmis, išlipo iš greitosios pagalbos auto- 
mobilio. Vienas atidarė užpakalines duris, o po to visi trys papras- 
čiausiai sustojo, susikišę rankas į kišenes, laukdami, ar jų prireiks. Po- 
licininkai, nešę Gyvybės Žiotis per pievelę, susižvalgė, patraukė pe- 
čiais, pakėlė jas ir ėmė tempti atgal prie mašinos. Pievelėje liko iš- 
rausta žemė, kur gulėjo Gyvybės Žiotys. 

Kad tik ji būtų gyva, - mąstė Ralfas. - Kad tik ji - ir visi buvę kar- 
tu su ja - būtų gyvi. 

Tarpduryje pasirodė detektyvas, ir Ralfo širdis nuslinko į kulnus, 
kai jis pamojo vyrukams, stoviniuojantiems prie greitosios pagalbos 
automobilio. Du 1š jų ištraukė neštuvus su lašeline, trečiasis liko sto- 
vėti, kur stovėjęs. Greitu žingsniu vyrukai su neštuvais įėjo į namą, 
tačiau jie nebėgo. O kai prie mašinos likęs sanitaras išsitraukė ciga- 
rečių pakelį ir vieną užsidegė, staiga Ralfui viskas pasidarė aišku: 
Mėjos Ločer tarp gyvųjų jau nebebuvo. 

Stenas ir Džordžina Eberliai nusileido prie gyvatvorės, kuri sky- 
rė jų kiemą nuo ponios Ločer. Jie buvo susikabinę per liemenį, ir Ral- 
fui pasirodė panašūs į Bobsi dvynius, tik pasenusius, sustambėjusius 
ir. 1šsigandusius. 

Kiti kaimynai irgi lindo iš namų, prikelti nebylios mirksinčios 
šviesos arba todėl, kad jau suveikė Hariso aveniu gandų telefono li- 


214 


nija. Daugelis Ralfo stebimų Žmonių buvo seni ("Mes, auksaamžinin- 
kai", taip Bilis Makgovernas mėgo juos vadinti... žinoma, ironiškai 
pakėlęs vieną antakį), kurių poilsis buvo lengvai nutrauktas pačiu ne- 
dėkingiausiu metu. Staiga Ralfas suprato, kad Edas, Elena ir mažylė 
Natali buvo jauniausi Hariso aveniu ir atšakos gyventojai... o dabar ir 
Dypno šeimyna išsikraustė. 

Galiu irgi išeiti, - pamanė Ralfas. - Labai tikčiau jų kompanijai. 
Dar vienas Bilio auksaamžininkas. 

Tik jis neįstengė. Jo kojos buvo lyg arbatos maišeliai silpnai su- 
rišti virvele, todėl Ralfas neabejojo, kad jei bandys atsistoti, iškart su- 
smuks ant grindų. Tad jis sėdėjo ir stebėjo pro langą, kaip vystosi 
spektaklio veiksmas scenoje, kuri visada būdavo tuščia tokiu paros 
metu... išskyrus Rozali žygius. Vyko spektaklis, kurį Ralfas sukūrė 
pats vienu anoniminiu telefono skambučiu. Jis stebėjo, kaip sanitarai 
grįžta su neštuvais, šįkart daug lėčiau, kadangi ant jų matėsi paklode 
uždengtas kūnas. Mėlynos ir raudonos šviesos blyksniai nušviesdavo 
paklodę bei kojų, rankų, kaklo ir galvos kontūrus po ja. 

Staiga Ralfas sugrįžo į sapną. Po paklode jis išvydo savo žmoną, 
- ne Mėją Ločer, o Karoliną Roberts, - ir kiekvieną akimirką jos gal- 
va galėjo prasiverti ir iš jos pasipilti juodi vabalai, užsiauginę pilvus 
iš ligotų Karolinos smegenų. 

Ralfas užsidengė rankomis veidą. Keistas liūdesio, pykčio, siau- 
bo ir silpnumo kupinas garsas išėjo iš jo krūtinės. Ralfas ilgam sustin- 
go tokia poza, trokšdamas, kad niekada nebūtų viso to matęs, ir tikė- 
damasis, kad jei tikrai yra tunelis, jam nereikės į jį lįsti. Auros buvo 
keistos ir gražios, tačiau to grožio nepakako, kad nustelbtų tą siaubin- 
gą sapną, kur jis rado savo žmoną iki kaklo užkastą į smėlį potvynio 
zonoje, kad nustelbtų tą prarastų miego naktų siaubą arba tą paklode 
uždengto kūno, išnešto iš namo kitoje gatvės pusėje, vaizdą. 

Tai buvo ne tik spektaklio pabaigos troškimas. Sėdėdamas užsiė- 
męs rankomis veidą, Ralfas troško, kad viskas baigtųsi - viskas. Pir- 
mą kartą per savo dvidešimt penkių tūkstančių dienų gyvenimą Ral- 
fas Robertsas panoro mirti. 


215 


O skyrius 

Mažyčiame kambariūkštyje, kurį detektyvas Džonas Leidekeris 
vadino savo kabinetu, ant sienos kabėjo pigus reklaminis filmo plaka- 
tas. Jame buvo pavaizduotas dramblys Dumbo, plaukiantis su išties- 
tomis stebuklingomis savo ausimis. Siuzanos Dei nuotrauka, rūpestin- 
gai apkarpyta, kad tiktų, puikavosi prie straublio vietoj Dumbo veido. 
Apačioje kažkas buvo nupiešęs kelrodį su užrašu "DERIS 250". 

- Kaip žavu, - pastebėjo Ralfas. 

Leidekeris nusijuokė. 

- Tačiau nelabai jau atitinka mūsų politiką, tiesa? 

- Tai dar švelniai pasakyta, - sutiko Ralfas. 

Jam pasidarė įdomu, ką Karolina būtų pagalvojusi apie plakatą - 
taip pat ir Elena. Buvo rūškana ir vėsi pirmadienio popietė (2:15), ir 
jiedu su Leidekeriu ką tik buvo grįžę iš Derio apygardos teismo rūmų, 
kur Ralfas davė parodymus apie vakarykštį susidūrimą su Čarliu Pi- 
keringu. Jį apklausė rajono prokuroro padėjėjas, kuris Ralfui pasiro- 
dė dar visai vaikėzas. Leidekeris, kaip ir žadėjo, nuėjo kartu su juo ir 
atsisėdęs padėjėjo kabinete ištylėjo per visą apklausą. Jo pažadas nu- 
pirkti Ralfui puodelį kavos virto tik žodžiais: jis tegavo bjauriai atro- 
dančio birzgalo iš automato, stovinčio užversto policijos nuovados 
poilsio kambario kampe. Ralfas siurbtelėjo lašelį ir apsiramino, ka- 
dangi kava buvo skanesnė nei atrodė. 

- Cukraus? Grietinėlės? - paklausė Leidekeris. - Ginklo, su kuriuo 
galėtum apsitarnauti? 

Ralfas nusišypsojo ir papurtė galvą. 

- Ir taip skanu... nors tikriausiai neverta pasitikėti mano žodžiais.. 
Nuo praeitos vasaros sumažinau dozę iki dviejų puodelių per dieną, 
todėl dabar kava man visada atrodo skani. 

- Tą patį galėčiau pasakyti ir aš - tik apie cigaretes: kuo mažiau 
rūkau, tuo jos man skanesnės. Uždraustas vaisius visuomet saldus. 

Leidekeris išsitraukė dantų krapštukų dėžutę, išsiėmė vieną ir į51- 
kišo į burną. Tada pastatė savo kavos puodelį ant kompiuterio ir pri- 
ėjęs prie plakato su Dumbo ėmė ištraukinėti smeigtukus, kuriais pla- 
katas buvo pritvirtintas prie sienos. 

- Nedaryk to dėl manęs, - pasiskubino paprieštarauti Ralfas. - Tai 
tavo kabinetas. 

- Netiesa. 

Leidekeris nuplėšė rūpestingai iškirptą Siuzanos Dei nuotrauką ir 
suglamžęs įmetė į šiukšlių dėžę. Po to ėmė vynioti patį plakatą į riti- 
nėlį. 

- Ką? Tai kodėl tada tavo pavardė pritvirtinta prie durų? 

- Pavardė tai mano, tačiau kabinetas priklauso tau ir tavo drau- 
gams mokesčių mokėtojams, Ralfai. Taip pat ir naujienų medžioto- 
jams su videokameromis, kurie mėgsta čia pasisukioti. Ir jei netyčia 
toks plakatas pasirodytų per "Vidurdienio žinias", man jau niekas ne- 
bepadėtų. Pamiršau nuimti jį penktadienį po darbo, o savaitgalį nedir- 
bau - beje, tai, tiesą pasakius, ne taip dažnai pasitaiko. 

- Manau, kad ne tu jį čia pakabinai, - Ralfas nukėlė keletą popie- 
rių nuo kėdės ir atsisėdo. 

- Ne. Keletas draugų penktadienio popietę suorganizavo man va- 
karėlį. Su tortu, ledais ir dovanomis. 

Leidekeris pasirausė savo stale ir išsitraukęs gumytę uždėjo ją ant 
plakato ritinėlio, kad šis neišsivyniotų. Po to prisidėjo prie akies lyg 
žiūroną, pažvelgė į Ralfą ir įmetė į šiukšlių dėžę. 

- Gavau apatinių "Savaitėlė" rinkinuką su iškirptais klynais, butelį 
žemuoginio muilo intymioms moters vietoms, paketą "Gyvenimo 
draugų" išleistos antiabortinės literatūros, įskaitant humoristinę kny- 
gelę "Nenumatytas Denisės nėštumas", ir šį plakatą. 

- Juk tai nebuvo gimimo diena? 

- Ne, - Leidekerns sutreškino krumplius 1r atsiduso, užvertęs gal- 
vą į lubas. - Berniukai šventė mano paskyrimą specialiai užduočiai. 

Ralfas išvydo mėlyną aurą aplink Leidekerio veidą ir pečius, ir šį- 
kart net nereikėjo jos skaityti. 

- Tai juk susiję su Siuzana Dei? Turi apsaugoti, kol ji bus mieste. 

- Iškart į dešimtuką. Žinoma, aplink sukiosis ir Valstijos policija, 
bet jie labiau rūpinasi eismo kontrole. Tikiu, kad bus ir FTB vyrukų, 

bet jie dažniausiai apsiriboja sekimu iš tolo, nuotraukomis ir slapto 
"Klubo ženklo" perdavimu viens kitam. » 

- Bet ji turi ir savo apsaugą, tiesa? 

- Taip, bet aš nežinau, kiek ir kokios kokybės. Šįryt kalbėjau su 
jų vyriausiuoju ir jis man pasirodė visai patikimas, tačiau be mūsų vy- 
rų nieko nebus. Turėsiu pasiųsti penkis pagal penktadienį gautą užsa- 
kymą. Tai būsiu aš plius dar keturi, kurie taps savanoriais, kai tik, 
jiems įsakysiu. Tikslas yra... tik sekundėlę... tau tai patiks... - Leide- 
keris perkraustė popierius ant stalo, rado tą, kurio ieškojo, ir perskai- 
tė: - „.. sustiprinti pajėgas ir užtikrinti gerą matomumą. 

Džonas numetė lapą ir nelinksmai nusišypsojo Ralfui. 

- Kitais žodžiais tariant, jei kas nors bandys nušauti tą kalę ar api- 
purkšti rūgštimi, norėtume, kad Lizetė Benson ar kiti videomanai 
bent jau užfiksuotų, jog buvome ten. 

Leidekeris pažvelgė į išsikišusį iš šiukšlių dėžės ritinėlį ir perlen- 
kė jį pusiau. 

- Kaip gali nemėgti žmogaus, kurio dar niekada nebuvai gyveni- 
me matęs? 

- Aš ne tik jos nemėgstu, Ralfai. Aš velniškai jos nekenčiu. Aš ka- 
talikas kaip ir mano mylima motina, o mano vaikai - jei tokių kada 
nors turėsiu - būtinai patarnaus prie altoriaus Švento Jono bažnyčio- 
je. Puiku. Puiku būti kataliku. Dabar netgi atšauktas pasninkas penk- 
tadieniais. Tačiau jei manai, kad katalikai už nelegalius abortus, tai 
labai klysti. Matai, esu katalikas, kuris apklausia vyrukus, mušančius 
savo vaikus guminėmis žarnomis ar nustumiančius juos nuo laiptų, 
kai grįžta prisisiurbę airiško viskio bei trokšta tik įlįsti pas jų mamy- 
tes į lovą. 

Leidekeris užkišo ranką už marškinių ir išsitraukęs mažą auksinį 
medalioną parodė jį Ralfui. 

- Marija, Jėzaus motina. Nešioju jį nuo trylikos metų. Prieš pen- 
kerius metus suėmiau žmogų, kuris turėjo lygiai tokį patį. Jis ką tik 
buvo išviręs savo dvejų metų posūnį. Tai tikra tiesa. Vyrukas užkaitė 
didelį puodą vandens, o kai jis užvirė, stvėrė vaikelį už kulkšnių ir 
įmetė jį it kokį krabą į puodą. Kodėl? Todėl, kad vaikelis nesiliovė 
šlapintis į lovą, paaiškino jis. Mačiau kūnelį, todėl galiu tvirtinti, kad 

"Gyvenimo draugų" rodomos nuotraukos su atliekamais abortais nė- 
ra jau tokios baisios. 

Leidekerio balsas ėmė virpėti. 

- Labiausiai prisimenu, kaip tas vyrukas verkė, vis spausdamas 
medalioną su Marijos atvaizdu, 17 sakėsi norįs atlikti išpažintį. Galiu 
prisipažinti, kad ėmiau didžiuotis, jog esu katalikas, Ralfai... tačiau 
visgi manau, kad popiežius negali spręsti už visus tikinčiuosius, kol 
pats nesusilaukė vaiko ar bent porą metų nesirūpino vienu iš jų. 

- Suprantu, - atsakė Ralfas. - Tačiau kaip tai susiję su Siuzana 
Dei? 

- Ji pakėlė visą šitą sušiktą vajų!- sušuko Leidekeris. - Ji atvyksta 
į miestą, ir aš turiu ją saugoti. Gerai. Turiu gerų vyrukų, ir jei tik ne- 
apleis sėkmė, mes ją išlydėsime iš miesto gyvą, sveiką ir su stačia 
krūtine. Bet pažvelk, kas vyksta dabar ir kas vyks po to. Manai, kad 
tai jai rūpi? Manai žmonės, vadovaujantys "Pagalbos moterims" cen- 
trui, galvoja apie pašalinį poveikį? 

- Aš nežinau. 

- "Pagalbos moterims" gynėjai mažiau linkę į smurtą nei "Gyve- 
nimo draugai", tačiau tikrovėje jie beveik nesiskiria. Ar Žinai, nuo ko 
viskas prasidėjo? 

Ralfas pabandė prisiminti pirmą pokalbį apie Siuzaną Dei su He- 
mu Deivenportu. Jam beveik pavyko, bet šį kartą nemigai pasisekė 
užblokuoti atmintį. Jis papurtė galvą. 

- Nuo teritorijos padalijimo, - pats atsakė Leidekėris ir panieki- 
namai nusijuokė. - Paprastų senų sodo teritorijos dalijimo taisyklių. 
Ar nenuostabu? Vasaros pradžioje du iš mūsų konservatyvesnių 
Miesto tarybos narių, Džordžas Tendis 1 Ema Vyton, įteikė Teritori- 
jų dalijimo komitetui peticiją, kad jis peržiūrėtų "Pagalbos moterims" 
centro teritoriją, iš tikrųjų norint nutrinti šį objektą nuo Žemės pavir- 
šiaus. Nežinau, ar teisingai pasakiau, bet, tikuosi, tu supratai? 

- Žinoma. 

- Aha. Todėl "Pasirinkimo" šalininkai pakvietė Siuzaną Dei į De- 
rį, kad ji viešai pasisakytų ir padėtų jiems nugalėti "Gyvenimo drau- 
gus". Vienintelė problema, kad "Draugai" neturėjo jokio šanso perda- 
lyti rajoną 7, o "Pagalba moterims" puikiai tai žinojo! Kurgi ne, jei 

vienas iš direktorių, Džunė Holidei, yra Miesto tarybos narė. Ji ir ta 
kalė Vyton vos susilaiko nespjaudamos viena kitai į veidą, kai susi- 
tinka koridoriuje. 

Rajono 7 perdalijimas buvo neįvykdoma svajonė nuo pat pradžių, 
nes "Pagalba moterims" techniškai yra ligoninė kaip ir šalia esanti 
Derio ligoninė. Jei pakeistumėme teritorijos dalijimo įstatymą taip, 
kad "Pagalba moterims" taptų nelegali, tas pats atsitiktų ir vienai iš 
trijų Derio apygardos (trečios pagal dydį Meine) ligoninei. Tad nie- 
kada nieko nebūtų atsitikę, bet ne tai svarbiausia. Svarbiausia buvo 
spjauti viens kitam tiesiai į veidą. O daugybei "Pasirinkimo" šalinin- 
kų - vienas mano bendradarbis vadina juos "Banginių medžiotojais" 
- svarbiausia išlikti teisiemns. 

- Teisiems? Nesuprantu. 

- Neužtenka, kad moteris kada tik panorėjusi gali užsukti pas juos 
ir atsikratyti mažos naštos, tūnančios jos viduje. "Pasirinkimo" šali- 
ninkai noti užbaigti ginčą iki galo. Giliai širdyje jie trokšta, kad tokie 
denai daltonai pripažintų jų teisumą, bet to niekada nebus. Greičiau 
jau arabai su žydais susitaikys. Aš remiu moterų teisę į abortą, jei jai 
būtinai to reikia, tačiau nuo "Pasirinkimo" šalininkų idėjų šventumo 
mane vemt verčia. Jie, kaip suprantu, yra naujieji puritonai, tikintys, 
jOg jei nesutinki su jų idėjomis, tai degsi pragare amžinai. Tik, jų nuo- 
mone, šis pragaras - tai vieta, kur per radiją transliuoja vien liaudišką 
muziką, o pietums gauni vien keptus vištienos kotletus. 

- Na, ir aštrus tavo liežuvis! 

- Pabandyk tris mėnesius išsėdėti ant parako statinės, tada ir su- 
prasi, ką jaučiu. Tik pasakyk, ar vakar Pikeringas būtų suvaręs tau 
peilį į šoną, jei tai būtų daręs ne dėl "Pagalbos moterims", "Gyveni- 
mo draugų" ir Siuzanos - Palik-=mano-šventą-pizę-ramybėje - Dei? 

Ralfas apsimetė rimtai susimąstęs, tačiau iš tikrųjų stebėjo Džo- 
no Leidekerio aurą. Ji buvo sveikos mėlynos spalvos, o kraštuose 
mirgėjo žalsva švieselė. Šie pakraštėliai ir domino Ralfą; jam atrodė, 
kad žino, ką jie reiškė. Pagaliau jis atsakė. 

- Ne, ko gero, ne. 

- Sutinku su tavim. Tave sužeidė jau suplanuotame kare, Ralfai, 
ir tu dar ne paskutinis. Tačiau, jei nueitum pas "Banginių medžioto- 

jus" - ar pas Siuzaną Dei - ir pakėlęs marškinius parodytum tvarstį bei 
pasakytum: "Tai iš dalies ir jūsų kaltė, tad pripažinkite šią dalį" - jie 
sušuktų iškėlę kumščius: "O ne, mums labai gaila, kad jus sužeidė, 
Ralfai. Mes, "Banginių medžiotojai", nekenčiame smurto, bet tai ne 
mūsų kaltė. Mes privalome išsaugoti "Pagalbą moterims", mums rei- 
kalingi vyrai ir moterys barikadose, ir jei dėl to teks pralieti truputį 
kraujo, tebūnie taip". Bet ne "Pagalba moterims" varo mane iš proto, 
0... 

- ... abortai. 

- Ne! Teisė į abortą išliks Meine ir Deryje, nesvarbu, ką Siuzana 
Dei pasakys Visuomenės centre penktadienį. Šlykščiausia yra tas var- 
žymasis: kieno komanda geresnė, kurios pusėje yra Dievas ir kuri yra 
teisi. Geriau jau jie visi sudainuotų "Mes - čempionai" ir patrauktų 
nusilakti. 

Ralfas atmetė galvą ir nusikvatojo. Leidekeris pasekė jo pavyz- 
džiu. 

- Taigi jie visi tikri subingalviai, - užbaigė jis. - Bet jie mūsų su- 
bingalviai. Ar atrodo, kad juokauju? Bet taip nėra. "Pagalba mote- 
rims", "Gyvenimo draugai", "Asmens sargybiniai", "Kasdienė duo- 
na"... visi jie mūsų subingalviai, Derio subingalviai, ir aš visai ne 
prieš rūpinimąsi mūsų miestu. Todėl ir pradėjau dirbti tokį darbą ir 
toliau jį dirbsiu. Tačiau atleisk man, jei pykstu, kad turiu saugoti kaž- 
kokią laibą Amerikos gražuolę iš Niujorko, kuri nutūps čia, išrėš 
maištingą kalbą ir vėl išlėks su keletu naujų straipsnių apie save ir pa- 
kankamai medžiagos penktam savo naujos knygos skyriui. 

Mums į akis ji kalbės, kokia tvirta mūsų mažytė bendruomenė, o 
grįžusi į savo apartamentus Parko aveniu pasakos draugams, kad iki 
šiol negali panaikinti įsigėrusio į plaukus mūsų popieriaus fabriko 
kvapo. Ji - moteris, todėl reikia leisti jai išsirėkti... ir jei pasiseks, vis- 
kas greitai aprims be jokių aukų ar sužeistųjų. 

Ralfas išsiaiškino, ką reiškė žalsvi pakraštėliai. 

- Tu vis tiek bijai, tiesa? 

ILeidekeris nustebęs dėbtelėjo į Ralfą. 

- Argi matosi? 

- Truputėlį, - atsakė Ralfas 1r pagalvojo: Tik iš auros, Džonai, tik 
iš auros. 

 - Taip, aš bijau. Pats asmeniškai bijau sužlugdyti man patikėtą už- 
duotį, kur nebus jokių pasiteisinimų, jei reikalai pakryps į blogąją pu- 
sę. Kaip profesionalas, bijau, kad kas nors jai neatsitiktų per mano bu- 
dėjimą. Kaip bendruomenės narys, aš siaubingai bijau, kas atsitiks, jei 
kils peštynės, ir džinas išsilaisvins iš butelio... dar kavos, Ralfai? 

- Ne, ačiū. Jau greit eisiu. O kas bus Pikeringui? 

Ralfui nelabai rūpėjo Čarlio Pikeringo likimas, tačiau didysis fa- 
ras imtų ką nors įtarinėti, jei jis paklaustų apie Mėją Ločer anksčiau 
nei apie Pikeringą. 

- Stivas Andersonas, apygardos prokuroro padėjėjas, kuris tave 
apklausė, ir teismo paskirtas Pikeringo advokatas jau tikriausiai dabar 
derasi. Pikeringo advokatas bandys įtikinti apkaltinti savo klientą - 
tiesą pasakius, negaliu pagalvoti, kad Čarlis Pikeringas yra kažkieno 
klientas už kažką - antro laipsnio grasinimų fizine jėga. Andersonas 
atkirs, kad atėjo metas visiems laikams patupdyti Pikeringą už grotų, 
todėl apkaltins jį pasikėsinimu į gyvybę. Pikeringo advokatas apsi- 
mes, kad nustebo, o rytoj tavo draugužį apkaltins pirmo laipsnio gra- 
sinimu fizine jėga mirtinu ginklu ir patrauks teisminėn atsakomybėn. 
O tada, galbūt gruodį, bet labiau tikėtina, kad kitų metų pradžioje, ta- 
ve pakvies į teismą pagrindiniu liudininku. 

- O paleidimas už užstatą? 

- Tikriausiai bus nustatyta keturiasdešimties tūkstančių dolerių su- 
ma. Jį gali paleisti sumokėjus ir dešimt procentų nuo šios sumos, ga- 
rantuojant, jog likusi dalis bus sumokėta, jei jis pabėgs, tačiau Čarlis 
Pikeringas neturi nei namo, nei mašinos, nei "Timex" laikrodžio. Ga- 
lų gale jis vis tiek pateks į Džuniper Hilą, nors tai ir ne sugalvoto žai- 
dimo dalis. Mums kuriam laikui pavyks nušalinti jį nuo gatvės, o tai 
- jau Žaidimo dalis. 

- Ar yra galimybių, kad kas nors iš "Gyvenimo draugų" sumokės 
užstatą? 

- Neee. Edas Dypno praleido daug laiko su juo praeitą savaitę: 
abu jie gurkšnojo kavą duonos krautuvėlėje. Tikriausiai Edas pasako- 
jo jam apie centurionus ir Deimantų karalių... 

- Kruvinąjį karalių. Taip Edas... 

- Nesvarbu, - nesiginčijo Leidekeris ir numojo ranka. - Bet la- 
biausiai tikiu, kad tuomet jis aiškino Pikeringui, kad tu - pati velnio 

dešinioji ranka ir kad tik toks gudrus, drąsus ir atsidavęs žmogus kaip 
Čarlis Pikeringas gali tave sunaikinti. 

- Tu apibūdinai Edą it kokį viską apskaičiuojantį beprotį, - pabrė- 
žė Ralfas. 

Jis prisiminė Edą Dypno, su kuriuo žaisdavo šachmatais dar prieš 
Karolinos ligą. Tas Edas buvo išsilavinęs, iškalbus ir civilizuotas 
žmogus su giliu nuoširdumo jausmu. Ralfas vis dar negalėjo susitai- 
kyti su tuo Edu, kurį pirmąkart išvydo 1992-ųjų liepą. Tokį Edą jis 
vadindavo "gaidžiu peštuku Edu". 

- Ne tik viską apgalvojantį, bet pavojingą, viską apgalvojantį be- 
protį, - pridūrė Leidekeris. - Čarlis jam tik įrankis it skustukas, kuriuo 
lupi obuolio žievelę. Jei ašmenys atšimpa, tu juk nebėgi pirkti naujų 
- kam tiek rūpesčių? Paprasčiausiai išmeti jį į šiukšlių dėžę ir nusiper- 
ki naują skustuką. Panašiai tokie kaip Edas elgiasi su tokiais kaip Čar- 
lis, o kadangi Edas priklauso "Gyvenimo draugams" - bent jau kol kas 
- nėr ko jaudintis, kad Čarlį išleis už užstatą. Po poros dienų jis bus 
toks vienišas kaip niekada. Gerai? 

- Gerai, - atsakė Ralfas. Jis net sutriko, pajutęs, kad gailisi Pike- 
ringo. - Noriu padėkoti už tai, kad mano pavardė nepateko į laikraš- 
čius... jei tik tai buvai tu. 

Derio "News" laikraštyje kriminalinės kronikos skyrelyje buvo 
pasirodžiusi žinutė, kad Čarlzas H. Pikeringas buvo suimtas už "gin- 
kluotą užpuolimą" Derio viešojoje bibliotekoje. 

- Kartais mes paprašome jų paslaugos, o kartais jie - mūsų, - at- 
sakė Leidekeris ir atsistojo. - Taip sukasi pasaulis. Jei bepročiai iš 
"Gyvenimo draugų" ir išpuikėliai iš "Pagalbos moterims" kada nos tai 
suprastų, mano darbas gerokai palengvėtų. 

Ralfas ištraukė plakatą su Dumbo iš šiukšlių dėžės ir taip pat at- 
sistojo. 

- Ar galiu jį pasilikti? Pažįstu vieną mažą mergaitę, kuriai jis tik- 
riausiai patiks po metų ar dvejų. 

Leidekeris sumosavo rankomis. 

- Prašom. Tarkime, kad tai.raaža premija pavyzdingam piliečiui. 
Tik neprašyk trumpikių be klyno. 

Ralfas nusijuokė. 

- Nė nemaniau. 

- Patikėk, labai džiaugiuosi, kad atėjai. Ačiū, Ralfai. 

- Nėr už ką. 

Ralfas paspaudė Leidekeriui ranką ir patraukė prie durų. Jis jau- 
tėsi it leitenantas Kolombas iš telefilmo: trūko tik cigaro ir menkos 
1mpregnuotos milinės. Ralfas palietė durų rankeną, stabtelėjo ir atsi- 
suko į Leidekerį. 

- Ar galiu kai ko paklausti, nors tai visiškai nesusiję su Čarliu Pi- 
keringu? | 

- Pirmyn. 

- Šįryt "Raudonojo obuolio" parduotuvėje išgirdau, kad Mėja Lo- 
čer, mano gatvės kaimynė, šiąnakt mirė. Nieko nuostabaus - ji sirgo 
emfizema. Tačiau jos kiemą ir šaligatvį juosia policijos užtvara, o ant 
durų parašyta, kad namą užanspaudavo Derio P.D. Gal žinai, kas at- 
sitiko? 

Leidekeris ilgai ir tiriančiai žvelgė į Ralfą, ir šis būtų tikrai nejau- 
kiai pasijutęs... jei tik ne detektyvo aura. Joje Ralfas neįžvelgė jokių 
įtarimo Žymių. 

Viešpatie, Ralfai, tu per daug tiki tais dalykais. 

Galbūt taip, o gal ir ne. Tačiau Ralfas apsidžiaugė, kad Leideke- 
rio auros pakraštėliai nesublizgo žalsva šviesa. 

- Kodėl į mane taip pasižiūrėjai? - pasiteiravo Ralfas. - Atsipra- 
šau, jei ką ne taip pasakiau. 

- O, nereikia atsiprašinėti, - atsakė Leidekeris. - Tik truputį keis- 
ta. Jei papasakosiu, ar pažadi laikyti liežuvį už dantų? 

- Taip. 

- Nerimauju dėl tavo kaimyno iš apačios. Kai išgirstu žodį "dis- 
kretiškumas", tikrai nepradedu galvoti apie profesorių. 

Ralfas širdingai nusijuokė. 

- Neprasitarsiu jam, - skauto garbės žodis, - tačiau įdomu, kad jį 
paminėjote. Bilis lankė vieną mokyklą su ponia Ločer. Vidurinę mo- 
kyklą. 

- O, net negaliu įsivaizduoti profo vidurinėje mokykloje, - nusi- 
juokė Leidekeris. - O tu? 

- Beveik galiu, - atsakė Ralfas, bet aiškiai išvydo prieš akis: Bilis 
Makgovernas su sportiniais bateliais, baltomis puskojinėmis... ir pa- 
nama. 

- Nelabai aišku, kas nutiko poniai Ločer, - tęsė Leidekeris. - Tik 
žinome, kad apie trečią valandą ryto į 911 paskambino anonimas - 
vyras - ir pasakė, kad ką tik matė du vyriškius, išeinančius iš ponios 
Ločer namo. Vienas iš jų nešėsi žirkles. 

- Ar ji buvo nužudyta? - sušuko Ralfas, iškart suvokdamas du da- 
lykus: jis kalbėjo kaip niekad įtikinamai ir ką tik perėjo per tiltą. Ral- 
fas nesudegino jo, tačiau atgal sugrįžti be svarių pasiaiškinimų nebe- 
valiojo. 

Leidekeris patraukė pečiais. 

- Jei 1r buvo, tai ne žirklėmis ar kitu aštriu daiktu. Ant kūno ne- 
rasta jokių žymių. 

Ralfui iškart palengvėjo. 

- Antra vertus, galima ką nors ir mirtinai išgąsdinti - ypač tą, ku- 
ris toks senas ir ligotas, - pridūrė Leidekeris. - Bet bus lengviau pa- 
aiškinti, jei mane išklausysi. Patikėk, tai ilgai neužtruks. 

- Žinoma. Pasakok. 

- Nori išgirsti kažką juokinga? Peržiūrėjęs 911 skambučių ata- 
skaitą, pirmiausia pagalvojau apie tave. 

- Dėl mano nemigos, tiesa? - Ralfas paklausė užtikrintu balsu. 

- Taip, 1r dėl to, kad skambinęs anonimas teigė, jog matė vyriš- 
kius pro savo svetainės langus. O tavo svetainės langai išeina į ave- 
niu? 

- Taip. 

- Aha. Net norėjau perklausyti pokalbio įrašą, bet tada prisimi- 
niau, kad šiandien turi pas mane užsukti... ir kad vėl normaliai miegi. 
Tiesa? 

Net nesusimąstydamas Ralfas sudegino tiltą: 

- Na, nebemiegu taip kaip šešiolikmetis, atidirbęs pamainą po pa- 
mokų, „bet jei aš buvau tas vyrukas vakar, paskambinęs į 911, tai pa- 
dariau tai miegodamas. 

- Taip ir pamaniau. Be to, jei būtum pastebėjęs ką nors įtartina 
gatvėje, kam tau skambinti anonimiškai? 

- Nežinau, - atsakė Ralfas 1r susimąstė: O jei tai buvo ne tik įtar- 
tina, bet ir visiškai neįtikėtina? 

- Aš irgi, - sutiko Leidekeris. - Taip, tavo langai išeina į Hariso 
aveniu, bet ir kitų trijų tuzinų gyventojų taipgi... ir jei skambinęs vy- 
rukas paminėjo, jog yra viduje, nebūtinai juk tai turi būti tiesa. 

- Ko gero. Jis galėjo paskambinti iš automato, esančio šalia "Rau- 
donojo obuolio", arba šalia svaigalų krautuvėlės. Dar pora automatų 
yra Strofordo parke, jei tik jie veikia. 

- Parke yra keturi telefonai automatai ir visi jie veikia. Mes jau 
patikrinome. 

- Bet kam jam meluoti, iš kur jis skambina? 

- Tikriausiai dėl to, kad melavo ir apie visa kita. Dona Hagen sa- 
kė, kad skambinęs vyriškis atrodė jaunas ir labai savimi pasitikintis, 
- nespėjęs užbaigti sakinio, Leidekeris pliaukštelėjo sau per kaktą. - 
Atleisk, ne tai norėjau pasakyti. 

- Viskas gerai. Ne naujiena, kad mano balsas - kaip tikro nukrio- 
šėlio. Aš juk toks ir esu. Tęsk. 

- Į įvykio vietą pirmas atvyko vakar budėjęs Krisas Nelis. Ar pri- 
simeni jį nuo tos dienos, kai suėmėme Edą? 

- Prisimenu jo pavardę. 

- Aha. Stivas Aterbekas buvo budintis detektyvas ir atsakingas 
pareigūnas. Jis - geras vyrukas. 

Vyrukas su kepure, - pagalvojo Ralfas. 

- Ponia gulėjo negyva lovoje, bet nebuvo jokių smurto Žymių. 
Niekas nepavogta, nors pas tokias senas ponias kaip Mėja Ločer ir nė- 
ra ką vogti: nei videomagnetofono, nei didelio, galingo muzikinio 
centro. Tiesa, ji saugojo keletą juvelyrinių dirbinių, ir neaišku, ar jų 
nebuvo daugiau, bet... 

- Bet kam įsilaužėliui palikti keletą ir nepasiimti visų? 

- Būtent taip. Dar įdomiau, kad laukujos durys - skambinęs vyras 
teigė, kad matė, kaip du vyriškiai išeina iš namo - buvo užrakintos iš 
vidaus. Ne tik pagrindinis užraktas, bet netgi užstumta grandinėlė. 
Užpakalinės durys taip pat buvo užrakintos. Tad jei skambinęs ano- 
nimas sėdėjo pas save namie, o Mėja Ločer jau buvo negyva, kai tie- 
du vyriškiai išėjo, tai kas užrakino duris? 

Galbūt Kruvinasis karalius, - dingtelėjo Ralfui... 1r, jo siaubui, 
vos neištarė to balsu. 

- Nežinau. O langai? 

- Užrakinti. Skląstys užšautos. Ir jei tau nepakanka Agatai Kristi 
būdingų smulkmenų, tai Stivas sakė, jog ir išoriniai langai buvo įsta- 
tyti. Kaimynė pasakojo, kad praeitą savaitę ponia Ločer pasamdė vai- 
kinuką, kad šis juos įstatytų. 

- Taigi, - atsakė Ralfas. - Ji pasamdė Pitą Salivaną, kuris išnešio- 
ja laikraščius. Prisiminiau, kad jis taip darė. 

- Tikra mistinė nesąmonė, - ištarė Leidekeris, tačiau Ralfas paju- 
to, kad tasai nedvejodamas iškeistų Siuzaną Dei į Mėjos Ločer bylą. 
- Gavau preliminarinės medicininės ekspertizės ataskaitą, prieš pat iš- 
eidamas į teismo rūmus susitikti su tavim, bet spėjau užmesti į ją akį. 
Miokardo infarktas... trombozė, mes manome, kad skambutis į poli- 
ciją buvo tik pokštas, - jie labai dažnai pasitaiko, ir ne tik pas mus, - 
O ponia mirė nuo širdies smūgio, kurį sukėlė emfizema. 

- Kitaip tariant, tai paprasčiausias sutapimas. 

Tokia išvada būtų labai padėjusi Ralfui, bet jis išgirdo nepasitikė- 
jimą savo paties balse. 

- Taip, ir tai man irgi nepatinka. Kaip ir Stivui. Todėl ir namas už- 
antspauduotas. Valstijos teismo ekspertizė išvers namą aukštyn ko- 
jom galbūt jau nuo rytojaus ryto. O tuo tarpu ponia Ločer nuvyko į 
Augustą, kur bus atlikta nuodugnesnė medicininė ekspertizė. Kas Ži- 
no, ką ji parodys? Kartais kas nors išaiškėja. Tikrai nustebtum. 

- Net neabejoju, - pritarė Ralfas. 

Leidekeris išmetė dantų krapštuką į šiukšlių dėžę, susiraukė, bet 
paskui tiesiog nušvito. 

- Ei, sugalvojau. Galbūt galėčiau gauti to skambučio įrašo kopiją 
ir duoti tau paklausyti. Gal atpažintum balsą. Kas žino? Ir keistesni 
dalykai nutinka. 

- Tikriausiai, - sumišęs šyptelėjo Ralfas. 

- Tačiau bylą tiria Aterbekas. Eime, palydėsiu. 

Hole Leidekeris dar kartą įdėmiai nužvelgė Ralfą. Šis pasijuto la- 
bai nejaukiai, nes nežinojo, ką tai galėtų reikšti: auros vėl dingo. Jis 
pabandė išspausti šypseną. 

- Ar kas nors nepadoraus kabo man panosėje? 

- Ne. Tik stebiuosi, kaip gerai atrodai po tokių nemalonių vaka- 
rykščių įvykių. Ir palyginus, kaip atrodei praeitą vasarą... jei visa tai 
tik dėl medaus korių, tai būtinai nusipirksiu visą avilį. 

Ralfas nusikvatojo, tarytum tai būtų pats šmaikščiausias jo kada 
nors girdėtas juokelis. 


1:42, antradienio rytas. 

Ralfas sėdėjo supamojoje kėdėje ir žvelgė į miglos ratilus, gau- 
biančius gatvės žibintus. Kiek tolėliau policijos užtvara juosė Mėjos 
Ločer namą. 

Šiąnakt jis pasitenkino vos dviem valandom miego ir vėl susizgri- 
bo begalvojąs apie savo mirtį. Tada išnyktų ir nemiga. Ir jokių ilgų 
aušros laukimų toje nekenčiamoje kėdėje. Jokių dienų, kai žvelgi į 
pasaulį it per kokį Nematomą Gardolio skydą, kurį dažnai minėdavo 
dantų pastos reklamose. Dar tada, kai televizija buvo naujiena, Ralfo 
plaukai tik pradėjo žilti, o jis pats užmigdavo, nepraėjus nė penkioms 
minutėms po pasimylėjimo su Karolina. 

O žmonės tvirtina, kad puikiai atrodau. Tai pats keisčiausias da- 
lykas. 

Tik taip nebuvo. Palyginti su pastaruoju metu matytais dalykais, 
žmonių tvirtinimai apie jo puikią išvaizdą tebuvo pačiame keisteny- 
bių sąrašo gale. 

Ralfas vėl nužvelgė Mėjos Ločer namą. Pasak Leidekerio, namas 
buvo užrakintas, bet jis matė du mažus plikus daktarmiūkščius, išeinan- 
čius pro lauko duris, jis matė juos, po velnių... 

Ar tikrai? 

Bet ar tikrai? 

Ralfas prisiminė praeitą rytą. Jis sėdėjo toje pačioje kėdėje su 
puodeliu arbatos ant kelių ir galvojo: Te prasideda spektaklis. O tada 
išvydo tuos du mažus plikus niekšelius, po velnių, išeinančius iš Mė- 
jos Ločer namo! 

o labiau "Raudonojo obuolio" link. Ralfas pajuto, jog akies krašteliu 
užkliuvo už Rozali, todėl pasuko galvą, norėdamas patikrinti. Ir tada 
išvydo mažus plikus daktariūkščius Mėjos Ločer verandoje. Dabar 
Ralfas nebebuvo toks tikras, kad matė praviras duris. Galbūt jis tai tik 
įsivaizdavo, o kodėl gi ne? Jie jokiu būdu negalėjo prisiartinti iš lau- 
ko pusės. 

Negali būti toks tikras, Ralfai. 

Netiesa. Trečią valandą ryto Hariso aveniu buvo tokia tyli kaip ir 
mėnulio apšviesti kalnai: Ralfas būtų pastebėjęs menkiausią judesėlį. 

Ar tikrai Dr. nr.1 ir Dr. nr.2 išėjo pro lauko duris? Kuo daugiau 
Ralfas apie tai galvojo, tuo mažiau galėjo tuo patikėti. 

Bet kas gi tada nutiko, Ralfai? Galbūt jie išlindo iš už Nematomo 
Cardolio skydo? O galbūt - pagalvok apie tai! - jie praėjo pro duris 
lyg vaiduokliai iš seno TV šou! 

Beprotiška, bet tai atrodė panašu į tiesą. 

Ką? Kad jie praėjo pro sumautas DURIS? O, Ralfai, tau jau rei- 
kia pagalbos. Būtinai turi pasikalbėti su kuo nors apie tai, kas tau da- 
rosi. 

Taip. Ralfas tuo neabejojo: jis turėjo kam nors išsipasakoti, kol 
dar neišprotėjo. Bet kam? Karolina būtų labiausiai tikusi, bet ji jau 
mirusi. Leidekeriui? Bet Ralfas pamelavo jam apie skambutį į 911. 
Kodėl? Nes tiesa būtų atrodžiusi lyg beprotybė. Tarytum jis būtų už- 
sikrėtęs Edo Dypno paranoja. Bet nuodugniai viską apsvarsčius, argi 
tik tai ne geriausias paaiškinimas? 

- Bet juk taip nėra, - sušnibždėjo Ralfas. - Jie buvo tiki. Kaip ir 
auros. 

Iki Rojaus dar tolimas kelias, mielasis... ir stebėk tuos žalsvai 
auksinius balto žmogaus pėdsakus savo kelyje. 

Išsipasakoti. Iškloti viską kaip ant delno. Taip. Ir tai reikia pada- 
ryti, kol Leidekeris neperklausė 911 įrašo ir nepasirodė čia, reikalau- 
damas pasiaiškinti, kodėl Ralfas pamelavo ir ką jis žinojo apie Mėjos 
Ločer mirtį. 

Išsipasakoti. Iškloti viską kaip ant delno. 

Bet Karolina mirusi. Leidekeris dar nelabai gerai pažįstamas. Ele- 
na miegojo "Pagalbos moterims" pensione kažkokiame užkampyje, o 
Luiza Čeis galėjo pasidalyti jo išpažintimi su savo draugėmis. Tai kas 
gi lieka? | 

Atsakymas iškart tapo aiškus, tačiau Ralfas vis dar nenorėjo kal- 
bėtis su Makgovernu apie pastaruoju metu vykstančius dalykus. Ral- 
fas prisiminė dieną, kai rado Bilį, besėdintį ant suoliuko šalia beisbo- 
lo aikštelės ir apraudantį savo seną draugą bei mokytoją Bobą Pol- 
herstą. Ralfas bandė pasakyti Biliui apie auras, bet, regis, Makgover- 
nas jo negirdėjo. Jis taip skubėjo išdėstyti savo mintis iš gerai SsureŽi- 
suoto scenarijaus apie tai, kaip bjauru būti senam. 

Ralfas pagalvojo apie ironiškai pakeltą antakį. Apie pastovų ci- 
nizmą. Apie pailgą, visuomet per daug paniurusį veidą. Apie literatū- 
rines aliuzijas, kurios dažnai priversdavo Ralfą nusišypsoti, bet drau- 
ge pasijusti nepilnaverčiu. O be to, tas Makgoverno požiūris į Luizą: 
pataikaujantis, netgi per daug. 

Bet Bilis buvo ne visai toks, ir Ralfas tą puikiai žinojo. Makgo- 
vernas sugebėjo užjausti ir šiuo atveju netgi svarbiausia - suprasti. Jie- 
du su Ralfu buvo pažįstami jau daugiau nei dvidešimt metų, o pasku- 
tinius dešimt gyveno tame pačiame name. Makgovernas išklausyda- 
vo visas Karolinos kalbas, ir jei Ralfas negalėtų pasikalbėti su Biliu 
apie vykstančius dalykus, tai su kuo tada? 

Atsakymas buvo toks elementarus: su niekuo. 

10 skyrius 


Miglos ratilai aplink žibintus dingo, saulei nušvietus dangų rytuo- 
se, 0 apie devynias diena tapo giedra ir šilta - paskutinis bobų vasa- 
ros pasispardymas. Pasibaigus "Labas Rytas, Amerika" laidai, Ralfas 
nulipo žemyn, pasiryžęs papasakoti Makgovernui apie nutikusius jam 
dalykus (kiek tik išdrįs prisipažinti), kol dar neprarado savitvardos. 
Tačiau priėjęs prie Bilio buto durų jis išgirdo dušo čiurlenimą ir Vil- 
jamą D. Makgoverną, dainuojantį "Aš palikau savo širdį San Fran- 
ciske". 

Susikišęs rankas į užpakalines kišenes, Ralfas išėjo į verandą ir 
ėmė gėrėtis diena. Jam nebuvo nieko pasaulyje gražesnio už saulėtą 
spalio dieną: netgi naktinės kančios ėmė nykti. Be abejo, jos grįš, ta- 
čiau dabar Ralfas jautėsi puikiai. Diena atrodė stulbinančiai graži, ir 
Ralfas tikėjo, kad kitą tokią išvys tik ateinantį gegužį. Jis būtų tikras 
kvailys, jei nepasinaudotų ja. Pasivaikščiojimas Hariso aveniu atšaka 
ir atgal užtruks kokį pusvalandį (gal keturiasdešimt penkias minutes, 
jei susitiks ką nors kelyje, su kuriuo verta paplepėti), o iki to laiko Bi- 
lis spės išsimaudyti, jei tik Ralfui pasiseks. 

Ralfas priėjo poilsiavietę prie Apskrities oro uosto tvoros, nesą- 
moningai tikėdamasis sutikti senąjį Dorą. Tada jie galėtų pasikalbėti 
apie poeziją (pavyzdžiui, apie Stiveną Dobinsą) ar filosofiją. Iš pra- 
džių Dorensas galėtų paaiškinti, kas yra "Ilgalaikių reikalai", ir kodėl 
Ralfas turėtų į juos "nesikišti". 

Tačiau Dorenso poilsiavietėje nebuvo. Ralfas sutiko tik Doną Vy- 
zį, kuris pabandė Ralfui paaiškinti, kodėl Bilas Klintonas toks siau- 
bingas prezidentas ir kodėl senutei JAV būtų daug geriau, jei Ame- 
rikos žmonės būtų išsirinkę tą fiskalinį genijų Rosą Pero. Ralfas (ku- 
ris balsavo už Klintoną ir manė, kad jis visai neblogas prezidentas), 
nenorėdamas pasirodyti nemandagus, išklausė jį, o tada pamelavo, 


23] 


kad yra susitaręs su kirpėju. Tai buvo pirmas į galvą šovęs pasiteisi- 
nimas. 

- Ir dar! - kalbėjo Donas, Ralfui jau tolstant. - Ta jo pasipūtusi 
žmona! Juk ji lesbietė! Iš karto tai supratau!.. Žinai kaip? Pažiūrėjau 
Į jos batus! Batai yra jų slaptas kodas! Jos visada nešioja batus bukais 
galais ir... 

- Iki pasimatymo, Donai! - šūktelėjo Ralfas ir pasiskubino pasiša- 
linti. 

Ralfas nuėjo gal kokį ketvirtį mylios, kol pagaliau jį apgaubė tyla. 

Tai atsitiko, kai jis atsidūrė priešais Mėjos Lečer namą. Ralfas su- 
stingo vietoje, išplėstomis, netikinčiomis akimis spoksodamas į Hari- 
so aveniu. Dešine ranka jis susigriebė už gerklės; apatinis žandikau- 
lis nukaro. Iš šalies atrodė, kad jį ištiko širdies smūgis, ir nors Ralfo 
širdis ir toliau plakė normaliai - bent jau kol kas - jis vis tiek jautėsi 
lyg ištiktas kažkokio smūgio. Rudenį patirti įvykiai tikrai neparuošė 
tokiai staigmenai. Ir Ralfas tikrai nemanė, kad kas nors išvis galėjo jį 
tam paruošti. 

Vėl sugrįžo tas kitas pasaulis - paslaptingas aurų pasaulis, ir šįkart 
kaip niekad aiškiai... kad net Ralfas suabejojo, ar tik žmogus negali 
numirti nuo pojūčių gausumo. Viršutinė Hariso aveniu dalis tapo švy- 
tinčia stebuklų šalimi, persipynusia spalvotomis sferomis, kūgiais ir 
pusmėnuliais. Medžiai, kurie dar po savaitės bus visiškai pliki, degė 
lyg deglai Ralfo akyse ir sąmonėje. Dangaus neįmanoma buvo api- 
būdinti: 1š viršaus į Ralfą žvelgė absoliuti žydruma. 

Ralfas spoksojo į telefono laidus virš savęs, vos jausdamas, kad 
sulaikė kvėpavimą. Tačiau būtinai privalėjo įkvėpti, jei nenorėjo kaip- 
mat užbaigti savo dieneles. Rantytos geltonos spiralės slankiojo juo- 
dais laidais, primindamos Ralfui kirpėjo iškabas, kai jis dar buvo vi- 
sai vaikas. Kartkartėmis šiuos geltonai juodus ruožus perskrosdavo 
du ryškiai raudoni vertikalūs blyksniai arba žali šviesuliai, kurie iškart 
pasklisdavo į šalis, akimirką užgoždavo geltonus žiedus ir išnykdavo. 

Tu matai, kaip kalbasi žmonės, - it paralyžiuotas mąstė Ralfas. - 
Ar žinai tai, Ralfai? Teta Sedė iš Dalaso plepa su savo mylimiausia 

dukterėčia iš Derio; fermeris iš Heiveno tariasi su dileriu, iš kurio 
perka atsargines dalis savo traktoriui; kunigas bando padėti nelaimės 
ištiktam parapijiečiui, tai balsai, o tuos blyksnius ir šviesulius suke- 
lia padidėjusios tų žmonių emocijos - meilė, neapykanta, laimė ar pa- 
vydas. 

Be to, Ralfas jautė, kad tai, ką mato, toli gražu ne viskas; kad 
priekyje dar laukė visas naujas pasaulis, kurį išvydus, dabartiniai 
įspūdžiai visai išbluktų. O jei tai dar ne pabaiga, tai kaip Ralfui tai iš- 
tverti ir neišprotėti? Net ir akių užmerkimas nepadės. Iš kažkur Ral- 
fas žinojo, kad daiktų matomumas kilęs iš pergyvenimo pripažintos 
nuostatos, jog rega - pirminis pojūtis. Tačiau dabartiniu atveju vien 
matymo neužteko. 

Kad įsitikintų, Ralfas užmerkė akis... ir vis tiek matė Hariso ave- 
niu, tarytum akių vokai būtų tapę stikliniai. Vienintelis skirtumas, kad 
įprastos spalvos pasikeitė ir pasaulis pasidarė panašus į spalvotos 
nuotraukos negatyvą. Medžiai prarado savo oranžinį bei geltoną at- 
spalvį ir tapo nenatūraliai ryškiai žali. Hariso aveniu, birželį padeng- 
ta nauju asfalto sluoksniu, virto baltuoju keliu, o dangus - nuostabiu 
raudonu ežeru. Ralfas vėl atmerkė akis, įsitikinęs, kad auros jau bus 
dingusios, bet jis apsiriko: pasaulis mirgėjo nuo spalvų gausumo ir 
skambėjo nuo gilių, nuaidinčių garsų. 

Kada pradėjau visa tai matyti? - nustebo Ralfas, leisdamasis nuo 
kalvos. - Kai maži pliki daktariūkščiai išdygo man prieš akis? 
kių angelų ar velnių, iškišusių galvas iš kanalizacijos šulinių. Tiktai... 

- Atsargiai, Robertsai, žiūrėk, kur eini! 

Šiurkštūs ir truputėlį neramūs žodžiai tarytum įgavo fizinį pavida- 
lą: lyg ranka būtų palietusi ąžuolinę sieną kokiame nors senoviniame 
vienuolyne ar salėje. Ralfas stabtelėjo ir išvydo ponią Perin. Ji nulipo 
nuo šaligatvio į nutekamąjį griovelį, kad Ralfas jos nenumuštų it ko- 
kio kėglio, ir dabar stovėjo iki kelių įsibridusi į nukritusius lapus, ran- 
koje laikydama nertą krepšelį pirkiniams. Ji iš padilbų žvelgė į Ralfą 
pro vešlius pražilusius antakius. Ponią Perin supanti aura buvo pilkos 
kariškos uniformos spalvos. 

- Ar tu girtas, Robertsai? - girgždančiu balsu paklausė ji, ir staiga 
visos spalvos ir pojūčiai paliko pasaulį: prieš akis vėl plytėjo Hariso 
aveniu malonų rudenio rytą. 

- Girtas? Aš? Visai ne. Aš visiškai blaivus. 

Ralfas ištiesė jai ranką. Ponia Perin, jau perkopusi devintą dešim- 
tį, bet vis dar tvirta kaip ąžuolas, dėbtelėjo į jį, tarsi Ralfas joje būtų 
šaltos pilkos akys. - Manęs niekada neapgausi. Ji užlipo ant šaligat- 
vio be Ralfo pagalbos. 

- Atleiskite, ponia Perin. Nemačiau, kur einu. 

- Žinoma, nematei. Užuot žiūrėjęs, išsižiojęs skraidei padebesiais. 
Atrodei kaip visiškas idiotas. 

- Atleiskit, - pakartojo Ralfas ir prikando liežuvį, kad nenusikva- 
totų. 

- Hm, - ponia Perin nužvelgė jį it jūrų pėstininkų seržantas naujo- 
ką. - Tavo marškinių šone skylė, Robertsai. 

Ralfas pakėlė kairę ranką ir pažiūrėjo. Tikrai jo mylimiausių lan- 
guotų marškinių šone žiojėjo skylė. Pro ją matėsi tvarstis su išdžiūvu- 
sia kraujo dėme bei kuokštelis pažasties plaukų. Ralfas pasiskubino 
nuleisti ranką, jausdamas, kaip raudonis užlieja skruostus. 

- Hm, - pakartojo ponia Perin, tuo išreikšdama viską, ką norėjo 
pasakyti Ralfui Robertsui. - Gali užnešti juos man, jei nori. Ir kitus 
taip pat, jei reikia susiūti. Juk žinai, kad vis dar sugebu valdyti adatą. 

- Net neabejojau, kad sugebate, ponia Perin. 

Ponia Perin metė į Ralfą dar vieną žvilgsnį, bylojantį: Tu senas 
pataikūnas, Ralfai Robertsai, ir to jau turbūt nepakeisi. 

- Tik ne per pietus, - pridūrė ji. - Tokiu metu padedu ruošti pietus 
benamių prieglaudoje ir dalinu juos penktą valandą. Tai Dievo darbas. 

- Taip, Žinoma, kad... 

- Rojuje benamių nebus, Robertsai. Gali tuo neabejoti. Ir jokių su- 
plėšytų marškinių! Bet kol esame čia, turime vienas kitu pasirūpinti. 
Tokia mūsų pareiga. 

Ir aš ją velniškai gerai vykdau, - tiesiog rėkė ponios Perin veidas. 

- Atnešk suplėšytus marškinius rytą ar vakare, Robertsai. Labai 
nesilaužyk, tik nebandyk ateiti vėliau nei pusę devynių. Devintą einu 
miegoti. 

- Jūs labai maloni, ponia Perin, - padėkojo Ralfas ir vėl prikando 
liežuvį. Jis suprato, kad greitai nebesusitvardys: pratrūks juokais ar- 
ba mirs. 

- Ką tu. Tai tik krikščioniška pareiga. Be to, Karolina buvo mano 
draugė. 

- Ačiū, - padėkojo Ralfas. - Argi ne siaubinga, kas atsitiko Mėjai 
Ločer? 

- Ne, - atšovė ponia Perin. - Tai - Dievo gailestingumas. 

Ralfui nespėjus sureaguoti, ji patraukė savo keliu. Ponia Perin at- 
rodė tokia tiesi, kad net buvo skaudu į ją žiūrėti. 

Ralfas paėjo kelis žingsnius, tada atsirėmė į telefono būdelę, pri- 
spaudė ranką prie lūpų ir tyliai pratrūko juoktis: jis juokėsi: iki ašarų. 
Kai priepuolis (taip, tai buvo panašu į isterijos priepuolį) praėjo, Ral- 
fas pakėlė galvą ir ašarotomis akimis smalsiai apsidairė. Jam paleng- 
vėjo, kai neišvydo to, ko kiti nematė. 

Bet tai sugrįš, Ralfai. Ir pats tai puikiai žinai. 

Taip, tikriausiai jis žinojo, bet apie tai bus galima pagalvoti ir vė- 
liau. O dabar reikėjo išsipasakoti. 

Kai Ralfas grįžo iš nuostabaus pasivaikščiojimo gatve, Makgover- 
nas jau sėdėjo savo kėdėje verandoje ir vartė rytinį laikraštį. Pasukęs 
prie namo, staiga Ralfas apsisprendė: jis daug ką papasakos Biliui, bet 
ne viską. Jis būtinai praleis tų dviejų vyrukų, kuriuos matė išeinančius 
iš ponios Ločer namo, apibūdinimą, kad jie buvo panašūs į ateivius 1š 
bulvarinių laikraščių, parduodamų "Raudonajame obuolyje". 

Pamatęs belipantį Ralfą, Makgovernas pakėlė galvą. 

- Sveikas, Ralfai. 

- Sveiks, Bili. Ar galiu su tavim apie šį tą pasikalbėti? 

- Žinoma, - Makgovernas rūpestingai sulankstė laikraštį. - Paga- 
liau vakar mano seną draugą Bobą Polherstą išvežė į ligoninę. 

- Tikrai? Maniau, kad taip atsitiks daug anksčiau. 

- Ir aš. Ir visi kiti. Jis mus apkvailino. Be to, atrodė, kad jis po tru- 
putį atsigauna, - bent jau nuo plaučių uždegimo, - 0 po to vėl atkrito. 

Vakar apie pietus jis liovėsi kvėpuoti, ir jo dukterėčia jau patikėjo, 
kad jis mirs nebesulaukęs greitosios pagalbos. Tačiau to neatsitiko, o 
j0 būklė vėl stabilizavosi, - Makgovernas pažvelgė į gatvę ir atsidu- 
so. - Mėja Ločer iškrenta iš žaidimo vidury nakties, o štai Bobas ir to- 
liau kapstosi. Na ir pasaulis. 

- Tai jau taip. 

- Apie ką norėjai pasikalbėti? Ar pagaliau nusprendei pasipiršti 
Luizai?. Nori tėviško patarimo, kaip tai padaryti? 

- Man reikia patarimo, bet ne dėl mano meilės reikalų. 

- Na, tai varyk, - paragino Makgovernas. 

Ralfas taip ir padarė, džiaugdamasis, kad Bilis tyliai, bet įdėmiai 
klausosi. Jis pradėjo nuo Biliui jau žinomų dalykų: incidento tarp Edo 
ir furgono vairuotojo 1992-ųjų vasarą ir kad tuometinės Edo frazės 
beveik nesiskyrė nuo tų, kurias jis ištarė tą dieną, kai sumušė Eleną 
už tai, kad ji pasirašė peticiją. Kalbėdamas Ralfas ėmė vis stipriau 
jausti, kad tarp šių visų keistų dalykų yra glaudus, beveik numanomas 
ryšys. 

Jis papasakojo Makgovernui apie auras, bet nutylėjo apie tą tylųjį 
kataklizmą, kurį patyrė tik prieš pusvalandį - apie tai kol kas Ralfas 
nusprendė neprasitarti. Be abejo, Bilis žinojo, kad Čarlis Pikeringas 
buvo užpuolęs Ralfą ir kad šis dar labiau sužalojo užpuoliką, pasinau- 
dodamas Elenos ir jos draugės dovanotų dujų balionėliu. Tačiau da- 
bar Ralfas pasidalijo mintimis apie tai, ko nepasakė tą sekmadienio 
vakarą, kai jiedu kartu vakarieniavo: kaip balionėlis atsidūrė švarko 
kišenėje. O tas stebukladarys, jo nuomone, turėjo būti senasis Doras. 

- Po velnių! - sušuko Makgovernas. - Tu gyveni labai pavojingai, 
Ralfai! 

- Ko gero. 

- Kiek papasakojai Džoniui Leidekeriui? 

Labai nedaug, norėjo pasakyti Ralfas, bet nusprendė, kad ir tai at- 
rodytų kaip pagražinimas. 

- Beveik nieko. Ir dar. Aš tau dar nepasakojau apie... na, apie pa- 
čius esminius dalykus, susijusius su tais įvykiais. 

Ralfas dūrė pirštu į Mėjos Ločer namą, prie kurio ką tik privažia- 
vo du mėlynai balti furgonai su užrašu "MEINO VALSTIJOS POLI- 

CIJA" ant šono. Ralfas suprato, kad tai teismo ekspertai, kuriuos mi- 
nėjo Leidekers. 

- Mėja? - Makgovernas palinko į priekį. - Žinai kažką, kas nutiko 
Mėjai? 

- Manau, kad taip. 

Iš lėto tarsi žmogus, šokinėjantis akmenimis per upelį, Ralfas pa- 
pasakojo Makgovernui, kaip atsibudo, nuėjo į svetainę ir išvydo iš po- 
nios Ločer namo išeinančius du vyriuškius. Jis prisiminė sėkmingą 
žiūronų paiešką ir pažymėjo, kad vienas iš vyrų nešėsi žirkles. Ralfas 
nutylėjo apie savo košmarą su Karolina smėlyje ir švytinčius pėdsa- 
kus bei apie vėlesnę išvadą, kad tiedu vyrai galėjo pereiti pro duris: 
tai būtų sunaikinę visą istorijos patikimumą (jei tik Bilis ir dabar dar 
juo tikėjo). Ralfas baigė pasakojimą tuo, kad anonimiškai paskambi- 
no į 911, ir nutilęs įdėmiai pažvelgė į Makgoverną. 

Bilis, lyg norėdamas išsiblaškyti, papurtė galvą. 

- Auros, pranašystės, paslaptingi įsilaužėliai su žirklėmis... tu tik- 
rai pavojingai gyveni. 

- Ką manai, Bili? 

Keletą minučių Makgovernas nieko neatsakė. Ralfui kalbant, jis 
susuko laikraštį į ritinėlį ir dabar nesąmoningai tapšnojo juo per koją. 
Ralfas jautė, kad turi dar tiesiai paklausti: Ar manai, kad aš išprotė- 
jau, Bili? - bet susilaikė. Negi į tokius klausimus žmonės atsako są- 
žiningai... bent jau pirma neišgėrę raminančiųjų? Negi Bilis galėjo at- 
sakyti: O taip, Ralfai broliuk, manau, kad esi visiškas beprotis, todėl 
gal iškart paskambinkim į Džuniper Hilą ir pasiteiraukim, ar neatsi- 
rastų tau ten laisvos lovelės? Nepanašu... ir nors bet koks Bilio atsa- 
kymas nieko nereiškė, geriau jau tiesmukiškai neklausti. 

- Tiksliai nežinau, ką manau, - pagaliau atsakė Bilis. - Bent jau ne 
dabar. Kaip jie atrodė? 

- Jų veidus buvo sunku įžiūrėti net su Žiūronais, - tarė Ralfas. Jo 
balsas buvo toks pat tvirtas kaip ir vakar, kai melavo apie telefono 
skambutį į 911. 

- Ir tikriausiai neįžiūrėjai, kokio jie amžiaus? 

- Aha. 

- Ar vienas iš jų galėjo būti mūsų senas pažįstamas iš mūsų gat- 
vės? 

- Edas Dypno? - Ralfas nustebęs pažvelgė į Makgoverną. - Ne, 
ten buvo ne jis. 

- O Pikeringas? 

- Ne. Nei Edas, nei Čarlis Pikeringas. Būčiau juos atpažinęs. Ką 
tu nori tuo pasakyti? Kad mano protas šiek tiek sustreikavo ir patal- 
pino tuodu vyrukus, kurie pastaruoju metu privertė mane nemažai pa- 
sinervinti, Mėjos Ločer verandoje? 

- Žinoma, ne, - atsakė Bilis. 

Jis liovėsi tapšnoti laikraščiu per koją ir mirktelėjo. Ralfui sutrau- 
kė skrandį. Taip, būtent tai Makgovernas ir norėjo pasakyti. Bet juk 
tai nieko nuostabaus?! Galbūt ir ne, bet tai spazmo neatleido. 

- O Džonis sakė, kad visos durys buvo užrakintos? 

- Taip. 

- Iš vidaus? 

- Aha, bet... 

Makgovernas taip netikėtai pašoko nuo kėdės, kad akimirką Ral- 
fui pasirodė, jog jis ims bėgti šalin šaukdamas: "Saugokitės Robert- 
so! Jis išprotėjo!" Tačiau Bilis pasuko atgal į namą. Ralfui tai pasiro- 
dė dar pavojingiau. 

- Ką žadi daryti? 

- Paskambinti Lariui Pero, - atsakė Bilis. - Jaunesniam Mėjos 
broliui. Jis vis dar gyvena Kardvilyje. Tikriausiai 17 Mėją ten palai- 
dos, - Bilis keistai pažvelgė į Ralfą. - O ką, tavo nuomone, žadėjau 
daryti? 

- Nežinau, - nerangiai atsakė Ralfas. - Akimirką pagalvojau, kad 
pulsi bėgti tolyn nuo manęs it akis išdegęs. 

- Nieko panašaus. 

Makgovernas ištiesė ranką ir patapšnojo Ralfui per petį, tačiau šis 
gestas buvo šaltas ir nejaukus. Paviršutiniškas. 

- O ką ponios Ločer brolis turi bendra su šiais įvykiais? 

- Džonis sakė, kad Mėjos kūnas išsiųstas nuodugnesniam skrodi- 
mui į Augustą, tiesa? 

- Na, jis pasakė "medicininei ekspertizei"... 

Makgovernas tik numojo ranka. 

- Koks skirtumas. Jei ką nors rado, kad galima būtų įtarti žmog- 
žudystę, Laris tikrai apie tai sužinojo pirmas. Juk jis vienintelis arti- 
mas giminaitis. 

- Taip, bet ar jis nenustebs, kad tu tuo domiesi? 

- O, nesijaudink dėl to, - atsakė Makgovernas. - Pasakysiu, kad 
policija užantspaudavo namą, o Hariso aveniu jau sklinda gandai. Jis 
žino, kad su Mėja kartu mokėmės mokykloje ir kad reguliariai lan- 
kiau ją pastaruosius dvejus metus. Su Lariu nesame labai artimi, bet 
visai neblogai sutariame. Jis papasakos viską man tik dėl to, kad abu 
esame iš Kardvilio. Supranti? 

- Ko gero, bet... 

- O aš tuo beveik neabejoju, - pertraukė Makgovernas ir staiga 
virto labai sena ir šlykščia reptilija - Gilos pabaisa ar basilisku. Jis dū- 
rė pirštu į Ralfą. - Aš - ne kvailys ir žinau, kaip gerbti pasitikėjimą. 
Iš tavo veido supratau apie abejonę ir pasipiktinau. Aš net įsižeidžiau. 

- Atleisk, - atsiprašė Ralfas. Jį pribloškė Makgoverno protrūkis. 
Dar akimirką Bilis paspoksojo į jį, suraukęs siauras lūpas, kurios ne- 
uždengė per didelių dantų protezų, ir linktelėjo. 

- Gerai, atsiprašymas priimtas. Privalau turėti omeny, kad sumau- 
tai miegi, o pats aš negaliu liautis galvoti apie Bobą Polherstą, - Mak- 
governas giliai atsiduso. - Klausyk, jei non, kad neskambinčiau Mė- 
jos broliui... 

- Ne, ne, - paprieštaravo Ralfas, apgailestaudamas, kad nebegali 
atsukti laikrodžio dešimčia minučių atgal ir nebepradėti viso šito po- 
kalbio. Staiga į galvą atplaukė jau surikiuoti į eilę žodžiai, kurie būtų 
pamaloninę Bilį. 

- Atleisk, jei suabejojau tavo diskretiškumu. 

Makgovernas išsišiepė. 

- Dabar žinau, kodėl nemiegi - vis galvoji apie tokį šlamštą. Sė- 
dėk ramiai, Ralfai, 1 mąstyk apie begemotus, kaip sakydavo mano 
motina. Aš tuoj grįšiu. Galbūt net jo nerasiu. Žinai, pasiruošimai lai- 
dotuvėms... Gal nori tuo tarpu pavartyti laikraštį? 

- Žinoma. Ačiū. 

Makgovernas padavė jam į ritinėlį suvyniotą laikraštį ir pradingo 
name. Ralfas pažvelgė į pirmą puslapį su antrašte: "PASIRINKIMO" 

ŠALININKAI IR "GYVENIMO DRAUGAI" JAU PASIRUOŠĘ 
AKTYVISTĖS ATVYKIMUI". Straipsnį lydėjo dvi naujos nuotrau- 
kos. Vienoje matėsi pustuzinis jaunų moterų su plakatais: "MŪSŲ 
KŪNAI, MŪSŲ PASIRINKIMAS" ir "DERYJE IŠAUŠO NAUJAS 
RYTAS". Kitoje piketuotojai žygiavo "Pagalbos moterims" link. Jie 
nenešė jokių plakatų, bet jų ir nereikėjo: apie viską bylojo jų juodi ap- 
dangalai ir dalgiai. 

Ralfas atsiduso, numetė laikraštį ant laisvos kėdės ir nužvelgė 
antradienio ryto Hariso aveniu. Jam dingtelėjo, kad Makgovernas gal- 
būt kalbasi su Džoniu Leidekeriu, o ne Lariu Pero, ir abu sprendžia, 
ką daryti su tuo senu, kvankštelėjusiu, nemigos iškankintu Ralfu Ro- 
bertsu. 

Pamaniau, kad norėtum sužinoti, kas skambino į 911, Džoni. 

Ačiū, Profe. Mes jau ir patys beveik išsiaiškinome, bet visada ne- 
blogai gauti patvirtinimą. Manau, kad jis niekam nepridarys nemalo- 
numų. Beje, man jis netgi patinka. 

Ralfas nutraukė spėliones, kam skambino Bilis. Lengviau buvo 
paprasčiausiai sėdėti ir išvis negalvoti... netgi apie begemotą; leng- 
viau - stebėti, kaip "Budweiser" furgonas įsuka į "Raudonojo obuolio" 
parkavimo aikštelę, stabteli pasisveikinti su "Magazines Incorpora- 
ted" furgono vairuotoju, kuris ką tik atvežė šios savaitės laikraščių, 
žurnalų ir knygelių porciją ir dabar jau ruošėsi išvažiuoti; stebėti se- 
nąją Harietą Beningen su jos ryškiai raudonu rudeniniu paltu, išėju- 
sią pasivaikščioti (žiūrint į ją, ponia Perin atrodė tikra jauniklė); ste- 
bėti mergaitę, dėvinčią džinsus ir per didelius baltus sportinius marš- 
kinėlius bei užsimaukšlinusią keturiais dydžiais didesnę vyrišką skry- 
bėlę, kuri šokinėjo per virvutę žole apaugusiame tarpe tarp Franko 
duoninės ir "Vikio Mūno soliariumo". Lengviau buvo stebėti, kaip 
kilnojasi mažos mergaitės rankutės ir klausytis jos begalinės skaičiuo- 
tės 

Trys-šeši-devyni, štai ir žąsinai girti... 

Tolimiausia proto kertele Ralfas suvokė (su didžiule nuostaba!), 
kad tuoj tuoj užmigs čia pat, ant verandos laiptų. Ir tuo pat metu au- 
ros vėl užpildė pasaulį savo neįtikėtinomis spalvomis ir judesiais. Bu- 
vo nuostabu, bet... 

... bet kažkas ne taip. Kažkas? Kas? 

Mergaitė šokinėjo per virvutę laisvame plote. Joje buvo kažkas nė 
taip. Aptemptos džinsais kojos kilojosi it siuvimo mašinos ritė. Jos še- 
šėlis šokinėjo šalia ant piktžolėmis ir saulėgrąžomis apaugusio šali- 
gatvio. Virvė taip pat šokinėjo aukštyn žemyn... ir aplinkui... aukštyn 
žemyn ir aplinkui. 

Ralfas suklydo: ten buvo ne per dideli marškinėliai, o chalatas. 
Baltas chalatas, kaip kad vilkėdavo aktoriai senuose TV serialuose 
apie ligonines. 


Trys-šeši-devyni, štai ir žasinai girti, 
Prisirūkiusi žolės, beždžionėlė gatvėj dvės... 


Debesis užstojo saulę, ir žalios šviesos banga užliejo dieną, nu- 
gramzdindama ją į dugną. Ralfo oda pasišiaušė ir pašiurpo, šokinėjan- 
tis mergaitės šešėlis dingo. Ji pažvelgė į Ralfą, ir šis suprato, kad tai 
visai ne mergaitė: į jį žvelgianti būtybė buvo kokių keturių pėdų ūgio 
vyriškis. Iš pradžių Ralfas pamanė, kad skrybėlės uždengtas veidas 
priklauso vaikui, nes jame nesimatė nė raukšlelės. Tačiau Ralfas aiš- 
kiai pajuto, kad iš jo tryško sveiku protu nesuvokiamas blogis 1r pik- 
tybiškumas. 

Taip, - neatitraukdamas akių nuo būtybės, mąstė Ralfas. - Taip ir 
yra. Kad ir kas tai būtų, jis nesveikas. Visiškai. 

Tikriausiai būtybė perskaitė Ralfo mintis, kadangi iškart šlykščiai 
išsiviepė, tarytum jie abu dalytųs1 kažkokia nemalonia paslaptimi. 
Ralfas beveik neabejojo, kad net nekrutindama lūpų būtybė ištarė: 

[Atvažiavo MAŠINA! Jau beždžionė PARTRENKTA! Ir jos pasa- 
ka BAIGTA!] 

Tai buvo ne vienas iš tų dviejų mažų daktariūkščių, kuriuos Ral- 
fas matė ponios Ločer verandoje. Galbūt panašus į juos, bet ne tas 
pats. Jis buvo... 

Būtybė numetė savo virvutę, kuri sumirgėdama ore tapo geltona, 
0 po to raudona. Mažas padarėlis - Dr. nr.3 - dėbtelėjo į Ralfą, šypte- 
lėjo, ir staiga Ralfas suprato dar vieną dalyką, nuo kurio net plaukai 
pasišiaušė. Jis atpažino skrybėlę ant būtybės galvos. 

Tai buvo dingusi Bilio Makgoverno panama. 

Ir vėl berods būtybė perskaitė Ralfo mintį. Ji nusitraukė skrybėlę 
nuo galvos, apnuogindama pliką viršugalvį, 17 pamojavo Makgover- 
no panama it kaubojus ant pasistojusio piestu mustango, nesiliauda- 
mas nebyliai šypsotis. 

Staiga būtybė dūrė pirštu į Ralfą, po to užsimaukšlino skrybėlę 
ant galvos ir nėrė į siaurą, žolėmis apaugusį tarpą tarp soliariumo ir 
duoninės. Debesis atidengė saulę, ir besikeičiantis aurų blizgesys vėl 
ėmė blėsti. Po minutės ar dviejų, būtybei dingus, Hariso aveniu vėl 
virto nuobodžia kaip įprasta. 

Ralfas gilai įkvėpė, prisimindamas beprotybę tame mažame išsi- 
viepusiame veide ir kai būtybė dūrė pirštu 

(Jau beždžionė PARTRENKTA) 

i jį lyg 

(Ir jos pasaka BAIGTA) 

norėdama jį pažymėti. 

- Įtikinkit mane, kad aš užmigau, - sušnibždėjo Ralfas. - Įtikinkit 
mane, kad aš užmigau ir susapnavau tą padarą. 

Už jo atsivėrė durys. 

- Aha, kalbi su savimi. - leptelėjo Bilis. - Turbūt turi apvalią su- 
melę banke, Ralfi. 

- Taip, kad užtektų padengti laidotuvių išlaidas. 

Pats sau Ralfas atrodė lyg žmogus, ką tik išgyvenęs baisų šoką ir 
vis dar kovojantis su likusia baime. Jis pusiau tikėjo, kad Bilis tuoj 
pasilenks prie jo pilnu susirūpinimo (o gal įtarimo?!) veidu ir paklaus, 
kas atsitiko. 

Makgovernas nepadarė nieko panašaus. Jis tik klestelėjo į supa- 
mąją kėdę, sukryžiavo rankas ant siauros krūtinės ir nukreipė žvilgs- 
nį į Hariso aveniu - sceną, kur jam, Ralfui, Luzai, Dorensui Marste- 
larui ir kitiems senukams-"auksaamžininkams" buvo lemta vaidinti 
nuobodžius ir kartais net skausmingus personažus. 

O jei aš papasakočiau jam apie jo skrybėle? - pamanė Ralfas. - 
Jei pradėčiau pokalbį taip: Bili, aš žinau, kas nutiko tavo panamai. 
Kažkokia būtybė, panaši į vyrukus, matytus praeitą naktį, ją turi. Jis 
nešioja ją, kai šokinėja per virvutę tarp duoninės ir soliariumo. 

Jei Bilis abejojo jo sveiku protu, tai šitos naujienos būtinai iš- 
sklaidytų visas abejones. Kurgi ne. 

Ralfas patylėjo. 

- Atleisk, kad taip ilgai užtrukau, - tęsė Makgovernas. - Laris tei- 
gė, kad jis jau buvo beeinąs pro duris į laidotuvių rūmus, kai paskam- 
binau, bet man nespėjus net išsižioti, išklojo apie pusę Mėjos gyveni- 
mo ir beveik viską apie savąjį. Nenustodamas prakalbėjo keturiasde- 
šimt penkias minutes. 

Bilis perdėjo - praėjo ne daugiau kaip penkios minutės - bet pa- 
žvelgęs į laikrodį Ralfas nustebo, kad jau buvo penkiolika po vienuo- 
likos. Jis pakėlė akis į gatvę: ponios Beningen jau nebesimatė, "Bud- 
weiser" furgono irgi. Ar jis tikrai miegojo? Regis, kad taip... bet Ral- 
fas jokiu būdu negalėjo rasti sąmoningų pojūčių trūkumo. 

Liaukis, nebūk toks bukagalvis. Tu miegojai, kai matei tą mažą 
plikį. Tu jį susapnavai. 

Logiškas paaiškinimas. Netgi turint galvoje Bilio panamą, Tokia 
pat skrybėlė pasirodė ir košmare su Karolina. Tada ji gulėjo tarp Ro- 
zali letenų. 

Tik šįkart Ralfas nesapnavo. Jis tuo neabejojo. 

Na... beveik neabejojo. 

- Ar nepaklausi manęs, ką Mėjos brolis sakė? - truputį įsižeidęs 
pasiteiravo Makgovernas. 

- Atleisk. Turbūt klaidžiojau padebesiais. 

- Atleidžiu, sūnau mano... jei tik nuo šiol atidžiau manęs klausy- 
si. Bylą tiriantis detektyvas Funderberkas. 

- Esu tikras, kad jo pavardė Aterbekas. Stivas Aterbekas. 

Makgovernas drastiškai numojo ranka - kaip kad visada, kai jį 
kas pataisydavo. 

- Koks skirtumas. Taigi jis paskambino Lariui 1r pasakė, kad skro- 
dimas tik patvirtino natūralią mirtį. Jie labiausiai domėjosi (tavo 
skambučio dėka), ar Mėja galėjo būti mirtinai įsilaužėlių įbauginta. 
Durys buvo užrakintos iš vidaus, o jokios vertybės nedingo, tačiau jie 
palaikė tavo skambutį rimtu ir ištyrinėjo galimybę. 

Nuo pusiau priekaištingo Bilio tono - tarsi Ralfas lengvabūdiškai 
būtų ipylęs klijų į:idealiai veikiančios mašinos pavarų dėžę - Ralfas 
ėmė nekantrauti. 

- Žinoma, jie palaikė skambutį rimtu. Mačiau, kaip du vyrukai iš- 
ėjo iš jos namo, ir pranešiau apie tai pareigūnams. Atvykę jie rado po- 
nią jau negyvą. Kaip jie galėjo nerimtai į tai atsižvelgti? 

- Kodėl neprisistatei paskambinęs? 

- Nežinau. O koks skirtumas? Ir kaip, dėl Dievo meilės, jie gali 
būti tikri, kad jos mirtinai neišgąsdino? 

- Nežinau, ar jie šimtu procentų tikri, - dabar jau irzliai atsakė 
Makgovernas, - bet tikriausiai arti to, nes atiduoda kūną jos broliui. 
Tai turbūt kažkokie kraujo tyrimai. Žinau tik, kad tas detektyvas Fun- 
derberkas... 

- Aterbekas... 

- ... pasakė Lariui, kad Mėja tikriausiai mirė miegodama. 

Bilis sukryžiavo kojas, perbėgo pirštais per savo mėlynų kelnių 
klostes ir skvarbiai nužvelgė Ralfą. 

- O dabar paklausyk, nes duosiu tau patarimą. Nueik pas gydyto- 
ją. Tuoj pat. Šiandien. Neišsisukinėk, o nueik tiesiai pas Ličfildą. Nes 
to jau per daug. 

Daktariūkščiai, išeinantys iš ponios Ločer namo, manęs nepaste- 
bėjo, o šis - atvirkščiai, - mąstė Ralfas. - Jis mane matė ir dūrė į ma- 
ne pirštu. Kaip suprantu, turbūt jis manęs ieškojo. 

Tikrai nuostabi paranojiška mintis. 

- Ralfai? Ar girdi, ką pasakiau? 

- Taip. Kaip supratau, tu netiki, kad aš mačiau, jog kažkas išėjo 
iš ponios Ločer namo. 

- Teisingai. Pastebėjau tavo veido išraišką, kai pasakiau, jog už- 
trukau keturiasdešimt penkias minutes, ir kaip tu pažvelgei į laikrodį. 
Tu juk nepatikėjai, kad praėjo tiek daug laiko, tiesa? O nepatikėjai to- 
dėl, nes snūduriavai, net pats nenutuokdamas apie tai. Tu truputį nu- 
snūdai. Tikriausiai taip buvo ir aną naktį, Ralfai. Tik tada susapnavai 
tuos du vyrukus, ir sapnas pasirodė toks tikras, kad atsibudęs net i1š- 
kvietei policiją. Argi nelogiška? 

Trys-šeši-devyni, - kartojo mintyse Ralfas. - Štai ir žąsinai girti. 

- O žiūronai? - paklausė jis. - Jie vis dar guli ant stalo šalia kėdės 
svetainėje. Ar jie neįrodo, kad nemiegojau? 

- Nežinau, kaip jie galėtų ką nors įrodyti. Galbūt vaikščiojai per 
miegus. Ar apie tai pagalvojai? Sakai, kad matei įsilaužėlius, bet ne- 
įstengi jų apibūdinti. 

- Tos oranžinės gatvės šviesos... 

- Visos durys buvo užrakintos iš vidaus... 

- Vis tiek aš... 

- Ir tos tavo minėtos auros. Tai nemigos darbas - esu tuo tikras. 
Bet vis tiek viskas galėjo būti daug rimčiau. 

Ralfas atsistojo, nulipo nuo verandos ir atsukęs Makgovernui nu- 
garą sustojo ant takelio. Smilkiniuose tvinksėjo, o širdis smarkiai pla- 
kė krūtinėje. Per daug smarkiai. 

Jis ne tik dūrė pirštu. Buvau iš pat pradžių teisus: mažasis kalės 
vaikas mane pažymėjo. Ir jis - visai ne sapnas. Taip pat ir tiedu prie 
Mėjos Ločer namo. Esu tuo tikras. 

Žinoma, Ralfai, - atsakė kitas vidinis balsas. - Bepročiai visada 
neabejoja tais beprotiškais dalykais, kuriuos mato ir girdi. Todėl jie 
iy yra bepročiai. Haliucinacijos čia niekuo dėtos. Jei matei tai, ką ma- 
tei, tai kas tada nutiko poniai Beningen? Kas nutiko "Budweiser" fur- 
gonui? Kaip pražiopsojai tas keturiasdešimt penkias minutes, kol 
Makgovernas kalbėjosi telefonu su Lariu Pero? 

- Tavyje pasireiškia labai rimti simptomai, - Makgovernas kalbė- 
j0 jam už nugaros, ir Ralfui pasirodė, kad Bilio balse nuskambėjo 
kažkokia siaubinga gaidelė. Pasitenkinimas? Ar taip galėjo būti? 

- Vienas iš jų turėjo žirkles, - neatsisukdamas burbtelėjo Ralfas. - 
Aš jas mačiau. 

- Liaukis, Ralfai! Tik pagalvok! Pasirausk savo smegeninėje ir 
pagalvok! Sekmadienio popietę, mažiau nei prieš parą prieš akupunk- 
tūros seansą, beprotis vos neperduria tavęs peiliu. Visai nenuostabu, 
kad tą naktį smegenys sukuria košmarą su aštriu daiktu. Chongo ada- 
tėlės ir Pikeringo medžioklinis peilis virto žirklėmis. Argi tau neatro- 
do, kad ši hipotezė paaiškina visus esminius dalykus, o tavo teiginiai 
visai nieko nepaaiškina? 

- Ir aš miegojau, kai pasiėmiau žiūronus? Tu taip manai? 

- Visai galimas daiktas. 

- Ir tą patį pasakysi apie dujų balionėlį švarko kišenėje? Senasis 
Doras visai su tuo nesusijęs? 

- Nerūpi man tavo dujų balionėlis ar senasis Doras! - suriko Mak- 
governas. - Man rūpi tu! Kenti nuo nemigos jau nuo balandžio ar ge- 
gužės; €si nusiminęs ir jauti depresiją nuo Karolinos mirties... 

- Nejaučiu aš jokios depresijos! - atšovė Ralfas. 

Kitoje gatvės pusėje paštininkas stabtelėjo ir atsigręžė į juos. 

- Gerai, tegul bus, kaip sakai, - nesiginčijo Bilis. - Tu nejauti dep- 
resijos. Taipgi tu nemiegi, matai auras, vyrukus, išslenkančius iš už- 
rakintų namų vidury nakties... - ir tada apsimestinai nuoširdžiu balsu 
Bilis ištarė tai, ko Ralfas labiausiai bijojo: - Turėtum pasisaugoti, ma- 
no berniuk. Pradedi kalbėti kaip ir Edas Dypno. 

Ralfas atsisuko. Jo veidą išmušė raudonis. 

- Kodėl tu šitaip sakai? Kodėl bandai mane perkalbėti? 

- Aš nebandau tavęs perkalbėti, Ralfai. Aš bandau tau padėti. 
Būti tavo draugu. 

- Kaip tik taip ir neatrodo. 

- Na, kartais teisybė žeidžia, - ramiai atsakė Makgovernas. - Bent 
jau turi suprasti, kad tavo protas ir kūnas bando tau kažką pasakyti. 
Leisk paklausti: ar tai vienintelis toks sapnas pastaruoju metu? 

Ralfas probėkšmais prisiminė Karoliną, užkastą iki kaklo į smėlį 
1r rėkiančią apie baltojo žmogaus pėdsakus. Ir vabalus, pasipylusius iš 
jos galvos. 

- Pastaruoju metu nieko košmariško nesapnuoju, - šaltai atšovė 
Ralfas. - Tikriausiai netiki manimi, nes tai netinka tavo sumanytam 
scenarijui. 

- Ralfai... 

- O dabar leisk /avęs paklausti. Ar tiki, kad mano matyti vyriškiai 
1 Mėjos Ločer mirtis yra tik atsitiktinumas? 

- Galbūt ir ne. Galbūt tavo fizinis ir emocinis susijaudinimas su- 
kūrė sąlygas, palankias trumpam, bet visiškai neįtikėtinam psicholo- 
giniam įvykiui. 

Ralfas tylėjo. 

- Tikiu, kad tokie dalykai retsykiais pasitaiko, - atsistodamas tęsė 
Bilis. - Tikriausiai skamba juokingai, kai kalba toks užkietėjęs racio- 
nalistas, bet tai tiesa. Netvirtinu, kad tavo atveju būtent taip ir buvo, 

tačiau neatmetu galimybės. Tik esu tikras, kad tavo matyti vyriškiai 
neegzistuoja realiame pasaulyje. 

Ralfas žvelgė į Makgoverną, susikišęs rankas į kišenes ir taip stip- 
riai suspaudęs kumščius, kad jie atrodė lyg akmenys. Jis jautė, kaip 
tvinkčioja rankų raumenys. 

Makgovernas nulipo verandos laipteliais žemyn ir švelniai paėmė 
Ralfą už rankos, truputį aukščiau alkūnės. 

- Tik manau... 

Ralfas taip drastiškai atmetė ranką, kad Makgovernas net šūkte- 
lėjo iš nuostabos ir susverdėjo. 

- Žinau, ką tu manai. 

- Tu negirdi, ką aš... 

- O, jau pakankamai prisiklausiau. Daugiau net nereikia. Patikėk 
manim. Ir atleisk, eisiu pasivaikščioti. Turiu prasiblaškyti. 

Ralfas jautė, kad raudonis palieka skruostus ir kaktą. Jis pabandė 
pagalvoti apie ką nors kita, kad atsikratytų to beprasmiško pykčio, bet 
nepajėgė. Ralfas jautėsi panašiai kaip tą naktį, pabudęs po sapno su 
Karolina: jo mintys staugė iš siaubo ir sumišimo, o pradėjęs judėti, jis 
vėl pagalvojo, kad tuoj parpuls ant žemės kaip kad tą ankstyvą rytą. 
Tačiau jis vis tiek ėjo į priekį. Kartais tai vienintelė išeitis. 

- Ralfai, tu privalai nueiti pas gydytoją! - Bilis šaukė pavėjui, ir 
Ralfas aiškiai pajuto tą keistą, vaidingą pasitenkinimą Makgoverno 
balse. Jo susirūpinimas turbūt buvo nuoširdus, bet lyg saldus glaistas 
ant rūgštaus pyragaičio. 

- Ne pas vaistininką, ne pas hipnotizuotoją ir ne pas akupunktūri- 
ninką! Privalai nueiti pas savo šeimos gydytoją! 

Taigi, pas vyruką, kuris palaidojo mano žmoną potvynio zonoje! 
- savo sąmonėje suriko Ralfas. - Pas vyruką, kuris užkasė ją iki pečių 
į smėlį ir liepė nesijaudinti, nes jei tik vartos valiumo ir "Tylenol-3" 
tabletes, tuomet nenuskęs. 

Balsu jis tarė: 

- Turiu pasivaikščioti! Tik to ir tetrokštu! 

Širdies dūžiai aidėjo smilkiniuose lyg sunkūs kūjo smūgiai, ir 
Ralfas pagalvojo, kad tikriausiai taip ir atrodo infarktas. Jei kuo grei- 
čiau nesusivaldys, susmuks ant šaligatvio nuo, kaip sakydavo jo tė- 
vas, "pykčio paralyžiaus". 

Ralfas girdėjo, kad Bilis jį seka. Neliesk manęs, Bili, - mąstė jis. 
Net nebandyk padėti ranką ant mano peties, nes turbūt atsisuksiu ir 
vošiu tau per veidą. 

- Aš bandau tau padėti, argi nesupranti? - rėkė Makgovernas. 

Paštininkas kitoje gatvės pusėje vėl stabtelėjo pažvelgti į juos. 
Prie "Raudonojo obuolio" Karlas, vaikinas, dirbantis rytais, ir Sju, po- 
pietinė jo pamaina, taip pat Žiopsojo į juos. Karlas vienoje rankoje lai- 
kė bandelių maišelį. Tikrai nuostabu, ką tokiu momentu gali pastebė- 
ti... nors ne taip jau nuostabu, palyginus su pastaruoju metu matytais 
reginiais. 

Reginiais, kuriuos manei, kad matei, - pataisė išdavikiškas balsas 
iš gilios pasąmonės. 

- Pasivaikščioti, - beviltiškai murmėjo Ralfas. - Tik pasivaikščioti. 

Protas ėmė sukti nemalonų filmuką, į kurį neitų, jei net nebeliktų 
nieko kito dar nematyto kino centre. Šio siaubo filmuko garsinį take- 
lį sudarė žaidimas "Šmurkšt, pabėgo žebenkštis!" 

- Paklausyk, Ralfai. Mūsų amžiuje psichinės ligos - įprastas da- 
lykas! Mūsų amžiuje tai velniškai įprasta, todėl NUEIK PAS SAVO 
GYDYTOJĄ! 

Ponia Beningen stovėjo verandoje, palikusi lazdą apačioje. Ji vis 
dar vilkėjo ryškiai raudoną rudeninį paltą ir atvėpusiu žandikauliu 
spoksojo į juos. 

- Ar girdi mane, Ralfai? Tikiuosi, kad taip! 

Ralfas paspartino žingsnį ir susigūžė, tarytum iš priekio pūstų šal- 
tas vėjas. O jei jis ir toliau klyks iš paskos vis garsiau ir garsiau? O 
jei jis seks mane per visą gatvę? 

Jei taip atsitiks, žmonės pamanys, kad tai jis kuoktelėjęs, - Ralfas 
atsakė pats sau, tačiau nuo šios minties jam nepalengvėjo. Galvoje vis 
dar skambėjo vaikiška dainelė, skambinama pianinu - ne, neskambi- 
nama, o pradedančio mokinio dar tik barškinama klavišais: 


Aplink šilkmedžio krūmą 
Vijo beždžionė žebenkštį. 
Beždžionė tik juokavo, 
Smurkšt! Pabėgo žebenkštis! 

Ralfas išvydo Hariso aveniu senukus, kurie pirko draudimą iš be- 
sireklamuojančių per kabelinę televiziją kompanijų; kurie nešiojosi 
akmenis inkstuose ir auglius galvose; kurių atmintis silpnėjo, 0 pro- 
stata didėjo; kurie gyveno iš pensijos ir žvelgė į pasaulį pro katarak- 
tos aptrauktas akis, o ne rožinius akinius. Šie žmonės skaitė visą gau- 
tą paštą 1š eilės, o supermarketų reklamose ieškojo nuolaidų konser- 
vams ir šaldytiems pietums. Ralfas matė juos, dėvinčius groteskiškai 
trumpas kelnes bei sijonus ir sportinius marškinėlius su Byvio ir Te- 
šlagalvio atvaizdais. Tai buvo seniausi pasaulyje vaikai. Jie ėjo ratu 
aplink dvi kėdžių eiles, o mažas plikas vyriškis baltu chalatu skambi- 
no pianinu "Šmurkšt, pabėgo žebenkštis!" Kitas plikis atiminėjo kė- 
des, o muzikai nutilus ir visiems susėdus, vienam asmeniui - ir tai bu- 
vo Mėja Ločer, o kitas galėjo būti ir pats Makgovernas - nelikdavo 
vietos. Be abejo, tas asmuo turėdavo palikti kambarį. Ralfas išgirdo 
Bilio juoką. Jis juokėsi, nes vėl suspėjo atsisėsti. Galbūt Mėja Ločer 
jau mirusi, Bobas Polherstas - ant mirties slenksčio, Ralfas Robertsas 
baigia prarasti sveiką protą, bet jis, Viljamas D. Makgovernas, vis dar 
puikiai jautėsi, vis dar buvo toks pat puošeiva ir tiesus, vis dar gerai 
valgė ir sugebėdavo rasti kėdę, kai nutildavo muzika. 

Ralfas vis greitino žingsnį, dar labiau pakėlęs pečius, praleisda- 
mas pro ausis dar vieną patarimų ir įtikinėjimų antplūdį. Jis netikėjo, 
kad Makgovernas seks jį per visą gatvę, nors tokios galimybės neat- 
metė. Jei Bilis pakankamai įpykęs, jis gali eiti iš paskos, ragindamas 
Ralfą liautis kvailioti ir nueiti pas gydytoją bei vis primindamas, kad 
muzika gali nutilti bet kurią akimirką, ir jei jis neras laisvos kėdės, 
gali amžinai prarasti sėkmę. 

Tačiau riksmai iš paskos nutilo. Ralfas jau galvojo atsigręžti at- 
gal, bet nusprendė, kad jei Makgovernas tai pamatys, vėl ims šūkau- 
ti. Geriausia eiti toliau ir nesustoti. Taigi Ralfas nesąmoningai pasu- 
ko oro uosto link. Jis ėjo nulenkęs galvą, bandydamas negirdėti ne- 
pailstančios pianino melodijos ir nematyti senukų - vaikų, einančių 
aplink kėdes, bei įbaugintų akių virš dirbtinių šypsenėlių. 

Pagaliau Ralfas suvokė, kad jo viltys buvo paneigtos. Vis dėlto jį 
stūmė į tunelį, ir dabar jį jau supo begalinė tamsa. 

"Senųjų sukriošėlių" Deris nebuvo vienintelis paslaptingas mies- 
tas, egzistuojantis vietovėje, kurią Ralfas Robertsas laikė savo na- 
mais. Išaugęs Meri Mede, kur šiandien stovėjo įvairūs Old Keipo pa- 
statai, Ralfas suprato, kad šalia suaugusiems priklausančio Derio yra 
dar vienas, priklausantis tiktai vaikams. Neibolto gatvėje prie tramva- 
jaus depo plytėjo apleistos valkatų džiunglės, kur galėjai rasti pomi- 
dorų sriubos skardines su mėsos troškiniu ar porą skardinių alaus. Už 
Aladino teatro galėjai rasti skersgatvį, kur visi rūkė pigias "Bull Dur- 
ham" cigaretes ir baisiai triukšmavo. Palinkusi į upę augo sena eglė, 
kur mergaičių ir berniukų būriai mokydavosi nerti į vandenį. Per Ba- 
rensą vingiavo šimtas (o gal net du šimtai) takelių, o centrą it blogai 
sugijęs randas kirto apaugęs žaluma slėnis. 

Šios paslaptingos vietos ir gatvelės nepatekdavo į suagusiųjų re- 
gos lauką ir buvo kruopščiai nuo jų slepiamos... su kai kuriomis iš1m- 
timis. Toks buvo ir faras, vardu Aloyzas Nelis, - ponas Nelis, kaip jį 
vadindavo Derio vaikai, - ir tik dabar, eidamas į poilsiavietę prie tos 
vietos, kur Hariso aveniu virto jos atšaka, Ralfui dingtelėjo į galvą, 
jog tikriausiai Krisas Nelis yra senojo pono Nelio sūnus... nors gal ir 
ne, nes Ralfo matytas policininkas, kartu atvykęs su Džonu Leideke- 
riu, buvo per jaunas ponui Neliui į sūnus. Galbūt anūkas. 

Ralfas sužinojo apie antrą paslaptingą miestą, - kuris priklausė se- 
nukams, - kai išėjo į pensiją, tačiau pilnateisiu jo piliečiu pasijuto tik 
po Karolinos mirties. Šis miestas buvo panašus į vaikišką Derį, nes ir 
jį visiškai ignoravo visada kažkur skubantis pasaulis. "Senųjų sukrio- 
šėlių" Deris kirtosi su trečiuoju paslaptingu miestu: "Pasmerktųjų" 
Deriu - ten gyveno valkatos, pabėgėliai ir pamišėliai, kurių neišlaiky- 
davo užrakintų. 

Poilsiavietėje Lafajetas Čapinas supažindino Ralfą su viena svar- 
biausių gyvenimo nuostatų... žinoma, kai tampi bona fide“ "senuoju 
sukriošėliu". Nuostata buvo susijusi su kiekvieno "tikruoju gyveni- 
mu". Šis pokalbis įvyko tuomet, kai abu vyrukai dar tik bandė viens 
kitą pažinti. Ralfas paklausė, ką Fėjus veikė, prieš pradėdamas vaikš- 
čioti į poilsiavietę. 

- Na, tikrame gyvenime buvau dailidė ir baldžius, - atsakė Čapi- 
nas, parodydamas išlikusius dantis, - bet tai jau baigėsi gal prieš de- 
šimt metų. 

Tarytum, tada pagalvojo Ralfas, išėjimas į pensiją būtų koks vam- 
pyro pabučiavimas, vedantis išlikusiuosius po jo į nemirtingųjų pa- 
saulį. Ir jei gerai pagalvotum, argi tai jau taip toli nuo tiesos? 


Palikęs Makgoverną toli už savęs (bent jau taip Ralfas tikėjosi), 
Ralfas praėjo pro ąžuolų ir klevų kamienus, kurie užstojo poilsiavie- 
tę nuo atšakos. Jis išvydo, kad nuo pirmojo pasivaikščiojimo padau- 
gėjo Žmonių su pietumis popieriniuose maišeliuose. Eberlių ir Zelių 
šeimynos dėliojo riebaluotas kortas, kurias laikydavo čia pat, ąžuolo 
drevėje. Fėjus ir Mulheras, išėjęs į pensiją veterinaras, žaidė šachma- 
tais, 0 pora Žžioplių pakaitomis spoksojo į abu žaidėjus. 

Poilsiavietė ir buvo skirta žaidimams, - kaip ir dauguma kitų "se- 
nųjų sukriošėlių" Derio vietų, - bet, Ralfo nuomone, tai tebuvo rėmai. 
Iš tikrųjų žmonės ateidavo čia tarsi patvirtinti (jei tik ne patiems sau), 
kad jie vis dar turi šiokį tokį gyvenimą, tikrą ar ne. 

Ralfas atsisėdo ant laisvo suoliuko šalia tvoros ir nesąmoningai 
pirštu ėmė vedžioti po raižinius: vardus, inicialus, keiksmažodžius - 
stebėdamas tvarkingai kas dvi minutes nusileidžiančius lėktuvus. Ta- 
čiau jis neužmiršo viena ausimi klausytis už jo vykstančių pokalbių. 
Mėjos Ločer vardas ne kartą šmėstelėjo juose. Ją pažinojo keletas 1š 
čia esančių Žmonių, bet svarbiausia visgi buvo ponios Perin nuomo- 
nė: kad Dievas pagaliau pagailėjo jos ir panaikino kančias. Bet dau- 
giausia buvo kalbama apie artėjantį Siuzanos Dei vizitą. Šiaip senieji 


* Tikras (lot.). 

sukriošėliai, kurie bet kurią dieną buvo pasiruošę mirti nuo žarnyno 
vėžio ar infarkto, nemėgo politinių diskusijų, bet netgi čia abortai su- 
gebėjo suvienyti ir supriešinti Žmones. 

- Ji išsirinko ne tą miestą, ir, po velnių, nemanau, kad ji tą Žino, - 
tarė daktaras Mulheras, įdėmiai stebėdamas šachmatų lentą, kai tuo 
tarpu Fėjus Čapinas numušė paskutinius jo karaliaus gynėjus. - Čia 
viskas vyksta kitaip. Ar atsimeni tą susišaudymą prie Blek Spoto, Fė- 
jau? 

Fėjus suniurzgėjo ir nupūtė likusį daktaro rikį. 

- Nesuprantu aš /y pusgalvių, - įsiterpė Liza Zel, pakeldama pir- 
mą "News" puslapį nuo stalo ir pirštu parodydama nuotrauką su ap- 
sirėdėliais, Žygiuojančiais priešais "Pagalbos moterims" centrą. - Jie 
ką, gal nori grįžti į tas dienas, kai moterys pačios darėsi sau abortus 
pakabo pagalba? 

- To jie ir nori, - atsakė Džordžina Eberli. - Jie mano, kad jei mo- 
teris bijo mirti, ji pasiryš gimdyti. Bet jiems niekada netoptelėjo į gal- 
vą, kad moteris gali labiau bijoti turėti kūdikį, nei pakabu jo atsikra- 
tyti. 

- O kuo čia dėta baimė? - šiurkščiai paklausė vienas iš Žioplių - 
plačiaveidis seniokas, vardu Pedersenas. - Žmogžudystė yra žmogžu- 
dystė, nesvarbu, ar vaikas viduje, ar išorėje. Tokia mano nuomonė. 
Netgi jei vaikas dar tik mikroskopu įžiūrimas, tai vis tiek žmogžudys- 
tė. Nes jei paliksi jį ramybėje, jis ir taps vaiku. 

- Todėl kiekvieną kartą patampęs pimpalą jautiesi kaip Adolfas 
Eichmanas, - mestelėjo Fėjus ir perstūmė karalienę. - Šachas. 

- La-fa-je-tai Ča-pi-nai! - suriko Liza Zel. 

- Žaidimas su savimi visai kitas dalykas, - paraudęs paprieštara- 
vo Pedersenas. 

- Tikrai? O ar tik Biblijoje neaprašė vieno vyruko, kurį Dievas 
prakeikė už savo gaidžio tampymą? - paklausė kitas žioplys. 

- Tikriausiai kalbi apie Onaną? - Ralfas už savęs išgirdo balsą. 

Jis atsigręžė ir nustebęs išvydo senąjį Dorą. Iš kur, po velnių, tu 
atsiradai, - nusistebėjo Ralfas. Jis galėjo prisiekti, kad dar prieš mi- 
nutę už jo nieko nebuvo. 

- Onanas, Šmonanas, - atkirto Pedersenas. - Tokia sperma nelygi 
kūdikiui... " 


y TA 

- Tikrai? - paklausė Fėjus. - Tai kodėl tada katalikų bažnyčia ne- 
pardavinėja gumyčių per Bingo žaidimus? Paaiškink man. 

- Tai tik nemokšiškumas, - atsakė Pedersenas. - O jei tu nematai... 

- Onanas buvo nubaustas ne už masturbaciją, - įsikišo Dorensas. 
- O už tai, kad atsisakė apvaisinti savo brolio našlę, kad pratęstų bro- 
lio giminę. Yra toks Aleno Ginsbergo eilėraštis... 

- Užsikimšk, senas kvaily! - suriko Pedersenas ir atsisuko į Fėjų 
Čapiną. - O jei tu neskiri vyro, žaidžiančio su savimi, ir moters, nu- 
leidžiančios Dievo duotą kūdikį į kanalizaciją, tu irgi toks pat kvailys 
kaip ir jis. 

- Tai labai nešvankus pokalbis, - įsiterpė Liza Zel, nors atrodė 
kaip tik juo susižavėjusi. 

Ralfas pažvelgė jai per petį ir pastebėjo, kad dalis tvoros nuplėš- 
ta nuo kuolelio ir nulenkta žemyn: tikriausiai tai vaikų, kurie čia va- 
kar naktį linksminosi, darbas. Bet tai išaiškino vieną paslaptį. Jis ne- 
pastebėjo Dorenso, nes senuko nebuvo poilsiavietėje: jis vaikščiojo 
po oro uosto teritoriją. 

Ralfui dingtelėjo į galvą, kad dabar pats tinkamiausias laikas 
griebti Dorensą už rankos ir ištraukti iš jo visus įmanomus atsaky- 

us... bet turbūt Ralfas nuo jų tik dar labiau susipainiotų. Senasis Do- 
ras per daug jau buvo panašus į Češyro katiną iš "Alisos Stebuklų ša- 
lyje" - daugiau šypsenos nei pačio kūno. 

- Didžiulis skirtumas? - Fėjus paklausė Pedersono. 

- Taip! - raudonis užliejo Pedersono skruostus. 

Daktaras Mulheras pasimuistė kėdėje. 

- Fėjau, geriau užmirškim visa tai ir baikime žaidimą, gerai? 

Fėjus net nepažvelgė į jį, nes vis dar spoksojo į Pederseną. 

- Gal geriau pagalvok apie tuos mažus spermatozoidus, mirštan- 
čius tavo delne, kai tik tu atsisėdi ant klozeto, svajodamas, kad būtų 
malonu, jei Merlina Monro paimtų tavo... 

Pedersenas numušė likusias figūras nuo šachmatų lentos. Dakta- 
ras Mulheras atsilošė. Jo lūpos drebėjo, akyse už akinių rožiniais rė- 
meliais, dviejose vietose apvyniotais izoliacija, atsispindėjo baimė. 

- Labai gerai! - rėkė Fėjus. - Tai pats geriausias sumautas argu- 
mentas, iškrypėli! 

Pedersenas pakėlė kumščius. 

- Nori jų paragauti? Nagi, eikš! 

Fėjus palengva atsistojo. Jis buvo visa pėda aukštesnis už plačia- 
veidį Pederseną ir svėrė gal šešiasdešimčia svarų daugiau už jį. Ral- 
fas negalėjo patikėti savo akimis. Jei nuodai pasiekė ir poilsiavietę, tai 
kas tada darosi pačiame mieste? Regis, daktaras Mulheras teisus. Siu- 
zana Dei absoliučiai nenutuokia, kokia nesąmonė atvykti į Derį pasi- 
sakyti. Daugeliu atvejų Deris tikrai nepanašus į kitas vietas. 

Ralfas ėjo artyn peštukų, dar nežinodamas, ką ketina daryti, ta- 
čiau apsidžiaugė, kad Stenas Eberlis daro tą patį. Priėję prie susikibu- 
sių senukų, jie.pasikeitė žvilgsniais, ir Stenas nežymiai linktelėjo. 
Ralfas apkabino Fėjaus pečius, o Stenas sugriebė už kairės Pederse- 
no rankos. 

- Net nebandyk, - ištarė Stenas tiesiai į Pederseno ausį. - Viskas 
baigsis tuo, kad turėsime abu išvežti į Derio ligoninę su širdies smū- 
giais, o tau, Harli, tikrai jo nereikia - du jau ir taip turi. O gal tris? 

- Aš neleisiu jam juoktis iš žudomų vaikų! - užginčijo Pedersenas, 
ir Ralfas išvydo ašaras, riedančias senuko skruostais. - Mano žmona 
mirė gimdydama antrą mūsų dukterį! Kraujo užkrėtimas atėmė ją iš 
manęs 1946-aisiais! Todėl nenoriu daugiau kalbėti apie kūdikių žudy- 
nes! 

- Viešpatie, - pasikeitusiu balsu atsakė Fėjus. - Aš to nežinojau, 
Harli. Atleisk... 

- Dėjau aš ant tavo atsiprašymų! - suriko Pedersenas ir išplėšė 
ranką iš Steno Eberlio gniaužtų. 

Jis šoktelėjo Fėjaus link, kuris iškėlė savuosius kumščius, bet ir 
vėl juos nuleido, nes Pedersenas praėjo pro šalį, net nežvilgtelėjęs į jį. 
Jis patraukė takeliu pro medžius, vedančiu į atšaką, ir greitai dingo. 
Stojo trisdešimt sekundžių trukusi tyla, kurią pertraukė tik atskren- 
dančio lėktuvo ūžesys. 

- Viešpatie, - pagaliau ištarė Fėjus. - Matai vyruką beveik kasdien 
jau dešimt metų ir pradedi manyti, kad viską apie jį žinai. Viešpatie, 
Ralfi. Aš nežinojau, kaip mirė jo žmona. Jaučiuosi tikras kvailys. 

- Nesinervink, - nusijuokė Stenas. - Jam turbūt prasidėjo mėnesi- 
nės. 

- Užsičiaupk, - pertraukė Džordžina. - Užteks jau tų šlykščių kalbų. 

- Greičiau jau ta Dei atvažiuotų ir išvažiuotų, - pridūrė Fredas 
Zelis. 

Daktaras Mulheras keturpėsčias rankiojo nukritusias šachmatų fi- 
gūras. 

- Ar nori baigti, Fėjau? - paklausė jis. - Aš prisimenu, kas kur sto- 
vėjo. 

- Ne, - atsakė Fėjus. Jo balsas, išlikęs tvirtas per visą ginčą su Pe- 
dersenu, dabar drebėjo. - Man pakaks. Galbūt Ralfas norės su tavim 
pasirungti. 

- Ne, tik ne šį kartą, - atsisakė Ralfas. 

Jis akimis ieškojo Dorenso ir pagaliau užtiko jį. Doras jau buvo 
vėl perėjęs pro skylę tvoroje ir stovėjo žolėse šalia tarnybinio keliu- 
ko, lamdydamas knygelę ir stebėdamas, kaip lėktuvas iš lėto juda 
"General Aviation" terminalo link. Ralfas prisiminė, kaip Edas atlė- 
kė tuo pačiu tarnybiniu keliuku savo senuoju rudu "Datsunu" ir ėmė 
keiktis 

(Paskubėk! Paskubėk susmirdusi šiknaskyle!) 

dėl vartų lėtumo. Pirmą kartą po tiek laiko Ralfui pasidarė įdomu, 
ką Edas veikė oro uoste. 

- ... nei anksčiau. 

- Ką? - Ralfas pasistengė susitelkti ties Fėjumi. 

- Sakiau, kad turbūt vėl miegi, nes atrodai daug geriau nei anks- 
čiau. Bet dabar sutriko tavo klausa. 

- Tikriausiai, - Ralfas pabandė nusišypsoti. - Eisiu ko nors užkąs- 
ti. Nori eiti kartu, Fėjau? Vaišinu. 

- Ne, aš jau suvalgiau sumuštinį, - atsakė Fėjus. - Tiesą pasakius, 
Jis sėdi mano pilve it koks svambalas. Ralfai, juk tas seniokas verkė, 
ar matei? 

- Taip, bet tavo vietoje nelabai kreipčiau į tai dėmesį, - pridūrė 
Ralfas. 

Jis žengė atšakos link, ir Fėjus patraukė kartu su juo. Nuleidęs pe- 
čius ir galvą, Fėjus buvo panašus į dresuotą lokį žmogaus drabužiais. 

- Mūsų amžiaus vyrai dažnai verkia dėl bet ko. Ir pats Žinai. 

- Aha, - Fėjus dėkingai nusišypsojo Ralfui. - Beje, ačiū, kad ma- 
ne sustabdei, kol nepridariau kvailysčių. Juk Žinai, koks aš. 

Kodėl niekas neįsikišo, kai mudu su Biliu susiginčijome, - mąstė 
Ralfas, bet garsiai ištarė: 

- Nėr už ką. Tiesą pasakius, tai aš turėčiau tau padėkoti. Juk to 
prireiks mano gyvenimo aprašymui, kai kreipsiuos į SNO dėl to ge- 
rai apmokamo darbo. 

Fėjus patenkintas nusijuokė ir patapšnojo Ralfui per petį. 

- Taip, Generaliniu Sekretoriumi. Taikdariu numeris pirmas! Tu 
tikrai galėtum, Ralfai, nejuokauju! 

- Apie tai nėr ir kalbos. Pasirūpink savim, Fėjau. 

Ralfas jau norėjo nusigręžti, bet Fėjus palietė jo ranką. 

- Juk dalyvausi kitos savaitės turnyre, tiesa? 

Ralfui prireikė laiko, kad suprastų, apie ką Fėjus kalba, nors išėjęs 
į pensiją dailidė apie tai pliurpė jau nuo pirmų pageltusių lapų. Fėjus 
rengdavo šachmatų turnyrus, pavadintus "Trečiasis pakilimo-nusilei- 
dimo takas", nuo savo "tikrojo gyvenimo" pabaigos 1984-aisiais. Pri- 
zas būdavo didelė chromuota taurė su išgraviruota karūna ir skeptru. 
Fėjus, geriausias žaidėjas "sukriošėlių" tarpe (bent jau vakarinėje 
miesto dalyje), laimėjo prizą šešis iš devynių kartų, ir Ralfas įtarė, jog 
jis pasidavė tris kartus, kad tik išlaikytų tyrnyro dalyvių susidomėji- 
mą. Ralfas šį rudenį beveik pamiršo šachmatus: ir be to buvo apie ką 
pagalvoti. 

- Žinoma, - atsakė jis. - Tikriausiai žaisiu. 

Fėjus išsišiepė. 

- Gerai. Reikėjo surengti jį jau praeitą savaitgalį, - toks buvo tvar- 
karaštis, - bet tikėjausi, kad jei atidėsiu, tai Džimis V. galės žaisti. Jis 
vis dar ligoninėje, ir jei aš ir toliau atidėliosiu, greit bus per šalta Žaisti 
lauke, todėl turėsiu tenkintis "Duffy Sprague's" kirpykla kaip 1990-ai- 
siais. 

- O kas nutiko Džimiui V.? 

- Vėl užpuolė vėžvs, - atsakė Fėjus ir dar pridūrė: - Nemanau, SAe 
jis turi bent vieną šansą jo atsikratyti. 

Staiga Ralfą dėl išgirstų naujienų užliejo liūdesys. Juodu su Dži- 
miu Vandermėjeriu gerai pažinojo vienas kitą, kai dar turėjo "tikruo- 

sius gyvenimus". Tada jie abu buvo kelyje: Džimis su saldainiais ir 
sveikinimo atvirukais, Ralfas su spausdinimo reikmenimis ir popie- 
riumi. Keletą kartų jiems pavyko sudaryti komandą, keliaujant po 
Naująją Angliją. Jiedu pakaitomis vairuodavo ir dalydavosi daug 
prašmatnesniais patogumais, nei būtų galėję sau leisti veikdami po 
vieną. 

Jie taip pat dalydavosi nemaloniomis keliaujančių vyrų paslapti- 
mis. Džimis papasakojo Ralfui apie prostitutę, pavogusią jo piniginę 
1958-aisia1s, 1r kaip jis turėjo pameluoti žmonai, kad paimtas pakelei- 
vis jį apiplėšė. Ralfas prisipažino Džimiui, kad būdamas keturiasde- 
šimt trejų, jis suprato, jog tapo terpinhidratomanas ir kaip skausmin- 
gai, bet vis dėlto sėkmingai bandė atsikratyti įpročio. Beje, jis nuslė- 
pė nuo Karolinos savo keistą pomėgį sirupui nuo kosulio taip pat, 
kaip ir Džimis V. savo paskutinį pasismaginimą. 

Daugybė kelionių; daugybė pakeistų padangų; daugybė anekdotų 
apie keliaujančius komivojažierius ir gražias fermerių dukras; daugy- 
bė naktinių pokalbių iki aušros. Kartais jie kalbėdavosi apie Dievą, 
kartais - apie JAV mokesčių valdybą. Džimis Vandermėjeris buvo 
velniškai geras draugas. Po to Ralfas gavo sėdimą darbą spaustuvėje 
ir ryšiai su Džimiu nutūko. Jie atsinaujimo tik čia ir dar keliose "su- 
kriošėlių" Derio vietose: bibliotekoje, biliardinėje, "Duffy Sprague's" 
kirpyklos poilsio kambaryje ir dar kai kur. Kai ką tik po Karolinos 
mirties Džimis papasakojo jam, kad jam pasisekė nugalėti plaučių vė- 
žį, Ralfas prisiminė, jog nesvarbu, ar šis vyrukas kalbėdavo apie beis- 
bolą ar žvejybą, jis vieną po kitos kišo "Camel" cigarečių nuorūkas į 
mašinos peleninę. 

- Man pasisekė, - tada pasakė jis. 

Tačiau, regis, sėkmė jį apleido. 

- O, - atsakė Ralfas. - Kaip gaila. 

- Jis jau beveik tris savaites guli Derio ligoninėje, - pasakojo Fė- 
jus. - Jį švitina ir leidžia nuodus, turinčius užmušti vėžį, kuris savo 
ruožtu žudo Džimį. Esu nustebęs, kad tu nežinojai, Ralfai. 

Tu gal ir taip, bet tik ne aš. Nemiga viską praryja. Vieną dieną tai 
- paskutinis sriubos pakelis, kurio nebegali rasti; kitą - tavo laiko po- 
jūtis; o trečią - tavo seni draugai. 

Fėjus papurtė galvą. 

- Prakeiktas vėžys. Baugu, kiek jis gali išlaukti. 

Ralfas linktelėjo, galvodamas apie Karoliną. 

- Gal žinai, kokioje palatoje guli Džimis? Nueičiau jį aplankyti. 

- Žinau. 315-oje. Ar atsiminsi? 

Ralfas šyptelėjo. 

- Kuriam laikui. 

- Jei gali, nueik jį aplankyti. Jis pripumpuotas vaistų, bet vis tiek 
pažįsta tuos, kurie ateina, ir, manau, kad jis apsidžiaugtų tave išvydęs. 
Vienąkart pasakojo, kad judu kartu gerai leidote laiką. 

- Na, tu žinai, - atsakė Ralfas. - Pora vyrukų kelyje ir tiek. Jei kar- 
tu apmokėdavome sąskaitas už vakarienę, Džimis V. visada užmesda- 
vo daugiau. 

Staiga Ralfas pajuto norą verkti. 

- Bjauru, tiesa? - tyliai paklausė Fėjus. 

- Taip. 

- Tad nueik jį aplankyti. Jis bus patenkintas, ir tu pasijusi geriau. 
Taip bent jau turėtų būti. Tik nebandyk pamiršti to prakeikto šachma- 
tų turnyro! - baigė Fėjus ir tik heroiškomis pastangomis įstengė pra- 
linksmėti. - Jei pasitrauksi, kaltink tik pats save. 

- Aš pasistengsiu dalyvauti. 

- Žinau, - Fėjus kumščiu sudavė per Ralfo ranką. - Ir dar kartą 
ačiū, kad sustabdei laiku, nes po to būčiau apgailestavęs. 

- Žinoma. Juk aš - Taidarys numeris pirmas. 

Ralfas nusliūkino takeliu, bet po to vėl atsigręžė. 

- Ar matai tą tarnybinį takelį? Kuris nuo "General Aviation" ter- 
minalo veda į gatvę? 

Kaip tik juo dabar iš privataus terminalo važiavo maisto tiekimo 
sunkvežimis. Saulė, atsispindinti nuo jo stiklų, spigino tiesiai jiems į 
akis. Sunkvežimis sustojo prie elektrinės akies spindulio. Vartai ėmė 
skirtis. 

- Žinoma, - atsakė Fėjus. 

- Praeitą vasarą mačiau Edą Dypno, važiuojantį šiuo keliu, o tai 
reiškia, kad jis turėjo vartų raktą-kortelę. Gal žinai, kaip jis galėjo ją 
gauti? 

- Ar tas vyrukas iš "Gyvenimo draugų"? Laboratorijos mokslinin- 
kas, aną vasarą ištyręs Žmonos mušimo pojūtį? 

Ralfas linktelėjo. 

- Tačiau kalbu apie 1992-ųjų vasarą. Jis vairavo seną rudą 
"Datsuną". 

Fėjus nusijuokė. | 

- Aš neskiriu "Datsuno" nuo "Tojotos", Ralfai. Lioviausi skirti 
mašinas, kai "Ševrolė" pakeitė užpakalį. Bet galiu pasakyti, kad 
dažniausiai tuo keliu naudojasi maisto tiekėjai, mechanikai, pilotai, 
įgula ir skrydžio valdytojai. Kai kurie keleiviai irgi turi korteles-rak- 
tus, jei skrenda iš privačių terminalų. Vieninteliai mokslininkai čia 
dirba oro prognozės stotyje. Ar jis toks mokslininkas? 

- Ne, jis - chemikas. Jis dirbo Hokingo laboratorijoje. 

- Žaidė su baltomis žiurkėmis? Žiurkių oro uoste nėra, - tuo ne- 
abejoju, - bet prisiminiau, kas dar naudojasi šiais vartais. 

- Kas? 

Fėjus pirštu parodė į pastatą su gofruotu skardiniu stogu, stovintį 
per septyniasdešimt jardų nuo "General Aviation" terminalo. 

- Matai tą pastatą? Tai Solotekas. 

- Kas yra Solotekas? 

- Mokykla, - atsakė Fėjus. - Ten moko skraidyti. 

Ralfas ėjo Hariso aveniu, susikišęs dideles rankas į kišenes ir nu- 
leidęs galvą, kad galėtų matyti tik šaligatvio plyšius po savo sportba- 
čiais. Jis vėl galvojo apie Edą Dypno ir apie Soloteką. Ralfas negalė- 
j0 būti tikras, kad Edas buvo oro uoste dėl Soloteko tą dieną, kai su- 
sidūrė su ponu Vakarų Pusės Sodininku, tačiau būtinai panoro rasti 
atsakymą. Taip pat jam buvo smalsu, kur dabar Edas gyveno. Ralfui 
pasidarė įdomu, ar Džonas Leidekeris taip pat norėtų pasmalsauti, to- 
dėl nusprendė tai išsiaiškinti. 

Jis ėjo pro kuklų dviaukštį namą, kuriuo dalijosi Džordžas Lyfor- 
das, apskaitininkas, ir "Maritime" juvelyrinė parduotuvė (MES SU- 
PERKAME JŪSŲ SENĄ AUKSĄ UŽ GERIAUSIĄ KAINĄ), kai jo 

mintis nutraukė duslus lojimas. Ralfas pakėlė galvą ir išvydo Rozali, 
tupinčią šalia įėjimo į Strofordo parką. Senasis šuo lekavo, seilės dri- 
bo nuo liežuvio, sudarydamos tarp letenų tamsią dėmę. Kailis driko 
sulipęs į gabalus, tarsi Rozali būtų ilgai bėgusi, o nublukusi mėlyna 
juosta apie kaklą virpėjo nuo jos tankaus kvėpavimo. Ji vėl sulojo, šį- 
kart beveik suviauksėjo. 

Ralfas pažvelgė į kitą gatvės pusę, norėdamas sužinoti, ką lojo 
šuo, bet išvydo tik "Buffy-Buffy" skalbyklą. Viduje judėjo kelios mo- 
terys, tačiau Rozali negalėjo jų aploti, o pro skalbyklą niekas nėjo. 

Ralfas vėl atsisuko į šunį ir staiga suprato, kad Rozali ne tik tu- 
pėjo ant šaligatvio, bet buvo prie jo prigludusi... ir susigūžusi. Ji at- 
rodė mirtinai išsigandusi. 

Iki tos akimirkos Ralfas niekada nebuvo susimąstęs, kad šunų iš- 
raiška ir kūno kalba tokia klaikiai žmogiška: jie šypsojosi būdami lai- 
mingi, susigėdę nuleisdavo galvas, galėjai pastebėti pyktį jų akyse ir 
įtampą pečiuose. Kaip ir žmonės kiekviena kūno linija jie išduodavo 
savo begalinę baimę. 

Ralfas vėl pažvelgė į kitą gatvės pusę, į tą vietą, kurion atsisuku- 
si lojo Rozali, ir vėl išvydo tik tuščią skalbyklą ir tuščią šaligatvį. 
Staiga jis prisiminė Jos Didenybę Natali, bandančią sugriebti pilkai 
mėlynus pirštų paliktus pėdsakus, kai jis ranka nuvalė pieną nuo jos 
smakro. Kitiems būtų pasirodę, kad ji šiaip mosikuoja rankomis (kū- 
dikiai dažnai šitaip iš niekur nieko mėgsta daryti)... bet Ralfas žinojo 
geriau. 

Jis matė geriau. 

Rozali išsigandusi suamsėjo. Šis garsas Ralfui priminė nesuteptus 
vyrius. 

Iki šiol viskas vykdavo savaime... bet gal aš galiu sukelti šį regi- 
nį. Kokį reginį? 

Auras. Žinoma, jas. Ir gal tai, ką Rozali 

(trys - šeši - devyni) 

matė. Ralfas jau beveik nutuokė, 

(štai ir žąsinai girti) 

kas tai, bet norėjo įsitikinti. Tik kaip tai reikėjo padaryti? 
Kaip žmogus mato? 

Žinoma, žiūrėdamas. 

Ralfas atidžiai pažvelgė į Rozali, bandydamas viską įžvelgti - iš- 
blukusią dėmę ant mėlynos skarelės, kuri tapo antkakliu, purvinus, 
sulipusius, neprižiūrėtus kailio kaltūnus, pilką dėmelę ant ilgo snukio. 
Po kiek laiko Rozali tartum pajuto Ralfo žvilgsnį, nes atsisuko, pa- 
žvelgė į jį ir neramiai suinkštė. 

Tuo pat metu kažkas spragtelėjo Ralfo galvoje - it būtų užsivedu- 
si mašina. Staiga viskas prašviesėjo, ir pagaliau dieną užliejo ryški 
šviesa. Ralfas grįžo į sodresnį ir apibrėžtesnį pasaulį. Jis išvydo niū- 
rią membraną, - ji priminė supuvusį kiaušinį, - supančią Rozali ir 
tamsiai pilką jos baliono siūlelį. Jis kilo ne iš viršugalvio, kaip kad 
žmonių atveju, o iš Rozali snukio. 

Štai ir sužinojai pagrindinį skirtumą tarp žmonių ir šunų, - pama- 
nė Ralfas. - Jy sielos slepiasi skirtingose vietose. 

[Šuneli! Ateik čia, šuneli!] 

Ralfas krūptelėjo ir atsitraukė atgal, nes šis garsas priminė krei- 
dos brūženimą į lentą. Jis automatiškai užsikimšo ausis ir tik po to su- 
prato, jog tai nepadės. Ralfas girdėjo ne ausimis. Garsas lietė toli- 
miausias smegenų kerteles, kurių rankomis nepasieksi. 

[Ei, tu blusų maiše! Gal nori, kad aš čia visą dieną su tavimi tam- 
pyčiausi? Greičiau nešk savo susmirdusį užpakalį pas mane!) 

Rozali suinkštė ir vėl nukreipė žvilgsnį nuo Ralfo į tą nematomą 
būtybę. Ji pasikėlė ir vėl nutūpė ant užpakalinių kojų. Skarelė ant 
kaklo ėmė stipriai plevėsuoti. Ralfas pastebėjo tamsų pusmėnulį, be- 
siplečiantį apie jos kairį šoną, nes Rozali šlapimo pūslė neišlaikė. 
Ralfas pažvelgė į kitą gatvės pusę ir pagaliau išvydo Dr. nr.3, stovin- 
tį tarp skalbyklos ir gyvenamojo namo. Jis vilkėjo baltą chalatą (Ral- 
fas pastebėjo, kad jis suteptas, lyg būtų dėvimas jau ilgą laiką) ir mū- 
vėjo mėlynus džinsus. O ant galvos vis dar puikavosi Makgoverno 
panama, kuri dabar balansavo ant būtybės ausų: ji buvo tokia didelė, 
kad pusė galvos tiesiog pradingo joje. Dr. nr.3 Žiauriai šypsojosi šu- 
niui, ir Ralfas išvydo dvi baltų dantų eiles - kanibalo dantų. Kairėje 
rankoje jis laikė kažką panašų į seną skalpelį ar tiesų skustuvą. Dalis 
Ralfo sąmonės stengėsi jį įtikinti, kad ant ašmenų matėsi kraujas, bet 
Ralfas buvo tikras, kad tai tik rūdys. 

Dr. nr.3 įsikišo du dešinės rankos pirštus į burną ir skardžiai su- 
švilpė. Šis garsas perėjo per Ralfo galvą lyg grąžtas. Rozali atšoko at- 
gal ir sustaugė. 

LEikš čia, kam sakiau? Ir tučtuojau!) 

Rozali, pabrukusi uodegą tarp kojų, atsistojo ir ėmė slinkti gatvės 
link. Ji inkštė, o baimė privertė ją taip šlubuoti, kad vos galėjo 1šsi- 
laikyti ant kojų. Su kiekvienu netvirtu žingsneliu užpakalinės kojos 
grasino sulūžti. 

[-Ei!] 

Ralfas suprato, kad suriko tik prieš save išvydęs mažą žydrą de- 
besėlį, išgraviruotą voratinklinėmis sidabro linijomis. Jis buvo pana- 
šus į snaigę. 

Plikas gnomas atsigręžė į tą pusę, iš kur sklido Ralfo riksmas, ir 
instinktyviai pakėlė savo ginklą. Jo veide sustingo pikta nuostaba. 
Rozali stabtelėjo, priekines letenas sukišusi į nutekamąjį lataką, ir pa- 
žvelgė į Ralfą išplėstomis, neramiomis, rudomis akimis. 

[Ko nori, Trumpy?| 

Gnomas pyko, kad jį pertraukė, kad jam pasipriešino. Bet Ralfas 
pajuto ir kitas užslėptas emocijas. Baimę? Sunku buvo tuo patikėti. 
Apstulbimas ir nuostaba labiau tiko. Ši būtybė tikrai nebuvo pratusi, 
kad ją matytų tokie kaip Ralfas. 

[Kas atsitiko, Trumpalaiki, gal liežuvį prarijai? O gal užmiršai, 
ko norėjai?] 

/- Noriu, kad paliktum šunį ramybėje!] 

Ralfas išgirdo, kad šneka dviem skirtingais būdais. Jis neabejojo, 
kad kalbėjo garsiai, tačiau balsas sklido iš toli, lyg melodija iš ausi- 
nių, laikinai padėtų į šalį. Stovintis šalia būtų išgirdęs jo žodžius, bet 
jie būtų virtę į stiprų atodūsį: tarytum kalbėtų žmogus, kuris ką tik ga- 
vo į pilvą. Tačiau sąmonėje jo balsas skambėjo kaip niekad jaunai, 
tvirtai ir savimi pasitikinčiai. 

Dr. nr.3 tikriausiai išgirdo Ralfą antruoju būdu, nes iškart atšoko, 
vėl pakeldamas savo ginklą (Ralfas beveik neabejojo, kad tai skalpe- 
lis), it pasiruošęs gintis. Tada plikis pakeitė savo vietą. Jis pribėgo 
prie Hariso aveniu ir atsistojo ant lapais nubarstytos žolės ruoželio 

tarp šaligatvio ir gatvės. Jis trūktelėjo džinsų diržą per purviną chala- 
tą ir piktai įsispoksojo į Ralfą. Tada pakėlė surūdijusį skalpelį į viršų 
ir kelis kartus sumosikavo. 

[Gali mane matyti - didelio čia daikto! Nekišk savo nosies ne į sa- 
vo reikalus, T'umpalaiki! Šuo priklauso man! 

Plikas daktariūkštis atsigręžė į drebantį šunį. 

[Man jau atsibodo su tavimi kvailioti! Eikš čia! Tučtuojau!) 

Rozali beviltišku žvilgsniu pažiūrėjo į Ralfą ir pradėjo eiti per 
gatvę. "Aš nesikišu į Ilgalaikių reikalus, - tarė senasis Doras tą dieną, 
kai įdavė jam Stiveno Dobinso eilėraščių knygelę. - Ir tau nederėtų". 

Bet Ralfui atrodė, kad jau per vėlu. O jei ir ne, tai jis neketino ati- 
duoti Rozali tam nemaloniam mažam gnomui, stovinčiam prie skal- 
byklos kitoje gatvės pusėje. 

[- Rozali! Eikš pas mane, mergaite.) 

Rozali suamsėjo ir patraukė Ralfo pusėn. Ji susirangė prie jo de- 
šinės kojos ir pažvelgė į jį. Ralfas lengvai perskaitė jos snukio išraiš- 
ką: palengvėjimas ir dvigubas dėkingums. 

Dr. nr.3 veidą užvaldė begalinės neapykantos grimasa. 

[Geriau jau atsiųsk ją man, Trumpy! Perspėju tave!) 

[- Ne!] 

[Aš sutrinsiu tave į miltus, Trumpy. Ir visus tavo draugus. Ar su- 
pratai? Ar tu...) | 

Staiga Ralfas iškėlė vieną savo ranką į pečių aukštį ir pasuko del- 
ną į galvos pusę, lyg priimdamas karatė pozą. Po to atsipalaidavo ir 
nustebęs žvelgė, kaip žydros šviesos juostelės nuo jo pirštų skrieja per 
gatvę it ką tik mesta ietis. Dr. nr.3 vos spėjo pasitraukti, viena ranka 
prilaikydamas Makgoverno panamą, kad nenukristų. Žydros linijos 
praskriejo per tris colius nuo mažytės rankos ir atsitrenkusios į "Buf- 
fy-Buffy" langus pasklido it koks antgamtinis skystis. Akimirką dul- 
kėti langai tapo tokie akinančiai žydri kaip šiandienos dangus. Tai 
tuoj pat išnyko, ir Ralfas vėl matė moteris skalbykloje, lyg niekur nie- 
ko lankstančias drabužius ir dedančias juos į skalbimo mašinas. Pli- 
kas nykštukėnas atsitiesė, suspaudė kumščius ir pagrūmojo Ralfui. 
Tada nusitraukė Makgoverno skrybėlę nuo galvos, įsikišo brylius į 
burną ir nuplėšė lopinėlį. Kai jis atlikinėjo šią vaikišką įniršio paro- 

diją, saulė įžiebė kibirkštėles jo miniatiūrinėse ausyse. Dr. nr.3 išspjo- 
vė atplėštą gabalėlį ir vėl užsimaukšlino skrybėlę ant galvos. 

[Tas šuo mano, Trumpy! Noriu su juo pažaisti! O gal geriau pa- 
žaisti su tavimi? Su tavim ir tavo sukriošusiais draugeliais!) 

[- Nešdinkis.) 

[Subinlaižys! Dulkini savo motiną ir laižai jai subinę!| 

Ralfas žinojo, kur jau girdėjo šį žavų posakį: Edas Dypno, prie 
oro uosto, 1992-ųjų vasarą. Tokių dalykų taip lengvai nepamirši, to- 
dėl Ralfą apėmė siaubas. Į ką, dėl Dievo meilės, jis įsipainiojo? 


Ralfas vėl pakėlė ranką prie galvos, tačiau viduje kažkas pasikei- 
tė. Šį kartą, mostelėjus ranka žemyn, jokių žydrų skrendančių linijų 
tikrai nebūtų pasirodę. 

Tačiau daktariūkštis nežinojo, kad jį gąsdino tuščiu ginklu. Jis at- 
šoko ir ranka su skalpeliu prisidengė veidą. Groteskiškai apkandžiota 
panama užslinko ant akių, ir akimirką Dr. nr.3 tapo panašus į melod- 
raminę Džeko Skerdiko versiją... tik žymiai sumažintą. 

[Tu dar man atsakysi už tai, Trumpy! Palauk! Tik palauk! Joks 
Trumpalaikis nedrįs su manim žaisti!) 

Bet šįsyk mažam baltam daktariūkščiui to pakako. Jis įbėgo į žo- 
lėm apaugusį tarpą tarp skalbyklos ir gyvenamojo namo. Per ilgas 
purvinas chalatas pynėsi tarp džinsuotų kojų. Kartu su Dr. nr.3 dingo 
ir dienos ryškumas. Ralfas kaip niekad pajuto jo dingimą. Jis jautėsi 
šviežias, energingas ir vos nesproginėjo iš susijaudinimo. 

Aš nuvijau jį šalin! Aš nuvijau tą šliundros vaiką šalin! 

Ralfas net nenutuokė, kas ta būtybė baltu chalatu buvo iš tiesų, 
bet neabejojo, kad išgelbėjo nuo jos Rozali, ir to visiškai pakako. Gal- 
būt rytoj grįš priekabūs klausimai apie jo sveiką protą, kai sėdės su- 
pamojoje kėdėje ir žiūrės į ištuštėjusią gatvę... bet kol kas jis jautėsi 
it devintam danguj. 

- Tu juk jį matei, Rozali, tiesa? Tu juk matei tą šlykštų mažą... 

Ralfas pažvelgė žemyn, bet Rozali prie jo kojų nebebuvo. Nulen- 
kusi galvą, ji šlubčiojo parko link. Dešinė koja su kiekvienu skaus- 
mingu žingsniu nukrypdavo į šoną. 

- Rozali! - šūktelėjo Ralfas. - Ei, mergaite! 

Ir nežinia kodėl - gal kad ką tik kartu patyrė kažką nepaprasta - 
Ralfas nusivijo ją, iš pradžių tik skubiu žingsniu, po to ristele ir pa- 
galiau it tikras sprinteris. 

Tik bėgo jisai neilgai. Dieglys lyg karšta adata sulindo į kairį šo- 
ną ir prasismelkė iki pat krūtinės. Ralfas sustojo parke, kur kirtosi du 
takeliai, ir susilenkė, rankomis pasirėmęs į šlaunis. Prakaitas bėgo į 
akis ir riedėjo skruostais lyg ašaros. Jis dusliai kvėpavo mąstydamas, 
ar tai įprastas dieglys, kokius jausdavo mylios bėgimo pradžioje vidu- 
rinėje mokykloje, ar tai lemtingo širdies smūgio pradžia. 

Po keturiasdešimties sekundžių skausmas ėmė rimti, taigi galbūt 
tai buvo tik dieglys. Bet vis tiek jis tik parėmė Makgoverno tezę: "Pa- 
klausyk, Ralfai. Mūsų amžiuje psichinės ligos - įprastas dalykas! Mū- 
sų amžiuje tai velniškai įprasta!" Ralfas nežinojo, ar tai tiesa, bet ne- 
siginčijo, kad "Visų valstijų maratonas" vyko prieš pusę amžiaus, o 
toks Rozali vijimasis - kvailas ir tikriausiai pavojingas poelgis. Jei šir- 
dis būtų sustreikavusi, Ralfas nebūtų tapęs pirmuoju senioku, nubaus- 
tu širdies smūgiu už susijaudinimą ir pamiršimą, jog aštuonioliktasis 
gimtadienis jau ėjo ir praėjo. 

Skausmas beveik liovėsi, ir Ralfas pradėjo atgauti kvapą, bet ko- 
jomis vis dar buvo sunku pasitikėti, tarytum jos galėjo atsisegti ties 
keliais ir neperspėjusios nušveisti jį ant žvyruoto takelio. Ralfas pa- 
kėlė galvą, dairydamasis artimiausio suoliuko, ir pastebėjo tai, nuo ko 
pamiršo ir benamius šunis, ir drebančias kojas, ir netgi galimus in- 
farktus. Artimiausias suoliukas stovėjo už keturiasdešimties pėdų kai- 
rėje pusėje, nuožulnios kalvelės viršūnėje. Ant to suolelio sėdėjo Lui- 
za Čeis mėlynu rudeniniu paltu. Pirštinėtos rankos buvo prispaustos 
prie kelių. Ji verkė taip, kad net atrodė, jog tuoj širdis plyš. 

12 skyrius 


- Kas atsitiko, Luiza? 

Ji pakėlė galvą į jį, ir Ralfą iškart užplūdo prisiminimas: spektak- 
lis, kurį jiedu su Karolina Žiūrėjo Penobskoto teatre Bengore prieš aš- 
tuonerius ar devynerius metus. Keli jo herojai vaidino mirusiuosius, 
todėl buvo išsidažę veidus balta spalva su juodais ratilais aplink akis, 
kad atrodytų, jog ten tik tuščios akiduobės. 

Antra mintis buvo daug paprastesnė: Meškėnas. 

Luiza arba perkando jo mintis, arba pati suprato, kaip ji atrodo, 
nes iškart nusisuko, pabandė atidaryti rankinę, bet po to paprasčiau- 
siai užsidengė veidą rankomis. 

- Eik šalin, Ralfai, - drebančiu balsu paprašė ji. - Šiandien nekaip 
jaučiuosi. 

Įprastomis aplinkybėmis Ralfas būtų paklusęs ir net neatsigręžda- 
mas nuskubėjęs tolyn, jausdamas tik gėdą, kad užtiko Luizą su nubė- 
gusiu makijažu. Bet taip nebuvo, todėl Ralfas nusprendė pasilikti - 
bant jau kol kas. Jis vis dar įstengė įžvelgti tą keistą šviesą ir vis dar 
jautė tą kitą pasaulį, tą kitą Derį visai čia pat. Ir dar. Ralfui nebuvo 
malonu matyti Luizą, visada tokią linksmą, vienišą sėdinčią ant suo- 
liuko ir sukančią akis į kitą pusę. 

- Kas atsitiko, Luiza? 

- Aš paprasčiausiai ne kaip jaučiuosi! - suriko ji. - Ar negali pa- 
likti manęs ramybėje? 

Luiza užsidengė pirštinėtomis rankomis veidą. Jos nugara ir mė- 
lyno palto rankovės virpėjo, ir Ralfas prisiminė, kaip atrodė Rozali, 
kai plikas daktariūkštis šaukė, kad ji kuo greičiau bėgtų pas jį: nelai- 
minga ir mirtinai išsigandusi. 

Ralfas atsisėdo šalia Luizos, apkabino ją ir prispaudė prie savęs. 
Ji pakluso, bet nelanksčiai... tarsi jos kūne tūnotų tūkstančiai laidų. 

- Nedrįsk į mane žiūrėti! - suriko Luiza tuo pačiu laukiniu balsu. 
- Nedrįsk! Mano makijažas nuėjo šuniui ant uodegos! Buvau specia- 
liai išsidažiusi savo sūnui ir marčiai... jie buvo atvažiavę pusryčių... 
mes planavome kartu praleisti rytą... "Puikiai praleisime laiką, mamu- 
le", - sakė Haroldas... bet priežastis, kodėl jie atvažiavo.... tikroji prie- 
žastis... 

Luiza vėl pravirko. Ralfas įkišo ranką į užpakalinę kišenę, ištrau- 
kė sulamdytą, bet švarią nosinę ir įdėjo į Luizos delną. Ji paėmė ją, 
net nepakeldama akių. 

- Imk, - paragino Ralfas. - Nusišluostyk, jei nori, nors tu ir taip 
neblogai atrodai, Luiza. Aš nemeluoju. 

Gal tik truputį panaši į meškėną, - pamanė jis. Ralfas pabandė nu- 
sišypsoti, bet tučtuojau liovėsi. Jis prisiminė vieną rugsėjo dieną, kai 
susiruošė į "Rait Eidą" migdomųjų ir sutiko Bilį su Luiza šalia parko, 
besikalbančius apie demonstraciją, mėtančią lėles su Edu priešaky 
prie "Pagalbos moterims" centro. Luiza tada buvo aiškiai sutrikusi, - 
Ralfui pasirodė, kad už jos susirūpinimo ir jaudulio slepiasi nuovar- 
gis, - bet vis tiek labai graži: iškilni krūtinė, spindinčios akys, parau- 
dę it mergaitės skruostai. Šio grožio šiandien nė pėdsako neliko: su 
nubėgusiu tušu Luiza atrodė lyg liūdnas ir pasenęs klounas. Ralfas 
rimtai supyko ant to, kas sukėlė tokį pokytį. 

- Aš siaubingai atrodau! - atsakė Luiza, šluostydamasi Ralfo no- 
sine akis. - Aš tikra baidyklė! | 

Pagaliau Luiza atsisuko į jį. Jai tikrai prireikė daug pastangų taip 
padaryti, nes visi skaistalai ir tušas liko ant Ralfo nosinės. 

- Ar labai baisiai atrodau? - atsiduso ji. - Sakyk tiesą, Ralfai Ro- 
bertsai, arba tą pačią akimirką tapsi Žvairiu. 

Ralfas pasilenkė ir pabučiavo drėgną Luizos skruostą. 

- Tik gražiai, Lūiza. Tau reikėtų pataupyti savo nežemišką grožį. 

Luiza nežymiai šyptelėjo, ir dvi ašaros vėl nuriedėjo skruostais. 
Ralfas paėmė nosinę ir švelniai jas nušluostė. 

- Aš taip džiaugiuosi, kad čia tu, o ne Bilis. Būčiau numirusi iš 
gėdos, jei Bilis būtų pastebėjęs, kad verkiu viešoje vietoje. 

Ralfas apsidairė. Jis pastebėjo Rozali kalvos papėdėje, - ji gulėjo 
tarp dviejų tualeto kabinų, pasidėjusi snukį ant letenos, - bet daugiau 
toje parko dalyje nieko nebuvo. 

- Manau, kad esame vienut vienutėliai, - paguodė Ralfas. 

- Ačiū Dievui už šią mažą paslaugėlę, - Luiza vėl susigrąžino no- 
sinę ir dar sykį ėmėsi savo makijažo, šįkart daug rūpestingiau. - O jei 
kalbėsime apie Bilį, tai buvau užsukusi į "Raudonąjį obuolį", - tada 
dar nebuvau pradėjusi savęs gailėtis ir bliauti, - ir Sju papasakojo, 
kad judu ne per seniausiai susivaidijote. Šaukėte viens ant kito prie- 
kiniame kieme. 

- O, niekai, - sunkiai šypsodamasis atsakė Ralfas. 

- Ar galiu paklausti, dėl ko susiginčijote? 

- Dėl šachmatų, - pamelavo Ralfas. Tai jam pirmiausia dingtelėjo 
į galvą. - "Trečiojo pakilimo-nusileidimo tako" turnyro, kurį Fėjus 
Čapinas rengia kiekvienais metais. Nors iš tikrųjų mes dėl nieko ne- 
sipykome. Tu juk žinai, kad kartais išlipi ne ta koja iš lovos ir užsi- 
kabini už pirmo pasitaikiusio dalyko. 

- Kad ir man būtų tas pat nutikę, - atsiduso Luiza. Ji atidarė ran- 
kinę ir išsitraukė kompaktinės pudros dėžutę. Atsidususi dar kartą, ji 
net neatidariusi jos vėl įsidėjo dėžutę atgalios. - Negaliu. Elgiuosi vai- 
kiškai, bet vis tiek negaliu. 

Ralfas įkišo ranką į rankinę, Luizai nespėjus jos uždaryti, ištrau- 
kė kompaktinę pudrą ir atidaręs dėžutę prikišo veidrodėlį prie Luizos 
veido, 

- Matai? Juk ne taip jau ir blogai, ar ne? 

Ji nusuko nuo jo veidą lyg vampyras nuo kryžiaus. 

- Ach, - ištarė Luiza. - Padėk jį atgal. 

- Jei pažadi papasakoti, kas tau nutiko. 

- Ką tik panorėsi, tik patrauk šį daiktą. 

Ralfas pakluso. Luiza šiek tiek patylėjo, stebėdama, kaip jos pirš- 
tai žaidžia su rankinės spynele. Ralfas jau norėjo ją paraginti, kai Lui- 
za iššaukiančiu žvilgsniu pati pažvelgė į jį. 

- Taip jau yra, kad ne vien tik tu gerai neišsimiegi naktimis, 
Ralfai. 

- Apie ką tu kal... 

- Apie nemigą! - atkirto Luiza. - Einu gultis kaip visada, bet ne- 
beišmiegu visos nakties: Dar blogiau. Kiekvieną rytą prabundu vis 
anksčiau. 

Ralfas pabandė prisiminti, ar kada nors pasakojo Luizai apie sa- 
vo problemą. Ne, regis, kad ne. 

- Kodėl taip nustebai? - paklausė Luiza. - Tu juk nemanei esąs 
vienintelis žmogus pasaulyje, nemiegantis naktimis? 

- Žinoma, ne! - su užsidegimu atsakė Ralfas... bet ar tik jam daž- 
nai neatrodydavo, kad pasaulyje jis vienintelis toks su ypatinga nemi- 
gos rūšimi? Toks bejėgis, kai miego valandos vis trumpėjo 1r trumpė- 
j0? Panašu į keistą kinų kankinimo vandeniu būdą. 

- Kada tai prasidėjo? - paklausė Ralfas. 

- Mėnuo ar du prieš Karolinos mirtį. 

- Kiek įstengi pamiegoti? 

- Vos valandą pernakt nuo spalio pradžios, - Luiza kalbėjo ramiai, 
bet Ralfas jautė virpesį, kuris išdavė giliai paslėptą paniką. - Jei taip 
bus ir toliau, apie Kalėdas visai liausiuosi miegoti, o jei taip atsitiks, 
nežinau, kaip išgyvensiu. Aš vos dabar visa tai išgyvenu. 

Ralfas prisivertė paklausti. 

- Kodėl niekad nepastebėjau šviesos tavo lange? 

- Tikriausiai dėl tos pačios priežasties, kodėl nemačiau ir tavosios, 
- atsakė Luiza. - Čia gyvenu jau trisdešimt penkerius metus, todėl ne- 
būtina degti šviesą, kad Žinočiau, kur einu. Be to, mėgstu pasilaikyti 
savo problemas sau. Tu užsidegi šviesą antrą valandą ryto, ir greitai 
kas nors ją pastebi. Tuoj pasklinda gandai, o tada smalsuoliai ima už- 
davinėti klausimus. Nemėgstu klausimų ir nesu toks žmogus, kuris 
kiekvieną kartą duoda skelbimą į laikraštį, kai tik užkietėja viduriai. 

Ralfas nusikvatojo. Luiza dėbtelėjo į jį apstulbusiu žvilgsniu ir 
pati nusikvatojo. Ralfas vis dar laikė ją apkabinęs (o gal ranka pati su- 
grįžo, kai jis ją nuėmė? Ralfas nežinojo ir nelabai tuo rūpinosi), todėl 
stipriai ją suspaudė. Šį kartą Luiza lengvai prigludo prie jo. Nelanks- 
čios vielos paliko jos kūną. Ralfas apsidžiaugė. 

- Tu juk juokiesi ne iš manęs, Ralfai? 

- Ne. Žinoma, ne. 

Luiza vis dar šypsodamasi linktelėjo. 

- Tada gerai. Ir tu niekada nematei manęs vaikščiojančios po sve- 
tainę? 

- Ne. 

- Tai todėl, kad prieš mano namą nėra gatvės žibinto. Tačiau vie- 
nas toks yra prieš tavąjį. Daug kartų mačiau tave toje senoje supamo- 
joje kėdėje sėdintį, žvelgiantį į gatvę ir geriantį arbatą. 

Visada galvojau, kad esu vienintelis, - pamanė Ralfas ir staiga į 
galvą šovė klausimas (komiškas ir podraug labai trikdantis). Kiek kar- 
tų ji matė, kaip jis sėdi ir krapšto nosį? Arba klyną? 

Skaitydama jo mintis ar pastebėjusi paraudusius skruostus, Luiza 
paskubėjo pridurti: 

- Mačiau tik tavo kontūrus, o be to, tu visada vilkėjai chalatą. To- 
dėl gali dėl to nesijaudinti. Beje, jei ir būtum pradėjęs daryti tai, ko 
nenorėtum, kad kiti pamatytų, aš būčiau nusisukusi. Juk žinai, kad ne 
tvarte užaugau. 

Ralfas nusišypsojo ir patapšnojo Luizai per ranką. 

- Žinau, Luiza. Tai tik... siurprizas. Sužinoti, kad kai sėdėjau ir 
stebėjau gatvę, kažkas stebėjo mane. 

Luiza paslaptingai nusišypsojo, tarsi sakydama: "Nesijaudink, 
Ralfai. Tu buvai tik peizažo dalis". 

Ralfas paspoksojo į jos šypseną ir nusprendė grįžti prie pokalbio 
temos. 

- Tai kas gi nutiko, Luiza? Kodėl čia sėdi ir verki? Ar tai tik 
nemiga? Jei taip, tai nuoširdžiai užjaučiu. Bet juk tai ne viskas, tiesa? 

Luizos šypsena išblėso. Ji vėl prispaudė pirštinėtas rankas prie ke- 
lių ir niūriai pažvelgė į jas. 

- Yra daug blogesnių dalykų už nemigą. Pavyzdžiui, išdavystė. 
Ypač, kai išdavikais tampa žmonės, kuriuos myliu. 

Luiza nutilo. Ralfas jos neskubino, o tik žvelgė į Rozali kalvos 
papėdėje, kuri irgi pasuko galvą į jį. Galbūt į juos abu. 

- Ar tu nežinojai, kad mūsų šeimos gydytojas bendras kaip ir mū- 
sų problemos, Ralfai? 

- Tu taip pat lankaisi pas Ličfildą? 

- Lankiausi pas Ličfildą. Jį rekomendavo Karolina. Tačiau dau- 
giau pas jį nebeisiu. Baigta, - Luiza suspaudė lūpas. - Dvigubas kalės 
vaikas! . 

- Kas atsitiko? 

- Laukiau daugiau kaip pusę metų, kol viskas išsispręs savaime. 
Kaip sakoma, gamta davė, gamta ir atėmė. Beje, stengiausi padėti 
gamtai iš visų jėgų. Turbūt abu išbandėme daugybę tų pačių dalykų. 

- Medaus korius? - paklausė Ralfas ir vėl nesusilaikęs nusišyp- 
sojo. 

Kokia nepaprasta diena, - mąstė jis. - Kokia tobulai nepaprasta 
diena... o dar net nėra pirmos valandos po vidurdienio. 

- Medaus koriai? O ką, ar jie padeda? 

- Ne, - plačiai išsišiepdamas atsakė Ralfas. - Nė trupučio, bet jų 
skonis tiesiog nuostabus. 

Luiza nusijuokė ir spustelėjo jo kairę ranką savo abiejomis. Ral- 
fas atsakė tuo pačiu. 

- Tu juk neapsilankei pas daktarą Ličfildą, tiesa, Ralfai? 

- Ne. Buvau užsiregistravęs, bet atšaukiau pasimatymą. 

- Ar persigalvojai; nes juo nepasitiki? Nes jis taip apsišovė su Ka- 
rolina? 

Ralfas nustebęs dėbtelėjo į ją. 

- Atleisk, - tarė Luiza. - Neturėjau teisės taip klausti. 

- Niekis. Tik, ko gero, nustebau, nes išgirdau tai iš kažko kito. 
Kad jis... na, žinai... kad jis neteisingai nustatė Karolinos diagnozę. 

- Ach! - gražiosios Luizos akys sužybsėjo. - Mes visi apie tai pa- 
galvojome! Bilis vis kartodavo, kad negali patikėti, jog tu nepadavei 
to atgrubnagio niekšo į apygardos teismą iškart po Karolinos mirties. 
Žinoma, tada aš dar buvau kitoje barikadų pusėje ir it pamišusi gyniau 
Ličfildą. Ar bent kada pagalvojai paduoti jį į teismą? 

- Ne. Man jau septyniasdešimt ir visai netrokštu praleisti man li- 
kusį laiką, tampydamasis po teismus. Be to, argi tai sugrąžintų man 
Karoliną? 

Luiza papurtė galvą. 

- Tačiau Karolinos pavyzdys ir tapo priežastimi, kodėl nenuėjau 
pas jį. Regis, aš juo nebepasitikiu ar galbūt... aš nežinau. 

Taip, jis iš tikrųjų nežinojo, tik buvo įsitikinęs, kad atšaukė susi- 
tikimą su daktaru Ličfildu kaip ir su Džeimsu Rojumi Chongu (dar 
vadinamu adatų smaigstytoju). Pastarąjį susitikimą Ralfas atšaukė de- 

vyniasdešimt dvejų ar trejų metų senio, kuris turbūt neatsimena net 
savo vidurinio vardo, patarimu. 

Ralfo mintys nukrypo į senojo Doro duotą knygą ir eilėraštį, kurį 
jis pacitavo - "Persekiojimas", taip jis vadinosi - ir jis niekaip negalė- 
jo išmesti jo galvos... ypač tos dalies, kur poetas kalbėjo apie daiktus, 
griūvančius jam už nugaros: neperskaitytos knygos, neperpasakoti 
anekdotai, kelionės, į kurias niekas nebesileis. 

- Ralfai? Ar tu su manim? 

- Aba... tik galvojau apie Ličfildą. Spėliojau, kodėl atšaukiau su- 
sitikimą. 

Luiza patapšnojo jam per ranką. 

- Tik džiaukis, kad taip padarei. O aš pas jį apsilankiau. 

- Papasakok. 

Luiza nusipurtė. 

- Kai pasidarė taip blogai, kad daugiau nebegalėjau iškęsti, aš nu- 
ėjau pas jį ir viską jam papasakojau. Maniau, kad išrašys man migdo- 
mųjų, bet jis užtikrino, kad ir to negali padaryti - kartais mano širdies 
ritmas sutrinka, o migdomieji tai tik pablogintų. 

- Kada pas jį apsilankei? 

- Anos savaitės pradžioje. O vakar mano sūnus Haroldas nei iš 
šio, nei iš to paskambino man ir pakvietė kartu su Žaneta mane pa- 
pusryčiauti. Nesąmonė, atsakiau. Aš pati galiu dar tvarkytis virtuvė- 
je. Jei jau atvažiuojat pas mane iš Bengoro, pasakiau, tai aš pati pa- 
ruošiu jums skanius kuklius pusryčius. O po to, jei norėsite su manim 
pasivažinėti, - aš pagalvojau apie prekybos centrą, nes visada mėgstu 
ten apsilankyti, - tai prašom. Taip aš jam ir pasakiau. 

Luiza atsisuko į Ralfą su maža, karčia ir, pikta šypsenėle veide. 

- Man net į galvą nedingtelėjo mintis, kodėl jie abu atvažiuoja 
manęs aplankyti savaitės viduryje, kai abu tuo metu turėtų dirbti, o 
jiems darbai tikriausiai labai patinka, nes kai susitinkam, tai daugiau 
apie nieką kita ir nekalba, kaip apie juos. Aš tik maniau, kad tai labai 
miela... rūpestinga... todėl ypatingai pasistengiau, kad atrodyčiau gra- 
ži ir elgčiausi teisingai, kad tik Žaneta neįtartų, jog turiu problemą. 
Apie tai daugiausia ir galvojau. Kvaila senoji Luiza, "mūsų Luiza", 
kaip kad sako Bilis... Nebūk toks nustebęs, Ralfai! Be abejo, tai Ži- 

nau. Nemanyk, jog tik vakar gimiau. Beje, Bilis teisus. Esu tikra kvai- 
lė, bet tai dar nereiška, kad man ne taip skaudu, kai mane užgauna... 

Luiza vėl pravirko. 

- Žinoma, ne, - pritarė Ralfas ir patapšnojo jai per ranką. 

- Būtum prisijuokęs, jei tik būtum mane pamatęs, kai kepiau py- 
ragėlius ketvirtą valandą ryto, pjaustinėjau grybus itališkam omletui 
penkiolika po keturių ir ėmiau gražintis pusę penkių, norėdama užsi- 
tikrinti, jog Žaneta nepradės savo "Ar tikrai gerai jaučiatės, mama 
Luiza?" dainelės. Neapkenčiu, kai ji ima šitaip klausinėti. Ir žinai ką, 
Ralfai? Ji žinojo mano problemą. Jie abu žinojo. Taigi visiškai apsi- 
kvailinau. 

Ralfas manė, kad atidžiai klausosi Luizos, bet staiga pametė ryšį. 

- Žinojo? Kaip jie galėjo? 

- Nes Ličfildas jiems papasakojo! - išrėkė Luiza. Jos veidas vėl 
persikreipė, tačiau šį kartą jame atsispindėjo ne skausmas ar liūdesys, 
o baisus pyktis. - Tas palaidaliežuvis kalės vaikas paskambino mano 
sūnui ir VISKĄ JAM IŠPASAKOJO! 

Ralfas apmirė. 

- Luiza, gydytojai negali taip elgtis, - ištarė jis, kai vėl atgavo bal- 
są. - Gydytojo ir paciento santykiai turi... likti konfidencialūs. Tavo 
sūnus turėjo apie tai Žinoti, nes jis - advokatas, o visa tai taikoma ir 
jam. Gydytojai neturi teisės niekam pasakoti, ką jiems sakė pacientai, 
jei tik pacientas... 

- Viešpatie, - pertraukė Luiza. - Dieve brangus. Kokiam pasauly 
tu gyveni, Ralfai? Tokie tipai kaip Ličfildas daro tai, kas, jų nuomo- 
ne, yra teisinga. Aš tą gerai Žinojau, todėl jaučiuosi dviguba kvailė, 
kad nuėjau pas jį. Karlas Ličfildas - apimtas tuštybės, arogantiškas 
žmogus, kuriam labiau rūpi, kaip jis atrodys su savo petnešomis ir fir- 
miniais marškiniais, nei patys pacientai. 

- Be galo ciniška. 

- Ir, deja, be galo teisinga. Žinai, ką? Jam trisdešimt penkeri ar še- 
šeri, 1r jis kažkodėl įsikalė sau į galvą, kad kai bus keturiasdešimties, 
jis... sustos. Ir liks keturiasdešimtmečiu, kiek tik panorės. Jis mano, 
kad žmonės pasensta, tapę šešiasdešimtmečiais, daugelis iš jų suvai- 
kėja apie šešiasdešimt aštuntuosius metus, 0 jei jau peržengei aštuo- 

niasdešimtmečio slenkstį, tai tikra paguoda, jei tavo giminaičiai per- 
duoda tave į to daktaro Kevorkiano rankas. Vaikai neturi ką slėpti nuo 
savo tėvų, o Ličfildo nuomone, seniokai kaip mudu neturi ką slėpti 
nuo savo vaikų. 

Vos tik išėjau iš kabineto, Karlas Ličfildas paskambino Haroldui 
į Bengorą. Jis teigė, kad aš nemiegu, kenčiu nuo depresijos ir turiu 
kažkokių jutiminių problemų, kurios sumažina aplinkos pažinimą. 
"Turite nepamiršti, kad jūsų motina jau nebe jauniklė, pone Čeisi, to- 
dėl jumis dėtas labai rimtai apsvarstyčiau jos buvimą Deryje", - šitaip 
paporino jis. 

- Negali būti! - nustebintas ir pasibaisėjęs šūktelėjo Ralfas. - No- 
rėjau pasakyti... ar tai tiesa? 

Luiza liūdnai linktelėjo. 

- Jis pasakė Haroldui, o Haroldas pasakė man, o dabar aš sakau 
tau. Kvailutė, aš net nežinau, ką reiškia "sumažina aplinkos pažini- 
mą", 0 jie nenorėjo man paaiškinti. Pažiūrėjau žodyne, ką reiškia Žo- 
dis "pažinimas", ir Žinai, ką? 

- Mąstymą, - atsakė Ralfas. - Pažinimas yra mąstymas. 

- Teisingai. Mano gydytojas paskambino mano sūnui, norėdamas 
pranešti, kad tampu silpnaprote! - Luiza piktai nusikvatojo ir Ralfo 
nosine nusišluostė ištryškusias ašaras. 

- Negaliu tuo patikėti, - ištarė Ralfas, bet iš tikrųjų buvo atvirkš- 
čiai. 

Nuo pat Karolinos mirties jis suprato, jog naivetė“ , kuriuo žvelgė 
į pasaulį iki pat sulaukiant aštuoniolikos, visiškai neišnyko, kai jis 
peržengė vaikystės ir vyriškumo slenkstį. Tas ypatingas nekaltumas 
ėmė grįžti, kai jis peržengė vyriškumo ir senojo vyriškumo slenkstį. 
Aplinka vis dar stebino jį... tik nuostaba buvo per švelnus žodis. Dau- 
gelis dalykų paprasčiausiai priblokšdavo Ralfą. 

Pavyzdžiui, maži buteliukai po Kisingo tiltu. Vieną liepos dieną 
jis išėjo pasivaikščioti iki Besio parko ir palindo po tiltu pailsėti nuo 
popietės kaitros. Nesuspėjęs patogiai įsitaisyti, Ralfas pastebėjo stik- 
lo šukių krūvelę žolėse šalia srovės, tekančios po tiltu. Jis paėmė nu- 

laužtą šaką ir išnaršęs aukštą žolę rado šešis ar aštuonis mažus bute- 
liukus. Vieno dugne matėsi kieta balta medžiaga. Ralfas pakėlė jį ir 
smalsiai apžiūrėjęs suprato, jog žvelgia į narkomanų puotos likučius. 
Jis išmetė buteliuką, tarytum tas būtų staiga įkaitęs. Ralfas dar ir da- 
bar jautė tą apmirimą, nesėkmingus bandymus įtikinti save, jog tai 
nesąmonė, kad to negali būti, tik ne šiame miesteliūkštyje už dviejų 
šimtų penkiasdešimties mylių į šiaurę nuo Bostono. 

Būtent ta naif dalis ir buvo šokiruota, kuri tikėjo (bent jau iki tol, 
kol Ralfas rado buteliukus po Kisingo tiltu), kad pasakojimai apie ko- 
kaino epidemiją tokie pat tikri kaip ir TV kriminalinis šou ar filmas 
su Žanu Klodu Van Damu. Dabar Ralfas jautė tokį pat šoką. 

- Haroldas sakė, kad nori "pametėti mane į Bengorą" ir parodyti 
man vietą, - tęsė Luiza. - Pastaruoju metu jis manęs nevežioja, 0 pa- 
meta iki vietos. Lyg būčiau koks daiktas. Jie turėjo šūsnį bukletų, ir 
kai Haroldas linktelėjo Žanetai, ji išsitraukė juos taip greitai... 

- Pala, neskubėk. Kokia vieta? Kokie bukletai? 

- Atleisk, turbūt aplenkiau pati save. Tai vieta Bengore, vadinama 
"Riverview Estates". 

Ralfas žinojo tą pavadinimą. Tiesą pasakius, jis pats turėjo tokį 
bukletą, vieną iš tokių, kokius siuntinėja paštu, norėdami pritraukti 
šešiasdešimt penkerių ar daugiau metų amžiaus žmonių dėmesį. Ral- 
fas su Makgovernu skaniai iš to pasijuokė... tik juokas nebuvo nuo- 
širdus - it vaikų, švilpaujančių einant per kapines. 

- Po velnių, Luiza, tai juk senelių namai, ar ne? 

- Ne, sere! - nekaltai išplėtusi akis atsakė Luiza. - Taip pasakiau 
ir aš, bet Haroldas su Žaneta mane pataisė. Ne, Ralfai, "Riverview Es- 
tates" yra vietovė su kotedžiais, skirtais mėgstantiems bendruomenę 
pagyvenusiems piliečiams! Tada aš atrėžiau Haroldui: "Tikrai? Tada 
leiskite jums abiems šį tą pasakyti: galite "Makdonaldo" vaisinį pyra- 
gą padėti ant sidabrinės lėkštelės ir pavadinti prancūzišku pyragaičiu, 
bet tai vis tiek bus "Makdonaldo" vaisinis pyragas!" 

Po mano žodžių Haroldas visas išraudęs ėmė kažką marmaliuoti 
po nosimi, bet Žaneta meiliai man nusišypsojo, kaip kad darydavo 
ypatingais atvejais, nes Žinojo, jog tai varo mane iš proto. Ji tarė: "Bet 

kodėl gi mums vis tiek nepervertus bukletų, mama Luiza? Juk tiek tai 
jau padarysit, kai mes pasiėmėme išeigines ir atvažiavome tiek kelio 
jūsų aplankyti?" 

- Tarytum Deris būtų pačiame Afrikos vidury, - sumurmėjo Ral- 
fas. 

Luiza paėmė jo ranką, ir jos žodžiai privertė Ralfą nusijuokti. 

- O, ji tikrai taip mano. 

- Ar tai buvo prieš, ar po to, kai tu sužinojai apie palaidą Ličfildo 
liežuvį? - paklausė Ralfas. 

Jis tyčia pakartojo Luizos apibūdinimą: tai labiausiai tiko šioje si- 
tuacijoje. Pasakyti "sulaužė konfidencialumo priesaiką" būtų per daug 
pagarbu tokiam šlykščiam darbeliui apibūdinti. Juk Ličfildas papras- 
čiausiai paleido liežuvį. 

- Prieš. Be to, pamaniau, kad nepakenks, jei peržiūrėsiu bukletus. 
Juk jie sukorė keturiasdešimt mylių, o bukletai manęs nepribaigs. Tad 
varčiau juos, kol jie valgė mano pagamintą maistą - jie sušlamštė vis- 
ką - ir gėrė kavą. | 

Visai nieko vieta tas "Riverview". Ten visą parą budi medicinos 
personalas ir yra virtuvė. Kai įsikraustai, jie tave apžiūri ir nuspren- 
džia, ką galėsi valgyti. Yra raudonos dietos planas, mėlynos dietos 
planas, žalios dietos planas ir geltonos dietos planas. Dar buvo trys ar 
keturios spalvos. Neprisimenu, kam kokia spalva skiriama, tik žinau, 
kad geltona - diabetikams, o mėlyna - storuliams. 

Ralfas pagalvojo apie tris moksliškai sureguliuotus valgius per 
dieną visam likusiam savo gyvenimui - jokių picų su dešra iš "Gam- 
bino", jokių karštų sumuštinių, jokių aštrių meksikietiškų mėsainių - 
1r nusprendė, kad tai labai liūdna perspektyva. 

- Be to, - toliau pasakojo Luiza, - jie turi pneumatinę vamzdžių 
sistemą, kuri paduoda tavo tabletes tiesiai į virtuvę. Argi tai nenuos- 
tabu, Ralfai? 

- Tikriausiai. 

- O, tai tikrai nuostabu: ateities banga! Ten yra viską numatantis 
kompiuteris, kuris, ko gero, niekada nepraranda aplinkos pažinimo. 
Du kartus per savaitę autobusas veža "Riverview" gyventojus į įdo- 

mias kultūrines ir mokslines vietas, taip pat ir parduotuves. Privalai 
važiuoti autobusu, nes "Riverview" gyventojams draudžiama turėti 
automobilius. 

- Gera mintis, - pritarė Ralfas ir spustelėjo Luizai ranką. - Nepa- 
lyginsi girtuoklio šeštadienio naktį su senu nukriošėliu už "Biuiko" 
vairo, baigiančiu prarasti sugebėjimą pažinti. 

Luiza nenusišypsojo, kaip kad Ralfas tikėjosi. 

- Nuo nuotraukų bukletuose man užvirė kraujas. Senos damos 
žaidžia kanastrą. Pagyvenę vyriškiai mėto pasagas. Abi lytys šoka di- 
deliame mediena apmuštame kambaryje, pavadintame River Holu. 
Nors pavadinimas ir visai gražus: River Holas, tiesa? 

- Visai nieko. 

- Manau, kad jo pavadinimas panašus į kambario, esančio kokio- 
je nors užkerėtoje pilyje. Bet aplankiau keletą senų draugių "Žemuo- 
gių pievelėje" - tai senelių namai Skouhegene - ir žinau, kaip senie- 
siems atrodo tokie kambariai. Nesvarbu, koks gražus pavadinimas 
būtų, tačiau spintoje visuomet rasi stalo žaidimus ir dėliojimo korte- 
les, kurių visada trūksta, o televizorius visuomet rodys kokį nors 
šlamštą, bet tik ne filmą, kuriame jaunuoliai nusiplėčia drabužius 1r ri- 
tinėjasi ant grindų priešais židinį. Tokiuose kambariuose visada sklan- 
do pastos... šlapimo... pigių vandeninių dažų ilgose skardinėse dėžu- 
tėse... ir nevilties kvapas. | 

Luiza pažvelgė į Ralfą savo juodomis akimis. 

- Man tik šešiasdešimt aštuoneri, Ralfai. Žinau, kad daktarui Jau- 
nystės Fontanui tai neatrodo kaip "tik", bet aš taip jaučiu, nes mano 
motina mirė būdama devyniasdešimt dvejų, o tėvas - aštuoniasdešimt 
šešerių. Mano šeimoje, jei miršti aštuoniasdešimties, tai reiškia, kad 
miršti jaunas... o jei man reikėtų dar dvylika metų praleisti vietovėje, 
kur apie pietus praneša per garsiakalbį, išeičiau 1š proto. 

- Aš - irgi. 

- Bet aš varčiau bukletus, nes norėjau būti mandagi. Kai baigiau, 
sudėjau atgal į krūvelę ir atidaviau Žanetai. Pasakiau, kad buvo labai 
įdomu ir padėkojau. Ji linktelėjo, nusišypsojo ir įsidėjo juos atgal į 
rankinę. Maniau, kad tai viskas, bet tada Haroldas ištarė: "Užsivilk 
paltą, mama." 

Akimirką iš baimės sulaikiau kvėpavimą. Pamaniau, kad jie ma- 
ne jau užregistravo! Ir man dingtelėjo mintis, kad jei atsisakysiu, Ha- 
roldas atidarys duris, už kurių stovės pora trejetas vyrukų baltais cha- 
latais, ir vienas šypsodamasis ištars man: "Nesijaudinkite, ponia Čeis, 
kai tik gausit pirmą saują tablečių, atsiųstų tiesiai į jūsų virtuvę, ne- 
benorėsite niekur kitur gyventi." 

"Nenoriu vilktis palto", - atšoviau Haroldui, bandydama išlaikyti 
balsą, kokiu apšaukdavau jį dar dešimtmetį, kai šis prinešdavo purvo 
į virtuvę, tačiau mano širdis daužėsi krūtinėje, trukdydama ramiai 
kalbėti. "Aš persigalvojau ir nebenoriu niekur eiti. Užmiršau, kad 
šiandien turiu daug darbo." Ir tada Žaneta nusijuokė (ko aš dar labiau 
nekenčiu nei tos saldžios jos šypsenėlės) ir tarė: "O, mama Luiza, ką 
turite tokio svarbaus, kad negalite nuvažiuoti su mumis į Bengorą po 
to, kai mes pasiėmėme išeigines ir atvykome į Derį aplankyti jūsų?" 

Nuo šios moters man visada pasišiaušdavo nugaros plaukai, o aš 
turbūt sukeldavau jai tokią pat reakciją. Tikriausiai taip ir yra, nes dar 
niekada nemačiau, kad moterys tiek šypsotųsi viena kitai, nenorėda- 
mos perkąsti viena kitai gerklę. Atkirtau, kad iš pradžių turiu išplauti 
virtuvės grindis. "Tik pažvelkit, - tariau, - purvinos kaip kiaulidėj." 

"Ak, - įsikišo Haroldas, - negaliu patikėti, kad nori išsiųsti mus 
atgal į miestą tuščiomis rankomis po to, kai atvykome čia, mama." 

"Aš nesiruošiu persikelti į tą vietą, nors ir kaip toli būtumėte at- 
vykę, - pasakiau, - tad galite užmiršti apie tai. Gyvenu Deryje jau tris- 
dešimt penkerius metus, pusę savo gyvenimo. Čia-visi mano draugai, 
todėl nežadu kraustytis." 

Jie susižvalgė it tėvai, kurių vaikas staiga liovėsi būti paklusnus 
ir pradėjo nervinti. Žaneta patapšnojo man per petį ir tarė: "Nesi- 
krimskite taip, mama Luiza, mes norime, kad jūs tik nuvažiuotumėte 
ir pažiūrėtumėte" . Kaip ir su bukletais. Man tereikėjo būti mandagiai. 
Bet nuo jos žodžių man truputį palengvėjo. Turėjau Žinoti, kad jie ne- 
privers manęs ten gyventi, nes jie neturėjo iš ko mane ten išlaikyti. Jie 
tikėjosi išsisukti su pono Čeisio pinigais - jo pensija ir geležinkelio 
draudimu, kurį gavau, nes jis mirė dirbdamas. 

Pasirodė, jie buvo sutarę atsivežti mane vienuoliktą valandą, kad 
žmogus aprodytų man vietovę ir papasakotų apie ją. Mano baimė pra- 

ėjo, bet jaučiausi įskaudinta, kad jie iš aukšto Žiūri į mane, o Žanetos 
pastovus priminimas apie pasiimtą išeiginę mane tiesiog nervino. Bu- 
vo ganėtinai aišku, kad ji galėjo daug geriau praleisti savo laisvą die- 
ną, nei atvažiuoti į Derį pas savo senąją storąją anytą. 

"Na, užteks dvejoti, mama, - paragino ji, tarsi aš būčiau buvusi to- 
kia laiminga, kad negalėjau apsispręsti, kokią skrybėlę užsidėti. - Šok 
į savo paltą. Padėsiu suplauti indus, kai grįšime.“ 

"Tu manęs negirdi, - atsakiau. - Aš niekur nevažiuoju. Kam švais- 
tyti tokią gražią rudens dieną, vaikštinėjant po vietovę, kurioje nieka- 
da negyvensiu? Ir kokią turite teisę atvažiuoti čia ir taip mane skubin- 
ti? Kodėl nė vienas iš jūsų nepaskambinote 1r nepasakėte: Mes turi- 
me idėją, mama, ar nori išgirsti? Ar taip elgiatės ir su savo draugais?" 

Kai taip pasakiau, jie vėl susižvalgė... 

Luiza atsiduso, nusišluostė akis ir atidavė Ralfui šlapią, bet dar 
tinkamą naudoti nosinę. 

- Nuo to žvilgsnio man pasidarė aišku, kad tai dar ne viskas. 
Ypač Haroldo žvilgsnio: lyg ką tik būtų ištraukęs saują šokoladinių 
saldainių iš maišo sandėliuke. O Žaneta... tos velniškos išraiškos 1a- 
biausiai nemėgstu. Tokį žvilgsnį aš vadinu buldozeriniu. Tada ji pa- 
klausė Haroldo, ar jis pats pasakys, ką jam papasakojo Ličfildas, ar jai 
tai padaryti. 

Pagaliau jie abu tai papasakojo, o jiems baigus, buvau tokia supy- 
kusi ir išsigandusi, kad jaučiausi, lyg traukyčiau sau plaukus nuo pat 
šaknų. Kad ir kaip stengiausi, nesugebėjau suprasti, kaip Karlas 
Ličfildas galėjo papasakoti Haroldui tokius dalykus, kurie man atro- 
dė tokie asmeniški. Kaip jis surinko numerį ir išklojo jam, tarsi čia 
nieko tokio nebūtų įvykę. 

"Taigi manai, kad esu silpnaprotė? - paklausiau Haroldo. - Tiesa? 
Tu ir Žaneta manot, kad man nuvažiavo stogas, kai teturiu šešiade- 
šimt aštuonerius?" 

Haroldas paraudo, pradėjo šiūruoti kojomis po kėde ir po nosimi 
burbėti, kad taip nemano, bet nori užtikrinti mano saugumą, kaip kad 
aš dariau, kai jis augo. Per visą tą laiką Žaneta sėdėjo prie spintelės, 
knebinėjo pyragaitį ir žvelgė tokiu žvilgsniu į Haroldą, kad man no- 

rėjosi ją užmušti: tarsi manytų, jog jis tik tarakonas, išmokęs advoka- 
to iškalbos. Tada ji atsistojo ir paklausė, ar gali pasinaudoti tualetu. 
Pasakiau, kad gali, ir vos nesusilaikiau nepridūrusi, kad man tik pa- 
lengvės, jei jos nors keletą minučių nebus kambaryje. 

"Ačiū, mama Luiza, - atsakė ji. - Ilgai neužtruksiu. Mes su Hariu 
greitai išvykstam. Jei nenorite važiuoti su mumis ir laikytis susitari- 
mo, tai daugiau nėra apie ką kalbėti." 

- Ir ką tu jai pasakysi! - supyko Ralfas. 

- Na, to man jau pakako. "Savo susitarimų aš laikausi, Žaneta 
Čeis, - tariau, - tačiau tik tokių, kuriuose dalyvauju pati. Ir man nusi- 
spjaut į tuos, dėl kurių už mane susitaria kiti." 

Ji mostelėjo rankomis, lyg būčiau pati beviltiškiausia moteris Že- 
mėje ir paliko mudu su Haroldu vienus. Jis žvelgė į mane tomis di- 
delėmis rudomis akimis, it būtų laukęs atsiprašymo. Jau buvau pasi- 
ryžusi atsiprašyti, kad tik nuo jo veido dingtų ta kokerspanielio išraiš- 
ka, bet susilaikiau, nes negalėjau. Aš tik atrėmiau Haroldo žvilgsnį, ir 
jis pagaliau neišlaikė ir paprašė, kad liaučiausi pykti. Jis pasakė, kad 
tik nerimauja dėl manęs, nes esu viena, ir todėl bandė būti geras sū- 
nelis, o Žaneta - gera dukra. 

"Manau, kad tai suprantu, - pasakiau, - bet turi įsiminti, jog 5ą- 
mokslas už žmogaus nugaros - tikrai nėra meilės ir susirūpinimo iš- 
raiška." Haroldas sustingo ir pasakė, jog jiedu su Žaneta nemane, kad 
tai sąmokslas. Jis nukreipė žvilgsnį į vonią, ir aš supratau, kad jis no- 
rėjo pasakyti: "Žaneta nemano, kad tai sąmokslas." Be to, jis pridūrė, 
kad būtent Ličfildas jam paskambino, o ne atvirkščiai. 

"Gerai, - atsakiau, - bet kodėl nepadėjai ragelio, kai supratai, apie 
ką jis ketina pakalbėti? Juk taip negalima, Hari. Kodėl, dėl Dievo 
meilės, tu nepadėjai ragelio?" 

Jis pradėjo pliaukšti apie šį bei tą, - tikriausiai bandė atsiprašyti, 
- bet įėjo Žaneta ir paklausė, kur yra mano deimantiniai auskarai, ku- 
riuos jie padovanojo per Kalėdas. Toks staigus minties pasikeitimas 
išmušė mane iš vėžių, todėl turbūt iš tikryjų pasirodžiau tikra nevisp- 
rotė. Pagaliau pasakiau, kad jie mažame kiniškame inde ant komodos 
mano miegamajame kaip ir visada. Turiu brangenybių dėžutę, bet 
tuos auskarus ir dar kelis niekučius laikau atviroje vietoje, nes jie ma- 

ne džiugina. Beje, tai tik deimantų kopija - niekas nebandys įsilaužti 
pas mane vien dėl jų. Tame pačiame inde laikau savo sužadėtuvių 
žiedą ir dramblio kaulo kamėją. 

Luiza įtemptai pasižiūrėjo į Ralfą. Šis vėl spustelėjo jai ranką. 
Luiza nusišypsojo ir giliai įkvėpė. 

- Man labai sunku. 

- Jei nori liautis... 

- Ne, noriu pabaigti... tik praėjus tam tikrą ribą, nebeistengiu pri- 
siminti, kas atsitiko. Tai buvo siaubinga. Žaneta pasakė, kad žino, kur 
laikau auskarus, bet jų ten nėra. Sužadėtuvių žiedas ir kamėja gulėjo 
ten pat, bet tik ne kalėdiniai auskarai. Pati nuėjau patikrinti: ji buvo 
teisi. Mes išvertėme visą kambarį, bet niekur jų neradome. Auskarai 
buvo dingę. 

Luiza abiejomis rankomis apkabino Ralfo rankas, ir atrodė, kad ji 
kalbėjo jo švarko užtrauktukui. 

- Išėmėmne visus drabužius iš komodos... Haroldas atstūmė ir pa- 
vienąkart man žvilgtelėjus į Žanetą, ji dėbteldavo į mane tuo mielu 
žvilgsniu. Mielu it tirpstantis sviestas, - išskyrus pačias akis, - ir jai 
nereikėjo nė prasižioti, nes aš jau žinojau, ką ji galvoja. "Matote? Ma- 
tote, kad daktaras Ličfildas buvo teisus, paskambindamas mums, ir 
kokie mes buvome teisūs, susitardami dėl susitikimo? Matote, kokia 
jūs mulkė? Nes turite gyventi tokioje vietoje kaip "Riverview Esta- 
tes", o visa tai tik patvirtina mano žodžius. Pametėte auskarus, ku- 
riuos padovanojome jums Kalėdų proga. Jūsų aplinkos pažinimas 
rimtai susilpnėjo, o tai tik patvirtinimas. Nebe daug trūksta, ir imsite 
palikinėti neužsuktas dujas... arba vandens šildytuvą vonioje..." 

Luiza vėl pradėjo verkti. Ralfui suspaudė širdį: ašaros tapo gilia 
ir graužiančia rauda žmogaus, kuris gėdijosi savo paties egzistavimo. 
Luiza prispaudė veidą prie jo švarko. Ralfas stipriai ją apkabino. Lui- 
za, - mąstė jis. - Mūsų Luiza. Bet ne; toks pasakymas jam nepatiko. 

Mano Luiza, - pamanė jis, ir staiga diena vėl nušvito. Garsai įga- 
vo naują rezonansą. Ralfas pažvelgė žemyn į savo ir Luizos rankas ir 
išvydo nuostabią mėlynai pilką cigarečių dūmo spalvos aurą aplink 
jas. Auros grįžo. 

- Reikėjo juos išsiųsti, kai tik supratai, kad auskarai dingo, - Ral- 
fas išgirdo patį save besakant. Kiekvienas žodis buvo atskiras ir nuo- 
stabiai unikalus it krištolinis perkūno trenksmas. - Tą pačią akimirką. 

- Dabar ir pati tai suprantu, - atsakė Luiza. Ji tik ir laukė, kada 
prarysiu šį jauką. O aš buvau tokia nusiminusi: pirmiausia dėl ginčo, 
važiuosiu aš ar ne į Bengorą su jais pažiūrėti "Riverview Estates"; 
paskiau dėl to, kad mano gydytojas išplepėjo tokius dalykus, kurių 
privalėjo niekam nepasakoti; ir galų gale dėl pamestų vienų myli- 
miausių savo papuošalų. Ir žinai, kas labiausiai mane sužlugdė? Tai, 
kad būtent ji pastebėjo auskarų dingimą! Ar kaltini mane, kad neži- 
nojau, ką daryti? 

- Ne, - atsakė Ralfas ir pakėlė jos pirštinėtas rankas prie savo 
lūpų. 

Garsas, kai jos skrodė orą, atrodė panašus į duslų šiurenimą, per- 
braukus delnu per vilnonę antklodę. Staiga jis aiškiai išvydo savo lū- 
pų kontūrus ant dešinės jos pirštinės, sudėtus į žydrą bučinį. 

Luiza šyptelėjo. 

- Ačiū, Ralfai. 

- Nėr už ką. 

- Tu tikriausiai jau supranti, kaip viskas vyko, tiesa? Žaneta tarė: 
"Turėtumėte geriau rūpintis, mama Luiza. Tik daktaras Ličfildas sa- 
ko, kad jūs pasiekėte ribą, kai jau nesugebate geriau rūpintis, todėl 
mes ir pagalvojome apie "Riverview Estates". Atleiskite, kad supyk- 
dėme jus, bet svarbu paskubėti. Ir dabar žinote kodėl." 

Ralfas pakėlė galvą. Dangų laižė žaliai mėlynos liepsnos, o debe- 
sys atrodė panašūs į chromines oro valteles. Ralfas pažvelgė į kalvos 
papėdę ir išvydo Rozali, vis dar gulinčią tarp tualeto kabinų. Nuo jos 
snukio kilo tamsiai pilkas baliono siūlelis, plaikstydamasis vėsiame 
spalio vėjelyje. 

- Aš velniškai supykau... - Luiza stabtelėjo ir nusišypsojo. Ralfui 
pasirodė, kad tai pirmoji šypsena šiandien, kuri išreiškia tikrą humo- 
ro jausmą, o ne kokį kitą, ne tokį malonų, sudėtingesnį jausmą. - Ne, 

netiesa. Aš ne tik velniškai supykau. Jei ten būtų buvęs mano sūnėno 
berniukas, jis būtų pasakęs, kad močiutė sprogo kaip atominė bomba. 

Ralfas ir Luiza nusijuokė, tačiau pastarosios juokas atrodė pri- 
verstinis. 

- Bjauriausia, kad Žaneta žinojo, kad aš taip užsivesiu, - tęsė ji. - 
Ji norėjo, kad sprogčiau kaip atominė bomba, nes suprato, kokia kal- 
ta po to jausiuosi. Ir Dievas žino, kad taip ir yra. Surikau, kad nešdin- 
tųsi po velnių. Haroldas atrodė taip, it norėtų skradžiai žemę pra- 
smegti, - riksmai visada jį labai trikdė, - bet Žaneta tik sėdėjo, pasi- 
dėjusi rankas ant kelių, šypsojosi ir /ingavo galvą, it sakydama: "Ge- 
rai, mama Luiza, tęsk ir išspjauk visus įsisenėjusius nuodus 1š savęs, 
o tada galbūt būsi pasiruošusi išklausyti proto balsą." 

Luiza giliai įkvėpė. 

- Tada kažkas įvyko. Pati nežinau kas. Tai buvo ne pirmas kartas, 
bet vis tiek pats blogiausias. Bijau, kad tai buvo... na... kažkas pana- 
šu į priepuolį. Aš pradėjau matyti Žanetą kažkaip juokingai... tiksliau 
- bauginančiai. Pagaliau ištariau kažką, kas ją užgavo. Neprisimenuų 
ką, ir nesu tikra, kad noriu tai Žinoti, bet tai nuvijo saldžią saldžią 
šypsenėlę, kurios taip nekenčiu. Tiesa pasakius, ji tiesiog išvi/ko Ha- 
roldą iš namo. Tik prisimenu, kad ji dar pasakė, jog vienas iš jų pa- 
skambins, kai liausiuosi isterikuoti ir šlykščiai nebekaltinsiu žmonių, 
kurie xnane myli. 

Kai jie išvažiavo, dar truputį pasėdėjau namuose ir atėjau į parką. 
Kartais pasidaro geriau ir nuo paprasto pasėdėjimo, šviečiant saulutei. 
Užsukau į "Raudonąjį obuolį" ko nors užkąsti ir ten išgirdau apie ta- 
vo ginčą su Bilių. Ar rimtai su juo susikivirčijai? 

Ralfas papurtė galvą. 

- Ne, mes susitvarkysim. Man tikrai patinka Bilis, bet... 

-- Be to, Ralfai, ar galiu patarti, kad tu neimtum rimtai į galvą jo 
žodžių? 

Šįkart Ralfas suspaudė jos rankas. 

- Tu irgi turi priimti šį patarimą, Luiza. Neimk šio ryto įvykių taip 

Luiza A išidušo, 

- Turbūt, bet tai labai sunku padaryti. Pasakiau tikrai daug siau- 
bingų dalykų, Ralfai. Siaubingų. Ta šlykšti jos šypsena... 

Supratimo vaivorykštė staiga nušvietė Ralfo sąmonę. Jos švieso- 
je jis išvydo didelį neabejotiną ir iš anksto nelemtą dalyką. Pirmą kar- 
tą nuo aurų sugrįžimo... arba jo sugrįžimo prie aurų Ralfas gerai įsi- 
žiūrėjo į Luizos veidą. Ji sėdėjo apgaubta peršviečiamo pilkumo kap- 
sulės, kuri švietė it rūkas vasaros rytą. Moteris, kurią Bilis Makgover- 
nas vadino "Mūsų Luiza", tapo kilminga... ir ypač gražia būtybe. 

Ji panaši į Eos, - pamanė Ralfas. - Aušros deivę. 

Luiza pasimuistė ant suoliuko. 

- Ralfai? Kodėl taip į mane spoksai? 

Nes tu graži, ir aš tave myliu, - nustebęs mąstė Ralfas. - Dabar aš 
taip tave myliu, kad, regis, skęstu, bet mirtis mane visai patenkina. 

- Nes tu prisimeni viską, ką pasakei. 

Luiza vėl pradėjo nervingai Žaisti su rankinės spynele. 

- Ne, aš... 

- Prisimeni. Tu pasakei savo marčiai, kad ji paėmė tavo auskarus. 
Ji taip padarė, nes suprato, kad tu su jais nevažiuosi, o kai tavo marti 
negauna, ko nori, labai supyksta... tada ji sprogsta kaip atominė bom- 
ba. Ji taip padarė, nes tu ją labai sunervinai. Argi ne taip? 

Luiza žvelgė į jį didelėmis išsigandusiomis akimis. 

- Iš kur tai sužinojai, Ralfai? Iš kur tu visa tai apie ją sužinojai? 

- Žinau, nes tu Žinai, o tu Žinai, nes matei. 

- O ne, - sušnibždėjo Luiza. - Ne, aš nieko nemačiau. Buvau su 
Haroldu virtuvėje. 

- Ne tada, kai ji tai padarė, bet kai sugrįžo. Tu matei tai joje ir ap- 
link ją. 

Kaip kad Ralfas dabar išvydo Haroldo Čeisio žmoną Luizoje, ta- 
rytum moteris šalia jo būtų virtusi lęšiu. Žaneta Čeis buvo aukšta, 
šviesios odos ir ilgo liemens. Jos skruostai buvo nubarstyti strazdano- 
mis, kurias ji slėpė po pudra, o plaukai - imbierinės rausvos spalvos. 
Šįryt ji atvyko į Derį, permetusi į kasą supintus plaukus per vieną 
petį it varinės vielos pluoštą. Ką dar Ralfas žinojo apie moterį, ku- 
rios niekada nebuvo matęs? 

Viską, viską. 

Ji slepia strazdanas po skystos pudros sluoksniu, nes mano, kad 
atrodo vaikiškai, kad žmonės nežiūri rimtai į strazdanotas moteris. 

Jos kojos nuostabios, ir ji tai žino. Ji dėvi trumpus sijonus darbe, bet 
šiandien, atvykusi aplankyti 

(senos kalės) 

mamos Luizos, ji vilkėjo megztinį ir senus džinsus. Specialiai De- 
riui skirtus drabužius. Jos menstruacijos vėluoja - ji pasiekė tokią gy- 
venimo ribą, kai mėnesinės nebe tokios tikslios kaip laikrodis, ir per 
tas dvi tris menopauzės dienas, kurias patiria kiekvieną mėnesį, kai 
visas pasaulis tampa stiklinis, o visi žmonės jame - kvaili arba le- 
miantys pikta, jos elgesys ir nuotaikos ima nuolatos keistis. Todėl tik- 
riausiai ji taip ir padarė. 

Ralfas išvydo, kaip Žaneta išeina iš kuklios Luizos vonios, meta 
tiriantį žvilgsnį į virtuvę - įsitempusiame veide saldžios saldžios šyp- 
senėlės nėra nė ženklo - ir tada išgriebia auskarus iš kiniško indo. Ji 
įsikiša juos į kairę priekinę džinsų kišenę. Ne, Luiza nepastebėjo tos 
mažos piktavališkos vagystės, bet Žanetos Čeis aura pasikeitė iš blyš- 
kiai žalios į sudėtingą raudonų ir rudų sluoksnių derinį, kurį išvydusi 
iškart atpažino Luiza, turbūt net nenutuokdama, kas iš tikrųjų jai da- 
rosi. 

- Ji juos paėmė, - tarė Ralfas. 

Jis pastebėjo pilką ūkelį, sklindantį per plačias Luizos akis ir su- 
prato, kad į šį reginį galėtų žvelgti visą dieną. 

- Taip, bet... 

- Jei būtum sutikusi nuvažiuoti į "Riverview Estates", neabejoju, 
kad būtum atradusi. auskarus po kito jų apsilankymo... arba ji būtų 
juos radusi. Laimingas atsitiktinumas: "O, mama Luiza, ateikit pažiū- 
rėti, ką radau!" Po kriaukle vonioje, spintoje ar kokiame tamsiame 
kampe. 

- Taip, - tarytum užhipnotizuota Luiza žvelgė tiesiai Ralfui į vei- 
dą. - Ji turbūt šlykščiai jaučiasi... 17 auskarų nesugrąžins. Tik ne po to, 
ką jai prikalbėjau. Ralfai, iš kur sužinojai? 

- Iš ten pat, kaip ir tu. Kiek laiko jau matai auras, Luiza? 

- Auras? Nesuprantu, apie ką kalbi. 
Tik ji puikiai suprato. 

- Ličfildas papasakojo tavo sūnui apie nemigą, bet, abejoju, ar to 
būtų Ličfildui pakakę, kad... na, Žinai, paleistų liežuvį. Be to, sakei, 
jis pavadino tai sensorinėmis problemomis. Buvau taip nustebęs, kad 
kas nors gali pagalvoti, jog tavo protas susilpnėjo anksčiau laiko, nors 
pastaruoju metu ir pats turiu sensorinių problemų. 

- Tu?! 

- Taip, ponia. O ką tik neseniai tu pasakei dar įdomesnį dalyką. 
Tu pasakei, kad pradėjai matyti Žanetą kažkaip juokingai. Bauginan- 
čiai. Tu negalėjai prisiminti, ką pasakei, prieš jiems išeinant, bet tu 
puikiai žinojai kaip jauteisi. Tu matai kitą pasaulio pusę - /ikusį pa- 
saulį. Kontūrus aplink daiktus, kontūrus daiktuose, garsus garsuose. 
Aš vadinu tai aurų pasauliu, ir tu taip pat jį matai. Tiesa, Luiza? 

Luiza minutėlę paspoksojo į Ralfą, tada užsidengė veidą ranko- 
mis. 

- Maniau, kad kraustausi iš proto. O, Ralfai, maniau, kad kraus- 
tausi iš proto. 


Ralfas apkabino Luizą, po to paleido ir pakėlė jos smakrą aukš- 
tyn. 

- Daugiau jokių ašarų, - tarė jis. - Neatsinešiau atsarginės nosinės. 

- Daugiau jokių ašarų, - sutiko Luiza, bet jos akys vėl sudrėko. - 
Ralfai, jei tik žinotum, kaip tai siaubinga... 

- Žinau. 

- Taip... juk tu Žinai. 

- Ličfildas nusprendė, kad tampi silpnaprote - tik jis turbūt turėjo 
omeny Alzheimerio ligą - ne vien dėl nemigos, bet dėl nemigos, ly- 
dimos kažko kito... ką jis pavadino haliucinacijomis. Tiesa? 

- Tikriausiai, bet jis man apie tai neužsiminė. Kai papasakojau 
jam, ką matau, - spalvas ir visa kita, - atrodė, kad jis viską supranta. 

- Aha, o kai tik uždarei duris, jis paskambino tavo sūnui ir liepė 
važiuoti į Derį bei pasirūpinti senąja mamyte, kuri pradėjo matyti 
žmones, apgaubtus spalvų miglos su baliono siūleliais, kylančiais 
jiems iš galvų. 

- Tu ir juos matai? Ralfai, tu matai ir juos? 

- Taip, - atsakė Ralfas ir nusijuokė. 

Jis norėjo paklausti šimtus klausimų ir degė iš nekantrumo. Ir dar. 
Įvyko netikėtas dalykas, toks netikėtas, kad Ralfas iš pradžių ir nesu- 
sigaudė: jo daikčiukas pasistojo. Tikrai pasistojo. 

Luiza vėl pravirko. Jos ašaros buvo ūko virš ežero spalvos. Ral- 
fas žinojo, kad jų skonis panašus į pavasarinio paparčio. 

- Ralfai... tai... tai... Dieve! 

- Spalvingiau nei Maiklo Džeksono koncertas, tiesa? 

Ji silpnai nusijuokė. 

- Na... tu žinai, tik truputį. 

- Tai, kas mums nutiko, turi savo pavadinimą, tik tai ne nemiga, 
silpnaprotystė ar Alzheimerio liga. Tai hiperrealumas. 

- Hiperrealumas, - sumurmėjo Luiza. - Dieve, kas per egzotiškas 
žodis! 

- Taip. Taip man pasakė Džo Vaizeris, vaistininkas iš "Rait Ei- 
do". Tik ir jis ne viską žinojo. Paprastu protu to nesuvoksi. 

- Taip, lyg telepatija... jei tik tai iš tikrųjų vyksta. Ralfai, ar mes 
nepamišome? 

- Ar tavo marti paėmė auskarus? 

- Aš... ji... taip, - Luiza atsitiesė. - Taip, ji paėmė. 

- Jokių abejonių? 

- Jokių. 

- Tada tu atsakei į savo klausimą. Mes esame sveiko proto... bet, 
manau, kad tu klysti dėl telepatijos. Mes skaitome ne protą, o auras. 
Klausyk, Luiza, noriu paklausti tavęs daugybės dalykų, bet dabar no- 
rėčiau išsiaiškinti tik viena. Ar matei... - Ralfas prikando liežuvį, 
svarstydamas, ar tikrai verta to klausti. 

- Ar mačiau ką? 

- Gerai. Tai atrodys tikra nesąmonė, kokios dar negirdėjai, bet aš 
nesu beprotis. Ar tiki? Aš nesu beprotis. 

- Tikiu tavim, - atsakė Luiza, ir Ralfas pajuto, tarsi didžiulis ak- 
muo būtų nusiritęs nuo širdies. Luiza kalbėjo tiesą. Nebuvo jokios 
abejonės, nes jos tikėjimas švytėjo aplink ją. 

- Gerai, paklausyk. Ar nuo tokių įvykių pradžios matei tam tikrus 
žmones, kurie neatrodė panašūs į Hariso aveniu gyventojus? Žmones, 
kurie išvis neatrodė panašūs į mūsų pasaulio gyventojus? 

Luiza žvelgė į jį visiškai nieko nesuprasdama. 

- Jie pliki, maži, dėvi baltus chalatus ir atrodo panašūs į ateivius 
iš kosmoso, kokius piešia ant žurnalų, pardavinėjamų "Raudonajame 
obuolyje", viršelių. Ar matei tokius per savo hiperrealumo priepuo- 
lius? 

- Ne. 

Ralfas nusivylęs stuktelėjo kumščiu per kelį ir truputį pagalvojęs 
vėl prabilo. 

- Pirmadienio rytą, dar prieš farams pasirodant prie ponios Ločer 
namo... ar matei mane? 

Luiza iš lėto linktelėjo galvą. Jos aura truputį patamsėjo ir raudo- 
nos spyruoklės, plonos it siūleliai, ėmė dilgčioti joje. 

- Tada tikriausiai nutuoki, kas iškvietė policiją, - tarė Ralfas. - 
Tiesa? 

- Žinau, kad tai tu, - tyliai atsakė Luiza. - Jau ir anksčiau įtariau, 
bet nebuvau tikra iki dabar. Kol nepamačiau to... tavo spalvose. 

Mano spalvose, - susimąstė Ralfas. Edas kalbėjo tą patį. 

- Bet nematei dviejų sumažintų pono Švaruolio kopijų, išeinančių 
1š jos namo? 

- Ne, bet tai dar nieko nereiškia. Aš netgi nematau ponios Ločer 
namo pro savo miegamojo langą. Jį užstoja "Raudonojo obuolio" sto- 
gas. | 

Ralfas susiėmė rankomis už galvos. Na žinoma, ir jis turėjo tai ži- 
noti. 

- Pamaniau, kad tu iškvietei policiją, nes eidama į dušą pastebė- 
jau, jog žiūri į kažką pro žiūronus. Taip anksčiau niekada nedarei, bet 
pagalvojau, kad galbūt norėjai geriau įsižiūrėti į benamį šunį, kuris 
apieško šiukšlių konteinerius ketvirtadienio rytais, - Luiza parodė į 
kalvos papėdę. - Į jį. 

- Tai ne jis, o gražuolė Rozali. 

- O! Taigi ilgai užtrukau duše, nes turiu specialų kondicionierių 
plaukams. Jokios spalvos, - aštriai pridūrė ji, tarsi Ralfas būtų ją tuo 
apkaltinęs, - tik proteinas ir dar kažkas, kad plaukai atrodytų stores- 
ni. Kai išėjau, aplink zujo policija. Žvilgtelėjau į tavo langą, bet tavęs 
nebeišvydau. Tu arba išėjai į kitą kambarį, arba susirangei atokiau kė- 
dėje. Kartais tu taip darai. 

Ralfas papurtė galvą, norėdamas išsiblaškyti. Naktimis jis nesėdė- 
jo tuščiame teatre: ten buvo dar kažkas. Tik jiedu užsiėmė vietas skir- 
tingose ložėse. 

- Luiza, su Biliu susipykau ne dėl šachmatų. Tai... 

Kalvos papėdėje Rozali suamsėjo ir pašoko ant kojų. Ralfas pa- 
žvelgė į tą pusę ir pajuto, kaip jam sutraukė skrandį. Nors jiedu čia sė- 
dėjo jau gerą pusvalandį ir niekas net neprisiartino prie tualetų, plast- 
masinės kabinos su užrašu "VYRŲ" durys buvo truputį praviros. 

Jose pasirodė Dr. nr.3. Makgoverno panama su iškąstu bryliumi 
kiurksojo atsmaukta ant galvos, todėl daktariūkštis atrodė taip pat 
keistai kaip ir Makgovernas, kai Ralfas pirmą kartą išvydo jį su ruda 
fetrine skrybėle - lyg įkyrus žurnalistas iš penktojo dešimtmečio kri- 
minalinės dramos. 

Iškeltoje rankoje plikas ateivis laikė surūdijusį skalpelį. 

13 skyrius 


- Luiza? - Ralfui pačiam jo balsas nuskambėjo it aidas iš gilaus 
kanjono. - Luiza, ar tu tai matai? 

- Aš ne... - ji nutilo. - Ar vėjas atidarė tas tualeto duris? Juk ne? 
Ar ten kas nors yra? Ir dėl to šuo taip jaudinasi? 

Rozali iš lėto traukėsi nuo plikio, priglaudusi ausis ir prašiepusi 
dantis, kurie gąsdino ne daugiau už guminius. Ji keliskart sulojo ir 
ėmė beviltiškai inkšti. 

- Taip! Ar matai jį, Luiza? Pažvelk! Jis ten! 

Ralfas atsistojo. Luiza pasekė jo pavyzdžiu, viena ranka prisi- 
dengdama akis. Ji atidžiai įsižiūrėjo į kalvos papėdę. 

- Matau tik žybčiojimą. Lyg orą virš krematoriumo. 

- Sakiau, kad paliktum ją ramybėj! - sušuko Ralfas. - Liaukis! 
Dink po velnių! 

Plikis atsigręžė į Ralfo pusę, tačiau visai nenustebusiu žvilgsniu. 
Jis pakėlė vidurinį dešinės pirštą į viršų, tarsi parodydamas senovinį 
nius nei pačios Rozali). 

Rozali susirietė, kai žmogutis murzinu chalatu ėmė prie jos artin- 
tis, po to pakėlė vieną leteną ir užsidengė ja galvą. Šis gestas būtų bu- 
vęs juokingas, jei nebūtų išreiškęs begalinio jos siaubo. 

- Ko aš nematau, Ralfai? - sudejavo Luiza. - Matau kažką, bet... 

- Eik ŠALIN nuo jos! - šūktelėjo Ralfas ir vėl sustingo toje karatė 
smūgiavimo pozoje. 

Ranka, iš kurios anksčiau išlėkė mėlynos šviesos juosta, vis dar 
atrodė it neužtaisytas šautuvas, ir šįkart plikas daktariūkštis tai supra- 
to. Jis žvilgtelėjo į Ralfą ir išsiviepė. | 

LEi, liaukis, Trumpy - atsisėsk, užsičiaupk ir mėgaukis vaidinimu.) 

Būtybė kalvos papėdėje vėl sutelkė dėmesį į Rozali, kuri spaudė- 
si prie senos pušies. Tirštas žalias rūkas sunkėsi iš plyšių medžio ka- 

miene. Plikas daktariūkštis pasilenkė prie kalaitės, rūpestingai išties- 
damas vieną ranką, kuri visai nesiderino su kitos kumštyje suspaustu 
skalpeliu. 

Rozali suinkštė... ištiesė kaklą į priekį ir palaižė plikos būtybės 
delną. 

Ralfas dėbtelėjo į savo paties rankas, jausdamas jose kažką (tik ne 
Jėgą, kurią jautė anksčiau). Staiga ryškiai balti žiburėliai ėmė šokti 
aplink jo nagus, tarsi jo pirštai būtų pavirtę į mašinos žvakes. Luiza 
stipriai įsikibo į Ralfą. 

- Kas atsitiko šuniui? Ralfai, kas jam atsitiko? 

Nesuvokdamas, ką bedarąs, Ralfas uždėjo rankas ant Luizos akių, 
lyg žaistų "Atspėk, kas?" su mylimu žmogumi. Jo pirštai blykstelėjo 
akinančiu baltumu. Tokiu baltumu, kurį nuolat mini per skalbimo mil- 
telių reklamas, - pamanė Ralfas. 

Luiza suriko. Jos rankos suspaudė jo kumščius ir vėl atleido. 

- Dieve, Ralfai, ką tu man padarei? 

Ralfas atitraukė rankas ir išvydo švytintį aštuonetą aplink jos akis, 
tarsi ji ką tik būtų nusiėmusi akinius, kurie buvo panardinti į kondite- 
rio cukrų. Baltumas ėmė nykti, kai Ralfas atitraukė rankas... tik... 

Jis ne nyksta, - suprato Ralfas. - Jis geriasi gilyn. 

- Nekreipk dėmesio, - atsakė jis ir parodė. - Žiūrėk! 

Išsiplėtusios Luizos akys pasakė viską. Dr. nr.3, nepasidavęs be- 
viltiškoms Rozali pastangoms susidraugauti, nusuko jos snukį ranka, 
laikančia skalpelį. Kita ranka jis pačiupo seną skarelę, aprištą aplink 
kalaitės kaklą ir pakėlė jos galvą. Rozali nelaimingai sustaugė. Seilės 
varvėjo per snukį. Plikis taip šiurkščiai sukikeno, kad Ralfas net nu- 
sipurtė. 

[- Ei! Dink! Baik erzinti šunį!) 

Plikis atsisuko. Šypsnis dingo nuo veido, ir daktariūkštis, it pats 
būtų šuo, suurzgė žvelgdamas į Luizą. 

[Kurgi ne, stora Trumpalaike kale! Šuo mano, kaip jau sakiau ta- 
vo kreivakočiui draugužiui!| 

Plikis paleido mėlyną skarelę, kai Luiza ant jo užriko, ir Rozali 
vėl ėmė spaustis prie pušies, išsproginusi akis ir drimbančiomis iš 
nasrų seilėmis. Ralfas dar niekada savo gyvenime nebuvo matęs to- 
kio įbauginto padaro. 

- Bėk! - riktelėjo Ralfas. - Bėk šalin! 

Atrodė, kad Rozali jo negirdi. Ralfas tik po kelių akimirkų suvo- 
kė, jog ji 1r negali girdėti, nes jos ten beveik ir nebuvo. Plikas dakta- 
riūkštis jau spėjo jai kažką padaryti: bent jau pusiau išstūmė Rozali iš 
įprastos tikrovės, it koks ūkininkas traktoriumi ir grandine vilkdamas 
didelį kelmą. 

Visgi Ralfas pamėgino dar kartą. 

[- Bėk, Rozali! Bėk šalin!) 

Šįkart ji pastatė ausis ir ėmė sukti galvą Ralfo pusėn. Ralfas ne- 
žinojo, ar ji jam paklus, nes plikis vėl pastvėrė ją už skarelės, jai ne- 
spėjus ir krustelėti. Plikis pakėlė Rozali galvą. 

- Jis ruošiasi ją užmušti! - suriko Luiza. - Jis ruošiasi perrėžti jai 
gerklę tuo savo daikčiuku! Neleisk jam, Ralfai! Sustabdyk jį! 

- Negaliu! Gal tu gali! Šauk į jį! Šauk pirštu į jį! 

Luiza nieko nesuprasdama pažvelgė į Ralfą. Šis parodė jai savo 
karatė gestą, bet Luizai nespėjus sureaguoti Rozali beviltiškai sustau- 
gė. Plikas daktariūkštis pakėlė skalpelį ir mostelėjo žemyn. Tačiau jis 
neperrėžė Rozali gerklės. 

Jis nupjovė jos baliono siūlelį. 


Iš Rozali šnervių išlindo siūleliai ir pakilo į viršų. Jie susipynė į 
kiaulės uodegėlę per šešis colius virš jos galvos, ir būtent toje vietoje 
pasidarbavo Plikio nr.3 skalpelis. Sustingęs iš siaubo, Ralfas stebėjo, 
kaip nupjauta uodegėlė kyla į viršų it paleisto į dangų helio baliono 
virvelė, tačiau daugiau ji nebesipynė. Ralfas pamanė, kad ji užstrigs 
tarp pušų šakų, bet taip neatsitiko. Kai baliono siūlelis pasiekė šaką, 
jis paprasčiausiai perėjo per ją. 

Žinoma, - pagalvojo Ralfas. - Kaip ir tie šio vyruko draugeliai 
perėjo pro užrakintas Mėjos Ločer lauko duris, kai baigė tokį patį 
darbą. 

Šią mintį sekė dar viena, tokia paprasta ir logiška, kad neimano- 
ma buvo ja nepatikėti: tai ne ateiviai iš kosmoso, ne maži pliki dak- 
tariūkščiai, o centurionai. Edo Dypno centurionai. Jie nebuvo panašūs 

į romėnų karius iš tokių epų kaip "Spartakas" ar "Benhuras", tačiau 
jie vis tiek buvo centurionai... ar ne? 

Pakilęs į maždaug dvidešimties pėdų aukštį, Rozali baliono siūle- 
lis visiškai išnyko. 

Ralfas spėjo išvysti, kaip plikagalvis nykštukas nuriša nublukusią 
mėlyną skarelę nuo šuns kaklo ir pastumia jį arčiau prie medžio. Ral- 
fas atidžiau įsižiūrėjo į Rozali ir pajuto, kaip stingsta kraujas. Prieš 
akis stojo siaubingas sapnas su Karolina... ir Ralfas vos susilaikė gar- 
siai nesurikęs. 

Teisingai, Ralfai, nerėk. Nereikia to daryti, nes jei pradėsi, gali 
nebesustoti - rėksi, kol gerklė plyš. Nepamiršk Luizos, nes ir ji į tai 
įsipainiojo. Nepamiršk Luizos ir nepradėk rėkti. 

Tačiau buvo sunku susilaikyti, nes vabalai iš sapno, kurie veržėsi 
lauk iš Karolinos galvos, dabar juodomis srovelėmis pylėsi iš Rozali 
šnervių. 

Tai ne vabalai. Nežinau, kas tai, bet tik ne vabalai. 

Ne, ne vabalai - tik kažkokia aura. Košmariška juoda materija (ne 
skystis ir ne dujos) veržėsi iš Rozali su kiekvienu jos iškvėpimu. Ji 
nesisklaidė, o tik palengva ėmė vytis apie šunį. Juodumas būtų visiš- 
kai jį uždengęs, bet taip neatsitiko. Ralfas matė įbaugintos Rozali 
akis, kai tamsa apgaubė ją ir pradėjo slinkti jos nugara, šonais bei ko- 
jomis. 

Tai buvo tikras lavonmaišis. Ralfas stebėjo, kaip Rozali su nu- 
pjautu baliono siūleliu susipina nuodingoje placentinėje plėvelėje. Ši 
metafora sąmonėje pažadino jau girdėtus Edo Dypno žodžius, kai jis 
sakė, jog centurionai plėšia kūdikius iš jų motinų įsčių ir uždarais 
sunkvežimiais veža juos už miesto. 

"Ar kada susimąstei, kas po tais brezentais?" - tada paklausė Edas. 

Dr. nr.3 išsišiepęs pažvelgė į Rozali ir atrišęs skarelės mazgą už- 
sirišo ją it bohemišką menininko kaklaryšį sau ant kaklo. Tada su at- 
stumiančiu pasitenkinimu savimi dėbtelėjo į Ralfą 17 Luizą. Na, štai! 
- bylojo jo žvilgsnis. - Pagaliau atlikau savo reikalus, ir jūs nepajė- 
gėte man sutrukdyti. 

[ - Ralfai, daryk ką nors! Prašau! Sustabdyk jį!) 

Per vėlu, bet galbūt dar galima buvo jam atkeršyti, kol jis nepasi- 
džiaugė nustipusia prie medžio kamieno Rozali. Ralfas neabejojo, 

kad Luiza negali karatė kirčiu pasiųsti mėlynos šviesos juostos, bet 
galbūt ji sugebėjo ką nors kita. 

Taip - ji gali šauti į jį savuoju būdu. 

Ralfas nežinojo, kodėl jautėsi toks užtikrintas, bet taip jau buvo. 
Jis sugriebė Luizą už peties, kad ji pažvelgtų į jį, ir pakėlė dešinę ran- 
ką. Tada užlenkė nykštį, o smilių nukreipė į plikį. Ralfas tapo pana- 
šus į vaikėzą, žaidžiantį policininkus ir plėšikus. 

Luiza dėbtelėjo į jį kupinu sumišimo ir nesupratimo žvilgsniu. 
Ralfas sugriebė jos ranką ir numovė pirštinę. 

[- Tu! Tu, Luiza!) 

Luiza suprato, pakėlė ranką ir, ištiesusi smilių, vaikiškai iššovė: 
Pykšt! Pykšt! 

Du rombo kontūrai, tokie pat pilkai mėlyni kaip ir Luizos aura, 
tik daug ryškesni, išskrido iš jos piršto ir nuvilnijo kalvos papėdės 
link. 

Dr. nr.3 riktelėjo ir pašoko, ištiesęs sugniaužtas į kumščius rankas 
ir juodų batų galus prispaudęs prie pasturgalio, kai pirmoji "kulka" 
pralėkė po juo. Ji trenkėsi į žemę, pašoko it lygus akmenukas, skros- 
damas vandens paviršių, ir atsimušė į tualeto kabiną su užrašu "MO- 
TERŲ". Akimirką jos priekis nušvito kaip ir skalbyklos durys. 

Antra pilkai mėlyna "kulka" kliudė kairį plikio klubą ir rikošetu 
nuskriejo į dangų. Daktariūkštis suriko: skardus dūžtantis garsas it 
kirminas rangėsi Ralfo galvoje. Ralfas užsikimšo ausis, nors ir supra- 
to, kad tai nepadės. Jis pastebėjo, kad Luiza seka jo pavyzdžiu. Ral- 
fas buvo tikras, kad jei šis riksmas nesiliaus, jo galva subyrės į tūks- 
tančius smulkių šukelių. 

Dr. nr.3 parkrito ant spygliais nusėtos žemės šalia Rozali ir susi- 
ėmęs už šono ėmė voliotis, kaukdamas lyg mažas vaikas, nukritęs 
nuo triratuko. Po kelių minučių riksmas pradėjo rimti, ir jis vėl atsisto- 
jo ant kojų. Plikio akys žvelgė į juos iš po baltų antakių. Bilio panama 
buvo atsmaukta atgal, o kairys chalato šonas - juodas ir aprūkęs. 

[Aš jums dar parodysiu! Abiems! Prakeikti visur nosį kišantys 
Trumpalaikiai snargliai! AŠ JUMS DAR ABIEMS PARODYSIU!] 

Jis apsisuko ir pasileido tekinas takeliu, vedančiu į žaidimų aikš- 
telę ir teniso kortus, tarsi astronautas mėnulyje. Sprendžiant iš jo šuo- 
lių, Luiza tikrai jo nesužeidė. 

Luiza suspaudė Ralfo petį ir jį papurtė: staiga auros vėl pradėjo 
blėsti. 

[- Vaikai! Jis eina prie vaik...) 

Žodžiai ėmė slopti, bet tai buvo natūralu, kadangi staiga Ralfas 
pamatė, kad Luiza nekalbėjo, o tik įdėmiai žvelgė į jį savo tamsiomis 
akimis. 

- Aš tavęs negirdžiu! - prakalbo jis. - Luiza, aš tavęs negirdžiu! 

- Kas atsitiko, ar apkurtai? Jis eina prie žaidimų aikštelės! Prie 
vaikų! Negalime leisti, kad jis nuskriaustų vaikus! 

Ralfas giliai atsiduso. 

- Jis taip nepadarys. 

- Kodėl toks užtikrintas? 

- Nežinau, bet toks esu. 

- Aš jį pašoviau, - Luiza pasuko pirštą į save it moteris, mėgdžio- 
janti savižudybę. - Aš jį pašoviau savo pirštu. 

- Aha. Ir įgėlei. Sprendžiant iš jo išvaizdos, gana stipriai. 

- Nebematau spalvų, Ralfai. 

Šis linktelėjo. 

- Jos atsiranda ir dingsta it radijo stotys naktį. 

- Nežinau, kaip jaučiuosi... net nežinau, kaip norėčiau jaustis! 

Ralfas apkabino Luizą. Nepaisant visų dabartinių įvykių, viena 
buvo aišku: nuostabu vėl laikyti moterį glėbyje. 

- Viskas gerai, - paguodė ją Ralfas ir prispaudė savo veidą prie 
j0s viršugalvio. 

Luizos plaukai kvepėjo saldžiai, be jokių chemikalų priemaišų, 
kuriuos jau dešimt ar penkiolika metų Ralfas užuosdavo Karolinos 
plaukuose. 

- Pamirškime dabar visa tai, gerai? 

Luiza pažvelgė į jį. Ralfas jau nebematė ūkelio, plaukiančio iš jos 
akių, tačiau neabejojo, kad jis ten yra. Be to, tos akys buvo nuostabios 
ir be papildomų aksesuarų. 

- Dėl ko visa tai, Ralfai? Ar žinai, dėl ko visa tai? 

Ralfas papurtė galvą. Galvoje sukosi nesuderinami dalykai: skry- 
bėlės, daktariūkščiai, vabalai, protesto plakatai, lėlės, aptaškančios 

langus dirbtiniu krauju. Tačiau dažniausiai galvoje sukosi senojo Do- 
ro pasakyta nesąmonė: Kas padaryta, tas padaryta. 
Ralfas pagalvojo, kad, be abejo, tai tiesa. 

Liūdnas inkštimas pasiekė Ralfo ausis, ir jis pažvelgė į kalvos pa- 
pėdę. Rozali gulėjo prie didžiulės pušies ir bandė keltis. Ralfas nebe- 
matė juodo maišo aplink ją, bet jautė, jog jis ten yra. 

- O, Ralfai, vargšelė! Ką mes galime padaryti? 

Deja, nieko. Ralfas tuo neabejojo. Jis suėmė Luizos ranką savo- 
siomis ir ėmė laukti, kol Rozali nugaiš. 

Tačiau ši atsispyrė ir taip staigiai atsistojo, kad vos nepersivertė 
per galvą. Akimirką Rozali sustingo, nuleidusi galvą beveik iki pat 
žemės, ir tris keturis kartus nusičiaudėjo. Tada nusipurtė ir žvilgtelė- 
jusi į Ralfą su Luiza gyvai amtelėjo. Ralfui pasirodė, jog ji tarytum 
liepė jiems liautis nerimauti. Po to Rozali apsisuko ir nutepeno pro 
pušynėlį parko įėjimo link. Ralfas dar spėjo pamatyti jai būdingą 
šlubčiojimą bei nerūpestingą risnojimą. Sužeista koja nepagijo po Dr. 
nr.3 įsikišimo, bet jos būklė ir nepablogėjo. Pasenusio, bet dar nesi- 
ruošiančio mirti padaro ristele (kaip ir daugelis "senyjų Hariso ave- 
niu sukriošėlių", - pagalvojo Ralfas) ji dingo tarp medžių. 

- Maniau, kad ta būtybė ruošėsi ją nugalabyti, - tarė Luiza. - Tie- 
są pasakius, maniau, kad ją ir nugalabijo. 

- Aš taip pat,- atsakė Ralfas. 

- Ralfai, ar visa tai iš tikrųjų įvyko? Juk tiesa? 

- Taip. 

- Baliono siūleliai... ar jie yra gyvenimo linijos, kaip tu manai? 

Ralfas iš lėto linktelėjo galvą. 

- Taip. Lyg bambagyslės. O Rozali... 

Ralfas prisiminė pirmą aurų pasirodymą, kai jis atvėpusiu žandi- 
kauliu stovėjo prie "Rait Eido“, atsirėmęs į mėlyną pašto dėžutę. Ta- 
da jis pastebėjo gal šešiasdešimt ar septyniasdešimt žmonių, kol au- 
ros vėl ėmė blėsti, 1r tik keli iš jų vaikštinėjo apgaubti tamsos, kurią 
dabar vadino lavonmaišiu. Tačiau Rozali maišas buvo daug juodesnis 
nei matyti tą dieną. Ir vis dėlto žmonės parkavimo aikštelėje, kurių 

auros buvo tamsios, atrodė tikrai nesveikai... kaip Rozali, kurios aura 
švietė senų medvilninių kojinių spalva, dar Plikiui nr.3 neprikišus prie 
j0s nagų. 

Galbūt jis tik paspartino natūralų procesą, - pamanė Ralfas. 

- Ralfai? - pasiteiravo Luiza. - Ką norėjai pasakyti apie Rozali? 

- Manau, kad sena mūsų draugužė Rozali dabar gyvena iš skolin- 
to laiko. 

Luiza susimąstė, žvelgdama į kalvos papėdę ir giraitę, kurioje 
dingo Rozali. Pagaliau ji vėl atsisuko į Ralfą. 

- Ar neūžauga su skalpeliu yra vienas iš vyrukų, kuriuos matei 1š- 
einančius iš Mėjos Ločer namo? 

- Ne. Ten buvo kiti du. 

- Ar daugiau jų nematei? 

- Ne. 

- Kaip tu manai, ar jų yra daugiau? 

- Nežinau. 

Ralfas laukė, kad dabar Luiza paklaus jo, ar jis pastebėjo Bilio pa- 
namą ant to padaro viršugalvio, bet ji nepaklausė. Galbūt ji neatpaži- 
no skrybėlės. Ir taip daug keistenybių sukasi aplinkui, o be to, Luiza 
tikrai nematė, kad Bilis nešiotų panamą su iškąstu bryliaus gabalu. Iš- 
ėję į pensiją istorijos mokytojai nelinkę kandžioti savo skrybėlių, - 
dingtelėjo Ralfui, ir jis išsišiepė. 

- Na ir rytelis, Ralfai, - Luiza atvirai sutiko jo žvilgsnį. - Manau, 
kad mums reikia apie tai pasikalbėti. Privalau sužinoti, kas čia vyksta. 

Ralfas prisiminė, kai šį rytą - prieš kokį tūkstantį metų - jis ėjo iš 
poilsiavietės namo, svarstydamas, su kuo galėtų pasikalbėti. Jis 1š- 
braukė Luizą iš savo sąrašo, bijodamas, kad ji gali viską išplepėti sa- 
vo draugėms, o dabar krimtosi dėl tokio lengvabūdiško sprendimo, 
pagrįsto daugiau Makgoverno piešiamu Luizos paveikslu nei savo pa- 
ties nuomone. Pasirodė, kad vienintelis asmuo, kuriam Luiza patikė- 
j0 savo pasakojimą apie auras iki šios dienos, buvo tas, kuriuo ji ma- 
nė galinti pasitikėti. 

Ralfas linktelėjo. 

- Tu teisi. Mums reikia pasikalbėti. 

- Gal grįžtam pas mane namo vėlyvųjų pietų? Galiu paruošti vi- 
sai neblogus pietus, kaip senutė, nesugebanti sužiūrėti savo auskarų. 

- Mielai. Papasakosiu, ką žinau, bet tai užtruks. Kai šįryt kalbė- 
jausi su Biliu, gerokai viską sutrumpinau. 

- Taigi, - tarė Luiza, - jūs susikivirčijote dėl šachmatų, tiesa? 

- Na, galbūt ir ne, - šypsodamasis atsakė Ralfas. - Galbūt tai bu- 
vo šiek tiek panašu į tavo kivirčą su sūnumi ir marčia. O aš jam netgi 
neprasitariau apie beprotiškiausius dalykus. 

- Bet man tai juk papasakosi? 

- Taip, - sutiko Ralfas ir pradėjo keltis. - Be to, galiu lažintis, kad 
esi velniškai gera virėja. Tiesą pasakius... 

Staiga jis užsičiaupė ir prispaudė vieną ranką sau prie krūtinės. Iš- 
plėtęs akis ir išsižiojęs, Ralfas vėl klestelėjo ant suoliuko. 

- Ralfai? Kas atsitiko? 

Atrodė, kad sunerimęs Luizos balsas sklinda iš labai toli. Proto 
akimi Ralfas vėl regėjo Plikį nr.3, stovintį tarp skalbyklos ir gyvena- 
mojo namo. Jis bandė prisivilioti Rozali per Hariso aveniu, kad galė- 
tų nupjauti jos baliono siūlelį. Tada jam nepavyko, bet jis baigė šį 
darbą 

(Aš žaisiu su ja!) 

dar rytui nepasibaigus. 

Galbūt, senas drauguži Ralfai, vien tai, kad Bilis Makgovernas 
nelinkęs kandžioti savo skrybėlės, nebuvo vienintelė priežastis, kodėl 
Luiza nepastebėjo, kieno skrybėlę nešiojo Plikis nr.3. Galbūt ji jos 
nepastebėjo, nes nenorėjo pastebėti. Galbūt čia yra du suderinami 
dalykai, ir jei tu teisus, tada atsiranda labai platus paaiškinimų spek- 
tras. Supranti? 

- Ralfai? Kas atsitiko? 

Ralfas matė, kaip gnomas atkanda gabalą panamos ir vėl užsi- 
maukšlina ją ant galvos. Girdėjo, kaip jis atkerta, kad galbūt vertėjo 
geriau pažaisti su Ralfu. 

Ne tik su manim. Manim ir mano draugais. Manim ir mano pa- 
smirdusiais draugais. 

Dabar, sukdamas galvoje šį filmuką, Ralfas dar šį tą pastebėjo. 
Saulė sužibo laužo kibirkštėlėmis nuo Dr. nr.3 ausų, kai jis sukando 
Makgoverno panamos brylių. Tokių atsiminimų nepaneigsi, taip pat ir 
paaiškinimų. 

To plataus paaiškinimų spektro. 


299 


Nusiramink, juk tu nieko tiksliai nežinai, o beprotnamis visai ne- 
toli, bičiuli. Ir geriau niekada nepamiršk apie tai. Man nusispjaut, ar 
Luiza mato tuos pačius dalykus, ar ne. Kiti vyrai baltais chalatais, ne 
tie mažučiai plikiai, o raumeningi vyrukai su tramdomaisiais marški- 
niais ir raminančiais vaistais gali pasirodyti bet kuriuo metu. Bet 
kada. 

Bet vis dėlto. 

Vis dėlto. 

- Ralfai? Viešpatie Dieve, tark nors žodį! 

Luiza stipriai purtė jį lyg žmona, bandanti pažadinti vėluojantį į 
darbą vyrą. 

Ralfas atsisuko į ją ir pabandė nusišypsoti. Tikriausiai išoriškai 
šypsena pavyko, nes Luiza nurimo. Bent jau truputį. 

- Atleisk, - atsiprašė Ralfas. - Akimirką viskas... žinai, užgriuvo 
ant manęs. 

- Nedrįsk daugiau manęs taip gąsdinti! Viešpatie, kai tu taip grie- 
beisi už krūtinės! 

- Jaučiuosi gerai, - Ralfas dar labiau praplatino apgaulingą šypse- 
nėlę. Jis jautėsi it vaikas, tempiantis kramtomąją gumą, norėdamas 
sužinoti, kada ji truks. - Ir jei tu vis dar gamini valgį, tai aš vis dar 
valgau. 

Trys-šeši-devyni, štai ir žąsinai girti. 

Luiza įdėmiai nužvelgė jį ir apsiramino. 

- Gerai. Bus smagu. Jau seniai neruošiau niekam pietų, išskyrus 
mano drauges Simoną ir Miną, - Luiza nusijuokė. - Nors tai ne dėl to. 
Bus smagu ne dėl to. 

- Ką turi omeny? 

- Jau seniai neruošiau pietų vyrui. Tikuosi, kad nepamiršau, kaip 
tai daryti. 

- Vienąkart mudu su Biliu žiūrėjom žinias pas tave ir valgėme 
makaronus su sūriu. Buvo skanu. 

Luiza numojo ranka. 

- Ne tas pats. 

Prisirūkiusi žolės, beždžionėlė gatvėj dvės. Atvažiavo mašina... 


- Esu tikras, kad nepamiršai, kaip tai padaryti, Luiza. 
300 


- Ponas Čeisis turėjo labai gerą apetitą. O tada prasidėjo proble- 
mos su kepenimis ir... 

Ji atsiduso ir droviai, bet kartu ir ryžtingai paėmė Ralfo ranką. 

- Nekreipk dėmesio. Pavargau verkšlenti dėl praeities. Paliksiu tai 
Biliui. Eime. 

Ralfas atsistojo, įsikibo Luizai į parankę, ir jiedu nusileido į pa- 
kalnę parko įėjimo link. Kai jiedu ėjo pro jaunas mamas žaidimų 
aikštelėje, Luiza įsistebeilijo 1 jas. Ralfas apsidžiagė. Jis vertė save 
susilaikyti nuo sprendimo, nuolat primindamas sau, kad dar pakanka- 
mai nežino apie įvykius, nutikusius jam ir Luizai, tačiau vis tiek pri- 
eidavo vieną išvadą. Ji atrodė priimtina širdžiai, o Ralfas jau beveik 
įtikėjo, jog aurų pasaulyje jautimas ir Žinojimas tampa beveik identiš- 
kais dalykais. 

Nežinau apie tuodu, bet Dr. nr.3 - pamišęs daktariūkštis, mėgs- 
tantis rinkti suvenyrus. Lygiai kaip ir kai kurie pamišėliai Vietname 
rinko ausis. 

Ralfas neabejojo, kad pagauta įniršio Luizos marti išėmė deiman- 
tinius auskarus iš kiniško indo ir įsikišo sau džinsų kišenėn. Tačiau 
dabar Žaneta Čeis jų nebeturėjo. Be abejo, ji griaužė save, kad juos 
pametė ir pyko, kad išvis juos tada nušvilpė. 

Ralfas žinojo, kad tas grybas su skalpeliu nešiojo Makgoverno 
panamą, netgi jei ir Luiza jos neatpažino. Be to, jie abu matė, kaip 
plikis pasisavino Rozali skarelę. Besikeldamas nuo suolelio, Ralfas 
suprato, kad šviesos blyksniai, atsispindintys nuo plikio ausų, reiškė, 
jog Dr. nr.3 pasiglemžė 1r Luizos auskarus. 

Pono Čeisio supamoji kėdė stovėjo ant išblukusio linoleumo ša- 
lia durų į užpakalinę verandą. Luiza palydėjo Ralfą iki jos ir liepė jam 
"nesimaišyti po kojom". Ralfas su tuo sutiko. Kai jis atsisėdo ir pra- 
dėjo suptis, stipri vidurdienio šviesa apglėbė kelius. Ralfas nebesupra- 
to, kaip taip greitai įsidienojo, bet buvo būtent taip. 

Galbūt užsnūdau, - pamanė jis. - Galbūt ir dabar miegu ir sap- 
nuoju visa tai. Ralfas stebėjo, kaip Luiza nusiėmė dubenį (tikrai ho- 

bitų dydžio) nuo indų spintelės viršaus. Po penkių minučių virtuvę 
užtvindė pikantiški kvapai. 

- Sakiau, kad vieną dieną gaminsiu valgį tiktai tau, - kalbėjo Lui- 
za, įdėdama daržoves iš šaldiklio ir įberdama prieskonius iš spintelės 
virš galvos. - Tada, kai vaišinau judu su Biliu makaronų su sūriu li- 
kučiais. Ar atsimeni? 

- Regis, kad taip, - šypsodamasis atsakė Ralfas. 

- Priekinėje verandoje pieno dėžėje yra šviežio obuolių vyno ą50- 
tis. Vyną visada geriausia laikyti ore. Ar galėtum atnešti? Galėtum ir 
išpilstyti. Mano gerosios stiklinės yra spintelėje virš kriauklės, kurios 
niekad nepasiekiu, neužlipusi ant kėdės. Spėju, kad tau jos neprireiks. 
Koks tavo ūgis, Ralfai, maždaug šešios su trupučiu pėdos? 

- Šešios kablelis trys. Bent jau toks buvo anksčiau. Galbūt prara- 
dau kokius porą colių per pastaruosius dešimt metų. Stuburas su- 
smunka, ar kaip ten. Be to, dėl manęs labai nesivargink. Tikrai. 
maišė dubenio turinį, kyšojo vienoje iš jų. Jos pyktį mažino šypse- 
nėlė. | 

- Pasakiau gerąsias stiklines, Ralfai Robertsai, o ne geriausias. 

- Taip, ponia, - išsišiepęs atsakė Ralfas ir dar pridūrė: - Iš kvapų 
sprendžiu, kad dar atsimeni, kaip gaminti valgį vyrui. 

- Paragausi, pamatysi, - atšovė Luiza, bet Ralfui pasirodė, kad ji 
jautėsi pamaloninta, kai vėl nusisuko dubenio pusėn. 


Pietūs buvo skanūs, ir jiedu mėgavosi jais, neaptarinėdami įvykių 
parke. Ralfo apetitas sumažėjo, kai nemiga pradėjo savo antpuolius, 
tačiau šiandien jis kirto iš peties, užsigerdamas aštrius pietus trimis 
stiklinėmis obuolių vyno (tikėdamasis, kad likusią dienos dalį praleis 
kur nors netoli tualeto). Pavalgiusi Luiza atsistojo 1r priėjusi prie 
kriauklės ėmė leisti šiltą vandenį indams. Tada ir atnaujino juodviejų 
pradėtą pokalbį, tarsi jis būtų koks mezginys, laikinai atidėtas į šalį, 
nes atsirado neatidėliotinų darbų. 

- Ką tu man padarei? - Luiza paklausė Ralfo. - Ką padarei, kad 
"spalvos sugrįžtų? 

- Nežinau. 

- Tarytum aš stovėjau ant pasaulio krašto, o uždėjęs rankas man 
ant akių tu pastūmei mane vidun. 

Ralfas linktelėjo, prisimindamas, kaip ji atrodė pirmomis akimir- 
komis, kai jis atitraukė rankas: lyg ką tik būtų nusiėmusi akinius, ku- 
riuos pirma panardino į cukraus pudrą. 

- Tai tik instinktas. Ir tu teisi, tai tikrai tarytum pasaulis. Aš jį vis 
dar vadinu aurų pasauliu. 

- Nuostabu, tiesa? Baugoka, o kai tai nutiko pirmą kartą - liepos 
pabaigoje ar rugpjūčio pradžioje - buvau tikra, kad kraustausi iš pro- 
to, bet netgi tada man tai patiko. Paprasčiausiai patiko. 

Ralfas nustebęs pažvelgė į Luizą. Ar jis ką tik nemanė, jog ji - 
plepė? Neįstengianti išsaugoti paslapties? 

Bijau, kad buvo dar blogiau, bičiuli. Manei, kad ji lėkšta. Tiesą 
pasakius, matei ją Bilio akimis, kaip "mūsų Luizą". Ne mažiau... bet 
ir ne daugiau. 

- Ką? - sutrikusi paklausė Luiza. - Kodėl taip į mane įsispoksojai? 

- Tu matei auras jau nuo vasaros? Taip ilgai? 

- Taip. Vis ryškiau ir ryškiau. Ir dažniau. Todėl pagaliau ryžausi 
nueiti pas tą palaidaliežuvį. Ar aš tikrai pirštu pašoviau tą padarą, 
Ralfai? Kuo daugiau laiko praeina, tuo mažiau galiu tuo patikėti. 

- Tu tai padarei. Aš taip pat padariau, prieš sutikdamas tave. 

Ralfas papasakojo apie ankstesnį susidūrimą su Dr. nr.3 ir kaip at- 
sikratė neūžaugos... bent jau laikinai. Jis pakėlė ranką iki pečių lygio 
ir greitai ją nuleido. | 

- Štai kaip padariau. Lyg vaikiščias, vaizduojantis Čaką Norisą ar 
Stiveną Segalą. Tačiau iš pirštų mėlynos šviesos linija šovė tiesiai į jį, 
ir jis pasiskubino pasišalinti. Galbūt taip ir geriau, nes antrąsyk to pa- 
daryti nebevaliojau. Nežinau, kaip tai padariau. Ar galėtum vėl iššauti 
1š piršto? 

Luiza prunkštelėjo ir pasisukusi į Ralfą ištiesė pirštą jo pusėn. 

- Nori sužinoti? 

- Nenukreipk šio daikčiuko į mane, ledi, - paprieštaravo Ralfas. 

Kalbėdamas jis šypsojosi, nors nebuvo tikras, kad nori juokauti. 

Luiza nuleido pirštą ir nusisuko į kriauklę. Viena ranka pradėjusi 
maišyti vandenį, iki iškilo baltos muilo putos, ji ėmė uždavinėti, Ral- 
fo nuomone, "svarbiausius" klausimus. 

- Iš kur atsiranda šie milteliai, Ralfai? Ir kam jie? 

Atsistodamas jis papurtė galvą ir priėjo prie indų džiovintuvo. 

- Nežinau, nežinau. Ar reikia pagalbos? Kur tavo indų rank- 
šluostėliai, Luiza? 

- Nesirūpink, kur laikau savo indų rankšluostėlius. Atsisėsk. Pra- 
šau patvirtink, kad tu ne vienas iš tų modernių vyrukų, Ralfai, kurie 
nuolat glėbesčiuojasi ir linksminasi. 

Ralfas nusijuokė ir papurtė galvą. 

- Ne. Aš tik gerai apmokytas. 

- Puiku. Jei tik po to nepradėsi aiškinti, koks tu jautrus. Kai ku- 
riuos dalykus merginos mėgsta atrasti pačios, - Luiza atidarė spintelę 
po kriaukle ir ištiesė Ralfui nublukusį, bet nepriekaištingai švarų 
rankšluostėlį. - Tik nusausink juos ir padėk ant spintelės. Pati sudėsiu 
indus, kur reikia. Kol dirbsi, gali papasakoti savo istoriją. Savo nesu- 
trumpintą versiją. 

- Sutarta. 

Ralfas vis dar nežinojo, nuo ko pradėti, kai burna prasivėrė ir ėmė 
pasakoti už jį. 

- Kai pagaliau beveik save įtikinau, kad Karolina mirs, pradėjau 
daug vaikščioti. Vieną dieną, eidamas atšaka... 

Ralfas papasakojo jai viską, pradedant jo įsikišimu į Edo ir storu- 
lio beisbolo kepuraite grumtynes ir baigiant Bilio žodžiais, kad jam 
vertėtų nueiti pas gydytoją, nes tokiame amžiuje psichinės ligos - vel- 
niškai įprastas dalykas. Jis kelis kartus turėjo grįžti atgal, kad pridur- 
tų, ką užmiršo pasakyti, - pavyzdžiui, kaip pačiame Ralfo pastangų 
įkarštyje sulaikyti Edą nuo muštynių pasirodė senasis Doras, - tačiau 
tai visiškai netrukdė, o Luiza be vargo sekė jo pasakojimą. Ralfas jau- 
tė tokį gilų palengvėjimą, kai jis toliau dėstė savo istoriją, kad net su- 
skaudo: lyg kažkas būtų sukrovęs krūvą plytų jam ant širdies 1r sme- 
genų, o dabar po vieną jas nuiminėjo. 

Kol Ralfas baigė pasakoti, jiedu susidorojo su indais ir įsitaisė 
svetainėje su tuzinu įrėmintų forografijų ir, žinoma, pono Čeisio at- 
vaizdu ant televizoriaus. 

- Taigi? - baigė Ralfas. - Kokia viso to dalimi tu tiki? 

- Žinoma, viskuo, - atsakė Luiza, nepastebėdama palengvėjimo 
išraiškos Ralfo veide arba nekreipdama į ją dėmesio. - Po to, ką ma- 
tėme šįryt, - nekalbant jau apie mano nuostabią marčią, - negaliu kuo 
nors netikėti. Toks mano pranašumas prieš Bilį. 

Ir ne vien šis, - pagalvojo Ralfas, bet garsiai neprasitarė. 

- Juk niekas neįvyko atsitiktinai? - paklausė Luiza. 

Ralfas papurtė galvą. 

- Ne, nemanau. 

- Kai man buvo septyniolika, motina pasamdė tokį Ričardą Hen- 
dersoną 1š tos pačios gatvės, kad padėtų tvarkytis namuose. Ji galėjo 
pasirinkti iš daugybės berniukų, bet pasamdė būtent Ričį, nes jis jai 
patiko... ir ji galvojo apie mane, jei supranti, ką noriu pasakyti. 

- Na, žinoma. Ji bandė piršliauti. 

- Aha, tačiau ji bent negrūdo man jo per prievartą. Ačiū Dievui, 
nes Ričis man visiškai nerūpėjo. Vis dėlto motina stengėsi iš visų jė- 
gų. Jei ruošdavau pamokas prie virtuvės stalo, ji liepdavo jam prineš- 
ti malkų į dėžę, nors būdavo gegužė ir gana šilta. Jei lesindavau viš- 
čiukus, ji liepdavo Ričiui pjauti žolę šalia kiemelio. Ji norėjo, kad vi- 
sur jį matyčiau... priprasčiau prie jo... ir jei mes būtume susidrauga- 
vę, ir jis būtų pakvietęs mane į šokius ar į miesto mugę, ji, be abejo, 
būtų neprieštaravusi. Postūmis buvo švelnus, bet jis vis tiek buvo. 
Kaip 1r dabar. 

- Man postūmiai neatrodo tokie švelnūs, - paprieštaravo Ralfas. 

Jo ranka nenoriai palietė šoną, kur Čarlis Pikeringas baksnojo sa- 
vo peilio smaigaliu. 

- Žinoma, ne. Turbūt siaubinga, kai tau tarp šonkaulių suvaro pei- 
lį. Ačiū Dievui, kad turėjai tą dujų balionėlį. Ar tiki, kad senasis Do- 
ras taip pat mato auras? Jog kažkas iš ano pasaulio liepė įdėti balio- 
nėlį tau kišenėn? 

Ralfas beviltiškai patraukė pečiais. Luizos svarstymai jau buvo 
šovę jam į galvą, tačiau įsigilinus rimčiau, žemė imdavo slysti iš po 
kojų. Nes jei Dorensas tai padarė, iš to sekė, jog kažkokia 

(esybė) 

jėga ar būtybė žinojo, kad Ralfui prireiks pagalbos. Ir tai dar ne 
viskas. Ta jėga - ar būtybė - taip pat žinojo, kad (a) Ralfas išeis sek- 
madienio popietę iš namų; (b) oras, buvęs giedras iki tol, taps atšiau- 
rus, ir prireiks švarko; (c) kokį švarką jis vilkės. Taigi kalbama apie 
kažką, kuris gali įspėti ateitį. Mintis, jog tokia jėga jį pastebėjo, mir- 
tinai gąsdino Ralfą. Jis pripažino, kad aerozolio balionėlio atveju įsi- 
kišimas tikriausiai išgelbėjo jam gyvybę, bet vis tiek mirtinai jį bau- 
gino. 

- Galbūt, - atsakė jis. - Galbūt kas nors tikrai pasinaudojo Doren- 
su kaip pasiuntinuku. Bet kodėl? 

- Ir ką gi mes dabar darysime? - pridūrė Luiza. 

Ralfas tik papurtė galvą. 

Luiza žvilgtelėjo į laikrodį, įspraustą tarp vyro meškėno kailiniais 
ir lengvabūdiškos merginos fotografijų, ir pasiekė telefono ragelį. 

- Beveik pusė keturių! Dieve! 

Ralfas palietė jos ranką. 

- Kam skambini? 

- Simonai Kastongėj. Susitariau su ja ir Mina šią popietę važiuoti 
į Ladlou sužaisti kortų partiją, tačiau po viso to, kas nutiko, negaliu. 
Praloščiau net savo marškinius, - ji nusijuokė ir nuraudo. - Tai tik Žo- 
džių žaismas. 

Ralfas padėjo savo ranką ant josios, jai dar nespėjus pakelti ra- 
gelio. 

- Važiuok žaisti kortomis, Luiza. 

- Tikrai? - Luiza atrodė dvejojanti ir truputį nusiminusi. 

- Taip. 

Ralfas dar negalėjo galutinai suprasti, kas čia vyksta, bet jautė, 
jog greitai viskas pasikeis. Luiza sakė, kad ją tarytum stumia, tačiau 
Ralfui atrodė, kad jį neša, lyg upė neštų žmogų mažoje valtelėje. Bet 
jis nematė, kur jį neša: tirštas rūkas gaubė krantus, o kai srovė tapo 
sraunesnė, Ralfas girdėjo iš priekio sklindantį upės slenksčių dundesį. 

Vis dėlto kontūrai yra, Ralfai. Kontūrai rūke. 

Taip. Bet ne patys maloniausi. Tai galėjo būti medžiai, panašūs į 
suspaustus pirštus... ir atvirkščiai, suspausti pirštai, bandantys atrodyti 
it medžiai. Kol kas Ralfas negalėjo atspėti, todėl jam visiškai patiko 

Luizos mintis išvažiuoti užmiestin. Jis turėjo intuiciją, - o galbūt vil- 
tį, prisidengusią intuicijos kauke, - kad Dr. nr.3 tikrai neseks jai iš 
paskos iki Ladlou, kad jis neįstengs nusekti paskui ją Barenso gatve į 
rytinę miesto dalį. 

Negali būti tikras, Ralfai. 

Galbūt ir ne, bet jis jautėsi besąs teisus ir vis dar tikėjo, kad aurų 
pasaulyje jutimas ir žinojimas yra beveik tas pat. Ralfas tik neabejo- 
jo, kad Dr. nr.3 dar nenupjovė Luizos baliono siūlelio. Ralfas pats 
matė jį kartu su gyvybinga pilkai švytinčia aura. Tačiau Ralfas nega- 
lėjo nusikratyti minties, kad Dr. nr.3 - Daktaras pamišėlis - ketino jį 
nupjauti, ir nesvarbu, kokia sveika Rozali atrodė, risnodama iš Stro- 
fordo parko: to siūlelio nupjovimas prilygo žmogiškai žmogžudystės 
formai. 

Tarkim, jog tu teisus, Ralfai. Tarkim, jis neprisigretins prie jos 
šią popietę, jei ji žais kortomis Ladlou. O šiąnakt? Rytoj? Kitą savai- 
te? Kokia gi išeitis? Ar jai teks paskambinti savo sūnui ir tai kalei 
marčiai bei pasakyti, jog ji apsigalvojo dėl "Riveview Estates" ir su 
malonumu ten nuvažiuos? 

Ralfas nežinojo. Jam reikėjo laiko pagalvoti, tačiau jis neabejojo, 
kad nesugebės konstruktyviai mąstyti, kol neįsitikins, jog Luiza bent 
jau kol kas yra saugi. 

- Ralfai? Tu vėl žvelgi tuo apsinešusiu žvilgsniu. 

- Kokiu žvilgsniu? 

- Apsinešusiu, - Luiza pasitaisė šukuoseną. - Šitaip aš apibūdin- 
davau poną Čeisį, kai jis apsimesdavo, kad manęs klausosi, o iš tikrų- 
jų galvodavo apie savo monetų kolekciją. Iškart galiu atpažinti apsi- 
nešusį žvilgsnį, Ralfai. Apie ką galvojai? | 

- Bandžiau atspėti, kada grįši po kortų partijos? 

- Tai priklauso... 

- Nuo ko? 

- Nuo to, ar užsuksim į Tubio kavinę išgerti šokoladinio likerio. 

Luiza kalbėjo it moteris, atskleidžianti savo slaptą ydą. 

- Septintą. Galbūt pusę aštuonių. 

- Paskambink, kai tik sugrįši. Ar padarysi, kaip prašau? 

- Taip. Tu juk nori, kad išvažiuočiau iš miesto, tiesa? Štai ką reiš- 
kė tas tavo apsinešęs žvilgsnis. 

- Na... 

- Tu juk manai, kad tas šlykšus plikas padaras nori mane įskau- 
dinti, tiesa? 

- Manau, kad yra tokia galimybė. 

- Jis gali įskaudinti ir tave! 

- Taip, bet... 

Bet jis neturi nė vieno iš mano aksesuarų, Luiza. 

- Bet ką? 

- Man nieko nenutiks, kol tu grįši, ir tiek. 

Ralfas prisiminė smerkiančią pastabą dėl modernių vyrų, besiglė- 
besčiuojančių ir besilinksminančių, ir pabandė meistriškai suraukti 
antakius. 

- Važiuok žaisti kortomis ir palik šituos reikalus man, bent jau kol 
kas. Tai įsakymas. | 

Karolina būtų nusijuokusi arba supykusi dėl tokios komiškos po- 
zos. Luiza, kuri priklausė visiškai skirtingai moteriškos minties mo- 
kyklai, tik linktelėjo, atrodydama dėkinga, kad pačiai nereikėjo 
spręsti. 

- Gerai, - ji palenkė Ralfo smakrą žemyn, kad galėtų pažvelgti tie- 
siai jam į akis. - Ar Žinai, ką darai, Ralfai? 

- Ne. Dar ne. 

- Gerai. Daryk, kaip 1šmanai. 

Luiza uždėjo ranką jam ant peties ir pakštelėjo į lūpų kamputį. 
Ralfas pajuto šilimos antplūdį kirkšnyse. 

- Važiuoju į Ladlou ir išlošiu kelis dolerius, žaisdama pokerį su 
tomis kvailomis moteriškėmis. Šįvakar pasikalbėsime, ką daryti to- 
liau. Gerai? 

- Taip. 

Jos maža šypsenėlė, kuri atsispindėjo daugiau akyse nei ant lūpų, 
bylojo, kad jie galbūt ne tik paplepės, jei tik Ralfas pasitikės savimi. 
O dabar Ralfas jautėsi būtent šitaip. Netgi rūstus pono Čeisio žvilgs- 
nis nuo televizoriaus viršaus nesugebėjo sumenkinti to jausmo. 

